
TEORIA CATEGORIILOR LA N. HARTMANN 
Alexandru Boboc 


1. Kant a dat termenului «categorie» o nouă semnificaţie: «forme de gândire», 
«concepte ale intelectului», „«Stammbegriffe», în funcţie de care sunt deductibile restul 
conceptelor: „Aceeaşi funcţie care dă diferitelor reprezentări unitate într-o judecată dă unitate 
şi simplei sinteze de diferite reprezentări într-o intuiție, unitate care, în general vorbind, se 
numeşte concept pur al intelectului. Acelaşi intelect deci, şi anume prin aceleaşi acte prin care 
a produs în concepte, cu ajutorul unităţii analitice, forma logică a unei judecăţi, introduce cu 
ajutorul unităţii sintetice a diversului, care se găseşte în intuiţia în genere şi în reprezentările 
lui un conţinut transcendental; de aceea ele se numesc concepte pure ale intelectului (subl. n.), 
care se raportează a priori la obiecte, ceea ce nu poate face logica generală ... În felul acesta, 
există exact atâtea concepte pure ale intelectului care se raportează a priori la obiecte ale 
intuiției în genere câte funcţii logice existau în toate judecăţile posibile în tabelul precedent 
(în tabelul judecăților — n.n.): căci funcţiile amintite epuizează complet intelectul şi îi măsoară 
în întregime capacitatea. Vom numi aceste concepte, după Aristotel, categorie, întrucât 
intenția noastră este la origini identică în totul cu a sa, deşi în realizare se îndepărtează mult 
de ea”. 

Ca şi Aristotel, care subordona o teorie a categoriilor sarcinilor «Organon»-ului, 
proiecției şi executării planului logicii formale, Kant are în vedere noul său demers pentru o 
logică transcendentală, hotărâtoare fiind aci elaborarea unei noi metode: „....raţiunea pură este 
aceea care conţine principiile de a cunoaşte ceva absolut a priori. Un organon al raţiunii pure 
ar fi ansamblul acelor principii conform cărora toate cunoştinţele pure a priori pot fi dobândite 
şi realizate în fapt”. 

2. Cu semnificaţia transcendentală a categoriilor se conturează următoarea concepţie: 
Categoriile sunt «concepte pure ale intelectului» («reine Verstandesbegriffe»), care premerg 
oricărei experienţe, care «îşi au izvoarele în natura sufletului», dar «se referă a priori la 
obiecte» şi numai astfel fac posibilă orice experienţă ştiinţifică. 

! Imm. Kant, Critica raţiunii pure, Editura Ştiinţifică, Bucureşti, 1969, p. 110. Kant consideră că diviziunea 
propusă de el „este dedusă sistematic dintr-un principiu comun, anume facultatea de a judeca (care este totuna cu 
facultatea de a gândi), şi nu s-a născut rapsodic, dintr-o cercetare, întreprinsă la întâmplare, a conceptelor pure, 
de a căror enumerare completă nu putem fi niciodată siguri, fiindcă sunt stabilite numai prin inducţie, fără a ne 
gândi că pe cale inductivă nu se poate concepe niciodată de ce tocmai aceste concepte şi nu altele aparţin 
intelectului pur” (Ibidem, p. 111 - urmează motivarea pe larg, apoi precizarea: „Voi analiza ... aceste concepte în 


măsura în care este necesar în legătură cu teoria metodei pe care o elaborez”). 
2 . 
Ibidem, p. 58. 


În tradiţie kantiană, s-au conturat în esenţă liniile de abordare a temei «Categoriile» şi 
cu aceasta şi ideea-centrală a unei teorii a categoriilor, în cadrul căreia centrul de greutate îl 
constituie un triplu raport: între judecată şi propoziţie; între judecată şi categorie; între 
judecată şi gândire: „Totul se află deja la Aristotel, mai mult sau mai puţin expres, şi ar putea 
să fie învăţat de la el: categoriile nu sunt concepte înnăscute, ci mai degrabă forme de bază, 
orientări de bază, principii în care se realizează judecata. Prejudecata a ceva înnăscut (das 
Angeborenen) nu ar putea să fie combătută mai efectiv şi respinsă altfel decât prin 
caracteristica conceptelor fundamentale, înţelese ca fiind categorii, modalităţi de acţionare a 
judecății. Astfel, conceptul de bază nu constă într-un rezultat, ci într-o acţiune. Categoria 
conţine în numele ei deja cea mai sigură apărare împotriva falsului nativism”. 

E vorba astfel de delimitări necesare ce conduc la obiectul unei teorii a categoriilor, 
cum s-a spus: «o teorie generală a categoriilor», pentru care sfera de probleme ar fi 
următoarea: conceptul de „categorie”; funcția şi locul categoriilor într-un sistem logiceşte 
întemeiat şi cu deschideri spre reconstrucţii multiple în plan teoretico-metodologic: ontologie, 
gnoseologie, teoria ştiinţei, teoria culturii ș.a., în statuarea cărora interacționează «categorii 
generale» cu «categorii speciale» (ale fiecărui domeniu în parte). 

Este de reținut că pentru o asemenea ridicare în planul autonomiei domeniului — 
«teoria categoriilor», trebuie luată în considerare situaţia de fapt a concepţiilor despre 
categorii: „ceea ce se alege ca doctrină a categoriilor (Kategorienlehre) depinde de ce fel de 
filosof este cineva ori cel puţin ar trebui să depindă de aceasta”. 

O aşa-numită «allgemeine Kategorienlehre» («teorie generală a categoriilor») pare 
astfel pusă în dificultate. Căci nivelul categorial se iveşte numai cu prilejul unei fundamentări 
(ca teorie, ca sistem) a domeniilor: logica (şi metafizica) la Aristotel, teoria cunoaşterii la 
Kant, «ontologia critică» la N. Hartmann, aceasta pentru a da numai câteva exemple. «Wie ist 
kritische Ontologie überhaupt moglich?», se întreabă N. Hartmann (în bună tradiţie kantiană) 
tocmai pentru fundamentarea unei «allgemeine Kategorienlehre» (zur Grundlegung der 


allgemeinen Kategorienlehre). 


! H. Cohen, Logik der reinen Erkenntnis, 3. Aufl., Bruno Cassirer, Berlin, 1922, p. 47. Intervine aci „cea mai 
grea temere”: „Sâmburele veritabil al unei categorii pare a se afla într-un mod al unei judecăți, pe când, la o mai 
bună înţelegere, altceva se dovedeşte drept rădăcină. Categoria se iveşte abia în mersul dezvoltării ştiinţifice, şi 
numai prin aceasta a devenit o problemă clară. Astfel s-ar putea produce rătăcirea, ori chiar greşala în suportul 
judecății. Aci pare a se ivi o diferenţă între categorie şi judecată ... Cum ar putea, corespunzând noii categorii, să 
fie aflată o modalitate de judecată mai potrivită pentru noua semnificaţie a acesteia, dacă nu ar exista principial o 
astfel de corelaţie între categorie şi judecată ?” (Ibidem, p. 51-52). 

? E. Lask, Die Logik der Philosophie und die Kategorienlehre. Eine Studie über den Hersschafisbereich der 
logischen Form, J.C.B. Mohr, Tübingen, 1911, p. 1. 


„Orice ontologie desfăşurată în sfera particularului — scria Hartmann —devine doctrină 
a categoriilor (Kategorienlehre). Aceasta cuprinde o multitudine considerabilă, deoarece 
lumea reală se construieşte în patru straturi, iar fiecare dintre acestea îşi au categoriile proprii 
„.„ Acestor categorii speciale le premerge o grupă de categorii fundamentale generale, care 
străbat prin toate cele patru straturi ...”. 

Aceste categorii se supun unei „legităţi categoriale”, anume: 1. Categoriile nu sunt 
detaşabile de Concretum-ul ale cărui principii sunt; 2. Ele nu sunt izolate, ci fiinţează numai 
în ansamblul unui întreg strat categorial, în cadrul căruia ele se implică reciproc; 3. 
Categoriile straturilor superioare conţin multe dintre categoriile straturilor inferioare ..., nu 
însă şi invers; 4. Dependenţa este numai unilaterală, aceea a celor superioare de cele 
inferioare, nu însă şi invers”. 

3. Problema de bază o constituie nivelul categorial, care diferă prin cuprinderea 
sistematică a unui domeniu sau altul. Ceea ce s-a numit «analiza categorială» 
(Kategorialanalyse) cercetează natura şi domeniul de valabilitate al categoriilor, deosebind 
între categoriile ştiinţei şi ale «gândirii conceptuale» şi cele ale intuiţiei, şi stabilind că fiecare 
domeniu de cunoaştere (Wissen) îşi are propriile categorii şi că numai puţine dintre acestea au 
peste tot aceeaşi funcţie. 

În acest sens, de pildă, nu toate categoriile ființei (Seinskategorien) acţionează în 
intelectul uman, căci atunci nu ar mai exista şi necunoscut. Pe de altă parte, fără ceea ce N. 
Hartmann numea «Novum» categorial nu există distanța de nivel între domenii: „În lume nu 
se poate aduce totul la acelaşi numitor. De aci şi eşecul oricărei metafizici moniste. 
Autonomiei straturilor inferioare faţă de cele superioare îi corespunde parţiala dependenţă a 
acestora din urmă de cele dintâi. Caracterului Novum-ului categorial în straturile superioare îi 


corespunde însă autonomia (libertatea) acestora ...””. 


! N. Hartmann, Philosophen-Lexikon ... Autoexpunere, în: Problema fiinţei spirituale şi alte scrieri filosofice 
(traducere, note, postfață şi bibliografie de Alexandru Boboc), Editura Grinta, Cluj-Napoca, 2008, p. 85. 

? Ibidem, p. 85-86. Şi precizarea: „Filosofia naturii este teoria specială a categoriilor (spezielle Kategorienlehre) 
celor mai de jos straturi ale ființei” ... (Ibidem, p. 87). În acest sens devine semnificativă precizarea: „Hartmann 
determină categoriile în mod expres ca factori neconceptuali. Ele sunt de fapt universale, dar au şi ceea ce 
Hartmann numeşte «caracter de substrat». Se consideră astfel că ele nu funcţionează în universalitatea lor, ci 
prezintă totodată anumite dimensiuni, în care fiindul (das Seiende), care este determinat prin ele, poate fi 
localizat” (G. Wolandt, Nicolai Hartmann: Ontologie als Grundlehre, în: Grundprobleme der grofen 
Philosophen, hrsg. von J. Speck: Philosophie der Gegenwart V, Vandenhoeck & Ruprecht in Göttingen, 1984, p. 
132). 

? N. Hartmann, Vechea şi noua Ontologie, în vol.: Problema ființei spirituale, p. 120. Cu îndreptăţire s-a spus: 
„Doctrina categoriilor a lui Hartmann este ontologie. Ea nu se îndreaptă asupra conceptelor de bază ale 
cunoaşterii (adică nu asupra acelor «Stammbegriffe»), ci asupra structurilor, modurilor şi legilor care determină 
fiindul în determinarea sa proprie, în modul lui de a fi. Categoriile nu sunt nicidecum funcțiuni ale subiectivității, 
căci aceasta este, după înțelegerea sa, totdeauna una izolată, ca reală fiind supusă schimbării istorice. Categoriile 


Oricum, problema unei „doctrine a categoriilor” (Kategorienlehre) nu-i uşor de tratat: 
„Ce s-a petrecut însă până acum în problema doctrinei categoriilor? Uimitor de puţin, dacă se 
compară cu aceasta venerabila vârstă a problemei, căci încă vechea şcoală pitagoreică avea o 
tabelă a categoriilor. În lungul şir al secolelor, nu sunt multe capete care au tratat serios 
problema categoriilor; fireşte, cele mai bune, dar nu toate, s-au preocupat de aceasta. Sunt de 
enumerat în primul rând: în vechime Platon, Aristotel, Plotin, Proklus; în epoca modernă 
Descartes, Leibniz, Kant, Hegel; între cele două grupe se află scolastici izolaţi; la toate 
acestea se adaugă în contemporaneitate Ed. von Hartmann şi H. Cohen. Cercetarea cea mai 
amplă, mai bine întreprinsă se află în logica lui Hegel”. 

„Este adevărat, sublinia Hartmann, Hegel este cel dintâi care a proiectat în mare stil un 
sistem al categoriilor şi a dezvoltat totodată legile raportului lor. Dar legea sistemului este 
ideea sistemului, nu-i luată din esenţa categoriilor”. 

Cum însă problema categoriilor „este pe departe indiferentă faţă de chestiunile 
punctului de vedere, numai astfel poate să fie îndreptățită şi preluarea de către Hartmann a 
rezultatelor analizei categoriale”. 

Pe acest fond vine şi o comparație a doctrinelor categoriale ale lui Kant şi Hartmann: 
„Atât Kant cât şi Hartmann înţeleg tabela categoriilor ca un sistem. Pentru Kant acest sistem 
este nici mai mult nici mai puţin decât un sistem categorial model; pentru Hartmann, 
dimpotrivă, acest sistem este dat ca o structură de sistem, dar de realizat din punct de vedere 
al conţinutului”. 

4. În principal, delimitarea în cauză „este în esenţă una de conţinut-ontologică. Căci ea 
are de-a face cu structurile fiinţei ... dar nu numai cu ele, căci la fiecare categorie este de 
indicat în acelaşi timp forma de cunoaştere corespunzătoare, aceasta chiar în abaterea ei de la 
forma fiinţei căreia îi este subordonată. Pe cât putem înainta pe urmele acestora, e vorba 


pretutindeni de diferența dintre categoriile conştiinţei şi categoriile fiinţei Mă 


însă sunt, ca şi fiinţa în genere, neschimbătoare. De aceea, categoriile pot numai să fie sesizate şi descoperite, nu 
însă deduse sau construite din simple concepte” (G. Wolandt, Op. cit., p. 132). 

N. Hartmann, Wie ist kritische Ontologie iiberhapt möglich? Ein Kapitel zur Grundlegung der allgemeinen 
Kategorienlehre, în: Kleinere Schriften, III, 1958, p. 277. Este interesantă aci explicaţia din notă: „Opere precum 
cea a lui Lask, ca şi nenumărate lucrări similare, care pun bine problema categoriilor în general, dar nu dezvoltă 
tratarea nici unei categorii, nu pot să le iau în seamă aci, tocmai pentru că nu conduc la tema categoriilor. Acelaşi 
lucru e valabil şi pentru multe lucrări din epoci mai timpurii. Fireşte, în particular suntem îndatoraţi anumitor 
gânditori, care, deşi se situiază oarecum departe de temă, oferă explicaţii importante despre o categorie sau alta”. 
° Ibidem, p. 278. 

? Ingeborg Heidemann, Zum System der Kategorien bei Kant und N. Hartmann, în: Gerhard Funke zu eigen, 
hrsg. von A.J. Bucher u.a., Bouvier, Bonn, 1975, p. 31. 

* Ibidem, p. 35. 

5 N. Hartmann, Ziele und Wege der Kategorialanalyse, în: Kleinere Schriften, Bd. 1, p. 93-94. 


«Analiza categoriilor» cercetează de fapt natura şi domeniile de valabilitate a 
categoriilor, făcând deosebirile necesare între categoriile ştiinţei şi ale gândirii conceptuale 
mai întâi, apoi relevând categoriile specifice fiecărui domeniu al cunoaşterii şi al existenţei. 

Cu aceasta se şi împlineşte teoria despre funcția categoriilor de mod de predicare 
(Aristotel şi tradiția scolastică), moduri de gândire (de judecare —Kant), puncte de vedere, 
forme de enunţare ş.a. În alţi termeni: categoriile sunt „particularizările sau «genurile» 
supreme prin care determinăm: existenţele, obiectele, datele ... cei trei termeni sunt în mod 
tipic «transcendentali» în accepţia tradițională de posibilitate de a-i aplica la orice. Tot ce e 
gândit sau reprezentat ... aşteaptă o determinare categorială”!. 

Rămâne urmaşilor lui Kant sarcina de a pune de acord sistemul categorial cu 
schimbările intervenite în cercetarea ştiinţifică şi în gândirea filosofică. Tocmai această 
dinamică am subliniat-o mai sus prin câteva momente, îndeosebi cel al „ontologiei critice” 
(care nu uită importanţa spiritului critic în realizarea discursului filosofic): „Categoriile sunt 
astfel premisele tacite, de care facem uz în interpretarea, semnificarea şi aprecierea de către 
noi a datului ... Aici se află unul din temeiurile pentru care avem de-a face cu sarcina teoretică 
a unei nou devenită, în conţinut şi în părţi, doctrine a categoriilor. Nu mai este vorba numai de 
cele 12 «concepte transcendentale ale intelectului» ... S-a arătat că intră în discuţie un număr 
mult mai mare (azi încă neluat în seamă) de categorii, că fiecare domeniu al cunoaşterii îşi are 
pe ale sale, că acestea parțial se schimbă de la un domeniu la altul, parțial se transformă, şi 
numai într-o mică măsură merg identic”. 

Probleme ca: definirea categoriei (categoriilor) şi a completitudinii sistemului 
categorial rămân deschise, în acest din urmă caz impunându-se ceea ce Kant numea 
enumerarea «rapsodică»”. 

Oricum, problema opțiunii pentru «sistem categorial» sau pentru sistematizare după 
nivelele ființei şi valorii (în acest sens clasic e N. Hartmann) stă în legătură cu orientarea 
filosofică a autorilor şi, nu în ultimul rând, cu particularitățile noilor tendințe în 
«postmodern», titlul «categorial» persistând în orice proiect (chiar în cele ale 
«deconstrucției»), căci nu se poate renunţa la concepte «metafizice» nici chiar prin refuzul lor 


în forma unei deconstrucţii. 


' Mircea Florian, Logica recesivității, Ed. AIUS, 2006, p. 183. 

? N. Hartmann, Ziele und Wege der Kategorialanalyse, p. 91. 

> În acest sens, remarca Mircea Florian, N. Hartmann „recunoaşte fără înconjur că o tabelă completă a 
categoriilor nu e posibilă. Noi am renunțat la ambiția de a schița o tabelă sistematică, mulțtumindu-ne cu o 
inventariere rapsodică” (Recesivitatea ca structură a lumii, vol. I, Bucureşti, Editura Eminescu, 1983, p. 60). 


5. N. Hartmann a elaborat o amplă teorie a categoriilor, urmărind „principiile ființei 
reale” în structura stratificată a acestora. 

În urma acestei prezentări a cadrului în care s-a integrat teoria categoriilor a lui 
Hartmann, redăm în continuare în detaliu concepția acestuia despre categorii şi sistemul 
categoriilor. 

După anul 1930, observă Brehier, filosofia contemporană prezintă o vizibilă „tendinţă 
spre concret”, ajungând, de fapt, la aplicarea unei metode de cercetare a structurilor concrete": 
„O structură, aşa cum o înţeleg aceşti filosofi, nu este deloc o lege de ansamblare, o formă 
unită cu o materie inertă, ci un indivizibil care se lasă descris, dar nu recompus. Tocmai 
această noţiune de structură Nicolai Hartmann ... o întrebuinţează cu profunzime în cercetările 
sale recente asupra ontologiei ... În teoria sa a categoriilor, Hartmann revine, într-o manieră 
semnificativă, de la Kant la Platon cel din Sofistul; categoriile sunt pentru el determinări ale 
lucrului în sine, existând independent de maniera în care ele sunt aprehendate; chestiunea cea 
mai importantă care se pune cu privire la ele este aceea a legăturii şi a separării lor”. 

La distincţia între „fiinţă reală” şi „fiinţă ideală”, Hartmann a fost condus, se pare, „de 
intenţia de a conserva antica distincție platoniciană, evitând însă dificultățile participării”; ca 
şi Megaricii, el refuză „orice semnificație metafizică noţiunii aristotelice de ființă în 
potenţă””. 

Teoria hartmanniană a categoriilor „este o ontologie a ființei finite exterioară 
transcendenţei, fructul unei viguroase reflecţii şi al combinării gândirii lui Aristotel şi Kant”. 

Hartmann însuşi preciza că „noua ontologie” nu mai poate fi o „ontologie a esenței”, 
ci o „teorie a categoriilor”: „în orice ontologie este vorba de enunţuri fundamentale asupra 
existentului ca atare. Enunţurile de acest fel nu sunt altceva decât categorii ale ființei”. 

Calea noii ontologii „se înfăţişează astfel ca o analiză categorială”€. 

Tot ceea ce urmează după „analiza modală”, precizează Hartmann — „aparţine teoriei 
categoriilor. Aceasta cuprinde principiile comune (categoriile fundamentale) şi pe cele 


speciale ale straturilor particulare ale fiinţei”. 


LE Brehier, Histoire de la philosophie, Tome II, Fasc. 4, P.U.F., Paris, 1968, p. 1003, 1009. 

? Ibidem, p. 1010. 

* Ibidem, p. 1011. 

* F, Sciacca, Philosophie générale et Métaphysique, în „Actuallites scientifiques et industrielles”, Philosophie, 
editeur R. Boyer, Tom IX, Hermann et Co., Paris, 1950, p. 89. 

5 N. Hartmann, Neue Wege der Ontologie, în „Systematische Philosophie”, hrsg. von N. Hartmann, W. 
Kohlhammer, Stuttgart und Berlin, 1942, p. 207, 208. 

6 Ibidem, p. 214. 

ÎN. Hartmann, Alte und neue Ontologie, în „Kleinere Schriften”, Band III, p. 335. 


„Orice ontologie care merge în detaliu — scrie Hartmann — ajunge la teoria categoriilor. 
Aceasta cuprinde multiplicitatea prezentată, deoarece lumea reală se construieşte în patru 
straturi şi fiecare dintre acestea îşi are propriile ei categorii... Acestor categorii speciale le 
precede o grupă de categorii fundamentale generale, care străbat prin toate cele patru straturi, 
şi se transformă în ele în mod felurit. Ele apar în forma de perechi opuse şi constituie 
dimensiuni care se deosebesc ... La acestea aparţin: substrat şi relație, formă şi materie, unitate 
şi multiplicitate, opoziţie şi dimensiune, discontinuitate şi continuitate; mai importante însă 
sunt încă determinare şi dependenţă, acord şi conflict, element şi ansamblu, interior şi 
exterior”. 

Aceste categorii se subordonează unei legităţi, care se poate numi „categorială”. 
Hartmann concepe relaţiile între categoriile opuse după principiul „coherenţei categoriale”; el 
vede sensul profund al dialecticii hegeliene în ideea că în continuumul categorial este dată 
unitatea originară a tuturor categoriilor. 

Categoriile enumerate nu epuizează sistemul principiilor fiinţei: alături de ele trec 
categoriile specifice ale straturilor fiinţei: anorganicul, organicul, psihicul şi spiritualul. 

Între categorii există legităţi, care s-ar putea numi „principiile principiilor”. Este vorba 
de ansamblarea a patru legi care se extind în cele patru momente ale părților: (1) legea 
valabilităţii; (2) legea coherenţei categoriale; (3) legea stratificării categoriale; (4) legea 
dependenţei categoriale. 

Conexiunea universală a ființei prezintă, după Hartmann, unitate şi ordine, dar nu 
unitatea unui principiu (ceva în genul spiritului absolut sau al divinității), ci cea care se află în 
legile categoriale, înainte de toate în straturi. „Aceste legi sunt violate în metafizica 
tradițională, ba chiar sunt deduse din cap. Cele mai bune dintre marile sisteme transpun 
categoriile specifice ale ființei spirituale (rațiune, acţiune cu scop, prevedere) asupra 
straturilor inferioare ale fiinţei; ele transformă astfel categoriile superioare în cele mai tari şi 
cu aceasta inversează dependenţa categorială ... Întreaga teleologie naturală, întreaga me- 
tafizică a spiritului comite această greşală”?. 

6. „Teoria generală a categoriilor” constituie obiectul celei de-a treia părți a ontologiei 


hartmanniene: Construcția lumii reale. O teorie a categoriilor nu se ocupă cu „concepte ale 


N. Hartmann, în Philosophen-Lexikon, p. 84-85. 
? Ibidem, p. 458. 


intelectului”, ci — precizează Hartmann — cu „fundamentele structurale ale lumii reale”; căci 
teoria categoriilor nu este fapt al teoriei cunoaşterii”. 

Hartmann menţionează că, prima parte a acestei lucrări, reia studiul din 1924, intitulat 
„Cum este posibilă ontologia critică în genere?”, în care s-a ocupat cu „lichidarea 
prejudecăţilor cu privire la problema categoriilor”. Partea a doua este consacrată elaborării 
„categoriilor structurale fundamentale”, „adică, a acelor categorii, care sunt comune tuturor 
straturilor realului (şi pe lângă aceasta tuturor sferelor fiinţei) ... Căci fiecare dintre aceste 
categorii străbate întreaga construcție a straturilor lumii reale, până la înălțimile fiinţei 
spirituale, şi relevă în fiecare situaţie înaltă noi laturi ale esenței sale”. 

Care este poziția teoriei categoriilor în ontologie? Ea vine în mod necesar — precizează 
Hartmann — după analiza fundamentelor, a sferelor şi a modalităților ființei, deoarece „într-un 
fel sau altul, orice deosebiri fundamentale între domenii, trepte sau straturi ale ființei ... iau 
forma categoriilor”; „în opoziție cu orice tratare fundamentală a existentului ca atare şi a 
felurilor fiinţei, doctrina categoriilor este realizarea de conţinut a ontologiei”?. 

„Este meritul durabil al filosofiei kantiene că ea a recunoscut în problema categoriilor 
teoretico-gnoseologice punctul principal al chestiunii şi l-a elaborat în mod clar. El nu constă 
în ceea ce ţine de conţinut, ci în exigenta valabilităţii categoriilor”. 

Categoriile au caracter de principii. „În categorii — scrie Hartmann — nu funcţionează 
latura fiinţei date (Dasein) în existent, ci numai cea a esenței (Sosein). Aceasta înseamnă că 
nu-i vorba aci de feluri ale fiinţei — căci acestea sunt feluri ale fiinţei date —, ci de formare, 
structură şi conţinut. Categoriile sunt principii de conţinut ... Ceea ce doctrina categorială 
exercită, este în primul rând tocmai analiza de conţinut. Ea îşi găseşte datele în toate 
domeniile vieţii şi ale ştiinţei“. 

Categoriile, după Hartmann, nu se confundă cu formele gândirii. „Omul poate să 
întregească sistemul categoriilor cu care lucrează, însă nu poate să-l schimbe, aşa cum prin 


învăţare poate să-şi schimbe tabloul lumii”. 


N. Hartmann, Der Aufbau der realen Welt. Grundriss der allgemeinen Kategorienlehre, W. de Gruyter et Co., 
Berlin, 1940, p. II. 

? Ibidem, pp. II-IV. 

* Ibidem, p. IV. După o introducere, cu caracter istoric mai mult, Hartmann analizează pe larg „conceptul general 
al categoriilor” (partea întâi), „doctrina despre categoriile fundamentale” (partea doua) şi „legile categoriale” 
(partea treia). Vom reţine, bineînţeles, numai linia generală a argumentării. 

* Ibidem, pp. 1, 2. 

5 Ibidem, p. 6. 

6 Ibidem, p. 15. 

7 Ibidem, p. 26. 

PA bi 


Aci este punctul în care apare clar „limita precisă” între categorii şi formele gândirii: 
„Categoriile cad sub legea fiinţei în sine, adică a independenţei de opinia umană; formele 
gândirii, dimpotrivă, cad sub legea spiritului obiectiv, adică ale instabilității şi capacității de 
dezvoltare a modalităţilor spirituale în timp. Ele sunt chiar formele tip ale opiniei însăşi... 
Categoriile, dimpotrivă, sunt numai condițiile generale şi nu particularizările sale, însă nu 
condiţionate prin acestea”. 

Este clar însă că ele (categoriile) „nu constituie un continuu omogen, ci apar în grupe, 
corespunzător straturilor în construcția lumii reale. Astfel există categorii ale mecanicului, ale 
organicului, ale psihicului, ale colectivităţii, ale moralei etc. Fiecare dintre aceste grupe poate 
să domine în anumite forme de gândire”. 

Variabilitatea acestora din urmă „se înrădăcinează în schimbarea categoriilor 
dominante”; dinamica „nu ţine de esenţa categoriilor, ci de destinele istorice şi de temele 
spiritului”. 

7. „Conceptul general al categoriilor” trebuie lămurit mai întâi în raport cu „ființa 
ideală”. Problema esențială este aceea a „fundamentelor ontice”, a „principiilor constitutive 
ale ființei”; „Doctrina categoriilor — scrie Hartmann — este în exclusivitate ontologie 
fundamentală, adică cercetarea fundamentelor generale ale ființei, care se diferențiază de fapt 
şi după straturile ființei, dar rămîn sub particularitatea fiecărui domeniu special. Doctrina 
categoriilor împărtăşeşte cu pluralitatea ştiinţelor poziția ontologică fundamentală de intentio 
recta. Însă în cadrul existentului în genere, prin care este justificată împreună cu el, ea are de- 
a face numai cu generalul, pe care se bazează orice existent special şi de care el este 
dependent ... În aceasta se află două determinări ale existenței categoriale: generalitatea şi 
caracterul de determinare. Cel din urmă spune tocmai aceea că categoriile «determină» un 
anumit existent concret. 

Cu alte cuvinte, categoriile sunt principii şi, ca atare ele se află în legătură cu un 
corelat: Concretum; acesta din urmă însă nu este un „caz special”, ci „ceea ce este multilateral 
determinat”. Categoriile „sunt generalul în Concretum”; ele „au o certă asemănare cu 


esenţialităţile””. 


' Ibidem, pp. 26-27. 
? Ibidem, p. 30. 
* Ibidem, pp. 34, 35. 
* Ibidem, p. 42. 
5 Ibidem, p. 43. 

Ele nu au o existență temporală, dar nici nu pot fi înţelese fără contextul cazurilor 
reale. Fenomenologia a adus o înnoire a conceptului: teza „că tocmai aceste esenţialități sunt 
cele care domină de-a lungul realului”. 

Asemănarea cu esenţialitățile conduce însă la anumite aporii, care trebuie depășite, 
făcându-se diferențierile necesare. Căci pretutindeni — în cazul existenţelor matematice, ca şi 
al esenţialităților şi valorilor — „existenţa categorială”, este „numai aceea a principiilor”; 
„categoriile nu apar numai în ființa ideală ... ci ele sunt şi acolo unde se află în modalităţi 
exprese principii ale idealului” ...7 

Teza după care „categoriile ca atare nu constituie o ființă ideală”, nu este infirmată de 
eterogeneitatea „felurilor ideale ale fiinţei”; şi în acest caz ele rămân „categorii ale 
Concretum-ului”>. 

„Categoriile — scrie Hartmann — nu sunt în aceeaşi măsură de recunoscut ca şi 
Concretum-ul pe care îl determină ... Sistemul categoriilor constituie planul din spate 
(Hintergrund) al sferelor fiinţei şi al felurilor fiinţei”. 

În concluzie: „este o greşeală fatală să înțelegem categoriile după felul fiinţei ideale. 
Categoriile pot, atâta cât ele permit totdeauna raporturi ale fiinţei, să pară asemănătoare 
esenţialităților; ele nu pot să se ivească deci niciodată în acestea, iar sistemul lor nu poate să 
fie ca atare unul al fiinţei ideale ... Categoriile fiinţei ideale şi cele ale celei reale se suprapun 
numai în mod parţial; ambele sfere ale fiinţei îşi au şi propriile lor categorii”. 

Deci, „imperiul categoriilor este multiplu; fiecare domeniu al fiinţei îşi are categoriile 
sale particulare”€. „Pluralitatea categoriilor nu are a face cu pluralismul. Este de la sine înţeles 
înţeles că ea nu este o expresie categorială a multiplicităţii formative în construcţia lumii”. 

8. După definirea, „conceptului general al categoriilor”, Hartmann trece la „doctrina 
categoriilor fundamentale” şi examinează: „straturile realului şi sferele”; „categoriile ele- 
mentare opuse”; „transformarea opoziţiilor fiinţei în straturi”; categoriile calităţii; categoriile 
cantităţii. 

În dezacord cu teoria opoziţiei între „natură şi spirit” (specifică filosofiei germane 


contemporane), Hartmann dezvoltă „doctrina despre straturile, realului”: „Lumea reală — scrie 


! Ibidem, p. 47. 

? Ibidem, p. 53. 

* Ibidem, p. 59. 

* Ibidem, p. 60. 

5 Ibidem, p. 66. 

6 Ibidem, p. 71. 

7 Ibidem, p. 169. Teoria categoriilor a lui Hartmann este una dintre cele mai elaborate pe care le cunoaşte istoria 
gândirii, asimilând o mare experiență ştiiţifică şi teoretico-filosofică. 

Hartmann — nu este aşa de simplă încât să poată fi introdusă într-o schemă unică a opoziţiei... 
Lumea nu este cu două straturi, ci cel mult cu patru straturi”. 

Lumea are „unitatea unui sistem, însă sistemul este un sistem al straturilor. Construcţia 
lumii reale este o construcţie de straturi”. 

Hartmann deosebeşte între „straturile realului” şi „straturile categoriilor”: „Între un 
Concretum şi categoriile sale — scrie Hartmann — există un raport puternic de apartenenţă, în 
care categoriile joacă rolul de tranzit, ceea ce este comun în multiplicitatea determinării 
dominante. Dacă deci Concretum-ul întregii lumi reale constituie o construcție de straturi, 
atunci trebuie ca straturile realului să se răsfrângă în mod necesar în straturile categoriale 
corespunzătoarte. Deosebirea straturilor realului este chiar una principială şi trebuie astfel să 
se susțină pe categoriile lor. De aceea, stratificarea categoriilor nu trebuie luată, la rândul ei, 
ca identică pur şi simplu cu stratificarea realului ... Şi ea nici nu poate să fie astfel identică cu 
aceasta. Căci, în primul rând, nu există numai categorii ale realului, ci şi ale altor sfere ca 
atare; şi, în al doilea rând, există categorii de o asemenea generalitate, încât nu se lasă luate ca 
aparţinând unui strat real determinat. Asemenea categorii sunt principii comune ale tuturor 
straturilor realului; ele alcătuiesc fundamentul propriu al întregii lumi reale, iar semnificaţia 
lor ontologică constă în aceea că ele sunt categoriile fundamentale — fundamentul comun al 
oricărei particularizări categoriale, cu aceasta şi ale oricărui strat — şi peste acestea sunt acelea 
în care devine evidentă structural unitatea în construcţia lumi reale. Ele trebuie numite mai 
departe categorii fundamentale (subl. ns.) şi constituie obiectul «teoriei generale a 
categoriilor», spre deosebire de cea «specialăy”. 

9. „Categoriile fundamentale” constituie obiectul „doctrinei generale a categoriilor”: o 
multiplicitate categorială, care, ea însăşi, se divide în grupe diferite. Deosebim trei asemenea 
grupe: (1) grupa categoriilor modale; (2) grupa categoriilor elementare (care au „caracter 
structural” — de pildă: formă şi materie, cantitate şi calitate, Continum şi Discretum), (3) 
sistemul „legilor categoriale” (care constituie „esența existenţei principiilor”, coerenţa 
categoriilor într-un strat). 

„Legile categoriale alcătuiesc o grupă mai îndepărtată de categorii fundamentale. Ele 
se arată în acest fel în modul lor structural ca «legi» ale unui al treilea tip de categorii în 


genere — alături de «moduri» şi de «opoziții» ... legile categoriale nu sunt altceva decât 


! Ibidem, p. 189. 
? Ibidem, p. 199. 
* Ibidem, p. 200. 


13 


tocmai legile acestei construcții a lumii reale ... (subl. ns.). În acest sens, trebuie spus că în 
legile categoriale constă centrul de greutate propriu al teoriei generale a categoriilor”. 

Între categoriile fundamentale, „grupa opoziţiilor elementare” ale fiinţei este cea mai 
cunoscută şi cea mai importantă, întrucât după ea se ordonează şi cea a modurilor şi cea a 
„legilor categoriale”. Tabela „opoziţiilor existenţei” cuprinde 24 de membrii, de fapt, 12 


„perechi de opoziții”, împărţite în 2 grupe”: 


GRUPA I: 

. Principiu — Concretum 
. Structură — Modus 

. Formă — Materie 

. Interior — Exterior 


„ Determinaţie — Dependenţă 


N WU A UO N -el 


. Calitate — Cantitate 


GRUPA II: 
7. Unitate — Multiplicitate 
8. Acord — Conflict 
9. Opoziţie — Dimensiune 
10. Discontinuitate — Continuitate 
11. Substrat — Relaţie 


12. Element — Structură. 


La prima vedere, s-ar părea că primele „două opoziții ale primei grupe ar fi 
fundamentale; mai atent analizate însă, ele arată că toate trebuie luate în consideraţie, întrucât, 
„esenţa categoriilor însele se lasă pentru prima dată determinată mai îndeaproape numai din 
raporturile opoziţiilor ființei”. 

După o lungă argumentare, Hartmann precizează că „problema categoriilor 
interacționează cu construcţia lumii reale”; numai pe această bază se poate vorbi de „esenţa 


afirmativă a categoriilor”. 


! Ibidem, p. 205. 
? Ibidem, pp. 230-231. 
? Ibidem, p. 231. 
* Ibidem, p. 413. 

În acest context, se arată apoi că „legile categoriale” au şi ele caracterul categoriilor — 
sunt generale, categorii fundamentale; în raport cu cele ale modurilor şi cele ale opoziţiilor 
fiinţei, acestea sunt însă cele fundamentale: „Fundamentul poziţiei proprii lor este acela că ele 
nu mai sunt fără legile unui concret, ci, în primul rând, legile categoriilor înseşi. Ele nu se 
extind cu aceasta direct în mod necesar şi asupra Concretum-ului oricărui strat şi sfere, ci 
numai mijlocit. Concretum-ul lor nemediat îl constituie categoriile însele: categoriile însă se 
află sub aceste legi cam în acelaşi fel în 
care stă adesea Concretum-ul sub categorii. Legile categoriale sunt principii ale principiilor 
(subl. ns.)”!. 

Hartmann vorbeşte de „patru grupe de legi şi principiile lor fundamentale”; „căci 
imperiul categoriilor este o multiplicitate multidimensională”?. 

Astfel avem: 1. principiul valabilității („Categoriile sunt ceea ce sunt numai ca 
principii a ceva; ele nu sunt fără Concretum-ul lor, aşa cum acesta nu este fără ele”); 2. 
principiul coerenţei („Categoriile nu se află ca unice pentru sine, ci numai în legătură cu 
stratul categorial”); 3. principiul stratificării („Categoriile straturilor inferioare sunt mai 
departe conţinute în cele ale straturilor superioare, însă nu şi invers acestea în acelea”); 4. 
principiul dependenţei („Dependenţa este numai unilaterală, ca cea a categoriilor superioare 
de cele inferioare, însă ea este o dependenţă parțială, lâsând loc mai departe independenţei 
proprii a categoriilor superioare”. 

10. În esența „principiilor fiinţei” stăruie mereu o antinomie: „principiul este 
independent de Concretum, deoarece, mai mult, Concretum, este dependent de el; şi astfel el 
este deci dependent de Concretum, deoarece el există numai relativ la acesta”; poziţia 
principiilor seamănă cu cea a „ideii” platoniciene, care este ceva „în sine însăşi” şi totuşi 
trebuie să nu fie o existenţă „desprinsă”, alături de cea pe care o au lucrurile”. 

Cu alte cuvinte, „independenţa principiului nu este una absolută, dependenţa 
Concretum-ului nu este o dependenţă absolută ... independentul este independent numai în 
dependenţa de dependent”. 

„Succesiunea de straturi a lumii reale este propriul eşafodaj al construirii ei. Aceste 


legi, care o domină, sunt astfel, într-un anumit şi eminent sens, legi ale construcției lumii 


reale. Că ele sunt legi categoriale, decurge din raportul categoriilor cu Concretum-ul lor”. 


! Ibidem. 

? Ibidem, p. 417. 

* Ibidem, pp. 418-419. 
* Ibidem, p. 423. 

5 Ibidem, p. 424. 

În raporturile dintre „legile categoriale” domină: „legea transformării” şi „legea 
Novum”-ului”. 

Prin „transformare” se înţelege altceva decât în mod obişnuit. Şi acest altceva este 
„legea Novum”-ului, care spune: „pe baza devenirii, de fapt, fiecare categorie superioară este 
compusă în conţinut dintr-o multiplicitate de elemente inferioare, însă ea nu se reduce la suma 
acestora, ci, dimpotrivă, este altceva decât ele; ea cuprinde un ceva specific, care pentru prima 
dată apare cu ea”. 

Categoriile însele nu pot fi înţelese fără acest „Novum”, care „nu este o delimitare a 
reîntoarcerii ... ci latura ei pozitivă opusă”. 

În „dependenţă categorială”, principiul este următorul: „categoriile inferioare sunt cele 
mai tari, cele superioare — cele mai slabe; de aceea, în construirea stratică există numai 
dependenţa celor superioare de cele inferioare, nu şi invers”. 

Caracterul „tare” al unei categorii, în sensul „legii dependenţei”, „nu este altfel identic 
cu puterea ei de pătrundere ca element care revine”. 

„Dependenţa categorială” nu exclude autonomia; determinismul nu poate fi unul 
„mecanic”, absolut, care „ia determinarea inferioară drept determinare totală a întregii lumi, 
chiar şi a celei psihice şi a acelei a fiinţei spirituale”. 

Hartmann respinge orice „teleologie a formelor”, care „interverteşte legea celui mai 
tare” şi consideră categoriile superioare ca pe „cele mai tari”. 

Novum-ul face posibilă însăşi libertatea ca „libertate în dependență”. Căci 
„dependenţa categorială nu este un obstacol pentru autonomie, ci numai opusul ei necesar”!%. 

Independenţa straturilor superioare presupune, deci, parțiala lor dependenţă față de 

Il 


cele inferioare; apariţia Novum-ului categorial le dă însă autonomie, libertate”. 


Hartmann analizează îndeosebi structura stratificată a fiinţei reale!?. 


! Ibidem, p. 472. 

? Ibidem, p. 499. 

? Ibidem, p. 503. 

* Ibidem, p. 504. 

5 Ibidem, p. 522. 

ê Ibidem, p. 524. 

7 Ibidem, p. 565. 

EN. Hartmann, Neue Wege der Ontologie, p. 267. 

? Ibidem, p. 271. 

1 Tbidem, p. 273. 

"N. Hartmann, Alte und neue Ontologie, în „Kleinere Schriften”, Band III, p. 336. 

12 Acestei teme îi sunt consacrate lucrările: Der Aufbau der realen Welt; Philosophie der Natur; Das Problem 
des geistigen Seins (exceptând partea a III-a — „spiritul obiectivat”, care ar aparține mai mult sferei ideale). Se 
adaugă la acestea „Teleologisches Denken” (care e un fel de completare la „Filosofia naturii”). De menționat că 
stratificarea lumii ideale este mai puțin studiată: în afară de Ethik, Asthetik, au mai rămas doar „Tezen zur 
Logik” (în „Philosophen-Lexikon”), fragment dintr-o lucrare pierdută în timpul rîzboiului. Se adaugă, 

Cele patru straturi ale acesteia încearcă să fie expresia unității complexe şi a varietăţii 
realului; nici unul dintre straturi nu are prioritate; între ele se află o „distanţă stratică”, adică o 
diferenţă calitativă, al cărei rezultat este compoziţia eterogenă a lumii. Raporturile între 
straturile ireductibile sunt definite prin legi riguroase. Între cele patru straturi acționează 
anumite legi ale dependenţei: „Aceasta — scrie Hartmann — începe cu legea categorială 
fundamentală: «categoriile inferioare sunt mai tari», (legea celui tare) şi sfârşeşte cu legea 
libertăţii: «categoriile superioare sunt, cu toată dependenţa lor de cele inferioare, în mod liber 
(autonom) opuse acestora printr-un Novum de conţinut». Sensul acestei duble legităţi este 
«aşezarea» produselor superioare «pe» cele inferioare”. 

Categoriile unui strat inferior (toate sau numai unele), revin în straturile superioare (de 
exemplu, spaţiul şi timpul revin în lumea organică, iar timpul apare şi în psihic şi spiritual); 
dar acel Novum arată că un strat de nivel superior nu este suma mecanică a categoriilor 
straturilor inferioare (de exemplu, deşi e pregătită de categoriile celor două straturi inferioare, 
conştiinţa este noutatea lumii psihice). 

Hartmann fixează astfel o ireversibilitate: categorii ale straturilor inferioare se pot afla 
în cele superioare, dar nu şi invers; ceea ce înseamnă că straturile inferioare nu sunt trepte, 
momente spre cele superioare, iar acestea din urmă nu sunt rațiunea de a fi şi scopul celor 
inferioare. 

Novum din straturile superioare nu este pregătit de cele inferioare, ci fundează 
autonomia celor dintâi (deşi sunt mai „slabe”); straturile superioare sunt condiţionate, dar nu 
determinate de cele inferioare. 

Ireductibilitatea straturilor fundează pentru Hartmann o situare „dincoace” de soluțiile 
„realiste şi idealiste” şi imposibilitatea oricărei teleologii. Mai mult, teza despre „neputinţa 
idealului” pune în evidenţă un sens mai precis al „realismului” lui Hartmann. 

11. Prin teoria celor patru straturi ale ființei reale (anorganic, organic, psihic, 
spiritual), Hartmann reia „o convingere care s-a dezvoltat progresiv în gândirea occidentală, 
sub impulsul şi cu concursul, s-ar putea zice, al tuturor ramurilor cunoaşterii. Originalitatea 
lui Hartmann nu constă în faptul de a fi divizat în patru lumea reală, ci îndeosebi în faptul de a 


fi înţeles într-un sens complet nou raporturile între cele patru sectoare. Concepţia stratificată 


bineînţeles, unele reflecții marginale în: Grundzüge, Grundlegung, Möglichkeit und Wirklihkeit şi articolele 
adunate în „Kleinere Schriften”. 
IN. Hartmann, în „Philosophen-Lexikon”, p. 86. 

susținută de el este astfel, încât exclude orice poziţie privilegiată a unuia sau a altuia dintre 
aceste sectoare”!. 

Analiza „principiilor fiinţei” a fixat deja scopul ontologiei: a delimita determinările 
fundamentale ale fiecărui strat, adică a dezvolta „analiza categorială”. Astfel se ajunge de la 
„teoria generală a categoriilor” la „analiza categorială specială”, care constituie obiectul 
lucrării „Filosofia naturii”; este vorba de categoriile corespunzătoare straturilor inferioare ale 
lumii reale: anorganicul şi organicul. Hartmann distinge trei grupe categoriale: dimensionale 
(timpul şi spaţiul), cosmologice (devenirea, permanenţa, cauzalitatea, legitatea naturii şi 
acţiunea reciprocă) şi organologice (categoriile „formei vieţii” şi cele ale „procesului vieţii”). 
„Filosofia naturii — scrie el — este doctrina specială a categoriilor celor două straturi inferioare 
ale fiinţei — fizic-material şi organic”?. 

Hartmann refuză cu acest prilej atât explicaţia mecanicistă, cât şi pe cea finalistă. Cu 
atât mai mult, el nu acceptă filosofia speculativă a naturii: „Filosofia naturii — scrie Hartmann 
— nu este o metafizică independentă de ştiinţa naturii ... Ea are într-adevăr probleme 
metafizice, ca orice disciplină filosofică, dar acestea nu sunt altele decât cele situate în însuşi 
conţinutul problemelor naturalist-ştiințifice. Ea nu poate trece la tratarea lor decât pe temeiul 
muncii depuse de ştiinţele naturii”. Înţelegem, în acest context, polemica sa cu marile sisteme 
metafizice şi cu teleologismul tradițional (teologic sau metafizic), critica acelor metafizici 
construite „de sus” sau „de jos” (adică de la spirit, la materie sau invers). 

„Analiza categorială a finalităţii” este concepută de Hartmann „ca o parte a teoriei 
speciale a categoriilor (naturfilosofia)”. 

După autorul „ontologiei critice”, finalitatea este o „categorie a conştiinţei”; de fapt, 


K TOTIES i 
„la începutul gândirii umane a fost scopul” . 


! L. Lugarini, Nicolai Hartmann, în: Les grands courants de la pensée mondiale contemporaine, Portraits, 1, 
des lois de la nature, 1874), pe care Hartmann îl citează, după ediţia 1913, în Der Aufbau der realen Welt (p. 
566); aceeaşi idee fusese argumentată pe larg de Engels în manuscrisele din „Dialectica naturii”. Ideea reapare la 
G. Santayana prin teoria „imperiilor existenţei” (lucrările: The Realm of Essence, 1929, The Realm of Mater, 
1930; The Realm of Truth, 1938; The Realm of Spirit, 1940; The Realm of Being, 1945). 

Ideea porneşte, credem, de la anumite reflecţii în marginea procesului de diferenţiere în ştiinţa modernă, 
diferenţiere ce marca, pe o anumită latură, autonomia ştiinţelor. Din unghiul de vedere filosofic, se reia 
principiul kantian al autonomiei domeniilor pe care Lotze, încă în 1856 (Mikrokosmos, vol. I), îl propunea ca 
principiu axiologic fundamental. 

* N. Hartmann, în „Philosophen-Lexikon”, p. 87: Încă în studiul Problemele filosofice fundamentale ale biologiei 
(1912), Hartmann atenţiona că biologia trebuie să fie „doctrina despre viaţă” în genere („Kleinere Schriften”, 
Band III, p. 79). Dezvoltarea acestei ştiinţe ilustrează însă mai mult teleologia decât „mecanismul” (Ibidem, p. 
93). Totuşi, precizează Hartmann, „teleologia finalităţii relative” nu anulează determinismul (Ibidem, p. 151). 

* N. Hartmann, Philosophie der Natur, Abriss der speziellen Kategorienlehre, Walter de Gruyter, Berlin, 1950, 
p. VI. 

N. Hartmann, Tı eleologisches Denken, 2. Aufl., Walter de Gruyter et Co., Berlin, 1966, p. V. De aceea, autorul 
precizează că, deşi a elaborat această lucrare încă în 1944, ea îşi are rostul abia după Philosophie der Natur. 

„Categoriile lumii reale, în care noi trăim, — scrie el — nu sunt în genere identice cu 
cele ale intelectului şi intuiției noastre. Cele dintâi stau ca atare atâta timp cât lumea rămâne 
aceeaşi; ultimele se schimbă în mod istoric. Ceea ce în lume e determinat cauzal... nu necesită 
să şi fie cunoscut deci ca determinat cauzal'?. 

Cauzalitatea, „ca o categorie reală a evenimentelor naturii este opusă «finalităţii» ca o 
categorie a intelectului”. În conştiinţă finalitatea este „o categorie hibridă”. 

Este nevoie, de aceea, de „o nouă critică a puterii de judecare teleologice, mai radicală 
îşi mai generală decât cea kantiană. Căci aceasta rămâne limitată la două domenii — cel 
biologic şi cel metafizic. Ea nu se reîntoarce până la motivele teleologismului, ci se fixează la 
problematica științifică”. 

12. Prin aceste modalităţi de concepere a categoriilor străbate o idee ce ţine de fapt de 
esenţa funcţiei categoriale: categoriile constituie elemente de bază ale gândirii şi discursului 
despre «lucruri», a căror funcție survine în reflecția filosofică asupra gândirii şi asupra 
modalităţilor de structurare a acestora în formele concepţiilor ce tind să ia forma sistemului 
(ca teorie a cunoaşterii, ca filosofie a naturii, ca metafizică, filosofie a culturii ş.a.). 

Dată fiind condiţia reflecţiei filosofice, anume: dependenţa ei de situare pe un punct de 
vedere şi dezvoltarea sistematică a acestuia, categoriile au stat în atenţie numai în măsura în 
care un gânditor sau altul întreprindea o construcţie (ori reconstrucție) într-un domeniu sau 
altul al filosofiei, iar Hartmann nu face excepţie de la această regulă. «Ontologia critică» este 
tocmai finalitatea dezbaterii şi reconstrucției (prezentată mai sus) unei teorii moderne a 
categoriilor, în linii mari corespunzătoare spiritului ştiinţific al secolului 20. 

După toate cele relatate, «sistemul categorial» propus de Hartmann rămâne cu 
importanţa lui, istorică şi sistematică, moment necesar în geneza unei „Kategorienlehre”, dar 
totodată şi actual prin punerea problematicii de bază a acesteia. Căci orice cunoaştere şi 
cuprinderea ei (în filosofie, ştiinţă, artă ş.a.) tinde să atingă nivelul categorial, care, evident, 
diferă de la un domeniu la altul, ceea ce a şi făcut necesară «analiza categorială» (a nivelelor 
fiinţei şi cunoaşterii). 

Prin aceasta orice «teorie specială» a categoriilor trebuie, în baza unităţii dintre 
particular şi universal, să se afle în referință la o «teorie generală», la ceea ce în tradiţia 
cercetării s-a numit «allgemeine Kategorienlehre». 

! Ibidem, p. 1. 
? Ibidem, p. 2. 
? Ibidem, p. 3. 
* Ibidem, p. 7. 


5 Ibidem, p. 11. Pentru caracterizarea acestei laturi a concepției lui Hartmann: Al. Boboc, Nicolai Hartmann şi 
realismul contemporan, Bucureşti, 1973, p. 90 şi urm. 

SISTEMATIZĂRI CATEGORIALE ALE STRATEGIILOR DE DEZBATERI 
PUBLICE" 


Constantin Sălăvăstru 


1. Delimitări conceptuale 

Ceea ce ne interesează atunci când analizăm problema strategiilor ca elemente 
constitutive ale dezbaterilor publice ţine de modul individual de organizare a intervențiilor 
fiecărui interlocutor în parte, astfel încât ele să fie, din punctul de vedere al participantului, 
cele mai eficiente. Fiecare individ angajat într-un astfel de demers utilizează anumite probe, 
alege o anumită ordine de prezentare a lor, asumă un mod propriu de a relaționa discursiv cu 
interlocutorii. Toate aceste specificități configurează, dacă au o anumită constanţă, strategia 
proprie a participantului la dezbatere. Un spirit de observaţie fin şi atent la detalii poate 
identifica, până la urmă, tipul de strategie dominant utilizat de interlocutori cât şi eficienţa lor 
într-o dezbatere publică. 

Pentru intenţiile explicative şi sintetizatoare pe care încercăm să le asumăm, termenul 
strategie desemnează organizarea dinamică de către individ a elementelor unei dezbateri 
publice (probe, tehnici de probare, expresii gestuale, construcții verbale, poziționări retorice 
etc.) în vederea obţinerii rezultatului maximal în relaţia competițională cu ceilalţi 
participanţi, ținând seama de exigenţele minimale impuse de astfel de intervenţii discursive. 
Din această încercare de definire a conceptului de strategie rezultă câteva trăsături care 
asigură individualitatea conceptului şi a realităţii pe care el o acoperă. 

Prima: strategia este un act conştient şi intenţional. Orice organizare presupune priza 
de conştiinţă asupra datului pe care vrei să-l organizezi: să-i identifici elementele componente, 
să stabileşti legăturile funcţionale dintre ele, să evaluezi comportamentele acestor elemente în 
funcţie de context’. Ne interesează, în privinţa intervențiilor în cadrul unei dezbateri publice, 
ceea ce face individul în urma unui proces de intelecție asupra datului de care dispune, chiar 


dacă, uneori, anumite elemente de mare însemnătate pentru arta organizării ar putea avea ca 


* Textul de faţă exprimă, cu modificări minimale, o parte dintr-o contribuţie mai largă asupra dezbaterilor 
publice (Constantin Sălăvăstru, Arta dezbaterilor publice, Editura Tritonic, Bucureşti, 2009). El a fost realizat în 
cadrul proiectului Limbajul democratiei participative: o cercetare a comportamentului verbal in relaţia putere- 
cetățeni la nivel local (CNCSIS 80 — 2008-2011). 

! Cicero este cât se poate de sugestiv în privinţa necesităţii organizării materiei unui discurs : „Dar a şti cum 
pot fi mai bine dispuse ideile capabile să convingă şi să instruiască, iată ceea ce nu aparţine poate decât 
sagacităţii oratorului. Într-adevăr, o mulţime de argumente se prezintă dintru început spiritului şi toate par a servi 
cauza ; dar unele au o atât de mică valoare încât trebuie neglijate (...). În ceea ce priveşte argumentele cu 
adevărat utile şi puternice (...), cred că trebuie să facem o alegere, punând de-o parte pe cele care au mai puţină 
greutate sau care sunt incluse în altele mai importante şi să le respingem din discurs“ (Cicéron, De l'oratore, 
livre deuxième, 308-309, Société d'Edition «Les Belles Lettres», Paris, 1927, pp. 135-136). 

sursă spontaneitatea şi inspiraţia de moment. Pe de altă parte, orice organizare este prin 
excelenţă intenţională: nu poţi să alegi argumente, tehnici sau mijloace de expresie decât în 
funcție de un scop, o intenţie pe care o asumi în legătură cu datul care constituie obiectul 
strategiei. Interesează, din punctul de vedere al intervențiilor participanţilor intr-o dezbatere, 
dacă ele îşi ating scopurile pentru care au fost puse în mişcare şi nu altceva, chiar dacă acest 
altceva poate fi, la un moment dat, foarte important în economia dezbaterilor publice. 
Înseamnă că el nu a fost obţinut în mod intenţionat, chiar dacă, în orice activitate pe care o 
intenționăm, obţinem totdeauna şi ceva pe care nu l-am intenţionat ! 

A doua: strategia este consecința unei organizări dinamice. Accentul cade aici pe 
acest ultim termen, care ne atrage atenţia că orice absolutizare, orice rigiditate într-o astfel de 
asumpţie este un obstacol posibil în calea bunei desfăşurării a dezbaterii. Dinamismul 
organizării presupune adaptabilitatea participantului în actul de conştientizare, construcție şi 
asumare a unei strategii posibile. Unele probe sunt eficiente într-un context şi complet 
ineficiente în altul, unele tehnici au o forță deosebită în raport cu anumiţi participanți dar 
rămân aproape irelevante când e vorba de alţii, un limbaj e adecvat într-un anumit tip de 
dezbatere publică, dar poate fi complet nepotrivit dacă dezbaterea îşi schimbă contextul, unele 
gesturi sunt permise în anumite dezbateri, în altele ele sunt complet inoportune, chiar 
jignitoare. Organizarea dinamică ne cere să renunțăm fără regret la anumite elemente chiar 
dacă ne-au fost de mare folos cândva, să asumăm alte elemente cu toată bunăvoința chiar dacă 
altădată nu ne-au ajutat prea mult. Lucrul este posibil dacă participantul are bine dezvoltată 
acea capacitate de a sesiza rapid şi adecvat ce e relevant într-o situaţie discursivă, ce nu e 
relevant şi trebuie eliminat. 

A treia: strategia este o construcţie integratoare. Ea nu se reduce la nici unul dintre 
elementele componente, nici chiar la viziunea sumativă a lor, ci ne atrage atenţia asupra a 
ceea ce pot face elementele împreună. Vrem să subliniem că, atunci când încercăm schiţarea 
unei strategii de acţiune — în orice domeniu nu neapărat în dezbaterile publice — selecţia 
elementelor pe care le utilizăm are drept criteriu ceea ce pot face ele împreună, în relaţiile lor 
funcționale, şi nu ceea ce pot face separat. Aceasta înseamnă că putem lăsa deoparte un mijloc 
de probă bazat pe fapte, chiar dacă el poate fi productiv în raport cu interlocutorul, tocmai 


pentru că nu se armonizează în mod pozitiv, să zicem, cu asumarea unei construcții ironice la 


! Aspectul e subliniat frecvent: „Vorbirea în scopul convingerii este intim legată de capacitatea sa de a se 
desfăşura după un plan. Nu numai că nu ne putem imagina vorbirea fără un plan, dar chiar vorbirea însăşi de 
derulează şi se dispune în timp şi spaţiu. Această realitate constitutivă a vorbirii este imposibil de eludat, în ciuda 
tuturor iluziilor, frecvent răspândite, privind «spontaneitatea vorbirii» sau caracterul său instantaneu“ (Philippe 
Breton, Convaincre sans manipuler. Apprendre à argumenter, Editions La Decouverte, Paris, 2008, p. 101). 

care ţinem neapărat. Pot exista elemente ale dezbaterilor publice (probe, tehnici, expresii etc.) 
care, luate separat, să aibă o forță de convingere, persuasiune sau seducţie semnificativă, dar 
care, integrate în ansamblu, să nu mai dea aceleaşi rezultate. Or, construcţia de ordin strategic 
urmăreşte să pună în armonie, în „cooperare pozitivă“ mijloacele de influenţă în funcţie de 
context. Este, într-un fel, o relație asemănătoare aceleia de tip mereologic (relația întreg — 
parte), intens studiată cândva în câmpul logicilor neclasice. 

A patra: strategia este gândită ca un mijloc pentru îndeplinirea unui scop. Aceasta 
înseamnă că atunci când organizăm elementele structurale ale intervenţiei noastre în cadrul 
unei dezbateri o facem cu o anumită intenţie, intenție subordonată scopului general al 
dezbaterilor publice: soluționarea conflictelor de opinie. Intenţiile acestea sunt dintre cele mai 
diferite, unele legate direct de scopul dezbaterii, altele mai îndepărtate, fără a putea spune că 
nu au chiar nici o legătură cu acesta. Uneori vrem să convingem interlocutorul şi adoptăm o 
anumită strategie, alteori vrem să-l seducem şi, normal, intervenim asupra lui în alt fel, nu o 
dată vrem să-l reducem la tăcere (o putem face, de exemplu, dacă-i arătăm că se contrazice!), 
după cum, nu de puţine ori, urmărim să-l punem în dificultate (o putem face dacă, de 
exemplu, îi arătăm că nu se referă la ceea ce a anunţat inițial!). Pentru toate aceste 
intenționalități urmărite, organizăm altfel resursele de influențare, deci adoptăm strategii 
diferite. Fără a ajunge până la a spune că scopul scuză mijloacele, nu ne ferim să spunem că, 
într-o dezbatere publică, scopul comandă mijloacele şi configurarea lor. 

A cincea; strategia este o construcție individuală integrată unui cadru de acțiune 
normat. Vrem să spunem că tot ce facem, tot ce alegem, tot ce reținem, tot ce punem în 
mişcare în cadrul unei strategii de intervenţie discursivă în dezbaterile publice nu se poate 
realiza fără a respecta cerinţele generale ale demersului dialogic, adică, mai direct, regulile şi 
principiile după care se desfăşoară o dezbatere publică. Intervenţiile moderatorului, şi cele 
normale (introducerea vorbitorilor, de exemplu), dar şi cele care constituie excepții (punerea 
la punct a unui participant, de exemplu) au ca scop asigurarea respectării cerințelor de 
desfăşurare a unei dezbateri publice. Putem să reducem la tăcere un interlocutor adresându-i 
Jignirile cele mai impardonabile, dar acest lucru este incalificabil pentru cel care o face, 
fiindcă nu respectă norme elementare ale comunicării şi discuţiei critice. Probabil că ideea de 
moralitate poate fi integrată cu succes pentru a acoperi acest echilibru fragil între tendinţa 
participantului de a câştiga cu orice preţ şi imperativul cadrului normativ de a câştiga numai 
în condiţiile respectării regulilor jocului discursiv. 

Sub termenul de strategie — ca amplitudine şi grad de generalitate — stă cel de tehnică a 


dezbaterilor publice. Strategia este organizarea generală a unei intervenţii a participantului 

într-o dezbatere. Tehnica se referă la modul concret de ordonare a elementelor constitutive a 
secvenţelor care compun o strategie, astfel încât ele să se poată susţine ca un întreg şi să 
asigure eficienţa acestuia din urmă!. Pot organiza mijloacele de probă de o manieră deductivă, 
de exemplu. Este o tehnică de organizare care îmi cere să rețin anumite tipuri de probe. Pot 
organiza probele pe o structură de raționament analogic. E o altă tehnică care impune să 
alegem tipuri de probe diferite în raport cu cele anterioare, fiindcă se armonizează mai bine cu 
această tehnică. Pot organiza plasarea figurilor retorice sau a expresiile pe care le consider 
performative de o manieră descriptivă, dialogală sau în alt fel. Este o nouă tehnică adoptată 
care, în opinia celui ce o asumă, poate fi profitabilă. Dar toate aceste trei tipuri de tehnici, ca 
şi altele care pot fi identificate, sunt aduse în discuţie pentru a construi strategia 
intervenientului X în dezbaterea la care participă. Prin urmare, putem schiţa organizarea 
strategică a unei intervenţii în dezbaterile publice pe trei niveluri de generalitate: strategie (un 


ansamblu de tehnici), tehnici (un ansamblu de probe), probe (un ansamblu de mijloace de 


influenţă): 
Strategie 
Tehnica (1) Tehnica (2) Tehnica (3)... 
Proba (1), Proba (2)... Proba (1), Proba (2)... Proba (1), Proba (2)... 


Schema intuitivă ne arată cu destulă claritate gradul de stratificare a elementelor 
componente ale unei strategii pe niveluri de generalitate dar şi gradul de diversificare posibilă 
a fiecărui element component ce întră în construcția unei strategii. 

În privinţa stratificării pe grade de generalitate, vrem să atragem atenţia asupra 


faptului că anumite tipuri de constrângeri se manifestă de la elementele cu un grad de 


! În această problemă a se vedea: Stephen Toulmin, The Uses of Argument, Cambridge University Press, 
1958; tr.fr. Les usages de l'argumentation, PUF, Paris, 1993; Trudy Govier, A Practical Study of Argument, 
Wadsworth Publishing Company, Belmont, California, 1985; Jerry Cederblom, David W.Paulsen, Critical 
Reasoning. Understanding and Criticizing Arguments and Theories, Wadsworth Publishing Company, Belmont, 
California, 1991; Douglas Walton, Fundamentals of Critical Argumentation, Cambridge University Press, 2006. 
Ne-am pronunţat mai pe larg în privinţa tehnicilor de argumentare în : Constantin Sălăvăstru, Teoria şi practica 
argumentării, Editura Polirom, laşi, 2003, pp. 181-238; Logique, argumentation, interprétation, Editions 
L"Harmattan, Paris, 2007, pp. 103-185. 

generalitate mai înalt la cele cu un grad de generalitate mai scăzut: strategiile comandă 
(reclamă, impun) anumite tehnici (şi nu altele), tehnicile, o dată asumate, comandă (reclamă, 
impun) alegerea anumitor mijloace de probă (care trebuie şi ele coroborate între ele în modul 
cel mai eficient). De la elementele cu gradul cel mai redus de generalitate la cele cu gradul cel 
mai înalt, relaţia este aceea de a se integra în mod necesar scopului intervenţiei discursive şi 
de a participa la realizarea performanţei intenționale: probele trebuie să servească (să se pună 
în slujba îndeplinirii scopului) tehnicile, tehnicile trebuie să servească strategiile şi, în ultimă 


instanţă, acestea din urmă trebuie să servească intervenţia publică (dezbaterea). 


2. Criterii de categorizare a strategiilor de dezbatere 
Dezbaterile sunt confruntări de opinii între interlocutori. Fiecare dintre participanţi se 


xee 


„poziţionează“ în relația discursivă „face to face“ cu ceilalți în funcție de atitudinea 
argumentativă a preopinentului. Reacția fiecăruia se construieşte în urma unei evaluări a 
tipurilor de argumente, tehnicilor de argumentare, strategiilor discursive folosite de 
interlocutor pentru a-şi susține punctul de vedere avansat sau asumat de la ceilalți. Toate 
ingredientele dezbaterilor (moțiune, probe, tehnici, strategii) vor fi supuse unei critici (în 
sensul kantian al termenului) atente şi aplicate pentru a vedea dacă răspund sau nu răspund 
criteriilor de raționalitate, discursivitate sau performativitate pe care le presupune utilizarea 
lor în calitatea care le este acordată de cel care le pune în circulație. Evaluarea critică a 
dezbaterii are în vedere toate elementele constructive care constituie corpusul unei astfel de 
relații discursive: moțiune, probă, tehnică, strategie". 

A evalua critic o moțiune înseamnă a determina dacă ideea supusă dezbaterii e de interes 
pentru public (altfel nu există nici o justificare pentru a discuta asupra ei), dacă poate fi 
soluționată prin intermediul dezbaterii, adică prin susțineri şi respingeri reciproce (altfel 
dezbaterea asupra ei este un demers ce stă sub semnul gratuității şi ineficienței), dacă discuția 
asupra ei poate aduce un spor de cunoaştere sau întemeiere pentru receptori (altfel nu îşi 
atinge scopul pentru care un astfel de demers este pus în mişcare), dacă este de natură 


dialectică (altfel nu poate să fie susținută şi respinsă de către părțile implicate), dacă moţiunea 


"Problema evaluării actului de întemeiere a unei dezbateri critice este fundamentală pentru acurateţea unui 
astfel de demers şi pentru angajamentul lui cognitiv explicit. Există destule încercări, sectoriale sau la nivelul 
întregului, care încearcă să pună ăn lumină criterii ale evaluării critice. A se vedea în acest sens: John Eric Nolt, 
Informal Logic. Possible Worlds and Imagination, McGraw-Hill Book Company, New-York, 1983, pp. 52-54; 
Trudy Govier, A Practical Study of Argument, Wadsworth Publishing Company, Belmont, California, 1985, pp. 
79-100; Jerry Cederblom, David W.Paulsen, Critical Reasoning. Understanding and Criticizing Arguments and 
Theories, Wadsworth Publishing Company, Belmont, California, 1991, pp. 78-81;W.V.0.Quine, Methods of 
Logic, Holt, Rinehart and Winston, 1972; Constantin Sălăvăstru, Teoria şi practica argumentării, Editura 
Poliron, Iaşi, 2003, pp. 239-304. 

are un caracter problematologic (altfel nu generează productivitatea ideatică de care are 
nevoie orice dezbatere publică), dacă enunţul care concretizează moţiunea este unul 
indecidabil (altfel nu se poate polemiza în legătură cu el). 

A evalua critic o probă înseamnă a determina dacă ea răspunde criteriilor de 
corectitudine raţională sau discursivă. Probele pot lua înfățișări diferite: ale realităţii, ale 
subiectivităţii, ale raţionalităţii. În general vorbind, ele se concretizează în argumente, tehnici 
de argumentare sau modalități discursive. A evalua un argument înseamnă a determina două 
lucruri în legătură cu el: dacă este exprimat printr-un enunţ adevărat şi dacă are o legătură de 
condiționare cu teza pe care o susține sau respinge. A evalua o tehnică de argumentare 
înseamnă a determina dacă ea este validă (dacă premisele sunt adevărate, trebuie să rezulte în 
mod necesar concluzia adevărată). În sfârşit, a evalua o strategie înseamnă a determina dacă 
ansamblul argumentelor, tehnicilor şi construcțiilor discursive serveşte în cel mai înalt scopul 
pentru care ele au fost puse să lucreze împreună. 

Evaluarea critică a elementelor dezbaterii utilizate de fiecare participant în parte are 
drept consecinţă ideea de acord, în sensul general al termenului. Aceasta înseamnă că, în 
funcție de rezultatele evaluării critice, fiecare participant este de acord cu moţiunea, cu 
argumentele, cu tehnicile, cu strategiile sau nu este de acord cu aceste elemente invocate de 
interlocutori. De aici o concluzie importantă: în funcţie de acordul sau dezacordul unuia sau 
altuia dintre participanţi în legătură cu tezele sau mijloacele de probă avansate de ceilalţi se 
construiesc strategiile proprii pe care fiecare le utilizează în timpul dezbaterilor publice. 
Reţinând drept criterii de ordine doar elementele esenţiale ale unei strategii (teza + mijloacele 
de probă) şi atitudinile posibile (acord + dezacord) în legătură cu ele, putem să identificăm 
patru strategii posibile de invocat şi asumat de participanţi într-o dezbatere, după următoare 


sistematizare schematică: 


Probe 
(>) Acord Dezacord 
Teză (4) 
Acord Strategii de | Strategii de 
argumen- argumen- 
tare directă tare alternativă 
Dezacord Strategii de | Strategii de contra- 

argumen- argumentare 


tare inversă 


Constatăm că avem de-a face cu patru strategii posibil de asumat în disputele cu 
ceilalți: strategii de argumentare directă, strategii de argumentare alternativă, strategii de 
argumentare inversă şi strategii de contrargumentare (de argumentare contrară). Despre 


fiecare dintre ele câteva explicaţii şi câteva observații. 


3. Strategii de argumentare directă 

Sunt acelea în care există acordul explicit al utilizatorului sau receptorului atât în 
legătură cu teza supusă discuţiei cât şi în legătură cu mijloacele de probă care sunt aduse în 
sprijinul ei. Ne dăm seama că strategiile de argumentare directă sunt, în fapt, susțineri pe 
care participanţii la o dezbatere publică le asumă în privinţa probelor care se aduc în favoarea 
unei teze. Este motivul pentru care, în mod normal, într-o astfel de strategie, dominante sunt 
tehnicile de susţinere, adică acele tipuri de raționamente care arată că teza este o propoziţie 
adevărată. Argumentările directe sunt fie cele iniţiate de către un locutor în legătură cu un 
punct de vedere (teza) pe care îl avansează în cadrul dezbaterilor publice, fie cele asumate de 
către interlocutori de la cei care le-au iniţiat şi le-au avansat în virtutea femeiurilor pe care ei 
le-au găsit ca fiind foarte puternice, în orice caz mai puternice decât alte puncte de vedere 
avansate şi probele care le susţin. Aşadar, avem de-a face cu o strategie de argumentare 
directă în două cazuri: când eu propun o teză şi aduc probe cu care o susţin sau când eu asum 
teza şi probele celuilalt pentru că le consider adecvate şi puternice. Prin urmare, şi 
argumentarea celuilalt, dacă o asum, este argumentarea mea directă, pe care o pot utiliza 
ulterior şi mă pot baza în disputele cu ceilalți. În acest din urmă caz, cel care asumă 
argumentarea directă a celuilalt şi pe care o foloseşte apoi în relaţiile discursive proprii poate, 
desigur, să intervină asupra ei: poate să o rafineze din punctul de vedere al exprimării mai 
adecvate, poate să o clarifice în punctele care par a fi mai puţin înţelese şi clare, poate să o 
amplifice pe linia augmentării mijloacelor de probă, poate să o reorganizeze din punctul de 
vedere al efectului de ordine sau impactului asupra celuilalt. De altfel, în multiplele situaţii în 
care ne folosim de argumentările celorlalţi, intervenim cel mai adesea pe una sau alta dintre 
direcțiile enunțate tocmai pentru că un instrument discursiv, chiar şi împrumutat, trebuie să 
poarte, într-un fel, amprenta personalităţii celui care îl foloseşte. 

Întrebarea care s-ar putea pune în acest punct este următoarea: De ce este necesar ca, 


într-o dezbatere publică, să ne însuşim punctele de vedere ale celorlalți ? Răspunsul pare 

relativ simplu: pentru că, în legătură cu un punct de vedere avansat, răspunsurile sunt, în 
general, limitate. De obicei se conturează două soluţii dominante, mai rar trei sau patru, la 
care participanţii se raliază şi caută probe pentru a le susţine sau respinge în funcție de punctul 
de vedere la care fiecare a aderat. Fireşte, într-o dezbatere publică, fiecare susţinător al unui 
punct de vedere sau altul vine cu probele sale individualizate, acestea se selectează în câmpul 
dezbaterii până când rămân câteva care constituie nucleul susţinerii punctului de vedere şi 
câteva care constituie nucleul susținerii punctului de vedere opus (deci, nucleul respingerii 
punctului de vedere inițial). Dacă probele aduse de unul sau altul dintre participanţi nu se 
regăsesc până la urmă în unul sau altul dintre aceste câmpuri opuse ale susținerii (din motive 
de forţă, pertinenţă, condiționare etc.), nu înseamnă că posesorii lor părăsesc câmpul de luptă, 
ci doar că asumă acele puncte de vedere şi probe care sau dovedit mai adecvate susţinerii. 
Aşadar, într-o dezbatere publică, strategiile de argumentare directă se iniţiază şi se îmbogăţesc 
continuu de către participanţi în funcţie de ceea ce se dovedeşte a fi mai adecvat pentru 
îndeplinirea scopului intervențiilor discursive. Ilustrarea pe care o prezentăm în continuare 
constituie o secvenţă discursivă minimală de argumentare directă: 

Inculpatul a săvârşit crima care i se pune în sarcină (fiindcă) 

(1) Inculpatul a fost depistat la locul faptei în momentul săvârșirii; 

(2) Amprentele de pe corpul victimei aparţin inculpatului; 

(3) Arma crimei a fost găsită la domiciliul inculpatului. 

Strategia de argumentare directă pusă în joc se bazează pe o tehnică de susținere (un 
raționament de tip ponendo-ponens, în care probele (1), (2), (3) sunt considerate enunţuri 
adevărate care antrenează în mod necesar teza ca un enunţ adevărat) şi pe un ansamblu de 
probe care, fiecare în parte, are o anumită forță de susţinere a tezei: o probă bazată pe un fapt, 
care este temeiul necesar al tezei (numai dacă individul este la locul faptei poate să o 
săvârşească) (proba 1), o probă bazată pe un fapt, care este temeiul suficient al tezei (dacă 
sunt amprentele inculpatului pe corpul victimei, atunci sunt destule motive pentru a susţine că 
el este autorul faptei) (proba 2), o probă bazată pe un obiect, care se constituie, şi ea, într-un 
temei suficient al tezei (dacă arma crimei e descoperită la inculpat, atunci mai mult ca sigur că 
el e autorul faptei) (proba 3). Sunt trei probe de domeniul realităţii care concură la susţinerea 
tezei („Inculpatul a săvârşit crima care i se pune în sarcină“). Desigur, în spaţiul unei 
dezbateri juridice de acest fel, un martor poate veni cu noi probe, astfel încât argumentarea 
directă să arate de maniera următoare: 

Inculpatul a săvârşit crima care i se pune în sarcină (fiindcă) 


(1) Inculpatul a fost depistat la locul faptei în momentul săvârşirii; 

(2) Amprentele de pe corpul victimei aparţin inculpatului; 

(3) Arma crimei a fost găsită la domiciliul inculpatului; 

(4) Inculpatul avea multe motive de a se răzbuna pe victimă; 

(5) Inculpatul este o persoană cu un temperament extrem de impusiv. 

Strategia de argumentare directă de care am pomenit iniţial s-a îmbogăţit cu două noi 
probe de domeniul subiectivității, care, chiar dacă nu pot constitui nici temeiul necesar (poţi 
să săvârşeşti o crimă şi fără să ai motive să o faci) şi nici temeiul suficient al tezei (poţi să nu 
săvârşeşti o crimă chiar dacă eşti un temperament impulsiv), coroborate cu celelalte mijloace 
de probă pot întregi calea spre o soluţie care vizează susținerea tezei ca o propoziție 


adevărată. 


4. Strategii de argumentare alternativă 

Constituie o reacţie la o argumentare directă care a fost propusă de un interlocutor 
oarecare şi cu care receptorul nu este de acord din punctul de vedere al mijloacelor de 
probare: el consideră că teza avansată este un punct de vedere rezonabil dar care nu a fost 
probat suficient de către cel care l-a avansat. În consecință, schimbările pe care cel care 
propune o argumentare alternativă le aduce în construcția argumentării directe pe care o pune 
în cauză privesc doar baza probatorie dar nu teza ca atare, care rămâne şi în construcția 
argumentativă alternativă un enunţ considerat adevărat. Dacă avem argumentarea directă 
propusă de un participant la o dezbatere publică de tip electoral: 

Candidatul X este o persoană cel puţin discutabilă ce nu merită să fie aleasă ca primar 
al oraşului... (fiindcă) 

(1) A schimbat multe locuri de muncă până în prezent; 

(2) Se vorbeşte că ar fi fost persoană de sprijin a securităţii; 

(3) Este în relaţii tensionate cu vecinii din blocul în care locuieşte; 
se poate lesne constata că mijloacele de probă aduse în susţinerea tezei nu sunt nici temeiuri 
necesare şi cu atât mai puţin temeiuri suficiente pentru a putea susţine teza supusă discuţiei. 
Chiar dacă, la rigoare, probele aduse au o oarecare relevanţă pentru susţinerea tezei, e clar că 
numai cu ele nu se poate realiza o susţinere puternică. În măsura în care unul dintre 
participanţii la dezbatere cunoaşte pe candidatul X şi consideră că afirmaţia cuprinsă în teză 
este una adevărată, e mai mult ca sigur că această consideraţie a sa nu se sprijină nici pe 
departe pe probele invocate în argumentarea directă, ci pe altele: 

Candidatul X este o persoană cel puţin discutabilă ce nu merită să fie aleasă ca primar 


al oraşului... (fiindcă) 

(1) Nu are experiență de conducere, după cum rezultă din locurile de muncă unde a 
fost încadrat; 

(2) A fost persoană de sprijin a securităţii, după cum rezultă din decizia nr.....; 

(3) A fost condamnat pentru fapte de natură penală, cf. sentinţei nr....; 

Constatăm că, în această ultimă intervenţie discursivă, propunătorul a păstrat teza 
(punctul de vedere) avansată de cel care a propus argumentarea directă, dar a schimbat 
complet baza probatorie. Avem de-a face cu o strategie de argumentare alternativă, 
construită printr-o tehnică de susținere (acelaşi ponendo-ponens), fundată pe o probă bazată 
pe valoare (experienţa este invocată ca o valoare care condiționează îndeplinirea sarcinilor 
din fişa postului revendicat) şi pe două probe concretizate în fapte, fiecare fapt invocat (faptul 
de a fi persoană de sprijin şi faptul de a fi condamnat) fiind sprijinit pe documente, 
considerate elemente deosebit de puternice în actul de probare a unei teze. 

Strategiile de argumentare alternativă nu sunt respingeri ale tezelor sau ale punctelor 
de vedere avansate de către interlocutori, ci mai degrabă reorganizări şi regândiri 
fundamentale în privinţa mijloacelor de probare. Din acest punct de vedere, am putea să 
spunem că argumentările alternative sunt îmbogăţirile cele mai radicale ale argumentărilor 
directe propuse de ceilalți participanţi la dezbaterile publice şi de care unii sau alții dintre 
interlocutori nu sunt mulţumiţi. Aici nu mai e vorba, ca în cazul argumentărilor directe despre 
care am vorbit, de faptul că fiecare mai adaugă ceva la argumentarea inițială ca şi mijloc de 
probă pentru a întări probarea, ci de faptul că unul sau altul dintre participanţi dă la o parte 
aproape tot ce a fost mijloc de probă în argumentarea directă şi aduce mijloace de probă noi, 
total diferite, care, în viziunea noului propunător, susțin mult mai bine teza. Fără îndoială, şi 
în legătură cu argumentarea alternativă spiritul critic al celorlalți se va manifesta din plin, dar 
dacă ea trece acest test al evaluărilor critice, atunci devine o argumentare alternativă asumată 


de ceilalţi în calitate de argumentare directă. 


5. Strategii de argumentare inversă 

Ele răstoarnă situaţia de la cele anterioare: mijloacele de probă sunt păstrate (fiind 
considerate ca adecvate şi rezonabile) dar nu ca să susțină teza inițială, ci una diferită de 
aceasta (de obicei contrară), fiindcă acela care propune argumentarea inversă consideră că 
probele ar susţine mai bine această din urmă teză. În esenţa lor, strategiile de argumentare 
inversă sunt predominant respingeri: deşi mijloacele de probă au fost propuse iniţial pentru a 
susține punctul de vedere avansat, analiza atentă arată că, mai degrabă, ele îl resping, oricum 


îi sunt, în cel mai fericit caz, indiferente, ceea ce nu e normal într-o acţiune de probare. Motiv 

pentru care şi strategiile de argumentare inversă pot fi considerate reacții ale interlocutorilor 
la argumentarea directă propusă de unul dintre participanţii la dezbaterea publică, cu 
specificaţia că o astfel de reacție e generată, în acest caz, de celălalt element al construcției 
discursive de tip argumentativ: teza. Dacă e să discutăm aspectele semnalate în termeni de 
raționament, am putea să atragem atenţia că, în cazul argumentărilor inverse, din premise 
rezultă o altă concluzie decât cea pe care ele sunt capabile să o întemeieze! Fie argumentarea: 

X este bun pentru meseria de administrator de bancă (fiindcă) 

(1) Are o capacitate mare de concentrare asupra detaliilor; 

(2) Are disponibilitate pentru a lucra cu tinerii; 

(3) Are o bună pregătire în domeniul relaţiilor interumane; 

(4) Are un bun antrenament în comunicarea publică. 

Ce constată acela care analizează mai atent şi mai cu fineţe această argumentare ? Că, 
fără a putea spune că probele aduse nu au chiar nici o legătură cu meseria de administrator de 
bancă, ele nu sunt nici esenţiale pentru această meserie, astfel încât să-l recomande pe X (care 
îndeplineşte aceste criterii) pentru un astfel de post. Din contra, se poate afirma cu toată 
convingerea că din probele administrate rezultă cu destulă claritate adevărul tezei pe care 
propunătorul argumentării o susţine. Mai degrabă argumentarea ar arăta astfel: 

X este bun pentru meseria de relaţionist (fiindcă) 

(1) Are o capacitate mare de concentrare asupra detaliilor; 

(2) Are disponibilitate pentru a lucra cu oamenii; 

(3) Are o bună pregătire în domeniul relaţiilor interumane; 

(4) Are un bun antrenament în comunicarea publică; 
întrucât probele (1) — (4) susţin cu evident mai multă tărie teza „X este bun pentru meseria de 
relaționist““ decât teza propusă iniţial: „X este bun pentru meseria de administrator de bancă“. 
A doua secvență ne pune în faţa unei strategii de argumentare inversă în raport cu 
argumentarea directă prezentată inițial. Ea se bazează pe o tehnică de susţinere care angajează 
două mijloace de probă dein domeniul subiectivităţii (referinţa la „capacitatea de concentrare“ 
şi cea privind „disponibilitatea“, ambele trăsături ale subiectivităţii persoanei X) şi două 
mijloace de probă bazate pe fapte („buna pregătire“, probabil rezultată dintr-o observaţie sau 
dintr-un document; „antrenamentul în comunicarea publică“ identificat din observarea 
persoanei în cauză). 

Am putea crede că argumentările inverse sunt gratuităţi şi că se regăsesc anevoie în 
relaţiile de comunicare în general şi mai cu seamă în dezbaterile publice. Cine este atât de 


inabil în relațiile discursive cu ceilalți încât să argumenteze, de fapt, altceva decât ceea ce 

anunţă în mod explicit ? Nici pe departe nu se confirmă sublinierea legată de gratuitate sau 
cea care invocă caracterul episodic al utilizării unor astfel de strategii. Există mai multe 
aspecte care trebuie subliniate aici. Primul ar fi acela că, în dinamica, chiar tumultul multora 
din relaţiile comunicaţionale dintre indivizi nu mai este posibil de urmărit de către locutor 
toate detaliile unei construcţii discursive pe care o pune la îndemâna celorlalţi, de multe ori 
spontaneitatea pe care mulţi o „caută“ cu acribie îl pune pe individ în situația de a fi mai 
conciliant cu cadrul strâmt al raționalităţii. Adversarul pândeşte şi intervine ori de câte ori este 
capabil — şi el în vâltoarea discuţiilor — să descopere anomalia. În acest moment, construieşte 
şi aruncă pe piaţă argumentarea inversă ca o formă de respingere a argumentării directe mai 
permisive pe care a propus-o interlocutorul său. E o strategie aici care, prin efectele de inedit 
şi chiar senzațional (e, oarecum senzaţional să-ţi propui să argumentezi ceva şi să 
argumentezi, de fapt, altceva, nu ?), poate avea o influenţă hotărâtoare dacă un anumit context 
este favorabil. Al doilea aspect pe care vrem să-l subliniem în legătură cu prezenţa strategiilor 
de argumentare inversă trimite la utilizarea lor ca intervenție discursivă de tip ironic pentru a 
crea un efect de înţelegere şi receptare inverse (opuse) în raport cu explicitul conţinut în teza 
şi probele argumentării ! În definitiv, în argumentarea: 
E bun pentru primărie fiindcă are în sânge arta furatului 
avem insinuată, în realitate, argumentarea inversă: 
E bun pentru puşcărie fiindcă are în sânge arta furatului 

pe care receptorul este invitat s-o descopere singur din propunerea ironică la care este invitat 
să ia parte. În dezbaterile publice, mai ales în anumite domenii, astfel de prezenţe discursive 


sunt curente, fiindcă ele au un efect mai mare chiar decât discursurile directe. 


6. Strategii de contraargumentare 

Instanţiază cea de-a patra situație din cele posibile ale unei raportări atitudinale a 
receptorului la teza şi probele care i se prezintă într-o situaţie de argumentare. Strategiile de 
contraargumentare! se pun în mişcare în interiorul unei dezbateri publice pentru motivul că 
autorul lor nu este de acord nici cu teza susținută de preopinent şi nici cu probele care sunt 
aduse în sprijinul acestei teze. Deducem de aici că strategiile de contraargumentare sunt 
reacții de respingere a unuia sau altuia dintre participanţi în legătură cu argumentarea directă 


care i se propune, respingere ce se menţine atât în legătură cu teza, cât şu cu mijloacele ei de 


! Denis Apothsloz, „Esquisse dun catalogue des formes de la contre-argumentation“, in : Travaux du CdRS, 
No. 57, Neuchâtel, Suisse, 1989, pp. 69-86. 

probare. Dacă, într-o dezbatere publică, unul dintre participanţi avansează următoarea 
secvenţă discursivă: 

Primăria s-a preocupat de soluţionarea problemei câinilor vagabonzi în oraşul... 
(fiindcă) 

(1) A discutat cu asociaţiile privind protecţia animalelor; 

(2) A făcut un inventar privind numărul câinilor vagabonzi; 

(3) A adus la cunoştinţa cetăţenilor posibilitatea de a lua în îngrijire astfel de animale 
fără stăpân; 

(4) A popularizat în cartiere iniţiativele cetăţenilor şi ale asociaţiilor privind câinii 
vagabonzi; 
ea constituie un fragment dintr-o strategie de argumentare directă a tezei „Primăria s-a 
preocupat de soluţionarea problemei câinilor vagabonzi“. Fără îndoială, fiind propusă într-o 
dezbatere publică la care sunt prezenţi mai mulţi participanţi, fiecare va încerca să evalueze 
critic argumentarea care 1 se propune de către reprezentantul autorităţii locale, după cum se 
poate lesne constata. Ce va constata în urma examenului critic ? Că probele propuse nu 
constituie nici pe departe temeiul suficient în baza căruia o propoziţie precum teza enunțată să 
fie considerată adevărată. De ce nu constituie un asemenea temei ? Pentru simplul motiv că 
probele avansate nu acoperă conceptul de „rezolvare“ pe care îl invocă teza. Prima reacție a 
celui care face evaluarea argumentării directe propuse de reprezentantul primăriei şi care 
constată că probele invocate nu susțin teza este aceea de a căuta, el însuşi, probe mai 
concludente. Dacă le va găsi, atunci va construi o argumentare alternativă la argumentarea 
directă propusă, teza menţinându-se în dezbatere ca un punct de vedere adevărat. Dacă nu le 
va găsi însă, va constata că teza nu poate fi susținută ca o propoziţie adevărată. Consecința 
acestei constatări va fi convingerea sa că teza este o propoziţie falsă. Pentru a-i convinge şi pe 
ceilalți de acest lucru, va trebui să aducă argumente care să respingă ideea că teza este o 
propoziţie adevărată şi, normal, să susţină falsitatea ei. În mod normal, astfel de probe 
invocate sunt opuse celor care au susţinut teza iniţială (o teză şi contradictoria ei nu pot fi 
susținute prin aceleaşi mijloace de probă). Propunerea sa argumentativă va arăta astfel: 

Primăria nu s-a preocupat de soluţionarea problemei câinilor vagabonzi (fiindcă) 

(1) Nu a construit adăposturi speciale în care să închidă câinii vagabonzi; 

(2) Nu a colaborat cu organele sanitar-veterinare în vederea sterilizării câinilor 
vagabonzi; 

(3) Cu toate discuţiile şi popularizările făcute, tot mai mulţi câini se regăsesc pe străzi 


şi în parcuri; 

(4) Tot mai mulţi cetăţeni reclamă că au fost atacați de câini vagabonzi în oraş. 

Ea este o contraargumentare în raport cu argumentarea directă inițială, deoarece teza 
ultimei argumentări este negația contradictorie a tezei argumentării directe, iar probele puse 
în joc sunt complet diferite de cele inițiale atât ca grad de întemeiere cât şi ca nivel de 
pertinență în raport cu noua teză. Strategia de contraargumentare la care a recurs 
interlocutorul în cadrul dezbaterii publice imaginate anterior se bazează pe o tehnică de 
respingere (modul inferenţial to//endo-tollens) care angajează o probă bazată pe un fapt („nu a 
construit adăposturi...“ este un fapt ce poate fi oricând verificat), o alta ce invocă un exemplu 
(„nu a colaborat cu organele sanitar-veterinare în vederea sterilizării...“ constituie, în opinia 
celui care produce argumentarea cel puţin, una din multele ilustraţii posibile că primăria nu a 
făcut nimic pentru soluționarea problemei câinilor vagabonzi), a treia care probează prin 
intermediul unui raţionament („dacă discuţi şi popularizezi, ar trebui să nu mai fie câini 
vagabonzi pe străzi; dar există câini vagabonzi pe străzi; deci: discuţiile şi popularizarea nu 
sunt măsuri de soluționare a problemei câinilor vagabonzi“), în sfârşit, a patra probă se 
concretizează într-o inducție amplificatoare („Tot mai mulţi cetăţeni reclamă că au fost atacați 
de câini vagabonzi“). În general, farmecul dezbaterilor publice, atunci când sunt reușite, este 
dat de această confruntare permanentă între argumentări directe şi contraargumentări, 
confruntare capabilă, de cele mai multe ori, să aducă la lumină adevărul în legătură cu 
punctele de vedere avansate şi susţinute de participanţi. 

Să atragem atenţia asupra unui fapt care ni se pare important în manifestările concrete 
ale strategiilor de contraargumentare. În general, atunci când sunt prezentate şi analizate astfel 
de strategii, ilustrările şi discuţiile se duc având în atenţie cu deosebire tehnicile raționale de 
respingere a unei teze în baza unor probe care se opun celor ce susţin teza inițială. Traiectul 
strict raţional este şi rămâne, într-adevăr, acesta: să căutăm consecinţe false ale tezei, să 
convingem interlocutorul de falsitatea acestor consecinţe şi, în acest caz, teza este considerată 
în mod necesar o propoziţie falsă (deci este respinsă). Dar dezbaterea publică nu poate fi 
imaginată nici pe departe ca o demonstrație matematică sau logică în care lucrurile să se 
petreacă strict de maniera arătată mai sus. Ea este un dialog viu, în care intervin şi numeroase 
alte ingrediente care nu ţin strict de parcursul constrângător al raționalităţii (chiar dacă nu se 
pot sustrage total acesteia). Aşa încât, de multe ori, în subtext, contraargumentările se 
realizează prin proceduri discursiv-retorice de mare efect ce au ca rezultat, uneori, respingeri 
mai brutale decât cele realizate pe calea raţionalității. Două ilustrări vrem să aducem în acest 


punct: aluzia şi ironia. În secvenţa următoare din Caragiale: 

„Jupân Dumitrache (urmând o vorbă începută): Iaca, nişte papugii...nişte scârța- 
acârţa pe hârtie! Ii ştim noi! Mănâncă pe datorie, bea pe veresie, trag lumea pe sfoară cu 
pişicherlicuri...şi seara...se gătesc frumos şi umblă după nevestele oamenilor să le facă cu 
ochiul. [...]. 

Ipingescu: Nu se ia după toate, jupân Dumitrache; după cum e şi femeia; dacă trage la ei 
cu coada ochiului şi face fasoane, vezi bine! bagabonţii atât aşteaptă.“ (I.L. Caragiale, O 
noapte furtunoasă, în: Teatru, Editura Albatros, Bucureşti, 1985, p. 3) 
găsim o aluzie care are tocmai rolul de a respinge de o manieră delicată susţinerile pe care 
unul dintre cele două personaje le propune. Aluzia se concretizează în replica celui de-al 
doilea personaj: „...după cum e şi femeia...“ care respinge teza primului personaj, conform 
căruia: „bagabonţii se iau după nevestele oamenilor...“. O interesantă dezbatere electorală a 
fost aceea din 30 septembrie 2004 dintre George W.Bush şi John F.Kerry, candidaţi la 
prezidenţialele din 2004. Contrat permanent de Kerry pe ideea că invazia Irakului a fost o 
eroare din partea administraţiei Bush, acesta din urmă îi atrage atenţia lui Kerry că el însuşi, 
în faza iniţială, a susținut războiul din Irak, şi-şi încheie contraatacul cu o replică de toată 
isprava: 

„Singurul lucru în care adversarul meu dă dovadă de consecvență este tocmai 
inconsecvenţa lui!” 
ceea ce este o ironie fină la adresa lui Kerry, din care publicul este constrâns să înțeleagă că 
trebuie, în fapt, să respingă acuzaţiile lui Kerry pentru simplul motiv că a susținut şi el ceea ce 


a susținut Bush ! 


7. Scurte concluzii 

Încercarea de sistematizare a strategiilor de dezbatere, pe care am prezentat-o 
cititorului interesat, este expresia unei necesităţi de ordine: categorizarea. Oriunde în actul 
nostru de cunoaştere, a trece de la descripțiile individuale spre enunţurile care să exprime 
generalizări înseamnă o categoriazare a datului cognitiv: aspiraţia spre a găsi categorii care să 
sistematizeze datele individuale. Sporul de cunoaştere dar şi maturizarea unui domeniu 
cognitiv sunt date, de cele mai multe ori, de posibilitatea acoperirii sale cu categorii 
semnificative. 

Categorizarea strategiilor de dezbatere, în sistematizarea pe care am prezentat-o, este 
profitabilă pentru înțelegerea complexităţii unui fenomen cotidian la care, de multe ori, 
asistăm poate fără să-1 sesizăm dificultăţile — dezbaterile critice — care se poate manifesta în 


forme multiple (argumentare directă, argumentare alternativă, argumentare inversă, 

contraargumentare), dar şi asumând ingrendiente dintre cele mai diferite (tehnici, probe, 
mijloace de expresie, gesturi etc.). De aici şi o consecinţă de ordin practic: ideea — destul de 
răspândită la noi dar şi aiurea — că oricine poate lua parte cu succes la o confruntare cu ceilalți 
fără a avea minime cunoştinţe asupra comunicării interactive este o eroare de neiertat ce ar 
trebui să frângă pentru totdeauna ambiţii neacoperite şi orgolii nemăsurate ! 

Şi, poate nu în ultimul rând, categorizarea strategiilor de dezbatere critică este capabilă 
să ne facă mult mai conştienţi — pe noi ca şi pe interlocutorii noştri — de posibilitățile atât de 
diversificate de a întâmpina raţional punctele de vedere ale celorlalți, de resursele de 
întemeiere, de expresie, de relaționare aproape nebănuite pe care fiecare participant la o 
discuţie critică le are pentru aşi pune în valoare capacitățile, abilităţile şi talentul în sprijinul 


ideilor pe care le susţine în lupta discursivă — singura raţională de altfel — cu ceilalţi. 

O POSIBILĂ TIPOLOGIE A CONCEPTELOR ȘTIINȚIFICE 


loan Biriş 


Una dintre problemele complexe ale filosofiei ştiinţei este aceea a tipurilor de 
concepte cu care operează gândirea ştiinţifică. În literatura contemporană de specialitate sunt 
puţine lucrările care se ocupă explicit de această problemă. La noi, îndeosebi Lucian Blaga 
dezvoltă şi în această direcţie o serie de idei interesante şi sugestive, cu numeroase elemente 
de originalitate. În lucrarea sa târzie, Experimentul şi spiritul matematic, întâlnim o tipologie 
a conceptelor ştiinţifice în care filosoful român include: conceptele generice (concepte- 
tipare), conceptele relaţionale; conceptele-imagini şi, cu un statut special, acela al 
matematicii, conceptele numerice. Aceste tipuri de concepte sunt urmărite prin excelenţă din 
perspectiva evoluţiei metodologiei din ştiinţele naturii, în contextul în care Blaga este 
interesat de mutaţiile care apar în timp în legătură cu imaginarea procedurilor experimentale şi 
a joncțiunii acestora cu metodele matematice. Dar Lucian Blaga s-a preocupat înainte în 
numeroase lucrări de situaţii specifice ştiinţelor spiritului, ştiinţelor culturii sau ştiinţelor 
socio-umane cum spunem astăzi. Cu aceste ocazii a propus şi teoretizat o serie de teme şi 
concepte, precum cel de „matrice stilistică” (sau câmp stilistic). E relativ uşor de observat că 
în lucrarea sa Experimentul şi spiritul matematic, Lucian Blaga stabileşte principalele tipuri 
de concepte având în vedere fundalul mai larg al marilor modele promovate de-a lungul 
timpului în cunoaşterea ştiinţifică empirică. Şi este vorba, în principal, de modelul aristotelic, 
de cel galileo-newtonian şi de modelul morfologic, în linia lui Goethe. Considerăm că ideile 
lui Blaga în legătură cu tipologia conceptelor ştiinţifice sunt cât se poate de actuale, de aceea 
le vom utiliza în rândurile care urmează, confruntându-le cu cele ale altor autori 


contemporani. 


1. Conceptele calitative (generice) 
Atunci când vorbim de cunoaştere riguroasă, cunoaştere propriu-zisă sau ştiinţifică, în 
viziunea lui Blaga „Aristotel pune accentul, atât în teoria cunoaşterii, cât şi în ontologie, pe 


sl 


această eminentă împrejurare că ceea ce există realmente în lume ar fi «genurile» (speciile)” . 


* Textul a apărut iniţial în loan Biriş, Conceptele ştiinţei, Editura Academiei Române, Bucureşti, 2010. 
! Lucian Blaga, Opere, vol. 8, Trilogia cunoaşterii, Editura Minerva, Bucureşti, 1983, p. 579. 

Cunoaşterea genurilor (speciilor) reprezintă cunoaşterea ştiinţifică autentică. Altfel spus, nu 
tot ceea ce intră în câmpul experienţei se transformă automat în cunoaştere ştiinţifică. 
Aristotel ţine la empirie, dar doreşte să treacă dincolo de ea, la cunoaşterea esenţelor, iar 
acestea sunt genurile (speciile). Ontologic nu se justifică decât acele concepte care exprimă 
genuri determinate. Blaga observă cu subtilitate că Aristotel ne propune un ideal sui-generis 
de ştiinţă, o ştiinţă de „sferă redusă”, adică o ştiinţă care selectează din empirie numai ceea ce 
ontologic poate fi justificat. Dacă ne imaginăm empiria ca un continuum ce are la o extremă 
faptele individuale, iar la cealaltă aspectele cele mai generale, vagi, domeniul ştiinţei nu poate 


acoperi tot acest continuum, în nici un caz extremele, ci numai acea zonă care corespunde 


genurilor determinate. Încercăm să sugerăm grafic această situaţie precum urmează: 


E 
Genuri determinate 
Existenţe Sfera ştiinţei Existenţe 
individuale } 
generale 


concepte calitative (generice) 


(E = existența sensibilă) 


Ştiinţa nu poate fi a individualului (căci individualul nu poate fi epuizat), dar nici a 
generalului vag (conceptele prea abstracte, ex. „existenţă”, „animalitate”, „umanitate” etc. pot 
avea cel mult valabilitate predicativă, nu substanţială). Ea, ştiinţa, poate fi doar a generalului 
determinat. Iar conceptele propice prin care se poate exprima cunoaşterea ştiinţifică sunt în 
acest caz conceptele ce corespund existenţelor-genuri (specii) determinate, numite de regulă 
concepte calitative (generice sau tipare, cum le mai numeşte Blaga), adică acele concepte care 
au o suficientă acoperire empirică. Asemenea concepte sunt, de pildă, conceptele de „om”, 
„mamifer”, „apă”, „foc”, „corp greu”, „corp uşor” etc., în general numai acele concepte care 
pot rezuma esenţa generică a unor lucruri. Ştiinţa bazată pe acest tip de concepte este una prin 
excelenţă clasificatoare. Ea se dezvoltă foarte bine în discipline precum zoologia, botanica, 


dar şi fizica aristotelică se desfăşoară pe acelaşi calapod clasificatoriu. 

Conceptele de care se interesează în mod deosebit Aristotel sunt cele „generice” — 
subliniază pe larg şi Cassirer! —, adică noţiunile centrale pentru ştiinţa descriptivă şi 
clasificatorie a naturii. În această perspectivă interesa, de exemplu, accentuează Cassirer, 
„forma” generică a măslinului, a calului, a lupului etc., dar din momentul în care se 
abandonează terenul biologiei, al zoologiei şi botanicii, acest tip de concepte începe să-şi 
piardă relevanța. Această situație se poate observa imediat ce încercăm să analizăm 
conceptele matematice, îndeosebi cele ale geometriei, cum ar fi noțiunile de „punct”, „linie” 
ori „suprafaţă” etc. În aceste cazuri, atrage atenţia Cassirer, logica termenilor se confruntă cu 
probleme noi, deoarece e vorba de un demers intelectual care îşi construieşte obiectul, 
utilizând definiții genetice, ceea ce face ca noţiunile matematice să se deosebească de 
conceptele empirice clasificatorii, care nu pretind mai mult decât să calchieze şi să reproducă 
anumite trăsături înscrise efectiv în realitatea dată. Dacă în cazul conceptelor calitative, 
clasificatorii, obţinute în urma operaţiilor de abstractizare şi generalizare, multiplicitatea 
obiectelor este prezentă nemijlocit, urmând doar să fie grupată, condensată în diferite clase, în 
situația conceptelor geometrice şi, mai larg, matematice, lucrurile stau invers, respectiv 
multiplicitatea obiectului trebuie construită printr-o sinteză progresivă care combină figuri ale 
intelectului. Aşadar, ne asigură Cassirer, simplul proces al abstractizării este înlocuit în cazul 
conceptelor matematice cu un proces liber de producere a unor înlănţuiri relaționale. 

Lăsând însă la o parte statutul special al conceptelor matematice, nu se poate nega faptul că 
noțiunile calitative (generice) sunt foarte răspândite, la ele apelând practic toate ştiinţele 
empirice. „Atunci când chimiştii divizează substanţele în metale şi non-metale, când fizicienii 
disting între stări gazoase, lichide şi solide ale substanţelor, şi când psihologii împart 
temperamentele în colerice, sanguine, melancolice şi flegmatice, ne sunt date de fapt anumite 
caracterizări calitative ale obiectelor din univers şi, pe această cale, o clasificare a acestor 
obiecte. Din aceste motive predicatele calitative sunt considerate de obicei concepte 
clasificatorii”?. E drept, atrage atenţia Tondl, legătura dintre conceptele calitative şi clasificare 
nu este întotdeauna destul de clară. Pentru unele predicate precum „roşu”, „translucid”, 
„flexibil” etc., se pare că nu e vorba de altceva decât de o determinare calitativă, deoarece 
predicatele însele pot fi utilizate pentru descompunerea universului de obiecte, iar rezultatul 
este o clasificare firească a acestora. Cu această situaţie ne întâlnim atunci când predicatele 
calitative sunt unic-relaţionate. Numai că aceasta nu este o regulă, deoarece în mod frecvent 
! Ernst Cassirer, Substanzbegriff und Funktionsbegriff, Darmstadt, Wissenschafiliche Buchgesellschaft, 1969, 
cap. |. 


? Ladislav Tondl, Scientific Procedures, D. Reidel Publishing Company, Dordrecht-Holland/Boston-USA, 1973, 
p. 64. 

noi avem de-a face cu predicate calitative multiplu-relaţionate, precum în exemple de genul 
„X este un prieten al lui y”, „x este paralel cu y” etc. 

Or, în acest din urmă caz, descompunerea unui univers de obiecte nu mai este prea clară, 
lăsând adesea loc ambiguităților. Căci, exemplifică Tondl, dacă am încerca să clasificăm 
locuitorii unui oraş în funcție de predicatul diadic „x este un prieten al lui y”, sau să 
clasificăm dreptele dintr-un plan dat după criteriul predicatului diadic „x este paralel cu y”, 
vom constata că e greu să eliminăm ambiguităţile. Soluţia la care se apelează de obicei în 
astfel de situaţii este aceea de convertire a predicatului diadic (sau poliadic) într-un predicat 
monadic, înlocuind o variabilă cu o constantă, clasificarea făcându-se în final în funcţie de un 
predicat monadic. Este de remarcat faptul că deşi toate ştiinţele urmăresc pe cât posibil să 
ajungă la relaţii şi la concepte cantitative, conceptele calitative au rămas foarte importante 
până în zilele noastre şi, probabil, vor rămâne mereu, deoarece adesea conceptele cantitative 
nu pot exprima satisfăcător diferențele calitative. 

Fireşte, când e vorba de clasificarea obiectelor în funcţie de anumite predicate calitative, va 
trebui să distingem între clasificările artificiale şi clasificările naturale. Clasificările artificiale 
pot împărți adesea un univers de obiecte după proprietăţi nerelevante, în schimb clasificările 
naturale, taxonomice urmăresc criterii ştiinţifice relevante. Chiar dacă termenul „relevant” 
poate fi şi el destul de vag, Tondl subliniază că pentru clasificările naturale putem vorbi de 
clase de asemănări, aşa încât ordinele, genurile, familiile şi speciile etc. din clasificările 
taxonomice pot fi considerate drept clase de asemănări”. Astfel, de exemplu, dacă o clasă de 


asemănări este formată din grupul de predicate: 


(P.,,P2, P3}, 
Şi noi cunoaştem că: 
(V x) (Pix > Px) şi 
(V x) (Pix — P3x), 


atunci apartenenţa unui obiect la o clasă dată din cauză că obiectul are proprietatea denotată 
P; va garanta concluzia că el are şi proprietățile P> şi P3. 

Aşa se face că din momentul adoptării criteriului evoluționist al descendenţei comune, 
respectiv al înrudirii, clasificările din zoologie şi din botanică nu mai sunt artificiale, urmărind 


doar scopuri practice de a realiza anumite grupări, ci sunt prin excelenţă ştiinţifice, adică 


! Ibidem, p. 66. 

permit şi operaţii de predicție. Sub acest aspect, clasificările biologice „se apropie de tabloul 
periodic al elementelor al lui Mendeleev, care de asemenea grupează elementele chimice pe 
criterii obiective de înrudiri reale şi oarecum de descendență. Clasificarea zoologică şi cea 
botanică au multe puncte comune şi cu clasificarea limbilor, a raselor umane şi a popoarelor, 
care de asemenea sunt clasificaţii filogenetice pe baza descendenţei comune. Deosebirea este 
însă că la rasele umane evoluția a decurs în mare măsură prin încrucișări, iar în cazul limbilor 
au avut loc şi împrumuturi reciproce. Din contră, evoluţia organică a urmat aproape exclusiv 
calea scindării şi a divergenţei; rare sunt cazurile de evoluţie prin hibridizare, şi aceasta numai 
la nivel specific şi aproape exclusiv la plante”. 

Să observăm însă că aceste clasificări ştiinţifice în funcție de predicatele calitative 
corespund unei scale nominale de măsurare, scală ce, deşi necesară ştiinţelor, după cum s-a 
putut vedea din cele prezentate până aici, este doar un început în procesul complex al 
cunoaşterii ştiinţifice, exprimă primul nivel al acestui proces. La acest nivel predicatele 
calitative îndeplinesc prin excelenţă funcţia de a distinge obiectele unui univers în vederea 
grupării lor în categorii ştiinţifice. Dar, pornind chiar de la Aristotel, s-a resimţit nevoia de a 
lua în calcul şi gradația proprietăţilor. Adică, în acest moment dorim să atragem atenţia că 
predicatele care dau seamă de conţinutul conceptelor (şi, pornind de aici, se ajunge la 
determinarea sferei conceptelor) pot îndeplini funcţii diferite, prima fiind aceea de clasificare, 
astfel obținându-se conceptele calitative (generice). Dacă luăm în calcul gradaţia 
proprietăţilor, atunci funcţia care vine în prim plan este cea comparativă, funcție ce ne 


conduce la un alt tip de concepte, conceptele comparative. 


2. Conceptele comparative 

Conceptele comparative corespund celei de-a doua scale de măsurare din cadrul 
metodologiei ştiinţifice, scala ordinală, motiv pentru care aceste concepte mai pot fi numite şi 
concepte de ordine sau topologice. Diferenţa esenţială între conceptele calitative şi cele 
comparative — susține Tondl — constă în faptul că în spatele primelor se află asumpţia ori-ori, 
adică un obiect fie aparţine unei clase stabilite pe baza proprietăţii calitative care este luată 
drept criteriu de departajare, fie nu aparţine; pe când în spatele celor comparative găsim 
asumpţia de tipul mai mult sau mai puţin, proprietatea putând fi atribuită în grade diferite?. 


Apoi, predicatele comparative exprimă relaţii, având forma unor predicate cel puţin diadice. 


! Petru Bănărescu, Principiile şi metodele zoologiei sistematice, Editura Academiei, Bucureşti, 1973, p. 71. 
? Ladislav Tondl, op. cit., p. 70. 

În mod normal, posibilitatea ordonării obiectelor este dată de posibilitatea comparării 
acestora. lar procesul comparaţiei trebuie să dispună de mai multe argumente decât cele care 
corespund predicatelor calitative. Reluînd un exemplu al lui Tondl, dacă P; este un predicat 
calitativ monadic, unul care exprimă, să spunem, proprietatea de „a fi tare”, un predicat 
comparativ diadic va fi atunci de forma „x este mai tare decât y”. Sau dacă avem un predicat 
calitativ diadic de forma „x este departe de y”, atunci un predicat comparativ corespunzător va 
fi tetradic, putând avea forma „x este mai departe de y decât este u de v”. Desigur, aşa după 
cum am mai subliniat, predicatele poliadice pot fi reduse la predicate cu mai puţine 
argumente. În exemplul dat mai sus, scrie Tondl, predicatul tetradic poate fi convertit într-un 
predicat diadic pe două căi: fie comparăm două perechi de obiecte, spunând de pildă că 
distanţa în cazul unei perechi (să zicem x şi y) este mai mare decât în cazul celeilalte perechi 
(u şi v); fie înlocuim două dintre argumente cu constante, predicatul rezultat fiind astfel unul 
diadic (de exemplu, înlocuind u şi v cu „Londra”, respectiv „Paris”, caz în care vom obţine 
predicatul diadic comparativ „x este mai departe de y decât este Londra de Paris”). Analog, 
predicatul comparativ diadic poate fi redus la un predicat monadic prin înlocuirea uneia dintre 
variabile cu o constantă. 

Conceptele comparative ne permit astfel să alcătuim diverse scale de ordine ale obiectelor 
studiate. Exemplară este în acest sens Scala de duritate a lui Mohs, care realizează ordonarea a 
zece elemente după cum urmează: talcul, gipsul, calcita, fluoritul, apatita, ortoclazul, cuarțul, 
topazul, corundul şi diamantul. În interiorul acestui univers de elemente, dacă aplicăm 
formula comparativă „x este mai dur decât y”, iar variabila y o înlocuim cu o constantă, să 
spunem cuarțul, atunci vom avea o clasă formată din primele şase elemente din Scala Mohs 
care au o duritate mai mică decât a cuarțului, şi o clasă complementară formată din 
următoarele trei elemente, care sunt mai dure decât cuarțul. 

Trebuie subliniat însă, remarcă Tondl, că nu toate predicatele diadice deţin automat 
caracteristica de predicate comparative. Predicate precum „a fi similar cu”, „a fi paralel cu”, ,, 
a fi perpendicular pe”, „a fi identic cu” etc., deşi sunt diadice, nu sunt capabile să ordoneze 
obiectele unui univers dat. Pentru ca predicatele să fie comparative e nevoie să posede 
proprietăţile de ireflexivitate, de tranzitivitate şi de asimetrie!. Deşi pare destul de banală, 
metoda comparaţiei, respectiv a predicatelor comparative, conţine multe capcane. „Abundenţa 
exagerată a cercetărilor comparate — notează Cécile Vigour’ într-o lucrare recentă dedicată 


subiectului — contrastează în mod frapant cu reflecția redusă asupra folosirii şi elaborării 


! Ibidem, p. 72. 
? Cécile Vigour, La comparaison dans les sciences sociales, Éditions La Découverte, Paris, 2005, p. 5. 

comparaţiei”. De altfel, o investigaţie cât de sumară în domeniu, ne arată imediat că există 
foarte puţine informaţii sau lucrări dedicate acestei metode. Ea, comparaţia, continuă Cecile 
Vigour, trebuie diferențiată de analogie (raport de asemănare stabilit cu ajutorul imaginaţiei 
între două sau mai multe obiecte diferite, raport ce poate fi ştiinţific, dar şi poetic, procedura 
analogiei fiind utilizată cu succes, de exemplu, în întemeierea anatomiei comparate), precum 
şi de omologie (raport ce vizează acele elemente care, aflate în figuri asemănătoare, se găsec 
dispuse în acelaşi fel, un exemplu tipic fiind, în chimie, corpurile organice care îndeplinesc 
aceleaşi funcții şi urmează aceleaşi metamorfoze). 

Dar care este specificul comparaţiei în raport cu analogia şi cu omologia? Comparaţia 
trimite la „acţiunea de a compara”, deci trebuie înţeleasă ca acţiune, nu drept o constatare!. Ea 
trebuie să dea seamă nu doar de asemănări, ci şi de diferenţe. Astfel, comparaţia nu relevă 
evidenţele, ci se constituie în obiectul unei construcţii. Luînd unele exemple din ştiinţele 
sociale, concepte precum cele de „clasă medie” sau „clasă muncitoare” nu vizează nemijlocit 
anumite evidențe, ci sunt construcţii ce „n-au sens decât în relaţie una cu alta”. Altfel spus, 
conceptele comparative urmăresc să descrie caracteristica unui element sau a unui grup de 
elemente în context relațional. lar această trăsătură sau proprietate nu este pur şi simplu un 
„fapt fizic”, ci mai degrabă o interpretare a acestui fapt”. 

Astfel de concluzii vin să întărească, de astă dată dinspre câmpul ştiinţelor sociale, idei 
susținute cu mult timp în urmă de către Carnap în legătură cu conceptele din ştiinţele naturii. 
Deşi oamenii de ştiinţă subestimează adesea valoarea conceptelor comparative, constata 
Carnap la vremea sa, nu trebuie uitat că acestea ne aduc o informaţie mai bogată decât 
conceptele calitative, clasificatorii. Atunci când într-un domeniu ştiinţific nu putem încă 
introduce concepte cantitative, pot fi utilizate cele comparative, care se constituie în 
instrumente net mai eficace decât conceptele mai grosiere de tip clasificator, căci ele sunt mai 
nuanţate atât în procesele de descriere, cât şi în cele de predictie şi explicaţie“. De exemplu, 
continuă Carnap, un concept calitativ, clasificatoriu, cum este „cald” sau „rece”, nu face decât 
să situeze un obiect într-o clasă. Dimpotrivă, un concept comparativ precum „mai cald” sau 
„mai rece” exprimă o relaţie pe care un obiect o are cu un alt obiect în termeni de „mai mult 
sau mai puţin”. Apoi nu trebuie uitat faptul că un concept comparativ devine adesea bază 


pentru un concept cantitativ, aşa cum s-a întâmplat cu conceptul comparativ „mai cald”, care 


! Ibidem, p. 8. 

? Howard S. Becker, Les ficelles du metier, Editions La Decouverte, Paris, 2002, p. 214. 

* Ibidem, p. 215. 

* Rudolf Carnap, Les fondements philosophiques de la physique (traduction de Jean-Mathieu et Antonia Soulez), 
Armand Colin, Paris, 1973, p. 58. 

ajunge în final să se convertească în conceptul cantitativ „temperatură”. E drept, cu conceptele 
comparative ne îndepărtăm un pas mai departe de „faptul fizic” dat, înaintând către aspectele 


mai puţin vizibile ale realităţii investigate. 


3. Conceptele cantitative 

Sub aspect logic, constată Tondl, predicatele cantitative (cele mai apreciate de omul de 
ştiinţă) nu diferă de cele calitative sau comparative. Dacă spunem că un obiect are „gradul 5 
de duritate” (pe Scala Mohs), sau că are „5 grame greutate”, că are „5 cm lungime”, că are o 
„viteză de Sm/s” etc., noi operăm de fapt cu predicate monadice. Deosebirea față de 
predicatele calitative obişnuite constă în aceea că determinarea calităţii este făcută cu ajutorul 
unor numere sau seturi de numere reale, predicatul cantitativ exprimând în această modalitate 
numerică predicatul calitativ!. Cu o uşoară modificare, cele spuse sunt valabile şi pentru 
relaţia dintre predicatele cantitative şi cele comparative. De exemplu, plecând de la predicatul 
comparativ „x este mai mare decât y”, vom putea construi predicatul cantitativ „x este de 
două ori mai mare decât y”. 

Dincolo însă de aspectul logic, pentru ştiinţele empirice contează în principal relaţia 
conceptelor cu experienţa, modalitățile în care realitatea este experimentată. Realismul 
aristotelic, centrat pe „conceptele generice determinate”, care exprimă „esenţele”, nu se putea 
însoţi decât cu un experiment de tip calitativ — apreciază Lucian Blaga. Francis Bacon, deşi se 
vrea un reformator în raport cu Aristotel, în realitate nu reuşeşte decât să asimileze metoda 
experimentală calitativă „unei filosofii care rămâne suficient de aristotelică”?. Nu logicienii, 
atrage atenţia Lucian Blaga, sunt cei care impun noul model metodologic, ci oamenii de 
ştiinţă. 

În antichitate, Aristotel a introdus numai incidental o perspectivă matematică în formularea 
unor „legi”. Mai degrabă Arhimede este cel care, măcar parţial, reuşeşte să prefigureze 
modelul galileo-newtonian. Pentru că, atrage atenţia Lucian Blaga, Arhimede siracuzanul „a 
realizat în mic, pe un temei delicat, câteva cupluri metodologice în perspectivă matematică”. 
Dacă Aristotel, ca fizician, observă şi generalizează, căutând „esenţe”, Arhimede observă şi 
măsoară, experimentează şi măsoară. E drept, măsoară ce este „vădit măsurabil” prin 
simţuri, adică lungimi, volume ori greutăți vizibile. Galilei şi Newton, precum şi alţi 


experimentatori din ştiinţa modernă, încearcă să ajungă la straturi mai profunde, dincolo de 


! Ladislav Tondl, op. cit., p. 76. 
? Lucian Blaga, op. cit., p. 585. 
* Ibidem, p. 603. 

datele simţurilor. Dacă Arhimede aplică matematica asupra unor aspecte cantitative, date 
simţurilor ca atare, un Galilei sau Newton încearcă „„matematizarea” unor calități. De 
exemplu, experimentul optic al lui Newton prin care raza de lumină trece printr-o prismă 
transparentă, raza descompunându-se în spectru colorat, îi permite lui Newton ca, prin 
indicele de refracție, să „matematizeze” o realitate calitativă — culorile. „Indicele de refracție, 
numeric diferit, al razelor de lumină, ce dau diferitele culori, este un fapt nou, identificabil ca 
atare numai datorită logicii interioare a «experimentului»”. Noutatea de excepţie a modelului 
galileo-newtonian constă în cuplarea metodelor observaţional-experimentale cu matematica, 
ceea ce, în expresia lui Blaga, înseamnă utilitatea „suprametodei”. 

Experimentatorii antici au mers cel mult până la matematizarea cantităților vizibile. 
Modernii matematizează şi calităţile, avansând în structurile de adâncime ale existenţei. „În 
ştiinţa de tip galileo-newtonian — scrie Lucian Blaga —, atât observaţia matematizantă, cât şi 
experimentul matematizant sunt puse în exerciţiu în sensul unei stratificări în profunzime a 
existenţei”! În noul model de ştiinţă calităţile sensibile ale existenţei sunt convertite — cu 
ajutorul matematicii — în imagini cantitative. Spre o asemenea performanţă ştiinţa antică s-a 
îndreptat o singură dată, atunci când prin atomismul lui Democrit s-a postulat reductibilitatea 
cantităților sensibile ale existenţei la „mecanica atomilor”. Dar acest postulat era, în context 
antic, o idee „pur speculativă”, fără bază experimentală. 

Odată cu trecerea de la modelul aristotelic la cel galileo-newtonian, în paralel cu 
modificările din planul strict al metodologiei ştiinţifice au loc mutații şi în registrul raportului 
empiric-teoretic. După cum am semnalat deja, Aristotel era conştient de nevoia depăşirii 
empiriei, iar el făcea acest pas în direcția stabilirii esenţelor, a genurilor şi speciilor 
determinate, care să rezume teoretic ceea ce este esențial pentru diferitele clase de lucruri. Să 
observăm însă că aceste generalizări teoretice care exprimă esenţele (prin conceptele generice, 
concepte-tipare) nu sunt „legi” în înţelesul ştiinţei moderne, chiar dacă stagiritul le conferea 
uneori şi acest sens. Prin forţa metaforizantă şi sugestivă a limbajului său filosofic, Lucian 
Blaga surprinde foarte bine raportul empiriei cu teoria din modelul aristotelic atunci când 
numeşte conceptele generice drept „concepte — tipare”. Esenţial este aici faptul că 
generalizarea aristotelică se desfăşoară în „orizontul vizibilului”, conceptele care exprimă 
esenţele (genurile şi speciile) se comportă asemenea unor „tipare” ce acoperă genurile 


determinate din cadrul empiriei. Orice generalizare ce depăşea acest „orizont al vizibilului” 


! Ibidem, p. 603. 

trecea în sfera „vagului”, adică într-o sferă ce nu mai prezintă interes pentru cunoaşterea 
ştiinţifică. 

Cu totul altfel stau lucrurile în cadrul modelului galileo-newtonian. Aici, în planul relaţiilor 
empirico — teoretice, se pătrunde în zone ce depăşesc „sfera vizibilului”, urmărindu-se straturi 
mai adânci, „ascunse” sau „secrete”. Teoretizarea nu se mai face în direcţia stabilirii 
„esenţelor”, ci în aceea a formulării de „legi” şi, mai precis, a formulării de legi în expresie 
matematică, unde contează relațiile constante dintre diferite variabile. În acest caz, spune 
Blaga, „«legea» formulează un raport constant între variația matematică exprimabilă a unui 
factor, în funcţie de variaţia matematică exprimabilă a altui factor”!. Teoretizarea matematică 
subțiază legătura directă, clară cu empiria. Datorită acestor mutații în plan metodologic şi în 
registrul relaţiilor dintre empiric şi teoretic, conceptele din modelul galileo-newtonian nu mai 
pot fi generice, ci prin excelenţă cantitative, în sensul că ele au menirea să surprindă 
matematic, cantitativ, relațiile dintre variabilele ce intră în conţinutul legilor. Astfel de 
concepte sunt, de exemplu, cele de „masă”, de „acceleraţie” etc. Noua situaţie ar putea fi 


rezumată precum în imaginea de mai jos: 


n 


Eo 
(genuri determinate) 


concepte calitative 


El 


(relații constante între variabile) 


! Ibidem, p. 606. 

concepte cantitative 


Eo = existenţa sensibilă 
E, = existenţa profundă 


Săgeata plină de la genurile existențiale determinate la conceptele calitative (concepte — 
tipare) simbolizează faptul că în ştiinţa antică (de tip aristotelic) conceptele au o legătură 
directă, („„făuişă”, cum spune Blaga) cu empiria, spre deosebire de conceptele cantitative 
(simbolizate cu săgeată întreruptă) care nu au acoperire empirică directă, ci doar intermediată 
prin operaţiile matematice. Natura primului tip de concepte (concepte calitative) este una 
generică şi clasificatoare, în legătură directă cu empiria. Metodologic, aceste concepte se 
obțin pe cale reflectorie. Logic, operațiile prin care se formează sunt abstractizarea şi 
generalizarea. lar funcţia îndeplinită de aceste concepte este una prin esenţă c/asificatorie. În 
ceea ce priveşte conceptele cantitative, natura acestora este una a raporturilor proporționale, 
este calculantă şi în legătură indirectă cu empiria. Metodologic, aceste concepte se obțin pe 
cale constructiv — matematică. Operaţiile logice nu mai sunt cele ale abstractizării şi 
generalizării, ci ale construcţiei şi calculului matematic. Iar funcția unor astfel de concepte, 
mai ales dacă ţinem seamă de faptul că nu au legătură directă cu empiria, este — în concepția 
lui Blaga — una euristică, de descifrare a empiriei. 

Rolul crucial al cercetărilor lui Galilei pentru configurarea profilului ştiinţei moderne este 
recunoscut de istoricii şi filosofii ştiinţei. Dar interpretările date îndeosebi cu privire la 
raportul dintre descoperirile lui Galilei şi tradiţia anterioară sunt uneori cât se poate de 
diferite. Unul dintre cei mai cunoscuţi istorici ai ştiinţei, Alexandre Koyré, atrage atenţia 
asupra următoarelor interpretări cu privire la rolul jucat de Galilei: a) linia „artizanală”, 
inginerească, în conformitate cu care „viaţa activă”, specifică modernităţii ia locul celei 
„contemplative”, medievale, caz în care ştiinţa lui Galilei este aceea a unui artizan sau 
inginer; împotriva acestei interpretări Koyre arată că ştiinţa lui Galilei ori Descartes nu este de 
tip ingineresc, căci ea depăşeşte cu mult sfera tehnologiei; b) interpretarea noului tip de 
ştiinţă, cel modern, ca luptă a lui Galilei împotriva autorităţii tradiției aristotelice, o luptă 


bazată pe rolul observaţiei şi experienţei; faţă de această interpretare A. Koyre atrage atenția 


! Vezi, Alexandre Koyre, Galilei şi Platon, in vol. Ilie Pârvu, Istoria ştiinţei şi reconstrucția ei conceptuală, 
Editura ştiinţifică şi enciclopedică, Bucureşti, 1981. 

că fizica lui Aristotel era mult mai apropiată de experiența simțului comun, dar nu atât 
„experienţa”, ci mai ales „experimentul” este specific noii fizici propulsată de Galilei; c) 
importanţa principiului inerţiei pentru fizica modernă; A. Koyre nu este mulțumit nici cu 
această interpretare, subliniind că trebuie explicat „de ce fizica modernă a fost în stare să 
adopte acest principiu”. 

Delimitându-se de interpretările amintite, A. Koyre propune următoarea soluţie: ştiinţa 
modernă poate fi specificată prin două caracteristici conectate. Acestea sunt: a) distrugerea 
Cosmosului; b) geometrizarea spaţiului. Dacă în tradiţie aristotelică lumea reprezenta un 
Cosmos calitativ şi ontologic diferențiat, noua ştiinţă, cea modernă, în frunte cu Galilei, 
trebuia să distrugă această lume şi s-o înlocuiască cu alta, care să exprime un „univers 
deschis, indefinit şi chiar infinit, unitar şi guvernat de aceleaşi legi universale”?. De aceea, 
susținerea unei continuități între fizica medievală şi cea modernă, aşa cum este teoretizată la 
un moment dat de către Caverni sau Duhem, nu reprezintă — în opinia lui Koyre — decât o 
iluzie. 

Un alt istoric renumit al fizicii, cu o afirmare incontestabilă in ultimele decenii, ne gândim 
la Stillman Drake, atrage atenţia că s-au conturat două linii importante de cercetare în legătură 
cu contribuţia lui Galilei: 1) considerarea ştiinţei lui Galilei drept o continuare naturală a 
ştiinţei medievale, îndeosebi a preocupărilor din secolul al XIV-lea, când matematica începe 
să fie utilizată în studiul mişcării; 2) linia de cercetare care încearcă să stabilească legături 
între concepţia ştiinţifică a lui Galilei şi metafizicile clasice greceşti”. Atrăgând atenția că 
Galilei n-a scris, asemeni lui Descartes un „discurs asupra metodei”, şi nici nu şi-a rezumat 
regulile de studiu asupra naturii, cum a procedat Newton, S. Drake subliniază faptul că Galilei 
foloseşte rar termenul de „metodă”, iar când face acest lucru nu spune că ştiinţa are o anumită 
metodă, ci că ea este o metodă“. 

În consonanţă cu unele aprecieri ale lui Koyré, nici Stillman nu accentuează continuitatea 
dintre tradiția anterioară şi noua ştiinţă a lui Galilei. El arată că deşi matematica lui Euclid şi 
fizica lui Arhimede îi erau necesare lui Galilei, acestea nu erau totuşi suficiente pentru noua 


ştiinţă”. Urmărind firul gândurilor lui Galilei, Stillman subliniază ideea că părintele ştiinţei 
8 p 


! Ibidem., p. 167. 

? Ibidem., p.167. 

? Stillman Drake, Essays on Galileo and the History and Philosophy of Science, vol.I, University of Toronto 
Press, Toronto, Buffalo, London, 1999, p. 273. 

* Ibidem., p. 275. 

5 Ibidem., p. 282. 

moderne îşi aprecia corect propria metodă ca fiind „mai fizică” decât cea a lui Arhimede, dar 
fără a fi mai puţin riguroasă sub aspect matematic!. 

Nu putem decât să constatăm că Lucian Blaga, fără a fi un istoric profesionist al ştiinţei, 
se găseşte în deplin acord cu astfel de interpretări ale unora dintre cei mai renumiţi specialişti 
din lume cu privire la contribuţiile lui Galilei. „Marile spirite se întâlnesc” — subliniază 
Mircea Flonta într-o analiză comparativă de substanţă între concepțiile lui Lucian Blaga şi 
Alexandre Koyre — , căci, „ca şi Blaga, Koyre caracterizează noua concepţie asupra mişcării, 
care a condus, în cele din urmă, la formularea principiului inerției, drept expresia şi rezultatul 
unei mutații intelectuale profunde, o mutație care a schimbat reprezentările curente asupra 
realităţii fizice şi asupra ştiinţei fizice”. 

Să reținem până aici. Aprecierile lui Blaga în legătură cu apariția ştiinţei moderne şi cu 
privire la rolul lui Galilei în cadrul acestui proces complex se află în deplină consonanță cu 
cele ale istoricilor ştiinţei, aşa cum sunt Koyré ori Stillman. Sunt reținute unele posibile 
legături de continuitate între fizica anterioară şi cea a lui Galilei, dar în prim-plan sunt 
subliniate aspectele de discontinuitate, mutațiile intelectuale profunde care presupun un alt 
orizont stilistic. Dacă până aici am semnalat concordanțele dintre viziunea lui Blaga şi cele ale 
lui Koyré si Stillman, e momentul să atragem atenția asupra unui accent specific lui Blaga. 
Credem că accentul care individualizează analiza lui Blaga în acest domeniu se găseşte în 
plan metodologic. 

Anume, în Experimentul şi spiritul matematic Lucian Blaga sesizează că noutatea epocală 
a fizicii galileiene nu constă doar în concepția despre mişcare, ci şi în metodologia utilizată. 
Galilei voia o metodă „mai fizică” decât cea a lui Arhimede, dar la fel de riguroasă 
matematic. Cum se poate obţine aceasta? În opinia lui Blaga, noutatea metodologică adusă de 
către Galilei şi, respectiv, ştiinţa modernă, constă în utilizarea suprametodei. Ea, suprametoda, 
înseamnă utilizarea de cupluri metodologice (fiecare metodă cuplată cu matematica), de 
exemplu, observaţia cuplată cu matematica, experimentarea făcută în spirit matematic, 
analogii care presupun matematizare etc. În acest fel suprametoda permite un control reciproc 
al metodelor’. In plus, metoda absoarbe mai multă matematică, iar pe de alta parte, 
matematica însăşi este nevoită să se adapteze metodelor. Aşa se face că metoda lui Galilei va 
fi una „mai fizică” decât cea a lui Arhimede. Sintetizând, suprametoda lui Galilei nu rămâne 
la nivelul empiriei, precum metoda lui Aristotel pentru ştiinţe, dar nu tinde nici către o 
! Ibidem., p. 283. 

? Mircea Flonta, Les grands esprits se recontrent. Lucian Blaga şi Alexandre Koyre, în vol. Meridian Blaga 6 


Filosofie tom. 2, Editura Casa Cărții de știință , Cluj — Napoca, 2006, p. 112. 
? Lucian Blaga, Opere, vol.8, Trilogia cunoaşterii, Editura Minerva, Bucureşti, 1983, p. 640. 

matematică „pură”, asemenea metodei lui Arhimede, care deschidea primul calea 
experimentării, însă legată de statică, ceea ce conducea către un matematism „pur”. 

Pentru filosoful Blaga este important faptul că mutaţiile metodologice din domeniul ştiinţei 
sunt însoţite de mutații conceptuale. În acelaşi sens făcea şi Koyré observaţia că diferitelor 
etape din istoria fizicii — cum sunt fizica aristotelică, fizica impetusului şi fizica galileiană — le 
corespund tipuri diferite de gândire!. Am văzut că pentru Aristotel sunt importante 
configuraţiile calitative ale fenomenelor, configurații care sunt apoi idealizate la modul 
tipizant. Matematismul calitativ este asociat cu empiria şi, în consecinţă conceptele nu pot fi 
decât calitative, clasificatorii. În acord cu câmpul stilistic al grecilor antici, cu apetenţa pentru 
forme, pentru configuraţiile stabile, fizica aristotelică este atentă la naturile calitativ diferite, 
la un cosmos ierarhizat, in cadrul căruia „locurile naturale” ale lucrurilor nu sunt indiferente, 
rezultând o ordine statică, unde mişcarea este doar o tranziţie de la un „loc” la altul. 

Cu totul altfel vor sta lucrurile în cazul fizicii galileiene. Câmpul stilistic s-a modificat, 
accentul cade pe dinamic, nu pe static, cosmosul ierarhizat este înlocuit cu ideea unui univers 
omogen deschis către infinit, iar matematismul este cantitativ. Conceptele fizicii aristotelice 
de genul „corpuri uşoare”, „corpuri grele”, „mişcare naturală”, „mişcare violentă”, „loc 
natural” etc. devin inoperante. „Toate aceste concepte aristotelice privind mişcarea corpurilor, 
concepte de proveniență empirică, au fost înlocuite mai târziu printr-un concept despre 
mişcare, printr-un concept care nu are nici o acoperire directă în empiric. Când s-a petrecut 
aceasta? Atunci când Galilei a enunțat principiul de bază al ştiinţei de tip galileo-newtonian, 
«principiul inerției». Principiul inerție? lată cheia de boltă a întregii ştiinţe galileo- 
newtoniene, sau mai precis: iată ideea ce adună în sine, ca într-un focar, toată metodologia ce 
serveşte drept suport acestei ştiinţe”?. 

Pentru fizica lui Galilei, mişcarea uniformă, precum şi repausul, constituie stări ale 
corpului. Iar principiul inerţiei stipulează că viteza unui corp, în condiţiile în care este liber, 
respectiv nu se află sub influenţa acțiunii altor corpuri, nu poate să varieze. Adică rămâne 
constantă de la un punct la altul, de la un moment la altul şi nu îşi schimbă direcţia. Acest 
principiu, observă Blaga, a dat mult de lucru teoreticienilor cunoaşterii. Deoarece ideea de 
inerție depăşeşte observaţiile pur experimentale, ea funcționând mai degrabă ca postulat, ca o 
„licenţă” metodologică. E o idee doar sugerată de faptele experimentale, în rest e o invenţie, o 


„născocire” genială a lui Galilei, invenţie ce aparţine cadrului matematic.” 


! Alexandre Koyre, op.cit., p.169. 
? Lucian Blaga, Opere, vol.8, Trilogia cunoaşterii, Editura Minerva, București, 1983, p.609. 
? Ibidem., p.610. 

Aşadar, la modul condensat, în principiul inerției am avea cheia noii metodologii a fizicii 
moderne şi, totodată, a specificului conceptual al noii fizici. În timp ce conceptele aristotelice 
reflectă, tipizant, prin inducţie şi generalizare ceea ce este, configuraţiile fenomenelor, 
conceptele fizicii galileiene sunt de alt tip. Relaţia lor cu empiria este indirectă (ideea de 
inerție este doar sugerată de faptele experimentale), modul de obținere nu este reflectoriu, ci 
constructiv-matematic (ideea de inerție e un postulat), iar funcţiile lor sunt explicativ-legice 
(nu descriptiv-clasificatorii). În acest tip de concepte dimensiunile calitative dispar, căci în 
studiul mişcării şi al vitezei nu mai interesează „mişcarea naturală” ori „mişcarea violentă” 
(adică tipuri, calități de mişcare, precum în fizica aristotelică), ci propoziţiile matematice care 
pot explica fie distanţa pe care un corp material o parcurge, fie timpul în care aceasta este 
străbătută. La Galilei nu e vorba, aşadar, de mişcări calitativ diferite, ci de o aceeaşi mişcare. 

Într-un fel, lucrurile se complică, aşa după cum observă şi Blaga, deoarece se trece 
dincolo de empiria simțului comun, legile fizicii moderne nemaifiind simple expresii, 
descripţii ale regularităților din realitatea fizică. Realul se explică prin existență matematică, 
prin constructe matematice, prin structuri cantitativ-relaţionale. Faţă de fizica aristotelică, 
fizica galileiană schimbă atât tipul de ipoteză, cât şi limbajul folosit şi metodologia de 
cercetare. Dacă la Aristotel găsim o triadă de genul ipoteză-principiu-—limbaj calitativ, 


5 Me IA 7 : sar sd e : saf 
generic—empirie, în fizica lui Galilei vom avea următoarea situație: 


Limbajul matematic 


Ipoteza-explicaţie Experimentul 


Întrebarea este cum s-a ajuns la această schimbare fundamentală şi, mai ales, de ce a fost 
necesară? Explicaţia lui Blaga este, după cum se ştie, una de tip cultural. Odată cu schimbarea 
câmpului stilistic se vor schimba şi creaţiile spirituale, inclusiv cele ştiinţifice. Demersul lui 
Blaga este în consens cu acela al noii filosofii a ştiinţei. Astfel, câmpurile culturale stilistice, 
aidoma paradigmelor propuse de Th. Kuhn, se impun ca discontinuități în istoria gândirii 


ştiinţifice. Credem că merită însă atenție şi opiniile unor istorici ai ştiinţei care privesc 


! loan Biriş, Preeminence de la nature ou preeminence de l’histoire? Galilee et Vico, în vol. Esprits modernes, 
Editura Universității din Bucureşti, 2003, p.188. 

lucrurile dintr-o perspectivă a continuității, pentru că, la urma urmei, există o anumită 
relativitate a acestui raport dintre continuitate şi discontinuitate, diferenţele fiind de accent. 

S-a observat, de pildă, că Galilei n-a făcut apel la experimente în anumite contexte când 
combate teoria lui Aristotel, ci la forţa persuasivă a raționamentului, adică la metodologia 
deductivă impusă de Aristotel. Conform fizicii aristotelice, atrage atenţia Galilei', două 
corpuri, să spunem m şi M (m având o greutate inferioară lui M), vor cădea cu viteze diferite 
(viteza v a lui m fiind mai mică decât viteza V a lui M). Deci, m<M şi v<V. Dacă cele două 
corpuri, m şi M vor fi legate împreună (m+M), atunci m va diminua, în cădere, viteza lui M, 
iar M va spori viteza lui m. Dacă notăm cu v’ viteza noului corp (m+M), atunci ea va fi mai 
mare decât v si mai mică decât V: v<v'<V. Având însă în vedere că noul corp (m+M) este mai 
greu decât M, în mod normal, viteza sa ar trebui să fie mai mare decât aceea a lui M, adică, 
v'>V. Inconsistenţa devine clară: v'<V şi, în acelaşi timp, v >V. 

Aşadar, nu neapărat experimentul ar impune noua fizică a lui Galilei. Mai mult, un 
aristotelic convins ar fi putut replica atrăgând atenţia că natura noului corp (m+M) este diferită 
de naturile lui m şi M. Sau că, ţinând seamă de faptul că pentru Aristotel greutatea corpurilor 
este măsura vitezei, atunci viteza lui (m+M) va fi aceeaşi cu a lui m şi M luate separat: deci 
toate corpurile cad cu aceeaşi viteză, iar inconsistenţa dispare?. 

Unde trebuie atunci localizată noutatea fizicii galileiene, specificitatea sa? În 
suprametodă, ne-a răspuns Blaga, adică în metodele multiple cuplate cu matematica şi în 
controlul reciproc al acestor metode. Toate în contextul unui nou câmp stilistic, centrat pe 
dinamism şi pe principiul inerției. Sugestia noastră este că în infrastructura ideii de inerție 
găsim mai adânc şi mai filosofic un alt principiu, cel al omogenității. Ceea ce s-a schimbat 
treptat la nivel filosofic principial a fost schimbarea de accent, în timp, de la principiul 
etorogenităţii la acela al omogenităţii. Fizica aristotelică, în căutare de genuri, esențe şi tipuri, 
evidenția în mod firesc, accentul pus pe fiinţa eterogenă. Cosmosul este eterogen şi ierarhic, 
cu lumea sa de jos, sublunară, şi cu aceea de sus, supralunară, cu totul diferită faţă de prima. 
Mişcarea este atunci şi ea de diferite tipuri şi calităţi, la fel cum diferite calitativ sunt şi 
„locurile naturale”. Era vorba de un cosmos umplut cu vecini diferiţi. 

Dar în momentul în care, în zorii modernităţii se apelează la lunetă şi apoi la telescop 
pentru a privi cerul, s-a putut observa că nu există deosebire între Pământ şi Lună, între lumea 


ii 


de „jos” şi cea de „sus”, între lumea sublunară şi cea supralunară. Analiza cometelor a 


procurat un argument extrem de solid împotriva eterogenităţii regiunilor sublunare si a celor 


! Galileo Galilei, Dialog despre cele două sisteme principale ale lumii, Editura ştiinţifică, Bucureşti, 1962. 
? Vezi şi James T. Cushing, Concepte filosofice în ştiinţă, Editura Tehnică, Bucureşti, 2000. 

supralunare, ca şi împotriva imobilităţii şi perfecțiunii cerurilor!. S-a ajuns la concluzia că 
diversele corpuri care compun Universul sunt constituite din aceeaşi materie. Empiria la care 
avea acces Aristotel scotea în evidenţă disanalogii între lumea de „jJos” şi cea de „sus”. Sau, 
cum bine observa Blaga, fizica aristotelică rămânea la nivelul analogiilor clare şi empirice 
dintre lucruri şi fenomene. Interesul ştiinţific era orientat tocmai către aceste analogii 
evidente, pe baza cărora se puteau stabili tipuri şi genuri, însă varietatea genurilor impunea 
eterogenitatea. Pasul mai departe, făcut de fizica galileiană, este acela al căutării analogiilor 
secrete, nonvizibile, cu interesul de a găsi analogiile acolo unde aparent există disanalogii. 
„Istoria ştiinţei de tip galileo-newtonian, de la formarea teoriei gravitaţiei până la enunţarea 
teoriei relativității generalizate a lui Einstein, abundă în exemple, care ilustrează această 
aspirație gravă, susținută, spre descoperirea «analogiilor secrete» dintre fenomene, procese, 
lucruri, în ciuda «disanalogiilon» empirice dintre ele”. 

În acest fel, pe baza lărgirii sferei „analogiilor secrete”, se impune, pas cu pas, principiul 
omogenităţii. Se conştientizează progresiv că diversele corpuri fizice, indiferent că sunt din 
lumea de „„jos” ori din cea de „sus”, pot fi considerate părți abstracte ale aceleiaşi materii, 
tratate cu mijloacele matematicii cantitative. lar mişcarea, la rândul ei, nu este eterogenă, ci e 
vorba de aceeaşi mişcare. Mai mult, mişcarea uniformă şi repausul nu mai sunt privite nici ele 
ca fiind „eterogeni”, ci, prin analogia secretă a „stării corpului” fac parte dintr-un „acelaşi”, 
adică ambele constituie stări ale corpului. Pe această bază s-a ajuns la principiul fundamental 
al mecanicii, care vizează omogenitatea şi izotropia spaţiului, precum şi uniformitatea 
timpului. Altfel spus, sunt echivalente toate punctele spaţiului, la fel direcțiile spațiale şi 
momentele temporale. Din acest principiu fundamental derivă faimosul principiu al inerţiei;, 
căci din moment ce avem spaţiu omogen şi izotrop, precum şi timp uniform, rezultă că viteza 
unui corp complet liber nu se va schimba nici în funcţie de coordonatele spațiale şi nici în 
raport cu cele temporale. Fundalul omogenităţii este acela care, în ultimă instanţă, permite 
afirmarea noului tip de concepte ştiinţifice, cele cantitative, care exprimă specificitatea ştiinţei 


moderne. 


4. Conceptele-imagini 

Primele trei tipuri de concepte ştiinţifice prezentate până aici (calitative, comparative şi 
cantitative) sunt acceptate de regulă de către toţi filosofii ştiinţei sau de către oamenii de 
! Roger Ariew, La vitalite de la science d'Aristot au dix-septieme siecle : l'explication des observations 
astronomiques de Galilee , în vol. Esprits modernes, Editura Universităţii din Bucureşti, 2003, p. 39. 


? Lucian Blaga, Opere, vol.8, Trilogia cunoaşterii, Editura Minerva, Bucureşti, 1983, p. 621. 
George C. Moisil, Cascada modelelor în fizică, Editura Albatros, Bucureşti, 1985, p.35. 

ştiinţă care abordează subiectul. Această acceptare generalizată i se datorează, credem, în 
mare măsură lui Carnap. Tipologia de până aici corespunde în mare şi principalelor scale de 
măsură utilizate în cercetarea ştiinţifică, respectiv scalei nominale, scalei ordinale, iar 
conceptele cantitative acoperă sfera scalelor de intervale şi de proporții. Fie că procedăm la 
identificarea tipurilor de concepte ştiinţifice în funcţie de apropierea de „datul fizic”, 
asemenea lui Peter Achinstein!, care consideră că primul tip de concepte se referă direct la 
obiectele fizice (de exemplu, metal, electron, oxigen, insectă etc.), al doilea tip vizează un 
nivel mai abstract (de exemplu, sistem newtonian, proces reversibil, corp rigid, patruped, 
fermion etc.), iar al treilea reflectă relaţiile cantitative (de pildă, viteză, temperatură, densitate, 
entropie, forţă etc.), fie considerăm, împreună cu Tondl, că predicatele conceptelor sunt ele 
însele de tip calitativ, comparativ şi cantitativ, clasificarea în cele trei tipuri de concepte se 
regăseşte, diferenţele la un autor la altul fiind cel mult terminologice. 

Să observăm însă că cele trei tipuri de concepte urmărite până aici sunt extrase din 
experienţa ştiinţelor naturii. Respectiv, clasificarea în cele trei tipuri de concepte nu ţine 
seamă de unele particularități ale ştiinţelor sociale şi umaniste, precum nici de sugestiile 
venite în ultima vreme din direcția cercetărilor cognitive. E drept, unii autori propun şi alte 
tipologii de concepte ştiinţifice, cum ar fi conceptele empirice şi teoretice (discutate foarte 
mult îndeosebi în perspectiva teoriei structuraliste a ştiinţei) sau empirice, dispoziţionale şi 
teoretice (Tondl). În continuare, noi vom încerca să cuprindem în tipologia conceptelor 
ştiinţifice şi modelele pe care le impun ştiinţele socio-umane, precum şi unele sugestii pe care 
le-a impus experiența morfologică şi cognitivă. 

O sugestie interesantă este făcută tot de către Lucian Blaga, care, prin reveniri repetate în 
mai multe lucrări, îşi arată simpatia şi interesul pentru modelul morfologic teoretizat în genere 
în linia ideilor susţinutete metodologic de Goethe. În lucrarea sa Artă şi valoare, Lucian 
Blaga, atrăgând atenţia asupra ideii lui Plotin cu privire la rolul explicativ al „factorilor 
interni”, lăuntrici, arată că această idee o regăsim la Goethe în expresia de „formă interioară” 
(innere Form). Ideea de „formă interioară” este folosită de către Goethe nu doar în domeniul 
esteticii, ci şi în teoria mai largă despre fenomenele „originare” în studiul naturii”. În esență, 
metoda morfologică propusă de Goethe urmăreşte reducerea fenomenelor naturii, care sunt de 
acelaşi gen, la un „fenomen originar”, la o „formă primară” (de exemplu, toate formele şi 
părțile plantelor ar putea fi reduse la fenomenul „foaie”, tot ceea ce ţine de scheletul 


vertebratelor poate fi redus la forma originară a vertebrei, inclusiv craniul putând fi considerat 


! Peter Achinstein, Concepts of Science, The Johns Hopkins Press, Baltimore/Maryland, 1968. 
? Lucian Blaga, Opere, vol. 10, Trilogia valorilor, Editura Minerva, Bucureşti, 1987, p. 615. 

o alcătuire de vertebre modificate etc.), intuiţia lui Goethe întâlnindu-se peste timp cu unele 
preocupări de astăzi din perspectivă cognitivă, în special cu teoria prototipului. 

Dar metoda morfologică are valenţe nebănuite şi pentru studiul fenomenelor culturale. Încă 
din primele pagini ale lucrării sale Orizont şi stil, Blaga ne pune în gardă că fenomenul 
stilului presupune „probleme delicate” pentru metodologie. De exemplu, numai pentru 
registrul descriptiv s-ar putea apela fie la metoda fenomenologică, fie la metoda morfologică. 
Având în vedere însă că stilul este un fenomen abisal, va trebui să realizăm că apelul la 
fenomenologie nu este bine venit, căci stilul nu poate fi circumscris intenționalităţii 
conştiente. Mai adecvată este metoda morfologică deoarece „morfologia nu caută esențe 
absolute, abstracte şi inalterabile, ca fenomenologia; ea încearcă mai curând, cu impresionante 
aptitudini de mlădiere, să stabilească forme dominante originare, şi forme secundare, 
derivate”. 

Ce importanţă are însă metoda morfologică pentru registrul teoretizării, pentru tipologia 
noţiunilor? Să reținem până aici următoarele aspecte: a) modelul morfologic propus de 
Goethe funcționează, în opinia lui Blaga, cu predilecție în registrul descripţiei; b) în timp ce 
morfologia este „legată” de descripţie şi, prin aceasta de empirie, tendinţa ei naturală este de a 
surprinde „fenomenele originare”, primare, adică de a transcende empiria. Fără a fi unica 
sursă a unui tip aparte de noţiuni, morfologia, în concepția lui Blaga, se constituie în izvor 
principal pentru tipul de concepte-imagini. Acest tip de concepte nu poate fi redus la cele pe 
care le-am văzut până aici. Conceptele-imagini, prezente şi în ştiinţa antică, şi în cea modernă, 
nu sunt nici „tipare” ale empiriei şi nu exprimă nici proporţii matematice în relaţiile dintre 
variabile. Ele, conceptele-imagini, sunt un rezultat al teoretizării prin ipoteze, prin ipoteze- 
imagini (unii autori, atunci când analizează ipotezele ştiinţifice, numesc modelul lui Kepler 
drept ipoteză-imagine, iar pe cel al lui Galilei, ipoteză-explicaţie). 

Deşi „sunt alcătuite de obicei după chipul unor imagini ce aparţin empiriei, adică regiunii 
simțurilor”, conceptele-imagini vizează un plan transempiric. La acest plan nu se poate 
ajunge nici direct pe calea simțurilor şi nici prin concepte abstracte extrase direct din empirie. 


În raport cu primele tipuri de concepte, situația poate fi reprezentată în felul următor: 


mK 


Eo 


! Lucian Blaga, Opere, vol. 9, Trilogia culturii, Editura Minerva, București, 1985, p. 78. 
? Lucian Blaga, Opere, vol. 8, Trilogia cunoaşterii, Editura Minerva, Bucureşti, 1983, p. 612. 

(genuri determinate) 


l modelul 
aristotelic 

: concepte calitative 

v 
E PS ep oase 

(relaţii constante , între variabile) 
v 
concepte ; cantitative modelul galileo- 
newtonian 
TE ; 
(ipoteze-imagini) modelul morfologic 


concepte-imagini 


Eo = existența sensibilă 
E; = existenţa profundă 


TE = planul transempiric 


Cu precizarea, şi în acest caz, că tipul de concepte-imagini nu înlocuieşte vreunul din 
tipurile anterioare, ci coexistă cu ele. Natura conceptelor-imagini este calitativă, 


clasificatoare, ceea ce le apropie de primul tip de concepte, cele generice. Metodologic, ele 

însă nu se obţin pe cale reflectorie, ci prin construcție ipotetică. Sub acest aspect se apropie 
puţin de conceptele cantitative, dar construcţia nu este cantitativă-matematică, ci calitativă, 
ipotetică. Apoi, vizând un plan transempiric, funcția conceptelor-imagini e mai degrabă una 
euristică. Astfel de concepte-imagini sunt, în viziunea lui Blaga, de exemplu, ipoteza „locului 
natural” din fizica aristotelică, natura „corpusculară” a luminii pentru teoria lui Newton, 
„lumina albă” şi „întunecatul” pentru teoria lui Goethe asupra culorilor, „modelul atomic” din 
fizica contemporană etc. 

Specificul conceptelor-imagini iese şi mai bine în evidenţă dacă le urmărim în relaţie cu 
experimentul. În Experimentul şi spiritul matematic, Lucian Blaga atrage atenţia că există 
două linii de dezvoltare în evoluţia experimentului. Prima este aceea care continuă o „linie 
antică”, o linie în care experimentul reprezintă doar o „anexă a empiriei” şi o „lărgire a 
empiriei”. Această linie de experimentare n-a ajuns la maturitate în ştiinţa antică, ci în 
perioada modernă, îndeosebi prin aportul lui Goethe. Dar Goethe, cu metodologia sa 
morfologică şi cu experimentele din domeniul culorilor (redate în Farbenlehre), experimente 
care nu sunt cuplate cu matematica, nu face decât să „amplifice empiria”, iar „legile” la care 
ajunge au, ca şi cele aristotelice, doar valoarea de „generalizări empirice” (de exemplu, în 
urma experienţelor sale, Goethe formulează „legea” că un mediu alb transparent văzut pe un 
fond întunecat conduce la apariţia culorii „albastru”). Această linie de exeperimentare 
conduce, în ultimă instanţă, la transempirie, la formularea de concepte-imagini cu rol de 
ipoteze de cercetare, linie ce se constituie, după cum am arătat, într-o primă sursă de 
concepte-imagini. 

Cea de-a doua linie de evoluţie a experimentului (şi sursă, de asemenea, pentru obținerea de 
concepte-imagini), este aceea a experimentului de tip galileo-newtonian, caz în care drumul 
către transempiric nu se realizează printr-o lărgire la limită a empiriei, ci prin substituirea 
empiriei cu ajutorul construcțiilor teoretico-matematice. Acest drum conduce la concepte 
cantitative, pe de o parte, şi la concepte-imagini, pe de altă parte, atunci când experimentul 


permite formularea de ipoteze-imagini. 


5. Tipurile ideale 

Cu toate că tipurile de concepte văzute până aici sunt utilizate pe larg în ştiinţele 
naturii şi în domeniile socialului şi culturii, în ştiinţele sociale, îndeosebi în tradiția 
comprehensivă, s-au înregistrat mereu nemulțumiri şi încercări de a găsi tipuri de concepte 
care să fie mai adecvate acestor ştiinţe. Cel care impune un tip special de concepte pentru 


ştiinţele sociale este Max Weber. Nemulțumit de modul în care s-a încercat mereu 

transpunerea conceptelor din ştiinţele naturii în sfera socialului şi culturii, Max Weber, în 
prelungirea eforturilor celor din tradiția comprehensivă, va propune, sub denumirea de „tipuri 
ideale”, o formă de concepte care să dea seamă de nevoile metodologice ale studiului 
fenomenelor istorice şi socio-culturale. „În cadrul disciplinelor din sfera ştiinţelor naturii — 
scrie Max Weber — punctul de vedere practic-valoric (der praktische Wertgesichtspunkt), al 
utilității tehnice nemijlocite, a fost strâns legat, de la început, de speranţa moştenită încă din 
antichitate şi dezvoltată ulterior că, prin abstractizare generalizată (generalisierende 
Abstraktion) şi analiză a empiricului orientate către identificarea conexiunilor legice, ar fi 
posibil să se ajungă la o cunoaştere pur «obiectivă» a realităţii în totalitatea ei, ceea ce din 
punctul nostru de vedere ar însemna o cunoaştere monistă a realităţii sub forma unui sistem de 
concepte pur raționale cu valabilitate metafizică şi formă matematică, situat deasupra tuturor 
valorilor şi eliberat de toate caracteristicile individuale «contingente»””. 

lată, în sinteză, principalele obiecţii pe care Max Weber le aduce cunoaşterii naturale 
bazate pe concepte precum cele calitative ori cantitative. Prima obiecţie vizează conceptele 
aristotelice calitative, cele formate prin abstractizare şi generalizare, concepte care pierd din 
vedere individualul, caracteristicile acestuia. Cum să ajungi la semnificația unui fenomen 
cultural prin definiții de tip aristotelic dup gen proxim şi diferenţă specifică? „Elaborarea unei 
«definiţii» a sintezelor proprii gândirii istorice conform schemei genus proximum et 
differentia specifica este, fireşte, o absurditate. Cine vrea să se convingă nu are decât să 
încerce! Stabilirea semnificației cuvântului prin aplicarea schemei de mai sus o întâlnim doar 
în domeniul disciplinelor dogmatice care operează cu silogisme”?. Modelul aristotelic al 
formării conceptelor este unul care nu doar „pierde individualul”, ci este, simultan, de factură 
metafizică, dogmatică. În al doilea rând, Weber este nemulţumit şi de modelul modern al 
ştiinţelor naturii, model centrat pe tipul conceptelor cantitative, deoarece căutarea cu orice 
preţ a conexiunilor legice, formal-matematice, conexiuni aflate deasupra tuturor 
caracteristicilor individuale şi deasupra valorilor umane, conduce în mod obligatoriu la o 
perspectivă anistorică, metafizică. 

Că lucrurile stau aşa, încearcă să ne convingă Weber, se poate vedea din ceea ce s-a 
întâmplat cu acele discipline ştiinţifice care sunt marcate axiologic, cum ar fi medicina clinică 
şi „tehnologia” (ingineria practică — am putea s-o numim noi). Pentru medicina clinică 


valoarea de slujit este sănătatea pacientului, iar pentru tehnologie valorea de bază este aceea a 


! Max Weber, Teorie şi metodă în ştiinţele culturii (traducere în limba română de Nicolae Râmbu şi Johann 
Klush), Editura Polirom, Iaşi, 2001, pp. 42-43. 
? Ibidem, p. 49. 

perfecţionării tehnice a unui proces concret de producţie, adică valori instanţiate în „cutare 
pacient” concret şi individual, ori în „cutare proces tehnic”, unul anumit, concret istoric, 
determinat, nu unul general, vag. Or, ce s-a întâmplat cu aceste discipline? Fiind supuse 
tratamentului generalizator şi matematizant ele aproape că îşi pierd identitatea. Dacă se 
încăpăţânează să rămână legate de valorile lor, atunci se transformă de fapt în „arte” pur 
practice, în meşteşuguri. În momentul în care, de exemplu, biologia modernă încorporează şi 
momentele individuale, istorice, în legea evoluţiei, „ se părea că se instaurează «amurgul 
zeilor» în privinţa perspectivelor axiologice din toate științele”. 

În consecinţă, ce trebuie făcut? E nevoie, consideră Max Weber, ca specialiştii din 
domeniul socio-umanului să renunțe la prejudecata naturalistă şi să caute o formă de 
construcție a conceptelor (Begriffsbildung) care să fie proprie ştiinţelor culturii umane. 
Economia ca ştiinţă ne poate furniza exemple în acest sens. Ea ne oferă tablouri ideale 
(dealbild) ale evenimentelor de pe piaţa de bunuri . „Raportul ei cu realitățile empirice date 
ale vieţii nu constă decât în faptul că , atunci când în realitate constatăm sau presupunem că 
relaţii de genul celor prezentate în acea construcție abstractă, de pildă cele dependente de 
«piaţă», s-au manifestat într-o anumită măsură în realitate, ne vom putea reprezenta în mod 
pragmatic, în manieră intuitivă şi comprehensibilă, natura particulară a acestor conexiuni 


printr-un idealtip (dealtypus)” 


„De exemplu, conceptul de „economie orăşenească” format ca 
un concept genetic în Evul Mediu, „a fost elaborat nu făcând media tuturor principiilor 
economice reale observate în oraşele medievale, ci construind un «idealtip» de economie”. 
Caracteristicile construcției de tipuri ideale ar putea fi sintetizate astfel: a) ne oferă tablouri 
ideale ale faptelor; b) sub aspectul conţinutului, construcţia conceptuală are trăsăturile unei 
utopii (deoarece construcţia ideală nu se regăseşte nicăieri în realitatea empirică, factuală, în 
puritatea sa conceptuală); c) tipul ideal nu este o reprezentare a realităţii, ci o procedură 
euristică indispensabilă pentru cercetarea faptelor şi pentru expunera lor; d) tipul ideal nu este 
o ipoteză, ci direcționează construcţia ipotezelor; e) tipul ideal se obţine prin accentuarea 
unilaterală a unor puncte de vedere şi prin conexarea unor fenomene izolate, difuze şi 
discrete; f) semnificația tipurilor ideale este aceea conceptelor-limită; g) tipurile ideale au un 
rol clasificator. Astfel de concepte sunt, de exemplu, cele de „individualism”, „feudalism”, 
„imperialism”, „mercantilism” etc. Aplicarea acestor concepte, subliniază Weber, trebuie să 


se facă prin excelenţă asupra individualităților istorice. Cu precizarea că ideea de tipicitate din 


! Ibidem, p. 43. 
? Ibidem, p. 46. 
* Ibidem, p. 47. 

tipurile ideale nu trebuie confundată cu genericul abstract, deoarece tipurile ideale se 
formează genetic, nu prin abstracţie generalizatoare şi nici ca medie statistică. 

Se poate observa, din cele arătate mai sus, că pentru Weber tipurile ideale nu sunt scopuri 
în sine, ci prin excelenţă mijloace de cunoaştere a realităţilor istorice şi socio-culturale. Sub 
aspect logic trebuie distins însă între construirea conceptelor ca tipuri ideale, caz în care 
anumite fapte particulare sunt utilizate cu funcţie de reprezentant „tipic” al unei noțiuni 
abstracte, pe de o parte, iar pe de altă parte, operațiile de includere a respectivelor fapte 
particulare ca verigi, ca „fundament existenţial” într-un ansamblu care este concret, real!. 
Deşi, dacă avem în vedere cercetarea aplicată din Etica protestantă şi spiritul capitalismului, 
interesează tocmai interacţiunea dintre factorii materiali şi cei ideali”. 

Ce funcții mai importante îndeplinesc tipurile ideale în calitatea lor de concepte? Prin 
statutul lor euristic, aceste concepte îndeplinesc cel puţin următoarele două funcții: a) 
reprezintă un instrument conceptual pentru compararea şi măsurarea realităţii; b) funcția de 
valoare explicativă prin punerea în evidenţă a regularităţilor sau tendinţelor de schimbare”. În 
acelaşi timp, folosirea tipurilor ideale comportă un anumit eclectism şi destule incertitudini. 
De pildă, Weber nu ne spune după ce criterii sunt selectate caracteristicile cele mai importante 
în procesul de construcţie a unui tip ideal; apoi nu ştim dacă aceste tipuri ideale au caracter 
exhaustiv sau nu; cât de variabil poate fi gradul de generalitate al unui tip ideal; confruntarea 
cu situaţiile istorice poate confirma sau invalida un tip ideal“. Nici denumirea ca atare de 
tipuri ideale nu pare să fie aleasă în mod fericit, deoarece conţine ambiguități, riscând „să 
confundăm ideea în sensul intelectual sau logic al termenului cu ideea în sensul idealului sau 


-395 
al normei”. 


6. Conceptele hermeneutice 

După opinia unor filosofi — aşa cum este şi cazul lui Jean Ladriere€ — există trei tipuri 
de ştiinţe cu concepte specifice. În primul rând, ştiinţele formale, aşa cum sunt matematicile şi 
logica, ale căror concepte îndeplinesc prin excelență un rol explicativ. În al doilea rând, 
ştiinţele empirico-formale, după modelul fizicii. Aici lucrurile sunt mai complicate, fiind 


vorba, în fapt, de două limbaje sau sub-limbaje, unul teoretic şi celălalt empiric. Specific 


! Ibidem, p. 88. 

? Richard Münch, Theorie des Handelns, Suhrkamp Verlag, Frankfurt am Main, 1982, p. 569. 

3 Cecile Vigour, op. cit., p. 78. 

* Ibidem, p. 80. 

5 Serge Moscovici, Fabrice Buschini (coord.), Metodologia ştiinţelor socioumane (traducere în limba română de 
Vasile Savin), Editura Polirom, laşi, 2007, p. 362. 

“Jean Ladrière, L 'articulation du sens. Discours scientifique et la parole de la foi, Paris, Editions du Cerf, 1970. 

pentru acest tip de ştiinţe este cercul metodologic: construcția teoretică presupune o pre- 
comprehensiune a obiectului, adică a unui „dat”, dar, pe de altă parte, la obiect nu putem 
ajunge decât prin intermediul unei interpretări. Avem, apoi, în al treilea rând, ştiinţele 
hermeneutice, unde domină cercul hermeneutic: acest cerc diferă de cel metodologic, întrucât 
aici cunoaşterea pe care o dobândeşte subiectul despre obiect modifică obiectul, iar la rândul 
său, subiectul interpretant se modifică el însuşi. În ştiinţele şi în cadrul conceptelor 
hermeneutice întâlnim astfel un dinamism intenţional, adică un limbaj privilegiat în ceea ce 
priveşte auto-elucidarea subiectului interpretant. 

Deşi un fin cunoscător al logicii şi al specificului conceptelor din primele două domenii ale 
cunoaşterii, Constantin Noica s-a arătat în mod constant preocupat de domeniul hermeneuticii, 
de conceptele adecvate acesteia, precum şi de instituirea unei logici pe măsură, o logică a lui 
Hermes. O logică pe care îndrăzneşte s-o propună, cu sfiala cunoscătorului şi înţeleptului, 
abia la sfârşitul vieţii. Interesul era însă vechi şi poate fi detectat în nemulțumirea arătată 
limitelor logicii aristotelice, dar şi ale celei noi, simbolice, încă din Schiţă pentru istoria lui 
cum e cu putinţă ceva nou. În această lucrare Noica preia în bună măsură critica făcută de 
Ernst Cassirer logicii tradiționale şi, respectiv, teoriei aristotelice a conceptului. Gânditorul 
german atrăsese atenţia că trebuie să ne îndoim de pretenţia doctrinei tradiționale de a se 
aplica fără excepţie, căci logica lui Aristotel este cosubstanțială metafizicii acestuia, caz în 
care a accepta logica şi a respinge metafizica trebuie să dea de gândit. Conceptele obținute 
doar prin abstractizare devin forme din ce în ce mai goale, iar semnificaţia individualului se 
pierde?. Pentru o logică ce se află în strânsă dependenţă de o concepţie construită, formată 
despre fiinţă, aşa cum e logica aristotelică, interesul se centrează pe conceptele generice, pe 
ceea ce înseamnă specii şi genuri, aşa după cum am văzut. În manieră aristotelică, producerea 
de concepte empirice nu urmăreşte decât să reproducă trăsăturile înscrise efectiv în realitatea 
lucrurilor, observă Cassirer. Acest demers e posibil în cadrele metafizicii lui Aristotel din 
moment ce determinările de gen şi specie preexistă cunoaşterii, fiind determinări în sine. În 
consecinţă, conceptele obţinute în acest cadru nu pot fi decât concepte fixe, imuabile. 

Jar tânărul Noica nu întârzie să conchidă: „lipsită fiind de întregirea ei metafizică, 
adoptarea necritică a logicii aristotelice se dovedeşte, aşadar, nefericită”. Apoi se ridică 
întrebarea provocatoare dacă doar caracteristicile comune şi abstracte pot fi considerate drept 
esenţiale. „Eroarea începea şi începe — continuă Noica — în clipa când procesul de abstracţiune 
! Constantin Noica, Schiţă pentru istoria lui cum e cu putinţă ceva nou, laşi, Editura Moldova (ediţia o reproduce 
pe cea din 1940, Bucureşti, Bucovina, I. E. Torouţiu). 


” Ernst Cassirer, Substanzbegriff und Funktionsbegriff. îndeosebi cap. I. 
* Constantin Noica, op. cit., p. 109. 

logică e ridicat la rangul de cunoaştere conceptuală; prin urmare, când se face mai mult decât 
o logică abstractivă: o epistemologie abstractivă”. Până la urmă se poate spune că 
aristotelismul este o filosofie de „principii”, dar înăuntrul unei lumi a principiilor nu poţi găsi 
lumea cunoaşterii, respectiv activitatea spiritului şi dinamismul conştiinţei cunoscătoare, 
apreciază Noica. Într-o atare lume spiritul nu poate fi activ, deci constructiv şi spontan, căci e 
vorba de o lume statică. 

lată de ce arătam mai sus că modalitatea constructiv-genetică de obţinere a conceptelor 
rămâne străină aristotelismului. Silogistica lui Aristotel se bazează pe modalitatea abstractivă 
ce permite tranzitivitatea prin încapsularea sferelor de sfere. Într-o schemă de inferență de 
tipul S este A; A este B; deci S este B, concluzia devine necesară, deoarece notele lui B sunt 
translatate, sunt distribuite pe latura cuprinderii sferelor de sfere în mod obligatoriu de la B la 


A şi de la A la S, aşa cum se poate observa în figura următoare: 


S este A 
A este B 
S este B 


Cu totul alta este situaţia în cazul lui Platon. În lucrările sale târzii, Fedru şi Fileb, el 
va folosi termenul de dialectică pentru metoda diviziunii şi reunirii!. Dacă procesul reunirii 
rămâne destul de obscur, acela al diviziunii este tratat clar ca o metodă de a căuta definiţii prin 
dihotomia noțiunilor, pornind de la cele mai generale. În Fileb, de exemplu, se pune 
întrebarea cum poate fi analizată plăcerea din perspectiva filosofiei, aspect asupra căruia am 


mai insistat în paginile acestei cărți. Noţiunea de „plăcere? trebuie supusă analizei 


|W, Kneale, M. Kneale, Dezvoltarea logicii, vol. I, Cluj-Napoca, Editura Dacia, 1974, p. 18. 

intelectului, ceea ce înseamnă că urmează să fie divizată în genurile şi speciile sale. Cu alte 
cuvinte, multiplicitatea trebuie redusă la un număr determinat, întrucât numai după această 
operaţie de reducere se poate ajunge la unitate. O astfel de procedură este numită dialectică. 
Apoi, în Fedru, această poziţie este exprimată şi mai ferm. A proceda prin reuniri şi prin 
diviziuni înseamnă a vedea lucrurile în unitatea şi în pluralitatea lor naturală. În analizele lui 
Platon subzistă, aşadar, o altă schemă de inferenţă decât cea pe care am văzut-o la Aristotel. 
Dacă schema Stagiritului este una abstractivă, cea a lui Platon este constructivă, bazată pe 
operaţia de diviziune, care permite introducerea noului, cum se poate observa din figura de 


mai jos: 


B Non-B 
(S) 


S este A 
A se divide în B şi non-B 


S este B sau non-B 


În timp ce în schema de inferență din silogistica aristotelică translatarea pe latura 
cuprinderii sferelor de sfere conduce la necesitatea concluziei, în schema lui Platon se face loc 
şi probabilității, apariției noului: S este A; A se divide în B şi non-B; deci S este B sau non-B. 
Chiar dacă această concluzie nu mai are forța celei aristotelice, explicația nu este neapărat una 
parțială’. Schema lui Platon se dovedeşte fertilă, constructivă, deoarece situarea lui S în B sau 
în non-B presupune luarea în calcul şi a unor note specifice, nedistributive, a unor note care 
nu se translatează obligatoriu, precum şi a unei dimensiuni constructive, de definire şi 


introducere a noului”. Cu aceste precizări considerăm că înțelegem mai bine diferențierea pe 


! Teodor Dima, Explicaţie şi înțelegere, vol. I, Bucureşti, Editura ştiinţifică şi enciclopedică, 1980, p. 109 

? Vezi şi Ioan Biriş, Totalitate, sistem, holon, (ediţia a doua), Timişoara, Editura Universităţii de Vest, 2007 
Insuficienţa schemei aristotelice de inferenţă clasială abstractă este dovedită de numeroase contexte ştiinţifice. 
Pentru mecanica cuantică, de exemplu, Birkhoff şi von Neumann au arătat că se poate întâmpla, contrar logicii 
aristotelice, ca a A (B v y) # (a A P) v (a A y), adică să fie valabilă proprietatea nondistributivităţii sistemelor 
cuantice. Ceea ce înseamnă că logica aristotelică, asemenea geometriei euclidiene, să se dovedească a fi un caz 
particular al unei logici mai generale (aşa cum geometria euclidiană a devenit un caz particular în raport cu cele 
necuclidiene). Situaţii similare întâlnim şi în ştiinţele sociale. De pildă, atunci când Robert Nozsik vorbeşte 
despre dreptatea distributivă, în spatele acesteia se găseşte o schemă aristotelică a inferenţei integrării sociale 

care tânărul Noica o făcea între metodologia logică a lui Platon şi aceea a silogisticii 
aristotelice. „Întrucât teza lui Platon e genetică — scrie Noica —, spre deosebire de cea 
abstractivă a lui Aristotel, e firesc ca acesta să nu-l înţeleagă pe cel dintâi”!. E drept, logica 
tradițională, aristotelică era deja considerată depăşită în momentul în care Kant distinge între 
conceptul comun şi Idee. Dacă pentru conceptul comun corespunde funcţia propozițională (ce 
va fi dezvoltată pe urmă în logica matematică), /deii îi este proprie funcția antinomică 
(dezvoltată în logica lui Hegel). 

Pentru Kant, conceptele nu se mai definesc în manieră aristotelică, după gen şi specie, ci, în 
calitate de predicate ale unor judecăţi posibile, ele se „raportează la o reprezentare oarecare 


INN DEN su carat 
despre un obiect încă nedeterminat” 


. Acest raport la obiecte încă nedeterminate exprimă o 
funcție, întrucât în timp ce intuiţiile sensibile se bazează pe afecţiuni, conceptele se 
întemeiază pe funcţii, Kant prevestindu-l astfel pe Frege. Pentru Kant, funcţia desemnează 
„unitatea acţiunii de a ordona reprezentări diverse sub una comună”, această ordonare putând 
conduce ascendent până la idei. lar ideile sunt mai degrabă de natură platoniciană, adică un fel 
de prototipuri la care lucrurile trebuie să se conformeze. Ideea este aceea din care porneşte 
diviziunea ori construcţia; ea se divizează, se autodiferenţiază în părţile ei contradictorii (teza 
şi antiteza la Kant), care devin apoi determinaţii ale întregii realităţi (la Hegel). 

Convins fiind că logica aristotelică e departe de a putea cuprinde întreaga realitate, şi în 
mod deosebit lumea umanului, lumea spiritului, Constantin Noica nu oboseşte să reliefeze 
limitele pe care le are o astfel de logică. În acest sens, în Scrisori despre logica lui Hermes”, 
filosoful român reanalizează toate metodele logicii tradiționale, metode pe care încearcă să le 
corecteze din perspectiva unei logici hermeneutice. „În căutarea logicii formale am întâlnit 
metodele logicii: inducția, deducţia, invenţia, integraţia, formalismul şi acum, cu procedeul 
sau tehnica sistemului, aplicația. Cele şase formaţii logice precare, ivite prin cuplarea a câte 
doi termeni în locul instructurării tuturor trei, fac necesare aceste şase metode logice. Nici 
gândirea, nici realul nu ar trebui să procedeze «metodic», dacă ar fi în bună ordine; ele ar 


proceda numai logic. Dar cum să procedezi logic dacă unul din termeni este în carenţă?”*€ 


prin conformitate. Dar există şi o schemă de inferenţă a integrării sociale prin cooperare, caz în care e vorba de o 
operaţie constructivă, după model platonician, unde poate interveni inovaţia. 

! Constantin Noica, op. cit., p. 47 

? Alexandru Surdu, „Noțiunea clasică şi conceptul hegelian”, în Probleme de logică, vol. VII, Bucureşti, Editura 
Academiei, 1977, p. 31 

* Immanuel Kant, Critica raţiunii pure, Bucureşti, Editura ştiinţifică, 1969, p. 103 

* Ibidem, pp. 102-103 

* Constantin Noica, Scrisori despre logica lui Hermes, Bucureşti, Editura Cartea Românească, 1986. 

ê Ibidem, p. 131. 

Limitele inducției. Cum se poate ajunge de la individual la ceea ce este general? 
Tradițional, avem o formaţie logică precară, determinanta, formaţie în care individualul fie 
capătă, fie îşi dă determinaţi în căutarea generalului, care nu este însă obținut. Formaţiile 
logice sunt precare, în terminologia lui Noica, atunci când nu sunt saturate, respectiv unul 
dintre cei trei termeni ai triunghiului logic — individualul (I), determinația (D) şi generalul (G) 
— nu este „în ordine”. În cazul inducției, termenul care nu se află „în ordine” este generalul. 
Că procesul inducției este discutabil, se ştie foarte bine de la David Hume încoace. 
Paradoxurile contemporane cu privire la inducţie — dacă e să amintim doar pe cel „al corbilor” 
(Hempel) ori pe acela al „verdbastrelor” (Goodman) — pun în evidenţă greutăți insurmontabile 
în justificarea logică a acestui proces. Probabil din acest motiv Noica nici nu se arată 
preocupat de aceste exemple, mulțumindu-se să-l amintească pe John Stuart Mill ca empirist 
şi nominalist prins în capcanele „generalizării din experienţă”. 

O eventuală soluţie îi apare lui Noica propunerea lui Anton Dumitriu de a nu căuta inducția 
în trecerea de la un număr delimitat de cazuri la un număr foarte mare sau chiar la o infinitate 
de cazuri, ci în puterea intelectului de a reconstitui, prin integrare, un întreg numai cu ajutorul 
părţii. O asemenea propunere este atrăgătoare pentru Noica în ideea că partea poate fi 
purtătoare de întreg. Nu putem însă rămâne nici la acest înţeles, căci nu trecerea inductivă 
trebuie să ne intereseze într-o logică filosofică, ci legea de corespondenţă dintre infinitatea 
determinaţiilor individualului şi infinitatea determinaţiilor generalului. Subsumarea, de 
exemplu, a unui mamifer individual la specia sa (= generalul) este valabilă ca trecere 
inductivă pentru o logică a realităilor „inerte”, fixate astfel de cercetarea ştiinţifică, dar într-o 
logică filosofică ar trebui să intereseze, crede Noica, formele ce se creează printr-un general 
nou, adică un general care se face în acelaşi timp cu individualul şi sub acţiunea acestuia. 
Dacă logica ar rămâne doar la realităţile „inerte”, unde individualul şi generalul sunt un „dat”, 
atunci ea, logica, nu poate fi decât „moartă pentru cultură”. Pentru a-şi susține ideea, Noica 
aduce două exemple în discuţie: unul preluat de la Aristotel (unde Stagiritul pare să uite de 
silogistica sa), despre o oaste pusă pe fugă de duşmanii săi, oaste din care, la un moment dat, 
un oştean se opreşte şi luptă din nou, iar alții îi iau exemplul şi astfel se coagulează iar oastea 
ca întreg, ca un general nou ce se face pornind de la individualul oşteanului şi sub acţiunea 
lui; un al doilea exemplu este adus din spiritualitatea creştină a momentului când duhul 
coboară printre apostoli, şi aceştia pot vorbi dintr-o dată în toate limbile, ceea ce înseamnă că 


fiecare limbă, în individualul său, poate obţine generalul, adică logos-ul în deplinătatea sa. 


' Ibidem, p. 98. 

Ce se întâmplă în astfel de situații precum în exemplele de mai sus? O trecere inductivă de 
la individual la general? Nu, subliniază Noica, e vorba de un cu totul alt proces, anume de o 
conversiune a determinaţiilor individualului în determinaţiile generalului, conversiune pe care 
gânditorul român o numeşte anastrofie (adică o conversiune urcătoare spre ordine). 
Anastrofia nu se doreşte un alt nume alături de inducţie, ci exprimarea procesului adânc prin 
care generalul, exterior individualului, ajunge să se convertească din mediu extern în mediu 
intern. „S-ar putea spune că prin anastrofie o infinitate de determinaţii o captează pe cealaltă. 
Fiecare apostol devine logos-ul («ştie toate limbile»), aşa cum soldatul ce s-a oprit face să 
coaguleze restul oastei, devenind el principiu al întregului, sau aşa cum orice parte cu 
adevărat logică, nu statistică, preia întregul. În loc de inducţie, în loc de simplă conversiune a 
determinaţiilor, mecanismul formal pe care-l invocăm este trecerea mediului extern, cu 
infinitatea lui, în mediu intern”. Dacă acest proces poate fi exprimat simbolic este o problemă 
mai puţin importantă, apreciază Noica. 

Limita esenţială a inducției logice este aceea că ea, în procesul de trecere către general, 
ajunge să piardă individualul în mod fatal. Inducţia tradițională, în diferitele ei forme, pune în 
cele din urmă în joc un silogism al desființării individualului. Anastrofia tocmai acest lucru 
încearcă să-l evite prin surprinderea convertirii mediului extern al generalului în mediu intern 
al individualului, această convertire fiind logic necesară. Astfel, dacă în logica lui Ares 
individualul este pur şi simplu subsumat generalului, adică se trece de la individual la un 
general care-l desființează în cele din urmă, în logica lui Hermes individualul se converteşte 
într-un general care-l înfiinţează, păstrându-l ca individual. 

Limitele deducției. Dacă orice ştiinţă începe în mod inductiv pentru a deveni pe urmă 
deductivă, aşa cum s-au grăbit unii să aprecieze, atunci totul ar fi un dezastru, comentează 
Constantin Noica. Căci acolo unde întregul efort al cunoaşterii este preocupat de 
„transformarea coordonărilor în subordonări” nu putem găsi decât logica lui Ares, o logică a 
deductivităţii şi axiomaticului ce poate conduce atât lumea naturală, cât şi cea a socialului la 
desființare. Cu metoda deducţiei ne aflăm într-o a doua formă logică precară, subliniază 
Noica, numită generalizantă, formă prin care se tinde către o trecere de la general la 
individual. Dar limita definitorie a deducţiei constă tocmai în faptul că această trecere este 
redusă la o subsumare a individualului la general, ca într-o statistică. În analiza sa, Constantin 
Noica apreciază ideea lui Petre Botezatu de a considera deducţia nu doar o trecere de la 


general la particular, ci orice trecere riguroasă de la ceva ce poate fi acceptat ca un antecedent 

la un altceva care este secvent, ori de la condiţie la consecinţă, dar şi de la întreg la parte sau 
de la cauză la efect etc. 

Dar chiar lărgit în acest fel, înţelesul deducţiei nu poate mulţumi un demers hermeneutic. 
Pentru că deducţia clasică nu dă seamă de procesul prin care are loc trecerea mediului extern 
al generalului în cel intern al individualului, de procesul prin care determinaţiile generalului le 
transfigurează pe cele ale individualului. Cheia hermeneutică pentru descifrarea acestui proces 
nu poate fi atunci deducția logicii tradiționale, ci metoda distribuirii indivize a mediului 
extern în medii interne diferite!. E vorba despre acele situaţii în care un lucru reuşeşte să se 
distribuie fără să se împartă, adică fără a sărăci în conţinut. În alte cuvinte, înseamnă că un 
general-unu reuşeşte să întemeieze un individual-multiplu. 

Logica invenţiei. Pe lângă inducţie şi deducție, logica invenţiei trebuie considerată un 
capitol de metodologie, cel puţin de la Raimundus Lullus încoace, cu a sa artă combinatorică 
prin care se pot obține determinaţii noi. După opinia lui Noica, şi această metodologie 
exprimă o formaţie logică ce poate fi numită realizantă, metodologie prin care are loc 


A A . v PE E E LE. 7 
„împlântarea directă a generalului în individual” 


. Cum poate avea loc un atare proces? El are 
loc acolo şi atunci când un general care este deja realizat (nu doar potenţial) reuşeşte să dea 
mai departe determinaţii adecvate, inventându-le. O asemenea logică a invenţiei se deschide 
printr-un „fie”, printr-o decizie realizantă. Ne aflăm în situaţii precum în Geneza Biblică, cu 
acel „Să se facă lumină”, ori în situaţiile matematice „fie acest triunghi”, în îndemnul lui 
Augustin „iubeşte şi fă ce vrei” etc. 

Să observăm însă că deşi prin logica invenţiei putem înţelege apariţia noului prin decizie, 
invenţia are loc înăuntrul unui orizont regăsit, ca în cazul unei cunoaşteri de tip „anamnesis”, 
ca recunoaştere. Or, adevăratul raport hermeneutic vizează nu ceva care este deja „dat”, 
„făcut”, ci un general sau un individual care se „face”. 

Arta integrării. Cu toate că în metodologia de şcoală aproape nici nu se vorbeşte de o 
logică a integrării, Constantin Noica este convins că şi aceasta reprezintă o formă logică, pe 
care o numeşte integrantă şi care înseamnă un proces de ridicare directă la general, fără 
ajutorul mijlocitor al determinaţiilor. Într-un sens mai larg, această metodologie e valabilă în 
întreg câmpul cunoaşterii, dar pare mai potrivită ştiinţelor omului, ştiinţelor spiritului. Prin 
rugăciune, de exemplu, omul individual se ridică în mod direct la general, cu un „facă-se voia 
Ta”, acest „facă-se” fiind aici inversul lui „fie”, aşa cum integranta este inversul realizantei 


din logica invenţiei. Forma logică a integrantei ne spune că un fenomen individual capătă sens 


! Ibidem, p. 108. 
? Ibidem, p. 110. 

numai prin integrarea sa într-o ordine, într-un ansamblu organizat. Dar acest proces nu constă 
în a „scoate” forma, ordinea din real, ci în a duce respectivul real individual la acea formă prin 
posibil. Deci e vorba de o procedură a trecerii realului în posibil. 

Ce i se poate reproşa acestei metodologii? Poate nimic altceva decât faptul că prin 
integrantă se tinde ca individualul să fie cufundat în posibilul generalului, cufundare care 
estompează individualul, putând duce, la limită, chiar la dispariţia lui. 

Arta simbolizării. Cultura modernă a încurajat enorm demersul formalist prin arta 
simbolizării. Spre deosebire de metodele amintite până aici, această artă „se instalează în 
generalul cel mai pur”!. Trebuie distins între generalul real, cu modalităţile sale reale, pentru 
care este potrivită metodologia definiţiei, şi generalul formal, apt pentru demersuri 
constructive. Forma logică adecvată generalului formal este atunci nu definiţia descriptivă, ci 
delimitanta. Delimitanta nu se poate aplica individualului, pentru că nu limitezi şi delimitezi 
ceea ce este deja limitat, ci delimitările se fac în masa amorfă a generalului. Apoi, spre 
deosebire de definiție, care fixează, delimitaţia rămâne fluidă. Formalismul care se aplică prin 
arta simbolizării instituie forme în generalul amorf, în generalul total nedeterminat, asemenea 
Fiinţei de la începutul Logicii hegeliene. 

Aşadar, formalismul oferă medii externe libere, adică un general care nu se leagă de nimic, 
întrucât acest general nu exprimă un mediu extern care să se distribuie într-unul intern, 
precum în cazul deducției, şi nici un mediu extern care să fie apoi preluat de un altul intern, ca 
în demersul inductiv. În metodologia delimitantei lipseşte atunci tocmai individualul, ceea ce 
face ca şi această formă logică să fie una precară. 

Aplicația sau tehnica sistemului. Dacă formalismele arată tăria posibilului, a generalului 
pur, metoda sistemelor închise, apreciază Noica, scoate în evidenţă tăria realului individual în 
faţa generalului. Forma logică pe care o găsim aici este particularizanta, formă uşor de 
observat în lumea creaţiilor tehnice, care o ilustrează din plin. În creaţia tehnică tot mediul 
extern (materiale, energie, procese) este concentrat şi „împachetat” intr-un mecanism, într-un 
anumit produs. Cibernetica poate ilustra cel mai bine forma particularizantei, această 
disciplină evidențiind prin excelenţă individualul cu mediul său intern. Particularizanta — în 
forma ei cibernetică — pune în evidenţă ceea ce poate fi un mediu intern liber, alături de cele 
reale, din sistemele organice şi din sistemele nervoase. 

Ceea ce face ca şi această metodă să fie deficitară este neglijarea generalului şi afirmarea în 


exces a individualului, căci sistemul cibernetic închis îşi creează doar din interiorul său atât 

resursele homeostatice, cât şi cele necesare dezvoltării proprii. În plan uman, situaţia este 
comparabilă cu aceea a individului care, sub aspect moral, de exemplu, refuză orice sensuri 
sau comandamente generale, instituindu-şi propriile principii şi norme de comportare. 

Ce concluzie trage Noica după surprinderea, rând pe rând, a limitelor şi precarităţii 
metodelor logice tradiţionale din perspectiva cerinţelor unei logici hermeneutice? Să-i dăm 
cuvântul chiar lui: „cu aceste şase capitole de «metodologie» încheiem regândirea logicii, 
precumpănitor clasice, din perspectiva logicii lui Hermes. Partea a Il-a va încerca să 
conceapă, din aceeaşi perspectivă, logica însăşi, aşadar o disciplină care nu există încă, după 
unii”). 

În lucrarea sa Scrisori despre logica lui Hermes, Noica procedează — sub aspectul 
construcției — într-o manieră clasică. Dacă în prima parte a lucrării demersul este prin 
excelenţă critic față de obiectul de studiu, în acest caz logica tradițională şi cea nouă, 
simbolică, partea a doua este esenţial constructivă, exprimând efortul propriu, original, de a 
concepe o logică a lui Hermes care să nu mai sufere de carenţele logicii lui Ares. Proiectul 
este grandios, căci, dincolo de modestia autorului, el ne lasă să înţelegem că noua logică pe 
care o are în vedere nu este o disciplină logică printre altele sau pe lângă celelalte, existente 
deja, ci e vorba de Logica însăşi, de logica ce nu există încă. Să recunoaştem, încercarea este 
temerară! 

După cum am văzut, logica aristotelică şi conceptele obţinute în cadrul acesteia suferă pe 
latură metodologică de două carențe majore: conceptele sunt statice, le lipseşte mişcarea, 
fluiditatea; şi cel puţin unul dintre cei trei termeni necesari (I, D, G) este în carenţă, este 
ocultat sau chiar desfiinţat în toate formele logice încercate de logica mai veche sau mai nouă. 
Aşadar, noua logică, a lui Hermes, trebuie să depăşească aceste carenţe, iar pentru a se 
constitui e nevoie de alte modele decât cele încercate, respectiv lumea biologică a genurilor şi 
speciilor, pentru concepţia aristotelică, ori teoria mulțimilor, pentru logica simbolică modernă. 

Prima carență semnalată, aceea a staticului conceptual din logica aristotelică, poate fi 
înlăturată dacă vom concepe toate situațiile logice (repetiţii, simetrii, proporţionalități, 
coordonări ori contradicții) din perspectiva câmpului logic, câmp în care constituenţii se află 
perpetuu în mișcare, în transformare, acţionând unii asupra altora. Într-un câmp logic nu doar 
partea se află în întreg, aşa cum prezintă lucrurile întreaga logică de până aici, fie aristotelică, 
fie simbolică, ci şi întregul este în parte — aşa cum am văzut în exemplele date de Noica — , 


partea purtând cu ea toată încărcătura întregului. Această situație apare cel mai limpede în 

lumea omului, iar logica, apreciază Noica, ar trebui să fie prin excelență disciplină a 
umanului. Dar situaţii de câmp pot fi întâlnite la fel de bine şi în alte domenii, de la 
matematică (cel puţin în rezolvările matematice, unde întregul problemei este de fiecare dată 
prezent în parte) până la lumea viului (exemplul informaţiei genetice). E drept, în domeniul 
structurilor şi al sistemelor nu putem vorbi atât de situaţii logice, precizează Noica, ci mai 
degrabă de situaţii mecanice, situaţii organice ori sistemice. În câmpul logic, specific logicii 
lui Hermes, partea nu numai că poartă încărcătura întregului, dar se şi ridică la puterea 
întregului şi îl interpretează, aşa cum se întâmplă în lumea spiritului şi în toate situaţiile logice 
astfel înţelese. 

Cea de-a doua carenţă, a desființării sau dizolvării câte unui termen din triunghiul logic, 
poate fi şi ea înlăturată în cadrele logicii lui Hermes prin renunţarea la operaţiile logice clasice 
şi stabilirea altor operaţii adecvate situațiilor de câmp logic. Operații precum incluziunea 
(speciilor în genuri, ori incluziunea claselor), apartenenţa, implicaţia, conjuncţia şi disjuncţia, 
reuniunea şi intersecția mulțimilor etc. nu sunt apte să exprime un întreg care se face, se 
constituie, şi nici să dea seamă de procesualitatea trecerii întregului în parte prin distribuţia 
indiviză. Dacă logica de până acum trata mulțimile drept colecţii de elemente, în perspectiva 
logicii lui Hermes mulţimea secundă (cum o numeşte Noica) nu mai reprezintă o colecţie de 
elemente, ci distribuirea unui întreg în elemente. Înăuntrul acestei mulţimi sunt valabile 
atunci alte operaţii, şi anume: a) operaţia de potenţare a elementului, adică de ridicare a părții 
la puterea întregului; b) operaţia de compenetraţie a elementelor sub acelaşi întreg. 

Să fim atenţi la aceste operaţii! După cum se poate vedea, şi una, şi cealaltă ne vorbesc de 
„element”, prima operaţie se referă la potenţarea acestuia şi, corelativ, la depotenţarea 
întregului, iar cea de-a doua la compenetraţia elementelor în întreg. În acest fel, Noica ne 
atrage atenţia că se face dreptate individualului, că ştiinţa lui Hermes nu se reduce la o simplă 
hermeneutică, ci va deveni o logică, o ştiinţă a individualului formal!, a unui individual pe 
care atât logica aristotelică (preocupată prin excelenţă de generalul din specii şi genuri), cât şi 
cea simbolică (bazată pe teoria mulțimilor, cadru în care individualul devine simplă variabilă 
statistică) îl pierd mereu sau pur şi simplu îl desființează. Cu precizarea că acest element 
individual este peste tot în noua logică un holomer, întrucât în fiecare dintre ipostazele sale 
exprimă un unu-multiplu. Este vorba, aşadar, de un individual-general, de o parte-tot. În 


logica veche, aristotelică, doar termenul mediu dintr-un silogism aminteşte de holomer, căci el 

nu îndeplineşte doar funcția de intermediere între individual şi general, între premisa minoră 
şi cea majoră, ci şi pe aceea de „învăluire a lor, ca un mediu în care ei îşi caută adeverirea”. 

În consecinţă, acest termen ca „mediu”, „care indică şi mijlocire şi bună învăluire, ar putea 
spune ceva reflexiunii logice”!. Şi ne poate spune foarte limpede că silogismul se face tocmai 
din acest termen mediu, că silogismul nu este o compunere de judecăţi, ci o descompunere, o 
disociere a termenului mediu, o discloziune a acestui holomer-mediu în individual şi în 
general, dar o disociere care-i ţine mereu legaţi, chiar şi atunci când cei doi termeni 
(individualul şi generalul) intră în expansiune. Din mediul „om” se desprinde, în silogismul 
clasic despre Socrate, atât condiția generală de muritor, cât şi cea individuală a lui Socrate, 
atenian ori grec. lată de ce, pentru Noica, prima operaţie logică nu poate fi decât disocierea, 
disjungerea sau diviziunea dintr-un raport, căci raportul e ca un miracol prin care ceva ia 
naştere în urma disocierii interne, nu prin compunere din exterior. Începutul logic este dat 
atunci de disjungerea din interior, ceea ce ne aminteşte de importanţa diviziunii din 
metodologia lui Platon. 

Apoi, într-un asemenea raport nu se întâlnesc entități gata făcute, deoarece înăuntrul 
raportului totul se află în mișcare prin compenetrarea elementelor. În acest caz, individualul 
nu se întâlneşte cu un general „dat”, ci cu unul care se face. Dacă aşa stau lucrurile, atunci ce 
se poate spune despre identitatea elementelor? Noica atrage atenţia că trebuie să ţinem seamă 
de cele două tipuri de identitate de care vorbea Aristotel, respectiv de identitatea numerică, 
identitate în sens tare, în cadrul căreia lucruri aparent diferite sunt de fapt aceleaşi, adică nu se 
numără diferit pentru că au aceeaşi fiinţă, şi identitatea mai slabă, identitatea de gen, bazată pe 
asemănare, o identitate care aduce uniformitate şi monotonie. Dintre cele două tipuri de 
identitate, mai adecvată pentru spaţiul hermeneuticii ar fi doar identitatea numerică, în niciun 
caz cea de gen. 

În raportul holomeric, întregul este lege şi temei pentru parte, într-un fel întregul este egal 
cu partea, dar partea nu este egală cu întregul, de aceea, în relaţia întreg-parte, Constantin 
Noica introduce aşa-numita egalitate unilaterală (o egalitate ce s-ar cere nuanţată logic). 
Invers, pentru relația parte-întreg, este propusă contradicția unilaterală, contradicţie care ne 
poate spune, la limită, că partea contrazice întregul, fără ca întregul să contrazică partea. Căci, 
de exemplu, subliniază Noica, o limbă, aşa cum a fost latina în trecut, se poate adânci în sine 
până la uitare de celelalte, intrând astfel în contradicție cu logos-ul, care-şi va crea alte limbi. 


La fel se poate întâmpla şi cu o religie anumită (= parte), să spunem a unui popor „ales”, care 

va contrazice universalul religiei (întregul), fără ca el, întregul, s-o contrazică”. Iată de ce 
elementul holomeric nu se distribuie (mulţimea, ca predicat se poate distribui), ci se 
diversifică. 

Elementele compun prin compenetraţie, deci nu prin conjuncţii, disjuncţii sau implicaţii, 
ceea ce face ca ele să fie echivalente în ipostaza lor de purtătoare ale aceluiaşi întreg, dar nu 
neapărat echipotente. Relaţia parte-întreg nu poate fi atunci decât circulară, întregul fiind 
acela care face cu putinţă părțile, întrucât le este temei şi lege, după cum am văzut, iar părțile, 
la rândul lor, definesc întregul, îl fac cu putinţă, deoarece, după cum am subliniat mereu, 
întregul se face, nu este un „dat”. Acest mod de compunere al elementului-holomer va 
desfiinţa astfel şi cunoscuta lege a raportului invers conţinut-sferă din logica tradițională, 
pentru că prin operaţia de compenetraţie, cu cât aceasta va fi mai cuprinzătoare, adică îşi va 
mări sfera, cu atât şi determinarea va fi mai bună, ceea ce înseamnă că va creşte şi conţinutul. 
Există, fireşte, tipuri diferite de compenetraţie, cum ar fi cele fizice (câmpul fizic), biologice 
(caracterele biologice) sau diferitele manifestări istorice şi spirituale. În toate cazurile au loc 
însă variaţii ale sferei şi conţinutului conceptelor, căci acestea devin fluxionale prin 
compenetraţie, într-o mişcare pe verticală. Dar — se întreabă Noica — ce calcul fluxional poate 
reda această facere a conceptului pe trepte succesive? Niciunul, eventual aproximaţia de tip 
platonician a Ideii sau vreun calcul al probabilităților conceptuale?. 

Dacă întreaga matematică se poate construi pornind de la relaţia de apartenenţă (căci 
incluziunea este o dublă apartenenţă, egalitatea este o dublă incluziune, iar de aici se poate 
trece la corespondenţă, prin care se ajunge apoi la număr, număr ce se constituie ca bază a 
întregului edificiu matematic), meditează Noica, atunci tot ce este nematematic s-ar putea 
construi plecând de la identitatea unilaterală. Holomerii — ca adevărate elemente ale realităţii 
şi gândirii — sunt mulțimi (mulţimi secunde în care întregul se distribuie indiviz) cu un singur 
element, iar identitatea unilaterală le permite compenetraţia. În urma acestui proces de 
compenetraţie (posibil doar sub condiţia identității unilaterale), mulțimea se converteşte 
succesiv, pe verticala treptelor, în unităţi noi, şi astfel se ajunge la concept, la lege şi la sens. 
Mulţimile secunde, ca mulţimi hermeneutice, au un caracter special: elementele sale sunt mai 
mult decât simple elemente, sunt în ele însele mulţimi. Aşa se face că „mulţimea secundă este 


: Doai ? i A ? A: Și 4 
mulțimea mulțimilor cu un singur element, dintr-un domeniu de realitate sau de gândire” . 


' Ibidem, p. 146. 
? Ibidem, p. 158. 
* Ibidem, p. 161. 
* Ibidem, p. 159. 


72 


Ceea ce contează este natura elementului, fiindcă această natură este purtătoare de întreg, ceea 


ce s-ar putea exprima simbolic astfel: 


M= 4 {a}, {b} (n) 


Aici nu putem spune că un element aparţine mulțimii, ci că elementul este o „imagine” a 
mulțimii, precum monada lui Leibniz, adică e vorba de o intimitate (datorată compenetraţiei) 
element-mulțime ce se poate aproxima printr-o egalitate sau, revine Noica, mai degrabă 
printr-o identitate unilaterală. Această intimitate poate fi imaginată până la o completă 
autarhie a elementului, până la o totală închidere asupra sa, aidoma monadei leibniziene. Din 
cauza acestor grade de intimitate implicate aici, rezultă că elementele-holomeri pot fi 
echivalente, cum s-a amintit deja, dar nu neapărat echipotente, diversificarea elementului prin 
compenetraţie putând avea un potenţial propriu, deosebit de celelalte. Mulțimea secundă este 
mulțimea mulțimilor cu un singur element, în ultimă instanţă, pentru că operația de 
compenetrare nu se poate face decât sub acelaşi întreg, ceea ce înseamnă că elementele au 
afinitate între ele, adică elementul {a} este în fapt aM, iar elementul {b} este bM şi aşa mai 
departe, în virtutea aceluiaşi indice al mulţimii. Operaţiile din interiorul mulțimii secunde, 
după cum s-a arătat, pot fi atunci doar două: potenţarea elementului (= ridicarea lui la puterea 
întregului) sau depotenţarea mulțimii în distribuirea sa indiviză, adică în transcriere simbolică 
aA (mulţimea A s-a depotenţat în elementul a); operația de compenetrare, respectiv în formă 
simbolică aM (elementul a în compenetrare cu mulțimea M), bM etc. 

Până aici am rezumat o serie din ideile dezvoltate de către Constantin Noica în Scrisori 
despre logica lui Hermes, partea a doua, într-un spirit ad literam, aşadar fără a interveni cu 
comentarii, întrebări sau observaţii. Deşi extrem de interesante, ideile lui Noica ridică nu 
puţine nedumeriri, întrebări şi curiozități, cum ar fi: statutul identității unilaterale (sau al 
egalității unilaterale), respectiv al contradicţiei unilaterale, rolul asemănării, al analogiei în 
eşafodarea conceptelor hermeneutice; raportul dintre conţinutul şi sfera noţiunilor în condițiile 
în care nu mai este valabilă legea raportului invers conţinut-sferă; tipurile de conţinut ale 
noţiunilor în condiții de compenetrare; elucidarea logică a procesului de distribuţie indiviză 
etc. Vom încerca în continuare să problematizăm şi să adâncim pe cât ne stă în putinţă aceste 
idei noiciene cu speranţa că nu vom distorsiona fondul său de gândire. 

Am văzut că pentru cercul hermeneutic este specific faptul că subiectul, în cazul lui Noica 
un element-holomer, modifică obiectul în procesualitatea întâlnirii lor (în întâlnirea cu o 


mulţime secundă, de pildă), dar în acelaşi timp se modifică pe sine însuşi prin compenetraţie. 

De aceea, în limbajul hermeneutic avem de-a face cu un limbaj-acţiune, cu un dinamism 
intențional. Exemplele predilecte ale lui Noica aparţin acestui registru, cum sunt cele despre 
situaţia holomerică din interiorul trinităţii creştine, despre situația holomerică logos-limbă, 
despre umanitatea socratică etc., adică, în general, situațiile din spiritualitatea umană, din 
lumea valorilor, pentru care e nevoie de o logică adecvată, de o logică a conceptelor cu 
acţiune şi cu sens. În acest sens, de exemplu, pentru studiul hermeneutic al situaţiilor 
religioase, spirituale, Donald David Evans ne atrage atenţia că avem nevoie de „asimilatori 
analogici”. „În context biblic — subliniază Evans — cunoaşterea religioasă este un gen de 
acțiune”. A-l cunoaşte pe Dumnezeu înseamnă o acţiune de recunoaştere (acknowledge), dar 
recunoaşterea presupune o acţiune de cunoaştere simplă (4nowing-that) sau o acţiune de 
credinţă (Pelieving-that). Cunoaşterea lui Dumnezeu este posibilă, aşadar, prin acţiunea unui 
asimilator în baza analogiei între natura lui Dumnezeu (conţinutul său) şi natura Creaţiei (a 
conţinutului acesteia). 

Fireşte, o atitudine pozitivistă extremă n-ar putea accepta decât un limbaj constatativ, dar o 
atitudine pozitivistă mai puţin extremă, mai moderată, ar putea accepta cel puţin asimilatorii 
analogici, chiar dacă îi respinge pe cei parabolici”. Ideile lui Evans sugerează, astfel, o 
dezvoltare a unei logici a analogiei”. Utilizarea analogiei este universală. Ea este folosită pe 
scară largă în gândirea comună, dar la ea se face apel frecvent şi în gândirea ştiinţifică, la fel 
în cea artistică, religioasă, morală etc. Probabil datorăm imaginaţiei această utilizare extinsă a 
analogiei în procesele de cunoaştere. Prin analogie, cu ajutorul imaginaţiei, se stabilesc 
similitudinile între obiecte ce sunt adesea de genuri diferite. E drept, raportul de asemănare 
stabilit „poate fi poetic sau ştiinţific”. Dacă asimilatorii parabolici sunt mai degrabă poetici, 
asimilatorii analogici pot fi acceptaţi de o raționalitate ştiinţifică în sens larg. Să mai reținem 
însă că, aşa după cum rezultă şi din analiza lui Evans, asimilatorii analogici nu exprimă atât 
un limbaj de constatare, cât mai ales un limbaj al acţiunii (al forţei ilocuţionare) prin 
angajamente, conduite ori verdicte. 

Într-un anumit fel, putem considera că limbajul analogic este primordial. Avem două tipuri 
de paradigme şi două tipuri de coduri ataşate acestora în abordarea existenţei: paradigma 
digitală şi paradigma analogică. Paradigma digitală operează cu unități clar separate, pe când 


cea analogică presupune o scală continuă. Dar existenţa, natura, în general, este „compusă din 


! Donald D. Evans, The Logic of Self-Involvement, London, SCM Press LTD, 1963, p. 197. 

? Ibidem, p. 254. 

? Urmăm în continuare câteva dintre ideile dezvoltate în Ioan Biriş, On the logic of religious terms, în „Journal 
for the Study of Religions and Ideologies”, volume 8. nr. 22, Spring 2009. 


* Cecile Vigour, op.cit., p. 9. 

elemente analogice”, de aceea spunem că limbajul analogic este primordial. În limbaj digital, 
domină categoriile opuse binar: A sau B, de exemplu. Geneza biblică poate fi „citită” şi în cod 
digital când spunem că întunericul a fost despărțit de lumină, pământul de apă etc. Dar când 
vorbim de existenţa şi de cunoaşterea lui Dumnezeu, de creaţia divină prin care Dumnezeu se 
revelează, limbajul digital nu mai ajută, ci trebuie să facem apel la limbajul analogic. 
Analogia este necesară pentru că însăşi „natura este mai degrabă o serie de continuumuri 
analogice decât o serie de categorii nete”. 

Analogia implică o anumită ambivalenţă, deoarece trece dincolo de fiecare categorie binară 
şi preia caracteristici din fiecare, aşa cum se întâmplă în procesul de compenetraţie propus de 
Noica. Din acest motiv, conceptele analogice pot fi prea puternice, având un „exces de 
semnificaţie”. În această situaţie se găsesc numeroasele figuri religioase sau mitologice care 
mediază între zei şi oameni. De exemplu, în Geneza biblică, şarpele nu este nici animal de 
uscat, nici peşte în mare, dar întruneşte caracteristicile amândurora. Ceea ce face ca în cultura 
iudeo-creştină şarpele să aibă o semnificație complexă, fiind „prea puternic din punct de 
vedere semiotic”? şi trebuind să fie controlat prin declararea lui ca tabu. 

Datorită situației speciale a analogiei, ca limbaj primordial, putem afirma atunci, în acord 
cu Emerich Coreth, că termenii analogici reprezintă condiția de posibilitate pentru gândirea 
conceptuală ca atare“. Fără această unitate ultimă, atotcuprinzătoare (all-encompassing), nu ar 
exista decât un haos conceptual. După sugestia lui Coreth, din conceptele analogice pot fi 
derivate, pe de o parte, conceptele univoce (care se aplică obiectelor lor în acelaşi sens) şi, pe 
de altă parte, conceptele echivoce (care se aplică obiectelor lor în sensuri diferite). Ceea ce 
înseamnă că termenii analogici se aplică obiectelor lor parţial în acelaşi sens şi parțial în 
sensuri diferite. În calitatea lor de condiţie ultimă de posibilitate pentru gândirea conceptuală 
ca atare, termenii analogici prezintă două caracteristici: a) nu pot primi determinaţii 
suplimentare din afara lor, ci doar din ei înşişi, adică se autodetermină; b) aceşti termeni sunt 
necondiționaţi (trăsătură ce decurge din prima). Astfel de caracteristici ne amintesc de statutul 
formelor din teoria lui Platon. Când o caracteristică e valabilă atât în legătură cu o entitate, cât 
şi în legătură cu contrariul ei, când o formă poate „comunica” cu alte forme, inclusiv cu cele 
contrarii, înseamnă că structura internă a acestora nu poate fi decât analogică. 

Aristotel a arătat la timpul său că deosebirea maximă ce se poate constata între lucruri este 
contrarietatea. Aceasta se mai poate numi „deosebirea perfectă”. Aşadar, contrarietatea 
! John Fiske, Introducere în ştiinţele comunicării, laşi, Editura Polirom, 2003, p.91. 

” Ibidem, p. 152. 


* Ibidem, p. 153. 
4 Emerich Coreth, Metaphysics, New York, Herder and Herder, 1968, p. 114. 

presupune deosebirea şi există numai acolo unde avem diviziune. Între termenii extremi ai 
contrarietăţii se află un interval înăuntrul căruia găsim existenţele intermediare. De exemplu, 
subliniază Aristotel, în domeniul culorilor, albul şi negrul formează contrarii. Între alb şi 
negru avem o serie de intermediari. Dacă „vrem să trecem de la alb la negru, vom trece prin 
roşu şi cenuşiu, înainte de a ajunge la negru; şi tot aşa se întâmplă şi în celelalte domenii”. 

Statutul intermediarilor este, astfel, cât se poate de interesant. Lucrurile intermediare conțin 
simultan proprietăți contrare, căci atât lucrurile de culoare roşie din exemplul lui Aristotel, cât 
şi lucrurile de culoare cenușie conţin şi alb, şi negru. În general contrariile „au posibilitatea să 
aparţină aceluiaşi lucru, dar nu pot aparţine unul altuia”. Dacă ţinem seamă de această „lume 
a intermediarilor”, unde proprietățile lucrurilor se amestecă, nu mai au puritatea contrarelor, îi 
putem da dreptate lui Constantin Noica atunci când atrage atenţia că logica clasică nu e 
suficientă, că e nevoie de o „logică a lui Hermes”, în care trebuie să ţinem seamă de relațiile 
de „compenetraţie”s dintre lucruri, nu doar de aşezarea acestora în simple „colecții de 
elemente” (cum se întâmplă în teoria clasică a mulțimilor şi în logica obişnuită). 

Datorită compenetraţiei şi transferului de proprietăţi dinspre un contrar spre celălalt, în 
lumea intermediarilor unitatea trebuie căutată în diferenţă şi diferenţa în unitate, această lume 
fuind de fapt aceea a analogiei. Şi cum contrariile sunt rezultatul diviziunii (disocierea fiind, 
de fapt, prima operaţie logică“, după cum atrage atenţia Noica), conceptele analogice 
reprezintă şi condiţia de posibilitate pentru cele univoce şi pentru cele echivoce. Fireşte, 
acceptând limbajul analogic şi termenii analogici, sub aspect logic trebuie să ţinem seamă şi 
de slăbiciunile acestor termeni. Nu putem uita că relaţia de asemănare — pe care se bazează 
analogia — este una imprecisă. În cadrul ei sunt admise grade de asemănare, ceea ce face din 
relația de asemănare o formă de echivalență mai slabă decât identitatea. Ținând seamă de 
aceste precizări, Gheorghe Enescu, de exemplu, subliniază următoarele proprietăți pentru 
relaţia de asemănare (=). 

ajaza 
bjazb—b=a 
c)(azbAabzc)—azc 


d)a=b—azb 


l Aristotel, Metafizica, București, Editura IRI, 1996, p. 391. 

? Aristotel, Organon, vol. I, București, Editura IRI, 1997, p. 356. 

°? Constantin Noica, Scrisori despre logica lui Hermes, Bucureşti, Editura Cartea Românească, 1986, p. 142. 

* Ibidem, p. 43. 

* Gheorghe Enescu, Fundamentele logice ale gândirii, Bucureşti, Editura Ştiinţifică şi Enciclopedică, 1980, p. 
116. 

Asemănarea care are gradul cel mai înalt este chiar identitatea. Un avantaj al identității e 
acela că nu mai admite gradaţii. Dar nici problema relaţiei de identitate nu este deloc simplă. 
Aristotel, după cum se cunoaşte, atrage atenţia asupra faptului că identicul se atribuie 
lucrurilor în mai multe sensuri: 1) un sens numeric (identitatea numerică), atunci când un 
lucru are mai multe nume, dar este numai un lucru (de exemplu, „haină” şi „manta”); 2) un 
sens specific (identitatea specifică), în care caz identicul exprimă mai mult decât un lucru, dar 
fără nicio diferenţă sub aspectul speciei (de exemplu, omul este identic ca specie cu omul, 
calul este identic cu calul); 3) un sens generic (identitatea de gen), atunci când identificăm 
lucruri ce intră în acelaşi gen (de exemplu, om şi cal). 

În cele mai multe cazuri, e vorba de identitatea numerică. Dar şi aceasta, la rândul ei, are 


x 


mai multe forme: a) identitatea numerică a definiției, cea mai puternică (de pildă, „haină” şi 
„manta”); b) identitatea numerică a propriului (de exemplu, „capabil de ştiinţă” şi „om”); c) 
identitatea numerică prin accident (de exemplu, „Socrate” şi „a fi muzical”). 

Găsim la Aristotel o teorie considerabilă a identităţii, teorie pe care J. M. Bochenski’ nu se 
fereşte s-o considere mai profundă decât cea din Principia Mathematica. Numai că, aşa cum 
s-a observat, relația de identitate, identitatea numerică în primul rând, nu admite gradaţii. 
Această situație atrage o serie de consecinţe, cum ar fi: 1) pentru că nu admite gradaţii, 
identitatea numerică nu permite modificarea conţinutului unei noţiuni; 2) identitatea numerică 
nu poate explica pluralitatea calităților. Deşi Noica precizează la un moment dat, aşa cum am 
amintit deja, că de la Aristotel ar putea fi utilizată doar identitatea numerică, se pare că n-a 
intuit asemenea consecinţe care fac discutabilă, dacă nu chiar imposibilă, funcționalitatea 
identităţii numerice pentru conceptele hermeneutice. La modul explicit, pe Noica îl atrăgea 
acest tip de identitate pentru a sublinia că e vorba de elemente de aceeaşi natură, de aceeaşi 
fiinţă, însă demersul său nu adânceşte aspectele logice ale identităţii numerice. La modul 
implicit, e de bănuit că din moment ce Constantin Noica nu foloseşte noțiunea de identitate 
numerică, ci pe aceea de identitate unilaterală, înseamnă că nu era mulțumit de ceea ce oferea 
prima noţiune şi se afla în căutarea altor forme mai adecvate obiectivelor sale. 

În treacăt fie spus, cu toate că din filosofia românească îl aprecia în mod special pe Lucian 
Blaga, iar dintre logicieni pe Petre Botezatu, Noica nu rămâne nici la formele subtile de 
identitate pe care le stabilise gânditorul de la Lancrăm. Lucian Blaga, sprijinindu-se pe o 
solidă cunoaştere a istoriei filosofiei şi ştiinţei, observă că principiul identităţii a fost utilizat 


mereu pentru raţionalizarea experienţei. Numai că folosirea unei „identități pure” e aproape 


! Aristotel, Organon, vol. II, Bucureşti, Editura IRI, 1998, p. 310-311. 
? J. M. Bochenski, Formale Logik, Freiburg/Miinchen, Dritte Auflage, Verlag Karl Alber, 1970, p. 107. 

imposibilă, întrucât ar anula diversitatea existențială, precum şi devenirea în timp. Mărturie 
stă în acest sens filosofia eleaţilor. Dar nici nu se poate renunţa la identitate. Aşa că s-au 
afirmat diferite variante ale acesteia, Blaga stabilind următoarele: a) identitatea atenuată, care 
are două specii: identitatea parțială, aşa cum funcționează pe raportul gen-specie, şi 
identitatea elastică, adică identitatea care permite achiziția de note noi în conţinutul 
conceptului; b) identitatea ca egalitate matematică, deci o egalitate de tip cantitativ ori 
structural; c) identitatea contradictorie, specifică gândirii dialectice’. 

Care este atunci specificul identității unilaterale în raport cu astfel de forme de identitate pe 
care Noica le refuză implicit? Avansăm ipoteza că Noica, în a sa Logică a lui Hermes, se afla 
mai mult intuitiv în situaţia de a contura specificul conceptelor hermeneutice în comparaţie cu 
cele de tip structural. Filosoful român cunoştea, desigur, rezultatele lui Cassirer, dar şi pe cele 
ale lui Carnap (din Der logische Aufbau der Welt) cu privire la specificul conceptelor 
relaționale (Cassirer) ori al celor structurale (Carnap). Anumite aspecte îl situează pe Noica în 
aceeaşi linie de cercetare: nemulţumit de conceptele logicii aristotelice, formate prin 
abstractizare, Cassirer se opreşte asupra conceptelor relaţionale bazate pe relația de 
corespondenţă dintre două serii, această relaţie interesându-l şi pe Noica pentru corelarea 
generalului cu individualul holomeric; pe Carnap îl interesa relația de asemănare care este 
considerată primordială în constituirea conceptelor, apoi într-o structură de tip gestalt găsim 
cercurile de similaritate, clasele de calități, identitățile parțiale etc., relația de identitate fiind 
crucială şi pentru Noica. La Carnap, elementele gestalt-ului rămân însă sub comanda 
întregului, în structura întregului, fiind judecate astfel într-o perspectivă statică, pe când pe 
Noica îl interesează prin excelenţă perspectiva dinamică, accentul punându-se atunci pe ceea 
ce se află întru devenire, acest întru conferind specificitatea demersului hermeneutic. 

După opinia noastră, secretul demersului hermeneutic noician se găseşte în descifrarea 
identităţii unilaterale sub aspect logic. Noica oscilează la un moment dat între egalitatea 
unilaterală şi identitatea unilaterală, dar în final pare să opteze pentru ultima variantă. 
Considerăm că aşa cum pentru Carnap, în Aufbau der Welt, relaţia de asemănare constituie 
piatra de temelie pentru înţelegerea întregii construcții, pentru Noica relația de identitate 
joacă acelaşi rol în construcția sa hermeneutică, având în vedere, fireşte, diferenţele de 
obiective, de finalitate, dintre cei doi autori. Nu trebuie uitat faptul că relaţia de asemănare, 
dar şi relaţia de egalitate şi de identitate reprezintă forme ale relaţiei de echivalență. În calitate 


de fundal sau de gen proxim al identităţii, echivalenţa este înţeleasă în genere ca o relaţie de 


! Lucian Blaga, Opere, vol. 8, Trilogia cunoaşterii, Bucureşti, Editura Minerva, 1983. 

corespondență prin care elementele a două seturi sunt puse în raport de unu-la-unu. 
Corespondenţa între termeni este importantă şi pentru Noica atunci când subliniază, de 
exemplu, că între conţinutul generalului şi conţinutul individualului există o corespondență pe 
baza căreia mediul extern al generalului se converteşte în mediu intern. Principial vorbind, fie 
că este vorba de o echivalență materială (simbolizată de obicei prin +>), fie de o echivalență 
strictă sau logică (<=>), relația de echivalență are proprietăţile de reflexivitate, de simetrie şi 
de tranzitivitate: 

reflexivitatea: (V x) (V y) ((Rxy v Ryx)—Rxx)); 

simetria: (V x) (V y) (Rxy — Ryx); 

tranzitivitatea: (V x) (V y) (V z) (Rxy ^ Ryz) > Rxz)). 


Fireşte, aceste proprietăți ale echivalenței le regăsim şi la speciile sale, adică la relația de asemănare 
(cu unele discuții privind tranzitivitatea), de egalitate ori de identitate. Totodată, orice echivalență este 
echipolentă şi echipotentă. Pe latura diferenţei dintre ele, va trebui să avem însă în vedere că egalitatea 
exprimă o echivalență condiționată, respectiv o ecuaţie valabilă numai pentru anumite valori ale 
variabilelor, pe când identitatea furnizează ecuaţii valabile pentru toate valorile variabilelor (de 
exemplu, o ecuaţie de forma 2x + y = 5 este valabilă numai pentru anumite valori ale lui x şi y, pe 
când ecuaţia (x + y =x + 2xy + y, care este o identitate, rămâne valabilă pentru orice valori ale lui x 
şi y). Pe de altă parte, după cum am văzut deja, identitatea, ca o limită ideală a asemănării, nu admite 
gradații, pe când asemănarea permite diferite grade de asemănare. 

Dar de ce o identitate unilaterală? Din analiza lui Noica se poate subînţelege că o identitate 
„normală” este una „bilaterală”, dar pentru hermeneutică interesează doar identitatea valabilă numai 
„pe o latură”, respectiv din direcţia întreg-parte, aşa cum în mişcarea Ideii platoniciene privilegiată 
rămâne direcția de la Idee la determinaţiile pe care singură şi le dă, sau aşa cum în lumea valorilor 
esenţială este trecerea de la valoare la normele pe care şi le impune. Cum s-a mai spus, întregul trece 
cu totul în parte, fiind identic cu partea, dar fără a sărăci cu nimic, pe când partea, deşi poartă întregul, 
nu este identică întregului. Cum se poate tălmăci această situaţie? În relaţia întreg — parte identitatea 
funcționează pe deplin, având aşadar proprietățile de reflexivitate, simetrie (simetria întregului, care 
este „mediu extern” în prima fază, cu acelaşi întreg care, trecând în parte, a devenit „mediu intern”, 
adică simetria mediu extern — mediu intern) şi tranzitivitate. Dinspre relaţia parte — întreg putem 
întâlni contradicția unilaterală, ceea ce înseamnă că partea se poate opune întregului, îl poate 


contrazice. Această situație va impune atunci drept proprietăți ireflexivitatea, asimetria şi 

intranzitivitatea, întrucât ne aflăm în spaţiul aşa-numitului platonism al relației „tată-fiu”, al relaţiilor 


potenţiale de genul „Profesorul profesorului...” sau „Vecinul vecinului...” etc. 


ireflexivitatea: (V x) (V y) (Rxy v Ryx)—> —Rxx)) 
asimetria: ( V x) (V y ) (Rxy > —Ryx); 
intranzitivitatea: (V x) (V y) (V z) ((Rxy A Ryz)— —Rx2)). 


Luând procesul în ansamblul său, rezultă că identitatea unilaterală este obligată să combine 
proprietățile opuse, căci în compenetraţia care are loc între elementele-holomeri reflexivitatea 
identității se află dublată de contrazicerea individualului, simetria se conjugă cu asimetria din 
diferența de potenţial al individualului, iar tranzitivitatea este nevoită să facă pereche cu 
intranzitivitatea ce se impune prin apariția noului din potenţialul individualului. Astfel, identitatea 
unilaterală salvează individualul care era mereu afectat sau anulat în operaţiile logicii tradiționale sau 
simbolice. Dacă-l înţelegem bine pe Noica, atunci proprietățile identităţii unilaterale vor fi cele de 


nereflexivitate, nesimetrie şi netranzitivitate: 


nereflexivitatea: (V x) (3 y) (Rxy v Ryx)A —Rxx)); 
nesimetria: (V x) (3y) (Rxy ^ “Ryx); 
netranzitivitatea: (3x) (3y) (32) ((Rxy A Ryz) A ~ Rxz)) 


Asemenea proprietăți par specifice situațiilor logice pe care dorea Noica să le pună în lumină. Căci e 
vorba de logica individualului holomer, unde elementul se potențează pentru a ajunge la puterea 
întregului, ori întregul se depotențează lăsând libertate elementului. E vorba prin excelenţă de o logică 
a valorilor, o logică a umanului spiritual. Într-o astfel de logică aplicată şi de factură hermeneutică, 
identitatea trebuie văzută atunci ca identitate valorică (ist gleichwertig), aşa cum ne arată şi exemplele 


de mai jos, pentru a face mai clară diferenţa dintre identitate şi predicaţia care sugerează identitatea”: 


Elefantul este mare 13 —3 este(2:4)+Q:1) 
Balena este mare 6-+4 este (2 -4)+ (2-1) 
Deci, balena este un elefant Deci, 6+4 este 13 —3 


' Theodor Bucher, Einführung in die angewandte Logik, Berlin/NewYork, Walter de Gruyter, 1987, p. 236. 
? Ibidem, p. 225. 


80 


E limpede că în timp ce primul exemplu este un silogism fals, cel de-al doilea reprezintă un silogism 
corect. Verbul este semnifică în primul exemplu o predicaţie, pe când în al doilea o identitate, ceea ce 
ne permite o echivalare valorică (Die Identität läßt sich mit „ist gleichwertig” oder „ist identisch mit” 
iibersetzen). E drept, Noica ne spune că în această logică n-au ce căuta operații precum conjuncția şi 
disjuncţia ori implicaţia etc., dar pentru unele clarificări mai riguroase, dincolo de descrierile intuitive, 
aceste instrumente pot fi considerate, credem, un bun câştigat. 

Proiectul lui Constantin Noica este unul temerar, după cum foarte uşor se poate observa. 
Fără s-o spună direct şi apăsat, el avea convingerea că nu e vorba de o logică (cea a lui 
Hermes) printre altele, ci de Logica însăşi. Dar produce el, totuşi, o logică? În sens strict, 
riguros, se pare că nu: „având imaginea logicilor contemporane — scrie Teodor Dima —, a 
formării şi dezvoltării lor, pot spune că logica lui Hermes nu este o logică. Este suficient să 
fixăm drept criteriu clasificator decidabilitatea, fără de care o logică nu-i logică, pentru a 
constata că cele cinci synaletisme, menite a reda mecanismul înțelegerii, pus în joc de toate 
ştiinţele spiritului, nu au procedee pentru constatarea corectitudinii lor. O construcţie rațională 
incapabilă să-şi măsoare corectitudinea nu este o logică”. Uneori chiar Noica manifestă o 
anumită îndoială când e vorba de un răspuns tranşant la întrebarea de mai sus. Dar într-un 
sens larg, mai puţin tehnic, Noica este convins că cel puţin pentru lumea spiritului uman 
logica lui Hermes este cu adevărat logica ce lipseşte. Altfel nu se explică de ce nu este 
mulţumit cu logicile de până aici. N-ar fi suficientă logica acţiunii ori logica normelor pentru 
viaţa umană? Nu, crede Noica, pentru că acestea rămân tot în limitele logicii simbolice care 
desfiinţează până la urmă individualul. Ar fi nevoie de o logică a valorilor care se distribuie 
indiviziv, ori logica normelor nu urcă până acolo, mulțumindu-se să constituie tabele cu 
câteva combinări între ceea ce e permis, ceea ce e obligatoriu sau interzis. Dar de ce nu se 
mulţumeşte cu mereologia de tip Lesniewski, o logică a relaţiei partitive? Pentru că şi aceasta 
sfârşeşte prin a subordona partea întregului aşa cum face şi restul logicii simbolice. 

Doar două modele din istoria filosofiei şi a ştiinţei merită interes pentru proiectul lui Noica: 
monadele lui Leibniz, despre care am amintit, şi teoria lui Darwin a varietăţii speciilor şi 
selecției naturale. După opinia lui Noica, mişcarea logică din formaţiile darwiniene este 
solidară cu procesul logic din ştiinţele spiritului”. Pentru Darwin, întrebarea esenţială era cum 
devine varietatea naturală o specie. O asemenea întrebare este echivalentă cu problema 


crucială a logicii lui Hermes: cum ajunge individualul la puterea generalului? Indivizii 


! Teodor Dima, Privind înapoi cu deferenţă. Eseuri despre gânditori români, Bucureşti, Editura Academiei 
Române, 2006, p. 103. 
? Constantin Noica, Scrisori despre logica lui Hermes, ed. cit., p. 165. 

selectaţi de mediul natural pentru că sunt mai adaptaţi reprezintă echivalentul individului- 
holomer, întrucât aceşti indivizi ridică potenţialul varietăţii naturale la rang de specie, adică la 
general. Individul care deschide calea către specie nu există încă (în această calitate), de aceea 
el nu este sub specie, ci devine, este întru specie. Aşa stau lucrurile şi în logica lui Hermes, 
unde termenii G — D — I nu sunt „daţi” ca atare, n-au subzistență proprie, ci se „fac”, devin 
întru această procesualitate. Tocmai această devenire întru scapă logicilor de până aici, 
chestiune vitală însă pentru hermeneutică. 

Pentru hermeneutica ştiinţelor spiritului — ne atrage atenţia şi Gadamer — avem nevoie mai 
ales de înţelepciunea practică, adică nu atât de o cunoaştere matematică, ci mai degrabă de o 
cunoaştere care să lumineze „conturul lucrurilor”!, modul cum se încheagă lucrurile prin 
aplicarea generalului la particular. Această chestiune interesează în mod deosebit, de 
exemplu, atât pe omul legii care este nevoit să aplice o valoare, o lege ori o normă la un caz 
particular, cât şi pe moralistul care trebuie să stabilească ceea ce este drept, corect şi bun într- 
o situaţie concretă. lată de ce Gadamer consideră că problema centrală a hermeneuticii este 
tocmai problema aplicării generalului la particular”, iar în această situație însuşi conceptul 
fundamental al hermeneuticii, conceptul de înțelegere (Verstehen) devine un caz special de 
„aplicare” a generalului la particular (sau în cuvintele lui Gadamer: Verstehen ist... ein 
Sonderfall der Anwendung von etwas Allgemeinen auf eine konkrete und besondere 
Situation). Demersul lui Noica este, astfel, bine centrat, căci şi pentru el miezul logicii lui 
Hermes rezidă în salvarea individualului, respectiv în luminarea mecanismului prin care 
individualul se leagă de general printr-o procesualitate din care individualul să nu mai dispară. 

După opinia lui Noica, modelul logic cel mai adecvat pentru a ilustra acest mecanism se 
găseşte în logica darwiniană. Impunerea varietății naturale, prin individul mai adaptat la 
mediu, în situație de a fi întru o nouă specie, constituie un model analog pentru modul în care, 
în viața umană, exemplul individului-holomer se ridică la puterea întregului, aşa cum Socrate 
personifica, holomeric, umanitatea ca general. Este corectă analogia lui Noica? Poate fi logica 
darwiniană model pentru cea hermeneutică? Asumpţiile unei logici darwiniene par a fi în 
esenţă următoarele: a) principiul selecţiei naturale, care ne spune că unii indivizi dobândesc la 
un moment dat trăsături genetice care-i fac mai competitivi pentru a supravieţui, deci pentru a 
produce descendenţi; b) principiul schimbării evoluţionare, care exprimă faptul că din cauza 
trăsăturilor ereditare ale indivizilor mai adaptaţi, aceste trăsături vor deveni mai comune 


pentru generația următoare. Din primul principiu rezultă că între indivizii naturali există un 


i Hans-Georg Gadamer, Adevăr şi metodă, Bucureşti, Editura Teora, 2001, p. 238. 
? Ibidem, p. 240. 

„diferenţial” de supravieţuire, care induce un diferenţial reproductiv între aceştia. Mai formal, 
s-ar putea spune că indivizii unui genotip deţin aptitudini mai adecvate decât indivizii din alt 
genotip!. Iar aptitudinile individuale pot fi definite prin numărul de descendenţi ai unui 
individ. În ceea ce priveşte calculul mediu al aptitudinilor unui genotip dat, acesta va fi 
influenţat de probabilitatea de supravieţuire a indivizilor şi a descendenților. Aşadar, selecția 
nu este totuna cu evoluţia, ci este o cauză a schimbării evoluţionare. În consecinţă, evoluţia 
poate fi privită ca o ştiinţă predictivă, logica darwiniană nefiind una circulară”. 

Există însă şi păreri contrare cu privire la valenţele logicii darwiniene. Pentru Ernst Mayr, 
de exemplu, încercările de a rezolva toate problemele ştiinţifice cu mijloacele logicii pure se 
dovedesc în cele din urmă neproductive, dacă nu chiar total irelevante când se aplică 
fenomenelor biologice”. De aceea teoria lui Darwin n-ar trebui judecată în termenii adevărului 
şi falsului, ci mai degrabă se impune a fi privită ca un program foarte complex de cercetare 
care să fie continuu îmbunătățit şi modificat. Principalul merit al ideilor lui Darwin rezidă 
atunci în faptul că a adus în centrul atenţiei problematica întregului complex, propunând un 
program de cercetare ce poate că nu are încă o logică decât la modul potenţial. Şi probabil nici 
logica lui Hermes nu trebuie gândită atunci decât în aceiaşi termeni, în termenii unui program 
complex de cercetare iniţiat de Constantin Noica după modelul celui darwinian, un program 
ce rămâne mereu deschis pentru câmpul spiritului uman, aşa cum şi programul darwinian 


rămâne continuu deschis pentru înţelegerea evoluţiei din lumea viului. 


! Vezi şi Principles of Evolution. Web Page Lectures, http://www.biology.duke.edu/rausher/lec4_05.html, 
(05.03.2009) 

? Ibidem, p. |. 

? Ernst Mayr, Toward a New Philosophy of Biology, Cambridge, Harvard University Press, 1988, p. 1. 

CONCEPTUL DE „DISPERARE" LA SØREN KIERKEGAARD 
Vasile Macoviciuc 


Disperarea este opusul sănătăţii spirituale şi, tocmai de aceea, are, în textele 
kierkegaardiene o miză terapeutică: "orice om care nu a gustat amărăciunea disperării a ratat 
mereu importanţa vieţii, oricât de frumoasă şi bogată în plăceri ar fi fost.”! O hermeneutică de 
primă instanţă - axată pe explicitarea sensurilor textuale - evidenţiază raporturile dintre 
nemijlocirea existenţială şi mijlocirile spirituale prin care se exprimă/intensifică disperarea, 
pregătind saltul către contrariul său. 

Jean Wahl apreciază că la Kierkegaard disperarea este în mare parte dependentă de 
modul estetic de a trăi viaţa.” Lucrarea spiritului încearcă să se îndepărteze de nemijlocirea 
cotidiană. În măsura în care este implicată o critică a sensibilităţii romantice, se poate accepta 
ca origine a disperării neliniştile ce structurează fondul melancolic. Kierkegaard însuşi 
precizează că melancolia „este isteria spiritului. Vine în viaţa unui om un moment în care 
imediatitatea, ca să spunem aşa, s-a copt şi spiritul cere o formă superioară unde vrea să se 
sesizeze el însuşi ca spirit. Omul, în calitate de spirit imediat, este în funcție de întreaga viaţă 
pământească, şi spiritul, ghemuindu-se, ca să spunem astfel, asupra lui însuşi, vrea să se 
îndepărteze de toată această împrăştiere şi să se transfigureze în sine însuşi; personalitatea 
vrea să ia conştiinţă de ea însăşi în validitatea sa eternă. Dacă aceasta nu survine, mişcarea 
este oprită, şi dacă este înăbuşită, atunci apare melancolia.” Ceva inexprimabil, un „nu ştiu 
ce” inexplicabil copleşeşte viaţa cu o suferinţă difuză ce se adânceşte cu de la sine putere, fără 
a putea fi blocată de uitare, muncă, divertisment. Întrucât această stare se întâlneşte şi la cei 
mai echilibraţi şi tihniți oameni, Kierkegaard consideră că melancolia „se explică prin faptul 
că nici un om nu poate să devină transparent pentru sine însuși”, iar acest fapt devine sursă a 
metamorfozei existențiale. Romano Guardini remarcă faptul că sensul autentic al melancoliei 
poate fi revelat numai dintr-o perspectivă spirituală: „Melancolia este neliniştea/îngrijorarea 
pe care o provoacă la om proximitatea eternului.” Este, deci, evident de ce fondul melancolic 


alege disperarea; dacă cineva se poate îndoi fără a alege îndoiala, disperarea nu este posibilă 


! Søren Kierkagaard, Ou bien... ou bien..., Traduit du danois par F. et O. Prior et M. H. Guignot, Editions 
Gallimard, 1943, p. 502. 

? Cf. Jean Wahl, Etudes kierkegaardiennes, Fernand Aubier, Editions Montaigne, Paris, 1938, pp. 69-72. 

* Søren Kierkegaard, Ou bien... ou bien..., ed. cit. pp. 487-488. 

* Ibidem, p. 488. 

* Romano Guardini, De la melancolie, trad. J. Ancelet-Hustache, Paris, Editions du Seuil 1952, p. 82. 
„Melancolia este durerea produsă de naşterea eternului în om” (p.80). 

decât ca alegere prin care individul se caută pe sine dincolo de nemijlocirea vieţii. „Îndoiala 
este disperarea spiritului, disperarea este îndoiala personalităţii”; îndoiala — erijată de filosofia 
modernă în temei şi metodă a speculaţiei — este o mişcare în interiorul spiritului însuşi, însă, 
observă Kierkegaard, „în îndoiala mea sunt cât mai impersonal posibil”; disperarea, în 
schimb, pune în mişcare alte laturi şi resurse ale sufletului. Dacă îndoiala se întemeiază pe 
diferenţă, disperarea se clădeşte în absolut. „Trebuie să ai talent pentru a te îndoi, dar nu este 
necesar nici un talent pentru a dispera”, tocmai pentru că aceasta din urmă există numai graţie 
libertăţii care vizează absolutul. „Alegând în sens absolut, aleg disperarea, şi în disperare aleg 
absolutul, deoarece sunt eu însumi absolut[ul], pun (institui — n.n.) absolutul şi sunt eu însumi 
absolutul”; altfel spus: „aleg absolutul care mă alege, stabilesc absolutul care mă 
întemeiază.” 

Dacă, spre deosebire de îndoiala metodică, disperarea presupune alegerea, obiectul său 
nu poate fi decât absolutul, adică „eu însumi în validitatea mea veşnică. Niciodată nu pot să 
aleg altceva decât pe mine însumi ca absolut, pentru că, dacă aleg altceva, îl aleg ca pe ceva 


finit, şi, deci, nu[-l] aleg în mod absolut.” 


Alegerea sinelui — a acelui eu însumi care mă 
defineşte/structurează — constă în libertate; valoarea sa nu este o binecuvântare, ci o tortură de 
sine însuşi — ca o concretețe infinită ce probează alegerea libertății. Este eronat să se creadă că 
individul poate să se schimbe continuu, rămânând în forul său intim mereu identic cu sine, 
aidoma unei mărimi algebrice care înseamnă ceva. Libertatea -— în acelaşi timp foarte 
abstractă, dar şi extrem de concretă — ne pune în fața propriului sine care, tocmai în 
concreteţea-i nemijlocită, se smulge de sensurile finite şi se transfigurează potrivit 
imperativelor infinitului. Acest eu însumi, care nu există decât prin alegere, este în mod 
absolut diferit de „eul” anterior şi implică două mişcări simultane: „ceea ce este ales nu există 
încă şi nu există decât prin alegere, şi ceea ce este ales există, căci altfel nu ar fi alegere.” 
Ceea ce aleg preexistă cumva alegerii; în caz contrar, nu ar mai fi vorba de alegere, ci de 
creare; or, subliniază Kierkegaard, „nu mă creez eu însumi, ci mă aleg pe mine însumi”, iar 
acesta „posedă în el o bogăţie infinită”, întrucât „are o istorie în care îşi recunoaşte identitatea 
cu sine însuşi.” Acest „eu însumi” (sinele) „nu este nici o abstracţie, nici o tautologie”, ci o 


concretețe fără de capăt în intensiunea sa şi în intensitatea validării existențiale. 


Particularizările disperării se impun prin (şi sunt propuse de) modurile în care este asumată 


! Søren Kierkegaard, Ou bien... ou bien..., ed. cit., p. 504. 
? Ibidem, p. 505. 
* Ibidem, p. 506. 
* Ibidem, p. 507. 
5 Ibidem, p. 512. 

viaţa de către individualităţi; dispersia fixărilor poate fi stăpânită tipologic; maxima polarizare 
se evidenţiază între disperarea în/de/pentru finit şi disperarea eului evaporat într-o infinire 
care extirpă orice interes pentru concret|izare]. 

Întrega operă a lui Kierkegaard poate fi redusă - potrivit propriilor mărturisiri - la 
experienţe/încercări ce însoțesc posibilitatea de a deveni creştin: avatarurile psiho-spirituale şi 
întreg spectrul suferinţei pe calea autenticităţii. De aceea, marile sale opere pot fi apreciate - 
notează Jérôme de Gramont - ca practicând o hermeneutică a păgânismului: "păgânismul ca 
mod inițial de a-fi-în-lume" este structurat de "dubla raportare la sine însuşi şi spre în-afară 
care se epuizează în infinitul grijei şi nu găseşte altă concluzie decât pierderea de sine în 


disperare."! 


De altfel, analogiile dintre travaliul descriptiv/interpretativ kiekegaardian şi 
hermeneutica facticităţii iniţiată de Heidegger au fost sesizate de către Jean Wahl.” În acelaşi 
referenţial analitic, Bernard Vandewalle vorbeşte despre "o anticipare a existențialismului 
ateu după modelul pentru-sine-lui sartrian", în măsura în care Kierkegaard dezvăluie 
imposibilitatea autonomiei absolute a sinelui, iluzia sintezei subiective auto-fondatoare şi 
faptul că "imanenţa nu poate să ofere nici-o soluţie de funda[menta]re."* Trebuie, totuşi, 
menținute diferenţele radicale de conţinut interpretativ: în timp ce la existențialiştii din 
categoria sartriană este vorba de Weltanschauung, hermeneutica kierkegaardiană a angoasei şi 
disperării circumscrie doar faza diagnosticului într-un discurs cu mize 
constructive/terapeutice. Giuseppe Mario Pizzuti susține că, prin analiza disperării ca 
"maladie mortală" ("boala de moarte"), este, de fapt, vizat în mod expres ateismul modern; 
structurat de credința într-o "imanență totală" ca sursă a unui dramatism demonic, acest 
ateism are, totuşi, "o dimensiune cristologică" şi, în măsura în care respinge orice 
transcendență în/din/pentru ființa umană, poate fi văzut ca "o traducere existențială profund 


modernă a ideii teologice de Infern." 


l Jérôme de Gramont, Le discours de la vie. Trois essais sur Platon, Kierkegaard et Nietzsche, Paris, 
L” Harmattan. 2001, p. 208, 139. 

? Vezi studiul Heidegger et Kierkegaard, în Kierkegaard. L'Un devant l'Autre, Préface et notices de Vincent 
Delecroix, Postface de Frédéric Worms, Paris, Hachette Littératures, 1998, p. 69-95. “Dacă este adevărat că 
Heidegger transformă gândirea lui Kierkegaard prin faptul că situează sinele/eul în lume, şi că angoasa este 
revelația ființei-în-lume, trebuie să se adauge că «în lume» poate să fie luat în două sensuri diferite, şi că trecerea 
între cele două sensuri, non-autenticul şi autenticul, se face cu ajutorul unei analize a ideii de angoasă, ale cărei 
trăsături principale sunt împrumutate de la Kierkegaard.” (p. 74-75). 

* Bernard Vandewalle, Kierkegaard. Education et subjectivité, Paris, L' Harmattan, 2008, p. 138. 

$ Giuseppe Mario Pizzuti, Invito al pensiero di Søren Kierkegaard, Milano, Mursia, 1995, p. 131, 119-121. 

Angoasa şi disperarea sunt experienţe lăuntrice ambigue vertebrate spiritual. Însă, în 
timp ce angoasa este fixată pe reflexul existenţial al vertijului libertăţii", disperarea tinde spre 
o cunoaştere de sine organizată în jurul unor determinaţii constitutive ale omului. Kierkegaard 
foloseşte ca sistem de referință doctrina creştină a păcatului. Consistenţa acestui postulat 
valorifică filoanele unui romantism care — cum sesizează Jean Wahl — „[con]duce în cele din 
urmă la disperare”. Stadiul estetic se autosuspendă tocmai datorită faptului că infinitul — atât 
de familiar imaginarului romantic — se limitează, se încarnează, adică „se prezintă incognito, 
sub masca finitului”, scoţînd astfel pregnant în evidenţă riscul şi secretul pe care Kierkegaard 
le integrează în reprezentarea credinciosului ca navigând fără busolă pe o mare infinită: „aici, 
gândirea religioasă, aşa cum o concepe Kierkegaard, apare în acelaşi timp ca 
destrucţie/deconstrucţie şi o desăvârşire a romantismului.” 

În contrast cu distanţarea speculativă — expres imparţială, voit riguroasă, impulsionată 
de o „curiozitate inumană” a intelectului care ajunge la disperare datorită raportării omului 
doar la sine însuşi, precum în romantism —, gândirea creştină fuzionează cu viaţa pentru a 
lămuri omul sub aspectul adevăratei sale meniri: „a îndrăzni să devină în întregime el însuşi, 
un om individual, chiar acesta, care sunt eu, singur|atic] înaintea lui Dumnezeu, singur în 
acest imens efort şi în cu această responsabilitate imensă”. Eroismul creştin se întemeiază pe o 
nelinişte lămuritoare: „această preocupare pentru viaţă, îngijorarea faţă de realitatea 
persoanei.” Disperarea este boala, nu remediul. În limbajul obişnuit, oamenii înţeleg moartea 
ca fiind sfârşitul a toate; însă pentru creştin nu poate fi numai atât: implică infinit mai multă 
speranţă decât viaţa înţeleasă în datele sale natural-biologice, oricât de debordantă în sănătate 
şi forță ar fi aceasta; întrucât viaţa propriu-zisă începe cu spiritul şi credinţa adevărată este 
însoţită de speranța Mântuirii, nimic nu este considerat a fi boală mortală; „dar, în schimb, 
creştinismul a descoperit o nimicnicie de care omul natural nu ştie nimic; şi aceasta este boala 
de moarte (la maladie à la mort.” 

Kierkegaard porneşte de la premisa că omul este spirit, iar spiritul alcătuieşte sinele 


(eul, individualitatea, singularitatea omului). Pe de altă parte, omul este înţeles ca sinteză între 


infinit şi finit, între vremelnic şi etern, între necesitate şi libertate. După cum se observă, o 


! Jean Wahl surprinde sintetic faptul că “spiritul este esențialmente angoasă”, şi, “în angoasă, spiritul [îşi] 
proiectează fantomele dincolo de el însuşi; se reflectează în el însuşi, se aprofundează, îşi descoperă abisurile şi 
ajunge să se împiedice de ceea ce este dincolo de el însuşi” (Études kierkegaardiennes, ed. cit., pp. 255-256). 

? Jean Wahl, Kierkegaard. L'Un devant l'Autre, ed. cit., p. 233. 

? Ibidem, p. 235. 

* Søren Kierkegaard, La Maladie à la mort [Guérir du désespoir]. Un exposé psychologique chrétien pour 
l'édification et le réveil, Notes et commentaires de France Farago, Les Intégrales de Philo, Nathan, 2006, p. 63. 
Este folosită traducerea lui Paul-Henri Tisseau, revăzută de Else-Marie Jacquet-Tisseau. 

5 Ibidem, p. 66. 

sinteză constă în raportul dintre doi termeni. „Eul este un raport care se raportează la sine 
însuşi” — altfel spus, eul nu se confundă cu raportul propriu-zis (deci cu sinteza a doi termeni), 
ci presupune întoarcerea |reflexivă a] acestuia asupra lui însuşi, adică orientarea interioară a 
acestui raport. În abstract, putem spune că această răsfrângere a raportului asupra lui însuşi 
introduce un terț — ca unitate negativă —, iar acesta şi cei doi termeni ai raportului vizează 
deopotrivă raportul, deci se referă la raport, fiecare există în[tru]/prin legătura sa cu acest 
raport. Un asemenea raport care se raportează la sine însuşi — fiind, prin urmare, constitutiv 
eului, adică individualizării la care omul accede numai prin spirit[ual] — nu poate să fie 
pus/instituit decât prin el însuşi sau de către un altul. În acest al doilea caz, este evident că 
raportul — pe lângă faptul că se referă la sine însuşi — se raportează şi la cel care l-a pus (în 
sensul că l-a stabilit, întemeiat, instituit/constituit ca raport). „Eul omului este un raport 
stabilit prin derivație, care se referă la sine însuşi şi, procedând astfel, se raportează la un 
altul. De aici [pro]vine faptul că există două forme de disperare veritabilă. Dacă eul nostru s- 
ar fi pus el însuşi (prin sine însuşi — n.n.), nu ar putea să fie vorba decât de o singură formă, 
cea prin care omul nu vrea să fie el însuşi, sau vrea să se descotorosească de sine însuşi; dar 
nu s-ar pune problema disperării prin care vrea să fie el însuşi”. Deci, ansamblul raportului 
care constituie sinele/eul este derivat; condiţia derivată este cea care face inteligibil faptul că 
„eul nu poate să ajungă prin el însuşi la echilibru şi repaus”, ci numai „raportându-se la cel 


sol 


care a instituit întregul raport.” Această stare de fapt întemeiază cea de-a doua formă a 
disperării — voinţa de a fi sine (tu însuţi, individualitate) — care este pivotală, întrucât în ea se 
transformă şi anulează toate celelalte ipostaze ale disperării. Dacă în acest efort de a deveni el 
însuşi se bizuie numai şi numai pe sine însuşi, orice om ajunge la concluzia că nu are sorți de 
izbândă, că însăşi aspiraţia sa este iluzorie şi orice persistenţă îl înfundă tot mai mult în 
disperare. Eşecul unei asemenea îndârjiri este consecința faptului că disperarea nu este o 
simplă nepotrivire între termenii care alcătuiesc sinteza eului, ci o discordanţă dependentă de 
şi raportată la acel altceva care pune respectiva sinteză. Disarmonia, dezacordul, discordanţa 
dinlăuntrul acestui raport se reflectă/repercutează/amplifică la infinit în raportarea la puterea 
care l-a pus/instituit. 

Eul omului este derivat — altfel spus: este alcătuit din sinteze (raporturi între termeni) 
care sunt puse de către un altul; de aici decurge dubla raportare a sintezei: la ea însăşi şi la 
autorul său; din aceste motive, tensiunea dintre termeni (dezacordul, contradicția, discordanţa, 


nepotrivirea) se multiplică şi se accentuează la infinit; mai mult: întrucât eul nu-şi are temeiul 


! Ibidem, p. 67-68. 

în sine însuşi, însăşi suspendarea disperării, deşi este implicată în şi asumată de structurile 
interiorităţii, este condiționată de măsura şi felul în care eul real descoperă în sine însuşi, 
receptează şi practică imperative existenţiale ce depăşesc limitaţiile. Disperarea îşi are sursa 
tocmai în |de]zbaterea omului între limite, şi în neputinţa sa de a instaura, numai prin forţe 
proprii, acordul între termenii polari care îl sfâşie. Dacă disperarea aparţine spiritului, şi 
vindecarea este tot spirituală. Iată, deci, "formula care traduce starea eului (sinelui — n.n.), 
atunci când disperarea îi este în întregime extirpată: sinele care se raportează la el însuşi şi 
vrea să fie el însuşi devine transparent şi se întemeiază în/prin puterea care l-a instituit.” 

Disperarea propulsează dialectica individualităţii; dincolo de avantaje şi dezavantaje 
existenţiale, important de reţinut este faptul că situează omul mai presus de animalitate, 
impunându-i alte mize decât viaţa vegetativă şi confortul sufletesc; disperarea este o 
irepresibilă şi irezolvabilă căutare de sine, marcând evoluţia omului în asumarea calității de 
om; sintetic, S. Kierkegaard o califică drept semnul unei verticalități infinite şi al sublimului 
spiritualităţii care se asumă/construieşte pe sine. În acelaşi timp, avantajul infinit pe care îl 
oferă disponibilitatea de a dispera ne obligă la identificarea unui pericol: „a fi disperat nu este 
numai răul şi nimicnicia supremă, ci este pierzania însăşi.” 

În acest sens, trebuie observat că dacă, în mod obişnuit, trecerea de la posibil (= dorit) 
la real (= împlinit) este apreciată drept progres, intensificare/împlinire existențială, în cazul 
disperării este vorba de o cădere în raport cu putinţa de a fi, însemnul autenticei superiorităţi 
umane constând în faptul de a nu [mai] fi disperat; or, negarea disperării nu poate avea aceeaşi 
tărie logică şi acelaşi sens existențial precum a nu fi şchiop sau orb; pentru a nu [mai] fi 
disperat, omul trebuie să nimicească/distrugă/anuleze în fiecare clipă posibilitatea de a 
dispera. Există, de obicei, şi un real în care pulsează posibilul, un real ce poate fi înţeles ca un 
virtual confirmat, saturat, sau ca virtualitate eficientă; însă, în structura disperării, „realulitatea 
(aceea de a nu fi disperat), este de asemenea o negaţie, întrucât este posibilul redus la 
neputinţă şi neant; de obicei, realul confirmă posibilul; aici îl neagă.” 

Sinteza conține posibilitatea disarmoniei, discordanței, dezacordului dintre termeni, 
implică nepotrivirea acestora, disperarea constă în actualizarea acestui divorț atunci când 
intervine răsfrângerea sintezei în[tru] ea însăşi şi, de aceea, nu este accidentală, ci inerentă 
naturii umane, este, deci, structurală şi provine din faptul că Dumnezeu, făcând din om un 
raport în care sinteza se raportează la ea însăşi, „îl lasă ca să scape din mâna sa”, astfel încât, 
! Ibidem, p. 68. Întrucât omul este o sinteză, “dezorganizarea unuia dintre factori se repercutează asupra 
celorlalți” (Søren Kierkegaard, Le concept d'angoisse, traduit du danois par Knud Ferlov et Jean-J. Gateau, 


Editions Gallimard, Paris, 1935, p. 125). 
? Ibidem, p. 69. 

ca urmare şi ca experiență/experimentare a libertaţii, raportul să se conducă şi să fie 
perceput/asumat într-un referențial greşit. 

Durata şi intensitatea discordanţei nu vine din distanţa dintre termenii sintezei, ci 
provine din răsfrângerea reflexivă a sintezei asupra sa însăşi — altfel spus, din faptul că 
raportul se raportează la sine însuşi ca la un altul. Orice manifestare a unei discordanţe trimite 
mereu către (se întoarce mereu la) raportul în care se constituie, iar acest raport (sinteza) este 
mereu într-o dedublare reflexivă cu sine însuşi (= eul). Prin urmare, stăruințele reale şi 
instanțele concretizate ale tensiunilor disperării se reduc, de fiecare dată, la ipostazele lor 
posibile, sau, cum sintetizează Kierkegaard, „în fiecare moment în care se disperă, se 
contractează (on attrape) (aidoma unei boli — n.n.) această stare.” 

Kierkegaard (ne) avertizează că ideea de «maladie mortală» trebuie luată într-un sens 
special. Literal, se referă la un rău al cărui capăt (sfârşit, soluţie) este moartea, servind astfel 
ca sinonim al unei boli din care se moare. Însă nu acesta este sensul vizat de Kierkegaard, 
întrucât pentru creştin moartea însăşi este o încheiere a suferințelor provocate de boli, dar nu 
este un capăt propriu-zis, ci doar un episod, o trecere către viaţă; de aceea, nici un rău fizic nu 
este, în sens tare, o «boală mortală». „Pentru a vorbi în sens strict de o boală de moarte, 
trebuie să fie vorba de o boală al cărei sfârşit este moartea şi a cărei moarte este sfârşitul. 
Acesta este în mod sigur cazul disperării. Dar disperarea este maladia mortală şi într-un sens 
mult mai precis. Căci, departe de faptul că, la drept vorbind, se moare, sau că acest rău se 
sfârşeşte cu moartea fizică. Dimpotrivă, supliciul [chinul, tortura - n.n.] disperării constă 
tocmai în faptul de a nu putea muri, precum muribundul care, în agonie, se zbate însoțit de 
moarte fără a putea să moară. Astfel, a fi «bolnav de moarte» înseamnă a nu putea muri, însă 
aici viaţa nu admite speranţă, şi deznădejdea este lipsa ultimei speranţe, lipsa morţii. Atât cât 
există supremul risc, se speră în viaţă; dar în momentul în care se descoperă infinitul altui 
pericol, se speră în moarte. Şi când pericolul se măreşte încât moartea se preface în speranţă, 
disperarea este deznădejdea de a nu putea chiar muri.” Disperarea este, deci, «boală fatală» în 
această ultimă accepțiune: un supliciu contradictoriu, o boală a sinelui/eului ce constă în a 
muri veşnic fără ca totuşi să se moară, căci „a muri înseamnă că totul este sfârşit, dar a muri 
moartea înseamnă a trăi moartea sa; şi a o trăi o singură clipă înseamnă a o trăi pentru 
totdeauna.” Este imposibil să mori de disperare ca de o boală oarecare, trupească; în disperare 
- arată Kierkegaard - însuşi faptul de a muri se transformă/converteşte mereu în a trăi această 


disperare: „disperatul nu poate muri.” 


! Ibidem, p. 70. 

Disperarea nu poate mistui niciodată eternitatea eului care îi este suport; tendinţa sa 
este de a se distruge pe sine însăşi, fără însă a putea: acest suplificu ne afundă din ce în ce mai 
mult într-o „autodistrugere neputincioasă”!; eşecul disperatului de a se distruge pe sine devine 
„O tortură” ce se amplifică: nu poate nici să se nimicească, nici să se descotorosească de 
propriul eu, ci rămâne structurat de „această boală a eului”. În fond, este vorba despre o 
despicare şi tensionare ireversibilă a sinelui prin „altul” (“celălalt-ul”) lăuntric — dublura 
interioară pe care spiritul o prefigurează ca alternativă — năzuind către debarasarea de propriul 
„eu”. 

“Socrate dovedea nemurirea sufletului arătând că boala sufletului [păcatul] nu îl 
distruge, aşa cum boala fizică distruge corpul. Se poate, de asemenea, să se demonstreze 
eternitatea omului arătând că disperarea nu-i poate distruge eul/sinele şi că tocmai în aceasta 
constă contradicția chinuitoare a disperării. Dacă nu ar fi nimic etern în om, acesta nu ar putea 
nicidecum dispera, dar dacă disperarea ar putea să distrugă eul/sinele atunci nici nu ar mai 
avea/fi disperare.” Se vizează aici nu aspectul psihologic, ci dimensiunea antropologică a 
disperării: o «boală a eului/sinelui», o «maladie mortală» [«boală fatală.»], o «boală de 
moarte» din care omul nu se poate salva nici chiar prin moartea fizică, suferinţa întemeindu-se 
pe însuşi faptul că nu [se] poate muri; prin urmare, nu este vorba de o boală/suferință 
oarecare, ci de un rău sădit de spirit prin care începe cea mai nobilă osteneală/strădanie a 
fiinţei convinse că „moartea nu este sfârşitul bolii, ci este un sfârşit permanent”, interminabil. 

În raport cu eternitatea, omul se percepe, pricepe şi asumă ca fiinţă ce rămâne ţintuită 
în eul său, de care nu se poate dezice — deşi se autoiluzionează că ar putea-o face; supliciul 
disperării zămisleşte evoluţia interioară, întrucât „a avea un sine, a fi un sine este infinita 
concesie făcută omului; dar, în acelaşi timp, este şi ceea ce eternitatea pretinde de la om.” 

Nici un om nu este scutit de disperare; fiecare este locuit de o îngrijorare, o tulburare, 
o dizarmonie, o credinţă în ceva inefabil pe care nici nu cutează să-l cunoască, o credinţă într- 
un prilej din afară sau în sine însuşi. Prin analogie cu modul în care vorbeşte medicul despre o 
boală, se poate spune că în spiritul uman mocneşte angoasa de sine însuşi. Umanul este 
caracterizat prin faptul că posedă în sine însuşi şansa disperării. Spre deosebire de opiniile 
curente — care văd în disperare surse descurajatoare în planul vieţii şi, în consecinţă, rarefiază 
problema, lăsând în umbră tocmai aspectele sale grave şi cu adevărat semnificative pentru o 
înţelegere lucidă a rosturilor omului —, Kierkegaard postulează universalitatea legitimă a 


disperării, întrucât în/prin această atitudine omul este considerat potrivit exigenţei supreme 


! Ibidem, p. 71-72. 
? Ibidem, p. 74. 

ce-i este destinată (în calitate de om): aceea de a fi/deveni un spirit. Absența simptomelor 
disperării nu indică, în nici un fel, absenţa răului său constitutiv; atunci când este privit şi 
apreciat ca spirit, omul ni se prezintă totdeauna într-o „stare critică”; disperarea — despre care 
se poate vorbi numai în sistemul de referinţă al categoriei spiritului — amplifică dialectica 
interioară, manifestarea sa dovedindu-i fără tăgadă preexistenţa. „Sănătatea fizică este o 
determinaţie nemijlocită care nu devine dialectică decât în starea de boală, când, deci, este 
vorba de[spre] criză. Dar, în sfera spiritului, sau atunci când omul este vizat ca spirit, 
sănătatea şi boala sunt, şi una şi cealaltă, critice: nu există sănătate nemijlocită a spiritului.” 
Numai deturnarea atenţiei de la destinaţia spirituală poate vedea în om doar o simplă sinteză a 
sufletului cu trupul. 

Chiar atunci când viaţa este degustată în imediatitatea ei inocentă, mizându-se pe 
fericire, angoasa este prezentă, în ciuda siguranţei aparente şi a liniştii iluzorii. Teama lipsită 
de obiect, resimțită ca un pericol vag, este, de obicei, ignorată sau ascunsă într-o falsă 
nepăsare, prin mulţumirea simulată de a trăi ş.a.m.d., indicând, însă, precis, că inocenţa 
reflexă, primară, nu este suficientă pentru a traversa viaţa. Inconştienţa majorităţii oamenilor 
în privinţa soartei lor spirituale nu-i absolvă de disperare; când se presupune că sunt afectaţi 
de disperare numai cei care se cred sau se |re-]simt astfel este vorba de o simulare nevolnică, 
pentru că, sub acest aspect, nu există excepţii; angoasa — aflată la pândă în chiar cele mai 
inocente şi mulțumitoare stări — proiectează omul în faţa nimicului, iar capcanele subtile şi 
sigure ale angoasei sunt mărturii ale prezenţei disperării în conținuturile cele mai delicate ale 
fericirii. Faptul că cei mai mulţi ricoşează în adâncirea reflexivă a contactului cu nimicul nu 
este suficient pentru a considera disperarea ca episodică, ci înseamnă doar o evadare iluzorie 
şi fals protectoare în faţa şansei de a accede la o conştiinţă lucidă asupra rosturile prin care 
omul se poate singulariza. „Trebuie un grad ridicat de reflecţie sau, mai curând, o mare 
credinţă pentru a fi capabil să suporţi reflecția asupra nimicului; pentru aceasta este necesară 


reflecţia infinită.” 


Folosul unei asemenea perspective este lămuritor existențial şi axiologic; 
mai întâi, evidenţiază calea autenticităţii prin imperative spirituale ce mobilizează infinitizarea 
de sine a omului; apoi, fără a continua expres cu o antropologie a eşecului — cum se întâmplă 
la existenţialiştii atei —, raportarea la eternitate/infinit întemeiază concluzia că, faţă de 
neputinţa revelată prin disperare, nimic nu prea contează, totul în rest este pierdut, fiecare ins 


fiind țintuit în propriul eu (sine) sfâşiat de disperare. 


! Ibidem, p. 77. 
? Ibidem, p. 78. 

Kierkegaard analizează diferitele întruchipări ale disperării, pornind de la factorii care 
formează sinteza eului şi de la modul în care intervine conştiinţa. De fapt, sunt degajate în 
mod abstract caracteristicile anumitor forme de disperare, dominantele atitudinale şi 
orientările de fond fiind explicitate unitar prin modele ce acoperă întreaga gamă posibilă de 
comportamente structurate de viaţa spiritului. Tipologia este legitimată, mai întâi, de 
înţelegerea eului ca sinteză între finit şi infinit — deci ca raport ce se raportează la sine însuşi, 
ceea ce implică libertatea; eul — înţeles ca libertate — este privit din unghiul dialecticii 
categoriilor de posibil şi necesar. Concomitent, este luată în ecuaţie categoria conştiinţei, 
sesizându-se diferenţe de natură între conştiinţa faptului de a fi disperat şi cea în care 
interioritatea nu accede la o reflexivitate lămuritoare de sine; însă, deşi este evident că 
disperarea propriu-zisă implică (este organizată şi asumată de) o conştiinţă adecvată, tensiuni 
lucide ale vieţii spirituale, nu înseamnă că totdeauna cel care trăieşte disperarea — putând fi 
numit, în principiu, disperat — are şi conştiinţa propriei disperări. Totuşi, prezenţa — fie şi 
graduală — a conştientizării acestui fapt este un element hotărâtor, menit să amplifice voinţa: 
„un om fără nici o voinţă, nu este un sine”; dacă Nietzsche vizează voinţa puterii, Kierkegaard 
are mereu în vedere puterea voinţei ca intensificator existențial. 

Sinteza conştientă a infinitului şi finitului poate să devină ea însăşi numai prin 
raportare la Dumnezeu. Mai precis: concreteţea presupune deopotrivă îndepărtarea infinită de 
sine însuşi şi revenirea infinită la sine însuşi; este o evoluţie prin care se încearcă armonizarea 
proceselor/atitudinilor antinomice/complementare de «infinitizare» şi, respectiv, «finitizare», 
întrucât „eul care nu devine el însuşi rămâne, cu sau fără ştirea sa, disperat.” De fapt, eul 
virtual/potenţial nu există efectiv, ci se referă la ceea ce ar putea fi şi trebuie să fie; de vreme 
ce eul este mai degrabă putinţă de a fi decât realitate în care este întru totul el însuşi, sinteza 
infinit-finit nu se poate implini şi, de aceea, amplifică tensiunile eului în orizonturile 
disperării. 

Dialectica sintezei eului — a eului ca sinteză — angajează mereu trecerea unui factor în 
contrariul său, mai bine zis, expansiunea unui termen până la anihilarea/substituirea propriului 
contrariu. În acest sens, pot fi desprinse două mari tipuri de disperare: cea fixată pe 
infinitudine şi, deci, pe lipsa finitului; cea claustrată în finitudine — în care se ratează infinitul, 
este, deci, absentă aptitudinea infinirii sinelui. „În orice existență umană care se crede deja sau 
care vrea pur şi simplu să fie infinită, şi de asemenea în orice moment în care o existenţă 


umană a devenit sau doar vrea să fie infinită, este disperare. Căci eul este sinteza în care 

finitul limitează şi infinitul extinde sau lărgeşte.” i Disperarea care se pierde în infinit|izare] 
este a imaginarului şi fantazării informe. 

În general, imaginaţia este agent/medium al infinitizării, ea modifică sensibil 
conținuturile sentimentului, cunoaşterii şi voinţei, inventând câmpul acelui posibil care atrage 
omul către infinit, îndepărtându-l astfel de realitatea imediată a eului astfel încât îi deturnează 
interesul pentru revenirea în finitudinea pedestră. Dispreţul pentru limite este sursa 
volatilizării eului, chiar dacă viaţa pare a-şi urma cursul firesc şi pericolul ruperii de concret 
nu este sesizabil. Aşa cum sesizează Gregor Malantschuk, imaginaţia este interpretată de către 
Kierkegaard ca o facultate cognitivă instar omnium specific umană prin care este construită 
viaţa în referențialul infinităţii;, exigenţa infinitului - ca probă a eternității - are totdeauna un 
sens concret, întrucât este integrată în şi asumată prin mişcarea existenţială a sinelui; de aceea, 
imaginaţia trebuie temperată prin raţionament logic şi reflecţie morală pentru a nu degenera în 
himeră.? 

Atunci când finitul se substituie contrariului său, aspiraţia umană este strâmt[or]ată, 
disperarea izvorând tocmai din îngustime intelectuală şi sărăcie morală; spiritul este 
emasculat: se îngrijeşte doar să dea o valoare infinită lucrurilor indiferente, mărunte, banale; 
mizele nu pot fi decât minore: omul acceptă să fie captiv în finit, „încetând să fie un eu/sine 
pentru a deveni un număr, un om în plus, o altă repetare a acestei exasperante uniformităţi.”S 
În această categorie intră cei dispuşi la adaptare confortabilă; urmând înţelepciunea curentă — 
în fond, mediocră —, se aruncă în vâltoarea lumii preocupaţi de reuşită, succes, devenind 
simple exemplare ale unei mulțimi. 

Eul nu devine decât dacă este liber, de aceea, alături de sinteza infinit — finit, sunt 
esențiale categoriile de „posibilitate” şi „necesitate”. Aşa cum finitudinea — în raport cu 
infinitul — limitează, necesitatea este cea care înfrânează câmpul posibilului. Eul — ca sinteză a 
finitului cu infinitul — este mai întâi pus, există ca virtualitate; pentru a deveni, se proiectează 
pe ecranul imaginaţiei care îi revelează infinitul posibilului; eul potenţial — deci eul privit sub 
unghiul putinţei de a fi — conţine atât posibil cât şi necesitate, întrucât, fără îndoială, este el 
însuşi, dar trebuie şi să evolueze. Devenirea este o mişcare pe loc atunci când eul rămâne — 
datorită deficitului de necesitate, respectiv, ca urmare a sustragerii din real — o posibilitate 
abstractă. Mirajul evadării eului din ceea ce efectiv este el însuşi, rătăcirile sale într-un posibil 
! Ibidem, p. 81 
? Søren Kierkegaard, Oeuvres complètes, Tome XX, Index Terminologique. Principaux concepts de Kierkegaard 
par Gregor Malantschuk, Traduit du danois, adapte et complete par Else-Marie Jacquet-Tisseau, Paris, Editions 
de I' Orante, 1986, p. 62, 67-68 


? Søren Kierkegaard, La Maladie à la mort [Gucrir du désespoir]. Un exposé psychologique chrétien pour 
L'edification et le réveil, ed. cit., p. 84 


94 


nerelaţionat cu necesitatea se ataşează fie dorinţei, nostalgiei, fie melancoliei imaginative 
(speranţă, credinţă sau angoasă). 

Poziţiile deterministe şi fataliştii presupun o asemenea lipsă a posibilului încât totul 
devine banal, iar viaţa eşuează în platitudine. Or, afirmă Kierkegaard, „personalitatea este o 
sinteză de posibilitate şi necesitate. Prin urmare, din această cauză, persistenţa sa este ca şi 
respiraţia, care înseamnă inspiraţie şi expiraţie. Eul deterministului nu poate să respire, 
întrucât este imposibil ca să respiri numai ceea ce este necesar; atunci cul se asfixiază pur şi 
simplu. Fatalistul este disperat, întrucât l-a pierdut pe Dumnezeu, şi, prin aceasta, propriul 
sine; a fi lipsit de Dumnezeu înseamnă a fi lipsit de sine însuşi. Or, fatalistul nu are 
Dumnezeu, sau, ceea ce înseamnă acelaşi lucru, Dumnezeul său este necesitatea; într-adevăr, 
la fel cum totul este posibil în Dumnezeu, Dumnezeu constă tocmai în faptul că totul este 
posibil. De aceea, cultul pe care fatalistul îl aduce lui Dumnezeu este, în punctul său maxim, o 
interjecţie; esențialmente, mutism, supunere oarbă/mută; fatalistul nu se poate ruga. A te ruga 
înseamnă a respira, şi posibilitatea este pentru mine ceea ce este oxigenul pentru respiraţie.” 
Pentru a se ruga, omul are nevoie de un Dumnezeu care reprezintă sensul deplin al 
posibilului/posibilității; „Dumnezeu constă în faptul că totul este posibil sau că totul este 
posibil lui Dumnezeu”, iar sinele propriu se împlineşte prin raportare directă şi transparentă la 
Dumnezeu, a cărui voinţă este tocmai posibilul. Filistinii sunt vidaţi de orientare spirituală, iar 
lipsa de imaginaţie - care înseamnă, de fapt, absenţa posibilului - este simulată prin situarea în 
câmpul probabilului (în care posibilul găseşte totdeauna un refugiu). 

În acest context, merită atenţie aparte o precizare făcută de Kierkegaard: „credinciosul 
deține antidotul pe veci infailibil împotriva disperării: posibilitatea. Pentru Dumnezeu totul 
este posibil în fiecare clipă. Tocmai în aceasta constă sănătatea credinţei, care rezolvă 
contradicțiile.”! 

Creşterea conştientizării intensifică disperarea. „Disperarea diavolului este cea mai 
intensă dintre toate, căci diavolul este spirit pur şi, prin urmare, conştiinţă şi transparenţă 
absolute; nu este în el nimic obscur care să poată servi ca circumstanţă atenuantă şi, de aceea, 
disperarea sa este însăşi sfidarea absolută. Acesta este maximul disperării. La minimum, este 
o stare sau, cum este omeneşte tentația de a spune, se trăieşte într-un soi de inocenţă, fără a şti 
că este disperare.” Aşadar, celui mai înalt nivel al inconştienței (non-conştientizării) îi 
corespunde pulsul cel mai de jos al disperării, atât de vlăguit încât ne putem întreba dacă mai 


poate fi vorba despre disperare. Kierkegaard consideră că această formulă a disperării — care 

se ignoră, nu este conştientizată — este cea mai frecventă; omul care posedă o conştiinţă 
redusă a[supra] faptului că, în calitate de om, trebuie să se asume ca spirit duce o viaţă 
vegetativă, multiplicată sub presiunea ispitelor curente. Deşi, în timp, se ajunge la o extincție 
a rosturilor spirituale, disperatul este apărat în/de ignoranță, însă în paguba sa, împotriva 
conştiinţei, şi, de aceea, [îşi] este, de fapt, propria sa victimă. 

De fapt, „disperarea însăşi este o negativitate; ignorarea sa este o nouă negativitate”!; 
disperarea fără de ştiinţă nu se îndepărtează de adevăr şi salvare decât cu un pas negativ în 
plus. În dialectica pură, se poate face simplu o ierarhie valorică între disperarea care se ignoră 
şi disperarea conştientă; sub raport moral, se poate spune, desigur, că acela care, cu bună 
ştiinţă, rămâne în disperare este mai departe de şansa propriei salvări — întrucât disperarea sa 
este mult mai intensă —; însă, ignorarea disperării nu o poate anula, ci este sursa unor pericole, 
pe fondul insensibilităţii spirituale şi a existenţei vegetative. Numai sub acest aspect se poate 
susține că disperatul ignorant este în ghearele sigure ale disperării. De altfel, în toate 
ipostazele ignoranței este impregnată angoasa unui neant spiritual care secretă o siguranță 
golită de interioritate, iar unde este prezentă angoasa disperarea este la pândă şi devine 
evidentă imediat ce se clatină vraja inocenţei şi încep să se ofilească iluziile sensului. Această 
întrepătrundere dintre angoasă şi disperarea lipsită de conştiinţa sa poate fi sesizată în stilul 
vieţii estetice (caracterizat prin absenţa spiritului), în păgânism (care, potrivit lui Kierkegaard, 
nu cunoaşte dimensiunile modelatoare ale spiritului, dar este orientat către acesta), precum şi 
în omul natural (atotprezent în spaţiul creştinătăţii) care — prin îndepărtare de sensurile 
interiorităţii şi trădarea mizelor vieţii autentice — este un păgân modern, definibil prin lipsă de 
spiritualitate. 

Disperarea conştientă de existenţa sa — deci conştientă de faptul că eul posedă în sine 
ceva etern[itate] — are două forme de manifestare; una în care nu se vrea să fie el însuşi; şi alta 
în care se vrea să fie el însuşi. Prima este o «disperare-slăbiciune». A doua poate fi numită 
«disperarea-sfidare». 

«Disperarea-slăbiciune» — explicitată de Kierkegaard în categoria spirituală a 
feminităţii — este prilejuită, mai întâi, de temporar sau lucruri vremelnice; omul fixat în lume 
şi viaţă prin spontan nu are şi nu percepe în sine decât o aparenţă înşelătoare de eternitate; 
chiar dacă doreşte, rămâne un dativ: „mie”, fără altă dialectică interioară decât aceea a 
agreabilului şi dezagreabilului; deci, nu are conştiinţa infinită a eului, a disperării şi a stării 


disperate în care se află, rezumându-se la o reflecţie cantitativă în termeni de fericire, 

nenorocire, fatalitate; de fapt, disperarea însăşi este pasivă, întrucât vine din afară; nefiind o 
acţiune inițiată lăuntric, se reduce la cumularea incoerentă de suferinţe reflexe — ca reacții 
primare impuse de cursul şi [opresiunea împrejurărilor. Dependenţa de imediat justifică 
voinţa de a nu [mai] avea un eu, dorinţa de a fi un altul, aşteptarea incertă a unui alt eu, 
nostalgia de a fi fost altfel ş.a.m.d. Îndepărtarea graduală de imediatitate este posibilă prin 
creşterea reflecţiei asupra propriei condiţii, fără însă a se depăşi marginile supunerii pasive la 
cauze exterioare. Pe scurt, se poate spune că disperarea-slăbiciune constă într-o suferință 
pasivă de sine, contrară disperării prin care se revendică individualizarea. Şocurile 
evenimențţiale, progresul în perceperea diferenţei intime dintre sine şi lumea externă ş.a. nu 
schimbă mai nimic: insul ignoră experienţele interiorităţii; fără nimic îndărăt, fondul delicat al 
sufletului este deschis către viaţa reală, activă de care îşi leagă împlinirea; privarea efectivă de 
lucruri temporare este continuată imaginativ la infinit, disperarea având ca pretext vremelnicia 
in toto şi exprimând, astfel, o anume înaintare în conştiinţa de sine. 

Urmează — nu prin acumulare, ci prin ruptură — un alt fel de disperare-slăbiciune; dacă 
până acum obiectul era temporar — în sensul că se disperă de un anume lucru vremelnic sau de 
vremelnicaeie] în ansamblul său —, schimbarea de perspectivă este produsă de faptul că 
disperarea este relativă la veşnice], eternitate]; accentul privirii este schimbat: „de care...” 
(“de ce...) este înlocuit prin „relativ la...”, „faţă de ...”; disperarea legată de câte ceva (şi 
mereu altceva) trecător trece într-o postură în care este pusă în relație cu problema 
eternului/eternităţii. În această nouă postură, omul disperă de slăbiciunea sa, însă fără să 
ajungă la sfidare. Conştiinţa fragilității constitutive adânceşte viaţa interioară până la a se 
cristaliza convingerea că disperarea însăşi nu este altceva decât ratarea eternității şi pierderea 
de sine însuşi. Mai mult: disperarea nu mai este un rău pasiv, ci o acţiune, nu vine din afară, ci 
din străfundurile eului, fără şansă de uitare şi/sau cicatrizare. 

“Disperarea-sfidare” — în şi prin care omul vrea să fie el însuşi — este situată sub 
semnul masculinităţii: virilitate a voinţei şi luciditate tăioasă a spiritului. Sfidarea este posibilă 
mulţumită eternității; „se face un abuz disperat de eternitatea pe care eul o are pentru a vrea cu 
disperare să fie el însuşi”!; dacă, în mod obişnuit, prin disperarea care pregăteşte saltul către 
credinţă individul „găseşte forţa de a se pierde pentru a se regăsi”, în cazul de faţă, încă de la 
început, el „refuză să înceapă prin a se rătăci, ci vrea să fie el însuşi”, „pretinde conştiinţa 
unui eu infinit"? care, însă, nu este în realitate decât „forma cea mai abstractă, posibilitatea cea 


mai abstractă a eului” şi, de aceea, disperatul se detaşează de orice raport cu şi de orice 

raportare la puterea care l-a instituit, refuzând însăşi ideea existenţei unei asemenea puteri. 
Spiritul îşi revendică autonomia, nerecunoscând nici o putere mai presus de el, şi, cu o atenţie 
ambițioasă, îşi propune să dispună de sine însuşi, să-şi creeze eul ce vrea să devină, admițând 
din eul concret numai ceea ce este potrivit. Întrucât, iniţial, forma infinită — proiecția de sine — 
nu este decât eul negativ, activismul uman experimentează, pretinzând astfel să confere 
actelor sale un interes şi un sens infinit. Multiplicarea este, de fapt, căutare în limitele eului şi, 
deci, nu se poate ajunge până la erijarea în mod experimental în Dumnezeu; întrucât această 
dialectică nu are nici un punct fix, insistența în construirea de sine poate eşua — tocmai 
datorită arbitrarului subiectiv — într-un „eu” din ce în ce mai ipotetic: „în efortul său disperat 
de a fi el însuşi, se străduie către un scop diametral opus şi, pur şi simplu, nu devine un 
eu/sine.” Acest provizorat, prin care omul se consideră stăpânul absolut al propriului eu, 
dezvăluie o seriozitate/gravitate frauduloasă, întrucât disperarea îşi integrează/procură şi ceea 
ce nu ar trebui s-o caracterizeze: satisfacție, plăcere, folosinţă, avantaj ş.a. Absorbit de 
activismul unui „rege fără regat”, „eul, în disperarea sa, vrea să savureze întreaga satisfacţie 
de a parveni la propriul sine, de a se concepe el însişi, de a fi el însuşi.”! Însă, întrucât 
contestă alteritatea divină, îndârjirea creării propriului eu sfârşeşte în comprehensiune vagă de 
sine, proteism existenţial şi infinitizare pedestră. 

Totuşi, nu poate fi vorba de o simplă reîntoarcere în orizontul imediatităţii spre a-şi 
afla salvarea în divertisment, batjocură de sine sau în resemnarea umilă. Mai degrabă ne aflăm 
în faţa unui tip special de refuz: „nu se vrea să se admită a se consola, nici a se vindeca prin 
eternitate”; „se acordă lucrurilor pământeşti o asemenea valoare încât eternitatea nu poate să 
ofere nicio consolare”, dar nici mizele efemere nu oferă temeiul unei înălțări. O dată 
asumate, aceste contradicții dau prilejul de „a face din întreaga existenţă un subiect de 
scandal”: prin sfidare, omul vrea să fie el însuşi, nu în ciuda disperării, ci închizând-o în 
întreaga sa viaţă şi extrăgându-şi insolenţa din chin, fără să mai conteze pe o şansă de sprijin, 
nici măcar de la Dumnezeu — pentru care totul este posibil. Se întâmplă ca omul ce suferă să 
nu caute lucrul cel mai bun care îi este de ajutor, ci o form[ul|ă sau alta pe care o doreşte; 
sprijinul venit de sus — în speţă, cel divin — poate fi, în absolut, resimţit ca umilinţa de a trebui 
acceptat ca atare — aşa cum şi cât este —, fără a pune condiţii, omul [re ]simţindu-se un nimic în 
mâna „salvatorului”; cât este în căutarea ajutorului, pare a fi obligat să renunţe la a mai fi el 
însuşi. Condensarea suferinţei orientează disperarea către furia demonică. Omul nu mai vrea 


salvarea, oricum vine prea târziu — fie şi din partea lui Dumnezeu; în consecinţă, „preferă să 

tune şi să fulgere împotriva a toate şi să pozeze în victimă a vieţii şi a lumii întregi, o victimă 
pentru care contează să aibă în mână propria sa nenorocire pentru ca nimeni să nu i-o 
răpească, căci, dacă îi este luată, el nu mai poate să [se] convingă, nici să probeze că el are 


sl 


dreptate.” Frica de eternitate începe să exprime tocmai această frică de a nu i se lua ceea ce el 
consideră însemn al unei superiorităţi infinite faţă de restul oamenilor, şi însăşi justificare a 
faptului de a fi întocmai cel care este. 

Spiritualizarea disperării înseamnă interiorizare tot mai accentuată până la închiderea 
lumii subiective şi indiferență faţă de aparențele care ascund disperarea. Însă, tactul demonic 
dovedeşte o minuţiozitate aparte în a se sustrage hermetismului interiorității prin aparenţe 
oarecare, cât mai insignifiante şi neutre posibil, sub care se ascunde. Astfel mascată, 
disimulată, spiritualitatea pune în faţa realităţii „un loc împrejmuit, o lume exclusiv pentru 
sine, o lume în care eul disperat, „fără răgaz ca şi Tantal se chinuie să vrea să fie el însuşi.” Pe 
această linie de evoluţie, consideră Kierkegaard, se atinge cea mai condensată formulă a 
disperării. Demonicul nu practică admiraţia exagerată de sine, idolatria eului propriu, precum 
stoicii; desăvârşirea este urmată şi voită „din ură faţă de viaţă”; „vrea să fie el însuşi potrivit 
nimicniciei sale” pentru a-l compromite pe Dumnezeu; „nu vrea în ciudă să-şi rupă sinele de 
puterea care l-a instituit, ci vrea să i se impună prin sfidare, să-i țină piept.” „Prin revolta sa 
contra întregii vieți — notează Kierkegaard —, acest disperat crede că a găsit o probă împotriva 
acesteia, împotriva bunătăţii ei; crede că el însuşi este această dovadă şi vrea să fie întocmai 
astfel, şi de aceea vrea, de asemenea, să fie el însuşi, împreună cu suferinţa sa, pentru ca, prin 


”2 În timp ce disperarea- 


chiar această suferinţă, să protesteze împotriva întregii existenţe. 
slăbiciune se ascunde în consolare, disperatul demonic nu mai vrea să ştie nimic despre 
eternitate - fie şi numai pentru că o asemenea consolare i-ar ruina obiecțiile de principiu pe 
care le ridică împotriva a tot ceea ce există. 

Păcatul este o condensare a disperării; slăbiciunea sau sfidarea se îndreaptă către şi se 
raportează la puterea supremă; conştiinţa de a fi în faţa lui Dumnezeu, sau faptul de a avea 
ideea de Dumnezeu, precizează şi intensifică natura dialectică, etică şi religioasă a păcatului 
încât — prin analogie cu terminologia juridică — aceasta poate fi numit „disperare calificată”. 
Sub raport psihologic, punctul cel mai de sus pare a fi atins de viaţa poetului orientat religios: 
în resemnarea acestuia nu lipseşte ideea de Dumnezeu, însă fără a fi vorba de un credincios în 


sensul strict al cuvântului; posedă numai componenta primară a credinţei: disperarea, iar 


aceasta exprimă o nostalgie arzătoare pentru religie; structurarea conflictuală a fondului 

sufletesc îl îmbie către visare în loc de a trăi, către o raportare imaginativă cu binele şi răul 
care suspendă raportul real ce ar trebui creat prin chiar viaţa sa. 

Kierkegaard nu urmează calea descrierii psihologice a „disperării calificate”, ci îi 
relevă semnificația dogmatică. De fapt, operează o schimbare de optică prin care este posibilă 
o detaşare de explicitarea complice a diferitelor moduri de a dispera; în prelungirea analizei 
antropologice a disperării, Kierkegaard recurge la postulate metafizice în marginile cărora 
însuşi fenomenul disperării este învestit cu şi îşi asumă confuz un rost într-un spaţiu al 
soluțiilor posibile. Dimensiunea eternității din om şi dialectica infinitizării sinelui sunt 
sustrase din stările de sufocare existențială şi limpezite într-un plan în aparenţă exterior, deşi 
ulterior se dovedeşte a fi nemijlocit implicat în toate fibrele dramei căutării de sine; abia 
modificarea de perspectivă restituie disperării amploarea şi vertebrarea existenţială cu sens. 
Gradaţiile conştiinţei de sine — de fapt, progresia prin salt de la ignorarea eului etern până la 
ipostazele acelei conştiinţe de sine în care există totuşi eternitate — sunt evidenţiate din 
unghiul eului uman. Kierkegaard este, însă, interesat de acele conversiuni spirituale care apar 
numai atunci când eul însuşi se judecă pe sine în faţa lui Dumnezeu, deci se autoraportează 
(sau este calificat prin raportare) la ideea de Dumnezeu. În consecinţă, calitatea de om este 
surprinsă (şi se dezvăluie) conform cu măsura lui Dumnezeu. Schimbarea de registru analitic 
ni se pare legitimă, cu atât mai mult cu cât radiografia diferitelor fixări şi direcții de evoluţie 
ale disperării dovedesc natura dilematică a umanului, şi mărturisesc neputinţa ieşirii din 
paradoxul tragic al polarizărilor existenţiale produse de spirit — ceea ce înseamnă că omul, în 
măsura în care îşi asumă în ecuaţia vieţii provocarea esenţială a infinitului şi eternității, nu [- 
şi] poate afla doar în şi prin sine însuşi rezolvări autentice; reamintim că disperarea este 
privită ca maladie fatală, boală de moarte, boala, nu leacul, iar în Dumnezeu Kierkegaard 
unifică, în acest context, funcţia unui postulat metafizic ce îngăduie cert antidotul disperării. 
De fapt, este introdusă o nouă măsură a umanului. „Disperarea se intensifică proporțional cu 
conştiinţa de sine; însă eul se potenţează în funcţie de măsura sa, şi cu o putere infinită atunci 
când măsura este Dumnezeu.” Eul se sporeşte pe sine prin raportarea la Dumnezeu, şi, invers, 
însăşi ideea de Dumnezeu creşte împreună cu sinele. Numai conştiinţa de a fi înaintea lui 
Dumnezeu face din eul nostru concret „sinele infinit” care greşeşte „în faţa lui Dumnezeu.” 
Raportarea la Dumnezeu se lămureşte în/prin experienţa interiorităţii personale, în măsura în 
care nu poate fi vorba de o entitate exterioară, ci de ideea de Dumnezeu pe care eul o are în el 


însuşi, iar ideea nu rămâne exterioară voinţei individuale, ci se contopeşte în ansamblul 


1 . $ A . iz A .: 
Ibidem, p. 124. Intrucât “Dumnezeu nu ne este ceva exterior ca, de exemplu, un agent de poliție”, „orice păcat 
este comis în fața lui Dumnezeu.” 

experienţelor existenţiale. Păcatul este o categorie a spiritului: nu constă, pur şi simplu, în 
dereglarea (pervertirea) firii omeneşti, în desfrâul cărnii şi sângelui, ci în consimţământul 
(încuviințarea, adeziunea) spiritului la această dereglare. Şi, întrucât fiinţarea disperării este 
totdeauna în faţa lui Dumnezeu, „contrariul păcatului nu este virtutea, ci credinţa.”! Opoziția 
păcat-credinţă modifică toate conceptele etice. Criteriul suprem al creştinului constă în a se 
judeca dacă este sau nu în fața lui Dumnezeu — ceea ce atrage după sine absurditatea, 
paradoxul, posibilitatea scandalului logic, prin care creştinismul se apără împotriva oricărei 
speculaţii. Scandal[os]ul presupune că realitatea omului ar trebui să conste în faptul de a fi 
Singuratic, de a exista ca individ-singularțitate] în faţa lui Dumnezeu; apoi, că păcatul insului 
ar trebui să-l preocupe pe Dumnezeu. Dacă filosofii universalizează imaginar indivizii în 
specie, dizolvând, astfel, singularul, Kierkegaard dă pregnanță metafizică tocmai raportului 
permanent şi direct — faţă în faţă — al insului cu Dumnezeu; joncţiunea celor două ordini 
(regimuri existențiale) produce paradoxul, fie şi numai pentru că omul nu poate înţelege şi nu- 
şi poate explica raţional raportul. Paradoxul de „a trăi în cea mai mare intimitate cu 
Dumnezeu”? este priceput mai uşor prin analogie cu gelozia/invidia, interpretată de 
Kierkegaard ca „o admiraţie ascunsă (disimulată — n.n.)”; „admiraţia este abandonul fericit de 
sine însuşi, iar invidia o revendicare nefericită a eului”; „admiraţiei-invidie proprii relaţiilor 
inter-individuale îi corespunde raportul omului cu Dumnezeu opusul: o adoraţie-scandal.”* 
Dacă aptitudinea de a înţelege este deschiderea omului către om — distanța până la care 
poate ajunge spiritul în întâmpinarea omenescului —, credinţa întemeiază raportarea omului la 
divin; fiind un scandal pentru spirit, credinţa este mărturia faptului că raportul în cauză este şi 
rămâne incomprehensibil. „Pentru creştinism, păcatul rezidă în voinţă, nu în cunoaştere, şi 
această corupere a voinţei depăşeşte conştiinţa individului.” După ce revelaţia lui Dumnezeu 
prin Isus instruieşte omul în legătură cu natura păcatului, păcatul în faţa lui Dumnezeu este 
tocmai disperarea omului de a nu vrea să fie însuşi sau de a vrea să fie el însuşi. “Păcatul — 
sintetizează Kierkegaard — este ignoranta, ignorarea a ceea ce este păcatul”; el nu constă atât 
în a nu (putea) înţelege ceea ce este just, drept, bine, legitim, întemeiat, îndreptăţit, ci în faptul 
că omul nu vrea să-l înţeleagă, nu vrea justul. Viaţa spiritului nu are oprire; dacă justul nu este 
făcut şi asumat în chiar clipa recunoaşterii sale, cunoaşterea începe să se estompeze, iar 


voinţa-dorinţă — care dirijează natura inferioară a omului — activează o viclenie a amânării şi 


! Ibidem, p. 126 
? Ibidem, p. 128 
* Ibidem, p. 129 
* Ibidem, p. 137 
5 Ibidem, p. 138 

ademenirii, sfârşind prin a impune propriul etalon întregii vieți spirituale. Simplificând, am 
putea spune că disperarea este maladia fatală a spiritului provocată de falsificările (maladiile) 
voinţei, aşa încât omul (de-)cade în păcatul de a-şi ignora adevărata sa natură. 

Diferenţa de natură dintre Dumnezeu şi om întemeiază toate formulele paradoxului, 
legitimând, în acelaşi timp, singurul punct de vedere din care poate fi evidenţiată natura 
pozitivă a păcatului: dacă progresia disperării implică, pe de o parte, un progres al conştiinţei 
de sine şi, pe de altă parte, creşterea intensității pornind de la pasivitate până la actul conştient 
— ceea ce exprimă, de fapt, originea interioară a disperării —, păcatul — întrucât implică un eu 
potenţat prin credinţă — impulsionează către maximum de conştientizare a păcatului ca act. De 
aceea, „păcatul este o poziţie” — nu o negare, ci o atitudine, o condiţie pe care omul şi-o 
asumă, un mod de a se situa sub raport existenţial; pozitivitatea păcatului decurge tocmai din 
„a fi în faţa lui Dumnezeu.”! 

Fără îndoială, cei mai mulți dintre oameni trăiesc într-o indiferență mediocră atât de 
îndepărtată de bine şi credinţă încât viaţa lor conţine prea multă a-spiritualitate pentru a fi 
vorba de păcat, şi prea puţină vlagă interioară pentru a-i atribui disperarea. În contrast cu 
această viaţă |de]căzută în mediocritate, nu trebuie considerat un merit faptul de a fi un 
adevărat păcătos, ci contează doar preocuparea de a găsi o conştiinţă esenţială a păcatului. 
Străduinţa în păcat este un păcat în plus tocmai pentru că, lipsindu-i căinţa, reînnoieşte 
păcatul, astfel încât acesta devine o a doua natură. Intensificarea păcatului prin el însuşi face 
să nu mai conteze noile păcate privite izolat, ci starea continuă de păcat, perpetuarea şi 
perseverenţa sa; totodată, legea de potenţare a păcatului marchează — observă Kierkegaard — o 
mişcare interioară de conştientizare din ce în ce mai intensă. De fiecare dată, noua conştiinţă 
a păcatului intensifică starea de păcat, iar a dispera de păcatul propriu exprimă închiderea 
păcatului în propria sa consecvență. 

„Păcatul însuşi înseamnă îndepărtarea de ceea ce este bine, iar disperarea celui care 
păcătuieşte este o confirmare a acestei emancipări. În această încăpățânare păcatul se chinuie 
în mod evident/sincer/natural să etaleze ultimele forțe ale demonicului.”? Omul este prins într- 
o dublă închidere: nu numai că binele, căinţa şi iertarea sunt luat în gol, ci, în plus, sunt văzute 
ca pericole împotriva cărora se înarmează, aşa cum procedează omul de bine în faţa tentaţiei. 
Prin el însuşi, păcatul este lupta disperării, iar disperarea este tocmai acea experiență maladivă 


a spiritului care protejează tentaţia păcatului de a se menţine în starea de cădere accelerată. 


! Ibidem, p. 141 
? Ibidem, p. 150 

Deci, disperarea este o sursă de putere, o constrângere demonică asupra sinelui care salvează 
energiile păcatului de la epuizare. 

Mai mult: faptul de a dispera de păcatul său este amplificat prin disperarea relativă la 
absolvirea de păcate, întrucât, în faţa lui Christ, omul nu cutează, nu riscă să creadă (â 
disperarea-slăbiciune) sau refuză să creadă (= disperarea-sfidare). Schimbarea sistemului de 
referință — respectiv: faptul că omul nu mai este în simplă căutare de sine potrivit măsurii 
umane, ci în calitate de păcătos, situat ca imperfecți[un]e în faţa divinității — determină 
modificări de interpretare a slăbiciunii şi sfidării. Acestea sunt învestite cu înţelesuri, 
conţinuturi şi sensuri contrarii celor obişnuite. Astfel, dacă de obicei — aşa cum am sesizat şi 
în analiza tipologică a disperării — slăbiciunea se ataşează acelei disperări prin care omul nu 
vrea să fie el însuşi, în contextul de faţă — cel vertebrat de postulatul păcatului, care (auto-) 
poziţionează umanul potrivit măsurii divine — devine, în mod evident, sfidare, întrucât omul 
refuză să fie ceea ce este; iar dacă, în gândirea curentă, sfidarea indică o disperare prin care 
cineva vrea să fie el însuşi — categoria demonicului fiind performantă, omul voindu-se numai 
pe sine însuşi, nimic altceva —, în schimbarea de perspectivă propusă devine [în]semn al 
slăbiciunii, întrucât a rămâne la/în sine însuşi presupune voinţa de a fi păcătos. 

Disperarea ce se configurează în jurul problemei păcatului este, în acelaşi timp, 
„primul moment al credinţei”! — în măsura în care dialectica sa dovedeşte o mişcare către 
credinţă; însă, atunci când ricoşează în faţa ideii de Dumnezeu şi întoarce spatele credinţei, 
devine un nou păcat. În acelaşi fel, scandalul, ca posibil abolit, anunţă închegarea credinţei, 
dar, totodată, aparține păcatului. 

Circumscriind tendinţe ambivalente ce tensionează fluxurile interiorităţii, Kierkegaard 
activează surse latente de trezie spirituală împotriva unui creştinism confortabil sub raport 
sufletesc. Doctrina păcatului este folosită pentru a evidenția categoria individualului, iar 
individul este dincoace de concept, o devenire ce nu poate fi redusă la definiţii şi schematizări 
logice. Deşi comun tuturor oamenilor, păcatul speciei nu poate fi tratat printr-un concept 
nivelator, ci — am putea spune — se distribuie fără să se împartă individualităuilor, astfel încât 
fiecare trebuie privit ca singularitate păcătoasă. Fiecare om este (şi trebuie să se asume pe sine 
ca) realitate ireductibilă, iar, „dintre toate atributele aplicabile omului, păcatul este singurul 
care nu poate în niciun fel - nici via negationis, nici via eminentiae - [nici pe calea negaţiei, 
nici prin calea transcendenţei] să fie aplicat lui Dumnezeu”; credinţa se adânceşte doar în 


măsura în care îşi însuşeşte consecinţele ce decurg din certitudinea unei diferenţe de natură 


! Ibidem, p. 156 

între om şi Dumnezeu. Transferul atributelor între cele două ordini esenţial distincte — de o 
parte, sacrul, iar la polul opus omenescul din individ — este inadmisibil. Distanţa infinită 
dintre cele două regimuri existenţiale este tocmai temeiul scandalului prin care izbucneşte 
subiectivitatea personală întru limpezirea de sine; în ultima instanţă, alternativa este simplă: 
„fie trebuie să fii scandalizat, fie trebuie să crezi.”! Această evidenţă ontologică — drept temei 
al diferenţei radicale dintre rațiune şi credință — este sursa explicitărilor kierkegaardiene 
privitoare la raporturile dintre absurd, paradox/scandal logic şi disperare. „Paradoxul nu este 
o concesie, ci o categorie, o determinaţie ontologică şi exprimă raportul dintre spiritul 
existenţial-cunoscător şi adevărul etern.”? Confruntarea existenței umane cu imperativele 
adevărului etern legitimează structura categorială a paradoxului, întrucât — contrar principiului 
hegelian — nu tot ceea ce este real este şi raţional. Înlănţuirea probatorie a discursului raţional 
ajunge într-un impas definitiv, solicitând o cunoaştere/atitudine spirituală care depăşeşte şi 
încapsulează ireductibilul raţiunii.” Absurdul este, la rândul său, „o categorie care nu anulează 
credinţa, ci o întemeiază, în măsura în care „este criteriul negativ a ceea ce este superior 
intelectului şi cunoaşterii umane”; el este doar „determinaţia formală a credinţei”, „o expresie 
a disperării”, care, la rândul ei, este „criteriul negativ al credinței.” Absurdul constă în 
conştientizarea unei disproporții între limitele umane şi atotputernicia divină; disperarea este 
simptomul existențial al acestei determinații ontico-ontologice, iar credința este remediul a 
ceea ce omeneşte nu este posibil prin pozitivitatea evidenţei că lui/prin Dumnezeu totul este 
posibil — deci „antidotul disperării”. 

Sinele se ridică la cel mai înalt grad al disperării prin păcatul împotriva Sfântului Duh: 
„un război între om şi Dumnezeu, în care omul îşi schimbă tactica”, nu se mai eschivează, ci 
este absorbit de păcatul care devine din ce în ce mai precis el însuşi. „Disperarea în privinţa 
iertării păcatelor este o atitudine pozitivă în faţa ofertei de compasiune divină; păcatul nu mai 
constă pur şi simplu în a i se sustrage, nu este numai defensiv. Ci păcatul prin care se renunţă 
la creştinism ca la o născocire sau impostură este un război ofensiv. Toată tactica precedentă 
recunoştea, într-un sens, superioritatea adversarului. Dar acum păcatul este cel care trece la 


atac.” Posibilitatea scandalului nu este abolită, ci, dimpotrivă, întărită de dogma creştină a lui 


! Ibidem, p. 161 

? Soren Kierkegaard, Papers and Journals. A Selection, translated with introductions and notes by Alastair 
Hannay, Penguin Books, London, 1996, p. 255 

? Vezi argumentele pe baza însemnărilor din manuscrise: France Farago, Comprendre Kierkegaard, Armand 
Colin, Paris, 2005, p. 136-142 

* Soren Kierkegaard, Papers and Journals. A Selection, ed. cit., p. 458-460 

5 Sören Kierkegaard, La Maladie à la mort [Guérir du désespoir]. Un exposé psychologique chrétien pour 
l'édification et le réveil, ed. cit., p. 164 

Dumnezeu întrupat Om: afinitatea dintre Dumnezeu şi om — situată sub semnul iubirii, a 
sacrificiului lui Christ — este însoţită de posibilitatea scandalului — ca garanţie a protejării lui 
Dumnezeu împotriva familiarităţii umane. Însăşi credinţa sub forma adoraţiei — în măsura în 
care între credincios şi Dumnezeu se află mereu o prăpastie infinită — include riscul 
scandalului facultăților raționale. 

„Dumnezeu şi omul sunt două naturi pe care le separă o diferenţă calitativă infinită. 
Orice doctrină care nu vrea să ţină cont de aceasta este pentru om o nebunie, şi, din 


perspectivă divină, o blasfemie.”! 


Dacă păgânismul reduce pe Dumnezeu la om — 
închipuindu-şi-l după măsura omenescului (= zeii antropomorfi) —, în creştinism Dumnezeu se 
face om, însă numai sub rezerva posibilității scandalului (care asigură separaţia netă a celor 
două regimuri existențiale). Kierkegaard consideră că autenticitatea credinţei creştine este 
probată tocmai de transfigurarea existențială a acestei diferențe ontologice — ceea ce 
presupune, inevitabil, proba scandalului, a paradoxului; mai precis: pronunţarea personală în 
legătură cu dubla natură a lui Christ. Dacă, în forma cea mai de jos, inocentă, problema este 
lăsată ca indecisă, dacă, în prelungire, se adoptă o întruchipare negativă a scandalului — printr- 
o suferință fixată pe paradox —, formula cea mai acută — pozitivă — tratează dogma creştină 
drept fabulație, afirmându-se fie că Christ nu are decât aparență umană, nefiind în fapt o 
persoană, fie că nu este nimic altceva decât un om. Misterul dublei firi (naturi) — deci, temeiul 
paradoxului — este, astfel, tranşat prin expansiunea agresivă a unei disperări condensate prin 
fixarea deliberată în păcat. 

În acest punct este evident contrastul maxim dintre disperare şi credință; disjuncţia 
între aceste alternative neechivalente şi diferite calitativ hotărnicesc, de fapt, spaţiul căutării 
de sine. Starea în care disperarea este în întregime absentă este caracterizată astfel: „eul care 
se raportează la sine însuşi şi vrea să fie el însuşi devine transparent şi se întemeiază pe 
puterea care l-a instituit”; această formulă este chiar definiţia credinţei. Referenţialul 
religios/teologic al textului kierkegaardian are, în chiar nucleul său ideatic, o 
semnificaţie/valoare metafizică, în măsura în care Dumnezeu exprimă/este Absolutul însuşi, 
infinitul/infinitatea. În acord cu o asemenea interpretare, Alasdair Hannay remarcă: "prin 


faptul că ia ca model pe Dumnezeu-Om şi relaţia cu Dumnezeu ca sens al eternului în individ, 


Kierkegaard împinge realizarea [împlinirea-n.n.] dincolo de raza de acţiune a propriilor 


! Ibidem, p. 165 
? Ibidem, p. 170 

noastre capacităţi."! Mai mult: sintagma "înaintea lui Dumnezeu" poate fi înlocuită cu/prin 
"ceva etern în sine” |însuşi-n.n.], întrucât sinele devine conştient de faptul că are/este, în 
structurile sale de profunzime, o „realitate copleșitoare”? ce se dezvăluie şi trebuie asumată la 
modul absolut. Din perspectiva unei asemenea posibile interpretări, credinţa nu anulează în 
totalitate disperarea, ci doar o re-semnifică. Compatibilă cu o asemenea concluzie este şi 
observaţia lui Alasdair Hannay că "problema cu care s-a confruntat Kierkegaard însuşi a fost 
aceea că, chiar şi atunci când măsura este Dumnezeu, individul tot nu ştie dacă se află în 
disperare sau nu."? De altfel, Arne Grøn interpretează — pe baza textelor şi sugestiilor 
kierkegaardiene — angoasa/anxietatea şi disperarea ca fenomene afective/spirituale cu o 
ambiguitate de fond, deci cu dublă deschidere/dispoziţie, ca o formă aparte de non-libertate şi 
sechestrare de sine. 

Convins de faptul că împlinirea omenescului din fiecare ins este o chestiune — 
neconceptualizabilă — de raportare la eternul din propria persoană, Kierkegaard constată cu 
amărăciune cât de rari sunt oamenii a căror conştiinţă interioară păstrează o continuitate în 
căutarea propriei identități; la cei mai mulţi, această conştiinţă de sine este intermitentă, 
sesizabilă doar în faţa deciziile grave, rămânând claustrată în cotidian[eitate], iar, dacă omul 
nu există ca spirit decât „o oră pe săptămână", este, în mod evident, „un fel cât se poate de 
animalic de viaţă spirituală”, în timp ce „eternitatea este în esenţă continuitate",asumare 
spirituală neîntreruptă şi credinţă.” 

“Plictiseala este panteismul demonic”; dacă, de obicei, în panteism se află o plinătate, 
în cazul plictiselii este exact invers. „Plictiseala se întemeiază pe acel nimic ce se aruncă de-a 
curmezişul existenţei, vertijul său este infinit ca acela ce se resimte privind într-o prăpastie 
infinită”; divertismentul, goana după plăceri nu rezolvă nimic, întrucât „răsună fără ecou”; 
schimbarea este posibilă numai prin „asolament”: se exclude schimbarea extensivă, şi se 
schimbă metoda de exploatare; limitarea de sine intensifică imaginaţia, iar satisfacția nu 
constă în extensie, ci în intensitate. O asemenea schimbare implică interioritatea, aflându-se în 


interiorul raportului (re-)amintirii cu uitarea. 


! Alasdair Hannay, Kierkegaard and the Variety of Despair, în: The Cambridge Companion to Kierkegaard, 
Edited by Alasdair Hannay and Gordon D. Marino, Cambridge University Press, 1998, p. 346-347 

? Ibid. p. 342 

* Ibid. p. 344 

* Arne Grøn, The Concept of Anxiety in Søren Kierkegaard, translated by Jeanette B. L. Knox, Mercer 
University Press, Macon, Georgia, 2008, p. 104-107 

5 Sören Kierkegaard, La Maladie à la mort [Gutrir du désespoir]. Un exposé psychologique chrétien pour 
l'édification et le réveil, ed. cit., p. 146. Inautenticitatea umană este radiografiată şi în pp. 147-148. 

ê Sören Kierkegaard, Ou bien... ou bien..., ed. cit., p. 226. 

7 Ibidem, p. 227 

Dacă speranţa de-limitează, încearcă evaziuni din real, adevărata artă a (re-)amintirii şi 
uitării presupune o atenţie lucidă față de modul în care trăim, ne bucurăm de viaţă şi asimilăm 
evenimentele trăite, fără a opera selecţii dictate capricios de plăcere şi neplăcere. Asolamentul 
este o tehnică a limitării în propriile experienţe existenţiale spre a obţine adâncirea de sine şi 
consistenţa singulară a omenescului din propria persoană. Sub acest aspect, „reluarea” 
(“repetiţia”) joacă o funcţie categorială, indicând însăşi „realitatea, seriosul existenţei.”! 

Kierkegaard constată că în filosofia modernă „reluarea [repetiţia — n.n.] este termenul 
hotărâtor pentru a exprima ceea ce era «reminiscența» (sau reamintirea) la greci”, cu 
deosebirea că, deşi sunt o mişcare identică, au direcţii opuse: ceea ce aparține reamintirii a 


fost, fiind vorba de „o reluare [spre] înapoi [în urmă — n.n.]”? 


„ în timp ce „reluarea propriu- 
zisă este o reamintire înainte [în faţă — n.n.]”, dinspre viitor şi posibil; de aceea, re-luarea, 
dacă [şi atunci când] este posibilă, aduce omului fericire, în timp ce re-amintirea îl face 
nefericit; cel care nu caută pretexte pentru a se eschiva de la gravitatea vieţii ocoleşte atât 
melancolia dulceagă a |re-]amintirii, cât şi speranţa reflexă. „Cel care vrea numai să spere este 
laş [fără vlagă — n.n.]. Cel care vrea numai să-şi reamintească este voluptuos. Iar cel care vrea 
reluarea este viril""«Turul vieţii» dinspre sfera posibilului prefigurează coerenţa existenţială 
şi consistenţa procesuală a sinelui. De aceea, „speranţa este un fruct îmbietor care nu satură; 
reamintirea este o provizie vrednică de milă care nu satură; însă reluarea este hrana cotidiană, 
o binecuvântare care potoleşte foamea” căutării şi împlinirii de sine. Reluarea/repetiţia şi 
clipa sunt, în textele kierkegaardiene, intensificatori existenţiali, punând singularitatea umană 
faţă în faţă cu Absolutul. În contextul interpretării metafizice a scenariului creştin, se poate 
admite — aşa cum sesizează Andre Clair — că, la Kierkegaard, "clipa este timpul 
împlinit/desăvârşit" şi se identifică fără rest cu "dogma creştină a încarnării |în-omenirii- 


n.n.]5 


! Sören Kierkegaard, La reprise, traduction, introduction, dossier et notes par Nelly Viallaneix, Flammarion, 
Paris, 1990, p. 67. 

? Ibidem, pp. 65-66 

* Ibidem, pp. 66-67 

* Ibidem, p. 67 

5 Andre Clair, Kierkegaard. Existence et éthique, Paris P.U.F. 1997, p. 192 

CATEGORIILE LUI ARISTOTEL 
CA TEXT DE AUTORITATE ÎN EVUL MEDIU TIMPURIU 


Marin Bălan 


Lucrarea lui Aristotel intitulată Categorii a reprezentat, pentru multe secole, primul text 
citit de cei care studiau filosofia. Începând cu Plotin, Porphyrios şi comentatorii greci ai lui 
Aristotel, continuând cu Boethius şi Părinţii Bisericii, apoi cu logicienii bizantini, arabi şi 
latini din Evul Mediu, toţi au interpretat teoria despre categorii, contribuţiile lor constituind, 
cel puţin pentru istoricii filosofiei, documente importante’. 

În studiul de faţă, lucrarea lui Aristotel despre Categoriile este prezentată aşa cum era ea 
folosită în educaţia filosofică medievală, ca un text de autoritate. Voi arăta că, pentru magiştrii 
medievali, modalitatea corectă de a studia logica — la fel ca în cazul teologiei, dreptului, 
medicinei şi filosofiei în ansamblu — era de a ajunge la o înţelegere deplină a unor texte şi de a 
merge mai departe pe urmele autorilor lor, având grijă să nu-i contrazică niciodată fără a 
explica pe deplin necesitatea de a face astfel sau de a arăta că textul lor poate fi interpretat 
într-un mod care să-i facă să spună ceea ce ei trebuiau să spună. Voi examina destinul 


Categoriilor ca text de autoritate până în secolul al XII-lea. 


Ideea de autoritate şi textul de autoritate 

Ceea ce uimeşte cel mai mult pe cititorul modern al textelor medievale este apelul la 
autorităţi, constant, se găsesc construcţii de felul: „cum spune Aristotel...” sau „cum spune 
Augustin...” etc., aproape orice text înfăţişându-se ca o țesătură de citate repetate în baza 
cărora sunt dezvoltate consideraţiile personale. Astfel de citate sunt cunoscute în literatura de 
specialitate drept „texte de autoritate”, iar autorii lor, ca „autorităţi”. 

În limbajul teologic medieval, „autoritate” (auctoritas) însemna, înainte de toate, 


calitatea în virtutea căreia o persoană — magistrat, scriitor, martor, preot — era demnă de 


! Edificatoare în acest sens sunt contribuţiile cercetătorilor reuniți în cadrul Simpozionului european de 
logică şi semantică medievală din anul 2000; vezi volumul: Joël Biard, Irene Rosier-Catach (6ds.), La tradition 
médiévales des categories (XI -XV siècles) — Actes du XIIe Symposium européen de logique et de sémantique 
médiévales (Avignon, 6-10 juin 2000), Louvain-la Neuve / Leuven-Paris, Editions de l’Institut supérieur de 
philosophie / Editions Peeters, 2003. Vezi şi volumele: Otto Bruun, Lorenzo Corti (eds.), Les categories et leur 
histoire, Paris, Vrin, 2005; Dov M. Gabbay, John Woods (eds.), Mediaeval and Renaissance Logic, Amsterdam, 
Elsevier, 2008. 

încredere; apoi, denumirea s-a transferat asupra persoanei înseşi care poseda această calitate — 
auctor — şi, în fine, asupra textul în care se exprimă opinia acelei persoane!. 

Conceptul de auctoritas” era fundamental în sistemul social, politic şi juridic roman; 
auctoritas trimitea la prestigiul unei persoane în societate şi, prin urmare, la capacitatea 
acesteia de a influenţa unele evenimente, de a se pune garant. Aveau auctoritas, în primul 
rând, magistraţii şi cei care îndeplineau anumite funcţii religioase (Pontifex Maximus) sau 
deţineau anumite poziţii în Senat (Princeps Senatus); dar şi preoţii, augurii, consulii şi chiar 
unele persoane private. De exemplu, răspunsurile unui jurist influenţau pe juraţi în luarea 
deciziilor; cu cât oratorul avea o auctoritas mai mare cu atât era mai mare influenţa sa asupra 
juraţilor. Cicero, în Pro P. Sulla oratio”, face apel la propria sa auctoritas, încercând să 
convingă audiența că ceea ce spune trebuie crezut din cauză că tocmai el, Cicero, spune acele 
lucruri, punând în joc propria sa dignitas“. După Cicero, „greutatea mărturiei nu este 
independentă de personalitatea martorilor; pentru a obţine încerderea, este nevoie de 
auctoritas”. El distinge între auctoritas din natură — cea conferită de virtute — şi auctoritas 
care depinde de circumstanţe: talent, vârstă, putere, experienţă. Toţi cei care se bucură de 
asemenea avantaje sunt judecători demni de a fi crezuţi”. 

În învăţământul medieval, auctor este cel a cărui opinie (sau doctrină), recunoscută într- 
un fel, era primită cu respect şi acceptată în mod docil. Un auctor nu stabilea însă adevărul, 
aşa cum se întâmpla în context juridic roman, ci reprezenta adevărul care există independent 
de noi: a văzut adevărul şi a spus; din acest motiv el este credibil şi ar fi o nebunie pentru cei 
care l-ar nega. 

Prin auctoritates Augustini, de exemplu, erau desemnate textele de autoritate ale lui 
Augustin, care sunt adevărate nu în sensul de „scrieri ale autorului însuşi şi nefalsificate”, 
(autentice) , ci în sensul că „garantează un adevăr”. Auctoritas nu este nimic altceva decât un 
adevăr care a fost expus în scris în vederea utilizării lui de către posteritate. 

Pentru creştini, cea mai mare provocare lansată vreodată inteligenţei omeneşti este 


evenimentul Întrupării, nu în sensul în care ar fi irațional, ci întrucât nu este reductibil la 


! Cf. M.-D. Chenu, Introduction à l'etude de Saint Thoma d'Aquin, Montreal, Institut d’études 
médiévales; Paris, Vrin, 1950, pp. 109-110. 

2 În legătură cu etimologia cuvântului, vezi: M.-D. Chenu, „Auctor, actor, autor”, în Bulletin du Cange, 
1927, pp. 81-86; idem, Introduction à l’étude de Saint Thoma d'Aquin, p. 109; idem, La theologie au douzième 
siècle, Paris: Vrin, 1957, pp. 353-357. 

* Cicero, Pro P. Sulla oratio (XXIX, $$ 80-85) (traducere de D. H. Berry), Cambridge, Cambridge 
University Press, 1996. Vezi şi K. A. Barber, Rhetoric in Cicero's Pro Balbo: an interpretation, Routledge, 
2004, îndeosebi pp. 4, 19-25, 38-42, 86-91. 

* Aceasta, spre deosebire de oratorii grecii care încercau să convingă prin argumente. 

* Cicero, Topica, 19.73 (traducere de T. Reinhardt), Oxford: Oxford University Press, 2003. 

rațiune. Nu este vorba numai de imposibilitatea de a înţelege cum Dumnezeu a devenit om, ci 
de faptul că Întruparea păstrează o transcendenţă faţă de rațiune, revenindu-i, ca fapt înscris în 
istorie, o autoritate care depăşeşte ordinea raţiunii. Deja pentru primii Părinţii ai Bisericii, ca 
de altfel, pentru toţi cei care n-au fost martori ai Învierii, autoritatea evenimentului Întrupării 
nu se mai impune în mod nemijlocit; pentru toţi, experiența directă a apostolilor este 
mediatizată de Noul Testament, deci printr-un text. De acum înainte, textul este cel care face 
autoritatea şi conservă date pozitive, istorice, față de care rațiunea începe să resimtă 
necesitatea de a opera o reconciliere cu propriile exigenţe speculative. Din acest dinamism se 
nasc alte texte, cum ar fi hotărârile Conciliilor sau scrierile Părinților Bisericii, toate 
revendicând o anumită auctoritas. 

Perioada patristică a inaugurat o dialectică fecundă între auctoritas (a textelor) şi ratio. 
Totodată, a apărut preocuparea de a găsi o metodă care să poată reconcilia ratio cu auctoritas, 
respectând legile proprii celor două domenii. 

Este deja un loc comun că trăsătura distinctivă a învăţământului medieval, nu numai 
pentru teologie, ci pentru toate disciplinele, rezidă în elaborarea conştientă şi voluntară 
pornind de la texte de autoritate!. Anselm distingea patru tipuri de texte de autoritate: 
Scriptura; hotărârile dogmatice ale Bisericii; operele Părinților Bisericii; scrierile filosofilor. 
Cât priveşte pe filosofi, Anselm socotea că „ar fi nechibzit să respingem autoritatea 
filosofilor” în chestiuni care îi privesc?. La cele patru tipuri s-a adăugat încă unul către 
sfârşitul secolului al XII-lea: sententiae modernorum magistrorum (opiniile magiştrilor de 
şcoală)”. Nu este exagerat să spunem că în Evul Mediu târziu orice text care aparţinea tradiţiei 
intelectuale cunoscute de medievali se bucura de o anumită autoritate. 

Apelul la autorități este complet străin gândirii moderne; pentru noi, faptul că un anumit 
autor a spus cutare lucru, oricine ar fi acel autor, nu ne oferă un motiv serios ca să credem că 
lucrurile au stat chiar aşa. 

Este adevărat că, în textele medievale, alături de argumente bazate pe autoritate, există şi 
argumente raţionale. Am putea sări peste frecventele argumente derivate din autoritate sau să 
le considerăm ca fiind doar de interes istoric şi să citim textul medieval ca şi când ar fi unul 


modern? 


! M.D. Chenu, Introduction à l'Emmde de Saint Thomas d'Aquin, p. 44. 

? Cf. Anselm, De grammatico, 1, în: Complete Philosophical and Theological Treatises of Anselm of 
Canterbury (traducere de J. Hopkins şi H. Richardson), The Arthur J. Banning Press Minneapolis, 2002. În 
legătură cu celelalte texte de autoritate, Anselm tratează în: De concordia, III (6), Cur deus homo, II, 39, 2-40, 
12; Epistola de Incarnatione Verbi, I; II, 6. 

* Vezi M.-D. Chenu, op.cit., pp. 113-115 

Aceasta ar fi, desigur, o eroare. Medievalii au discutat explicit despre statutul şi valoarea 
argumentelor de autoritate. De exemplu, Thoma de Aquino, examinând metoda şi scopul 
cercetării întreprinse în Summa Theologiae, arată că argumentele derivate din autoritate au o 
valoare diferită, după cum autoritatea pe care se bazează este omenească sau divină. Cel mai 
puternic argument este cel derivat dintr-o autoritate divină, în timp ce argumentul derivat 
dintr-o autoritate umană este cel mai slab!. „Aristotel spune cutare lucru” are evident mai 
puţină greutate decât „Dumnezeu spune cutare lucru”, gândurile omeneşti putând fi destul de 
des greşite, în timp ce Dumnezeu nu poate greşi. 

Totuşi, medievalii acceptau că argumentul derivat din autoritatea omenească este cel 
mai slab dintre toate; iar filosofii moderni care cred în Dumnezeu au, cu siguranţă, idei foarte 
diferite de cele ale medievalilor cu privire la ce a spus Dumnezeu. Nu ar fi îndreptățiţi atunci 
cititorii moderni ai textelor medievali să considere acest argument într-atât de slab încât să 
apară neglijabil? N-ar putea ei să privească ceea ce medievalii considerau că este „vocea lui 
Dumnezeu” ca fiind o simplă voce omenească, vocea lui Isaia sau a lui Pavel? N-ar putea fi 
tratată „vocea lui Dumnezeu”, prin urmare, ca o autoritate omenească, deci ca argumentul cel 
mai slab şi neglijabil? 

Dar este sigur că, dacă noi am citi scrierile medievale în acest fel, le-am înţelege greşit. 
Pentru intelectualii moderni, vocea autorităţii nu este câtuşi de puţin argument; în schimb, 
pentru cei medievali ea era. În mod evident, era cel mai slab argument dintre toate, astfel încât 
orice alt argument este mai puternic; dar era, cu toate acestea, un argument. 

A preda o disciplină într-o şcoală medievală însemna a-i explica sau a-i interpreta 
textele de autoritate. Abelard a propus, în Sic et Non, un exerciţiu dialectic al punerii în 
antiteză — o metodă lipsită de prejudecăţi, care pe moment a apărut prea inovatoare (totuşi, 
destul de străină spiritului ştiinţific din vremea noastră). Ceea ce solicita Abelard din partea 
magiştrilor era interogarea meticuloasă şi continuă a textelor de autoritate, cu respectarea unor 
reguli de discuţie: să se vadă dacă este vorba de o falsă atribuire, prin care se menţionează pe 
nedrept o persoană celebră ca autor, sau dacă textul este corupt; să se verifice dacă enunţul 
controversat a fost retractat de autor; să se stabilească dacă enunţul respectiv trebuie să fie 
relativizat în funcţie de timp şi loc; să se ţină cont de semnificaţiile diferite ale termenilor în 
enunţuri diferite; să se facă astfel încât să prevaleze autoritatea cea mai mare. 

Fiecare disciplină avea proriile ei texte de autoritate, magistrul fiind obligat să explice 


littera, să arate structura şi conținuturile ei, să demonstreze consistenţa ei internă şi să 


! Cf. Summa Theologiae 1, q. 1, a. 8, 

armonizeze enunţurile contradictorii fie în litera însăşi fie decurgând din compararea cu alte 
autorități. Aceasta se făcea printr-o citire atentă a culegerii de texte, prin explicarea 
argumentelor şi presupoziţiilor şi analiza termenilor şi expresiilor ambigue. Deoarece 
predarea se făcea într-un mod analitic, putem detecta o tendinţă către soluţii şi distincţii ad- 
hoc care erau uneori uitate sau respinse, chiar dacă ele ar fi putut fi de folos într-o abordare 


mai sistematică a disciplinei. 


Texte de autoritate şi manuale pentru predarea dialecticii 

Recunoaşterea legală autentifică, în ultimă instanţă, textul invocat şi îi conferă dreptul 
de a fi citat în argumentare. De aceea, fiecare magistru vorbeşte, conform obiectului său, de 
sursele sale autentice; filosofii aveau să fie invocaţi, de asemenea, ca autorităţi, în materie de 
filosofie. Este de înţeles, în aceste condiţii, grija magiştrilor şi, dintre toți mai ales a 
teologilor, de a se înarma cu „autorităţi”. În general, magiştrii medievali considerau că 
auctores stabiliseră principii perfecte şi nu se punea problema unui dezacord cu ei în privinţa 
chestiunilor de bază. 

Ca disciplină de studiu, dialectica însemna, înainte de orice, logica aristotelică; din 
această cauză, ea nu era uşor de învăţat, iar studenţii nu o socoteau la fel de relevantă ca 
gramatica. Totuşi, dialectica a reprezentat o parte foarte importantă din curriculum-ul 
facultăţilor de arte, în special pentru primii doi ani; căci textele de logică ofereau cea mai 
bună pregătire în ce priveşte tehnica unei dispute şi insufla agerimea necesară minţii în 
analiza şi respingerea argumentelor. 

Redescoperirea şi dezvoltarea logicii aristotelice constituie una din cele mai importante 
teme ale istoriei intelectuale a Evului Mediu. Până aproape de mijlocul secolului al XII-lea 
erau cunoscute doar două din lucrările de logică ale lui Aristotel: Categoriile şi De 
interpretatione, în traducerea latină şi însoțite de comentariile lui Boethius. Aceste lucrări 
aristotelice, împreună cu /sagoge a lui Porphyrios, o introducere standard la logica 
aristotelică, de asemenea, tradusă şi comentată de Boethius, şi monografiile logice ale acestuia 
din urmă despre silogism şi alte tehnici logice — De divisione, care tratează despre diviziune şi 


definiţie — şi tratatul, mai puţin folosit, De topicis differentiis, ca şi lucrarea atribuită lui, dar 


! Despre cum era predată logica, locul ei în curriculum, texte de autoritate şi manuale folosite în 
universitățile medievale, vezi: P. O. Lewry, „Grammar, Logic and Rhetoric 1220-1320”, în J. I. Catto (ed.), The 
History of the University of Oxford, vol. 1, The Early Oxford Schools, Oxford: Clarendon Press, 1984, pp. 401- 
433; D. Buzzetti, M. Ferriani, A. Tabarroni (eds.), L 'Insegnamento della Logica a Bologna nel XIV Secolo, 
Bologna: L'Istituto per la Storia dell'Universita, 1992; A. Maieru, University Training in Medieval Europe (trad. 
D. N. Pryds), Leiden: Brill, 1994, îndeosebi, cap. 2: „Academic Exercises in Italian Universities”, şi cap. 5: 


„Methods of Teaching Logic during the Period of the Universities”. 


112 


fiind în realitate a lui Marius Victorinus, De definitionibus, la fel de puţin folosită, toate 
constituie ceea ce avea să fie cunoscut în Evul Mediu ca logica vetus (logica veche). 

După 1140 încep să fie folosite alte trei lucrări de logică aristotelică: Analytica priora, 
Topica şi De Sophistici Elenchi, toate în traducerea lui Boethius; o a patra lucrare aristotelică 
Analytica posteriora, deşi disponibilă din 1128, în traducerea lui Iacob din Veneţia, n-a fost 
studiată în detaliu până după 1230. Tot după această dată, încep să fie folosite comentariile la 
Analytica posteriora şi De Sophistichi Elenchi atribuite de medievali greşit lui Alexandru din 
Afrodisia şi traduse de acelaşi Iacob din Veneţia. După 1180, se adaugă şi tratatul lui 
Gilbertus Porretanus De sex principiis, consacrat ultimelor şase categorii pe care Aristotel le-a 
tratat pe scurt. Toate aceste patru lucrări formează ceea ce în Evul Mediu s-a numit /ogica 
nova (logica nouă). 

Magiştrii care predau logica aveau la dispoziţie, începând cu a doua jumătate a secolului 
al XII-lea, şi o serie de traduceri ale unor lucrări arabe de logică. Prima parte din Logica lui 
Avicenna şi capitolul despre logică din Catalogul ştiinţelor al lui al-Farabi fuseseră traduse de 
Gundissalinus. Existau, de asemenea, traduceri ale comentariilor lui Averroes la Categorii, 
Despre Interpretare şi Analiticele Prime şi Secunde. Către sfârşitul aceluiaşi secol, devin 
disponibile în traducere şi comentariile greceşti, precum cel al lui Themistius la Analiticele 
Secunde sau al lui Philoponos; iar Guilielmus de Moerbeke a tradus comentariile lui 
Simplicius (la Categorii) şi Ammonius (la Despre interpretare). 

Manualele de logică redactate în secolul al XIII-lea expun atât logica vetus cât şi logica 
nova; în plus, apare logica modernorum sau logica terministă, adică acele componente 
neglijate sau nedezvoltate de Aristotel!. Noul tip de logică s-a dezvoltat, de fapt, din a doua 
jumătate a secolului al XI-lea în unele şcoli din Nordul Franţei, îndeosebi cele din Chartres şi 
Paris, care devin preocupate de problemele lingvistice şi semantice şi concep logica într-un alt 
mod decât Aristotel şi Boethius. Impulsul pentru o reînoire fundamentală în gândirea logică 
venea acum nu din lucrările aristoteliciene, ci mai degrabă de la anumite elemente de logică 
stoică expuse în manualele gramaticienilor latini, precum Priscianus, şi din anumite concepții 
semantice neoplatoniciene; totuşi, aceste impulsuri nu sunt suficiente pentru a explica 
dezvoltarea logicii terministe, care rămâne o performanţă a logicienilor de la Paris şi Oxford 
din perioada cuprinsă între secolele al XI-lea şi al XIV-lea. 

! Ample capitole sunt consacrate logicii medievale dintre 1200 şi 1350 (logica vetus, logica nova şi logica 
modernorum) în: Norman Kretzmann.A. Kenny, Jan Pinborg (eds.), The Cambridge History of Later Medieval 
Philosophy, Cambridge: Cambridge University Press, 1982; un excelent supliment la această istorie este 
volumul de texte medievale editat de Norman Kretzmann şi Eleonore Stump, Logic and the Philosophy of 


Language, în seria: The Cambridge Translations of Medieval Philosophical Texts, Cambridge: Cambridge 
University Press, 1988. 

Unul din cele mai complete manuale de logică a fost Summulae logicales al lui Petrus 
Hispanus, apărut în anii 1230; este o lucrare sistematică de logică reunind douăsprezece 
tratate dispuse în două părți: tratatele din prima parte ţin de logica antiqua — logica vetus şi 
logica nova — şi expun logica aristotelico-boethiană, aşa cum fusese adoptată în literatura 
logică din secolul al XII-lea; cele din a doua parte sunt tratate de /ogica modernorum şi conţin 
contribuţiile lui Petrus la teoria medievală despre proprietăţile termenilor’. Între 1237-1247, 
Roger Bacon a scris Summulae dialectices, la Paris (sau la Oxford), o lucrare care atestă 
cunoaşterea „noului” Aristotel. La Oxford, în jurul anilor 1250, William de Sherwood a 
redactat manualul intitulat /ntroductiones in logicam, compus din şase capitole, dintre care 
cinci de logică traditională, fiecare corespunzător unei lucrări aristotelice — capitolul despre 
enunţuri, lucrării Despre interpretare; capitolul dspre predicabile, Categoriilor, capitolul 
despre silogism, Analiticelor prime; capitolul despre raționamentul dialectic, 7opicelor; 
capitolul despre raționamentul sofistic, Respingerilor sofistice. Cele mai importante inovaţii 
se găsesc în capitolul despre proprietăţile termenilor celor patru lucrări de logică ale lui 
Aristotel şi scrierii Fisagoge a lui Porphyrios?. Redactarea de manuale complete a continuat în 
secolul al XIV-lea. Între 1322 şi 1327, William Ockham a redactat Summa logicae, destinată 
iniţial începătorilor, dar devenită ulterior una din lucrările de referinţă pentru noua semantică 
nominalistă dezvoltată în secolele al XIV-lea şi al XV-lea”. 

Un interesant manual de logică aparţine lui John Buridan, Summulae de dialectica, 
redactat în forma unui comentariu la manualul compus cu un secol mai devreme de Petrus 
Hispanus, Summulae logicales?. Înainte de 1390, Albert de Saxonia a realizat Perutilis logica, 
o lucrare organizată după modelul oferit de Ockham în Summa logicae. 

În unele universităţi erau folosite şi antologiile cuprinzând tratate consacrate unor 
subiecte variate; de exemplu, Paulus Venetus a realizat Logica parva (1395-6), o lucrare 
foarte folosită în universităţile din Anglia (Oxford şi Cambridge) şi din Italia, îndeosebi la 
Padova, unde Venetus a predat. În acelaşi scop, Venetus a redactat Logica magna, mult mai 


întinsă, dar foarte puţin folosită în timpul său; această lucrare oferă un tablou aproape complet 


! Vezi: Joseph P. Mullally, The Summulae Logicales of Peter of Spain, Notre Dame University Press, 
1945. 

? Vezi: Norman Kretzmann, William of Sherwood's Introduction to Logic, Minneapolis: University of 
Minnesota Press, 1966. 

* Philotheus Boehner, William Ockham: Philosophical Writings: A Selection, Indianapolis: Bobbs- 
Merrill, 1964. 

* Vezi John Buridan, Sophisms on Meaning and Truth, (traducere de K. Scott), New York: Appleton- 
Century-Crofts, 1966. 

` Alan R. Perreiah, Paulus Venetus Logica Parva, Leiden: Brill, 2002. 

al cercetării logice din a doua jumătate a secolului al XIV-lea, ea constând în rezumarea, iar 
adesea copierea, unor surse. 

Alături de asemenea manuale complete, în facultăţile de arte erau utilizate şi lucrări care 
abordau subiecte speciale de /ogica modernorum. Astfel, pot fi amintite cele care tratau 
despre denotarea şi conotarea termenilor (de suppositione), despre constantele logice (de 
syncategorematibus), despre realțiile inferențiale dintre propoziţii (de conseguentiis), despre 
antinomiile logice (de insolubilibus), despre regulile comportamentului participanţilor la o 
dispută (de obligationibus)". 

Pentru cele mai multe universităţi, noile scrieri nu figurau însă oficial în curriculum, 


centrale rămânând scrierile lui Aristotel. 


Traducerile şi comentariile lui Boethius 

În ce priveşte logica lui Aristotel, Evul Mediu latin a fost în întregime dependent de 
traducerile lui Boethius. Categoriile, De interpretatione şi Isagoge, toate în traducerea lui 
Boethius, au format, împreună cu tratatele sale, progama analitică a şcolilor logice din primele 
decenii ale secolul al XII-lea. Studiul serios al acestor traduceri, care a început din secolul al 
IX-lea, este legat de citirea comentariilor aceluiaşi Boethius. Mărturii ale acestui studiu sunt 
seturile de glose, scrise pe marginile şi între rândurile textului. Cele câteva glose la Categorii 
din secolul al IX-lea până în secolul al XI-lea, păstrate în manuscrise, s-au bazat pe 
comentariile lui Boethius. Traducerile germane realizate de Notker din St. Gall (c. 950-1022) 
la Categorii şi De interpretatione sunt, de fapt, parafraze, încorporând pasaje din comentariile 
lui Boethius. 

Către sfârşitul secolului al XI-lea, în special în perioada 1100-1150, logicienii au început 
să scrie propriile lor comentarii la Isagoge, Categorii şi De interpretatione. Multe din 
comentarii reproduceau masiv din Boethius. Numai comentatorii din secolul al XII-lea îşi 
arată independenţa, iar chestiuni ridicate la origine de Boethius au acum propria lor viaţă. 
Cele mai celebre discuţii din această perioadă — disputa asupra universalelor — ilustrează rolul 
formativ al comentariilor lui Boethius în gândirea secolului al XII-lea. 

Problema medievală a universalelor se centrează pe pasajul din /sagoge, unde 


Porphyrios ridică — dar nu răspunde — trei chesiuni despre genuri şi specii, şi pasajul din al 


! O impresionantă antologie de texte tratând subiecte specifice logicii terministe a realizat L.-M. de Rijk, 
Logica Modernorum: A Contribution to the History of Early Terminist Logic, Assen: Van Gorcum, 2 vols. în 3 
părţi, 1962-7. Volumul 1 (On the twelfth century theories of fallacy) tratează despre originile dezvoltării noii 
logici, incluzând un studiu al autorului şi mai multe texte în latină. Volumul 2 (7he origin and early development 
of the theory of supposition) este consacrat teoriilor gramaticale din secolul al XII-lea. 

doilea comentariu al lui Boethius la /sagoge, unde el propune un răspuns la aceste chestiuni. 
Totuşi, contextul pentru discuţia acestei probleme era circumscris de alt comentariu al lui 
Boethius, Comentariul la Categorii; aici, el ridică problema ce sunt categoriile, cuvinte sau 
lucruri, şi dă răspunsul nuanţat că sunt „cuvinte care semnifică lucruri”. Aceasta a dat naştere 
la controversa din secolul al XI-lea despre cum ar trebui citite Categoriile şi Isagoge — ca 
despre lucruri sau, aşa cum susţin unii interpreţi, despre cuvinte. 

Din 1150 — şi mai accentuat în secolul al XIII-lea — comentariile logice ale lui Boethius 
nu au mai fost de importanţă intelectuală centrală. Nu doar dezbaterea stimulată de ele s-a 
deplasat, ci şi alte texte logice, necomentate de Boethius, au devenit disponibile şi la modă; 
din 1255 noile texte „ne-logice” ale lui Aristotel au dominat programele universitare. Isagoge, 
Categoriile şi De interpretatione au rămas totuşi o parte din cursurile universităţii şi, într- 
adevăr, mai multe manuscrise ale acestor texte datează din secolul al XIII-lea decît din oricare 


alt timp!. 


Sursele doctrinei despre categorii 

De la sfârşitul secolului al VII-lea până la sfârşitul secolului al X-lea, sursa principală a 
doctrinei despre categorii nu a fost textul Categoriilor lui Aristotel, ci Categoriae decem, o 
parafrazare a categoriilor redacată poate în secolul al IV-lea şi atribuită în Evul Mediu lui 
Augustin. Succesul acestei versiuni nu era datorat în principal autorității redactorului 
presupus; el se explica mai cu seamă prin claritatea expunerii, unde observaţiile laconice ale 
textului lui Aristotel sunt elucitate, fără complexitatea comentariului lui Boethius. În acelaşi 
timp, discuţia autentic augustiniană despre categorii din De T rinitate? şi analiza mai 
dezvoltată a lui Boethius — în tratatul său De Trinitate — în legătură cu aplicabilitatea 
predicamentelor în cazul lui Dumnezeu” au influenţat profund modul de percepere a acestei 


doctrine aristotelice. 


Categoriile în programa studiilor şcolare 


! Prin contrast, aproape nici o copie nouă din comentariile lui Boethius nu s-a făcut în secolul al XIII-lea. 
Ele au fost studiate, totuşi, de câţiva gânditori remarcabili: Albertus Magnus şi Thoma de Aquino au folosit al 
doilea comentariu al lui Boethius când au comentat De interpretatione. Thoma a avut la dispoziţie şi traducerea 
lui Moerbeke a comentariului lui Ammonius, dar completând mai degrabă lucrarea lui Boethius decât s-o 
înlocuiască. Comentariile lui Boethius erau încă folosite de logicienii din secolul al XIV-lea, precum William 
Ockham sau Albertus de Saxonia, în timp ce traducerile din Ammonius şi Simplicius la Categorii erau puţin 
citite. 

a Augustin, De Trinitate, V, 1-8 (în: The Trinity, trad. S. McKenna, Washington, DC, Catholic University 
of America Press, 1963). 

? Boethius, De trinitate (4-5), în: H. F. Stewart, E. K. Rand, S. J. Tester, Boethius: Tractates, De 
Consolatione Philosophiae, Massachusetts, Harvard University Press, Londra, William Heinemann Ltd., 1918. 

Nu există mărturii clare despre o folosire a Categoriilor lui Aristotel în traducerea lui 
Boethius înainte de sfârşitul secolului al IX-lea, dar există mărturii din vremea lui Alcuin 
privind interesul său în legătură cu categoriile aşa cum erau acestea oferite de Categoriae 
decem. 

De la sfârşitul secolului al VIII-lea până în secolul al X-lea, Categoriae decem a fost 
textul logic cel mai studiat. Alcuin a fost probabil primul lector medieval al Categoriae 
decem. El a iniţiat studiul categoriilor, popularizând acest text. De dialectica, primul tratat de 
logică al Evului Mediu latin, ne permite să vedem că, după Alcuin, studiul categoriilor este 
partea cea mai importantă a logicii. În timp ce secţiunile asupra Isagoge, De interpretatione şi 
argumentarea silogistică derivă în cea mai mare parte din rezumatele lui Cassiodorus şi Isidor 
al Sevillei, prezentarea categoriilor, care ocupă aproape jumătate din lucrare, foloseşte direct 
Categoriae decem. 

Alcuin nu priveşte logica drept un instrument pentru a construi sau a analiza 
argumentele, ci mai degrabă un instrument pentru a înţelege lumea şi chiar pe Dumnezeu. El 
învățase de la adevăratul Augustin cum puteau fi folosite totuşi cuvintele categoriale pentru a 


vorbi despre Dumnezeu trinitar. 


Transferul categoriilor în teologie 

Cat priveşte destinul Categoriilor în Evul Mediu, din epoca lui Carol cel Mare până la 
sfârşitul secolului al XII-lea, interesul este centrat în principal pe transferul categorilor în 
predicaţia teologică. 

Eriugena consacră o mare parte din Periphyseon (c. 862-866) prezentării celor zece 
predicamente şi predicării teologice. Structural, abordarea sa se conformează modelului pe 
care l-a stabilit Alcuin pornind de la Augustin, dar filosoful irlandez, capabil să înţeleagă 
greaca, este infinit mai sofisticat în analiza sa din cauza teologiei sale negative pseudo- 
dionisiene şi a ideilor lui Maxim Mărturisitorul despre categorii — idei derivate poate din 
tradiția comentariului grec post-porphyrian. 

A fost interesat Eiugena de un transfer al categoriilor în predicarea teologică? 

Răspunsul trebuie să fie afirmativ, deoarece Eriugena discută despre categorii în cadrul 
chestiunii despre predicabilitatea lor în legătură cu Dumnezeu. Am putea să mergem mai 
departe şi să afirmăm că Eriugena face parte din linia scriitorilor din Evul Mediu timpuriu 
care îl urmează pe Augustin vorbind despre predicarea metaforică a categoriilor despre 
Dumnezeu. Dar Eriugena nu este decât în mod superficial un sectant al lui Augustin în ceea ce 


priveşte predicarea treologică a categoriilor. După Augustin, prima categorie se aplică lui 

Dumnezeu cu condiţia să o numim essentia, şi nu substantia. Eriugena vorbeşte întotdeauna 
despre ousia pe care o traduce ca essentia. El nu crede totuşi că putem afirma ousia despre 


Dumnezeu. Dumnezeu nu este ousia, ci hyper-ousia, nu essentia, ci superessentia. 


Glose şi comentarii la Categorii 

Din secolul al IX-lea până la mijlocul secolului al XI-lea, exegeza Categoriilor a luat de 
obicei forma, nu a comentariului continuu, ci a gloselor scrise în margini şi printre rândurile 
c6piilor de texte. Dar astfel de glose se întâlnesc rar în manuscrisele care conţin traducerilor 
literale ale Categoriilor. Manuscrisele din secolele al IX-lea şi al X-lea ne prezintă mai cu 
seamă adnotări la Categoriae decem. Aceste adnotări nu sunt note ale unor cititori izolaţi, 
individuali, ci formează un set de glose; nu este vorba deci de o lucrare unică, fixată, copiată 
de pe un manuscris pe altul. Glosele variază de la scurte note interliniare, care explică un 
cuvânt sau traduc un termen grecesc, la adnotări lungi înghesuite pe margini. 

Comparativ cu proliferarea gloselor la Categoriae decem, textul propriu aristotelic al 
Categoriilor s-a bucurat de mică atenţie înainte de sfârşitul secolului al XI-lea, deşi era 
disponibil atât în traducerea originală a lui Boethius cât şi într-o altă traducere care ar putea fi 
în fapt o schiță mai timpurie a aceluiaşi Boethius. 

Comentatorii l-au urmat îndeaproape pe Boethius, dar se îndepărtează de acesta în două 
moduri diferite. Primul constă în dezvoltarea unui tip de exegeză necunoscut lui Boethius. În 
comentariile sale, Boethius reproduce câteva fraze sau un paragraf din textul lui Aristotel, pe 
care apoi le discută. Deşi încearcă să facă facă mai clar sensul textului, el nu oferă o analiză 
cuvânt cu cuvânt. Logicienii medievali doreau să-şi instruiască discipolii, asigurându-se că 
percep orice detaliu din argumentarea autorului. Pentru aceasta, ei divizau textul în segmente 
scurte, pe care le parafrazau, uneori la persoana a treia, alteori vorbind ei înşişi în numele lui 
Aristotel. Deşi uneori fac o întrerupere pentru a explica un nume sau un cuvânt, preocuparea 
lor era să facă fiecare pas în argumentare complet explicit. 

Al doilea mod în care aceşti comentatori s-au îndepărtat de Boethius a fost folosirea 
metodei lui din comentarii pentru a discuta chestiuni pe care el nu le-a anticipat. Există în 
comentariile lui Boethius multe pasaje în care examinează o problemă ridicată de text, uneori 
expunând un număr de păreri diferite împreună cu argumentele pentru a alege una din ele. 
Autorii medievali nu doar au copiat astfel de pasaje, ci au adăugat propriile lor păreri, au 
dezbătut chestiunile ridicate de Boethius şi au ridicat, la rândul lor, alte chestiuni care nu se 


întâlnesc la predecesorul lor. 

Cele mai multe comentarii din această perioadă sunt compozite: ele conţin atât exegeză 


literală cât şi o discuţie extinsă despre probleme, în unele cazuri copiate de la Boethius. 


Categoriile — „cuvinte care semnifică lucruri” 

Potrivit unor cercetători, Categoriae decem oferă indicii ale nominalismului!. Aceasta ar 
însemna că glosatorii respectivi susțineau că nu lucrurile constituie subiectul Categoriilor lui 
Aristotel, ci cuvintele. Punctul lor de plecare nu este textul lui Aristotel, ci versiunea pseudo- 
augustiniană. În Categoriae decem, comentatorii ar găsi concepţia lui Themistius după care, 
tratatul lui Aristotel este despre ceea ce este perceput. În text se discută şi despre ceea ce este 
şi ceea ce este spus, deoarece ceea ce noi percepem apare din ceea ce este perceput de noi 
atunci când am văzut şi, fără limbaj, nu am fi niciodată capabili să facem manifest ceea ce 
este. Dar în alte puncte, unii s-au străduit să arate că subiectul categoriilor îl constituie 
lucrurile. Dacă totuşi în Categoriae decem se discută şi despre limbaj, glosatorii sugerează că 
aceasta se datorează unui adaos făcut de Augustin la subiectul textului original aristotelic. 
Aristotel discută despre distincţia dintre termeni echivoci şi univoci întrucât aceasta are 
legătură cu definiția substanţelor, iar intenţia sa nu este să trateze despre cele ce sunt spuse, ci 
despre cele ce sunt. Mai mult, înaintea lui Aristotel, toţi filosofii au discutat despre discurs, 
despre ordinea şi părțile vorbirii; Aristotel nu discută despre vorbire, ci despre fundamentele 
oricărei vorbiri, esenţa şi accidentele ei. 

Totuşi, unele glose oferă o altă interpretare, dar complet influenţată de comentariul lui 
Boethius, potrivit căruia Aristotel consideră numele prime şi cuvintele pentru lucruri, nu în ce 
priveşte forma lor, ci în măsura în care semnifică (in eo quod significantes sunt). O asemenea 
concepţie îi permitea lui Boethius să răspundă la întrebarea de ce Dumnezeu şi sufletul nu 
sunt substanţe prime: întrucât numele sunt date mai întâi lucrurilor care sunt îndeosebi supuse 
simţurilor. 

Dacă nu este considerată şi influenţa comentariului lui Boethius, glosatorii subliniază că 
subiectul textului aristotelic îl constituie lucrurile, iar nu cuvintele. Numai atunci când este 
folosit comentariul lui Boethius, ei conchid că Aristotel vorbeşte despre cuvinte şi reproduc 
fidel pe Boethius explicând că subiectul textului aristotelic îl constituie „cuvintele care 


semnifică lucruri”. 


Un nou interes faţă de logică 


! Vezi M.Fumagalli Beonio Brocchieri, M. Parodi, Storia della filosofia medievale, Roma, Laterza, 1989. 

Dintre lucrările lui Anselm, cea mai legată de Categoriile lui Aristotel este De 
grammatico şi este consacrată denominativelor. La începutul Categoriilor, Aristotel explică, 
în treacăt, că denominativele îşi iau numele de la altceva, printr-o schimbare a terminaţiei — de 
exemplu, grammaticus, persoană instruită în domeniul gramaticii, de la grammatica; fortis 
(curajos), de la fortitudo (curaj). 

În discuţiile medievale, denominativele sunt în centrul atenţiei din cauză că erau văzute 
ca având legătură cu chestiunile de care depindea înţelegerea Categoriilor. 

Aristotel distingea între particulare şi universale şi între substanţe şi accidente şi 
propunea o diviziune împătrită: substanţe particulare şi substanţe universale, accidente 
particulare şi accidente universale. Nu este clar dacă astfel de distincţii sunt între diferite 
feluri de lucruri sau între diferite feluri de cuvinte. Dar ca exemple Aristotel indică: om, cal, 
copac, animal, Socrate, pentru substanţe; respectiv, albeaţă, cunoaşterea gramaticii, 
paternitatea şi înalt-de-şase-picioare, pentru accidente. Atunci când vorbim despre lume, 
vorbim despre oameni, cai, copaci şi animale; dar, în afara filosofiei, rar vorbim despre 
albeaţă, sau paternitate sau cunoaşterea gramaticii, folosind termeni abstracţi de acest gen. 
Mai degrabă spunem că omul este alb sau că un tată este gramatician. Alb, tată sau 
gramatician sunt toate denominative. 

Dar denominativele, deşi necesare pentru o semantică bazată pe categorii, ameninţă să 
strice schema expusă de Aristotel. Tatăl este substanță sau accident? Grammaticus este 
substanţă sau calitate? Aceasta este întrebarea pe care o ridică discipolul lui Anselm la 
începutul dialogului De grammatico. 

Garlandus, în Dialectica sa (scrisă la începutul secolului al XII-lea) propunea o soluţie 
radicală: denominativele nu sunt cuprinse în nici o categorie, deoarece ele nu sunt nici 
substanţe, nici acciednte. Dar Garlandus împărtăşea concepția potrivit căreia Aristotel 
vorbeşte în Categorii numai despre cuvinte şi deloc despre lucruri”. 

Din contră, Anselm consideră, sub influenţa lui Boethius, că intenţia lui Aristotel în 
acest tratat este să discute despre „cuvinte care semnifică lucruri”. Punctul de vedere 
împărtăşit de cei mai mulţi comentatori medievali era „acela că există o astfel de afinitate 
între cuvinte şi lucruri încât cuvintele îşi extrag proprietăţile din lucruri şi deci natura 
cuvintelor poate fi relevată mai clar prin natura lucrurilor. Din acest motiv Aristotel discută 
despre cuvinte, transferând discuţia la una despre lucruri. La fel gândeşte şi Anselm: este 

! Aristotel, Categorii, I, 13-15 

? În legătură cu Garlandus şi modul în care abordează acesta logica, vezi M. M. Tweedale, „Logic: from 


the Late elşeventh Century to the Time of Abelard”, P. Dronke (ed.), A History of Twelfth-Century Western 
Philosophy, Cambridge, Cambridge University Press, 1988, pp. 198-204. 

adevărat că orice lucru aparține uneia din cele zece categorii; totuşi, intenţia lui Aristotel nu 
este să demonstreze acest lucru, ci mai degrabă că orice substantiv şi orice verb semnifică una 
dincategorii; dar, deoarece cuvintele semnifică lucruri, pentru a spune ce înseamnă că 
semnifică (quid sit quod voces significant), este necesar să spunem ce sunt lucrurile (quid sint 
res).. 

În acest context, Anselm rezolvă problema relaţiei dintre categorii şi denominative 
analizând ce se înţelege prin cuvântul significat. El avea de ales între două direcţii: fie să 
trateze pe significatio ca termen general, pentru a acoperi aproape orice relație pe care un 
cuvânt ar putea-o avea cu ideile sau lucrurile, fie să desemneze significatio a unui termen prin 
contrast cu significatio a altui termen. În cazul denominativelor Anselm rezolvă problema 
făcând o distincție între ceea ce denominativele semnifică per se şi ceea ce ele semnifică per 
aliud. Cuvintele album sau grammaticus semnifică per se albeaţa, respective,cunoaşterea în 
domeniul gramaticii, calități deci, în timp ce per aliud ele semnifică substanţe — ursul polar 
sau omul. 

Totuşi, distincția poate induce în eroare prin aceea că, pentru Anselm, la drept vorbind, 
un lucru nu este semnificat printr-un cuvânt care îl semnifică per aliud, aşa cum rezultă din 
exemplul său. Să presupunem că într-o casă se află un cal alb, dar interloculorul meu nu ştie 
aceasta. Dacă îi spun, „În casă se află ceva alb”, el nu poate deduce din cuvintele mele că acel 
ceva alb este un cal. Dar să presupunem că privim către un cal alb şi o vacă neagră; dacă eu îi 
spun „Atinge lucrul alb”, el va înţelege că eu am în vedere calul. Se întâmplă astfel, nu din 
cauză că album („lucrul alb”) semnifică un cal. Idea pe care cuvântul album ne-o produce este 
o idee despre albeaţă mai degrabă decât o idee despre un lucru care este alb. Dar întrucât ştim 
că există albeaţă în cal, nu prin cuvântul album, ci prin altceva (per aliud), şi anume faptul că 
vedem calul alb, atunci când auzim cuvântul album, înţelegem per aliud că este vorba de cal. 
Astfel, Anselm stabileşte că semnificaţia per aliud nu este cu adevărat semnificaţie; şi poate 
să răspundă la întrebarea dacă grammaticus este substanţă sau calitate. Dar Aristotel vorbeşte 
în Categorii despre cuvinte care semnifică lucruri. Atunci, ceea ce grammaticus semnifică per 
se este o calitate — cunoaşterea în domeniul gramaticii. Deoarece semnificaţia per se este 


singurul fel de semnificaţie, urmează că grammaticus nu este substanță, ci calitate?. 


! De grammatico, 17. 

a Despre logica lui Anselm în detaliu, în D. P. Henry, The Logic of Saint Anselm, Oxford, Oxford 
University Press, 1967. Acelaşi autor ilustrează din plin fundalul aristotelic şi boethian al logicii lui Anselm în: 
Commentary on 'De grammatico": the Historical-Logical Dimensions of a Dialog of St. Anselm, Dordrecht- 
Boston, 1974. 

În loc de concluzii 

Boethius a tradus lucrările lui Aristotel: Categoriile şi De interpretatione, şi Isagoge a 
lui Porphyrios. Acestea au fost singurele texte originale de logică greacă disponibile pentru 
Occidentul latin până în secolul al XII-lea. După Boethius, nimic fundamental nu s-a mai 
petrecut în logică sau aproape nimic foarte valoros până în secolul al XI-lea. După anul 1000 
a existat un fel de „redeşteptare” a Europei şi, corespunzător, un nou interes în drept şi 
teologie — în special, un interes în folosirea argumentării în teologie. Teologia a fost 
remodelată în această perioadă, ea devenind din ce în ce mai puţin o chestiune de exegeză 
biblică şi din ce în ce mai mult una de teorie. Odată cu noul interes faţă de folosirea dialecticii 
în teologie a apărut şi un nou interes faţă de dialectica însăşi, cel mai important în acest sens 
fiind dialogul De grammatico al lui Anselm. 

Dar primul logician cu adevărat sistematic al acestei perioade a fost Abelard. Realizarea 
sa este cu atât mai impresionantă cu cât ne dăm seama că el nu a avut la dispoziţie nimic în 
plus față de ceea ce au avut cei din urmă cu 500 de ani: Categoriile, De 
interpretatione,Isagoge, împreună cu comentariile şi celelalte lucrări de logică ale lui 
Boethius. 

Dar puţin timp după Abelard şi chiar în timpul vieţii lui, au început să apară noi 
traduceri în latină ca parte a unei „renaşteri” a culturii în Occidentul latin. În general, celelalte 
lucrări ale lui Aristotel au fost traduse treptat şi au început să circule. Între acestea, Analiticele 
Prime şi Secunde, Topica şi Respingerile sofistice, care alături de Categorii şi De 
interpretatione, formau Organon-ul. Unele dintre acestea fuseseră deja traduse de Boethius, 
dar acele traduceri nu circulaseră deloc şi erau efectiv necunoscute. Aceste „noi” lucrări ale 


lui Aristotel au fost format logica nova, în contrast cu logica vetus. 

CATEGORIILE KANTIENE ALE LIBERTĂȚII 


Rodica Croitoru 


Categoriile ce ordonează domeniul practicului şi prin care se realizează cunoaşterea 
de acest tip prezintă, faţă de categoriile ce ordonează domeniul teoretic al cunoaşterii, 
avantajul dispensării de suportul intuitiv necesar abordării obiectelor experienţei posibile. Ele 
aparţin intelectului pur, unde îşi au sediul ideile, ce nu pot fi date în nicio experienţă posibilă. 
Semnificaţia categoriilor constituite în jurul principiilor acţiunii rezultă din obiectul pe care 
rațiunea practică îl prezintă în conceptul de totalitate a obiectelor practice condiționate, care 
este necondiţionatul bine suveran. 

Noi ajungem la acest concept reprezentativ pentru sfera de puritate a practicului cu 
ajutorul principiului moral, care beneficiază de o lege a cauzalităţii, al cărei temei determinant 
se situează în inteligibil, deasupra tuturor condiţiilor lumii sensibile a acţiunii efective. Voința 
pură, care dă curs cauzalităţii, aparţine de asemenea lumii inteligibile; prin ea, subiectul care o 
posedă poate fi gândit ca aparţinând lumii intelectului pur şi participa la cauzalitatea prin 
libertate. Şi subiectul poate participa la cauzalitatea inteligibilă, dat fiindcă în conceptul de 
voinţă, care este motorul activității, este cuprins conceptul de cauzalitate, după cum în 
conceptul de voinţă pură este cuprins conceptul unei cauzalităţi prin libertate, nedeterminabilă 
după legile naturii; ineficienţa legilor naturii la acest nivel inteligibil ne dispensează de orice 
intuiție empirică în dovedirea realității cauzalităţii inteligibile, întrucât ea îşi are realitatea 
obiectivă a priori în legea practică pură. Datorită excelenţei pe care i-o asigură cauzalitatea 
inteligibilă, ca şi a voinţei pure prin care se pune în operă cauzalitatea inteligibilă, conceptul 
de fiinţă ce dispune de o voinţă liberă este numit causa noumenon. Prin el nu este cunoscută 
teoretic natura unei fiinţe posesoare a voinţei pure, ci el desemnează relaţia dintre conceptul 
de libertate şi cel de lege morală, ca temei determinant al libertății. Această relație poate fi 
făcută în virtutea originii pure, neempirice, a conceptului de cauză liberă, care nu poate avea 
decât o întrebuințare practică în raport cu legea morală care îi determină realitatea. 

Din punct de vedere teoretic, conceptul de cauzalitate necondiționată nu ne spune 
nimic; el este empiric vid, întrucât nu dispune de o intuiție sensibilă corespunzătoare care să îi 
asigure realitatea obiectivă. Dar din punct de vedere practic, lipsa intuiţiei nu îl împiedică să 
ne spună tot ceea ce necesită principiul moral spre a putea fi preluat progresiv de voinţă în 
maximele practice. Aşadar, realitatea lui obiectivă se construieşte prin raportarea voinţei la un 


obiect prin călăuzirea legii morale, de unde îşi dobândeşte semnificaţia (lege ce urmează să fie 

preluată în maxime). În urmărirea legii, obiectul nedeterminat al voinţei este inclus în 
dispoziţii sau în maxime cu un grad înalt de raționalitate, prin care dobândeşte realitate 
obiectivă, deşi imposibilitatea de a fi determinat se menţine. Ceea ce este important pentru 
seria de categorii practice este faptul că realitatea obiectivă a conceptului pur de cauzalitate dă 
celorlalte categorii ale libertăţii, în măsura în care ele se află într-o relaţie necesară cu temeiul 
determinant al voinţei pure care este legea morală, o realitate obiectivă aplicabilă practic. Ea 
se regăseşte la fiinţele ca persoane morale şi în relaţia pe care rațiunea lor o întreţine cu voinţa 
exercitată asupra domeniului practic. 

Dacă la Kant categoriile ce favorizează cunoaşterea practică sunt date drept ale 
libertăţii şi nu ale binelui este datorită priorităţii legii, ca purtătoare a unui tip specific de 
cauzalitate, în raport cu obiectul legii, care trebuie urmărit de către agentul moral. Voința sau 
liberul arbitru care se determină întru cauzalitatea liberă generează reperele categoriale în 
urmărirea legii practice; numai prin raportarea propriului principiu subiectiv la principiul 
obiectiv al rațiunii, categoriile devin instrumentele de bază ale cunoaşterii practice. Fiind 
constituite din voinţă/liber arbitru, libertate şi lege, categoriile morale se dispensează de orice 
intuiție pură sau empirică, de unde provine şi ascendentul lor faţă de categoriile naturii. Ca 
urmare, raportarea lor la realitatea empirică necesară categoriilor naturii este nesemnificativă, 
ele însele fiind cele care au capacitatea de a produce realitatea conceptului la care se 
raportează. Ordinea în care se prezintă ele avansează de la cele încă nedeterminate moral şi 
condiţionate sensibil spre cele determinate doar de legea morală necondiționată. De aceea, în 
aprecierile practice trebuie să începem cu maximele întemeiate pe înclinația fiecăruia, către 
prescripţiile valabile pentru o specie de fiinţe raționale, în măsura în care ele se pun de acord 
asupra anumitor înclinații, şi în cele din urmă către legea, care este valabilă pentru toţi agenţii 
morali, independent de înclinațiile lor. 

Această caracteristică este vizibilă, în primul rând, la categoriile cantităţii, unde 
simplele declaraţii de voinţă ale individului care se regăsesc în maxime au valoare 
categorială, în pofida subiectivităţii lor. Prin această specie cantitativă avem temeiuri să 
înţelegem o luare de cunoştinţă neangajată, declarativă a principiului de către o voinţă care 
încă nu a realizat importanţa transformării raționale a comportamentului pe care îl slujeşte. 
Această atitudine puţin semnificativă moral este luată totuşi în considerație, dat fiindcă ea 
marchează o treaptă incipientă în urmărirea principiului, caracterizat de altfel printr-o 
realizare nefinalizabilă. Tocmai datorită imposibilității sale de finalizare este important 
întregul traseu al angajării morale, de la simpla declaraţie de voinţă până la urmărirea expresă 


a raționalităţii legii, reflectată în maxima conformă legii. Deasupra primei trepte se află 

prescripţiile practice care, în măsura în care recomandă conformarea cu principiile, au o 
valoare obiectivă. Rolul lor este acela de a ridica voinţa deasupra subiectivităţii în formularea 
de maxime conforme legii, cu toate că ele nu au în faţă, în primul rând, legea drept temei 
determinant; în cazul lor, facultatea dorinţei se interpune între voinţă şi maxima rațiunii, de 
unde rezultă acţiuni bune numai mijlocit, întrucât au un oarecare scop drept mijloc al binelui. 
În plus, temeiul determinant al facultăţii dorinţei apare anterior maximei voinţei care 
presupune un obiect al plăcerii sau neplăcerii, iar maxima raţiunii prin care este favorizată 
plăcerea şi evitată neplăcerea determină acţiunile ca bune numai mijlocit, cu privire la scopul 
gândit anterior drept mijloc al binelui; aceste maxime nu au valoare de legi, ci numai de 
prescripţii practice raţionale. Scopul lor nu este un concept al rațiunii, ci un concept empiric al 
unui obiect dat senzaţiei. Acest aspect empiric al voinţei este evitat de conceptele de bine şi 
rău moral, care nu trebuie să fie determinate anterior legii morale, ci numai în urma 
cunoaşterii legii şi prin ea. Categoriile cele mai înalte ale cantității sunt principiile a priori ale 
libertăţii, care au valoare de legi practice. Voința trebuie să fie aici într-atât de antrenată 
rațional, încât maxima pe care o formulează să fie întotdeauna conformă legii, să fie aşadar 
„absolut bună, în toate intenţiile, şi condiţia supremă a oricărui bine”. Această categorie este 
definitorie pentru filosofia practică kantiană, sintetizând elementele sale de bază, ca rolul 
voinţei libere în aprecierea morală, raportul legii cu maximele şi valoarea binelui dedusă din 
principiul moral. Ea ne spune că o lege practică nu trebuie să treacă niciodată drept o 
prescripţie practică, care conţine în sine o condiţie materială; căci legea voinţei pure, care este 
liberă, plasează voinţa într-o sferă neempirică, iar necesitatea pe care o exprimă ea poate 
consta doar din condiţiile formale ale posibilităţii unei legi în genere. Dacă o fiinţă raţională 
trebuie să gândească maximele ei ca legi practice universale, ea nu le poate gândi decât ca 
principii, care conţin temeiul determinant al voinţei nu după materie, ci doar după formă. 
Orice materie a regulilor practice se bazează întotdeauna pe condiţii subiective, care nu 
procură fiinţelor raţionale un alt gen de universalitate”. Obiectul raţiunii practice constă din 
reprezentarea unui obiect ca un efect posibil prin libertate”. Şi libertatea acţionează în el prin 
raportul voinţei, care trebuie să fie liberă, cu acţiunea, care trebuie să fie rațională, din care 
urmează să apară obiectul său. Un astfel de obiect al raţiunii practice este binele cu reversul 
său răul, prin care se înţelege un obiect necesar al facultății dorinței, respectiv al detestării, 
! Immanuel Kant, Werke, Akademie Textausgabe, Band V. Kritik der praktischen Vernunft, Walter de Gruyter & 
Co., Berlin, 1788, p. 62. 

? Op. cit., p. 27 : „O ființă raţională aşadar sau nu îşi poate gândi deloc principiile sale subiectiv-practice, adică 
maximele, în acelaşi timp ca legi universale, sau trebuie să admită, că doar forma aceloraşi, după care ele se 


conformează unei legiferări universale, le face numai ea însăşi lege practică”. 
3 . 
Op. cit., p. 57. 

conform unui principiu al rațiunii. Dat fiindcă principiul este o lege practică a priori, el este 
gândit ca temeiul determinant nemijlocit al voinţei doar prin forma legică pe care şi-o poate 
însuşi maxima, pentru ca acţiunea conformă ei să fie bună în sine. Despre o voinţă a cărei 
maximă este întotdeauna conformă acestei legi se spune că este absolut bună în toate 
intenţiile şi condiţia supremă a oricărui bine. Asocierea prescripției categoriilor libertăţii ne 
oferă un argument în favoarea faptului că nu numai cauzalitatea voinţei este decisivă în 
constituirea categoriilor raţiunii practice, ci şi raportarea la obiectul voinţei, care este binele. 
Aşadar, despre categoriile acesteia se va putea spune că ele sunt, în primul rând, categorii ale 
libertăţii, dar indirect ele sunt şi categorii ale binelui, în măsura în care agentul moral dispune 
de libertate tocmai spre a realiza binele. 

Faţă de categoriile cantităţii, care subliniază gradele de raționalitate a voinţei în 
însuşirea principiului, categoriile calității prezintă o serie de reguli practice de 
comportament, ce redau calitatea principiului formulat: subiectiv sau obiectiv. Principiile 
practice cuprind o determinare universală a voinţei, căreia îi sunt subordonate mai multe 
reguli practice. Ele sunt subiective sau maxime, atunci când condiţia este considerată de 
subiect ca valabilă numai pentru voinţa lui şi sunt obiective sau legi practice, atunci când ele 
sunt valabile pentru voinţa oricărei fiinţe raționale. Pentru o fiinţă la care rațiunea nu este 
singurul principiu determinant al voinţei, regula este caracterizată printr-o trebuire, care 
exprimă o obligare obiectivă la acțiune. Rațiunea din care apare regula, trebuie să includă 
necesitate, fără de care ea nu ar fi un imperativ, ci numai o regulă condiţionată subiectiv, pe 
care nu o putem presupune în acelaşi grad la toţi subiecţii. Trecerea gradată de la principiile 
subiective spre cele care încep să îşi aproprie obiectivitatea legii este similară trecerii 
anterioare de la o voinţă declarativă, angajată doar formal, către o voinţă raționalizată. 
Regulile de comportament au valoare de precepte ce consiliază asupra comportamentului, al 


căror fond raţional este obligatoriu; sau au valoare de reguli care indică ce gen de maxime 


! Jürgen Stolzenberg, „The Pure «i Will» Must Be Able to Accompany All of My Desires: The Problem of a 
Deduction of the Categories of Freedom in Kant's Critique of Practical Reason”, În: Recht und Frieden in der 
Philosophie Kants. Akten des X. Internationalen Kant-Kongresses, Band 3, Hrsg. von Valerio Rohden, Ricardo 
R. Terra, Guido A. de Almeida und Margit Ruffing, Berlin, New York, Walter de Gruyter, 2008, p. 415-425, 
îndreaptă categoriile libertăţii mai mult spre obiectul raţiunii practice decât spre cauzalitatea voinţei: 
„... Categoriile libertăţii formează un sistem de reguli practice, care constituie ele însele condiţia prin care 
Binele, ca obiect al unei raţiuni practice pure, poate fi surprins, şi care au ca principiu comun conştiinţa de sine a 
unei rațiuni practice pure. Despre aceste categorii este adevărat să se spună că, spre deosebire de categoriile 
teoretice, ele însele, datorită referirii lor la principiul moralității, produc realitatea referentului lor — adică 
dispoziţia morală a voinţei, şi că realitatea lor obiectivă este în această privinţă întotdeauna sigură. Totuşi, 
această realitate obiectivă este suficient de întemeiată numai atunci când categoriile practice pot fi prezentate ca 
principii ale conştiinţei identităţii eului moral cu privire la actele voinţei sale. Ceea ce este posibil numai atunci 
când acţiunile prin care poate fi realizat binele moral pot fi surprinse în totalitatea lor ca funcţii ale eului moral” 
(p. 425). 

trebuie omise întotdeauna, întrucât nu trec testul moralității şi, deci, nici testul raționalităţii; 
sau indică ceea ce ocazional nu se omite, admiţându-se ca excepţii, aşadar lipsa lor de 
raționalitate este exceptată. În raport cu aceste categorii, libertatea este considerată un fel 
aparte de cauzalitate, care nu este supusă temeiurilor determinante empirice ale acțiunilor 
posibile pe care ea le poate produce în lumea sensibilă ca fenomene. Ea pune în funcțiune 
regula facultăţii de judecare, supusă de asemenea legilor rațiunii practice pure, confruntându- 
se cu cauzalitatea mecanică a naturii, pe temeiul că îndreptată fiind asupra unei acțiuni 
desfăşurate în cadrul fenomenal al naturii are loc totuşi prin voinţa proprie. Enunţul ei atrage 
atenţia asupra marii forţe a raţiunii susținută de voinţă, pe care de aceea o determină să tindă 
către impactul pe care legea naturii îl are asupra agentului cognitiv: „Întreabă-te pe tine însuţi, 
dacă acţiunea, pe care o prevezi, ar trebui să aibă loc după o lege a naturii, din care tu însuţi ai 
face parte, ai putea să o consideri posibilă cu totul prin voinţa ta?”!. Acţiunile trebuie să fie 
judecate conform acestei reguli, spre a li se dovedi caracterul moral sau non-moral. Dacă 
maxima acţiunii nu este constituită astfel încât să treacă, din punct de vedere formal, proba 
forţei unei legi a naturii în genere, posibilitatea ei morală este anulată. Intelectul comun 
apreciază legea naturii drept temeiul celor mai obişnuite judecăţi ale sale, pentru că o are 
întotdeauna la îndemână. Pentru moralitate important este faptul că în cazurile în care 
cauzalitatea trebuie judecată prin libertate, intelectul în genere face din acea lege a naturii 
doar tipul unei legi a libertăţii; această tipologie naturală este importantă, fiindcă exemplul 
provenit din experienţă nu este lipsit de importanţă în aplicarea legii rațiunii practice pure. 

Din punctul de vedere al relaţiei, categoriile se referă la agentul moral care intră în 
relaţie cu sine însuşi, întrucât sinele individual este cel care îşi testează raționalitatea în 
urmărirea legii; şi mai intră în relaţie cu ceilalți agenţi morali, întrucât raționalitatea proprie îi 
cere să ţină seama cu necesitate de celelalte ființe raţionale. În primul rând, pentru a proceda 
la acţiunea din principiu trebuie cercetat dacă subiectul legii este, într-adevăr, o ființă liberă şi 
rațională, adică o personalitate. Aceasta este garanţia acționării din libertate şi posibilitatea 
antrenării sale într-o acţiune morală, pentru că în această calitate agentul moral este un scop 
în sine însuşi şi aparţine lumii inteligibile”. Astfel încât persoana, aparținătoare a lumii 
sensibile, face şi dovada propriei personalităţi, în măsura în care ea aparţine totodată lumii 
inteligibile; drept urmare omul, care aparține ambelor lumi, trebuie să conştientizeze 
! Ibidem, p. 69. 

? Georg Mohr, „Personne, personnalité et liberté dans la Critique de la raison pratique”, În: Revue Internationale 
de Philosophie, 42, nr. 3, 166, 1988, p. 289-319, surprinde personalitatea prin „facultatea determinării voinţei în 
funcţie de o reflecţie asupra intenţiilor sale şi de o decizie care trebuie pusă în practică. Noţiunea de personalitate 


vizează, din punctul de vedere al actorului considerat ca autor al maximelor, aspectul determinării voinţei ce 
precedă acțiunea ca fenomen al lumii sensibile” (p. 310). 

necesitatea acţionării din libertate şi să îşi mobilizeze voinţa spre a urma principiul construit 
prin cauzalitatea liberă. Prin ea, respectiv în virtutea autonomiei voinţei sale, el devine 
subiectul legii morale. Drept urmare, autonomia voinţei sale de persoană rațională este 
limitată de condiționarea întrebuinţării sale numai ca scop în sine însuşi. Starea persoanei 
desemnează o altă relație categorială, care subliniază importanţa dispoziţiei morale în 
abordarea principiului; la fel ca declaraţia de voinţă, ea este expresia unei subiectivităţi pusă, 
în cele din urmă, în umbră de obiectivitatea principiului, dar acceptată inițial drept treaptă 
pregătitoare necesară. Kant subliniază faptul că noi trebuie să apreciem importanţa datoriei 
prin prestigiul cu care investim legea morală, a cărei urmărire dă valoare persoanei „în 
proprii ei ochi”, rezultată din satisfacția de a se fi conformat cu legea". Reciprocitatea dintre 
persoanele comunității morale este avută în vedere atunci când maximei personale i se cere să 
se ridice la nivelul legiferator al legii, nivel ce trebuie să convină şi celorlalți parteneri 
morali. Despre universalitatea principiului practic se spune că se întemeiază pe fondul de 
raționalitate al tuturor ființelor umane; în fapt, ea rezultă dintr-un consens rațional la care se 
ajunge prin asumarea reciprocă a sarcinilor morale de către ființele umane în calitate de agenți 
morali. 

Din punctul de vedere al modalității, categoriile stipulează felul în care trebuie să 
acționeze voința spre a se menține în limitele moralității, ceea ce înseamnă să cunoască 
principiul datoriei şi justificarea sa. El indică dependența voinței de lege, care desemnează 
obligativitatea sau obligarea la o acțiune impusă de rațiune şi de legea ei obiectivă spre a se 
distanța de dorințele subiective ale liberului arbitru afectat patologic. Pe latura obiectivă, 
conceptul de datorie cere acțiunii acordul cu legea, acord ce se cere întărit şi pe latura 
subiectivă prin revendicarea subiectivă a respectului față de lege, ca fiind unicul mod de 
determinare a voinţei de către lege. Din unirea celor două laturi rezultă cum trebuie să 
procedăm pentru ca acțiunea să aibă valoare morală: nu numai prin satisfacerea obiectivă a 
acordului cu legea (a legalităţii), ci prin ridicarea subiectivităţii agentului moral la nivelul de 
obiectivitate a legii, respectiv din respect faţă de lege şi din conştiinţa datoriei îndeplinite (a 
moralității). Spre deosebire de imperfecțiunea voinţei umane ce poate fi tentată şi de 
imbolduri non-morale care obstrucționează ridicarea subiectivului la nivelul de obiectivitate al 
legii, voinţei divine, ce reprezintă prototipul de perfecțiune, nu i se poate atribui nici un 
imbold străin de lege; prin urmare, ea nu se poate afla în faţa dilemei dintre moralitate şi 


legalitate, căci niciodată acţiunile sale nu realizează altceva decât moralitatea în perfecțiunea 


! Op. cit., p. 38. 

ei. Asupra voinţei umane şi a voinţei oricărei ființe raţionale create, respectiv sensibil- 
raționale, nu putem nutri aceeaşi siguranţă; lor trebuie să li se prescrie legea morală drept 
imbold şi numai pe ea se impune să o urmeze, pentru că modul lor obişnuit de procedare este 
cel mult legalitatea, în timp ce moralitatea rămâne doar idealul care se cere să le fie impus nu 
mai mult decât spre a li se corecta modul obişnuit de procedare. 

În vederea îndeplinirii spiritului legii, principiul moral trebuie să fie prezent în 
mentalul fiinţei umane prin sentimentul de respect, care se cere să servească drept imbold 
moral unic, la fel ca legea, întrucât provine exclusiv din temeiul legii. Nutrind sentimentul de 
respect faţă de legea morală, voinţa este determinată obiectiv şi nemijlocit în judecata pe care 
o formulează raţiunea în întrebuințarea practică. Şi ea este capabilă de o astfel de determinare, 
întrucât are loc prin libertate, a cărei cauzalitate este determinabilă exclusiv prin legea care dă 
curs sentimentului de excepţie al respectului ce restrânge toate înclinațiile contrare legii. 
Efectul acestei limitări în raport cu sentimentul obişnuit este o senzaţie de neplăcere, ce poate 
fi cunoscută a priori din legea morală. Totodată, limitarea înclinațiilor induce un sentiment de 
umilire, care consolidează aprecierea morală; datorită cauzei intelectuale a sentimentului de 
umilire, respectul faţă de lege devine totodată un sentiment pozitiv cunoscut a priori, care 
contracarează senzaţia iniţială de neplăcere a limitării voinţei. Or, recunoaşterea legii morale 
este rezultată chiar din conştiinţa unei activităţi a raţiunii practice din temeiuri obiective, care 
îşi manifestă efectul în acţiuni obstrucţionate în fapt de cauze subiective. În acest fel apare 
aspectul pozitiv al respectului cuvenit legii morale într-un mod indirect, ca efect al legii 
asupra sentimentului, întrucât legea reduce influenţa nefastă pe care o au înclinațiile când sunt 
luate drept temei subiectiv al activităţii şi drept imbold în urmărirea legii. Datorită 
subiectivului care se cere întotdeauna subordonat de rațiune, legea se află întotdeauna în 
competiţie cu fericirea personală; drept care Kant ne recomandă să cultivăm latura de 
satisfacţie personală, spre a nu ne afla în imposibilitatea de a realiza, şi din punct de vedere 
subiectiv, acordul cu legea, datorită frustrărilor la care ne expune neglijarea fericirii personale, 
şi nu într-o măsură mai mică tentaţiile de a încălca datoria. Fericirea nu este dată, de Kant, 
drept o categorie, pentru că nu susţine în mod direct legea; dar pentru că o favorizează în mod 
indirect, prin evitarea deturnării interesului agentului moral de la datoria sa, se poate spune că 
ea este o pre-categorie încadrabilă între cele permise spre a evita ceea ce este interzis în raport 
cu legea şi datoria. Prin acest traseu al voinţei către lege realizăm ceea ce i se permite sau i 
se interzice voinţei pe orizontală spre a realiza datoria şi a evita ce este contrar datoriei, iar 
pe verticală de a lua cunoştinţă de maximul obligării reprezentat de datoria perfectă şi de 


reversul acesteia, care este datoria imperfectă (cu toate că ramificaţiile datoriilor, între 

perfecţiune şi imperfecţiune vor fi destinate unei analize ulterioare în Metafizica 
moravurilor). 

În urmărirea legii, subiectul inteligibil care dă legea şi o urmăreşte având-o numai pe 
ea drept imbold, poate fi liber cu privire la o acţiune dată, cu toate că apartenenţa sa la lumea 
sensibilă îl pune sub o condiţionare mecanică cu privire la aceeaşi acţiune. De aceea acțiunile 
fiinţei umane ca determinări temporale trebuie să aparțină doar fenomenului, pentru ca 
libertatea sa să rămână laturii sale inteligibile; din inteligibilitatea libertăţii sunt deduse 
categoriile indispensabile cunoaşterii practice, ca dintr-un concept transcendent, care se 
dispensează de orice aport intuitiv. Categoriile subzistă prin acest fond de transcendenţă, 
conform căruia un punct de vedere final le regrupează în funcție de mărime şi mişcare, şi le 
divizează în categorii matematice, care se referă la unitatea sintezei în reprezentarea 
obiectelor, şi în categorii dinamice, care accentuează unitatea sintezei din reprezentarea 
existenţei obiectelor. Primele, care cuprind cantitatea şi calitatea, conțin o sinteză în care 
necondiționatul care este legea se află la un nivel superior faţă de condiționatul din spaţiu şi 
timp dat în intuiţia sensibilă. În lipsa diferenţierii lor ar trebui ca şi necondiţionatul să aparţină 
spaţiului şi timpului şi să fie condiţionat la fel ca tot ceea ce se încadrează în aceste limite 
fenomenale. Declaraţiile de voinţă şi prescripţiile practice de partea cantitativă sunt astfel de 
repere categoriale încadrate în spaţiu şi timp. Cu toate că şi ele trec drept categorii ale 
libertăţii este impropriu să căutăm cuantumul de libertate care se află în acestea; mai degrabă 
ar trebui să urmărim traseul pe care îl descrie voinţa în vederea determinării sale ca o facultate 
liberă. De aceea cantitatea are ca maximum categorial legea; ea constituie un model de 
autodeterminare a voinţei, care nu poate sta alături de voinţa în stadiul ei declarativ şi de 
prescripţia care are un scop practic. Tot astfel nici din punctul de vedere al calităţii, principiul 
obiectiv investit cu necesitate practică şi capabil de o determinare universală a voinţei nu 
poate sta alături de regulile ce consiliază comportamentul, de maximele care trebuie omise 
sau exceptate şi, în general, de principiul subiectiv care determină voinţa în scopuri 
particulare care este, prin urmare, lipsit de necesitate. Categoriile subsumate celor dinamice se 
referă la relaţia dintre subiecții actului moral (personalitatea, starea persoanei şi reciprocitatea 
interpersonală) şi la modalitatea de realizare a actului moral (permisul, interzisul, datoria şi 
contrariul ei); ele nu cer omogenitatea condiţionatului şi a condiţiei în sinteză, întrucât 
cunoaşterea practică cere numai reprezentarea felului în care existenţa obiectului condiţionat 
corespunzător se adaugă existenţei condiţiei în intelect ca fiind legată de el; şi atunci ne este 
permis să dăm pentru ceea ce este condiţionat în lumea sensibilă necondiţionatul nedeterminat 


în lumea inteligibilă spre a realiza sinteza transcendentă. De aceea în sinteza realizată asupra 

seriei de cauze şi efecte ale lumii sensibile nu este contradictoriu ca pentru un condiționat să 
se gândească cauzalitatea care nu mai este condiţionată sensibil şi totodată să se admită că 
aceeaşi acţiune ce aparţine lumii sensibile este întotdeauna condiţionată sensibil sau mecanic 
necesară. Dar în măsura în care ea aparţine lumii inteligibile, poate avea în acelaşi timp drept 
temei al cauzalităţii fiinţei care acţionează o cauzalitate necondiționată sensibil şi poate fi 
gândită ca liberă. Pentru fiinţele sensibile, pentru care percepţia şi observaţia sunt procedeele 
cognitive cele mai comune şi totodată cele mai nesigure, Kant a pus în lumină un principiu 
obiectiv al cauzalităţii, care exclude orice condiţionare sensibilă a determinării cauzalităţii. El 
este principiul moralității, care există în raţiunea tuturor oamenilor prin natura lor. 
Cauzalitatea necondiționată împreună cu facultatea corespunzătoare ei care este libertatea, şi 
totodată o fiinţă ce aparţine lumii sensibile şi deopotrivă lumii inteligibile, au fost gândite ca 
fiind determinate de raţiunea practică. Datorită relației dintre principiul moral şi raţiunea 
practică ne putem da seama de imanenţa realității lumii inteligibile din perspectivă practică; 
ŞI, de asemenea, ne putem da seama cât de bine se realizează relaţia dintre inteligibil şi 
sensibil în subiectul moral, care este determinat pe de-o parte de inteligibilitatea legii morale 
prin libertate, iar pe de altă parte ca agent activ în lumea sensibilă el trebuie să se supună unei 
determinări suprasensibile. Prin conceptul de libertate, pe care agentul moral îl poate activa în 
el însuşi urmărind legea morală, el află necondiţionatul şi inteligibilul pentru condiționatul şi 
sensibilul în limitele căruia decurge parțial existenţa sa. Libertatea prin care se întreţine legea 
morală necondiționată evidenţiază rolul excepţional al domeniului practic în procurarea unei 
cunoaşteri a ordinii suprasensibile, devenind punctul de legătură între cele două lumi. 
Categoriile practice kantiene sintetizează actul moral realizat de purtătorul a două facultăţi 
practice: raţiunea şi voinţa; prin rațiune el actualizează principiul moral, iar prin voinţă îl pune 
în aplicare, înscriindu-se în cauzalitatea inteligibilă care îl eliberează mental de limitarea 
cauzalităţii sensibile. Categoriile sunt reperele cunoaşterii practice construite în jurul relaţiei 
sus-menționate, fiind orientate dinspre sensibil către inteligibil. Sub acest aspect al unirii 
sensibilului cu inteligibilul categoriile practice kantiene prezintă similitudini cu categoriile 
platonice; dar față de marea diversitate a categoriilor platonice şi, mai ales, faţă de gradul lor 
diferit de abstractizare (care merge de la emisia vocală şi plăcere până la măsură, egal, 
armonie, genul cauzei), categoriile libertăţii sunt mult mai omogene şi acoperă domeniile 
distincte ale teoreticului şi practicului. Ceea ce au în comun cele două concepţii categoriale 


! Platon, Opere VII, Ediţie îngrijită de Petru Creţia, Editura Ştiinţifică, Bucureşti, 1993, Philebos, traducere de 
Andrei Cornea. 

este sarcina dată celei mai puternice facultăți cognitive (la Platon intelectul, iar la Kant 
raţiunea) de a realiza unirea lumii vizibile (respectiv sensibilă) cu cea invizibilă (sau 
inteligibilă). O altă sursă platonică a categoriilor libertăţii este autosuficienţa binelui şi, din 
acest temei, superioritatea sa faţă de adevăr. Dacă sarcina intelectului este aceea de a 
cunoaşte şi de a ajunge la adevăr, dar şi de a încerca pătrunderi ale inteligibilului, binele ar 
trebui să fie, datorită autosuficienţei sale, un mesager şi mai potrivit al lumii inteligibile. 


Această calitate excepțională a binelui prevesteşte viitoarea metafizică a moravurilor. 

DEDUCŢIA CATEGORIILOR LA FRANZ BRENTANO ȘI LOCUL EI ÎN 
ARISTOTELISMUL SECOLULUI AL XIX-LEA 


Ion Tănăsescu 


Disertaţia lui Franz Brentano Von der mannigfachen Bedeutung des Seienden nach 
Aristoteles! a apărut în 1862 şi se înscrie în ceea ce s-a numit Aristotelesrenaissance” din 
Germania celei de a doua jumătăţi a secolului XIX, o mişcare căreia îi aparțin autori precum 
Prantl, Zeller, Trendelenburg şi printre ale cărei rezultate se numără corpusul aristotelic editat 
de I. Bekker la cererea Academiei Prusace de Ştiinţe“. Disertaţia lui Brentano este dedicată 
unuia dintre exponenţii acestei mişcări, lui Adolph Trendelenburg, şi nu poate fi înţeleasă fără 
a cunoaşte disputa care s-a purtat în cadrul acestei mişcări în ce priveşte atât ordinea tabelei 
aristotelice a categoriilor, cât şi calea pe care Aristotel ar fi ajuns la ea. Din acest motiv, în 
prima parte a acestui studiu voi prezenta disputa menţionată, pentru a analiza în partea a doua 
modul în care se poziţionează Brentano în raport cu principalii ei protagonişti, ca şi calea 
urmată de el pentru deducerea categoriilor aristotelice. În ultima parte a acestei lucrări voi 
analiza pe scurt modul în care a fost receptată lucrarea lui de contemporani şi de tânărul 


Heidegger. 


Disputa asupra căii descoperirii categoriilor aristotelice în Aristotelesrenaissance 
de la jumătatea secolului XIX 

Lucrarea care a declanşat disputa referitoare la originea şi ordinea tabelei aristotelice a 
fost scrierea lui Adolf Trendelenburg apărută în 1846 şi intitulată Geschichte der 
Kategorienlehre. În această lucrare Trendelenburg avansa ipoteza că Aristotel şi-ar fi 
decoperit categoriile urmând un criteriu gramatical şi că, în definitiv, tabela sa ar fi avut o 
origine gramaticală”. După cum cercetările Stagiritului pornesc de obicei de la ideea că 


întregul este anterior prin natura lucrurilor părții, la fel şi în cazul în discuţie el ar fi pornit de 


! Franz Brentano, Von der mannigfachen Bedeutung des Seienden nach Aristoteles (prescurtat: MBS), 1862, 
Nachdruck Hildesheim, Olms, 1984. / Despre multipla semnificaţie a fiinţei la Aristotel (trad. şi cuvânt înainte |. 
Tănăsescu), Bucureşti, Humanitas, 2003, în continuare toate trimiterile se vor face la paginaţia ediţiei germane, 
paginaţie trecută şi în versiunea românească a lucrării. 

4 Despre Aristotelesrenaissance în filosofia germană a secolului XIX cf. M., Antonelli, Seiendes, Bewuftsein, 
Intentionalităt im Friihwerk von Franz Brentano, Freiburg/Miinchen, Karl Alber, 2001, p. 36-37. 

“Cf. id., Auf der Suche der Substanz, în „Brentano Studien” 3 (1990/91), p. 19. 

* A. Trendelenburg, Geschichte der Kategorien, în Historische Beiträge zur Philosophie, Bd. I, Zwei 
Abhandlungen: I. Aristoteles Kategorienlehre, II. Die Kategorienlehre in der Geschichte der Philosophie, Berlin, 
Bethge 1846, (prescurtat: GK), Darmstadt, W issenschaftliche Buchgesellschaft, 1963, p. 264-265. 

la judecată ca întreg pe care l-ar fi descompus mai apoi în părțile sale, obținând astfel în locul 
predicatului categoriile înţelese drept cele mai generale predicate ce pot fi enunțate despre 
subiectul lor, substanța’. Conform acestei ipoteze, substanța ar corespunde substantivului, 
cantitatea şi calitatea adjectivului, relația comparativului relativ, locul şi timpul adverbelor de 
loc şi de timp, pe când acțiunea, pasiunea, posesia şi poziţia ar corespunde categoriei 
gramaticale a verbului”.Trebuie totuşi subliniat aici că, deşi Trendelenburg ţine ferm la teza 
sa, aceasta nu reprezintă singura cale la care recurge pentru a explica categoriile aristotelice 
întrucât el admite ca la Aristotel există şi o abordare realistă (reale Behandlung) a 
categoriilor, una care pune accentul pe ceea ce este prim prin natura lucrurilor’. Problema este 
însă că, după Trendelenburg, considerarea categoriilor din perspectivă realistă nu este în acord 
cu abordarea lor din perspectivă logică”. Trebuie de asemenea menţionat aici că autorul este 
cu totul conştient că există locuri în opera aristotelică în care ipoteza sa are numai rol 
orientativ, fără a decide însă ceva”. 

Pentru problema discută aici trebuie luate în considerare alte două teze din 
Kategorienlehre. Prima se referă la faptul că Aristote ar fi admis, cel puţin pentru primele 
patru categorii: substanţa, cantitatea, calitatea şi relaţia, o ordine conform genezei lucrurilor 
(„nach der Entstehung der Sache“), în timp ce pentru succesiunea celorlalte predicate 
categoriale nu ar fi oferit niciodată o explicaţie”. Cea de a doua teză este strâns legată de 
aceasta şi susține că la Aristotel abordarea realistă şi cea logică a categoriilor nu pot fi 
armonizate cu uşurinţă”. Modul în care este tratată categoria mişcării în Fizica este elocvent 
din punctul de vedere al lui Trendelenburg pentru conflictul dintre cele două abordări. Astfel, 
dacă în cea de a V-a carte a acestei lucrări speciile de mişcare sunt determinate în funcţie de 


categoriile aplicabile lor: creşterea (auxesis) şi descreşterea (/îisis) se subsumează categoriei 


! Cf. Trendelenburg, GK, p. 9-16, 20, 149. 

? GK, p. 23. 

? GK, p. 25, 58. 

* GK, p. 189. 

5 GK, p. 26. Ipoteza lui a fost încă de atunci mult discutată şi respinsă în repatate rânduri ca nefondată (cf. în 
această privință Brandis, Handbuch der Geschichte der Griechisch-Römischen Philosophie. Aristoteles und seine 
akademischen Zeitgenossen. Zweiten Theils zweiter Abtheilung, erste Hälfte, Berlin, Reimer, 1853, p. 377-378, 
400); E. Zeller, Die Philosophie der Griechen in ihrer geschichtlichen Entwicklung, Zweiter Teil, zweite 
Abteilung, Aristoteles und die alten Peripatetiker, Leipzig 41921, Nachdruck, Darmstadt, Wissenschaftliche 
Buchgesellschaft 1963, p . 264-247) şi îndeosebi Bonitz, Über die Kategorien des Aristoteles (prescurtat: KA), în 
„Sitzungsberichte der Kaiserlichen Akademie der Wissenschaften, Philos-hist. Classe”, Bd. X, Heft 5, Wien, 
1853, p. 591-645, Nachdruck, Darmstadt, Wissenschaftliche Buchgesellschaft 1967, p . 31 şi urm., 40-54, în al 
cărui comentar nu rămâne necriticat aproape nici un argument al lui Trendelenburg. 

* GK, p. 76 şi urm., 118, 129. 

7 GK, p. 189, 362-363. 

cantităţii, alterarea (alloíosis) celei a calităţii, iar transportul (phora) locului’, tratarea 
aceloraşi specii în cea de a VIII-a Carte a Fizicii arată că o asemenea succesiune nu este în 
acord cu natura lucrurilor întrucât phoră, care conform diviziunii categoriale anterioare ocupa 
ultimul loc, se dovedeşte în acest caz drept presupoziție indispensabilă pentru existenţa 
celorlalte specii de mişcare”. Ca urmare, determinarea categoriilor drept cele mai generale 
predicate ale substanţei, determinare condusă de ideea originii gramaticale a categoriilor, este 
afectată de o lipsă fundamentală, aceea de a lăsa neexplicată geneza reală a conceptelor 
categoriale fundamentale’. Pentru Trendelenburg însă explicarea acestei geneze constituie o 
cerință de bază pe care trebuie să o satisfacă orice teorie a categoriilor”. Conform lui, 
considerarea categoriilor din perspectiva realistă a ceea ce este prim prin natura lucrurilor 
conduce la primele cauze şi principii metafizice ale oricărui existent, conduce adică la cauza 
materială, formală, eficientă şi finală”. Este însă cunoscut că aceste cauze şi principii prime 
ale lucrurilor nu fac parte din tabela categorială aristotelică. Or, pentru Trendelenburg acesta 
reprezintă un indiciu clar că la Aristotel „subsumarea logică şi geneza reală, enunţul şi ceea ce 
este anterior prin natura lucrurilor rămân în conflict”. 

Cea de a doua poziţie în privinţa categoriilor a fost reprezentată de Brandis şi Zeller şi 
considera categoriile ca reprezentând cele mai generale puncte de vedere (punctul de vedere al 
substanţei, al calităţii, al cantităţii) care pot fi utilizate în definirea oricărui obiect’. După 


»8 


Brandis, ele sunt introduse în scrierea Categorii pe baza unor „distincţii pur formale”, motiv 


pentru care din punctul lui de vedere nu are nici un rost se ne întrebăm dacă ele au sau nu 


! Am tradus termenii elini conform traducerii Fizicii aristotelice realizate de N. I. Barbu, laşi, Moldova, 1995, p. 
126-7. 

? GK, S. 188. 

? GK, p. 187, 217. 

* GK, p. 189. 

5 GK, p. 187-188. 

6 GK, p. 189. Nu este locul aici să intrăm în detaliile acestei probleme, însă trebuie spus că Trendelenburg oferă 
la sfârşitul scrierii sale rezumatul propriei teorii a categoriilor expusă în Logischen Untersuchungen (1840). 
Prima piesă a teoriei lui nu este însă constituită de substanţă, ci de mişcare: „Mişcarea în calitate de cauzalitate 
constituie elementul prim; din ea se delimitează substanţele. Cel care priveşte acest proces în ansamblu sesizează 
aici relaţiile fundamentale ale celorlalte categorii; odată cu mişcarea avem cantitatea şi măsura; odată cu 
substanţa cuprinzătoare inerenţa şi acţiunea reciprocă; iar odată cu modul delimitării avem materia, forma, 
calitatea şi relaţia.” (GK, p. 376-367; despre filosofia lui Trendelenburg cf. Antonelli, Seiendes, Bewuftsein, 
Intentionalităt im Friihwerk von Franz Brentano, p. 41-73.) 

7 Cf. Brandis, op. cit., p. 394-395, 400 şi urm. şi Zeller op. cit., p. 260 şi urm.; în disertaţia sa Brentano îi atribuie 
lui Zeller poziţia reprezentată de Striimpell care considera categoriile ca „specii ale prediciării“ (MBS, p. 76). 
Această teză este însă respinsă de Zeller în lucrarea citată (Zeller, op. cit., p. 259). 

* Brandis, op. cit., p. 396; cf. de asemenea Zeller op. cit., p. 262-263; cf. asupra acestui punct distincţia cvadruplă 
în Cat. 2 care rezultă din combinaţia formulelor „a fi / a nu fi într-un subiect” şi „a se spune / a nu se spune 
despre un subiect”, cf. asupra acestei probleme şi lucrarea substanţială a lui A. Surdu, Teoria formelor 
prejudicative, Bucureşti, Editura Academiei, 2005. 

conţinut real!. Astfel el respinge teza lui Trendelebrug care susţinea că, considerată în mod 
real, originea categoriilor ar fi reprezentată de cele patru cauze ale oricărui existent”. 

Cea de a treia poziţie referitoare la chestiunea în discuţie a fost reprezentată de Bonitz. 
Bonitz, la fel ca şi Trendelenburg, consideră categoriile drept concepte, însă, spre deosebire 
de Trendelenburg care le considera ca elemente obţinute prin descompunerea structurii 
propoziției în părţile ei componente, el le consideră ca fiind concepte în şi pentru sine. Funcţia 
lor esențială constă în faptul că ele reprezintă semnificațiile diferite în care este enunțată 
ființa: „Conform cu aceasta, kategoria semnifică nu doar şi nu exclusiv că un concept este 
atribuit altuia ca predicat, ci, în genere, că un concept este rostit (ausgesprochen) şi enunțat 
(ausgesagt) într-o anumită semnificaţie, fără ca prin aceasta să fie cumva gândită relaţia sa 
cu un altul. Aşadar pluralul kategoriai va semnifica modurile diferite în care este enunțat un 
concept, semnificaţiile diferite care sunt legate de enunţarea lui, deci kategoriai toii Ontos 
(categoriile ființei) va semnifica accepţiunile diferite care sunt legate de enunţarea 
conceptului, exact acelaşi lucru ca şi pollakhâs l&getai 70 on [...] fiinţa se enunţă într-o 
multiplă semnificaţie. Această expresie kategoriai toi Ontos (categoriile fiinţei) [...] este de 
fapt, în mod evident, numele complet pentru categorii ca genuri supreme ale fiinţării””. 

După cum se observă din finalul acestui citat, în calitate de semnificaţii diferite ale 
fiinţei, categoriile constituie genurile supreme cărora le poate fi subordonat orice existent”. 
Merită notat aici că prin această teză Bonitz dă expresiei convingerii sale că sensul tabelei 
aristotelice a categoriilor constă în tentativa de a oferi o asemenea perspectivă de ansamblu 
asupra întregului domeniu al experienţei încât în cadrul ei să-şi poată afla locul orice existent 
real sau doar gândit”. Teza lui este orientată contra afirmației lui Trendelenburg după care 
categoriile aristotelice ar urma să soluţioneze chestiuni de natură metafizică. Pentru Bonitz, 
dimpotrivă, tabela aristotelică a categoriilor nu-şi propune să rezolve nici o chestiune 
metafzică, ci țelul ei se limitează la a oferi o perspectivă sinoptică asupra întregului domeniu 


al experienţei”. Pe această cale el încearcă să separe clar semnificaţia empirică a tabelei 


! Cf. Brandis op. cit., p. 394, 404. 

? Cf. de asemenea Zeller, op. cit., p . 261. 

? H., Bonitz, KA, 35-36, cf. de asemenea p. 13. 

* KA, p. 37. 

5 „Dacă vorbim de ceva care este (von etwas Seiendem), atunci — şi acesta este în mod evident sensul la Aristotel 
— prin aceasta înţelegem fie un lucru, fie o calitate, fie o cantitate sau o relaţie sau un unde (ein Wo), sau un când 
(ein Wann) etc. Acum, noi vorbim de ceva care este pe temeiul percepţiei sau al experienţei, ca urmare, prin 
aceasta obţinem o asemenea privire de ansamblu asupra întregii diversităţi şi amplitudini a domeniului al ceea ce 
ne este dat prin experienţă încât el este divizat în genurile sale cele mai generale, supreme. Procedând astfel 
Aristotel este convins că a găsit genuile supreme şi că le-a găsit în mod compler” (KA, p. 19). 

* În cercetările Metafizicii [...] întrebuinţarea categoriilor constituie pentru Aristotel o introducere pentru a se 
orienta mai întâi în raport cu uzul diferit al lui ón şi pentru a obţine o privire de ansamblu asupra domeniului a 

categoriilor de semnificaţia ei ontologică care constă în faptul că, privite din punct de vedere 
ontologic, categoriile accidentale sunt inerenţe ale substanţei căreia îi şi urmează. Dimpotrivă, 
din punctul de vedere al clasificării domeniului experienţei, categoriile formează „o 
succesiune de membrii egal îndreptăţiți ai diviziunii”!. Dincolo de aceasta, Bonitz este sceptic 
că ordinea primelor patru categorii stabilită de Trendelenburg pe baza principiului 
anteriorităţii conform naturii lucrurilor (substanţa, cantitate, calitatea, relația) funcţionează 
pretutindeni la Aristotel?. Rezerva lui poate fi considerată ca un avertisment față de tentativa 
de a supune categoriile aristotelice unei ordonări riguroase, tentativă căreia, aşa cum se va 
vedea mai jos, Brentano i-a dat curs în prima sa lucrare într-o măsură în care nu a mai făcut-o 
nici un alt participant la disputa în jurul ordinii tabelei categoriale aristotelice şi a căii pe care 


a fost ea descoperită. 


Deducţia categoriilor aristotelice în disertaţia lui Brentano şi poziţia ei în cadrul 
Aristotelesrenaissance de la jumătatea secolului XIX 

După cum se observă din cele spuse mai sus, cu excepţia lui Trendelenburg care 
credea că a descoperit în categoriile gramaticale ale limbii eline calea pe care Aristotel şi-ar fi 
aflat tabela categoriilor, toţi ceilalți autori sunt de acord în unanimitate că Aristotel nu a oferit 
nici o explicaţie în ceea ce priveşte originiea acestei tabele”. În grade diferite, ei sunt de 
asemenea de acord că, cel puţin în privinţa primelor categorii (ousia, poson, poion, prós ti) se 
poate vorbi de o anumită ordine în măsura în care ousia se află la începutul tabelei în timp ce, 
după cum spune Bonitz cu prudenţă, categoriile poson şi poion stau „într-o relație deosebit de 
strânsă cu ousia“. 

În ceea ce-l priveşte pe Brentano, el se deosebeşte sub două aspecte de toţi aceşti 
interpreți: pe de o parte, el susține, în ciuda absenței oricărei afirmaţii clare a lui Aristotel 
asupra acestei probleme, că poate indica drumul urmat de acesta în stabilirea tabelei 
categoriilor. Pe de altă parte, el este ferm convins, cel puţin în disertaţie, ca la baza tabelei 
aristotelice se află un criteriu riguros, chiar necesar, ceea ce înseamnă că originea genurilor 
supreme aristotelice nu este una întâmplătoare, ci una necesară. Înainte de a intra în abordarea 


propriu-zisă a acestei probleme, voi prezenta pe scurt problematica de ansamblu a diseraţiei. 


cărui explicaţie este în discuţie. Această introducere nu cuprinde însă în nici un caz în sine o soluţionare a 
chestiunilor metafizice.” (KA, p. 20; cf. de asemenea p. 23, ca şi observaţia critică a lui Zeller asupra acestui 
punct (Zeller, op. cit., p. 262-263). 

| KA, p. 21. 

? KA, p. 25. 

? Brandis, op. cit., p. 376, Zeller, op. cit., p. 264-265, Bonitz, KA, p. 39-40. 

* KA, p. 25, Brandis, op. cit., p. 378 şi urm., Zeller, op. cit., p. 265 şi urm., Trendelenburg, GK, p. 71-72, 211- 
212. 

Prima scriere a lui Brentano este dedicată „mult-stimatului meu profesor, 
cercetătorului care a adus servicii considerabile la înţelegerea operei aristotelice, Dr. Adolph 
Trendelenburg” cu care Brentano studiase două semestre la Berlin în 1858/59, perioadă care a 
avut un rol hotărâtor pentru cercetările lui ulterioare întrucât Trendelenburg l-a introdus în 
ontologia şi psihologia aristotelică!. Considerată ca întreg, disertaţia constituie o analiză a 
semnificaţiilor multiple în care poate fi enunțată fiinţa (70 ón) în calitate de termen omonim”. 
Pornind de la un pasaj din cartea E a Metafizicii, Brentano consideră că aceste accepţiuni pot 
fi reduse la patru fundamentale: fiinţa prin accident, fiinţa ca adevăr prin opoziție cu nefiinţa 
ca fals, fiinţa conform figurilor categoriilor şi fiinţa în putinţă şi în act”. În raport cu aceste 
semnificaţii, metafizica, ştiinţă a fiinţei ca fiinţă, are sarcina să distingă accepţiunile proprii de 
cele improprii şi să le excludă pe acestea din urmă din domeniul ei de cercetare” . Criteriul pe 
baza căruia se decide dacă o entitate aparține sau nu metafizicii este următorul: obiectul 
metafizicii cuprinde tot ceea ce există în afara gândirii şi tot ceea ce revine în mod propriu 
acestei ființări”. Conform lui, semnificaţiile proprii ale fiinţei sunt reprezentate de ființa ca 
putinţă şi act şi de fiinţa în accepţiune categorială, pe când fiinţa prin accident şi fiinţa ca 
adevăr rămân în afara domeniului metafizic întrucât temeiul lor nu este reprezentat de cele 
mai înalte principii ale realului pe baza cărora metafizica cercetează ființa ca ființă” . Altfel 
spus, ele nu aparțin metafizicii întrucât fiinţa prin accident nu există în sine, ci prin altul, iar 
ființa ca adevăr îşi află temeiul în operaţiile intelectului, lipsită fiind, tocmai din această 
cauză, de existenţă în afara spiritului”. 

Secţiunea dedicată fiinţei categoriilor a fost percepută în epocă drept partea cu 
adevărat înnoitoare a disertaţieis. Miza ei: ideea că tabela aristotelică a categoriilor poate fi 
dedusă în mod riguros, este în întregime polemică. Prin această teză Brentano lua atitudine, pe 
de o parte, faţă de afirmaţia lui Kant şi, după el, a lui Hegel, care considerau că Aristotel şi-a 
stabilit în mod rapsodic categoriile. Pe de altă parte însă, Brentano polemizează cu Brandis 
care susținea absenţa unui temei al diviziunii categoriilor, cu Trendelenburg pentru care, după 
cum am spus, categoriile aristotelice îşi aflau originea în categoriile gramaticale ale limbii 


eline şi, nu în ultimul rând, cu Bonitz care credea că tabela aristotelică a categoriilor este 


! Wilhelm Baumgartner / Franz-Peter Burkard, Franz Brentano. Eine Skizze seines Lebens und seiner Werke, în 
„International Bibliography of Austrian Philosophy “, IBOP 1981-1983, Amsterdam-Atlanta 1990, p. 20. 

? MBS, p. 6. 

? MBS, p. 7. 

* MBS, p. 5. 

5 MBS, p. 40. 

ê MBS, p. 39. 

7 MBS, p. 9, 38-39. 

8 Antonelli, Auf der Suche der Substanz, în „Brentano Studien” 3 (1990/91), p. 29. 


138 


dobîndită pe baza experienţei, prin inducție, în scopul de a servi clasificării reprezentărilor 
empirice!. 

Punctul de pornire al demonstraţiei brentaniene este reprezentat de cele trei mari 
concepţii discutate mai sus asupra naturii categoriilor, concepţii care resping în întregime 
ideea, proprie idealismului german, că ele ar fi determinaţii ale subiectivității 
transcendentale?. 

După cum am văzut, după Trendelenburg, categoriile sunt predicate, aşadar concepte, 
dar nu concepte considerate în şi pentru sine, ci considerate ca părţi ale propoziției. În 
disertaţie Brentano nu respinge de plano această concepţie şi nici similitudinea categoriilor cu 
categoriile gramaticale ale limbii eline, ci doar accentuarea unilaterală de către Trendelenburg 
a originii logic-gramaticale a categoriilor. 

În ceea ce priveşte ce de a doua poziţie prezentată mai sus şi susținută, printre alţii, de 
Zeller şi de Brandis, ea considera categoriile ca un fel de cadre sau matrice universale în care 
poate fi situat orice concept atunci când gândirea procedează la departajarea şi clasificarea 
obiectelor. Din acest motiv, Brentano susţine că în această viziune rolul tabelei aristotelice 
este de a oferi în mod complet cadrele necesare unei taxonomii universale a obiectelor şi a 
conceptelor implicate de orice enunţ. 

După Brentano, acestei viziuni îi pot fi aduse două obiecţii: 1) determinarea 
categoriilor ca locuri pentru concepte pierde din vedere perspectiva ontologică asupra 
categoriilor; conform acesteia, categoriile, în calitate de accepţiuni diferite ale fiinţei, sunt şi 
genurile supreme cărora li se subordonează orice fiinţare; ca genuri supreme ele determină în 
acelaşi timp locul pentru toate cele subordonate lor”. 2) Conform perspectivei lui Brandis, 
categoriile sunt specii ale predicării. Această definiție riscă să şteargă deosebirea dintre ousia 
şi categoriile accidentale întrucât, dacă considerăm predicaţia esenţială ca notă definitorie a 
categoriei substanţei, observăm că ea apare şi în cadrul celorlalte categorii atunci când se 
predică un accident mai general, la rigoare genul suprem, despre lucrurile subordonate lui. Cu 


alte cuvinte, atunci când spunem „Socrate este substanţă primă” şi „Acest roşu este o calitate” 


! MBS, §12 şi p. 158. 

? MBS, p. 75. 

? MBS, p. 77. Reproșul fundamental adus de Brentano lui Trendelenburg este că fundarea diviziunii categoriilor 
pe relații gramaticale este superficială şi lipsită de temei ontologic (MBS, p. 184-185, 200-201). În studiul deja 
citat, Antonelli argumentează pe baza scrierii lui Trendelenburg Geschichte der Kategorienlehre că obiecțiile lui 
Brentano sunt doar parțial îndreptățite întrucât, aşa cum dovedesc numeroase citate, acesta a sesizat nu numai 
aspectul gramatical, ci şi pe cel ontologic al originii şi diviziunii categoriilor (Antonelli, loc. cit., p. 44; v. în 
această privinţă afirmaţia citată mai sus a lui Trendenlenburg conform căreia există pasaje în opera aristotelică în 
care ipoteza propusă de el are doar rol orientativ, fără să decidă însă ceva (Trendelenburg, GK, p. 26 )). 

* MBS, p. 16. 

5 MBS, p. 84. 

avem de a face în ambele propoziţii cu predicația esențială a genului suprem despre 
individualul subordonat lui. Or, pe baza acestei predicaţii nu se poate sesiza deosebirea dintre 
cele două categorii. După Brentano alternativa care ne stă la dispoziţie în acest caz este fie să 
includem şi categoriile accidentale în categoria substanţei, fie să luăm în considerare alte 
criterii de departajare a categoriilor". 

În ceea ce-l priveşte pe Bonitz, am văzut că după el categoriile sunt tot concepte, dar 
nu în cadrul propoziției, ca la Trendelenburg, ci concepte în şi pentru sine, aşadar, după cum 
consideră Brentano, reprezentări simple ale spiritului care constituie semnificaţiile reale în 
care este enunțat 70 on A 

Dintre aceste poziții, Brentano optează pentru ultima, pe care o consideră însă 
compatibilă cu elemente provenite din celelalte două din următoarele motive: 1) abordarea 
categoriilor ca diviziuni ale ființei este cu totul în acord cu considerarea lor ca genuri supreme 
care cuprind orice ființare şi care, astfel, stabilesc modul de predicare (şi accidental şi 
esențial) pentru cele ce le sunt subordonate; din acest motiv categoriile pot fi definite şi ca 
serii de lucruri ce se predică în acelaşi mod despre substanţa primă“; 2) ca accepţiuni reale ale 
ființei, categoriile sunt şi predicate, cele mai generale predicate ale substanţei prime; Brentano 
îşi întemeiază teza astfel: ceea ce există este sau substanță sau accident; dacă este accident, 
atunci există numai în măsura în care are un anumit raport cu substanța primă; acest raport 
ontologic se manifestă în modurile specifice predicării accidentale despre substanţă”. 

Cele spuse mai sus impun determinarea mai exactă a raportului dintre tò ón (das 
Seiende, fiinţa) şi accepţiunile lui reale care sunt categoriile. Contextul adecvat acestei discuţii 
este concepţia aristotelică asupra sinonimelor şi omonimelor. Conform celor spuse în primul 
capitol din Categorii, sinonimele sunt noţiunile la care atât numele, cât şi conceptul uneia pot 
fi enunțate despre cealaltă, de pildă, afirmă Aristotel în lucrarea menţionată, omul şi boul sunt 
deopotrivă animale. Omonime, în schimb, sunt cele la care se enunţă numai numele, dar nu şi 
conceptul, bunăoară când spunem că atât omul pictat, cât şi cel real sunt animale; în acest caz 
termenul „animal”, căruia îi revine ca notă esenţială viaţa, se aplică în sens propriu numai în 
al doilea caz. Fiinţa, afirmă Brentano în mai multe rânduri, nu este un concept sinonim, altfel 
spus, atunci când spunem despre categorii că sunt accepţiuni sau moduri diferite ale fiinţei nu 
avem în vedere că fiinţa s-ar divide în categorii aşa cum se divide genul în speciile sale prin 
diferenţe specifice. Aici va trebui căutată o altă cale de abordare, una conform căreia fiinţa 
1 MBS, $ 5 şi $7. 

? MBS, p. 78-79. 


? MBS, § 7 şi p. 117-118. 
* MBS, p. 102-103. 

poate îndeplini în raport cu diferitele ei accepţiuni funcţia pe care o îndeplineşte genul faţă de 
speciile sale, fără a fi totuşi genul lor, fără a fi adică noțiunea supraordonată lor, bunăoară 
elementul comun de maximă generalitate al tuturor genurilor supreme. Posibilitatea edificării 
metafizicii ca ştiinţă la Aristotel depinde de elaborarea acestui statut teoretic pentru tò ón. În 
aceste condiţii, termenul „fiinţă” ocupă pentru Brentano o poziţie intermediară între sinonime 
şi omonime pur accidentale, o poziție specifică termenilor numiţi de el omonimi prin 
analogie!. 

Conform cercetărilor lui Trendelenburg’, analogia are la Aristotel în primul rând sens 
cantitativ şi este echivalentă cu egalitatea de raporturi. Relaţia a:b = c:d este expresia 
matematică a acestei egalități. Pentru discuţia de faţă importantă este acea modalitate a 
analogiei conform căreia calităţi diferite se raportează la subiecte diferite în acelaşi mod. Este 
vorba aici de analogia calitativă, un raport care, conform celor spuse de Aristotel, străbate 
toate categoriile prin faptul că modul în care se raportează o fiinţare dintr-o categorie la genul 
ei suprem (la fiinţa ei) este asemănător sau identic cu cel în care se raportează o altă fiinţare 
dintr-o altă categorie la genul suprem căruia îi este subordonată: „ceea ce este linia dreaptă în 
raport cu lungimea, este planul în raport cu lăţimea, numărul par în raport cu numerele şi albul 
în raport cu culoarea”. Identitatea reală de esenţă prezentă în cazul predicaţiei esenţiale este 
cu totul elocventă pentru cele spuse aici”. 

Însă, susţine Brentano, cu aceste precizări făcute de Trendelenburg problema analogiei 
nu este nicidecum epuizată întrucât tocmai analogia capabilă să explice raporturile fiinţei cu 
categoriile nu a fost luată în considerare. Este vorba de raporturile proprii anumitor termeni 
polisemantici precum „fiinţă”, „adevăr”, „bine” (într-un cuvînt, transcendentalii medievali), 
raporturi al căror specific este dat de faptul că accepţiunile lor multiple sunt enunțate în relaţie 
cu o unică natură. Ca exemplu de termeni din limbajul comun ale căror sensuri se fixează prin 
raport cu unul şi acelaşi sens fundamental Aristotel dă cuvintele „sănătos” şi „medical”. Ca şi 
termenii metafizici amintiţi, şi aceste vocabule au o multitudine de sensuri care se ordonează, 


toate, în jurul unei semnificaţii primare. De pildă, despre unele lucruri spunem că sunt 


! MBS, p. 98; faptul că Brentano foloseşte termenul „analogie” pentru a denumi relaţiile stabilite între 
semnificaţiile unor termeni omonimi precum „adevăr”, „fiinţă” etc., dovedeşte că în această privinţă gânditorul 
se află sub influenţa terminologiei scolastice. După P. Aubenque, pentru Aristotel cuvîntul „analogie” are un 
sens precis, cel de analogie proporţională, şi nu este întrebuințat pentru a denumi raporturile dintre ființă şi 
accepţiunile sale (P. Aubenque, Le probleme de I'6rre chez Aristote, Paris, PUF, 51983, p. 168). Brentano însă, 
deşi recunoaşte exact că în acest caz este vorba de o configuraţie de raporturi descrisă de Stagirit prin expresia 
prós hén, deci de raporturi întemeiate pe „relaţia la unul şi acelaşi”, foloseşte totuşi, aflat sub influenţa 
scolasticilor, termenul „analogie” pentru a descrie configuraţia respectivă. 

? GK, p. 151-157. 

* Met. N 6, 1093 b 18-21. 

* MBS, p. 90-93; cf. şi GK, p. 151-157. 

sănătoase pentru că produc sănătatea, despre altele pentru că o indică sau pentru că o apără 
sau pentru că o mențin, însă, dincolo de acest fapt, toate sunt numite aşa întrucât au un anumit 
raport cu sănătatea ca formă a corpului sănătos!. La fel şi în cazul categoriilor, şi despre 
calitate şi despre cantitate şi despre acţiune şi pasiune, despre loc şi timp sau despre relativ 
spunem că sunt accepţiuni ale fiinţei, dar numai întrucât se raportează toate la unul şi acelaşi 
termen unic: substanța. Următorul text din Aristotel este elocvent în acest sens: „Ceva”, 
susține el în Met. I' 2, 1003 b 6 „este numit ființă fiindcă este substanţă, altceva fiindcă este 
proprietate a substanţei, altceva fiindcă e o cale spre substanţă.” Succesiunea de termeni 
enunțată aici, afirmă Brentano în altă parte, prezintă proprietatea că unul dintre ei este 
purtătorul semnificației primare în jurul căreia se ordonează toate celelalte accepţiuni. În cazul 
de faţă, termenul prim, cel care, după Brentano, poartă în primul rând şi în sens propriu 
numele „fiinţă”, este substanţa, iar substanţa în sensul prim şi cel mai propriu este prote ousia 
2. Toate celelalte categorii, subliniază el în mod repetat, există numai întrucât se află într-un 
anumit raport cu substanţa, numai întrucât se află într-un mod sau altul în ea”. Este vorba aici 
de un raport de dependență a ființei (Seinsabhângigkeit, expresia îi aparţine lui 
Trendelenburg), care face posibilă considerarea predicaţiei accidentale ca una paronimică, 
căci aşa cum termenul paronim derivă de la substantivul căruia îi adaugă o terminaţie, la fel s- 
ar putea spune că toate celelalte categorii îşi derivă sau datorează existenţa relaţiei cu 
substanţa primă, subiectul ultim şi temeiul oricărei ființări accidentale. Raportul categoriilor 
cu acest subiect este unul de inerență în sens larg“, de dependenţă de el, şi presupune că 
fiecare categorie are un mod propriu de a fi în raport cu categoria primă, un mod diferit de 
acea identitate de esenţă care se stabileşte între substanţele secunde şi cele prime sau între 
categorii ca genuri supreme şi ființările subordonate lor. Aceste moduri diferite de a fi sunt 
descrise de Brentano ca moduri diferite şi ireductibile de accidentalitate, de in-existenţă”, de 
tò ón şi de eneînai“. În acelaşi timp, ele constituie criteriul ontologic care stă la baza tabelei 
aristotelice şi care conferă rigoare acesteia: „[...] diviziunea în categorii nu este diviziunea 
unei unităţi sinonime, ci a uneia analoge şi, drept urmare, ea nu este determinată în privinţa 


membrilor ei prin diferenţe specifice, ci prin modurile diferite de existenţă, prin raportul 


! Aristotel, Met. ['2, 1003 a 34 — 1003 b 1, MBS, p. 97. 

” MBS, p. 109, 197. 

? MBS, p. 102-103. 

* Jnerență” este utilizat aici într-un sens extrem de larg care cuprinde şi accidentele exterioare (spațiul şi timpul) 
şi relativul, cea mai fantomatică dintre categorii. 

* Termenul Jnexistenz înseamnă aici „existență în”. 

é MBS, p. 151, 164. 

diferit cu substanța primă despre care sunt predicate categoriile”!. Se observă aici că deşi 
fiinţa nu este un gen, concepută în calitate de concept analog, ea poate prelua totuşi locul 
genului în cadrul diviziunii categoriilor, după cum locul diferenţei specifice este luat de 
modul diferit de existenţă în substanţa primă sau de raportul lor diferit cu aceasta. În acest 
sens Aristotel, citat de Brentano, afirma: „Există tot atâtea categorii câte moduri în care 
lucrurile există în subiectul lor”. ousia posân poión prós ti tò ón apti prótē ousia eneînai 

Alături de acest mod de deducere a diviziunii categoriilor întemeiat pe faptul că 
genurile supreme sunt accepțiuni diferite, dar înrudite ale ființei, Brentano mai oferă un altul 
care porneşte de la considerarea categoriilor nu ca accepțiuni ale ființei, ci ca genuri supreme. 
Raționamentul său este următorul: fiecare gen suprem presupune o materie proprie, un anumit 
mod al putinţei; substanţa ca gen suprem presupune aşa-numita prote hyle, pe când celelalte 
genuri cer ca substrat substanţa înţeleasă ca unitate dintre materie şi formă; această unitate nu 
este însă una în act, ci în putinţă, astfel încât, deşi substanţa considerată în sine, ca unitate 
dintre materie şi formă, este aceeaşi, ea apare, totuşi, ca fiind diferită în raport cu fiecare 
dintre categoriile accidentale; în termenii lui Brentano, deosebirea şi diviziunea categoriilor 
presupun nu doar că substanţa este subiectul accidentelor, ci şi că ea este în mod diferit 
subiect pentru fiecare accident în parte, după cum, la rândul lor, formele specifice 
accidentelor afectează sau sunt primite în mod diferit în substratul (în materia) lor. Astfel 
încât şi pe această cale se ajunge la concluzia că deosebirea categoriilor se bazează, în fond, 
pe raportul lor diferit cu substanța primă, pe modul diferit al inerenţei lor”. 

Raporturile dintre substanţă şi celelalte categorii prezentate aici i-au făcut pe 
interpreţi, pe J. Owens de pildă, să vorbească de „semnificaţia focală” a fiinţei la Aristotel“. 
Acestor raporturi li se datorează şi titlul disertaţiei, căci expresia Despre multipla semnificaţie 
a fiinţei (să nu uităm motto-ul: „fiinţa se enunţă într-o multiplă accepţiune”) trimite elocvent 
la faptul că semnificația ființei este una şi, totuşi, multiplă, respectiv substanţa este 
semnificația primă şi fundamentală a fiinţei, dar întrucât toate celelalte categorii se dispun şi 
prind viaţă în jurul ei, semnificaţia fiinţei, unică în caracterul ei fundamental, apare, totuşi, 
prin intermediul celorlalte categorii, ca una multiplă. 

Criteriul ontologic al modurilor diferite de existenţă în substanţă îşi află expresia 
lingvistică în felurile diferite în care categoriile accidentale sunt predicate despre aceasta — 
! MBS, p. 135. 

? MBS, p. 113 
°? MBS, p. 111-112. 
* ]. Owens, The Doctrine of Being in the Aristotelian Metaphysics. A Study in the Greek Background of Medieval 


Thought, with a preface by E. Gilson, Toronto, Pontifical Institute of Medieval Studies 1951, p. 118-123, apud. 
Antonelli, loc. cit., p. 41. 

poziţia lui Trendelenburg. În mod exemplar pentru legătura dintre perspectiva ontologică şi 
cea predicativă de înţelegere a categoriilor Brentano afirmă: „menţinem ca teză a lui Aristotel 
ideea că numărul şi diversitatea genurilor supreme corespunde numărului şi diversităţii 
modurilor de predicare şi tocmai [...] în această caracteristică a modului de predicare îşi află 
cea mai clară expresie raportul propriu al fiecărei categorii cu substanța primă şi, deci, şi fiinţa 
proprie a categoriei”. Mai mult decât atât, alături de analiza conţinutului unei categorii ca 
atare, studiul modurilor de predicare constituie unul dintre principalele mijloace de care 
dispune metafizicianul în studiul raporturilor dintre tò ón şi categorii, respectiv în soluționarea 
problemelor provenite din pretenţia anumitor concepte de a fi considerate ca genuri supreme — 
cazul poziţiei şi posesiei — sau în abordarea dificultăţilor rezultate din interferenţele 
categoriale, de pildă din subordonarea uneia şi aceleiaşi fiinţări sub două categorii diferite?. 

O dată stabilit aspectul ontologic şi logico-lingvistic al criteriului diviziunii, Brentano 
trece la realizarea deducţiei categoriilor. Prima deosebire, cea care sare mai întîi în ochi şi 
care trebuie să stea la baza întregii diviziunii, este cea dintre ousia şi symbebekos. Ousia, în 
calitate de accepţiune primă şi fundamentală a fiinţei, este singura categorie autonomă care, ca 
termen comun al accidentelor, constituie temeiul existenţei lor. Spre deosebire de ea, 
accidentele nu există autonom, prin sine, ci prin substanţa care le poartă. Aidoma distincției 
dintre ousia şi symbebekos, prima diviziune a clasei accidentelor apare în mod extrem de clar 
la început: distincția dintre accidentele absolute şi cele relative. Accidentele absolute 
afectează în mod propriu substanţa ca atare, relativul, în schimb, constă în orientarea unei 
substanţe spre o alta; el doar atinge substanţa, fără să o modifice”. Fiind categoria cea mai 
fantomatică şi mai lax legată de substanţă, Brentano îl caracterizează ca fiind mai mult al unei 
ființări, decât o fiinţare ca atare. Nota lui distinctivă, care îl diferențiază pregnant de restul 
categoriilor, este că nu are parte de o generare şi de o corupere proprie, iar caracterul lui 
diminuat provoacă cele mai multe dificultăţi în procesul distingerii categoriilor. 

Accidentele absolute sau afectările se împart, la rândul lor, în trei clase: accidentele 
inerente propriu-zise, operaţiile sau clasa inesis şi circumstanţele sau împrejurările exterioare 
(Umstände). În raport cu categoriile în care se divid, fiecare dintre cele trei clase nu se 
comportă ca un gen, ci ca o unitate analogă. Categoriile calităţii şi cantităţii sunt accepţiunile 


inerente în sens propriu, singurele care, provenind dinspre partea materiei sau a formei, sunt 


! MBS, p.117. 
? MBS, § 10. 
? MBS, p. 151. 

realmente imanente substanţelor sensibile!. Nota dominantă a calităţii este că determină şi 
diferenţiază substanţa, iar cea a cantităţii este corespondenţa ei cu caracterul potențial al 
principiului material din care rezultă. 

Clasa operaţiilor cuprinde acţiunea şi pasiunea, iar temeiul ei ontologic este 
reprezentat de cauzalitate. Regula care ne conduce în definiţia acestei clase este distincția 
dintre principiul şi termenul operaţiei concepute ca un intermediar între cele două: cel care 
acţionează, agentul sau principiul, nu este acelaşi cu cel care suferă acţiunea, cu termenul; 
dacă însă şi acţiunea şi afectarea se petrec în unul şi acelaşi subiect, atunci subiectul conceput 
ca agent este distinct de el însuşi în calitate de termen al acţiunii”. 

Clasa circumstanțelor este alcătuită din loc şi din timp, categorii care au în comun 
faptul că în cazul lor substanţa este determinată printr-o măsură exterioară”. 

Categoriile poziţiei şi posesiei, acceptate iniţial în Categorii, excluse mai tîrziu în 
Metafizica, pot fi reduse pe baza analizei categoriale şi a modurilor de predicaţie la categoria 
relativului”. 

După cum se observă, Brentano divide şi deduce tabela aristotelică a categoriilor 
pornind de la raporturile (de imanenţă sau de exterioritate) a accidentelor faţă de substanţă: 
calitatea şi cantitatea sunt inerente substanţei, acţiunea şi pasiunea, parţial inerente, parţial 
exterioare, locul şi timpul sunt exterioare, iar relativul este cu totul exterior şi constituie cea 
mai diminuată dintre categorii. Ca urmare, după Brentano criteriul fundamental al tabelei 
categoriale aristotelice este unul de natură ontologică şi se referă la raporturile de existenţă pe 
care le au categoriile accidentale cu categoria substanţei. După cum am văzut, aceste raporturi 
pot fi înscrise pe o scală care începe cu categoriile care numesc determinaţiile imanente 
substanţei prime, continuă cu acele categorii care sunt parțial imanente, parțial exterioare ei, 
apoi cu cele exterioare ei (locul şi timpul), pentru a se încheia cu categoria care se află în cele 
mai laxe realţii cu substanţa, cu relativul. Această diviziune face posibilă reconstrucția 
arborelui absent al categoriilor şi explică, după Brentano, marea siguranţă cu care Aristotel 


Š $ 5 
operează cu categoriile sale”. 


! MBS, p.156-7, 172. 

? MBS, p. 163. 

? MBS, p. 168-174. 

* MBS, p. 166, 171-172. 
5 MBS, p. 176. 

Receptarea deducţiei brentaniene a categoriilor de către contemporanii săi şi de 
către tânărul Heidegger 

Înainte de a prezenta modul în care a fost receptată disertaţia lui Brentano de către 
contemporanii săi, cred că este important de remarcat modul în care s-a raportat Brentano 
ulterior la demersul deductiv întreprins în prima sa lucrare. Aici ne stau la dispoziţie două 
texte: un pasaj dintr-un studiu din 1893 pe care îl voi cita în întregime şi care este important 
întrucât ne permite să sesizăm cu claritate modul în care se situează tentativa lui Brentano atât 
în raport cu predecesorii, cât şi cu contemporanii săi. În ceea ce priveşte cel de al doilea text, 
el se reduce la o afirmaţie lapidară făcută în prelegerea Metaphysikvorlesung din 1868 şi care 
este cu totul surprinzătoare pentru un autor care, şase ani mai înainte, scrisese aproape 150 de 
pagini pentru a critica părerile diferite de ale lui şi pentru a demonstra că tabela aristotelică a 
categoriilor poate fi dedusă în mod riguros. Afirmația, care nu mai necesită nici un 
comentariu, consă în aceea că tabela aristotelică a categoriilor „nu este demonstrată”. 

Revenind la primul text, el confirmă ceea ce Brentano spune clar încă din disertaţie, 
anume că teza şi criteriul diviziunii categoriilor utilizate de el nu sunt idei originale, ci preiau 
şi dezvoltă în cadrul renaşterii studiilor aristotelice din acea perioadă o idee enunțată în mod 
clar de Toma d'Aquino în comentariile lui la Metafizica aristotelică?. Textul lui Brentano este 
următorul: „În această privinţă [în privinţa sesizării intenţiei anumitor pasaje obscure din 
Aristotel, n. m. I. T.] comentatorii menţionaţi (Zeller, Bonitz etc.) se află la fel de mult în 
urma comentatorilor medievali, pe cât îi depăşesc ca formaţie filologică şi istoric-critică. 
Numai aşa putem înţelege cum comentariile atât de dispreţuite ale lui Toma d'Aquino au 
putut sesiza mult mai corect sensul şi pătrunde mult mai adânc decât au făcut-o istoricii noştri 
moderni raţiunile câtorva dintre cele mai obscure puncte din sistemul aristotelic. În lucrarea 
mea Mannigfache Bedeutung des Seienden nach Aristoteles am demonstrat acest fapt cu 
referire la principiul diviziunii categoriilor într-un asemenea mod că Trendelenburg, care 
studiase întreaga problemă în mod special şi contra căruia studiul meu polemiza intens pe 
pagini întregi, s-a declarat convins. Evident că din acest motiv nu doresc să situez nici în 
genere, nici în medie, comentatorii medievali deasupra exegeţilor epocii moderne. Mai 
degrabă am spus deja că primilor le lipsesc lucruri foarte multe şi foarte importante. Dar, pe 
cât de important este acest fapt, pe atât de mult superioritatea interpretării lor în câteva dintre 


cele mai importante cazuri ne determină să presupunem că şi în modul lor de cercetare se află 


' Brentano, Metaphysikvorlesung L 35; îi mulţumesc editorului manuscrisului, prof. dr. Wilhelm Baumgartner de 
la „Franz Brentano Gesellschaft” din Wiirzburg, pentru permisiunea de a consulta acest manuscris. 
? MBS, p. 181-182. 

ceva valoros, ceva pe care noi l-am pierdut. Şi ce altceva ar putea fi acest lucru, decât acea 
abordare vie a lui Aristotel pe care am recomandat-o mai sus, acel studiu al învățăturilor şi 
scrierilor lui întemeiat pe credinţa într-un conţinut raţional şi desfăşurat chiar în orizontul 
problemelor abordate? Lor, care nu au fost exegeţi, ci peripateticieni, le-a stat la îndemână în 
această privință un procedeu mai corect, iar credinţa, care a funcționat de atâtea ori ca un 
obstacol, în excelența lui Aristotel cu privire la cunoaşterea umană s-a dovedit fecundă cel 
puţin într-o privinţă. Doar dacă nu vom lăsa la o parte mijloacele mai complete ale unei 
metode critice incomparabil mai dezvoltate şi dacă le vom uni cu ceea ce caracterizează 
exegeza medievală: a-medita-filosofic-laolată-cu şi a-medita-pe-urmele-a (das philosophische 
Mit- und Nachdenken), dînd însă de o parte obedienţa scolastică, abia atunci, dar nu mai 
înainte, tentativele noastre interpretative le vor depăşi pe cele medievale în orice privinţă. Şi 
aici, ca şi în alte cazuri, este vorba ca, realizând un lucru, să nu renunțăm, totuşi, la ceea ce a 
fost mai înainte”!. Ceea ce mai trebuie adaugat aici este că accentul pus de Brentano pe 
comentariile lui Toma la Aristotel nu este întâmplător, ci corespunde catolicismului lui 
Brentano şi orientării filosofice în care se înscria el atunci când a scris disertaţia şi care era 
reprezentată de neotomismul din Germania acelei epoci. Această orientare era promovată 
îndeosebi de clericii catolici, iar una dintre marile probleme cu care se confrunta ea în acel 
timp era aceea că intelectualii de religie catolică nu aveau aprope nici o şansă de a face carieră 
la universităţile germane aflate în majoritate în oraşele germane evanghelice. Din acest motiv, 
unul dintre dezideratele extrem de arzătoare pentru mişcarea neotomistă de atunci era acela de 
a crea o universitate catolică în Germania. Datorită lui Dieter Miinch, ştim astăzi că Brentano 
a avut contacte foarte bune cu intelectualii acestei mişcări: imediat după ce studiase cu 
Trendelenburg la Berlin în 1858/59, el avea să studieze filosofia medievală, inclusiv 
comentariile lui Toma la Aristotel, la Miinster în 1859/60 cu Franz Jakob Clemens, cea mai 
proeminentă figură a acestei mişcări. După cum susţine Miinch, este clar că între primele lui 
lucrări (diseraţia şi lucrarea de abilitare despre psihologia lui Aristotel?) şi catolicismul lui 
există legături foarte strânse întrucât prin aceste lucrări Brentano încerca să întemeieze ştiinţa 
catolică care urma să fie promovată la viitoare Universitate direct pe filosfia lui Aristotel, 
interpretată, este drept, cu ajutorul comentariilor lui Toma. Mai mult decât atât, deşi din 1862 
Brentano a urmat treptele pregătitoare pentru a deveni preot, Miinch susţine, pe bună dreptate, 


! Brentano, Zur Methode aristotelischer Studien und zur Methode geschichtlicher Forschung auf 


philosophischem Gebiet überhaupt, în id., Über Aristoteles. Nachgelassene Aufsätze (UA). Hrsg. und eingeleitet 
v. R. George Hamburg, F. Meiner, 1986, p. 12-13. 

? Franz Brentano, Die Psychologie des Aristoteles, insbesondere seine Lehre vom Nous Poietikos, 1867, 
Nachdruck Darmstadt, Wissenschaftliche Buchgesellschaft, 1967. 

că el urmărea de fapt să obţină o poziţie academică. În aceste condiţii, deşi autorul menţionat 
nu-şi duce gândul până la capăt şi nu o spune ca atare, nu putem să nu ne gândim că faptul de 
a deveni preot putea să constituie pentru Brentano o posibilă cale de acces la o binemeritată 
carieră universitară, şi asta cu atât mai mult cu cât el se bucura, în ciuda vârstei lui, de un 
prestigiu foarte bun printre intelectualii acestei mişcării!. Vedem, aşadar, că privită într-un 
context mai larg decât cel filosofic disertația lui Brentano dezvăluie semnificaţii greu de 
sesizat la o lectură metafizică a ei. 

În ceea ce priveşte afirmaţia lui Brentano din textul citat mai sus referitoare la 
Trendelenburg, ea este confirmată în bună măsură de ceea ce-i scria acesta lui Ernst Mach 
într-o scrisoare din 6 februarie 1865: „Dacă este dorit un docent de confesiune catolică”, sunt, 
în genere, puţin orientat, dar pot totuşi numi doi tineri ale căror studii despre Aristotel le 
cunosc îndeaproape. Pe primul loc ar fi de menţionat domnul Franz Brentano a cărui scriere: 
Von der mannigfachen Bedeutung des Seienden nach Aristoteles, Freiburg im Breisgau 1862, 
oferă într-un limbaj clar contribuţii noi, cărora, deşi sunt orientate în parte contra mea, trebuie 
să le recunosc valoarea sub anumite aspecte şi trebuie să le declar reuşite în anumite părți 
Pt 

Nu putem încheia prezentarea semnificației şi ecoului pe care l-a avut disertaţia lui 
Brentano în acel timp fără a cita încă un aristotelician din acea perioadă, pe E. Zeller, cu care 
Brentano avea să polemizeze ulterior mult în probleme de interpretare a psihologiei 
aristotelice. Referindu-se la deducţia din disertaţie, Zeller afirma: „Chestiunea nu este însă 
dacă este în genere posibil să stabilim o ordine logică a celor 10 categorii[...], ci dacă Aristotel 
a ajuns la ele pe calea unei deducţii logice. Iar împotriva acestei idei pledează două lucruri: o 


dată că Aristotel însuşi nu trimite niciodată la o asemenea deducție atunci când discută despre 


! În 1869 Brentano a fost însărcinat să redacteze împreună cu Moufang, profesor în Mainz, memoriul episcopilor 
Unfehlbarkeit des Papstes zu definieren. În ciuda opoziţiei episcopilor germani, dogma a fost promulgată un an 
mai târziu, ceea ce a provocat o sciziune în mişcarea catolică din Germania; cf. pentru informaţiile din acest 
paragraf D. Münch, Die Einheit von Geist und Leib. Brentanos Habilitationsschrift als Antwort auf Zeller, în 
„Brentano Studien”, Bd. 6 (1995/96), p. 125-128; cf. de asemenea cele spuse de W. Baumgartner în interviul din 
lucrarea mea Principiul intenţionalității la Franz Brentano, Bucureşti, Ars Docendi, 2004, p. 132-133, unde 
precizează că în afara Bavariei şi a landului Renania de Nord-Westfalia era absolut exclus ca intelectualii de 
religie catolică să urmeze o carieră academică. 

? Mach, pe atunci profesor de matematică la Graz, îl rugase să-i recomande un candidat pentru ocuparea unui 
post vacant la catedra de filosofie a aceleiaşi Universităţi. 

° Apud. J. Werle, Franz Brentano und die Zukunft der Philosophie. Studien zur Wissenschafisgeschichte und 
Wissenschaftssystematik im 19. Jahrhundert, Amsterdanv Atlanta, Rodopi, 1989. p. 68. Cel de al doilea candidat 
era vărul lui Brentano, Georg von Hertling, viitorul cancelar al Germaniei, autor al unei disertaţii despre materie 
şi formă la Aristotel. 

Cf. Brentano, Aristoteles Lehre vom Ursprung des menschliechen Gesites, Leipzig, Veit, 1911. 

categorii ŞI, în al doilea rând, că nici nu poate fi aflată o asemenea deducție căreia categoriile 
să i se subsumeze în mod neconstrângător”!. 

Este bine cunoscut rolul primei opere brentaniene în formaţia intelectuală a tânărului 
Heidegger. Potrivit propriei mărturisiri, disertaţia a fost cartea pe care a învăţat să citească 
filozofie şi reprezintă reazemul primelor sale „încercări neajutorate de a pătrunde în 


filozofie”? 


. Pornind de la cele afirmate în scrisoarea către Richardson şi în Mein Weg in die 
Phänomenologie, cred că pot fi evidenţiate două mari influenţe ale disertaţiei asupra lui 
Heidegger. În primul rând, lectura ei a contribuit decisiv la cristalizarea interogaţiei 
heideggeriene asupra sensului fiinţei şi a modului în care a fost el determinat în filosofia 
greacă. Referindu-se la motto-ul disertaţiei, pe care Heidegger îl traduce „fiinţarea se 
manifestă într-un mod multiplu (în fiinţa ei)”, gânditorul afirma: „aici se ascunde întrebarea 
care mi-a determinat drumul gândirii: care este determinaţia unitară şi simplă a fiinţei care 
domină toate semnificaţiile ei multiple [...] Ce înseamnă ființă? În ce măsură (de ce şi cum) se 
manifestă fiinţa fiinţării în cele patru moduri stabilite în permanenţă de Aristotel, dar lăsate 
nedeterminate în originea lor comună [...] De unde îşi primeşte fiinţa ca atare — nu doar 
fiinţarea ca fiinţare — determinaţia sa?” Problema pe care i-o ridică lui Heidegger cele patru 
accepţiuni ale fiinţei tratate de Brentano: „fiinţa ca proprietate, fiinţa ca putinţă şi act, fiinţa ca 
adevăr şi fiinţa conform figurii categoriilor” se referă la existenţa unui sens unic, manifest în 
fiecare dintre ele, şi la posibilitatea de a pune aceste semnificaţii într-un acord inteligibil”. 
Evident că în perspectiva unei asemenea interogaţii care va interpreta ousia drept caracterul 
de ființă al fiinţării, soluţia brentaniană va părea insuficientă: substanța primă, unitate a 
materiei şi formei, constituie semnificaţia fundamentală a fiinţei care se exprimă diferit în 
fiecare dintre celelalte accepțiuni; drept urmare, fiinţa prin accident şi fiinţa categoriilor 
accidentale există numai întrucât au un anumit raport cu ea, fiinţa ca adevăr surprinde la 
nivelul judecății raporturile categoriale respective, iar fiinţa ca putinţă şi ca act ia valori în 
fiecare dintre categorii; deosebirea dintre această accepţiune a fiinţei şi cea a categoriilor este 
una strict raţională: în timp ce fiinţa în act consideră fiecare categorie în raport cu forma care-i 
este proprie şi o desăvârşeşte, ființa categoriilor pretinde o ființă esenţială, defimbilă şi 


subsumabilă unui gen anumit; pentru ca acest lucru să se întâmple, adaugă Bentano, trebuie ca 


! Zeller, op. cit., p. 265; v. în acest context scepticismul lui Bonitz vizazi de afirmaţia lui Trendelenburg despre 
ordinea categoriilor substanţă, cantitate, calitate şi relaţie. 

” Heidegger, Mein Weg in die Phänomenologie, în Zur Sache des Denkens, Tübingen, Niemeyer 1969, p. 81. 

? Heidegger, „Preface”, în Richardson, Heidegger. Through Phenomenoloy to Thouhgt, The Hague, Martinus 
Nijhoff, 1963, p. XI. 

* Ibid. 

această ființă să fie una constituită printr-o formă!. Într-un cuvânt, după Brentano metafizica 
aristotelică pare a fi o ousiologie. Ceea ce reproşează Heidegger acestei concepţii, constituită 
deja în evul mediu şi căreia Brentano i-a dat expresie exemplară în secolul XIX, este că nu a 
sesizat că în pollakhâs este pregătită o problema care abia urmează a fi interpretată”. În acest 
context poate fi relevant faptul că, în interpretarea sa, Brentano pune accentul pe capitolele de 
început ale cărții I” şi pe cartea Z, pe când Heidegger porneşte de la cartea 0, cea consacrată 
raportului dintre putinţă şi act, şi în al cărei ultim capitol Aristotel formulează ideea că fiinţa 
ca adevăr reprezintă accepțiunea prin excelenţă a fiinţei. 

Cel de-al doilea aspect important este următorul: lectura disertaţiei brentaniene i-a 
deschis lui Heidegger acel orizont problematic a cărui clarificare îl va conduce la elaborarea 
unei viziunii proprii asupra fenomenologiei. În Mein Weg in die Phänomenologie Heidegger 
revine în repetate rânduri la ideea că a încercat permanent să afle în Logische Untersuchungen 
un imbold pentru aprofundarea problematicii disertaţiei. Atâta vreme cât contactul cu 
fenomenologia era doar unul livresc, această cale avea să-i rămână blocată. Abia numirea lui 
Husserl, în 1916, la Freiburg şi exersarea „privirii fenomenologice” sub îndrumarea acestuia a 
făcut ca fenomenologia — Heidegger aminteşte aici îndeosebi distincţia dintre intuiţia sensibilă 
şi cea categorială din a şasea Cercetare logică — să se dovedească fertilă în interpretarea 
textelor aristotelice şi ale gândirii greceşti în genere. Acest fapt a condus însă la o schimbare 
de perspectivă: ceea ce urma să fie cercetat acum nu mai era trăirea (conştiinţa) intenţională 
cu corelatul ei obiectual, ci fiinţa ființării: „Ceea ce se petrece în fenomenologia actelor 
conştiinţei ca dezvăluire de sine a fenomenelor, este gândit mai originar de Aristotel şi de 
Dasein-ul grec în întreaga sa gândire ca neascundere a ceea ce este prezent şi a cărui 
dezvăluire este chiar manifestarea sa. Ceea ce cercetarea fenomenologică a descoperit din nou 
ca atitudine durabilă a gândirii se dovedea o trăsătură fundamentală a gândirii greceşti, dacă 


33 


nu chiar a filosofiei ca atare”. In acord cu această poziție, fenomenologia nu mai poate fi o 


„orientare”, adică un ansamblu de principii ferm stabilit de întemeietorul ei într-un anumit 


moment istoric şi în lumina căruia discipolii trebuie să lucreze, ci apare ca „posibilitate 


a PPN. Y . Ă Ai cinta 
durabilă a gândirii” de a răspune „exigenţei a ceea ce este de gândit” . 


1 
MBS, p. 218. 

? Heidegger, Aristoteles Metaphysik © 1-3, Von Wesen und Wirklichkeit der Kraft (GA 33), p. 44-45. 

? Id., Mein Weg in die Phänomenologie, p. 87. 

* Ibid., p. 90. 

DESPRE „FIRUL CĂLĂUZITOR”! ÎN DESCOPERIREA CATEGORIILOR ÎN 
CRITICA RAŢIUNII PURE 


Marius-Augustin Drăghici 


Formularea sistematică legată de o teorie a categoriilor sau de „conceptul de 
categorie” datează încă de la Tratatul Categoriilor, primul din Organonul lui Aristotel. 
Controversele teoretice cu privire la statutul conceptului ca atare ori contestaţiile temeinice în 
raport cu ceea ce ar desemna „categoria” nu cunosc o istorie atât de îndelungată. Că lucrurile 
stau astfel, este suficient să ne referim la conceptul matematic de categorie: acesta se 
conturează între 1942 şi 1945 în lucrările lui Eilenberg şi ale lui Mac Lane referitoare la 
teoria grupurilor şi la topologia algebrică. Scepticismul legat de acest „concept” (categoria), 
al unor matematicieni, se manifestă prin indiferență şi formulări peiorative precum 
„formalism găunos şi inutil” la adresa unor asemenea demersuri teoretice; se consideră că se 
procedează la abstractizare de dragul abstractizării, că nu ar exista o necesitate teoretică reală 
pentru acest travaliu şi cu atât mai puţin vreo finalitate cu rezultate pozitive. 

Privit în general, scepticismul cu privire la posibilitatea de a putea formula riguros 
orice teorie întemeietoare de sisteme categoriale, sau orice încercare de justificare a unor 
concepte de tipul categoriei poate fi împărțit în două tipuri: unul care descalifică un aşa 
demers pe motivul inutilităţii — din care par a face parte matematicienii sceptici — iar celălalt, 
pe care îl denumim scepticismul „metafizicienilor”, contestă statutul teoretic al conceptului 
de „categorie” dincolo de ceea ce doar o simplă convenţie ar putea denumi anumite concepte 
drept „categorii”. 

În primul caz lucrurile par să se modifice — astăzi sunt tot mai puţini printre 
matematicieni care să rămână la părerea că o teorie a categoriilor sau măcar elaborarea unor 
sisteme categoriale în interiorul unor teorii matematice sunt greu de justificat, ori contestabile 
„din principiu”; în ceea ce priveşte celălalt unghi, lucrurile par să nu se modifice. Acestea 
sunt explicabile prin prisma faptului că, dacă în primul caz, necesităţile operaționale şi 


dezvoltările inerente ale teoriilor din matematică nu doar că au permis, dar chiar au cerut 


! În traducerea românească a titlului capitolului din „Analitica conceptelor” (B) (Immanuel Kant, Critica 
rațiunii pure, traducere de Nicolae Bagdasar, Bucureşti, 1998, Editura „Cogito”) se utilizează termenul 
„conducător”. 

elaborarea de sisteme categoriale etc., în al doilea caz, conceptul de categorie este considerat 
în general. 

După cum se observă, într-o primă reflecţie, se pare că am avea două concepte 
diferite pentru termenul de „categorie”. Unul mai degrabă operaţional, care se regăseşte în 
domenii precum matematica — unde anumite constrângeri formale şi dezvoltări disciplinare 
cer acest lucru; unul mai tare, care consideră categoria în genere şi care funcţionează 
preponderent în spaţiul filosofiei’. 

Ținând cont de faptul că această ultimă abordare coincide cu perspectiva filosofică, 
pe tărâmul căreia a fost formulată sistematic prima teorie a categoriilor (Aristotel), orice 
elaborare în spaţiul teoretic al categoriilor ar trebui să fie formulabilă din poziţia posibilității 
în genere, de natură filosofică, a oricărei întemeieri — dincolo deci de un „joc de limbaj” tip 
convenţie. O astfel de sarcină întâmpină greutăţile inerente oricărei tentative de a „pune” 
(întemeia) ceva „nou” în spaţiul teoretic în general: a) în ce măsură se justifică imperiozitatea 
formulării constructului teoretic respectiv; b) care sunt modelele (argumentative) 
Justificatoare ale unei astfel de structuri (mai ales în cazul unor construcţii „noi” — cel puţin 
nominal; c) în ce măsură asemenea „concepte” sau „structuri”, odată cu formularea-cadru 
Justificatoare îşi dovedesc validitatea şi utilitatea printr-o „probă” ce ar putea ţine de o anume 
aplicabilitate (funcționalitate) la diferite nivele stabilite. 

Fără a avea o graniţă strictă — natura (filosofică) a demersului nici nu poate suporta 
aşa ceva — cercetarea noastră se înscrie în această ultimă abordare urmărind două ţinte: prima 
se referă la natura încercării lui Kant într-o teorie generală a categoriilor (care este specificul 
abordării categoriei de către filosoful german în CRP?), iar a doua se referă la relevanţa 
anumitor categorii (kantiene) şi relaţia lor cu conceptul de categorie în general. 

Între Aristotel şi Kant, Leibniz a considerat locul categoriilor ca spaţiul ce poate 
înlesni înţelegerea structurii cunoaşterii ştiinţifice. În ce-l priveşte pe Immanuel Kant, acesta 
este autorul care a pretins că ar fi şi realizat un sistem categorial complet şi exhaustiv: este 
cunoscut reproşul lui Kant adus modului „rapsodic” în care ar fi fost formulată „tabela 
aristotelică” a categoriilor. Identitatea şi completitudinea categoriilor precum şi considerarea 
unui principiu din care să poată fi dedus un aşa sistem reprezintă pentru Kant exigenţe 
fundamentale în elaborarea teoriei sale din Critica Raţiunii Pure. 

1 Aşa cum vom arăta, este interesant faptul că, în general, se consideră că spaţiul deschis de filosofie 
conceptului de „categorie” ar fi unul foarte vast, ceea ce ar conduce la o „slăbire” a conceptului de categorie. 
Cred că lucrurile stau exact invers, şi aceasta în măsura în care „categoria” din filosofie, fiind considerată „în 
general”, este expusă unor problematizări şi contestări de tipul celor ale scepticismului radical şi, deci, supusă 


unor exigenţe teoretice de justificare mult sporite în comparaţie cu celelalte perspective. 
? Pentru înlesnirea lecturii vom utiliza deseori CRP sau Critica pentru Critica Raţiunii Pure. 

Programul kantian are caracterul închiderii categoriale specific unei teorii 
fundamentale ce-şi conţine propriul temei de posibilitate; chiar fără a lua în considerare acum 
argumentele unor autori care au formulat acest punct de vedere (printre care, la noi, Ilie 
Pârvu!) această concluzie reiese cel puţin ca o consecinţă a ceea ce spune însuşi Kant în CRP 
(B). Aşadar, în principal ne vom axa pe ediția B (ediţia a II-a) a Criticii Raţiunii Pure pentru 
că aici regăsim forma finală a teoriei lui Kant în ceea ce priveşte posibilitatea cunoaşterii. 
Aceasta înseamnă inclusiv că ceea ce apare modificat în textul din B trebuie luat mult mai 
atent decât s-a crezut că ar fi cazul. Argumentul se referă deci nu doar la faptul că această 
ediție apare la 7 ani după prima; trebuie luat în serios că între cele două ediții Kant are o 
raportare specială la scepticismul lui Hume, oferă un răspuns la recenzia de la Göttingen dar 
mai ales că anumite modificări făcute în ediţia B (celebra Notă din Prefaţă, restructurarea 
deducţiei transcendentale inclusiv prin introducerea numerotaţiei pe paragrafe - & 1 / & 27 -, 
Respingerea Idealismului.. etc.) sunt fundamentale. 

Titlul temei noastre este inspirat de denumirea pe care Kant a dat-o capitolului 1° din 
„Analitica conceptelor”, „Cartea întâi” a „Diviziunii întâi — Analitica transcendentală” — a 
Criticii raţiunii pure (ediţia B). În acest capitol se desfăşoară ceea ce filosoful german numea 
în debutul & 26 — deducţia metafizică a conceptelor pure ale intelectului. 

Importanţa deducţiei metafizice în lumina tipului de justificare a teoriei în general a 
CRP (este vizată natura teoriei fundamentale în jurul discuţiei cu privire la „sursa” oferită 
deducţiei de tabela judecății din logica generală), trimite de fapt la relaţia logicii generale” cu 
logica trasncendentală. Suntem de părere că în Critică.. accentul cade pe analiza competenţei 
intelectului („din principii”) şi nu pe stabilirea certitudinii enunţurilor noastre empirice sau pe 
demonstrarea existenţei lumii externe ori pe fundamentarea filosofiei transcendentale în 
importanță deosebită o capătă deducția metafizică a conceptelor intelectului. Căutarea 
categoriilor în tabela funcţiilor intelectului în judecată este fundamentală căci (şi) de statutul 
„sursei” depinde finalizarea deducţiei transcendentale a categoriilor — nucleul teoriei din 


Critică. 


În: Posibilitatea experienţei. O reconstrucţie teoretică a Criticii raţiunii pure, Bucureşti, Ed. Politeia — 
SNSPA, 2004. 
? „Despre firul conducător în descoperirea tuturor conceptelor pure ale intelectului” în: Critica Raţiunii Pure, 
op. cit., p. 104, (A65-A66 / B90-B9]). 
? Kant considera ca „logică generală” ceea ce astăzi desemnăm prin „logică formală”; pentru a păstra coerenţa 
limbajului kantian folosim primul termen. 

Deşi în această secţiune (conturată de deducţia metafizică) nu au avut loc schimbări” 
foarte semnificative, remarcăm totuşi faptul că filosoful german introduce numerotaţia pe 
paragrafe care se menţine şi cu deducția metafizică ($9 - $12). Un alt element, ce ţine numai 
aparent de prezentare, cum vom vedea, este acela legat de faptul că în textul original Kant a 
intitulat capitolul întâi al Analiticii conceptelor „Despre firul conducător transcendenta? 
(s.n.) în descoperirea tuturor conceptelor pure ale intelectului. 

În deducţia metafizică este expusă originea a priori a categoriilor în genere, prin 
acordul lor deplin cu funcțiile logice universale ale gândirii şi aceasta pentru a avea o 
justificare în ceea ce priveşte cerinţele tabelei categoriilor intelectului — în primul rând 
exactitatea identităţii lor dar şi numărul exhaustiv al acestor elemente prime (completitudinea 
categoriilor). Nu insistăm critic pe punctele de vedere exprimate dinspre poziţii disciplinare 
diverse faţă cu natura surselor şi limitelor deducției metafizice, ci ne vom axa în principal pe 
o discuţie legată de aşa-zisa sursă logică a tabelului categoriilor dată de „„..funcţia logică” a 
intelectului în judecăți”. 

Textul din începutul cărţii întâi a Logicii transcendentale face o precizare deosebit de 
importantă pentru natura cercetării pe care o urmăreşte Kant în Analitica conceptelor, cel 
puţin. Spre deosebire de o analiză logică, filosoful german are în vedere o cu totul altă 


perspectivă sintetizată astfel: 


Înţeleg prin analitica conceptelor nu analiza lor sau obişnuitul procedeu în cercetările filosofice 
de a descompune, după conţinutul lor, şi de a face clare conceptele care se prezintă, ci 
descompunerea, încă puţin încercată, a facultății însăşi a intelectului, pentru a examina 
posibilitatea conceptelor a priori printr-un procedeu care constă în a le căuta numai în intelect ca 
locul lor de naştere, şi a analiza folosirea pură a intelectului în genere; căci aceasta este problema 
specifică a unei filosofii transcendentale; restul este tratarea logică a conceptelor în filosofia în 
genere. Vom urmări deci conceptele pure până la primii lor germeni şi primele lor predispoziţii în 
intelectul omenesc, în care ele stau pregătite, până ce, cu prlejul experienţei, se dezvoltă în sfârşit 
şi, eliberate de acelaşi intelect de condiţiile empirice ce le sunt inerente vor fi expuse în puritatea 


lor.* 


| Ne referim la modificările introduse de Kant odată cu ediţia B (1787) a CRP — de care ne ocupăm. 

? Este o observaţie importantă a profesorului Pârvu în: Posibilitatea experienţei. O reconstrucție teoretică a 
Criticii rațiunii pure, op. cit., p. 353. 

? Aici discuţia se poartă asupra sensului acestui termen: este vorba despre funcţie logică a gândirii sau despre 
funcţia logică a Logicii (formale sau generale)? 

* Imm. Kant, Critica.., op. cit., p. 104, (A65-A66 / B90-B91). 

Este concentrat aici un nucleu deosebit de important de sarcini metodologice care se 
referă în primul rând la necesitatea de a raporta momentul cercetării la palierul specific 
descris de stadiul dezvoltării teoriei. Mai clar, în „Analitica transcendentală” avem esenţa 
programului kantian, iar nivelul expunerii teoriei este cel al autorefexivităţii şi autofundării 
descris de cercetarea intelectului în calitate de competenţă, facultatea însăşi a intelectului. De 
asemenea, precizarea de a căuta „conceptele a priori numai în intelect ca locul lor de naştere” 
dar şi formula de a „analiza folosirea pură a intelectului în genere”, vorbesc despre 
„problema specifică a unei filosofii transcendentale”. Necesitatea de a avea o justificare a 
stabilirii tabelului categoriilor ţine de chiar registrul teoretic în care se realizează cercetarea 


je. ou... 


kantiană: cel al cercetării posibilităţii intelectului însuşi. Într-adevăr: 


Filosofia transcendentală are avantajul, dar şi obligaţia de a căuta conceptele ei după un 
principiu, pentru că ele izvoreăsc din intelect, ca unitate absolută, pure şi neamestecate, şi prin 
urmare trebuie să fie coordonate între ele după un concept sau o Idee. O astfel de coordonare ne 
oferă însă o regulă după care fiecărui concept pur al intelectului i se poate determina a priori locul 
lui şi tuturora împreună integralitatea, pe când altfel aceste două lucruri ar depinde de bunul plac 


sau de hazard.! 


Departe de a fi doar o năzuință, identitatea, integralitatea şi completitudinea 
categoriilor sunt elemente fundamentale ale deducției metafizice şi constituie o adevărată 
piatră de încercare în vederea justificării transcendentale a acestor concepte pure. Trecând la 
discuţia dacă sursa tabelului categoriilor este într-adevăr tabla furnizată de funcția 
intelectului în judecăţi (deci ceea ce poate da logica generală), subliniem importanţa 
deosebită pe care o are deducţia metafizică în economia întregului program al Criticii, 
punctând o distincţie care ni se pare fundamentală în acest context şi nu numai, între logica 
generală şi logica transcendentală. 

Cu toate că filosoful german s-a referit în primul dintre fragmentele redate mai sus la 
faptul că procedeul analiticii (s.n.) conceptelor nu are legătură cu analiza obişnuită din 
cercetările filosofice sau cu tratarea logică a conceptelor în filosofia în genere, nu este deloc 
clar că această avertizare se răsfrânge asupra întregului capitol (inclusiv deci şi asupra 
deducției metafizice), şi aceasta cu atât mai mult cu cât paragraful 9 însuşi se numeşte 


„despre funcţia logică” (s.n.) a intelectului în judecăţi.” Aici avem punctul de vedere — nu 


! Ibidem, p. 105, (A66-A67 / B91-B92). 
? După cum se observă, această interpretare nu ţine cont de titlul de la B92/A67-B93/A68 (8505) care 
circumscrie cel puţin $9, „firului conducător transcendental (s.n.)..”. 

puţin răspândit în cercetări actuale din epistemologia analitică — după care sursa identificării 
şi aranjării sistematice a categoriilor în tabela de la B 105/A79 este logica clasică prin tabelul 
de la $ 9. 

Vom lua în discuţie perspectivele unor autori printre care şi P. Strawson, puncte de 
vedere ce subliniază (eventualele) carenţe logice ale tabelei categoriilor dar şi un pretins 
caracter ilicit al „trecerii” de la tabelul funcţiilor intelectului la cel al categoriilor. 

Strawson de exemplu, consideră că ceea ce apare în $39' al Prolegomenelor 
constituie o dovadă pentru interpretarea logicii generale drept sursa deducției metafizice a 
categoriilor. O consecinţă a acestui lucru este nu numai aceea că această deducție poate fi 
accesată cu mijloacele logicii, dar că întreaga teorie fundamentală (Griindwissenshafttheorie) 
a Criticii poate fi redusă la grila austeră a validării logice, şi aceasta pentru că este deosebit 
de importantă „sursa” categoriilor: de originea categoriilor depinde însuşi statutul teoriei 
kantiene în măsura în care trecerea directă de la categorii la tabela judecăților apasă pe 
aceasta din urmă în ceea ce priveşte justificarea. Aşadar, o abordare a deducției 
transcendentale a categoriilor trebuie să includă o discuţie cu privire la ceea ce s-a numit 
„deducţia metafizică” a acestora. 

Există o legătură sistematică între categoriile intelectului (deducția metafizică şi cea 
intelectuală) şi principiile intelectului pur (legile transcendentale — Griindsaetze) în sensul 
determinării: elemente ce ţin tocmai de identificarea şi stabilirea numărului categoriilor pot 
decide diferit asupra rezultatului, dacă sunt interpretate din perspective disciplinare diferite. 
Interesează aici strict demersul exegetic, aşa încât textul kantian şi interpretările acestuia vor 
reprezenta principalul obiect al încercării propuse. 

Astfel, deşi este inițiatorul înţelegerii Criticii ca demers ce ţine de filosofia ştiinţei, 
Hermann Cohen formulează un punct de vedere” de luat în seamă şi în orice interpretare 
neangajată disciplinar a CRP. În acest sens, scopul teoriei din Critică este acela de a justifica 
ştiinţa naturii, unde deducţia metafizică este insuficientă pentru a explica această întemeiere. 
Accentul pe care îl pune Cohen cade pe principiile transcendentale, ce ar fi formulate prin 
generalizarea categoriilor — fază ultimă a deducţiei transcendentale. În acest context, 
categoriile fundamentează legile transcendentale ale naturii, dar, odată cu aceasta, conceptele 
pure ale intelectului la rândul lor îşi determină locul şi rolul — iar nu printr-o raportare directă 


la logica generală şi independentă de ştiinţa exactă a naturii, ori în vreun alt mod. 


| Anexă la fizica pură. Despre sistemul categoriilor”, Prolegomene, trad. de M. Flonta şi Th. Kleininger, 
Bucureşti, Ed. Ştiinţifică şi Enciclopedică, 1987. 
? H. Cohen, în: I. Pârvu, Posibilitatea experienţei... op., cit., p. 336. 

Considerăm că ceea ce interesează este caracterul sintetic a priori al propoziţiilor ce 
trimite la statutul judecăților sintetice a priori care le întemeiază formal pe primele, întrucât 
Cohen recunoaşte că ,,... descoperirea şi ordonarea categoriilor trebuie să se înfăptuiască din 
perspectiva propoziţiilor fundamentale, deoarece în acestea întemeiază Kant în ultimă 
instanță unitatea experinţei.”! Sensurile par să fie oarecum reciproce, această unitate a 
experienţei codifică de fapt condiţiile de posibilitate ale legilor ştiinţei newtoniene care sunt 
întemeiate transcendental tocmai de aceste principii fundamentale (Grundsaetze). Hermann 
Cohen nu acceptă, ca sursă a determinării categoriilor, structurile judecăților aşa cum sunt ele 
stabilite de logica generală: tabelul funcțiilor intelectului în judecăţi nu dă tabela categoriilor 
intelectului pur. Într-adevăr, judecăţile descrise de această logică sunt analitice şi nu sunt 
totuna cu structura judecăților sintetice a priori care presupun sinteza intelectului (sinteza a 
priori). Categoriile conţin deja unitatea sintetică a apercepţiei transcendentale (după cum 
însuşi Kant spune în §16 că „..unitatea analitică a apercepţiei nu este posibilă decât sub 
supoziţia vreunei unităţi sintetice” — spre deosebire de judecăţile logicii generale care deci nu 
se pot califica pentru logica transcendentală). La B 134” Kant afirmă: „Şi astfel, unitatea 
sintetică e punctul culminant de care trebuie să ancorăm orice folosire a intelectului, chiar 
întreaga logică şi, după ea, filosofia transcendentală: mai mult, această facultate este 
intelectul însuşi.” 

Susţinem alături de Cohen că „formele acestei gândiri sintetice nu pot fi derivate din 
modurile gândirii analitice”, iar distincţia pe care o face Kant în Introducere la partea a doua 
a Criticii (Logica transcendentală) între cele două tipuri de logică este fundamentală în acest 
sens şi este susținută de preocupările timpurii pentru posibilitatea caracterului sintetic a 
priori. Sunt de semnalat aici interese ale lui Kant din perioada precritică legate de „falsa 
subtilitate a celor patru figuri silogistice”, tocmai pentru că astfel nu poate fi justificat acest 
caracter. 

Dificultatea se concentrează acum în ideea considerării punctului de plecare al 
deducției ca fiind exterior cercetării transcendentale fundamentale sau ca ţinând în esenţă de 
acelaşi context teoretic transcendental. Dacă luăm în serios numerotaţia pe paragrafe care 
include deducția metafizică, putem purcede la considerarea ultimei variante încercând să 
analizăm dacă sursa identificării şi enumerării categoriilor intelectului este într-adevăr logica 
generală. O altă indicație este dată de caracterul demersului din deducţia metafizică: în 


măsura în care se porneşte de la un Faktum (la limită, acesta fiind reprezentat de rezultatele 


1 
Idem. 
? Imm. Kant, Critica., op. cit., p. 130, (B133 / B135 (10925)). 

logicii), avem un procedeu regresiv şi lucrurile par să decidă în favoarea considerării ca sursă 
a categoriilor logica generală, iar dacă „citim” deducţia metafizică ca răspunzând 
fundamental dinspre spaţiul transcendental şi deci „din principii” (sintetic) putem considera 
că ceea ce face Kant aici este interior nivelului de teoretizare circumscris şi de numerotaţia 
ŞI - $27. O altă variantă rezidă în înţelegerea diferită a procedeelor analitc şi sintetic în 
cercetarea transcendentală, în care punctul de pornire analitic este la rându-i circumscris 
transcendental — după modelul „argumentului geometriei”. Asupra acestor consideraţii ne 
vom apleca pe parcursul analizei noastre. 

Problema „sursei” categoriilor revine cu intensitate cu atât mai mult cu cât, după 
Strawson, Kant s-ar referi explicit la aceasta în Prolegomene, identificând-o cu logica 
generală. Autorul britanic nu face totuşi un secret din faptul că are în vedere în primul rând o 
reconstrucție a Criticii lui Kant care nu mai este angajată primordial să păstreze, pe cât 
posibil, apropierea de textul originar propriu-zis al Criticii: interesează manifest o 
reformulare din punctul de vedere al „structurii analitice” a argumentului deducției şi nu 
perspectiva transcendentală. Raportul formelor logice cu obiectele judecăților stabilite 
empiric este redat prin legătura între setul formelor generale ale propoziției din logica 
timpului lui Kant cu tabela categoriilor, în care acestea din urmă se constituie ca elemente 
fundamentale ale unei logici distincte — logica trasncendentală. Aşadar, cele două logici apar 
ca paralele, în care însă sursa ultimei este structura funcţiei intelectului în judecăţi. Se pleacă 
de la o formă fundamentală a logicii generale căreia i se formulează o condiţie generală 
pentru aplicare la obiectul experienţei din care rezultă categoria, expresie a necesităţii acestui 
concept general în aplicarea la experienţă. 

Este cunoscut că Strawson nu ţine cont aproape deloc de contextul idealismului 
transcendental, abordarea de ansamblu din Limitele raţiunii! făcând abstracţie chiar de 
indicaţiile numeroase făcute de însusi Kant cu privire la necesitatea de a formula „tabela” 
categoriilor intelectului „din principii”, unde caracterul sintetic a priori este fundamental şi 
poate fi exprimat ca atare „numai în conformitate cu un principiu.” Indicaţia lui Kant este 
prețioasă pentru că vorbeşte de fapt despre specificitatea demersului acestuia în chestiunea 
categoriilor, despre necesitatea de a evita ca aceste categorii să se constituie „rapsodic”, unde 
„locul, rolul şi numărul acestora sunt stabilite mai mult după bunul plac.” Urmând doar 


referirile făcute de Kant în Prolegomene la $39, Strawson ajunge la concluzia că structura 


! PF. Strawson, Limitele raţiunii, un eseu despre Critica Raţiunii Pure a lui Kant, trad. Valentin Cioveie, 
Bucureşti, Ed. Humanitas, 2003. 

argumentativă (reconstruită analitic) a deducției este „frivolă” şi nu se poate susține. Redăm 


textul din Prolegomene: 


Aici îmi stăteau în faţă rezultatele deja încheiate — deși nu întru totul lipsite de greşeli [s.n.] — 
obţinute de logicieni şi astfel mi-a stat în putinţă să alcătuiesc un tabel complet al funcţiilor pure 
ale intelectului, care rămâneau însă nedeterminate în raport cu toate obiectele. Am raportat apoi 
aceste funcţii de judecare la obiecte în genere sau, mai exact, la condiţia care determină judecăţile 
ca obiectiv valabile şi au rezultat astfel conceptele pure ale intelectului cu privire la care puteam fi 
sigur că tocmai acestea, numai acestea, nu mai multe, nu mai puţine, alcătuiesc întreaga noastră 
cunoaştere a lucrurilor doar prin intelect. Le-am numit, precum se cuvenea, după vechiul lor nume, 
categorii, păstrându-mi dreptul să mai adaug la ele, sub numele de predicabile, toate conceptele 
derivate din ele, fie prin corelări reciproce între ele, fie prin corelări cu forma pură a fenomenului 
(spaţiul şi timpul) sau cu materia fenomenului, în măsura în care aceasta nu este încă determinată 
empiric (obiect al senzatiei în genere), de vreme ce urma să fie înfăptuit un sistem al filosofiei 


transcendentale...| 


În considerarea acestui text pornim de la o observaţie simplă, anume că autorul 
german reconsideră rezultatele „deja încheiate” ale logicienilor. Obiecţiile aduse de Kant 
structurii logicii generale vin din punctul de vedere al necesităţii introducerii posibilității 
procesualităţii, şi prin aceasta a „conţinutului” judecăților. Acest „conţinut” cere însă un 
temei transcendental în domeniul conceptelor pure ale intelectului unde simpla formă dată 
judecăților logicii generale nu ar putea face faţă. Să nu uităm faptul că, la data la care Kant a 
scris Prolegomenele, apăruse prima ediţie a CRP în care Kant făcuse deja cunoscută în 
Introducere la Logica transcendentală esenţa acestei logici prin distingerea de logica 
generală. 

Astfel, urmând în început remarca lui Kant din textul Prolegomenelor referitoare la 
„greşelile” logicienilor, apelăm la substanţa deducţiei metafizice a categoriilor în care, pentru 
a ajunge la „descoperirea” acestora, trebuie să ne raportăm la acel „fir călăuzitor” numai sub 
care putem depăşi — după Kant — modul în care Aristotel „a adunat” cele zece asemenea 
concepte elementare. În Prolegomene filosoful german spune că, „după o îndelungată 
reflecţie”, a reuşit să deosebească conceptele elementare pure ale sensibilităţii (spaţiul şi 
timpul) de cele ale intelectului. Reconsiderarea tabelei lui Aristotel este rezumată de Kant 
prin faptul că primul a „exclus din acea listă a şaptea, a opta şi a noua categorie.” La fel cu 


celelalte în sensul că „nu puteau fi de nici un folos pentru că nu exista nici un principiu 


'Imm. Kant, Prolegomene.., op. cit., p. 123. 

potrivit căruia să poată fi măsurat în mod complet şi determinat cu precizie domeniul 
intelectului şi toate funcţiile sale din care provin conceptele sale pure.” 

Este clar faptul că referirile lui Kant la logica generală vizează în primul rând 
perspectiva logicii transcendentale; pe autorul german îl interesează de fapt o critică a 
intelectului cu privire la posibilitatea acestuia de a se raporta a priori la obiecte 
determinându-le, aşadar tabelul logic al judecăților („proprietatea” logicienilor) nu poate 
constitui punctul de plecare pentru tabela categoriilor — decât absolut provizoriu. 

Avem aici un moment delicat, căci putem merge pe cărarea schiţată cu privire la 
„rezultatele deja încheiate de logicieni” şi să luăm ca punct de plecare al descoperirii 
categoriilor logica generală — este poziția analiticilor şi a lui Strawson care consideră 
inconsistente modificările lui Kant din Introducere la Logica transcendentală — sau avem 
posibilitatea de a opta pentru o înţelegere mai amplă a contextului acestei chestiuni, (nu 
numai sistematic ci chiar şi istoric). 

În acest din urmă sens, considerarea lui Kant cu privire la „greşelile logicienilor” este 
tradusă prin modificarea chiar a tabelei de la care se pleacă, deci rezultatele logicienilor nu 
sunt luate „ca atare” pentru a constitui „sursa” descoperirii categoriilor”; deja tabelul logic al 
judecăților nu mai este ceea ce apare la B105. Intervine acum exigenţa kantiană de a cere un 
„principiu” în conformitate cu care să putem obţine tabela categoriilor, pentru a nu le avea pe 
acestea constituite „rapsodic” — iarăşi un lucru fundamental. 

Aducem în discuţie semnificația conţinutului capitolului întâi din Analitica 
conceptelor — subiect de dezbateri în actualitatea receptării Criticii lui Kant şi introdus la noi 
prin volumul profesorului Pârvu” — în care Kant are în vedere „firul conducător în 
descoperirea tuturor conceptelor pure ale intelectului”. Chestiunea presupune în primul rând 
ceva aparent banal, dar care are o influenţă decisivă pentru înţelegerea acestui „loc” din Kant, 
pe cât de obscur pe atât de dificil: este vorba despre confundarea (aşa cum am arătat şi noi 
mai sus cu altă nuanţă) a tabelului formelor judecății din logica generală cu funcțiile 
intelectului în judecare. Explicaţia acestui fapt vine din motive de traducere a textului 
kantian; ceea ce era ambigu prin faptul că autorul german numea simplificat, tabelul 
funcțiilor, „Tabelul logic al judecăților” (în Prolegomene), aceeaşi claisficare din 
Prolegomene se regăseşte din păcate în Critică fără vreun titlu special, cu excepţia enunţului 


§9 Despre funcţia logică a intelectului în judecăţi. Acum vom cita un fragment din 


! Imm. Kant, Prolegomene.., op. cit., p. 123. 
? Reamintim aici obiecțiile „istorice” deja, ale lui Kant, cu privire la „cele 4 figuri silogistice”. 
? Este vorba de Posibilitatea experienţei..., op. cit. 

Prolegomene prezent în volumul de care am pomenit şi care constituie un element lămuritor 


important în chestiunea pe care o avem în vedere: 


Pentru a explica posibilitatea experienţei în măsura în care ea se bazează a priori pe concepte 
pure ale intelectului, trebuie să prezentăm mai întâi într-un tabel complet ceea ce aparține în 
general judecării şi diferitele momente ale intelectului în aceasta; deoarece conceptele pure ale 
intelectului, care nu sunt nimic altceva decât concepte ale intuiţiilor în genere, întrucât acestea sunt 
determinate în ele însele în raport cu unul sau altul dintre aceste momente ale judecării în sine, şi 
sunt prin aceasta determinate necesar şi cu validitate universală, vor apărea ca fiind complet 


paralele cu acele momente. 


Considerăm sugestia făcută mai mult decât corectă, anume că „este vorba de 
«momente ale intelectului», nu de «genuri de judecăţi». Paralelismul perfect despre care scrie 
Kant nu este între tabelul categoriilor şi tabelul formelor judecății din logica generală, ci 
dintre categorii şi funcţiile intelectului în judecare [s.n.].”? În continuare este citat P. 
Schulthess care a observat la rându-i că „"was zum Urteilen uberhaupt gehoert’ este corectat, 
eronat dar semnificativ, prin *was zu Urteilen...'.”* Se arată în continuare că această greşeală 
este preluată de mulţi traducători şi comentatori — cu excepţia traducătorilor de la noi ai 
Prolegomenelor — şi în care se „deplasează accentul de la momentele intelectului în judecare 
la formele logice ale judecăților.” Într-adevăr, într-o astfel de traducere (greşită), deducţia 
metafizică „se confruntă cu problema caracterului complex, exhaustiv al formelor logice ale 
judecății. Aceasta nu este însă problema lui Kant, ci cea a completitudinii «momentelor 
intelectului în judecare», pusă de el în seama logicii transcendentale, nu a logicii generale.” 

Chiar dacă Strawson recunoaşte eşecul de a considera logica generală ca „firul 
conducător” despre care vorbeşte Kant când se referă la descoperirea tuturor conceptelor pure 
ale intelectului — văzând o necesitate în a da atenţie (într-un mod ilicit) contextului spaţio- 
temporal al Esteticii pentru deducţia categoriilor — analiza acestui context întregit se face însă 
tot din perspectiva şi cu mijloacele logicii formale. În acest sens, statutul categoriilor nu 
reclamă un alt palier de constituire în raport cu tipul celorlalte concepte, diferenţa ţinând doar 
de generalitatea mai mare a acestor concepte pure, în raport cu care celelalte tipuri se 
justifică. După cum se observă, lipsa evaluării teoriei kantiene în cadrul specific cercetării 


transcendentale duce la ratarea tocmai a sensului intenţionat de Kant în ceea ce priveşte 


! Imm. Kant Prolegomene, în: I. Pârvu, Posibilitatea experienţei..., op. cit., p. 338. 
? 1. Pârvu, Posibilitatea experienţei..., op. cit., p. 339. 

` Ibidem. 

* Ibidem. 

5 Ibidem. 

„cercetarea facultăţii însăşi a intelectului”, a unei perspective fundamentale asupra 
competenţei în primul rând, o cercetare ce vizează condiţiile de posibilitate în genere pentru 
orice obiect. 

Totuşi, în urma celor discutate, se impune o înţelegere a deducției metafizice aşa încât 
ceea ce am considerat în legătură cu tipul de cercetare pe care Kant o realizează în CRP să 
poată fi în coerenţă cu explicaţia dată acestui „loc” obscur şi dificil al Criticii. Mai mult decât 
atât credem că, sub explicaţia pe care încercăm să o prezentăm, putem considera că teoria 
fundamentală a ediţiei a Il-a a CRP îşi găseşte coerenţa originară dar şi sistemică. 

Avem elemente suficiente în a spune că punctul de plecare al deducției categoriilor nu 
este cel oferit de logica generală, că spaţiul descris de perspectiva analitică nu răspunde pe 
deplin discursului kantian şi cu atât mai puţin cerinţelor explicite formulate de autorul 
german însuşi, care vede în conţinutul analiticii conceptelor „nu analiza lor sau obişnuitul 
procedeu în cercetările filosofice de a descompune, după conţinutul lor, şi de a face clare 
conceptele care se prezintă, ci descompunerea, încă puţin încercată, a facultății însăşi a 
intelectului.” 

Odată ce logica generală se pare că nu se califică drept sursa pentru descoperirea 
categoriilor, revenirea la conţinutul Capitolului întâi al Analiticii conceptelor ni se pare 
firească. Aici Kant vorbeşte de punerea în „funcţiune” a unei facultăți de cunoaştere în urma 
căreia pot să fie considerate diverse concepte care fac să se cunoască această facultate şi care 
se pot aduna într-un studiu care însă nu poate fi considerat încheiat pentru totdeauna. 
Procedeul acesta „oarecum metodic” este pus în opoziţie cu cerința kantiană „de a căuta 
conceptele [...] după un principiu, pentru că ele izvorăsc din intelect, ca unitate absolută...”?. 
Nu este prima dată în care Kant exprimă necesitatea de a „da” sau „deduce”, ori „a căuta 
după un principiu” sau „din principii”, când se referă fie la conceptele filosofiei 
trancendentale (A 65-66, B 90-91), fie la planul schiţat de Critică pentru Ideea filosofiei 
transcendentale (A 13, B 27). Prin aceasta Kant reiterează necesitatea de a proceda sintetic în 
ce priveşte poblema generală a rațiunii pure, care se raportează generic în primul rând la 
intelect, ca la facultatea în care se determină pur şi neamestecat conceptele a priori ce conţin 
deja unitatea sintetică a priori. 

Dincolo de problematica sursei strict logice a deducției metafizice a categoriilor şi 
care nu se poate susține până la capăt, ne revine acum să arătăm că există un context 


transcendental în care este posibil discursul despre „firul conducător în descoperirea tuturor 


! Imm. Kant, Critica.., op. cit., p. 104, (A 65-66, B 90-91). 
? Ibidem, p. 105, (A66-A67 / B91-B92). 

conceptelor pure ale intelectului”. Pentru aceasta, discuţia se va axa pe celebrul fragment de 


la A 79/B 104-105 pe care îl reproducem în continuare: 


Aceeaşi funcţie care conferă unitate unor reprezentări distincte într-o judecată dă de asemenea 
unitate şi simplei sinteze a reprezentărilor diferite într-o intuiție, care în termeni generali se 
numeşte conceptul pur al intelectului. Ca urmare, acelasi intelect, şi anume prin aceleaşi acţiuni 
prin care a produs în concepte forma logică a unei judecăţi prin unitatea analitică, introduce de 
asemenea un conţinut transcendental în reprezentările lui prin unitatea sintetică a diversului în 
intuiţie, astfel ele numindu-se concepte pure ale intelectului care se raportează a priori la obiecte 


(Objekte), ceea ce nu poate face logica generală. 


După cum se observă, în aceste două fraze este concentrată o mare parte a substanţei 
teoriei lui Kant din CRP, lucru recunoscut de mulţi comentatori ai textului deducţiei 
metafizice. Este în primul rând vorba despre semnificaţia „funcționalităţii” în ceea ce 
priveşte intelectul nostru, şi acest lucru este susţinut şi de felul în care debutează acest capitol 
întâi al Analiticii conceptelor: „când punem în funcțiune [s.n.] o facultate de cunoaştere,...”. 
Apoi, acest argument al „identității funcției”, sau al „aceleiaşi funcţii” — cum a mai fost 
numit? — vizează conexiunea fundamentală dintre intelect şi sensibilitate. Astfel, prin 
intermendiul „unităţii, aceeaşi funcţie (acelaşi intelect) conferă unitate atât la nivelul 
sensibilităţii cât şi la nivelul conceptelor prin forma logică a judecăților, cu ajutorul aceloraşi 
acţiuni. Ceea ce este fundamental este faptul că intelectul introduce „un conţinut 
transcendental” atât „în reprezentările lui prin unitatea sintetică a diversului în intuiție [s.n.]”, 
cât şi la nivelul conceptelor prin producerea formei logice a judecăților. Astfel, observăm o 
„continuitate transcendentală” de la sensibilitate până la nivelul conceptelor, în care 
intelectul, „funcţional”, prin conceptele sale pure, „se raportează transcendental a priori la 
obiecte (Objecte), ceea ce nu poate face logica generală”. Această ultimă afirmaţie întăreşte 
concluzia noastră că intenţia lui Kant în ce priveşte firul călăuzitor în descoperirea 
categoriilor nu avea în vedere logica propriu-zisă, ci ceva mult mai subtil, „firul călăuzitor 
transcendental în descoperirea...”, care capătă semmnificaţie cu atât mai mult cu cât în alte 
locuri Kant afirmă că însăşi logica generală trebuie întemeiată în logica transcendentală. 
Reţinem de asemenea conceptul „unităţii” pe care îl vom regăsi în deducţia transcendentală a 


categoriilor ($26), „loc” la fel de important ca şi acest fragment al deducţiei metafizice. 


1 Am optat pentru traducerea acestui fragment realizată de profesorul Pârvu în: Posibilitatea experienței., op. 
cit., pg. 346. 

? Se pare că paternitatea sintagmei aparţine lui K. Reich în The Completeness of Kant's Table of Judgments 
(1992), conform spuselor lui Allison (2004). 

Este firesc ca acest moment al deducției să capete în interpretare o direcţie sau alta în 
funcție de considerarea statutului şi scopului acesteia, ceea ce ne interesează pe noi însă are 
în vedere o înţelegere cât mai neangajată disciplinar posibil, tocmai pentru a încerca o 
raportare cât mai fidelă în oglindirea cercetării kantiene, o sarcină a cercetării noastre fiind 
aceea a găsirii coerenţei în chestiuni obscure ale CRP. 

Analizăm acum elemente fundamentale legate de acest text al deducţiei metafizice. 
Vom face asta avându-l în vedere în primul rând pe Henry Allison, care, în binecunoscuta sa 
lucrare! dedicată în întregime Criticii lui Kant a dezvoltat o interpretare de mare importanță 
printre kantienii contemporani şi în care semnificația deducției metafizice este abordată pe 
larg. Nu expunem aici întreaga teorie a acestui comentator, ci vom face o prezentare succintă 
a punctului său de vedere în legătură însă cu chestiunile care ne interesează în mod special: 
înţelegerea rolului intelectului ca „funcţie”, legătura sensibilităţii cu intelectul, conceptele de 
„unitate” şi „conţinut transcendental”. Prezentând critic punctul de vedere al acestui autor, 
expunem şi poziţia noastră față cu textul kantian şi problemele care ne interesează, 
perspectiva lui Allison fiind apropiată de cea a textului de față, cu toate că nu doar partea 
finală a analizei ne va deosebi de acesta. 

Scopul deducției metafizice ar fi, după Allison, de a determina — aşa cum anunţă şi 
titlul capitolului 6 al cărții autorului britanic — „condiţiile intelectuale ale cunoaşterii 
umane”. Acest capitol este divizat în 3 părţi: în prima este tratată problema completitudinii, 
în a doua şi a treia problema derivării propriu-zise a categoriilor. Ultima problemă este la 
rândul ei împărţită în două trepte: prima vizează $9 al deducției metafizice şi arată că, pentru 
Kant, „orice formă a judecății implică necesar un mod de conceptualizare (funcţie logică)”, 
în timp ce a doua treaptă constă în discuţia în jurul argumentului „dens” (doar) prezentat de 
noi, al aceleiaşi funcţii. Argumentul „identităţii funcției”, prezent în $10 al deducției 
metafizice, ar arăta că, „..distincte de categorii, aceste funcţii oferă firul conducător cerut în 
descoperirea acestora din urmă, pentru că ambele sunt expresii izomorfe ale unei singure 
forme de înţelegere operaţională în două domenii (discursiv în judecată şi pre-discursiv cu 
referire la intuiţie)” *. 

Autorul ia la rându-i în serios necesitatea exprimată de Kant ca aceste categorii să fie 
determinate în conformitate cu un principiu, şi anume „natura judecării”. Allison îşi 
! Este vorba despre Kant's Transcendental Idealism. An Interpretation and Defernse Revised & Enlarge 
Edition, Yale University Press New Haven & London, 2004. Avem în vedere şi ediţia primă din 1986. 
"Observăm că, deşi autorul îşi exprimă explicit neangajarea disciplinară, apelul la “condiţiile. cunoaşterii” 
situează punctul de vedere al filosofului britanic în spaţiul descris de teoria cunoaşterii. 


? H. Allison, op. cit., 2004, p. 135; traducerea din engleză îmi aparține. 
* Ibidem. 

concentrează intepretarea deducţiei metafizice pe considerarea judecății ca expresie a 
caracterului necesar al conceptelor pure ale intelectului. Cu alte cuvinte, judecarea (şi nu 
judecata logicii) este o acţiune a intelectului — prin funcțiile despre care am vorbit — în care 
conceptele, de asemenea, au un rol fundamental: ele unifică reprezentările determinând în 
acest fel gândirea. Conlucrarea între concepte şi judecată (judecare) este fundată în 
considerarea eminamente funcţională a intelectului şi conferă — după cum am văzut că se 
exprimă însuşi autorul — o înţelegere coerentă a ambelor registre în care funcționează acesta. 
Legat de centrarea în judecată ca judecare, nu putem să nu prezentăm pe scurt un punct de 
vedere care l-a influenţat chiar pe Allison în dezvoltarea interpretării sale din 2004. 

Odată cu apariţia volumului Kant and the Capacity to Judge al unei autoare! kantiene 
deja celebră, exegeza Criticii.. nu poate să nu ţină cont de perspectiva inedită pe care 
Longuenesse o propune lecturii Analiticii. Referirile noastre la această autoare se vor face în 
funcție de sarcina pe care ne-am propus-o, iar la acest moment avem în vedere — cum am 
spus mai sus — statutul tabelei kantiene a funcțiilor intelectului în judecare, ca spaţiu ce 
furnizează firul conducător în descoperirea categoriilor. Reamintim că poziţia lui Allison 
(2004) în chestiunea legată de sursa tabelului categoriilor este aceea după care, punctul de 
plecare este tabla funcţiei logice a intelectului în judecare, iar apelul la textul autoarei citate 
este găsit în contextul distingerii între funcţii şi forme ale judecării. 

Până la această distincție, autorul britanic face trimitere la  Longuenesse când 
consideră — pe bună dreptate — că funcţiile reflectă de fapt forme sau moduri ale gândirii 
discursive şi nu au vreo legătură cu rezultatele activităţii gândirii — judecata. Această 
perspectivă este susținută atât de Longuenesse cât şi de Allison datorită faptului că, istoric, la 
Kant avem de-a face mai degrabă cu o concepție tradițională despre problema subiectului în 
logică, aceasta din urmă vizând regulile universale ale gândirii discursive şi nu rezultatele 
acestei gândiri. Beneficiul care poate fi scos de aici este acela că poziţii critice fundamentate 
într-o perspectivă ce ţine de logica actuală — Strawson, de pildă — nu se pot constitui ca 
instanțe în validarea structurii argumentative a proiectului Criticii. Desigur, în această 
psihologism metodologic, exterior țintei expicit angajate de Kant (nepsihologist) sau 


conţinutului declarat al cercetării respective. 


! Este vorba despre Béatrice Longuenesse, cu titlul complet al lucrării Kant and the Capacity to Judge 
Sensibility and Discursivity in the Trasncendental Analityc of the Critique of Pure Reason menţionat, cu 
traducerea din franceză, de Charles T. Wolfe, şi apărut la Princeton University Press, Princeton and Oxford, 
2000. 

Dincolo deci de numeroasele avertizări kantiene cu privire la distingerea demersului 
transcendental de cel al unui psihologism funciar, provocarea trebuie considerată în măsura 
în care o raportare la activitatea gândirii ca facultate de cunoaştere poate trimite la o 
componentă genetică. Totuşi, este de amintit faptul că raportarea kantiană nu este una de 
tipul psihologiei cognitive, iar Allison observă bine acest lucru accentuând ideea că la Kant 
este vorba mai degrabă de natura normativă a activităţii intelectului. Putem spune că este o 
centrare în competenţă ca temei al posibilităţii gândirii discursive ca atare, şi nu o cercetare, 
fie din punctul de vedere al actelor cognitive privite psiho-fiziologic, fie ca raportându-se la 
rezultatele logicii generale. Registrul la care se raportează Kant este cel descris de spaţiul 
judecării, autorul german vorbeşte de funcția intelectului în activitatea de judecare şi nu 
generic: cercetarea intelectului este desfăşurată din poziția posibilităţii funcţionării gândirii 
ca judecare, funcțiile logice ale acesteia din urmă jucând un rol fundamental în configurarea 
chiar a oricărei logici. 

Legat de problema rămasă, adică de faptul că privind radical, tot ceea ce ţine de 
activitatea fie a gândirii fie a orice altceva ce ar avea legătură cu facultăţile noastre ar reveni 
în final, ca justificare, prin definiţie, tot unei perspective congitiviste; aici Allison consideră 
că ceea ce realizează Kant nu este psihologic, cel puţin nu într-un sens peiorativ. Noi putem 
merge mai departe considerând că, din moment ce angajamentul psihologist priveşte 
probleme de fapt, la Kant este în discuţie chestiunea de drept (de jure), iar aceasta este 
angajată într-o perspectivă a condiţiilor de posibilitate în genere pentru orice obiect al 
cunoaşterii în primul rând. În acest sens reconstrucţia kantiană nu poate fi scoasă din 
contextul transcendental în care numai, resemnificarea metodelor folosite (analitică şi 
sintetică) îşi dobândesc pe deplin valenţele şi rolul constructiv. Într-adevăr, demersul kantian 
nu se raportează la „rădăcina” facultăților noastre de cunoaştere (psihologist-cognitiv), de 


altfel nici nu este aceasta problema lui Kant: 


Dar despre particularitatea intelectului nostru de a nu înfăptui unitatea aprecepţiei a priori 
decât cu ajutorul categoriilor şi numai în acest mod şi în acest număr al lor, nu se poate indica nici 
o rațiune, tot astfel cum nu se poate spune de ce avem tocmai aceste funcţii ale judecății şi nu 


altele sau de ce timpul şi spaţiul sunt singurele forme ale intuiţiei noastre posibile.! 


Se vede din acest scurt fragment al $22 al deducţiei transncendentale că, nivelul la 


care se situează discursul kantian nu este cel al psihologiei empirice, nici chiar acela al 


! Imm. Kant, Critica.., op. cit., p. 140, (B145). 

epistemologiei clasice ce are ca obiect „reprezentarea” şi unde limbajul este al empirismului 
logic — obiectivul lui Kant este determinarea condiţiilor de posibilitate pentru cunoaşterea în 
genere fără a porni de la primul nivel dat de senzaţii în reprezentări sau raportându-se la un 
anumit concept de cunoaştere, ori la intelect ca facultate înnăscută. 

În acest sens şi nu în altul, suntem de părere că Allison distinge între forme ale 
judecării şi ale judecății. Explicaţia este relativ simplă în lumina celor arătate, dacă vedem 
semnificația centrării autorului britanic pe judecată în interpretarea Criticii. Dacă nu avem un 
discurs kantian psihologist, ci unul care are în prim-plan judecarea şi judecata, deşi aceasta 
din urmă se revendică la rându-i din funcția intelectului în prima, totuşi, ca formă a judecății, 
indică un „fir călăuzitor” pentru înţelegerea formelor judecării care, acestea din urmă abia, 
oferă cheia pentru descoperirea categoriilor. 

Această aparentă complicaţie a explicaţiei lui Allison are un temei foarte limpede: 
este necesar să considerăm judecata ca formă logică care să indice un punct de plecare doar 
(fără a implica logica ca atare), pentru înţelegerea funcțiilor logice ale intelectului în 
activitatea de judecare, iar abia acestea din urmă pot să dea tabelul categoriilor. Înţelegem 
raportarea la formele logicii clasice doar ca pe un început provizoriu, însă care vizează — cum 
am mai spus — nu justificarea logicii respective ci trimite la unitatea sintetică obiectivă 
centrată în identitatea pură a conştiinţei de sine exprimată la nivelul judecării prin judecata eu 
gândesc. Desigur că aceasta din urmă nu ţine de logica generală (care lucrează cu unitatea 
analitică, după cum am mai arătat) şi cu atât mai puţin se poate reduce la aceasta, (comunul 
celor două fiind unitatea analitică în care nu regăsim principiul raportării la obiect, la 
conţinutul cunoștinței), ci de logica transcendentală însăşi. 

Aşadar, alături de Allison doar pe această observaţie suntem de acord că, ceea ce este 
considerat ca fiind „sursă” pentru firul conducător în descoperirea categoriilor, nu este tabla 
logică a judecăților propriu-zis, ci activitatea de judecare, „funcția intelectului în judecare 
(s.n.)” — cum se exprimă în corectă traducere însuşi Kant în titlul paragrafului 9, deşi 
„începutul” este dat — după cum vom vedea şi în continuare — de „rezultatele logicienilor”. Se 
observă deci că cercetarea este axată acum nu pe forma strict logică a argumentării deducției 
(Strawson), ci pe activitatea numită „judecare”. 

În acest sens putem considera cu R. P. Wolff că aceste concepte generale (pure) sunt 
„concepte de ordinul doi sau reguli pentru generarea altor reguli.” În înţelegerea lui Allison, 


prin teoria judecății poate fi explicat un posibil demers, în ceea ce priveşte obținerea tabelei 


1 R.P. Wolff în: I. Pârvu, Posibilitatea experienţei.., op. cit., p. 344. 

categoriilor, în sensul următor: conceptualizarea este un mod prin care mai multe reprezentări 
sunt unificate sub un concept; judecata este o funcţie a judecării care presupune un anumit 
mod de a aduce sub un concept divese reprezentări. Aşadar, judecata se sprijină pe tipuri 
specifice de conceptualizare, căci funcţia generală a judecării este aceea de a unifica 
reprezentările date, în anumite moduri. 

După cum am văzut, considerarea funcțiilor judecăților logicii ca fir conducător nu 
este satisfăcătoare. Interpretarea deducției metafizice nu atât în ce priveşte centrarea pe 
judecată, ci susținerea acestei interpretări pe activitatea de judecare ca sursă pentru „funcțiile 
logice” şi implicit pentru descoperirea conceptelor pure ale intelectului, este la rându-i o 
manieră în care se procedează sintetic. Aşadar, dincolo de considerarea logicii ca punct de 
plecare, în deducția metafizică din Analitică avem firul transcendental conducător în 
descoprirea tuturor conceptelor pure ale intelectului, iar „începutul logic” este deci provizoriu 
şi imanent cercetării transcendentale înseşi, în primul rând. Acest înţeles are la bază 
considerarea intelectului ca facultate care, pusă „în funcţiune” şi analizându-1-se activitatea, 
furnizează tabela completă a funcţiilor intelectului în judecare (funcţii logice, nu ale logicii); 
avem o cercetare a competenţei înseşi şi aici. 

În ceea ce priveşte problema a ce anume desemnează această identitate a funcţiei, dar 
şi ce exprimă „conţinutul transcendental”, punctele de vedere diferă. Allison vede în această 
funcție intelectul, ca activitate de judecare — cum am mai arătat — care însă este interpretat 
diferit relativ la nivelul la care acţionează: la nivel pur logic sau la nivel transcendental 
(logic). Totuşi, autorul consideră problematică trecerea de la acest tabel al funcțiilor 
intelectului la categoriile propriu-zise. 

Deşi înţelege „conţinutul transcendental” ca exprimând ceva „extralogic” şi cu 
semnificaţie în ceea ce priveşte unitatea sintetică a diversului (vizează într-un fel o raportare 
la obiect) se pare că, cel puţin cu ediţia din 1986 a lucrării sale dedicate Criticii lui Kant, 
Allison remarcă o derivare ilicită a categoriilor din lista funcțiilor logice. Aici ar fi vorba de 
un argument circular în sensul că, ceea ce se vrea a se demonstra pin lista funcțiilor logice, 
este în parte presupus în aceasta de elemente ce ar trebui demonstrate în lista categoriilor!. 
Concluzia în legătură cu acestă primă interpretare a lui Allison (1986) este că, deşi avem o 
raportare la judecare ca activitate a intelectului, tabelul funcţiilor logice în judecată ar avea la 
bază totuşi înţelegeri ce ţin de logica generală. Astfel, „conţinutul transcendental” apare doar 


ca o diferenţă făcută în raportul logică generală -logică transcendentală din punctul de vedere 


1 2 tă SNES . gi, . “s z yè pi S aa . 
Această poziție seamănă cu cea a lui Strawson, doar că este aplicată la scară largă asupra Criticii.. lui Kant. 

al conţinutului cunoştinţelor: primul tip de logică nu vizează acest conţinut, în timp ce 
ultimul da. Allison s-a oprit aici doar (cu ediția din 1986), fără a observa semnificaţia 
transcendentalului din punctul de vedere al condiţiilor de posibilitate, lucru care ne face să 
fim de acord şi să afirmăm că, la Allison (1986), „.... relația dintre cele două funcții logice 
este aceea a semanticii logice: ele sunt identice, doar că în logica generală se face abstracție 
de conţinut, iar în logica transcendentală acesta este avut în vedere.” Allison crede că, pentru 
că nu este demonstrată completitudinea categoriilor, rezultatele deducţiei metafizice nu sunt 
spectaculoase, însă ceva s-ar fi realizat: analiza activităţii de judecare a relevat concepte cu 
statut a priori care pot fi considerate categorii. 

Presupoziția fundamentală de la care pleacă Allison este aceea că această judecare 
ține totuşi în esență de logica generală, aşa încât, în pofida distincției făcute (judecată — 
judecare), momentele, cel puţin ale primelor două titluri din tabelul de la $ 9, sunt ale logicii 
generale dar sub necesități dictate de tabela categoriilor care trebuie demonstrată: „.. aici 
Kant pare să importe consideraţii ale logicii transcendentale pentru obţinerea trihotomiilor. 
Problema evidentă este că orice apel la logica transcendentală în vederea generării 
momentelor judecății în logica generală (s.n.) va fi în mod vicios circular, de vreme ce 
scopul propriu-zis al deducției metafizice este de a deriva categoriile primei din funcțiile 
logice ale judecății specificate în cea de-a doua.” 

Acest fragment este de găsit însă în ediţia din 2004 a lucrării lui Allison şi pare că 
exprimă punctul de vedere că, într-adevăr, Kant face uz de circularitate în cazul trecerii de la 
funcţiile logice în judecare la tabela categoriilor. Referitor cel puţin la primele două titluri ale 
funcției gândirii (ale cantităţii şi calităţii) din tabelul de la $9 al deducţiei metafizice, Kant ar 
„importa” consideraţii ce țin deja de logica transcendentală. De fapt, cu această ultimă 
ediție, Allison se situează diferit în raport cu această chestiune față de punctul de vedere 
exprimat cu prima. În pasajul citat este prezentată de fapt poziţia filosofilor analitici, 
răspunsul comentatorului cu privire la această problemă fiind dat ulterior. Este prezentă aici 
totuşi şi raportarea critică a lui Allison la construcţia kantiană, însă optica cu privire la 
ansamblu este modificată sensibil. Astfel, chiar dacă punctul de plecare pare a fi forma 
judecății logice propriu-zise, această „activitate” nu este în esenţă strict legată de tabela 
funcțiilor logice a logicii generale — pe care o genereaza dealtfel — în măsura în care este 
condiție de posibilitate pentru însăşi logica generală, dar fără a se reduce la aceasta. Avem 


aici în vedere doar că logica clasică, la rându-i, se centrează în Eu gândesc — expresie a 


! I, Pârvu, Posibilitatea experienţei..., op. cit., p. 350. 
? H. Allison, op. cit., 2004, p. 140. 

unităţii transcendentale obiective a conştiinţei de sine (unitatea sintetică originară a 
apercepţiei) — ca principiu fundamental pentru toate operaţiile intelectului, inclusiv cele ale 
logici formale claisce. Se porneşte analitic, dar nu se caută presupoziţiile ale acesui tip de 
logică, ci cercetarea abordează principiile logicităţii în genere, care nu mai au legătură cu 
statutul şi instrumentele strict ale logicii clasice, deşi le întemeiază şi pe acestea 
transcendental. 

În altă ordine de idei, avem a face cu aceeaşi situaţie ca şi în cazul argumentului 
geometriei, cu excepţia faptului că acolo se pornea în contextul explicit al deducției 
transcendentale. Aici, cadrul „oficial” este cel al deducţiei metafizice, însă urmând sugestia 
firului transcendental, paşii sunt similari: se porneşte de la un faktum care nu este logica ca 
atare ci „formele” judecății (munca logicienilor) reconsiderate, dintr-un simplu indiciu, în 
funcțiile gândirii în judecare ce vizează unitatea sintetică originară, ajungându-se la „funcțiile 
gândirii în judecare” — de care depind de fapt şi formele logice însele. Este necesar să 
precizăm că acest punct de vedere se susține inclusiv prin prisma afirmațiilor din textul 
kantian, în care distincţia dintre intelect ca facultate de a gândi şi facultate de a judeca 
sugerează tocmai că a gândi ţine de activitatea ca atare, în timp ce a judeca presupune deja 
raportarea la judecată ca formă logică a funcțiilor primei. Punctul nostru de vedere este 
sprijinit inclusiv pe definiţia paragrafului 9 care se referă în esenţă la „funcția logică a 
intelectului în judecăţi (s.n.)” şi deci la judecată, în timp ce tabelul funcțiilor ca atare ţine de 
„funcţia gândirii în judecare. (s.n.)” 

Referitor la cele două ediţii ale lui Allison: se observă o oscilare a autorului (1986) în 
a considera că ceea ce realizează Kant în deducția metafizică ar fi oarecum ilicit prin apelul 
la elemente ce ţin de logica transcendentală (ce trebuie demonstrat) în justificarea chiar a 
fundamentului care ar trebui să stea la baza obținerii categoriilor înselor. Este firesc acest 
lucru, oarecum cu greu se poate observa că registrul în care este pusă problema de către Kant 
în deducția metafizică a categoriilor este tot unul transcendental: nu este vorba de a deriva 
„direct” din funcţiile logice ale judecății tabela categoriilor, în ciuda chiar a „declaraţiilor” 
kantiene din alineatul 6 al $9 unde vorbeşte despre identitatea celor două seturi de elemente; 
nu este vorba de a „veni” de undeva „din afară” (logica) şi a demonstra identitatea şi numărul 
categoriilor intelectului — în mod ilicit. Nu sunt întâmplătoare rectificările kantiene legate de 
„treaba logicienilor” tocmai pentru că spaţiul discursului nu este unul strict logic. Deşi într- 


adevăr, categoriile sunt asemenea funcţiilor intelectului în judecare, aceste funcţii care se 


' Imm. Kant, Critica, op. cit., p. 107 (A68-A69 / B93-B94). 

întâlnesc inevitabil şi în logica propriu-zisă nu sunt funcţiile logicii ci sunt funcţiile logice ale 
intelectului în judecare, ceea ce nu exclude un fir transcendental în descoperirea conceptelor 
pure ale intelectului. Ba chiar îl presupune, în măsura în care logica transcendentală trebuie 
(este) considerată de Kant temei pentru logica însăşi. 

Să recapitulăm elementele importante de până acum: în primul rând am arătat că 
modelul pentru tabelul categoriilor nu este logica; deşi Allison oscilează în a considera 
formele logicii ca fiind punctul de importanţă esenţială în descoperirea categoriilor, (şi) cu 
Longuenesse am văzut că, dincolo de riscul de a cădea în psihologism, dar în conformitate 
totuşi cu intenţiile lui Kant (avem în vedere distincția apărută în urma traducerii greşite, 
judecată /-re pe care am menţionat-o), fundamentul pentru categorii rezidă în ceva mult mai 
subtil: funcțiile gândirii în judecare, activitate a intelectului interpretată de Allison ca sursa 
pentru condiţiile intelectuale ale cunoaşterii în genere. Nu greşim dacă spunem că este 
condiţie pentru logicitatea în genere inclusiv, urmând oarecum îndemnul autorului britanic 
care îl citează pe F. R. Wright: „forma urmează funcţia”, cu referire la forma logică care este 
în relaţie de determinare cu funcţia intelectului. 

Revenind la Allison, cu ediţia din 2004 pare să aibă loc o modificare de poziţie în 
primul rând faţă de caracterul aşa-zis ilicit al „trecerii” de la tabelul funcțiilor la tabela 
categoriilor. În ultima parte a capitolului dedicat deducţiei metafizice, filosoful britanic, deşi 
recunoaşte un referenţial cu caracter logic al problemelor discutate din $9 şi $10 ale Criticii, 
relaţia dintre funcțiile logice şi categorii sunt orientate de acesta spre terenul transcendental 
logic. Scopul restrâns al acestei deducţii ar fi, după Allison, de a întemeia trecerea de la 
logica generală la cea transcendentală, pe baza principiului că formele primei indică un fir 
călăuzitor pentru descoperirea conceptelor fundamentale ale celei de-a doua. După cum am 
arătat în debutul acestei cercetări, accentul cade pe fragmentul argumentului „aceleiaşi 
funcții”, unde este vorba de unul şi acelaşi intelect care, guvernat de acelaşi set de funcții, 
operează în ambele domenii: în cel al logicii şi cel transcendental-logic. Am pomenit despre 
izomorfismul văzut de Allison între cele două logici, care reprezintă de fapt niveluri diferite 
la care acționează aceleaşi funcţii ale intelectului. Este vorba de fapt despre o utilizare a 
intelectului ca funcţie (generic) în judecată pe de o parte, în care conectează reprezentările 
prin aducerea lor sub concepte, şi pe de alta în determinarea intuiţiei sensibile, generând un 


conţinut determinat. 


! “Form follows function”, în H. Allison: Kant’s Transcendental Idealism.... (2004), op. cit., p. 148. 

Am precizat anterior poziţia noastră cu privire la chestiunea primatului transcendental 
ca spaţiul „trecerii” de la formele judecății prin funcţii la categorii. La Allison am găsit o 
oarecare ambiguitate în acest sens, însă ceea ce interesează este poziţia acestui autor cu 
privire la aşa-zisa „circularitate” a trecerii. Reluând ce am discutat mai sus, este acuzată 
utilizarea în primele cinci alineate ale $10 a unor concepte cheie — dificile chiar în sine — 
care, mai mult, ţin de deducţia transcendentală, cum ar fi de pildă funcțiile transcendentale 
ale imaginaţiei şi intelectului sau doctrina sintezei apriori, dar şi teza introdusă nou cu ediția 
a Il-a a Criticii.. şi anume folosirea reală a intelectului. Este vechea acuză de circularitate 
prin utilizarea unor elemente ce ţin de al doilea capitol al Anafiticii, în sprijinirea identificării 
complete a categoriilor intelectului care este totuşi sarcina deducției metafizice şi unde deci 
nu au ce căuta elemente ce trebuie de fapt demonstrate. Explicaţia lui Allison (2004) conform 
căreia este o falsă circularitate urmează poziţiei autoarei de care am pomenit (Longuenesse) 
şi are la bază acelaşi argument al identității funcţiei. 

Graţie aceleiaşi funcţii, prin care cele două utilizări diferite ale intelectului (pur logică 
şi real-transcendentală) sunt posibile, nu este imputabil că este invocat şi domeniul 
transcendentalului aici, devreme ce ne comportăm „ca şi cum ar fi vorba de ceva de tipul 
logicii transcendentale” dar care urmează să fie justificat ulterior; demonstraţia nu s-ar face 
cu aportul elementelor ulterioare, ci ţine doar de caracterul funcțional al intelectului. Putem 
adăuga că, explicația fiind una funcţională, nu avem o „trecere” dinspre logic spre logic- 
transcendental pur şi simplu pentru că relația între cele două nu este una de acest tip. Terenul 
acestui „loc” extrem de dificil din Kant nu este cel al derivării logice prin metodele specifice. 
Suntem de părere că tipul de „trecere” este unul analog celui al argumentului geometriei de 
care am pomenit mai sus şi în care, se porneşte de la un datum — ştiinţa despre spațiu, iar 
pentru identificarea categoriilor de la formele judecății — însă finalitatea nu este a 
presupoziţiilor acestora ca atare, ci reprezintă condiţiile de posibilitate pentru orice 
cunoaştere în genere, fie că este vorba despre cea geometrică prin intuiţia pură sau cea 
logico-filosofică. Presupoziţiile cunoaşterii în genere (prin care avem în vedere inclusiv 
conceptul generic al posibilității experienţei) nu reprezintă nici doar principiile unei anumite 
cunoaşteri (matematice sau de altă natură) nici numai structura presupoziţiilor unei ştiinţe 
particulare. Fie că e vorba de categorii, fie că se au în vedere formele pure ale intuiţiei 
noastre a priori, aceste elemente fundamentale nu sunt reductibile la punctul de vedere logic, 
exprimabil prin forme ale judecății etc. 

Ca urmare a cercetării de faţă, odată cu tratarea problemei „sursei” categoriilor 


Criticii.. lui Kant în cadrul unei interpretări cu privire la tipul teoriei deducției metafizice se 

pot considera formulate inclusiv premise pentru cercetări ulterioare legate de elaborarea 
principiului (doar schiţat aici) care stă la baza deducției metafizice şi a trecerii de la aceste 
forme ale judecății (ca punct de plecare analitic — în spaţiu transcendental însă), prin funcțiile 
intelectului în judecare (primordiale de altfel în calitate de condiţii de posibilitate pentru 


primele) la categorii. 

DESPRE NECESITATEA ŞI IMPOSIBILITATEA UNEI DEDUCŢII A 
CATEGORIILOR LA ADORNO 


Gabriel Chindea 


1. Deducţia categoriilor logice. Observaţii generale 

Natura logicii, conţinutul şi limitele ei reprezintă o problemă clasică a filosofiei. lar 
asta mai ales în epoca modernă, când, obsedate de sistem, teoriile filosofice au încercat să se 
ordoneze conceptual într-un mod cât mai riguros cu putință. Această situație nu putea să nu 
ducă însă, mai devreme sau mai târziu, la o interogaţie insistentă şi adesea insolubilă asupra 
fundamentelor logicii. Căci, în majoritatea cazurilor, era vorba de întrebări care nu mai 
puteau primi o rezolvare exclusiv logică, deşi erau provocate de ordonarea şi de exigenţele 
inerente logicii sistematice. 

Într-adevăr, în măsura în care se prezintă ca un sistem ordonat de concepte, care, 
datorită gradului diferit de generalitate, dau naştere unei structuri ierarhizate, ideile logice 
pot fi subordonate unele în raport cu celelalte. Această subordonare poate fi numită deducție 
şi prin ea, în mod tradițional, orice concept pare să-şi găsească explicaţia, definiția, înţelesul: 
bărbatul este om; omul este animal; animalul este substanţă sensibilă, substanţa sensibilă 
este substanţă. Totuşi, la întrebarea ce este substanţa, răspunsul încetează să mai fie la 
îndemână. Se vede, aşadar, cum orice deducție logică ajunge la un moment dat în faţa unor 
dificultăţi de care ne propunem să ne ocupăm în continuare. 

Astfel, dacă deducţia logică constă în subordonarea particularului faţă de general, 
înseamnă că reuşita ei depinde în cele din urmă de conceptele logice cele mai generale, adică 
de categorii. Căci, pentru a determina un concept în mod absolut, orice deducție logică 
trebuie să se subordoneze categoriilor. Mai mult, în măsura în care categoriile însele sunt 
nişte concepte, deducţia ar trebui până la urmă să le includă şi pe ele. Căci valabilitatea unei 
deducţii logice rămâne relativă dacă nu cuprinde şi deducţia categoriilor de care deducția 
însăşi se slujeşte. Or, e uşor de observat că o deducție logică a categoriilor ridică mai multe 
probleme. 

Prima dintre ele se referă la principiul din care ar trebui deduse categoriile. Într- 
adevăr, un asemenea principiu nu e uşor de identificat. Apoi, nu e clar dacă acest principiu 
este sau nu şi el o categorie şi dacă deducţia categoriilor, pe care existenţa principiului o 
permite, nu trebuie să-l privească în cele din urmă şi pe el. Ceea ce ar presupune însă o 


regresie la infinit. 

Mai mult (iar în felul acesta trecem la a doua problemă), în măsura în care există mai 
multe categorii, deducţia lor ar trebui să instituie o ordine în chiar interiorul domeniului 
categorial. Dar mai putem numi atunci categorii — şi încă cu aceeaşi îndreptățire — atât 
primele, cât şi ultimele dintre conceptele astfel ordonate? Căci, dacă deducţia lor ar fi 
posibilă, ultimele categorii ar fi precedate şi deci subordonate primelor. Ele ar deveni astfel 
simple concepte, încetând să mai fie categorii, ceea ce ne-ar obliga, la limită, să nu mai 
admitem decât existenţa unei singure categorii propriu-zise. Desigur, afirmarea pluralităţii 
categoriilor este aproape de la sine înţeleasă în istoria filosofiei. Dar ea pare să poată fi 
susținută numai atunci când, în lipsa unei deducţii, categoriile nu se prezintă într-o ordine 
precis determinată. 

În sfârşit, a treia problemă este poate şi cea mai importantă. Căci ea nu priveşte un 
aspect sau altul al deducţiei categoriilor — principiul de la care se pleacă, sau ordinea ei —, ci 
posibilitatea ei ca atare. Într-adevăr, se presupune despre categorii că ar trebui să slujească 
oricărei deducţii (tocmai în calitate de principii ce guvernează deducţia). Dar oare nu devin 
ele, exact din această cauză, imposibil de dedus? O veche observaţie aristotelică despre 
imposibilitatea demonstrării principiului contradicției pare deci să li se aplice şi categoriilor: 
tocmai pentru că orice deducție le presupune, ele nu mai pot face obiectul nici unei deducții. 
Eventual, ele ar trebui pur şi simplu postulate. Totuşi este limpede că o asemenea soluţie nu 
satisface exigenţele ordinii deductive pe care se presupune că o desăvârşeşte. 

Încercările de a rezolva într-un fel sau altul aceste probleme sunt numeroase în 
istoria filosofiei. Se poate spune însă că soluţia cea mai bine cunoscută şi, într-un fel, cea 
mai completă îi aparţine lui Hegel. E drept, Hegel însuşi moştenise problema de la Kant, 
care, nemulțumit de prezentarea “rapsodică” — cum o numeşte el — a categoriilor la Aristotel, 
este cel dintâi filosof modern ce îşi propune să le şi deducă. lar rezultatul este 
binecunoscutul tabel de douăsprezece categorii din Analitica transcendentală a Criticii 
rațiunii pure". 

Dar, aşa cum pe bună dreptate observă Hegel, deşi bine intenționat, Kant nu ajunge 
la o adevărată deducție a categoriilor”. Iar asta din mai multe motive. În primul rând, pentru 
că, deşi stabileşte un principiu suprem al oricărei gândiri (eul sau apercepția pură), Kant nu 
deduce categoriile din acest principiu, adică plecând de la simpla conştiinţă de sine a 


subiectului cunoaşterii, exprimată prin propoziția “eu gândesc”. Dimpotrivă, pornind de la 


! V, I. Kant, Critica rațiunii pure, București, Editura științifică, 1969, p. 110. 
? V, G. W. F. Hegel, Enciclopedia ştiinţelor filozofice, vol. 1, Logica, §60, adaos 2, Bucureşti, Humanitas, 
1995, pp. 127-128. 

ideea că orice judecată reprezintă determinarea unui obiect printr-un concept, Kant 
determină categoriile punându-le în corespondenţă cu cele mai generale tipuri de judecată. 
În felul acesta, el stabileşte numărul şi felul categoriilor în funcţie de tipurile de judecăţi 
existente. Or, o asemenea derivare are la bază, cum remarcă Hegel, o legătură exterioară — 
între două grupuri, cel al judecăților şi cel al categoriilor —, fără a fi o veritabilă deducție a 
fiecărei categorii în parte. În plus, tabela judecăților cu care categoriile sunt puse în 
corespondenţă nu este, la rândul ei, dedusă, ci luată de-a gata de Kant din manualele de 
logică generală. lată de ce problema deducţiei categoriilor, nerezolvată cu adevărat de Kant, 
va fi reluată aproape în întregime de către Hegel. 

Desigur, Hegel ştie că o deducție pur analitică a categoriilor este imposibilă. După 
cum, pe de altă parte, el nu este dispus să pună la baza înţelegerii categoriilor un fundament 
ontologico-teologic. Hegel refuză, aşadar, să recurgă la soluţia metafizică tradiţională, de 
inspiraţie platonico-aristotelică, pentru care categoriile logice puteau fi explicate şi, la limită, 
definite în măsura în care erau înţelese ca determinaţii substanţiale ale fiinţei sau ale gândirii 
divine!. Iar explicaţia acestui fapt e, de altfel, simplă: spre deosebire de vechea metafizică, 
Hegel nu admite posibilitatea unei intuiţii intelectuale şi, prin urmare, nici o gândire intuitivă 
în sensul antic al termenului (nous). Dimpotrivă, în acord de data aceasta cu Kant, Hegel va 
susține că intuiţia este exclusiv sensibilă, iar gândirea, la rândul ei, exclusiv formală sau 
conceptuală. Drept urmare, deducţia categoriilor logice ar trebui să se facă, după el, numai 
într-o manieră logică, adică bazându-se doar pe concepte. 

Faptul acesta pare totuşi să-l plaseze pe Hegel în fața unei sarcini aproape 
imposibile. Căci, în lipsa unei intuiţii intelectuale ale cărei determinaţi nemijlocite să fie 
recunoscute drept categorii, filosoful e obligat să se lanseze în deducţia categoriilor de pe 
nişte poziţii mai nefavorabile decât cele ale metafizicii tradiţionale. Şi totuşi, făcând lucrul 
acesta, el reuşeşte în cele din urmă să stabilească o legătură între logică şi ontologie cu mult 
mai bună decât îi reuşise vechii metafizici. 

Într-adevăr, în măsura în care se prezentau ca determinaţii nemijlocite ale fiinţei 
divine, categoriile ontologice ale metafizicii clasice — pe care le putem numi categorii 
substanţe — nu se puteau confunda cu categoriile propriu-zis logice — categoriile conceptuale 
sau predicative —, cu care rațiunea analitică determină îndeobşte realităţile sensibile sau 
propriile sale concepte. De unde şi conştiinţa permanentă a unei echivocităţi în utilizarea 
! V., de pildă, Platon (Sofistul) şi Plotin (Enneade, V, 1), a căror influență, prin platonizarea aristotelismului, se 
va face simțită apoi în ontologia medievală, unde formele lucrurilor sensibile, ca şi formele abstracte din 


gândirea umană se bucură de o realitate desăvârşită şi substanţială ca idei ale minţii divine. Cf. şi Toma 
d” Aquino, Summa Theologica, I, q. XIV. 

categoriilor — atunci când sunt predicate despre sensibil, respectiv despre inteligibil —, pe 
care teoria medievală a analogiei va încerca să o rezolve într-o oarecare măsură. Această 
echivocitate făcea din categoriile divine — care, de altfel, cu greu se mai puteau numi 
categorii — nişte realităţi transcendente nivelului propriu-zis conceptual al gândirii, chiar 
dacă, indirect, erau privite şi drept cauza lui. lată de ce facultatea ce opera cu concepte 
(dianoia, ratio) era cu insistenţă deosebită de inteligenţa divină (nous, intellectus). Doar că 
lucrul acesta lipsea gândirea conceptuală de un temei imanent, care să-i fie propriu numai ei. 
De unde şi marea provocare, căreia îi răspunde abia Hegel, de a întemeia logicul prin el 
însuşi, adică de a găsi temeiul absolut al conceptelor în interiorul, iar nu în afara gândirii 
conceptuale. 

Desigur, Hegel însuşi va vorbi — în termeni asemănători vechii metafizici — despre o 
gândire care este totodată fiinţă, iar nu pur şi simplu concept. Astfel că deducţia categoriilor 
va începe, la el, cu fiinţa, la fel cum determinaţiile deduse ulterior (altfel spus, categoriile 
propriu-zise) vor fi prezentate, la rândul lor, drept determinaţii ale fiinţei. Totuşi fiinţa de la 
care pleacă Hegel e una nedeterminată (identică tocmai de aceea cu nimicul). Iar 
determinaţiile pe care le deduce pornind de la ea sunt ele însele de o maximă sărăcie şi deci 
generalitate: fiinţă, neființă, devenire, calitate. Deşi vede în gândirea pură o fiinţă, Hegel nu 
are, prin urmare, în vedere decât o fiinţă care, fiind la începutul determinării sale, e totodată 
extrem de săracă: adică ceva abstract, sau, altfel spus, logic. În felul acesta, abstracţia logicii 
este regăsită ontologic de Hegel în sărăcia fiinţei de la care porneşte, transformând inevitabil 
deducţia hegeliană a categoriilor într-o deducție pur logică. 

Cu toate acestea, deşi logică, această deducție nu va fi, pe de altă parte, strict 
analitică. Căci analitica nu putea da seama de legătura şi de fundamentul categoriilor ca 
atare. lată de ce, la fiecare etaj al deducției, Hegel adăugă definirii analitice a conceptelor 
încă alte două momente: cel dialectic şi, mai ales, cel speculativ". 

Astfel, în momentul analitic sau abstract, categoriile sunt afirmate fiecare în sine, 
fără legătură cu opusele lor. Aşa se întâmplă, de pildă, când ființa e clar deosebită de nimic, 
sau, tot aşa, când ceva e distins de altceva. Şi este, observă Hegel, ceea ce se întâmplă în 
general în logica analitică, unde fiecare categorie este socotită perfect identică cu sine şi cu 
totul diferită de celelalte. Este o logică în care ființa, nimicul, calitatea, sau cantitatea nu 
comunică. O logică în care categoriile sunt date ca nişte principii ireductibile, care, fireşte, 


pot fi numite, sau chiar înşirate într-o listă, fără a fi însă deduse, ci doar postulate. 


! V, Hegel, op. cit., $79-$82, pp. 145-155. 

În momentul dialectic, în schimb, lucrurile se schimbă. Căci fiecare categorie ajunge 
să se identifice cu opusul ei. Astfel, fiinţa se dovedeşte a fi totuna cu nimicul, care, la rândul 
lui, se arată a fi totuna cu ființa. Sau, tot aşa, ceva se dovedeşte a fi totuna cu altceva, care, 
nici el, nu este însă decât ceva. Ca atare, în momentul dialectic, identitatea analitică a 
categoriilor dispare. Nimic nu mai e sigur, nimic nu mai rămâne ceea ce este, ci totul se arată 
a fi, dimpotrivă, echivoc şi contradictoriu. Şi totuşi, dacă nu ar fi aşa, categoriile ar rămâne, 
în realitate, imposibil de dedus şi determinat. Căci ce ar mai fi ele dacă nu cuvinte goale, 
despre care, în afara afirmațiilor tautologice — de felul fiinţa e fiinţă, ceva e ceva —, nu am 
putea spune, în realitate, nimic? 

Momentul speculativ nu vine atunci decât să dea seama de acest fapt. Şi afirmă 
explicit atât diferenţa (analitică), cât şi legătura (dialectică) a categoriilor. Altfel spus, el 
exprimă unitatea opuşilor conservând totodată opoziţia dintre ei. Această unitate — de pildă, 
devenirea sau fiinţa pentru sine — spune deci despre o categorie mai mult decât o face simpla 
tautologie: şi anume că fiinţa e fiinţă, dar şi neființă; sau că ceva e ceva, dar şi altceva. lată 
de ce o asemenea unitate determină mult mai bine categoriile decât o făcuse logica analitică. 
Adică ne oferă înţelesul şi legătura dintre ele pe care le căutam de la început. 

Dialectica hegeliană pare să reprezinte deci una din cele mai ingenioase şi 
convingătoare soluţii la problema, altminteri spinoasă, a deducției categoriilor. Totuşi ea nu 
este singura. La Kant însuşi, în ciuda celor ce îi sunt reproşate de Hegel, întâlnim, alături de 
deducţia analitică (sau metafizică, cum o numeşte el!), o deducție transcendentală, 
întemeiată pe schematismul temporal al conceptelor pure ale intelectului. O deducție ce 
încearcă, la rândul ei, să descopere ce putem înţelegem cu adevărat printr-o categorie sau 
alta: de pildă, definind substanţa ca permanenţă în timp sau ca timp permanent. 

Pe de altă parte, rezolvarea unor asemenea probleme a fost privită de multe ori cu 
suspiciune, pentru a nu spune că a fost cu totul contestată. Iar asta fie pentru că valoarea de 
adevăr a logicii a fost relativizată (empiriştii), fie pentru că adevărul ei absolut a fost socotit 
de nedemonstrat întrucât e lipsit de sens (filosofia analitică), fie, în sfârşit, pentru că ştiinţele 
— ca să nu mai vorbim de cunoaşterea obişnuită — reuşesc să utilizeze conceptele cu succes şi 
eficiență, fără a căuta totuşi să le deducă. Cu toate acestea, dezbaterea din jurul 
fundamentelor logicii nu a fost abandonată nici în filosofia contemporană. 

Într-adevăr, se ştie că una din chestiunile cele mai controversate din filosofia 


ultimilor o sută cincizeci de ani a fost tocmai problema fundamentelor logicii. Or, 


! V, Kant, op. cit., pp. 102-114. 
? Ibidem, pp. 203-207. 

dezbaterea aceasta, legată la început de matematică, ajunge, la începutul secolului XX, să 
opună două mari tabere: formaliştii şi intuiţioniştii. Astfel, în vreme ce ultimii (adică 
intuiționiştii) încercau să regăsească nişte fundamente obiective ale matematicii, primii 
(adică formaliştii) le contestau. Formaliştii susțineau, aşadar, că matematica nu e decât un 
Joc — riguros, e drept, dar pur convenţional sau formal —, ce poate porni de la orice postulate, 
alese arbitrar, fiind obligat să respecte doar principiul contradicției. De altfel, formaliştii 
păreau să aibă dreptate: o dreptate confirmată de însăşi istoria recentă a matematicii, care, 
după jumătatea secolului al XIX-lea, părea să fi pierdut în mod evident corespondenţa cu 
“realitatea”. O demonstra geometria neeuclidiană (unde paralele se intersectează, iar curbele 
nu mai au tangente). Dar o demonstra şi aritmetica (unde explorarea de către Cantor a 
dimensiunilor infinite produsese o lume în care conceptele intuitive de “mai mare” şi “mai 
mic” îşi pierduseră semnificația). 

O soluţie — urmată ulterior de majoritatea matematicienilor — putea fi, aşadar, 
eliberarea matematicii de orice corespondent cu lumea reală şi transformarea ei într-o 
elaborare de postulate, de orice fel de postulate. Acestea trebuiau să fie doar precis definite 
şi să nu fie contradictorii. În felul acesta, fundamentele matematicii puteau fi reformulate 
prin excluderea riguroasă a oricărui apel la intuiţie. Cu toate acestea, un asemenea fapt 
năştea dificultăţi psihologice enorme, ca şi unele dificultăţi intelectuale. Iată de ce până şi 
formalişti precum Hilbert par să fi crezut în cele din urmă într-un adevăr matematic obiectiv: 
adică în faptul că nu era irelevant ce gândeau matematicienii în legătură cu “natura” 
entităților pe care le manipulau sau cu “adevărul” teoremelor lor. De unde şi apariția unei 
întregi şcoli de “intuiționişti”. Anunţată de H. Poincaré, condusă mai apoi de olandezul L. E. 
J. Brouwer, ea a respins cu înverşunare formalismul. Astfel că însuşi Cantor părea gata să 
renunţe la propria muncă din teoria mulțimilor, după ce iniţial o promovase în ciuda 
împotrivirii pătimaşe a unora, în anii 1870. 

Dar dezbaterea nu era doar pragmatică ori sentimentală, ci în primul rând teoretică. 
Într-adevăr, încercarea de a întemeia matematica pur formal, pe definiţii riguroase şi pe non- 
contradicţie, s-a lovit de numeroase dificultății. Iar aici e vorba în primul rând de 
paradoxurile pe care matematicienii şi logicienii matematicii le-au descoperit. De primă 
importanţă este, desigur, binecunoscutul paradox al lui Russell, care se întreabă dacă 
mulţimea tuturor mulțimilor care nu sunt membre ale lor însele este membră a ei înseşi (sau, 


mai simplu spus, dacă mulţimea tuturor mulțimilor mai este sau nu o mulțime). In cele din 


! Cf. N. Bourbaki, Elements d'histoire des mathématiques, Paris, Hermann, 1960, p. 43. 

urmă, matematicianul austriac K. Gödel a demonstrat că nu putem elimina contradicția 
dintr-un sistem matematic formal. Cu alte cuvinte, că formalismul nu putea fi niciodată cu 
totul sigur de sine, adică absolut, chiar o asemenea concluzie era ea însăşi demonstrată, în 
cazul acesta, formal. Astfel, formalismul părea învins prin sine însuşi, iar necesitatea căutării 
unui fundament concret pentru matematică, logică şi deci pentru categoriile noastre 


demonstrată încă o dată. 


2. Dialectica negativă sau despre imposibilitatea unei deducţii a categoriilor 

“Expresia dialectică negativă păcătuieşte împotriva tradiției. Căci gândirea dialectică 
vrea, de la Platon încoace, să producă, cu ajutorul negaţiei, ceva pozitiv. Mai târziu, figura 
unei negări a negaţiei va indica lucrul acesta într-un mod izbitor. Or, această carte ar vrea să 
elibereze dialectica de o asemenea esență afirmativă, fără a pierde nimic din precizia ei. 
Dezvoltarea titlului său paradoxal este una din intenţiile sale.” 

Aşezate chiar la începutul Dia/ecticii negative, cuvintele lui Adorno trebuie privite 
ca un manifest al programului său filosofic. Ce este, aşadar, dialectica negativă? De ce 
dialectică şi, mai ales, de ce negativă? Şi care este, pe de altă parte, consecinţa unei 
asemenea dialectici asupra problemei deducției categoriilor, care ne interesează aici? 

De fapt, orice dialectică este negativă. Chiar şi la Platon, dialectica era negativă în 
măsura în care, pe seama dialogului, reuşea să-l facă pe interlocutor să se contrazică şi astfel 
să-şi nege singur poziția. La Hegel, dialectica era de asemenea negativă, din moment ce 
nega atât o teză, cât şi opusul ei, aşa cum rezultă din ideea negării a negaţiei care a 
consacrat-o. 

Şi totuşi negarea negaţiei duce la afirmaţie. Chiar dacă negativă, dialectica clasică nu 
a fost, aşadar, niciodată exclusiv aşa. Dimpotrivă, în istoria filosofiei, negația dialectică a 
avut de cele mai multe ori un sens pozitiv. Ceea ce se vede, încă o dată, la acelaşi Platon, 
unde negația dialectică pregăteşte sufletul pentru dobândirea cunoaşterii dogmatice. Ceea ce 
se repetă, în sfârşit, la Hegel, unde momentul dialectic se rezolvă de fiecare dată într-unul 
speculativ. Or, spune Adorno, e timpul să renunțăm la asemenea răsturnări, pentru a restabili 
dialectica în negativitatea inerentă ei. Dialectica negativă va fi atunci o dialectică fără 
soluţie. O dialectică formată din negarea a doi termeni opuşi, care nu îşi mai găseşte însă 
rezolvarea într-un al treilea. Acesta e deci principiul ei de bază, pe care îl regăsim în toate 


meditaţiile filosofului german. 


! Th. Adorno, Dialectigue negative, Paris, Ed. Payot, 2001, p. 9 (pentru ediţia originală, Th. Adorno, Negative 
Dialektik, Frankfurt-am-Main, Suhrkamp Verlag, 1966). 

Se poate spune, pe de altă parte, că dialectica negativă vine să rezolve şi o anumită 
incoerență căreia îi cădea pradă dialectica clasică. Într-adevăr, dialectica tradiţională pleca 
de la premisa sau evidenţa faptului că orice teză este inevitabil unilaterală: fie şi — sau mai 
ales — ideile vechii metafizici, precum Dumnezeu, lumea, fiinţa, adevărul ori infinitul. Pe de 
altă partea, pornind de la critica acestor poziţii unilaterale, aceeaşi dialectică avea pretenţia 
de a ajunge la un rezultat lipsit de unilateralitate, adică total, complet şi definitiv. O 
asemenea inconsecvenţă este însă evitată de dialectica negativă, pentru care nu doar orice 
poziţie nemijlocită, ci şi orice totalitate rezultată din procesul dialectic este, la rândul ei, 
abstractă şi parţială. Iată de ce dialectica negativă va continua să critice unilateralul fără a 
mai aspira la o sinteză absolută. 

În ce fel afectează însă o asemenea înţelegere a dialecticii problema deducţiei 
categoriilor? 

La Hegel, aşa cum am văzut, deducţia categoriilor era permisă de faptul că diferenţa 
dintre două forme opuse îşi găsea rezolvarea în identitatea lor speculativă: de pildă, fiinţa era 
nimic, deci devenire. Or, în condiţiile dialecticii negative, adică ale unei dialectici fără 
sinteză, conceptele şi, la limită, categoriile nu mai pot fi reduse în întregime la opusul lor. 
Ca atare, legătura dintre concepte, ca şi aceea dintre forma şi conţinutul unui concept nu va 
mai putea fi stabilită fără fisură. Şi astfel o deducție logică perfectă a categoriilor se va 
dovedi imposibilă. 

Desigur, Adorno nu contestă necesitatea deducţiei categoriilor. Împotriva 
pozitivismului, el susţine că nici un concept nu trebuie pur şi simplu postulat, ci, dimpotrivă, 
definit, explicitat şi întemeiat în mod concret. Asemuind înţelegerea filosofică a realității cu 
dorinţa de hrană a înfometatului, el susţine că experienţa spirituală trebuie să refuze, prin 
masticaţie reflexivă, tot ce este mijlocit, presupus, dat de-a gata!. Mai mult, că nici măcar 
atingerea unei experienţe nemijlocite nu ar fi cu adevărat importantă, ci faptul că structura 
conceptuală care o explică s-ar naşte odată cu ea, ar fi cuprinsă în ea şi nu i s-ar aplica din 


afara precum un instrument intelectual prefabricat. 


! “Gândirea nu poate să se lipsească de ceea a denigrat filosofia scientifizată: reculegerea meditativă, 
argumentatul, care a întâlnit atâta scepticism. [...]. Dacă nu, argumentul specializat degenerează în tehnică de 
specialist, fără concept în sânul conceptului, aşa cum lucrul acesta se răspândeşte în zilele noastre în mediul 
academic prin aşa-zisa filosofie analitică pe care roboții sunt capabili să o înveţe şi copieze. [...]. În sfârşit, 
consensul ştiinţific ar fi dispus să recunoască că experiența implică şi ea teoria. Dar că aceasta este un “punct 
de vedere”, pe deasupra ipotetic. Anumiți reprezentanţi concilianţi ai scientismului reclamă că ceea ce ei 
numesc ştiinţă onestă dă seama de asemenea presupoziţii. Or, tocmai o asemenea exigenţă este incompatibilă 
cu experienţa spirituală. Dacă vrem cu orice preţ ca ea să aibă un punct de vedere, atunci acesta ar trebui să fie 
precum al celui ce mănâncă în faţa fripturii. Ea l-ar trăi devorându-l: şi numai dacă acesta dispare în ea avem 
de a face cu o filosofie. ” (Ibidem, p. 38-39) 

De altfel, Adorno nu ignoră faptul că, cel puţin în parte, filosofia antipozitivistă a 
încercat să depăşească formalismul teoriilor analitice, pentru a regăsi concretul gândirii. lar 
asta în diverse forme. Fie ca atare, separând concretul de concept, pentru a încerca să-l 
cunoască într-o manieră neconceptuală — cum se întâmplă la Bergson sau în ontologia 
fundamentală a lui Heidegger. Fie printr-o sinteză între concret şi concept, care să dea însă 
totodată seama de geneza concretă a conceptelor şi de lipsa lor de consistență câtă vreme 
sunt considerate pur formal — cum se întâmplă în fenomenologia de origine husserliană!. 

Totuşi, pentru Adorno, această luptă a filosofiei cu formalismul nu s-a încheiat 
printr-o victorie incontestabilă. Iar asta în primul rând pentru că o asemenea victorie nici nu 
ar fi posibilă. Cazul lui Bergson este, de altfel, cât se poate de lămuritor. Căci afirmarea 
concretului în şi pentru sine sub forma intuiţie opuse conceptului are ca efect transformarea 
concretului ca atare într-un concept vid, lipsit de determinaţiile pe care numai gândirea i le 
poate da. Astfel, din concret, el redevine o abstracţie, şi încă una din cele mai goale. Iată de 
ce intuiţionismul ar trebui evitat în aceeaşi măsură cu formalismul, atunci când căutăm să-i 
oferim conceptului un conţinut concret”. 

E drept, Bergson glorifică în primul rând fluxul vieții, opunându-l conceptelor 
înţepenite, încremenite în lucru (dinghaf?), ale tradiţiei metafizice, un flux care nu ar trebui 
lăsat să se exprime decât prin intuiţie. Totuşi de aici ia naştere un dualism, care, ca orice 
dualism, duce în cele din urmă la schizoidie. “Ura împotriva conceptului universal înţepenit 
— observă Adorno — întemeiază [la Bergson] cultul unei nemijlociri iraționale, al unei 
libertăţi suverane în mijlocul lipsei de libertate. Bergson îşi schițează cele două moduri ale 
cunoaşterii, opunându-le într-o manieră nu mai puţin dualistă decât o făcuseră doctrinele lui 
Descartes şi Kant pe care le atacă; modul mecanicist al cunoaşterii rămâne, în calitate de 
cunoaştere practică, la fel de puţin atins de modul intuitiv pe cât este sistemul burghez de 
naturalul decontractat al celor care îi datorează privilegiul.” 

În concluzie, afirmarea concretului nu poate evita conceptul. De unde şi proiectul — 
mult mai rezonabil la prima vedere — de a căuta concretul conceptelor însele, pentru a 
prinde, pe de altă parte, de la început concretul în concept. Ceea ce s-ar întâmpla în 
fenomenologie, al cărei imperativ metodologic (înapoi la “la lucrurile însele”) nu este — după 
cum se ştie — o invitație la empirism, ci, dimpotrivă, la depăşirea acestuia în vederea unei 
! “Filosofia vrea în primul rând să se arunce literalmente în ceea ce îi este eterogen, fără a-l aduce la nişte 
categorii gata făcute. Ea ar vrea să se modeleze după el la fel de fidel pe cât au dorit-o în zadar fenomenologia 
şi Simmel în programele lor: ea tinde spre o exteriorizare (Entaiisserung) integrală.” (Ibidem, pp. 22-23); cf. şi 
p. 54. 


° Ibidem, p. 18. 
* Ibidem. 

reconstrucţii eidetice a lumii. Într-adevăr, fenomenologia nu se interesează de fenomene de 
dragul înregistrării sau chiar al descrierii unor fapte empirice, ci numai în măsura în care 
fenomenele pot să îi furnizeze structurile constante şi universale care, în mod tradițional, 
corespund logicii, dar care, în plus, se manifestă cu puterea imediată a lucrului concret’. 
Plecând, aşadar, de la nevoia legăturii dintre concepte şi lucruri, fenomenologia speră să 
obţină o sinteză între idee şi experienţă, între universal şi individual. Pentru a urmări, aşa 
cum o făcuse de altfel şi idealismul speculativ de dinaintea sa, posibilitatea unei deducţii şi 
deci întemeieri logice — chiar dacă nu formale — perfecte a conceptelor. 

Şi totuşi, mai spune Adorno, această posibilitatea, bazată pe sinteza deplină dintre 
conţinut şi formă este iluzorie. Căci ea presupune că esenţele pot fi, în cele din urmă, 
receptate ca atare, chiar dacă intuiţia lor nu trebuie confundată cu intuiţia empirică obişnuită. 
Or, după Adorno, conceptul nu e niciodată obiect de intuiție. El este de la început şi până la 
sfârşit ceva abstract şi deci opus concretului. Ceea ce face ca sinteza perfectă dintre lucru şi 
idee la care spera să ajungă fenomenologia să fie cu neputinţă. 

Faptul acesta explică şi motivul pentru care fenomenologia alege în cele din urmă să 
renunţe la lucruri, spre a se retrage satisfăcută în lumea omogenă a abstracţiei conceptuale, 
transformându-se într-un simplu idealism. lar asta în ciuda problemelor reale cu care se 
confruntase la început. “Logicianul Husserl a subliniat, fireşte, într-o manieră foarte clară, 
diferenţa dintre felul în care devenim conştienţi de esenţă şi abstracţia generalizantă. El avea 
în vedere o experienţă spirituală specifică care, plecând de la particular, trebuia să poată 
degaja viziunea esenței. Cu toate acestea — observă Adorno —, esenţa la care se referea nu se 
distingea cu nimic de conceptele universale obişnuite. Există o enormă disproporție între 
preparativele în vederea viziunii esenţelor şi al lor terminus ad quem.” 

Pe de altă parte, dacă fenomenologia este suspectă, pentru Adorno, de idealism, 
înseamnă că idealismul însuşi anticipează, la rândul său, greşeala de mai târziu a 
fenomenologiei. Adică suprimarea fără rest a concretului în favoarea formei logice. Fireşte, 
aşa cum am văzut deja, Hegel a ştiut dintotdeauna că o deducție pur analitică a categoriilor 
este imposibilă, căutându-le fundamentul concret prin deducția şi definirea lor dialectică. 
Totuşi, după Adorno, concretul la care se referă Hegel pentru a-şi defini conceptele este, în 
cele din urmă, o vorbă goală. Iar asta întrucât el ajunge să fie suprimat în nenumărate feluri 


în cursul desfăşurării filosofiei hegeliene. 


! V., de pildă, E. Husserl, Ideea de fenomenologie, Cluj, Ed. Grinta, 2002, pp. 26-27. 
? Adorno, op. cit., p. 18. V. şi p. 17. 

Astfel, “în măsura în care logica hegeliană are de la început de a face cu mediul 
conceptului şi reflectează ea însăşi într-o manieră generală la raportul dintre concept şi 
conţinutul său, non-conceptualul, ea este asigurată de dinainte de caracterul absolut al 
conceptului pe care se socotește capabilă să-l demonstreze”!. Concretul, presupus a fi 
exprimat de conceptele hegeliene, ajunge deci să fie suprimat prin însăşi sinteza, sau, mai 
exact, prin rezultatul simplu al sintezei dialectice în care acesta este obligat să intre. Iar asta 
întrucât presupoziţia întregului demers este că forma logică ar fi capabilă — tocmai datorită 
dialecticii — să dea întru totul seama de ceva ce nu este ea însăşi, şi anume de conţinutul său. 
Ceea ce Hegel numeşte Aufhebung — adică suprimare, dar şi conservare — nu este atunci, 
pentru Adorno, decât negarea voalată a unui conţinut ce nu mai este cu adevărat păstrat, ci 
doar redus la o formă logică pe care o amplifică în mod unilateral. Dialectica devine, 
aşadar, o farsă, în care nici o formă nu mai ajunge să fie într-adevăr întemeiată prin 
concretul său. 

De altfel, la Hegel, suprimarea concretului se petrece în mai multe feluri. Faptul că 
întregul filosofiei hegeliene are forma unui sistem la edificarea căruia fiecare parte, oricât de 
mică, este absolut esenţială aruncă o nouă îndoială asupra felului, nu întotdeauna spontan, în 
care 1 se permite unui anumit obiect al cunoaşterii să se integreze în ea. “Nu ar fi lipsit de 
interes — observă Adorno — să reluăm istoria filosofiei moderne, întrebându-ne asupra felului 
în care a căzut de acord cu antagonismul dintre static şi dinamic în sistem. Cel al lui Hegel 
nu este în el însuşi cu adevărat o devenire, ci gândit deja în mod implicit mai de dinainte în 
fiecare dintre determinaţiile sale particulare. O asemenea garanţie îl condamnă la neadevăr. 
De fapt, conştiinţa ar trebui să se arunce în fenomenele în raport cu care ia poziţie ca şi cum 
ar fi lipsită de conştiinţă. Fireşte, în felul acesta dialectica s-ar transforma calitativ. 
Unanimitatea sistematică ar cădea, iar fenomenul ar înceta să mai fie ceea ce el rămâne la 
Hegel, în ciuda tuturor declarațiilor sale contrare: exemplu pentru conceptul său. Ceea ce ar 
presupune să i se dea mai mult de lucru gândirii şi să i se ceară un efort mai mare decât 
înţelegea Hegel prin termenii aceştia, deoarece, la el, gândirea nu face niciodată decât să 
extragă din obiectele sale ceea ce în sine e deja gândit. În ciuda programului de exteriorizare 


(Entaiisserung), ea se satisface în ea însăşi şi îşi recită discursul în ciuda exigenţei reiterate 


! Ibidem, p. 46. Cf. tot acolo: “În vreme ce, conform propriului concept, ea ar trebui să aibă un conţinut, în 
aspiraţia sa de a fi în acelaşi timp metafizică şi doctrină a categoriilor, [logica hegeliană] exclude din sine 
fiinţarea determinată plecând de la care numai dispoziţia sa iniţială s-ar putea legitima, neîndepărtându-se prea 
mult în această privinţă de Kant şi de Fichte, pe care Hegel nu oboseşte să-i condamne ca pe susţinătorii unei 
subiectivităţi abstracte. Ştiinţa logicii este, de partea sa, abstractă în sensul cel mai simplu; reducerea la 
concepte universale suprimă de la început opusul lor, acest concret pe care dialectica idealistă se laudă că îl 
poartă în sine şi dezvoltă. Spiritul câştigă bătălia sa împotriva unui duşman absent”. 

că nu ar face aşa. Dacă gândirea s-ar exterioriza cu adevărat în lucru, dacă i s-ar adresa 
acestuia, iar nu categoriei sale, obiectul ar începe să vorbească el însuşi sub privirea 
insistentă a gândirii.”! 

Concluzia lui Adorno va fi atunci, încă o dată, lipsită de echivoc: sistemul filosofic 
leagă categoriile atât de strict din punct de vedere formal, încât face din concretul lor ceva 
indiferent în raport cu acestea’. Iată de ce filosofia hegeliană, la fel ca fenomenologia de mai 
târziu, pune în scenă un act al cunoaşterii în care subiectul ajunge să-şi supună inevitabil 
obiectul şi să facă din gândire o formă, subtilă, dar şi extrem de eficientă, a unei practici de 
dominație” la care vom mai avea ocazia să revenim. O practică în care spiritul nu admite că 
lumea ar putea să scape cunoaşterii şi deci puterii sale. Căci “filosofarea hegeliană asupra 
conţinutului (inhaltliches Philosophieren) a avut ca fundament şi ca rezultat primatul 
subiectului sau, după o celebră formulă din consideraţia preliminară din Logică, identitatea 
identităţii şi a non-identităţii. Pentru Hegel, singularul determinat trecea drept determinabil 
prin spirit pentru că determinaţia sa imanentă nu trebuia să fie nimic altceva decât spirit. 
Fără această supoziţie, filosofia nu ar fi capabilă, după Hegel, să cunoască nici conţinutul, 
nici esenţialul”?. 

Ce este atunci de făcut? Ce drum se mai deschide în cazul acesta filosofiei? — “Dată 
fiind situaţia istorică — afirmă Adorno —, filosofia îşi are adevăratul interes acolo unde 
Hegel, în acord cu tradiţia, îşi arăta dezinteresul: în non-conceptual, individual şi particular; 


în ceea ce, de la Platon încoace, a fost înlăturat ca efemer şi neglijabil şi pe care Hegel a lipit 


! Ibidem, p. 36. 

? lar asta deşi rolul sistemului în gândirea lui Hegel este, chiar şi după Adorno, dublu. Pe de o parte, aşa cum 
am văzut mai sus, sistemul are efectul de a îndepărta dialectica de vocaţia ei de bază — de critică a gândirii 
analitice şi pur formale —, pentru a produce o teorie în care conceptele sunt legate mai degrabă analitic şi, 
tocmai de aceea, în primul rând formal. Pe de altă parte, sistemul hegelian se explică şi prin caracterul 
antianalitic, de care tocmai am pomenit, al dialecticii. Căci sistemul, ca întreg, urmăreşte să dizolve adevărul 
abstract, adică pur analitic, al conceptelor, obligându-le să se lege intim şi deci concret unul de celălalt. Astfel, 
“un asemenea concept filosofic de sistem depăşeşte cu mult sistematica pur ştiinţifică, care cere o expunere 
ordonată şi bine organizată a gândurilor şi constituirea, drept urmare, a disciplinelor specializate, fără a insista, 
plecând numai de la obiect, asupra unităţii interne a momentelor. Pe cât este legat acest postulat al unităţii de 
presupoziţia identităţii oricărei fiinţări cu principiul cunoaşterii, pe atât aminteşte el, într-o manieră legitimă, 
chiar dacă cu încărcătură idealistă, de afinitatea reciprocă a obiectelor, afinitate transformată în tabu de nevoia 
ştiinţifică de ordine, iar asta pentru a face loc apoi înlocuitorului reprezentat de schemele sale. Faptul că 
obiectele comunică în loc de a fi, fiecare, atomul la care logica clasificatoare le reduce se leagă de posibilitatea 
de a determina obiectele în sine, pe care Kant a negat-o, iar Hegel, împotriva lui, a vrut să o restaureze prin 
subiect. [...]. Concepţia sistemului aminteşte, sub o formă inversată, coerenţa non-identicului, ştirbită tocmai de 
sistematica deductivă. Critica sistemului şi gândirea nesistematică vor rămâne exterioare câtă vreme nu vor 
putea să elibereze forţa de coerenţă pe care sistemele idealiste i-au atribuit-o subiectului transcendental.” 
(Ibidem, pp. 33-34) 

A “Concept şi realitate au aceeaşi esenţă contradictorie. Ceea ce deşiră societatea în antagonism, principiul 
dominaţiei, este acelaşi lucru cu ceea ce spiritualizează, actualizează diferenţa dintre concept şi ceea ce îi este 
supus.” (Ibidem, p. 55) 

* Ibidem, p. 17. 

eticheta de existenţă leneşă. [...]. Ceea ce impulsionează conceptul este ceea ce acesta nu 
atinge, ceea ce îi exclude mecanismul de abstracţie, ceea ce nu este deja un exemplar al 
conceptului. Bergson, ca şi Husserl, purtători ai modernităţii filosofice, au făcut lucrul acesta 


sensibil, dar, în faţa problemei, s-au retras în metafizica tradiţională.”! 


De altfel, “gândirea 
este, prin însuşi sensul ei, gândire a ceva. Până şi în forma abstracţiei logice a lui ceva ca 
ceea ce este semnificat sau judecat, formă care afirmă că nu pune de la sine nici o fiinţare, 
apare de neşters pentru gândirea care ar vrea să-l şteargă ceea ce îi este non-identicul, ceea 
ce nu este gândire. Rațiunea devine iraţională de îndată ce uită lucrul acesta şi îşi ipostaziază 
producțiile, abstracţiile, împotriva sensului gândirii. Imperativul autarhiei sale o condamnă 
la vid şi în cele din urmă la imbecilitate şi primitivism”?. 

A atinge însă non-conceptualul, individualul, particularul, a-l elibera de mecanismul 
abstracţiei conceptuale nu este, oare, pentru conceptul însuşi care ar încerca să facă aşa ceva, 
o utopie? Şi nu revine asta la repetarea încercărilor dialecticii idealiste, care, în definitiv, a 
vrut poate să facă acelaşi lucru, amăgindu-se însă cu iluzia că ar fi şi reuşit? Să recunoaştem, 
aşadar, că problema nu este simplă. lar dacă Adorno reuşeşte să o rezolve este pentru că, în 
mod paradoxal, refuză să îi mai găsească dezlegarea în modul categoric şi definitiv în care 
încercaseră să o facă ceilalţi filosofi”. Aşa încât, teza lui Adorno — şi anume că forma 
conceptelor nu se poate niciodată adecva perfect la conţinutul lor — nu este neapărat greu de 
înţeles, cât nu tocmai uşor, cel puţin pentru un filosof, de acceptat. 

Fireşte, dialectica a ştiut dintotdeauna lucrul acesta, în măsura în care a susţinut 
existența unei opoziții între conţinutul şi forma conceptelor. Totuşi, în varianta ei clasică, 
deci pozitivă, dialectica a încercat să depăşească această opoziţie. Or, după Adorno, ea nu 
trebuie surmontată. Iar asta chiar dacă legătura dintre forma şi conţinutul conceptelor trebuie 
asigurată cu insistenţă, împotriva pozitivismului ori a cunoaşterii obişnuite, care renunţă la 
interogarea radicală a categoriilor cu care operează. 

Altfel spus, trebuie să ne interesăm de semnificaţia profundă a conceptelor şi, în 
ultimă instanţă, a categoriilor noastre. Totuşi formarea acestora, de care filosofia încearcă să 
devină conştientă, depăşind cunoaşterea analitică sau formală, nu va putea rezolva — şi nici 
nu mai trebuie să o facă — conflictul dintre concept şi realitate. De unde şi singura soluţie, 


sau, mai degrabă, posibilitate de articulare corectă a acestei situaţii, şi anume dialectica 


! Ibidem, p. 18. 
? Ibidem, p. 42. 
? “Experienţa filosofică nu posedă nemijlocit universalul, ca pe un fenomen, ci îl posedă la fel de abstract pe 
cât este el în mod obiectiv. Ea este obligată să plece de la particular fără a uita ceea ce ea nu are, dar ştie.” 
(Ibidem, p. 54) 

negativă. Refuzând sinteza opuşilor, aceasta nu va mai suprima obiectul concret al gândirii 
peste care idealismul dialectic a trecut cu prea mare uşurinţă. Dimpotrivă, opunând 
conceptul conceptului fără aspiraţia identităţii, ea va putea să exprime într-o manieră 
conceptuală faptul că realitatea nu este un concept. Şi astfel, în lupta ei cu concretul, va 
obliga gândirea să se contrazică — în mod riguros, desigur — în permanenţă, oferind dovada 
vie a caracterului concret al gândirii, adică a legăturii dintre gândire şi o realitate care i se 
opune totuşi neînduplecat. 

E drept, dialecticii i s-a reproşat de-a lungul vremii că ar fi o metodă pură, 
indiferentă la conţinut, care găseşte peste tot contradicții, fără a se mai interesa de ceea ce 
este concret într-un anume lucru. Dialectica nu ar fi astfel decât o variantă de panlogism, 
mai precis de simplă afirmare a formei logice a contradicţiei!. Totuşi, după Adorno, această 
critică este nedreaptă. Căci contradicția dialectică vrea să arate, dimpotrivă, că lucrurile nu 
se reduc la concepte, adică la forme fără conţinut concret, ci că intră în opoziție cu norma 
clasică a lui adaeguatio. 

De fapt, concretul nu poate fi redus în întregime la gândirea noastră, aşa cum nici 
gândirea nu poate deveni niciodată întru totul concretă. lată de ce o gândire ce insistă să 
creadă că poate realiza sau chiar că a realizat lucrul acesta se condamnă, în cele din urmă, la 
neadevăr. Dar asta nu înseamnă să renunţăm la gândire, pentru a căuta, sau chiar a abdica în 
faţa stării de fapt. Dimpotrivă, trebuie admis paradoxul după care despre ceea ce nu se poate 
vorbi trebuie să se vorbească, iar nu să se tacă: pentru a gândi, aşadar, de negânditul şi 
pentru a exprima inexprimabilul?. 

Dialectica negativă nu este, prin urmare, o teorie a acordului dintre concepte şi 
lucruri care să permită întemeierea concretă a categoriilor, însoţită de o înţelegere absolută a 
realităţii. Mai mult, ea nu se reduce nici măcar la simpla exprimare a deosebirii dintre ele. 
Radicalismul ei vine din faptul că încearcă să denunțe, în egală măsură, realitatea şi 
gândirea, punându-le faţă în faţă într-un conflict neîncetat. O asemenea dialectică este deci o 
teorie critică a categoriilor, dar şi a lucrurilor, bazată pe legătura reală, însă antagonică dintre 
ele. Astfel, denunţat de o realitate, care, deşi se lasă gândită prin concept, nu se reduce la el, 
conceptul o va critica la rândul lui. Iată de ce, “drumul [dialecticii] este dublu, ca cel al lui 


Heraclit: cel care merge în sus şi cel care merge în jos.” Căci “în elementele sale cu 


! Ibidem, p. 15. 
? «Împotriva lui Wittgenstein, ar trebui spus ceea ce nu se poate spune. Simpla contradicţie, inerentă acestei 
exigenţe, este cea a filosofiei înseşi: ea o califică drept dialectică înainte chiar ca aceasta să se împiedice în 
contradicţiile sale particulare. Munca de autoreflecţie filosofică consistă în explicitarea acestui paradox.” 
(Ibidem, p. 19) 

necesitate universale, orice filosofie, chiar şi cea care urmăreşte libertatea, poartă cu sine o 
nelibertate în care se prelungeşte lipsa de libertate a societății. Ea poartă în sine 
constrângerea, deşi numai această constrângere o protejează de regresia în arbitrar. Gândirea 
este însă capabilă să-şi recunoască natura compulsivă imanentă într-o manieră critică, 


propria ei constrângere devenind astfel mediul emancipării sale”!. 


3. Limitele raţiunii din perspectivă istorico-socială 

În privinţa deducţiei categoriilor, concluziile dialecticii negative sunt, aşadar, clare: 
de vreme orice formă este ireconciliabilă cu opusul ei, forma şi conţinutul unui concept nu 
îşi pot corespunde niciodată pe deplin. De unde şi imposibilitatea unei deducții dialectice a 
categoriilor, ori a întemeierii concrete a conceptelor, pe care filosofia speculativă sau 
fenomenologică le crezuse totuşi cu putinţă. 

Rezultatele dialecticii negative pot fi interpretate, aşadar, ca o critică a ambițiilor 
rațiunii — atât de frecvente în epoca modernă — de a se explica, justifica şi, în cele din urmă, 
întemeia pe sine în mod absolut. Totuşi dialectica negativă trebuie înţeleasă, în primul rând, 
ca o continuare a încercărilor filosofice de origine marxistă de depăşire a raționalismului şi 
idealismului. lată de ce ea nu trebuie confundată cu critica sceptică — de tip kantian, sau 
relativist — a posibilităților de cunoaştere ale inteligenţei omeneşti. Dimpotrivă, plecând de 
la aporiile imanente raţiunii, de la neputinţa ei de a se întemeia în şi prin sine, meditaţiile 
dialectice ale lui Adorno caută să meargă mai departe, spre descoperirea determinaţiilor mai 
profunde, social-istorice, care ar explica eşecurile şi limitele rațiunii. 

Produs al unei burghezii în ascensiune, rațiunea va fi denunţată atunci ca un 
instrument de dominație social-istorică, din al cărei caracter de clasă decurg 
incompletitudinea ei teoretică, unilateralitatea şi, finalmente, aporiile sale?. Vizibil în 
nereuşitele formale ale rațiunii — ce nu ajunge niciodată să se împace cu ceea ce doreşte să 


explice, ajungând astfel să-şi domine şi oprime obiectul —, acest “păcat originar” se 


! Ibidem, p. 55. 

? “Autoconservarea este principiul constitutiv al ştiinţei, sufletul tabelei categoriilor, chiar dacă ea trebuie 
dedusă, cum se întâmplă la Kant, sub o formă idealistă. Chiar şi eul, unitatea sintetică a apercepţiei, instanţa pe 
care Kant o defineşte ca punctul suprem de care trebuie legată întreaga logică, este în realitate în acelaşi timp 
produsul şi condiţia existenţei materiale. Indivizii care trebuie să se îngrijească ei înşişi de nevoile lor îşi 
dezvoltă eul ca pe o instanţă de previziune, de sinteză panoramică, de calcul; din generaţie în generaţie, acest 
cu se extinde şi se restrânge odată cu perspectivele de independenţă economică şi de proprietate productivă, 
pentru a trece în cele din urmă de la burghezii deposedaţi la patronii trusturilor totalitare, a căror ştiinţă este 
redusă la ansamblul metodelor de reproducere a societăţii de masă supuse. [...]. Mulțumită unei organizări de 
neclintit, conjuraţia celor puternici împotriva popoarelor este, începând cu Machiavelli şi Hobbes, la fel de 
apropiată de spiritul “luminat” pe cât este şi republica burgheză.” (M. Horkheimer, Th. Adorno, La dialectique 
de la raison, Paris, Gallimard, 1983, p. 97 (pentru ediţia originală, M. Horkheimer, Th. Adorno, Dialektik der 
Aufklärung, Amsterdam, Querido, 1947); cf. şi pp. 125-126. 

manifestă apoi în istoria propriu-zisă a gândirii, unde, timp de câteva secole, sistemele 
filosofice se vor contesta reciproc, fără a putea ajunge la un rezultat definitiv. “Încă de la 
început — va spune Adorno —, sistemul filosofic era antinomic. Impulsul său interfera cu 
imposibilitatea care îi era proprie. Aceasta din urmă a condamnat, de altfel, istoria primelor 
sisteme moderne să însemne distrugerea fiecăruia de către cel ce îi urma. Rațiunea care, 
pentru a se impune ca sistem, a eliminat virtual toate determinaţiile calitative la care se 
raporta, a intrat astfel într-o contradicţie ireconciliabilă cu obiectivitatea pe care o violenta 
pretinzând că o înţelege.” ! 

Violenţa teoretică nu este însă decât consecinţa violenţei sociale, a ordinii căreia, 
teoretic, dar şi practic, trebuie să i se supună societatea. “Chiar şi forma deductivă a ştiinţei 
reflectă — după Adorno — ierarhia şi constrângerea. La fel cum primele categorii reprezintă 
organizarea tribului şi puterea sa asupra individului, ansamblul organizării logice — 
dependenţa, conexiunea, progresia şi combinarea conceptelor — se întemeiază pe raporturile 
ce le corespund în realitatea socială, şi anume pe diviziunea muncii. Trebuie precizat că 
acest caracter social al categoriilor gândirii nu este, cum susține Durkheim, expresia 
solidarității sociale, ci atestă unitatea inextricabilă a societății şi a dominaţiei. Dominația 
conferă ansamblului social unde se instituie o coeziune şi o forță mărite. [...]. Opresiunea 
socială are mereu caracterul unei opresiuni exercitate de către o colectivitate. Această unitate 
a colectivităţii şi a dominaţiei, iar nu universalitatea socială directă, solidaritatea, este cea 
care se exprimă în categoriile gândirii. Conceptele filosofice cu ajutorul cărora Platon şi 
Aristotel au reprezentat lumea au ridicat — prin pretinsa lor universalitate — raporturile pe 
care ele le întemeiau la nivelul de realitate autentică. Aceste concepte s-au constituit, după 
Vico, în piaţa de mărfuri a Atenei şi reflectau cu aceeaşi claritate legile fizicii, egalitatea 
cetățenilor şi inferioritatea femeilor, a copiilor şi a sclavilor. Limba însăşi conferea 
discursului, raporturilor de dominație, această universalitate pe care o dobândise ca mijloc 
de comunicare al unei societăţi civile. Emfaza metafizică, sancţiunea bazată pe idei şi norme 
nu erau nimic altceva decât duritatea şi rigoarea ipostaziate pe care trebuiau să le adopte 
conceptele de fiecare dată când limba unifica comunitatea conducătorilor în exercitarea 
conducerii.” 

O asemenea tendință de critică social-istorică a rațiunii, ce leagă gândirea rațională 
de administrarea societății şi de actul puterii, nu este însă specific adorniană. În realitate, ea 


face parte din istoria — nu întotdeauna limpede sau uşor de clarificat — a marxismului 


! Adorno, Dialectique négative, p. 30. 
? Adorno, La dialectique de la raison, pp. 38-39. 

secolului XX. Un marxism care se va ridica împotriva raţiunii, dar şi a tehnicii ori a ştiinţei, 
despărțindu-se, în felul acesta, de teoriile — cu mult mai optimiste şi “progresiste” — ale 
socialismului tradiţional. Un marxism, prin urmare, disident, care va chestiona rațiunea, o va 
pune în cauză şi va încerca să o depăşească, refuzând, cu toate acestea, critica tradițională a 
idealismului, devenită un loc comun al materialismului secolului al XIX-lea. Iar asta din 
motivul, în aparenţă paradoxal, după care acest materialism s-ar fi lăsat atins el însuşi de 
idealism. 

Astfel, dacă lăsăm de o parte produsele ideologiei sovietice, putem afirma că 
marxismul secolului XX — marxismul european sau occidental, cum mai este numit — a 
urmărit cu precădere să corecteze pozitivismul şi scientismul strecurate în teoriile social- 
democraţiei germane din a doua jumătate a secolului al XIX-lea. Rezumată foarte simplu în 
cuvintele lui Merleau-Ponty — după care marxismul trebuie să fie filosofic, iar nu pur şi 
simplu ştiinţific! —, această idee se va reîntâlni într-un fel sau altul la gânditori precum 
Lukács, Kojève, Debord sau Granel’. 

Drept urmare, societatea şi economia (ca şi limbajul sau alte instituții omeneşti) nu 
vor mai fi privite ca produsul unei rațiuni ascunse imanent în istorie, aşa cum se întâmplase 
în marxismul ortodox, ale cărui iluzii ştiinţifice de origine hegeliană încep să fie acum 
atacate. În termeni filosofici, se va afirma, dimpotrivă, că tehnica nu are o esență tehnică, 
după cum nici ştiinţa nu are o esenţă ştiinţifică. Ceea ce înseamnă că problemele sociale sau 
economice nu mai trebuie privite sau rezolvate ca nişte probleme, în primul rând, teoretice. 
Asta pentru a nu mai vorbi de problemele teoretice propriu-zise. 

Or, pentru marxiştii disidenţi, socialismul ştiinţific s-a lăsat contaminat de spiritul 
raționalismului modern, deşi nu ar fi trebuit să o facă’. Într-adevăr, vorbind despre legi 
obiective — ale economiei, societăţii sau chiar ale istoriei —, despre raporturi dialectice — dar 
în realitate mecanice — între baza şi suprastructura socială, ori despre adevăr ca reflectare a 
realităţii, marxismul ortodox ar fi săvârşit două greşeli profunde. Cea dintâi, teoretică, a 


însemnat credinţa că atât lumea burgheză prezentă, cât, mai ales, societatea socialistă 


V.M. Merleau-Ponty, Les aventures de la dialectique, Paris, Gallimard, 1955, pp. 90-92, 94 şi 120. 

? Cf. G. Lukács, Histoire et conscience de classe, Paris, Les Editions de Minuit, 1960 (pentru ediția originală, 
G. Lukács, Geschichte und Klassenbewusstsein, Berlin, Malik-Verlag, 1923); A. Kojève, Introduction à la 
lecture de Hegel, Paris, Gallimard, 1947; G. Debord, La société du spectacle, Paris, Editions G. Lebovici, 1989 
(pentru ediția originală, G. Debord, La société du spectacle, Paris, Buchet-Chastel, 1967); G. Granel, Ecrits 
logiques et politiques, Paris, Galilée, 1990. 

* “Marxismul ortodox al celei de a Il-a Internaţionale este ideologia ştiinţifică a revoluției socialiste, care 
reduce tot adevărul la procesul obiectiv din economie şi la progresul recunoaşterii acestei necesități de către 
clasa muncitoare educată prin organizare. Această ideologie îşi recapătă încrederea în demonstrația pedagogică 
ce caracterizase socialismul utopic, căreia îi adaugă o privire contemplativă față de cursul istoriei.” (G. Debord, 
op. cit., p. 73) 

viitoare ar fi reductibile la o schemă de înţelegere rațională şi că, prin urmare, trecerea de la 
capitalism la socialism ar trebui să se facă potrivit unor cerinţe ale raţiunii deja cunoscute. 
Cea de-a doua eroare, practică, a avut, la rândul ei, două consecinţe, în funcţie de momentul 
istoric în care s-a produs: fie amânarea revoluţiei proletare, lăsată cu totul în seama unui 
proces istoric pretins obiectiv — de către social-democraţia germană din secolul al XIX-lea —, 
fie construirea societăţii fără clase printr-un proces gândit de sus, administrativ şi birocratic 
— de către socialismul sovietic din secolul XX!. 

Or, cum observase deja Marx, “proletariatul nu are idealuri de realizat”. El “nu 
trebuie decât să pună în libertate elementele noii societăţi care sunt deja dezvoltate în sânul 
societăţii burgheze pe cale de a se prăbuşi”?. Desigur, proletariatul nu urmează să acţioneze 
revoluţionar cu totul inconştient. De unde şi binecunoscutele întrebări ale lui Lukâcs legate 
de rolul conştiinţei în istorie. Totuşi, în măsura în care e vorba despre conştiinţa unei acţiuni 
istorice (altfel spus, despre o conştiinţă de clasă), conştiinţa proletară nu este văzută acum 
nici drept conştiinţă obişnuită sau nemijlocită — căci o asemenea conştiinţă nu face istorie —, 
dar nici drept conştiinţă etico-raţională — întrucât aceasta este tocmai conştiinţa burgheză, a 
dominaţiei lumii prin ştiinţă şi tehnică, a cărei depăşire nu mai are cum să se facă prin 
rațiune. 

Drept urmare, proletariatul rămâne să fie mai puţin un subiect istoric rațional, cât — 
după expresia aceluiaşi Lukács — o “contradicţie a evoluţiei sociale devenită [ea însăşi] 
conştientă”. E vorba, aşadar, de o clasă socială care gândeşte doar atât şi doar în felul în 
care poate şi trebuie să schimbe istoric societatea burgheză, care ar putea şi ar trebui, la 
rândul ei, să se schimbe istoric datorită contradicțiilor şi intereselor antagonice existente în 
ea. De unde şi concluzia lui Lukács: “de vreme ce conştiinţa nu este, în cazul acesta, 
conştiinţa care se referă la un obiect ce îi este opus, ci conştiinţa de sine a obiectului, actul 


34 


de conştientizare bulversează forma de obiectivitate a obiectului său” . Drept urmare, în 


! “S-a arătat adesea că revoluţia rusă, definită de Lenin: soviete plus electrificare, s-a concentrat asupra 
electrificării şi a instituit o serie de puteri, de aparate şi de instanţe sociale care compartimentează societatea 
revoluţionară şi fac din ea încet, încet altceva.” (Merleau-Ponty, op. cit., p. 104). Cel mai important 
reprezentant al marxismului şcientist este însă K. Kautsky, ale cărui lucrări, Doctrina economică a lui Marx 
(1887), Revoluţia socială (1902) sau Drumul spre putere (1910), exprimă ideea după care “ştiinţa” lui Marx 
face inutilă orice investigaţie filosofică suplimentară. 

? Apud Lukács, op. cit., p. 220-221. 

? Lukács, op. cit, p. 221. 

* Ibidem. Cf. şi observația lui Merleau-Ponty (op. cit., p. 73.), după care “proletarii pot fi purtătorii sensului 
istoriei fără să o facă sub forma unui eu gândesc”. 

cazul acţiunii istorice a proletariatului, sciziunea dintre subiect şi obiect ar trebui să dispară, 
ca şi atitudinea contemplativă ce stă la baza modului raționalist de cunoaştere!. 

Pe de altă parte, faptul că există o limită a rațiunii, că aceasta din urmă e în mod 
esenţial unilaterală nu înseamnă că realitatea ar fi, pentru marxismul disident, pur şi simplu 
iraţională şi că cea mai nimerită atitudine teoretică ar fi scepticismul şi relativismul. Căci 
limitele rațiunii au, aşa cum am văzut, o semnificaţie ce poate fi, la rândul ei, precizată şi 
înţeleasă: ele ţin de temeiul istoric, social şi economic al raţiunii, mai precis de faptul că 
aceasta este produsul teoretic al burgheziei moderne ce se foloseşte de ea pentru a stăpâni 
lumea şi societatea. Or, în măsura în care burghezia nu se poate substitui societății pentru a 
fi expresia unei umanităţi universale, nici rațiunea nu poate deveni totală, ci doar totalitară. 
De aici decurg, aşadar, problemele raţiunii. Iar aceste probleme nu sunt lipsite de soluţie, 
doar că soluţia lor nu este teoretică (o rațiune “mai bună”, sau, dimpotrivă, abandonarea 
rațiunii pentru irațional), ci social-economică şi istorică: adică, în primul rând, practică. Ceea 
ce ar corespunde, în cele din urmă, şi unora dintre cele mai importante teze ale lui Marx’. 

Prin urmare, pentru marxismul occidental al secolului XX, raționalizarea lui Marx, 
petrecută în cadrul socialismului științific, nu e decât una din posibilitățile de interpretare ale 
sale, nu cea mai fericită şi nici cea mai revoluționară. Căci ea lasă impresia că conflictele de 
clasă, interesele etc. sunt mai puţin importante şi că bunăvoința este singurul lucru care îi 
lipseşte unei elite raționale pentru a edifica socialismul. De aici şi până la ingineria social- 
democrată sau chiar burghezo-democrată mai e doar un pas — imposibil însă de atribuit lui 
Marx însuşi, pentru care nu mintea rațională, ci violenţa este forța ce va schimba lumea 
capitalistă. Prin urmare, gândirea poate anticipa anumite determinaţii ale schimbării istorice 
viitoare — şi o poate face întrucât această schimbare se naşte ca răspuns la problemele 


istorice actuale. Totuşi asta nu înseamnă că această schimbare ar fi produsul raţiunii şi că ar 


! Pentru critica explicită a atitudinii contemplative, v. Lukács, op. cit., p. 251, dar şi Debord, op. cit., pp. 21 şi 
73. 

? Cf. K. Marx, Teze asupra lui Feuerbach, în mod special, tezele 1, 2, 8 şi 11 (în anexă la F. Engels, Ludwig 
Feuerbach şi sfârşitul filosofiei clasice germane, Bucureşti, Editura Partidului Muncitoresc Român, 1950, pp. 
56-59: “Neajunsul principal al întregului materialism de până acum — inclusiv al celui feuerbachian — este că 
obiectul, realitatea, senzorialul este conceput numai sub forma obiectului sau a contemplaţiei, iar nu ca 
activitate omenească senzorială, practică, adică nu ca ceva subiectiv. Aşa se face că latura activă a fost 
dezvoltată, în opoziţie cu materialismul, de către idealism, dar numai în mod abstract, deoarece idealismul, 
fireşte, nu cunoaşte activitatea reală, senzorială ca atare.” “Problema dacă gândirii omeneşti îi este propriu 
adevărul obiectiv nu e o problemă teoretică, ci una practică. Căci omul trebuie să facă dovada adevărului, adică 
a realităţii şi puterii, a caracterului material al gândirii sale, în activitatea practică. Disputa asupra realității sau 
irealităţii unei gândiri care se izolează de practică este o chestiune pur scolastică.” “Viaţa socială este 
esențialmente practică. Toate misterele, care împing teoria spre misticism, îşi găsesc dezlegarea rațională în 
activitatea omenească practică şi în înțelegerea acesteia.” “Filosofii n-au făcut decât să interpreteze lumea în 
moduri diferite; e vorba însă de a o schimba.” 

trebui să satisfacă anumite probleme raţionale, pe care o gândire administrativă, stăpână pe 
economie, societate şi, în cele din urmă, pe istorie, ar vrea să le rezolve. 

De altfel, însăşi “ştiinţa” marxistă a economiei — despre care se presupune, în 
general, că ar fi expusă în Capitalul —, nu ar consta, în această interpretare, decât în 
demonstrarea limitelor ştiinţei economice burgheze, iar nu în elaborarea efectivă a unei 
teorii economice socialiste. Critică a economiei politice, Capitalul ar pune, aşadar, în 
evidenţă incapacitatea raţiunii de a-şi înţelege şi mai ales de a-şi corecta în mod pur teoretic 
obiectul (adică economia capitalistă şi, în special, crizele pe care aceasta le produce). 
“Ştiinţa” marxistă nu ar fi, aşadar, decât o analiză dialectică, care, pornind de la afirmarea 
categoriilor economiei burgheze — marfa, banii etc. —, s-ar vedea nevoită să le şi nege în cele 
din urmă. Dar, dincolo de asta, ea nu ar urmări să construiască în mod pur teoretic sau 
raţional o altă economie. Şi, tot aşa, nici o altă societate!. Căci esența omului ar sta, încă o 
dată, în praxis, iar nu în teorie. 

Desigur, socialismul ştiinţific nu ignorase nici el natura practică a realităţii, ca şi a 
schimbărilor social-istorice. Totuşi, pentru marximul ortodox, practica putea fi schimbată 
fundamental tocmai prin intervenţia raţiunii şi în vederea rațiunii, adică, în cele din urmă, 
prin Şi în vederea unei mai bune înţelegeri raționale a lumii şi a istoriei. De unde şi ideea 
după care defectele practicii actuale, capitaliste, ar veni din faptul că nu este suficient de 
raţională. În schimb, pentru marxiştii disidenţi, nu numai că practica actuală este rațională, 
dar raţiunea ca atare este un moment esenţial al acesteia. Iată, aşadar, motivul pentru care 
critica raţiunii este întreprinsă acum de pe poziţii cu mult mai radicale decât înainte”. 

Totuşi plasarea lui Adorno în cadrele acestui marxism disident nu ar fi întru totul 
corectă. lar asta întrucât, denunţând rațiunea ca pe un moment al praxisului burghez şi 
practica burgheză ca pe un moment al rațiunii, filosoful german refuză totuşi să mai vadă o 
ieşire din acest angrenaj istoric, pledând, încă o dată, pentru o dialectică negativă. Ca atare, 
el nu acceptă rezolvarea printr-un maxim de rațiune a practicii sociale, sugerată de 


socialismul ştiinţific. Dar respinge, în egală măsură, încrederea în practică a marxismului 


! “Ceea ce leagă strâns teoria lui Marx de gândirea ştiinţifică este înţelegerea raţională a forţelor care se 
exercită în mod real în societate. Dar ea este în mod fundamental ceva dincolo de gândirea ştiinţifică, în care 
aceasta din urmă nu este conservată decât ca depăşită: e vorba de o înţelegere a luptei, şi nicidecum a 
legii. [...]. Proiectul de a depăşi economia, de a pune stăpânire pe istorie, dacă trebuie să cunoască — şi să lege 
de el — ştiinţa societăţii, nu poate fi el însuşi ştiinţific. Într-o mişcare ce crede că domină istoria prezentă printr- 
o cunoaştere ştiinţifică, punctul de vedere revoluţionar rămâne burghez.” (G. Debord, op. cit., pp. 59-60). Într- 
o altă formă şi în alt context, aceeaşi idee apare şi la B. Groys, Das kommunistische Postskriptum, Frankfurt 
am Main, Suhrkamp Verlag, 2006. 

? “Sovietul nu a fost o descoperire a teoriei. De altfel, cel mai înalt adevăr teoretic al Asociaţiei Internaţionale a 


Muncitorilor era deja propria sa existenţă în practică.” (G. Debord., op. cit., p. 68) 

occidental, pentru care praxisul ar trebui să schimbe — el, de data aceasta — conştiinţa omului 
modern, permiţând depăşirea idealurilor, ca şi a întrebărilor gândirii raționale. 

Astfel, în critica istorico-socială a raţiunii şi a tentativelor sistematice ale acesteia — 
între care trebuie plasată, cum am văzut, şi ideea unei deducţii şi deci a unui sistem al 
categoriilor — Adorno nu luptă numai cu teoria, ci şi cu practica. Ceea ce i-a şi atras de altfel 
condamnarea din partea unei părţi a intelectualilor marxişti occidentali!. Căci, după Adorno, 
o practică ce renunţă la rațiune nu poate fi soluția dificultăților istorice ale rațiunii. Iar asta 
deoarece o asemenea practică este fie conformistă, dacă nu chiar defetistă, neputând schimba 
lumea, rezolvându-i problemele?, fie reprezintă un pas înainte pe calea raţiunii înseşi, care, 
din pură şi încă separată de practică — cum era în prima etapă a epocii moderne —, se 
transformă într-o practică raţională şi astfel într-o rațiune în sfârşit totală şi totalitară”. 

În contextul acesta, problema deducţiei categoriilor, de care am încercat să ne 
ocupăm în studiul de față, rămâne o necesitate, dar şi o imposibilitate. A nu încerca nici o 
deducție, a admite sau a presupune fără demonstraţie anumite categorii ale gândirii, a 
abandona căutările raţiunii înseamnă a te supune necondiționat practicii dominatoare, 
inumanităţii eficiente şi nereflexive, într-un cuvânt, lipsei de libertate”. Dar a crede în reuşita 
unei asemenea deducţii şi a privi lumea de pe culmile raţiunii absolute înseamnă, pe de altă 
parte, fie a cădea într-o iluzie anacronică, fie a face tu însuţi apologia unei anumite ordini, 


mai vechi sau mai noi, pentru a renunţa, încă o dată, la libertate. 


! V., de pildă, J. H. von Heiseler, M. Horkheimer (coord.), Die Frankfurter Schule im Lichte des Marxismus; 
zur Kritik der Philosophie und Soziologie von Horkheimer, Adorno, Marcuse, Habermas, Frankfurt, 
Marxistische Blätter, 1970. 

? “Filosofia, care părea cândva depășită, se menține în viață pentru că momentul realizării sale a fost ratat. 
Judecata sumară după care ea nu ar fi făcut decât să interpreteze lumea şi, prin resemnare în fața realității, s-ar 
fi atrofiat de asemenea în sine se transformă în defetism al rațiunii după ce transformarea lumii a eşuat. [...]. De 
altfel, se poate ca însăşi interpretarea care promitea trecerea la practică să fi fost insuficientă. Momentul de 
care era legată critica teoriei nu mai poate fi prelungit teoretic. Praxisul, amânat pentru totdeauna, nu mai este 
instanţa care să se opună unei speculații satisfăcute de sine, ci, cel mai adesea, pretextul pentru înăbuşirea, ca 
goală, a gândirii critice, gândire de care un praxis transformator ar avea nevoie.” (Dialectique négative, p. 13) 

? “Rațiunea e totalitară.” (La dialectique de la raison, p. 24); cf. şi Dialectique négative, p. 30. 

4 “Un adevăr care nu poate cădea în abisul cu care fundamentaliştii metafizicii ne-au umplut urechile [...] 
devine, sub imperativul principiului său de securitate, analitic şi, în mod potenţial, tautologie. Numai gândurile 
care merg până la capăt ţin piept neputinței omnipotente a înţelegerii asigurate; numai acrobaţia cerebrală mai 
are un raport cu lucrul, pe care, după câte se spune, l-ar dispreţui autosatisfăcută. Nici o banalitate nereflectată 
nu poate, în calitate de reproducere a unei vieţi false, continua să fie adevărată. Astăzi este reacționară orice 
încercare de a reţine gândirea, invocând cutezanţa şi gratuitatea ei suficientă, mai ales pentru a o face 
utilizabilă.” (Ibidem, p. 42) 

CRITICA POSMODERNĂ A CATEGORIILOR. BAUDRILLARD ŞI 
SUPREMAȚIA SIMULACRULUI 


Camelia Grădinaru 


1. Distanţarea postmodernă faţă de sistemele categoriale 

„Categoria? posedă o remarcabilă istorie în filosofie, fiind legată, îndeobşte, de 
clasicele cercetări întreprinse de Aristotel sau de Kant. Dincolo de trimiterile imediate pe care 
această noțiune le exercită, ea a căpătat cu timpul şi un înţeles comun, de principii, concepte, 
clase de obiecte, genuri etc. Mai mult decât atât, categoriile au străbătut o scală valorizatoare 
destul de sinuoasă în interiorul discursului filosofic, filosofia contemporană părând a nu le 
mai acorda un statut major, edificator pentru gândirea şi construcția sa. Un exemplu grăitor în 
acest sens este oferit de către proiectul postmodern, care deconstruieşte categorii dragi 
tradiției filosofice, respingându-le in corpore sau doar substituindu-le. Această operaţie 
aplicată categoriilor nu este lipsită de riscuri şi este într-o oarecare măsură destinată 
paradoxului — deşi vrea să deconstruiască sau să deturneze toate conceptele filosofice, precum 
şi orice metanaraţiune, discursurile postmoderne produc, aproape împotriva lor, alte „concepte 
tari”, asemănătoare celor pe care le-a criticat. O complicitate metafizică şi discursivă se 
impune de la sine: orice noţiune care distruge o organizare veche este supusă acestui pericol. 
Posibilitatea de a construi o nouă logică a privilegierii din dorinţa de a demola o alta este un 
tip de eroare care se întâlneşte destul de des şi reprezintă o obiecţie ce a fost de multe ori 
îndreptată asupra reflecțiilor scriitorilor postmoderni. 

În cadrul extrem de complex oferit de postmodernism, foarte multe concepte şi 
problematici au devenit marginale în favoarea unor seturi noi de idei şi preocupări. În aceeaşi 
situaţie pare a se afla şi problema categoriilor, devenită periferică, secundară şi interpretată 
doar din perspectivă istorică, atunci când se doreşte refacerea traseului lor la autorii care le-au 
consacrat (Aristotel, Kant, Brentano, Hartmann etc.). Deplasarea interesului de la conceptele 
tari ale filosofiei la noţiuni flexibile, contextuale sau chiar la simulacre a fost interpretată în 
cheie diferită, primind fie nuanțele unui patetism al „sfârşitului”, fie pe cele ale unei 
„eliberări” şi distanțări faţă de canoanele rigide. Departe de a ne propune o „recuperare” 
exhaustivă a destinului categoriilor în postmodernism, studiul de față intenționează să 
surprindă o serie dintre mutaţiile suferite de categorii în relația lor cu trăsăturile dominante ale 
postmodernismului şi discursivităţii sale. De asemenea, partea a doua va cuprinde o 


exemplificare a mişcării categoriale în postmodernism sesizată la nivelul categoriei de 

„realitate”. Pentru acest caz, potrivite ni s-au părut a fi intervenţiile lui Jean Baudrillard pe 
această temă, mai ales că gânditorul francez a dezvoltat în scrierile sale şi un ansamblu de 
termeni „substituţi”, care să releveze situaţia „realităţii” în postmodernism, cum ar fi cei de 
„hiperrealitate” sau „simulacru”. Deşi foarte mulți comentatori consideră receptarea lui 
Baudrillard şi a lucrărilor sale drept una controversată, deseori contestată cu vehemenţă şi de 
cele mai multe ori aflată sub semnul perplexităţii, importanța strategică! a modului de punere 
a problemelor şi a ideilor sale este aceea care ne-a îndemnat să-l alegem pe Baudrillard drept 


o figură emblematică pentru această analiză. 


1.1. Câteva caracteristici ale postmodernismului revelatoare pentru problema 
categoriilor 

De la Nietzsche şi Heidegger încoace se acceptă că în filosofie s-au instituit un suflu şi 
un stil noi, care refuză sistematizarea, gândirea categorială şi consistenţa, apropiind astfel 
scriitura filosofică de cea literară. Acuzaţi de a fi epigonii acestora, postmodernii au continuat 
să aducă în scenă modalităţi de scriere, lectură şi interpretare a textelor, erodând şi mai mult 
falia sensului, noncontradicției sau locurilor comune. Chiar dacă unii critici afirmă că nu au 
apărut inovaţii majore în modalitatea de a scrie, se poate susţine existenţa noului punct de 
vedere din care sunt abordate, de exemplu, referinţa, reprezentarea, poziţia autorului, relația 
cu raționalitatea etc. Radicalizarea temelor, a metodologiilor şi a schemelor discursive 
reprezintă o caracteristică distinctă a discursivităţii postmoderne, chiar dacă unele concepte 
ale curentului poststructuralist se regăsesc în lucrările postmodernilor sau alte influenţe 
moderne sunt vizibile în ţeserea noului set de discursuri. Ca strategii retorice particulare, cele 
mai utilizate sunt codificarea textuală, fragmentarea, colajul (care conduce către practica 
frecventă a citatului), parodia, ironia, pluralitatea planurilor şi interpretărilor, contradicţia, 
eclectismul figurilor retorice etc. Aceste procedee discursive au conturat în postmodernism o 
retorică a rupturii şi desființării, aproape mihilistă („retorica negării”), o retorică a 


descompunerii valorilor şi practicilor de sorginte modernă, care a adus în prim plan o 


! După cum afirma Mike Gane, scrierile filosofului francez nu sunt dominate de producerea unei analize 
ştiinţifice, care să respecte toate rigorile în cauză, ci de ceea ce s-ar putea numi o „analiză fatală” (la care Rojek 
şi Turner adaugă şi o „analiză voioasă”, în sensul apropierii de Nietzsche şi a considerării reflecţiilor 
baudrillardiene despre lumea modernă ca deţinând o componentă exuberantă, ludică şi destructivă). În aceeaşi 
manieră, Rojek şi Turner consideră că „nu avem nici o îndoială că [Baudrillard, n. n.] reprezintă o figură 
importantă. Importantă nu doar în sensul lumesc că mulți oameni îi citesc lucrările şi îi discută argumentele, ci 
importantă într-un sens strategic, în care abordarea şi ideile sale expun limitările unor anumite moduri stabilite 
de gândire asupra «societăţii», «culturii» şi «semnificației». Poate că Baudrillard nu este forma lucrurilor 
viitoare. Chiar şi aşa, poate mai mult decât oricare alt scriitor contemporan, el înfruntă epuizarea multora dintre 
asumpţiile călăuzitoare şi credinţele care au constituit gândirea critică în perioada de după război” [Chris Rojek, 
Bryan S. Turner (eds.), Forget Baudrillard?, Routledge, London and New York, 1993, p. XVI]. 

radicalizare voită şi uneori întreţinută a practicilor discursive, şi, bineînţeles, o repudiere a 
sistemelor categoriale resimţite drept „totalizatoare”. 

Postmodernismul pune accentul pe aspectele culturale şi intelectuale, conţinând teze 
de tipul: înlocuirea postulatului adevărului obiectiv cu cel de experienţă, respingerea valorilor 
absolute, introducerea cotidianului în artă, diminuarea rațiunii tari şi privilegierea gândirii 
slabe, trecerea de la o filosofie a conştiinţei la o filosofie a limbajului etc. Pe scurt, trei 
procese esenţiale sunt cuprinse sub umbrela acestui concept: renunţarea la fundaţionalism şi 
proiectarea îndoielii asupra ideilor Iluminismului; colapsul ierarhiilor şi interesul axat mai 
degrabă pe aspectul local decât pe cel universal; înlocuirea autorităţii cărții cu aceea a 
ecranului televizorului (sau înlocuirea grafosferei cu videosfera în terminologia lui Regis 
Debray), trecerea de la logocentrism la iconocentrism!. 

Filosofia postmodernă se manifestă prin refuzul raţionamentului abstract şi al oricărei 
intenţii care încorporează emanciparea universală prin utilizarea forţei tehnologiei, ştiinţei şi 
gândirii, radicalizând perspectivismul şi relativismul care s-au format într-o fază târzie a 
modernismului. Imposibilitatea de a mai specifica „adevărurile universale şi eterne”, 
pluralitatea limbajelor şi a alternativelor, fragmentările, preocuparea pentru nuanțări, diferențe 
şi complexitatea culturilor şi intereselor sunt resimţite drept caracteristici prin intermediul 
cărora postmodernismul „exercită o influență pozitivă”. În schimb, respingerea unei 
metateorii explicative care să includă şi procese politico-economice, delegitimarea oricărui tip 
de argumentare, lipsa oricărei posibilităţi de validare sau de justificare a acţiunilor care decurg 
din negarea principiilor universale, fondatoare se constituie în exemple de critici aduse 
fenomenului postmodern, care poate ajunge în punctul propriei distrugeri, al autonegării şi al 
condamnării „propriilor pretenţii de validitate”. 

Postmodernismul reprezintă un fenomen contradictoriu, aflat în mişcare şi 
procesualitate şi pentru care încadrările stabile reprezintă oarecum un nonsens. Tocmai de 
aceea critica adusă categoriilor — ce duce de cele mai multe ori la epuizarea importanţei lor — i 
se potriveşte ca o mănuşă acestui curent, reprezentând o mişcare firească, ce se raliază în mod 
natural caracteristicilor postmodernismului. Distanţarea de sistemele categoriale transpare 
inclusiv din celebra „listă” de definiens-uri alcătuită de către Ihab Hassan. De pildă, 
indeterminarea include o multitudine de alte trimiteri la noţiuni dragi postmodernismului, ca 
i Cf. David Lyon, Postmodernitatea, trad. de Luana Schidu, Editura DuStyle, Bucureşti, 1998, p. 40. 

? David Harvey, Condiţia postmodernității. O cercetare asupra originilor schimbării culturale, trad. de Cristina 
Gyurcsik şi Irina Matei, Editura Amarcord, Timişoara, 2002, p. 113 („Insă postmodernismul, cu accentul pe care 
îl pune asupra efemerității acelei jouissance, cu insistența asupra impenetranței celuilalt, cu concentrarea asupra 


textului şi nu a operei, cu predilecția sa pentru distrugerea vecină cu nihilismul, cu preferința sa pentru estetică 
mai degrabă decât pentru etică, împinge lucrurile prea departe”). 

fragmentare, deschidere, discontinuitate, descentrare, pluralism (care a fost descris de Hassan 
drept „iritabila condiţie a discursului postmodern”!), „toate formele de ambiguităţi, rupturi şi 
deplasări care afectează cunoaşterea şi societatea”?, ce conduc la supradeterminare. Această 
trăsătură este reliefată de mutaţiile pe care le-au realizat în domeniile lor de cercetare 
gânditori precum Heisenberg, Kuhn, Feyerabend, Barthes etc., şi care atestă disoluția 
fundamentărilor stricte şi deschiderea către aleatoriu, hazard şi fragment. Departe de a 
semnifica ceva negativ”, indeterminarea caracteristică postmodernismului introduce 
posibilitatea de a pune sub semnul întrebării orice lucru sau de a-l reconstrui în forme diverse. 
Această situaţie nu-şi impune ca scop invalidarea ideilor moderne, de pildă, ci reintroducerea 
incertitudinii în câmpul cunoaşterii (de aici decurgând procedee precum demistificarea, 
delegitimarea, deconstrucția, deplasarea etc.). 

De asemenea, decanonizarea — a treia caracteristică din lista hassaniană — trimite şi la 
fuga constantă de schemele rigide în care gândirea şi scriitura s-ar putea cantona, categoriile 
fiind un exemplu în acest sens. De altfel, postmodernismul celebrează tot felul de „morți” 
simbolice: de la „moartea lui Dumnezeu”, „moartea autorului”, „moartea omului” etc. se 
desfăşoară la toate nivelurile un proces de demolare a autorităţii, decanonizare a culturii şi 
demistificare a cunoaşterii. Totul trebuie scos din tiparele şi canoanele rigide care s-au impus 
la un moment dat, de vreme ce totul poate fi trecut sub puterea interogației; ca şi în viziunea 
lui Lyotard, este vremea pentru „les petites histoires”, care să conducă la „delegitimarea 
marilor coduri ale societăţii”. 

Taxonomiile bine elaborate de până acum îşi pierd relevanţa în cultura contemporană, 
care a reziliat şi binecunoscuta departajare dintre cultura „înaltă” şi cultura „joasă”, 
introducând un mixaj frenetic între diverse discursuri şi stiluri. Nivelarea distincţiei de gen 
dintre filosofie şi literatură, rod al disputelor dintre susţinătorii continuării proiectului modern 
şi postmoderni, poate fi un exemplu în acest sens, dar şi eludarea în interiorul unui singur 
domeniu a delimitărilor riguros stabilite reliefează acest proces al formelor hibride. Hybris-ul 


pare a fi una dintre condiţiile postmodernităţii, care, aşa cum susținea Matei Călinescu, poate 


! Ihab Hassan, The Postmodern Turn. Essays in Postmodern Theory and Culture, Ohio State University Press, 
1987, p. 167. 

? Ibidem, p. 168. 

* Conceptul de indeterminare cunoaşte o istorie complexă în secolul XX. El intervine cu forţă în disputele 
epistemologice şi de filosofia limbajului, că să indicăm doar două ilustrări. Quine, de exemplu, face o lectură 
negativă a conceptului pe aliniamentele experimentului mental propus în Word and Object şi care se finalizează 
cu teza indeterminării traducerii radicale. Această teză trebuie pusă în legătură cu aceea a inscrutabilităţii 
referinţei pentru că ambele ne dau limitele încercării de construire a unei semantici a limbajului natural, în 
particular, respectiv limitele înţelegerii relaţiei dintre limbajul natural şi realitatea fizică, în general. După cum se 
ştie, soluţia pe care o propune Quine este aceea a regimentării limbajului natural. 

fi caracterizată de un „eclectism rafinat” sau, în termenii lui Scarpetta, de „impuritate”. Toate 
stilurile par a fi valabile într-o manieră dialectică ce presupune un „prezent plural” şi o falsă 
unitate. Hibridizarea se poate observa inclusiv în câmpul categoriilor — dacă scrierile 
postmodernilor nu le desfiinţează, deconstruindu-le, atunci, cel puţin nu le acordă importanţa 
cu care au fost tratate în trecut. Lipsa de formalitate a postmodernismului distruge astfel 
frontierele clasice, introducând o sincronie uneori paradoxală, ce include pastişa, parodia, 
travestiul. Referindu-se la aceste transgresări operate de către postmodernism, Susan Sontag 
remarca faptul că „tot felul de frontiere convenţionale au fost sfidate; nu numai aceea dintre 
cultura «ştiinţifică» şi cea «literar-artistică» sau cea dintre «artă» şi «nonartă», ci şi multe 
dintre distincțiile stabilite din chiar interiorul lumii culturii — aceea dintre formă şi conţinut, 
dintre frivolitate şi seriozitate şi (o distincție favorită a oamenilor de litere) dintre «cultura 


sol 


înaltă» şi cea «inferioară»” . Postmodernismul pare astfel a depăşi categoriile impuse până 
acum, la fel ca şi înclinația spre clasificare şi ordonare strictă ce au dominat domeniul cultural 


până astăzi, ridicând în schimb probleme legate de identitate, alteritate, diferență. 


1.2. Logos disprețuit, gândire slabă 

Statutul /ogos-ului în cadrul teoriilor postmoderne este şi el revelator pentru situația 
categoriilor în contemporaneitate. Proiectul husserlian de apropiere şi înţelegere a domeniului 
„doxei dispreţuite” a fost înlocuit cu cel al logos-ului disprețuit. Lyotard, Deleuze, Derrida 
sunt doar câteva exemple ale practicării unei politici a opiniei şi a detaşării de o politică a 
rațiunii. La Lyotard, destituirea logos-ului din poziția de origine a teoriei şi a criticii este 
legată intrinsec de atitudinea de devalorizare a narativului, prezentă în La Condition 
postmoderne. Logos-ul şi metanaraţiunile totalizatoare care au pretenţia de a se institui drept 
grile universale de receptare sau interpretare sunt respinse. În aceeaşi direcţie, apelul la 
antilogos din operele lui Deleuze implică repudierea logos-ului ca Idee platoniciană şi 
afirmarea repetiţiilor diferenţei şi nu ale asemănării. Derrida, de o altă manieră, introduce 
logos-ul în jocul diseminării şi al deconstrucţiei, luându-i proprietatea de centru imuabil. 
Scriitura va incorpora, desigur, acest termen, dar după ce va fi supus unor operaţii textual- 
discursive de „purificare” a prejudecăţilor, presupoziţiilor şi credințelor pe care el le aduce cu 


sine. 


! Susan Sontag, Împotriva interpretării, trad. de Mircea Ivănescu, Editura Univers, Bucureşti, 2000, p. 338. 
? Calvin Schrag, Resursele raționalității. Un răspuns la provocarea postmodernă, trad. de Angela Botez, 
Argentina Firuţă, Editura Ştiinţifică, Bucureşti, 1999, pp. 51-58. 

Ilustrările relaţiei teorie — logos au multiple consecinţe asupra scriiturii şi interpretării. 
Acestea nu mai pot fi decât plurale, relative, localizate, indecidabile şi cvasi-indeterminate. 
De altfel, jocul de limbaj este o metodă ce acţionează în diversele straturi ale cunoaşterii şi ale 
domeniului social, precum şi un instrument veritabil al analizei ştiinţei postmoderne. 
Sintagma jocuri de limbaj, preluată de Lyotard din Investigațiile filosofice ale lui Wittgenstein 
(pentru care sensul nu mai este înţeles în mod clasic ca în Tractatus, ci contextual, provenind 
din folosirea cuvântului în enunţuri diferite şi indicând lipsa de omogenitate a limbajului), are 
un caracter mai degrabă denotativ decât narativ. Dacă ştiinţa postmodernă este o specie a 
discursului, atunci aceasta va fi mai bine înţeleasă prin prisma celor două principii adăugate 
de către Lyotard concepției lui Wittgenstein, principii care transformă vorbirea într-o 
agonistică şi care lasă loc suficient mutărilor enunţiative pentru a deveni invenții în cadrul 
regulilor admise. Deschiderea spaţiului discursiv ce decurge din înţelegerea rolului jocurilor 
de limbaj în viaţa privată, socială, ştiinţifică este de o reală importanţă pentru redimensionarea 
conceptului de raționalitate, pentru extensia noțiunii de logos. 

Trecând prin Nietzsche şi Heidegger, respingerea valorilor absolute va duce la ceea ce 
Vattimo numeşte „pensiero debole” („gândire slabă”), o teorie care priveşte ființa şi 
raționalitatea ca fiind incluse într-un proces de diminuare, de „slăbire”. Introducerea unei 
gândiri „negative”, care să descopere reziduurile metafizice şi pretenţiile totalizatoare 
conduce la o adevărată „criză a fundamentelor” şi a întemeierii. Negativitatea nu este aplicată 
raporturilor sociale, ci „trăsăturilor metafizice ale gândirii, dintre care prima între toate este 
«forța» pe care ea a crezut întotdeauna că trebuie să şi-o atribuie în numele accesului ei 


sl 


privilegiat la fiinţa ca fundament” . Chiar dacă expresia „gândire slabă” este fără doar şi poate 
o metaforă şi chiar un paradox, după cum înşişi autorii mărturisesc, ea intenționează să 
realizeze o bifurcaţie plecând de la rațiunea dominatoare, fiind „un mod de a spune 
provizoriu, poate chiar contradictoriu”. Tocmai prin această discursivitate pe care o 
promovează, gândirea slabă a devenit unul dintre cele mai funcționale concepte ale 
postmodernismului. Expresia deţine şi o interpretare „pozitivă”, ea funcționând „mai întâi de 
toate «în chip slab», dacă se poate spune astfel, ca o deviză polivalentă şi cu frontierele în 
mod voit neconturate, dar care oferă o indicație: raționalitatea trebuie, în propru-i cadru, să se 
depotenţeze, să cedeze teren, să nu se teamă de a da înapoi către acea presupusă zonă de 


ip. Dai di. o pă e A ; d $ ; : ; ; : ; ; 2 
umbră, să nu rămână paralizată față de pierderea reperului luminos, unic şi stabil, cartezian”. 


! Gianni Vattimo, Pier Aldo Rovatti, Gândirea slabă, trad. de Ştefania Mincu, Editura Pontica, Constanţa, 1988, 


p. 8. 
° Ibidem. 

Lipsa întemeierii, a fundamentelor, a constrângerilor „tari? ale normativităţii, precum şi 
dispariția credibilităţii sistemelor categoriale devin astfel repere ale discursului postmodern 
care atenționează astfel că filosofarea nu mai poate fi realizată doar în sensul cartezian, 
tradițional. 

În această direcţie, mulţi critici opinează că postmodernismul în calitate de mişcare 
filosofică poate fi caracterizat prin scepticism, neîncrederea în autoritate!, în metanaraţiuni, 
antifundaţionalism, valorizarea experienţei estetice şi retorice în locul adevărului, pluralism 
etc. Spre deosebire de Stuart Sim”, care observă o propensiune a filosofiei postmoderne către 
critica şi destabilizarea altor teorii mai curând decât pentru articularea unei viziuni pozitive 
proprii, Vattimo insistă asupra unui postmodernism activ. Dacă disoluția valorilor poate fi 
preluată sub forma unui postmodernism reactiv, a propune nihilismul ca pe un moment 
pozitiv al unei construcţii filosofice şi „nu doar ca pe un simptom al decadenţei”” ţine de 
instituirea postmodernismului activ. După cum precizează şi David Lyon, „pentru un nihilism 
deplin ce poate deveni activ, consumarea fiinţei în valoare de schimb (adică valoare supusă 
istoricităţii) face ca lumea adevărată să devină povestea, şi aceasta pentru că refuză să atribuie 
aparenţelor care o compun o forţă constrângătoare de ordinul esenței. Procesul comportă o 
slăbire a realităţii, astfel că totul este dat ca mesaj, ca naraţiune, ca poveste”. De unde rezultă 
şi caracterului ipotetic al postmodernismului (Matei Călinescu), atât în sensul că acesta este 
privit ca un „construct explicativ şi operaţional”, a cărui formulare presupune şi 
reconceptualizarea altor termeni, cât şi în sensul că acest construct trebuie să fie mereu 
reinițializat de către fiecare utilizator al postmodernismului. Caracterul „dual” al 
postmodernismului — categorie istorică şi concept ideal, sistematic — îi subliniază încă o dată 
caracterul de construcție provizorie, nefixată şi procesuală. Asupra necesităţii de a privi 
postmodernismul diacronic, sincronic, dar şi dialectic a insistat şi Ihab Hassan, aceste 


bbi 


perspective instituind însă şi o „instabilitate semantică” înseşi noțiunii de postmodernism. 


! A se vedea, de pildă, Zygmunt Bauman, „The Fall of the Legislator”, în Thomas Docherty (ed.), 
Postmodernism. A Reader, Columbia University Press, New York, 1993, pp. 128-140. 

? Ca o concluzie la articolul său intitulat „Postmodernism and Philosophy” (The Routledge Critical Dictionary of 
Postmodern Thought, Routledge, New York, 1999, p. 13), Stuart Sim consideră că „filosofia postmodernă 
trebuie definită drept o versiune evoluată a scepticismului, mai interesată de destabilizarea altor teorii şi ale 
pretențiilor lor de adevăr decât de construirea unei teorii pozitive proprii; deşi, bineînțeles, a fi sceptic în legătură 
cu pretenţiile teoretice ale altora înseamnă să ai un program definit al tău chiar şi în lipsa acestora”. 

* Gianni Vattimo, Sfârşitul modernităţii, trad. de Ştefania Mincu, Editura Pontica, Constanţa, 1993, fr. 22, p. 5. 
De altfel, cele două tipuri de nihilism sunt semnalate de către Nietzsche: „Nihilismul este echivoc: A. Nihilismul 
ca semn al forței sporite a spiritului: nihilismul activ. B. Nihilismul ca declin şi diminuare a forţei spiritului: 
nihilismul pasiv” (Friedrich Nietzsche, Voința de putere, trad. şi studiu introductiv de Claudiu Baciu, Editura 
Aion, Bucureşti, 1999, p. 19, [s.a.]). 

* David Lyon, op. cit., p. 16. 

1.3. Categoriile — metafore uzate? Rolul postmodernismului în înnoirea 
vocabularului filosofic 

Cercetările întreprinse asupra limbajului şi retoricii conduc la posibila tratare a 
categoriilor drept metafore utilizate la un moment dat în istoria gândirii, metafore care, o dată 
cristalizate, s-au transformat în scheme categoriale uzitate ulterior fără a se mai recupera 
geneza lor. Această poziţionare redescoperă valoarea limbajelor „alternative” în constituirea 
conceptelor, dar reaminteşte şi fragilitatea lor funciară. În termeni rortieni, vocabularul 
filosofic este caracterizat prin contingență şi, prin urmare, categoriile nu mai pot avea 
pretenţia de a surprinde „fiinţa” în întregul ei. Nu este aşadar vorba despre a nega existenţa 
categoriilor, ci de a le restrânge aria de funcționare, a le contextualiza, răpindu-le din 
importanţa ontologică la care tindeau odinioară. Mai mult decât atât, ele devin sinonime cu 
noţiunile sau conceptele, dar credem că păstrează trăsătura ţeserii unei viziuni asupra lumii 
(bineînţeles, la fel de contingentă, provizorie şi limitată contextual). 

Însăşi structura conceptuală proprie postmodernismului este una flexibilă, care se 
autoconstituie în modalităţi plurale. Acest lucru este uşor de sesizat la nivelul discursivităţii 
postmoderne — subminarea conceptelor şi păstrarea contradicţiei sunt trăsături care, alături 
de ironie, alcătuiesc o „schiţă” a discursivităţii actuale ce vrea să ofere cât mai fidel imaginea 
procesului şi a mişcării ca elemente-cheie ale fenomenului postmodern însuşi. Ridiculizând 
convențiile discursului pentru ca apoi să se folosească de ele, scriitorul postmodern practică o 
succesiune de atitudini şi stiluri contradictorii, refuzând să ofere o viziune stabilă asupra 
lumii, astfel încât cititorului 1 se conferă un rol activ, de opţiune între diversele niveluri 
prezentate. Scriitura! este aceea care, provocată din interiorul său, atrage atenţia asupra 
propriului său proces de realizare şi a modului în care se foloseşte de limbaj pentru a destitui o 
serie de concepte pe care totuşi va continua să le folosească. Ideile-forţă ale unui text sau 
certitudinile personale nu au dispărut, dar sunt înţelese acum ca fiind derivate dintr-o reţea de 
situaţii contingente, locale, poziţionale. Garanţia unui sens central, absolut sau a unui traseu 
univoc de lectură este exclusă, astfel încât spaţiul infinit al citării, parodiei, colajului şi ironiei 
este deschis. Procedeul caleidoscopului sau cel al palimpsestului se regăsesc în straturile 
scriiturii actuale pentru a stimula receptorul la o recontextualizare perpetuă; aceste proceduri 


reprezintă o consecinţă a refuzului discursului totalizator şi a structurii ascunse a sensului. 


! Pentru că nu se mai poate vorbi despre o referință unică, consecinţele acestui fapt fiind criza reprezentării şi 
ambiguitatea demersului interpretativ, se poate concluziona că scriitura postmodernă „pulverizează gramatica, 
logica şi retorica, contrazice fiecare afirmaţie de îndată ce o face, amână înţelesul la nesfârşit, ambivalenţa există 
în orice cuvânt, vidul apare în orice construcţie, coerenţa structurii se năruie definitiv” (Mihaela Constantinescu, 
Forme în mişcare. Postmodernismul, Editura Univers Enciclopedic, Bucureşti, 1999, p. 127). 

În acest sens, Derrida intenţionează să elibereze forţa retorică a textelor, iar cercetările 
sale asupra metaforei vin să confere ubicuitate retoricii, care traversează de acum orice tip de 
text. De altfel, retorica pare a fi singura în măsură să articuleze un demers precum acela al 
deconstrucţiei, în care textele se desfăşoară printr-o relaţionare retorică unul cu celălalt. Este 
important de subliniat efortul derridarian de constituire a unei noi retorici filosofice, care se 
articulează pe studiul metaforelor filosofice, mai ales că „metafora pare a angaja în totalitatea 
sa uzajul limbii filosofice”!. În concepţia autorului francez, metafora nu este un simplu 
ornament, ci este o modalitate eficientă de vehiculare a ideilor; în discursul filosofic, metafora 
este aceea care va fi aptă să reprezinte „conţinutul unei gândiri” sau al unei idei. Derrida 
propune imaginea istoriei umanităţii ca succesiune a unor metafore dominante. Preluând 
sintagma „mythologie blanche” din Jardin d'Epicure a lui Anatole France”, Jacques Derrida 
va arăta cum prin uzură, metaforele „estompate” devin concepte. Metaforele „stinse”, care 
asigură baza retoricii metafizice, şi care sunt corespondentele metaforelor moarte din 
vocabularul tradiţional, vor conduce la apariţia conceptelor (Paul Riceur sublinia că 
„eficacitatea metaforei moarte nu-şi capătă înţelesul complet decât atunci când stabilim 
ecuaţia dintre uzura care afectează metafora şi mişcarea ascendentă ce constituie formarea 
conceptului. Uzura metaforei se disimulează în «preschimbarea» în concept”, [s. a.]). 
Transpunând opoziția tradițională dintre „métaphores vivantes” şi „métaphores mortes” în 
distincția proprie „métaphores éteintes” şi „métaphores effectives”, filosoful francez va 
detecta şi impasul dominant al acestei noțiuni: nu se poate vorbi despre metaforă decât la 
plural; o singură metaforă, „fundamentală”, nu ar fi o metaforă în adevăratul înțeles 
derridarian, din moment ce metaforicul înseamnă joc plural care nu îşi poate epuiza sensurile. 

La rândul său, Richard Rorty consideră că metafora este o modalitate de extindere a 
limbajului, încadrându-se în cele trei posibilități de încorporare a unei credințe noi în rețeaua 
credințelor precedente, şi anume percepția, inferența şi metafora. Dacă percepția şi inferența 


ne modifică în special valorile de adevăr ale propozițiilor noastre, metafora operează prin 


! Jacques Derrida, „La Mythologie blanche. La métaphore dans le texte philosophique”, în Marges de la 
philosophie, Les Editions de Minuit, Paris, 1985 (ed. I — 1972), p. 249. 

” Anatole France notează la sfârşitul lui „Arist şi Polyphil sau Despre limbajul metafizic”, în Grădina lui Epicur 
şi plimbările lui Pierre Noziere în Franţa, trad. de Raul Joil, Editura Dacia, Cluj-Napoca, 1983, p. 86: „Cred, 
Arist, că te-am făcut să-ţi dai seama îndeajuns că orice expresie a unei idei abstracte nu poate fi decât o alegorie. 
Datorită unei soarte ciudate, acei metafizicieni care-şi închipuie că pot scăpa de lumea aparenţelor sunt 
constrânşi să trăiască perpetuu în alegorie. Poeți trişti, ei sărăcesc fabulele antice de culoarea lor, nefiind decât 
nişte simpli culegători de fabule. Ei fac mitologie albă”. Pentru Derrida, mitologia albă păstrează ideea că 
metaforele au plecat de la o serie de sensuri „primitive”, „proprii”, care s-au estompat sau uitat odată cu 
utilizarea lor în discursul filosofic, uzura devenind structura însăşi a metaforelor. Mitologia albă se apropie astfel 
de palimpsest, încorporând în sine însăşi o istorie fascinantă a primelor sensuri care au produs-o şi care, 
atenționează Derrida, este încă activă. 

* Paul Ricoeur, Metafora vie, trad. de Irina Mavrodin, Editura Univers, Bucureşti, 1984, p. 444. 

transformarea setului de propoziţii cu care se lucra până atunci. Această operaţie nu este una 
adoptată de tradiţia filosofică; după cum remarcă Rorty, s-a considerat mult timp că limbajul 
curent reprezintă tot limbajul existent, iar ideea husserliană de a trasa întreg spaţiul logic 
posibil vine în continuarea acesteia. În concluzie, a trece metafora în lista surselor credințelor 
noastre înseamnă a considera spaţiul logic şi limbajul drept „nelimitate”, în pofida tradiţiei 
filosofice, care „a discreditat metafora, deoarece recunoaşterea metaforei drept cea de-a treia 
sursă de adevăr a periclitat concepţia despre filosofie ca proces care culminează cu imaginea, 
theoria, contemplarea [...] O metaforă este mai curând o voce din afara spațiului logic, decât 
o completare empirică a unei porțiuni din acel spaţiu sau o clarificare logico-filosofică a 
structurii acelui spaţiu”!. În acord cu înţelegerea metaforei şi a mitologiei albe de către 
Derrida, pare interesantă şi concluzia lui Rorty la analiza heideggeriană a „sarcinii filosofiei”. 
În această lumină, perspectiva ar fi aceea a lecturării tradiţiei filosofice în efortul de a înţelege 
ce au însemnat pentru filosofi metaforele care s-au constituit ulterior, pentru noi, în concepte 
fixate sau chiar în adevăruri. Consecința acestui tip de demers este aceea a înţelegerii 
contingenţei limbajului filosofic şi, poate, a încercării de lărgire a acestui tip de vocabular. 
Tocmai în această ultimă idee filosoful american apreciază întreprinderile unor filosofi 
precum Derrida, care propun o „împrospătare” a vocabularului filosofic, o descentrare a 
imaginilor deja fixate, participând la competiția dintre vocabularele filosofice. Rorty 
recunoaşte totuşi capcanele unor limbaje filosofice de tipul celui derridarian, care, de cele mai 
multe ori, ajunge să ofere contraargumente pentru tradiţia filosofică de până la el în cadrul 
vocabularului creat de însăşi acea tradiţie. Cu toate acestea, consideră că „filosofia interesantă 
e rareori o examinare a argumentelor «pro» şi «contra» unei teze. De obicei ea este, implicit 
sau explicit, locul în care se desfăşoară competiţia dintre un vocabular încetățenit ce a devenit 
o pacoste şi un nou vocabular, format pe jumătate, ce promite vag lucruri mari”. Un proiect 
similar celui descris aici pare a fi însăşi filosofia postmodernă, care se axează pe 
destabilizarea presupoziţiilor şi limbajului filosofiei moderne, „promiţând” uneori modificări 
masive şi uneori înscriindu-şi metalimbajul în chiar limbajul obiect canonizat al tradiţiei 


filosofice anterioare. 


1.4. Indistincţia genurilor, indiferența faţă de categorii 


' Ibidem, pp. 26-27. 
? Richard Rorty, Contingenţă, ironie şi solidaritate, trad. şi note de Corina Sorana Ştefanov, Editura All, 
Bucureşti, 1988, p. 41. 

De la conceperea postmodernismului ca stil şi până la nivelarea distincției de gen 
dintre filosofie şi literatură, saltul conceptual poate fi semnificativ, dar există voci care au 
proclamat deja această schimbare. Transformarea filosofiei în literatură" şi a literaturii în 
filosofie se înscrie în proiectul mai vast al criticii raţiunii totalizatoare prin răsturnarea 
primatului logicii în faţa retoricii. În acest context se amintesc îndeosebi trei nume importante 
pentru acest tip de dezbatere: Derrida, Rorty, Habermas. 

Derrida este recunoscut pentru respingerea ideilor de sistem, origine şi primordialitate, 
precum şi pentru preferința pentru alegoric, metonimie, fragment şi secundaritate 
(suplementaritate). Deconstrucţia, după cum bine remarcau Jonathan Culler şi Richard Rorty, 
cere anularea distincţiei dintre filosofie şi literatură, facilitând impunerea forței retorice a 
textului. Interpretarea care tratează scriitura ca pe o construcţie retorică fictivă şi care 
evidențiază caracterul literar, mai degrabă decât consistenţa logică a argumentelor, îi este 
îngăduită lui Derrida tocmai datorită faptului că demersul deconstructivist se situează în afara 
cerințelor procedurilor analitice şi discursive ale filosofiei şi ale ştiinţei. În De la 
grammatologie, filosoful francez utilizează o serie de „metode” ale criticii stilistice prin 
intermediul cărora „constrânge textele” (Habermas) împotriva părerilor explicite ale propriilor 
săi autori. Astfel, citirea scrierilor împotriva lor însele pentru a detecta înţelesuri care ar putea 
fi contrare înţelesurilor de suprafață, căutarea diverselor fisuri discursive, a simptomelor şi 
privilegierilor conceptuale (care sunt, de altfel, procedee împrumutate din critica 
poststructuralistă, aşa cum observăm şi la Peter Barry”) sunt câteva exemple ale utilizării 
conţinutului retoric împotriva conţinutului ideatic manifest. Mai mult decât atât, indistincția 
filosofie — literatură s-ar baza şi pe imposibilitatea de a delimita între o utilizare „normală” a 
limbii şi una „neobişnuită”, „deviantă”. Scrierile lui Roman Jakobson sau ale lui Mary L. 
Pratt atestă dificultățile conceptualizării funcției poetice a limbajului şi ale delimitări 
prezenţei sale atât în discursul literar, cât şi în cel ştiinţific sau cotidian. Derrida susţine 


indiferenţierea de gen dintre filosofie şi literatură şi pe baza elementelor metaforice (general 


! În pofida pluralităţii discursurilor culturale, a triumfului sintacticului asupra semanticului în postmodernism, 
precum şi a raţionalităţii operaţionale asupra celei semnificante, Aurel Codoban consideră că locul discursului 
filosofic este neschimbat în postmodernism faţă de modernism şi că întotdeauna filosofia a avut o „înclinaţie” 
către literatură (şi nu către ştiinţă, deşi a sperat a atinge calităţile discursului ştiinţific). De asemenea, încercând 
să creioneze un „diagnostic” al discursului filosofic postmodern, Codoban afirmă: „Ceea ce rămâne sigur este 
diagnosticul filosofiei la posibilul capăt al modernităţii: ea a ajuns să fie un discurs de comentariu într-o cultură 
de citate. Este o filosofie nonfigurativă, care trăieşte din exploatarea semnificaţiilor gândite fie altcândva, fie 
altundeva. Singura întrebare pe care şi-o mai poate pune este autoreflexivă şi priveşte condiţiile sale de 
posibilitate. Discursul ei s-a reîntors de la epic la liric, fără ca prin aceasta să-şi inverseze emergenţa, pentru că 
lirica modernă la care s-a întors este mai mult un joc de limbaj decât un exerciţiu inițiatic” (Aurel Codoban, 
Filosofia ca gen literar, Editura Design & Print, Cluj, 2005, p. 102). 

? A se vedea Peter Barry, Beginning Theory: An Introduction to Literary and Cultural Theory, Manchester 
University Press, Manchester, 1995. 

retorice) care sunt cuprinse în interiorul lor, astfel încât metafora pare a angaja „fără îndoială 
uzajul limbii zise naturale în discursul filosofic, şi chiar al limbii naturale ca limbă 
filosofică”! (s. a.). 

Rorty afirmă posibilitatea unei culturi postmetafizice care nu s-ar mai construi pe 
teorie, ci mai ales pe genurile literare, dintre care filosoful ironist privilegiază romanul. Deşi 
susține că în sensul de metodă de interpretare a textelor deconstrucţia necesită o distincţie 
clară între filosofie şi literatură, Rorty afirmă că „eu cred că noi toţi — derideeni şi pragmatişti 
deopotrivă — ar trebui să încercăm să ieşim din limitele slujbelor noastre prin estomparea 
totală a distincției literatură-filosofie şi prin promovarea ideii de «text general» nediferenţiat, 
linear”. Dacă secolul al XIX-lea deţinea o disciplină considerată a fi arhitectonică pentru 
întreaga cultură, şi anume filosofia, în contemporaneitate ea şi-a pierdut autoritatea, cultura 
noastră fiind una a suspiciunii generalizate. În plus, „acolo unde idealismul secolului al XIX- 
lea voia să substituie un anumit tip de ştiinţă (filosofia) cu altul (ştiinţele naturii) drept centrul 
culturii, textualismul secolului al XX-lea vrea să plaseze literatura în centru şi să trateze 


ştiinţa şi filosofia, în cel mai bun caz, ca genuri literare” 


. Predominanţa filtrului literar de 
lectură şi interpretare a textelor din diverse arii culturale implică numeroase consecințe 
epistemologice şi determină o regândire a modalității de construcție a unui discurs mai 
degrabă din perspectivă retorică, decât din punctul de vedere al utilizării unei metode. 
Valorificarea mai accentuată a literaturii față de filosofie este clar remarcată la un scriitor ca 
Paul Virilio, care declara că „credința mea este că filosofia este, simplu, o subdiviziune a 
literaturii. Pentru mine, Shakespeare este cu adevărat un mare filosof, poate mai important 
decât Kant şi alții”. Rorty subliniază că vocabula „literatură” tinde să acopere aproape orice 
tip de scriitură care ar putea să modifice sensibilitatea cuiva cu privire la lucrurile considerate 
a fi importante (cu alte cuvinte, discursul care facilitează reflecția morală şi lărgeşte 
capacitatea de a pune probleme din multiple unghiuri de vedere este inclus în genul literar). În 


această situație, importanţa criticii literare (care are aceeaşi „demnitate” ca şi textul literar 
tă situație, t ticii lit „demnitate” textul lit 


criticat) este în continuă creştere din moment ce furnizează o revizuire a vocabularelor finale 


! Jacques Derrida, „La mythologie blanche. La métaphore dans le texte philosophique”, în Marges de la 
philosophie, p. 249. 

? Richard Rorty, Pragmatism şi filosofie post-nietzscheană. Eseuri filosofice 2, trad. de Mihaela Căbulea, Editura 
Univers, Bucureşi, 2000, p. 141. 

°? Richard Rorty, Consequences of Pragmatism (Essays: 1972-1980), University of Minnesota Press, 
Minneapolis, 1982, p. 249. 

* John Armitage, „From Modernism to Hypermodernism and Beyond: An Interview with Paul Virilio”, în 
Theory, Culture and Society, Sage Publications, London, Thousand Oaks and New Delhi, vol. 16 (5-6), 1999, p. 
27. 

care ne-ar constitui. Mai mult, pentru ironist, critica literară este „disciplina intelectuală 
conducătoare”, iar criticii sunt adevărații „sfetnici morali”. 

Habermas atenționează asupra pericolului intruziunii criticii literare în activitatea 
criticii metafizicii, situaţie ce ar periclita statutul şi substanţa proprii fiecăreia dintre ele. 
Pentru filosoful german, limba nu are doar o funcție poetică, deschizătoare de lume, ci şi rolul 
de a rezolva probleme. Deşi diferitele tipuri de limbaje, de la cel al cotidianului până la cel al 
literaturii, ştiinţei, dreptului, filosofiei sunt impregnate cu elemente retorice, lucru ce 
determină înrudirea lor, totuşi „mijloacele retorice sunt supuse, în demersurile fiecărei 
discipline, unor forme diferite de argumentaţie”" (s. a.). Tocmai pentru că dispun de scopuri şi 
de moduri de cunoaştere diferite, care dezvoltă în special o anumită funcție a limbajului, 
aceste discipline creează propriile lor culturi de experți, care interacționează în mod distinct 
cu lumea obişnuită, argumentează Habemas. Rorty va răspunde opiniei exprimate de filosoful 
german, susținând utilitatea poetizării culturii în pofida dorințelor habermasiene de validitate 
şi de reconstruire a unei forme de raţionalism?. Rorty sesizează că una dintre diferenţele de 
interpretare dintre el şi Habermas este aceea că în timp ce el vede în unii gânditori precum 
Heidegger, Nietzsche sau Derrida „filosofi privaţi buni”, Habermas îi lecturează drept 
„filosofi publici răi”. 

Rorty interpretează demersul derridarian” nu ca pe o nerecunoaştere fundamentală a 
realităţii genurilor, ci ca pe o încercare de a construi ceva nou, prin detaşarea de trecutul 
filosofic. Derrida diseminează sensul în reţele de relaţii textuale, iar „rezultatul lecturii lui nu 
este acela de a ajunge la esențe, ci de a situa texte în contexte — de a situa cărți alături de alte 
cărți (ca în Glas) şi de a îmbina frânturi din cărţi cu frânturi din alte cărți. Unul dintre 


rezultatele acestei activităţi este acela de a obscuriza genurile, dar nu pentru că genurile nu 


! Jürgen Habermas, Discursul filosofic al modernităţii. 12 prelegeri, trad. de Gilbert V. Lepădatu, Ionel Zamfir, 
Marius Stan, Editura All, Bucureşti, 2000, p. 204. 

? Pentru a urmări reacţia lui Rorty la criticile aduse de Habermas în Discursul filosofic al modernității, a se vedea 
R. Rorty, Contingenţă, ironie şi solidaritate, pp. 124-129. 

? Tocmai pentru că realizează distincţia public — privat, Rorty nu simte nevoia (habermasiană) de a considera 
desconstrucţia ca instrument social, de rezolvare a problemelor cu relevanţă publică, ci ca pe un demers care 
poate fi „util” doar în valenţele sale private. Rorty sugerează astfel că Habermas universalizează dorinţa sa ca 
orice discurs sau teorie trebuie să contribuie în mod direct la dezvoltarea socială. Rorty îl interpretează pe 
Derrida ca pe un ironist, iar pe „admiratorii” săi (Culler, de Man) drept teoreticieni care au generalizat 
întreprinderea derridariană într-o teorie generală, cu valoare explicativă, asupra limbajului, la care se raportează 
Habermas atunci când îi neagă posibilitatea de a utiliza un asemenea tip de limbaj în practică. În mod ironic, 
Rorty comentează: „Dacă «filosofia» ar putea demonstra într-adevăr că «limbajul» e ceva mai mult decât 
manipularea semnelor şi zgomotelor de către oameni în diferite scopuri private şi publice — dacă s-ar putea 
«demonstra» că «limbajul» este ceva care ar putea (aşa cum sugerează criticii deconstructivişti) să acţioneze pe 
cont propriu, să scape de sub control, să se înjunghie pe la spate, să-şi taie singur capul şi aşa mai departe, atunci 
am fi realmente în încurcătură. Însă nimic în afară de impulsul de a-l transforma pe Derrida într-un om cu o mare 
teorie despre un mare subiect nu sugerează că «limbajul» poate face ceva de acest gen” (Richard Rorty, Adevăr 
şi progres. Eseuri filosofice 3, trad. de Mihaela Căbulea, Editura Univers, Bucureşti, 2003, p. 226, [s. a.]). 

sunt «reale». Ci pentru că una dintre modalităţile de a crea un gen nou este aceea de a uni 
frânturi şi părți ale genurilor vechi — o activitate care n-ar produce efecte noi interesante dacă 
genurile vechi n-ar fi atât de distincte pe cât am crezut întotdeauna că sunt. Una este a împleti 
şuviţe colorate diferit în speranţa de a produce ceva nou şi alta a crede că «filosofia» a 
«demonstrat» că culorile sunt realmente «nedeterminate» şi «ambivalente»” (s. a.). Prin 
urmare, la rigoare, genurile se mai pot încă diferenţia între ele, dar nu acesta este scopul actual 
al demersului postmodern, care tocmai prin această recombinare şi nediferenţiere 
intenționează sa descopere ceva nou, mai ales în problematica limbajului şi a vocabularului 
filosofic. 

Şi pentru teoriile literare situaţia s-a pus în termeni similari. Astfel, discursul literar, 
alături de cel filosofic, sunt considerate ca formând corpusul fundamental care poate oferi o 
viziune coerentă asupra lumii. Pentru Dominique Maingueneau, de pildă, chiar dacă cele două 
tipuri de discurs păstrează câte un nucleu particular, analiza lor productivă trebuie să înceapă 
prin surprinderea fondului lor comun. Utilizarea unor metode şi concepte valabile pentru alte 
tipuri de discurs i se pare mai profitabilă decât menţinerea disocierii dintre discursul literar şi 
cel non-literar. Conform noţiunii introduse de D. Maingueneau şi F. Cossutta, discursurile 
literare şi cele filosofice sunt, de fapt, discursuri constituente, care se prezintă drept 
„discursuri de Origine, validate fiind de o scenă de enunţare care se autorizează de la sine 
putere”, astfel încât, din această perspectivă, ele nu mai pot fi analizate izolat. Categoria 
discursurilor constituente se dovedeşte importantă deoarece permite o mai bună cercetare a 
raporturilor dintre filosofie şi literatură, dar şi dintre religie şi literatură, ştiinţă şi literatură etc. 
Chiar dacă există o serie de filosofi, precum Descartes şi Spinoza, a căror scriitură nu se poate 
preta căutării unor caracteristici literare, putând discuta în acest context despre autoconstituire 
discursivă (un discurs autoconstituent explicitează atât condițiile generale ale construcției 
discursive, cât şi propria sa condiţie de posibilitate), alți gânditori precum Platon, Kierkegaard 
sau Nietzsche (şi lista continuă în postmodernism) au dezvoltat o deschidere a identităţii lor 
filosofice către literatură, poezie, narativitate. Maingueneau tinde către ideea inexistenţei 
discursurilor în stare pură, către instituirea unei dominante discursive, care va înscrie în final 
un discurs într-o categorie anume. Această dominanţă este dată de accentuarea diferită a 
constituenţei: discursul filosofic va sublinia reflexivitatea speculativă, iar cel literar, 


reflexivitatea ficțională. A introduce literatura şi filosofia în cadrul discursurilor constituente 


! Ibidem, p. 227. 
? Dominique Maingueneau, Discursul literar. Paratopie şi scenă de enunţare, trad. de Nicoleta Loredana 
Moroşan, Editura Institutul European, Iaşi, 2007, p. 64. 

poate conduce către o altă posibilitate de interpretare a lor şi a complexei relaţii dintre ele. În 
viziunea lui Maingueneau, „apartenența comună la discursurile constituente prezintă astfel 
avantajul de a stabili legături, zone de interpenetrare. Este suficient să ne gândim la eseurile 
poetice ale lui Nietzsche sau la teatrul lui Sartre, sau invers, la «filosofia» produsă pe 
marginea unei anumite literaturi (Proust...). Astfel problema valorii operelor se pune în mod 
total diferit. În loc să aşezăm în opoziţie criteriile de ierarhizare (estetice în literatură, etico- 
epistemologice în filosofie), trebuie să le facem să se întâlnească”!. Prin urmare, trăsătura 
constituenţei face ca un discurs să poată fi lecturat şi ca interior, şi ca exterior altor discursuri; 
astfel, discursul filosofic va crea efecte estetice ce vor putea fi lecturate literar, iar discursul 
literar va produce o creştere a inteligibilității lumii, condiției omului etc., ce poate fi 
interpretată din perspectivă filosofică. Postmodernii au exacerbat aceste indiferenţieri, 
romanele postmoderne abundând de problematici de natură filosofic-existenţialistă, în timp ce 
scriitura filosofică a îmbrățişat o gamă largă de efecte literar-estetice, pe care le-a pus în 
aplicare în textele contemporane. 

Sunt de subliniat în această direcţie şi reflecțiile lui Jean Baudrillard pe această temă, 
filosoful francez fiind cel care a discutat despre indeterminarea tuturor genurilor şi despre 
imposibilitatea de a mai distinge între categorii şi domenii: „contaminarea tuturor 
categoriilor, substituție a unei sfere cu alta, confuzia genurilor. [|...] Legea care ni se impune 
este aceea a confuziei genurilor. Totul este sexual. Totul este politic. Totul este estetic. În mod 


. 2 
simultan” 


[s.n.]. Lipsa diferenţelor esenţiale dintre categorii, domenii şi discursuri pare a 
aboli sensul, dar şi împărțirile stricte ale modernismului, prefigurându-se astfel într-o 
„referință” a curentului postmodern. Acest proces de substuire, influențare reciprocă şi 
obscurizare categorială conduce şi către o accentuată indiferenţă faţă de categorii (chiar dacă 
ele sunt utilizate), situaţie care a fost sancţionată de multe ori de către criticii fenomenului 
postmodern (a se vedea afacerea Sokal). Dacă metanaraţiunile şi-au pierdut rolul constitutiv, 
deconstrucţia a şters primeitatea anumitor concepte şi propune suplementaritatea, iar modelul 
a căzut pradă simulacrului, atunci categoriile mai pot fi interpretate doar ca urme ale unui 
discurs tradiţionalist, care şi-a pierdut din eficacitate. De asemenea, dacă graniţele dintre 
domenii se nivelează, atunci şi importanța fondatoare a categoriilor lor proprii scade 


substanţial, ele fiind acum interşanjabile şi alcătuind constelații semnificative în funcţie de 


scopurile urmărite de fiecare scriitor în parte. 


! Ibidem, p. 69. 
? Jean Baudrillard, La T: ransparence du Mal. Essai sur les phénomènes extrêmes, Galilée, Paris, 1990, pp. 16-17. 

1.5. Postmodernismul — sfârşitul filosofiei şi cel al categoriilor? 

O altă problematică valoroasă care apare în cadrul acestei discuţii este aceea care 
reconectează postmodernismul de ideea „sfârşitului”, astfel încât întrebarea care se iveşte 
firesc este: „reprezintă postmodernismul sfârşitul filosofiei?”. În general, dacă modernismul 
şi-a construit proiectul în jurul ideii de organizare rațională a lumii, proiect considerat de cele 
mai multe ori ca fiind utopic, postmodernismul renunţă la acest ideal al rațiunii şi este astfel 
echivalat cu „decăderea utopiei”. Sarcina filosofiei a fost definită aproape dintotdeauna ca 
fiind aceea de a cultiva rațiunea, iar „ideea raționalităţii ordinii universale este la fel de veche 
ca filosofia însăşi, şi «postmodernismul este atunci şi expresia pentru sfârşitul filosofiei, şi 
chiar şi a formei ei celei mai cotidiene — ca ideologie”. Logos-ul disprețuit este, astfel, un 
motiv determinant al „dispariției” filosofiei în postmodernism; patosul pentru rațiune, înscris 
în „fizionomia” filosofiei încă de la Socrate, este oarecum discreditat în discursul postmodern, 
care îşi afirmă preferința pentru incomensurabilitate, diferend, pluralitate şi diferenţă. Dincolo 
de această privire generală asupra subiectului, care poate conduce spre o concluzie 
„apocaliptică”, lucrurile au fost mult nuanţate chiar de către filosofii postmoderni. Astfel, 
ocupându-se de problematica metaforei, Derrida, care a atacat dur conceptul de rațiune prin 
critica logocentrismului, observă similaritatea dintre metaforic şi filosofic, ambele având 
înscrise în ele însele ideea morţii lor. Autodistrugerea metaforelor este sesizată de către 
filosoful francez şi în ceea ce priveşte mişcarea filosofiei: „Metafora îşi poartă întotdeauna 
moartea în ea însăşi. lar această moarte este fără îndoială şi moartea filosofiei. Dar acest 
genitiv este dublu. Este când moartea filosofiei, moartea unui gen ce aparţine filosofiei care se 
gândeşte pe sine şi se rezumă, se recunoaşte şi se împlineşte; când moartea unei filosofii care 
nu se vede murind şi care nu se mai regăseşte”? Se observă aici accentul pus pe ideea morţii 
unui gen sau a unei forme de filosofie şi nu neapărat pe întregul său. De asemenea, sfârşitul 
filosofiei este văzut mai degrabă ca la Lyotard, sub forma anamnezei ce vrea să recupereze 
sensurile ce i-au scăpat până atunci sau sub forma reîntoarcerii la sine ca metodă de analiză. 

Într-o manieră mult mai pragmatică şi nu atât de metafizică (ca la Derrida), Rorty 
consideră că „natura şi sarcina filosofiei” ar fi, de fapt, un „pseudo-subiect”, iar discuţiile în 
jurul morţii filosofiei ar fi vide de conţinut, din moment ce nu se poate da o definiție 


satisfăcătoare acesteia, astfel încât proiectele extrem de diferite ale unor gânditori precum 


! Søren Gosvig Olesen, „Filosofia franceză mai recentă”, în Anton Hiigli, Poul Liibcke (coord.), Filosofia în 
secolul XX, vol. 1, Fenomenologia, hermeneutica, filosofia existenţei, teoria critică, trad. de Gheorghe Pascu, 
Andrei Apostol, Cristian Lupu, Editura All, Bucureşti, 2003, p. 508. 

? Jacques Derrida, „La Mythologie blanche. La métaphore dans le texte philosophique”, în Marges de la 
philosophie, p. 323. 

Carnap, Rawls, Hegel, Habermas sau Derrida să poată fi cuprinse sub umbrela sa. Filosoful 
american compară discuţiile despre sfârşitul filosofiei cu cele despre sfârşitul romanului, 
astfel încât ceea ce se poate afirma despre unul corespunde şi celuilalt: „termenul «roman» 
acoperă până în prezent atât de multe genuri diferite de lucruri [...] încât toată lumea ştie că 
«moartea romanului» nu înseamnă altceva decât «moartea unui anumit gen de roman». 
Acelaşi cinism ar trebui resimţit şi în ceea ce priveşte anunţurile despre «sfârşitul filosofiei», 
care înseamnă în mod tipic ceva de genul «sfârşitul construcţiei de sistem metafizic», sau 
«sfârşitul empirismului», sau «sfârşitul cartezianismului»”!. Accentul cade pe depăşirea unui 
gen de filosofie, pe inadecvarea unui stil de filosofie sau a unei doctrine la condiţiile unei 
societăţi într-un anumit moment dat, sau pe mişcarea benefică a schimbării vocabularelor 
dintr-un domeniu. Cu toate acestea, în situaţia actuală, Rorty consideră că ar fi mai profitabilă 
o abandonare a modelului scientist al filosofiei tradiționale şi chiar a figurii clasice a 
filosofului, care nu ne ajută să găsim soluţii la probleme de ordin social şi politic. În acest 
sens, filosoful american compară o posibilă întoarcere la filosofi în epoca actuală cu gestul 
ritual al strămoşilor noştri care căutau răspunsurile în autoritatea preoților. Pentru Rorty, 
progresul ţine şi de înlocuirea figurii filosofului cu aceea a poeților şi inginerilor, care pot 
produce mai multe proiecte cu efecte sociale mult mai mari. 

Descentrarea discursului, contingenţa limbajului, lipsa oricărui temei universal — ca să 
nu amintim decât o parte dintre ideile aduse în discuţie de către filosofii postmoderni — au 
demontat falsele pretenţii ale metafizicii de a alcătui o listă de categorii care să îndeplinească 
exigenţa valabilităţii lor universale. Sistemele categoriale, aflate sub critica postmodernă, îşi 
expun extenuarea ontologică — acum ele sunt privite doar în contingenţa lor funciară şi în 
mişcare, în sensul că ele nu mai sunt imuabile, ci, dimpotrivă, sunt modificabile nu doar de la 
o paradigmă filosofică la alta, ci chiar de la un filosof la altul. Astfel, este „denunţată” 
ineficienţa categoriilor şi, în spirit heideggerian (şi apoi derridarian) păstrarea trăsăturilor 
metafizicii occidentale în interiorul lor. În acest context, „reacţia” filosofică postmodernă faţă 
de categorii a îmbrăcat mai multe forme, de la denunţarea sistemelor categoriale, la 
remanierea lor sau de la răsturnarea vechilor table categoriale la încercarea de a le recupera 
sub diverse aspecte (de pildă, ca erehwon-uri la Deleuze). Tot în această listă se poate adăuga 


şi indiferența față de categorii şi utilizarea lor într-un mod fie necritic?, fie local, lipsit de 


! Richard Rorty, Adevăr şi progres. Eseuri filosofice 3, p. 229. 

? De exemplu, abuzul de concepte ştiinţifice şi împrumutul unui vocabular ştiinţific, chiar dacă sub forma 
metaforelor sau a altor figuri de stil, au fost sancţionate de către Alan Sokal şi Jean Bricmont odată cu „afacerea 
Sokal” şi întreaga publicistică ce a urmat apariţiei lucrării Impostures intellectuelles. În articolul „Que se passe-t- 
il” din Liberation, 18-19 octombrie 1997, p. 5, cei doi îşi explică demersul, arătând cum au demonstrat că 

măreţia lor ontologică. De aici s-a ajuns la ideea sfârşitului categoriilor, legată de cea a morții 
acelui tip de filosofare care le folosea drept axe fondatoare; după cum se poate însă observa în 
practică, chiar cu un sens diminuat, „slăbit”, ele subzistă într-o anumită măsură, conturând 
spaţiul scriiturii filosofice. Dincolo de o interpretare în cheie pesimistă, revizuirea categoriilor 


rămâne un important excurs în regândirea filosofiei ca atare. 


2. Hiperrealitate şi simulare la Baudrillard 

Teoreticianul francez Jean Baudrillard este îndeobşte considerat drept unul dintre cei 
mai cunoscuţi şi influenţi susţinători ai rupturii de formele moderne ale societăţii, culturii şi 
politicii!, şi chiar ai unui „postmodernism apocaliptic” ce se instituie într-un set de discursuri 
„negative” sau pesimiste la adresa noilor situaţii din societate şi discurs. Interpreţii teoriilor 
baudrillardiene identifică trecerea de la lumea modernă patronată de Marx şi Freud la lumea 
postmodernă, care refuză logica producţiei şi se axează în jurul altor valori. Conceptele 
utilizate de către autorul francez în special în jurul anilor 1980 s-au transformat în repere ale 
discursivităţii postmoderne în genere — termeni precum simulacru, hiperrealitate, strategie 
fatală, seducţie regăsindu-se în vocabularul curent al postmodernismului. Punând sub semnul 
întrebării multe dintre presupozițiile marxiste, freudiene şi structuraliste, Baudrillard a deschis 
calea către un discurs radical, astfel încât unii comentatori l-au catalogat drept teoreticianul 
„sfârşitului modernităţii”. Acest sfârşit va fi urmat de o serie de alte „absenţe” consacrate: cea 
a socialului, a maselor, a istoriei, a sensului etc. Discursul său exacerbat, care îmbină virtuțile 
analizei cu cele ale eseului, vine să contureze contururile unei lumi noi, care nu mai poate fi 
surprinsă concludent cu vechile concepte şi strategii. 

Fenomenele descrise în „etapa postmodernă” depăşesc limitele, categoriile şi valorile 
societăţii industriale, stabilindu-se astfel noi forme de organizare socială şi discursivă. 
Accentul pus pe proliferarea semnelor, pe critica raţiunii moderne şi a categoriilor binare care 
alcătuiau modul de gândire modem alătură demersul baudrillardian celui derridarian, 


diseminativ şi deconstructiv, sau celui deleuzian, rizomatic şi deteritorializant. Intr-o societate 


„intelectuali celebri precum Lacan, Kristeva, Baudrillard şi Deleuze au utilizat, într-o manieră repetată şi 
abuzivă, terminologie şi concepte ştiinţifice: fie folosind idei ştiinţifice totalmente în afara contextului lor, fără a 
oferi cea mai mică justificare empirică sau conceptuală acestui demers — subliniem că nu suntem deloc împotriva 
extrapolărilor de concepte dintr-un domeniu în altul, ci doar împotriva extrapolărilor făcute în lipsa argumentelor 
— fie aruncând cuvinte savante în capul cititorilor care nu sunt de formaţie ştiinţifică, fără a ţine cont de 
pertinenţa sau de sensul lor. Nu afirmăm nicidecum că acest lucru invalidează restul operei lor, asupra cărei 
validităţi suntem agnostici”. 

1 A se vedea, de exemplu, Douglas Kellner, Cultura media, trad. de Teodora Ghiviriză, Liliana Scărlătescu, 
Editura Institutul European, Iaşi, 2001, p. 21; Steven Best, Douglas Kellner, The Postmodern Turn, The Guilford 
Press, New York, London, 1997, p. 26. 

caracterizată de simulare, distincțiile dintre real şi model sunt erodate, Baudrillard utilizând 
conceptul de implozie al lui McLuhan pentru a sugera modalitatea prin care graniţele dintre 
imagine şi realitate dispar în hiperrealitate. Dacă termenul de „explozie” era caracteristic 
modernităţii, prin creşterea constantă a mărfurilor, progresul ştiinţei şi tehnologiei, dar şi prin 
diferenţierile între sferele sociale, discursive şi axiologice, Baudrillard argumentează că teoria 
imploziei este cea mai în măsură să descrie societatea postmodernă. Sublinierea eşecului 
societăţii precedente susţine ideea rupturii sale definitive de presupoziţiile ei metafizice, astfel 
încât Baudrillard insistă în majoritatea textelor sale din această perioadă să precizeze că 
asistăm la noi condiţii şi fenomene sociale care determină situaţii diferite de producere a 
enunţurilor, şi că există o semnificativă graniţă între societatea modernă şi cea contemporană, 
pe care va încerca în mod constant să o elucideze. Astfel, Baudrillard va descrie un set de 
implozii sugestive la nivelul ideologiilor, formelor culturale, al maselor şi socialului, pentru a 
proclama că întreaga societate, în ansamblul său, este implozivă. Şi ca efect al criticii 
poststructuraliste, dar şi al propriei evoluţii teoretice, Baudrillard va descrie şi implozia 
sensului şi a referinței, fluxul simulacrelor ajungând să înlocuiască jocul textualităţii sau al 
discursurilor într-un univers destabilizat şi privat de structuri fixe. 

Toate instanţele investite cu valoare în discursul modernităţii sunt considerate acum 
amihilate şi inactive în vederea explicării noilor realităţi, iar schimbările în planul 
discursivităţii sunt prinse şi ele în cadrul acestor modificări fundamentale ale opticii şi 
ustensilelor discursive şi retorice. Dacă schemele moderne binare, structurate şi bine 
fundamentate aveau pretenţia de a se referi la realitate şi de a o explica, discursul postmodern 
se evidențiază prin raportarea la alte texte decât la referenţi externi, intertextualitatea 
introducând o anumită indeterminare şi relativitate discursive. 

Sensul are nevoie de fundamente pentru a se construi; într-o epocă transparentă şi 
lipsită de profunzime, acesta este „îngheţat”, deschizând calea mhilismului şi a melancoliei 
drept trăsături de bază ale omului postmodern. În locul dispărutului „mod de producţie”, 
Baudrillard începe să teoretizeze „modul de dispariție” a mai multor instanţe moderne: sensul, 
socialul, istoria, evenimentul, singularitatea etc. În această nouă configurare, definițiile se 
dovedesc imposibile, Baudrillard prezentând imaginea unui univers deconstruit, din care au 
rămas doar fragmente, acest „joc cu fragmentele” fiind însuşi postmodernismul. Poate mai 
bine decât la oricare alt filosof postmodern, caracteristicile contemporaneităţii se regăsesc în 
modalitatea de a scrie, în stilul, scriitura şi retorica baudrillardiană, care i-au convins pe unii 
critici să apropie proiectul său de câteva concepte-cheie ale gândirii bahtiene: „delectându-se 


cu deconstrucția, răsturnarea şi inversiunea, Baudrillard [...] parodiază regulile jocului, 

codurile, convențiile şi ierarhiile modernităţii, indicându-le convenționalitatea, arbitrarietatea 
şi frecventul lor caracter grotesc. Celebrând o «relativitate voioasă» (Bahtin via Nietzsche), 
Baudrillard desfide «ultima judecată» şi anulează distincțiile ierarhice, în timp ce goleşte cele 
mai înalte valori ale modernității de semnificația şi de validitatea lor. [...] Textele 
baudrillardiene sunt de asemenea carnavaleşti prin aceea că distrug obişnuitele graniţe 
academice şi transgresează limitele discursului academic, angajându-se într-un tip diferit de 
practici textuale şi joc”. Aşa cum conceptul de carnaval era la Bahtin fundamentul 
eliberărilor de constrângeri, la fel şi discursul lui Baudrillard prezintă eliberarea de principiile, 
fundamentele, categoriile şi presupoziţiile dominante şi constrângătoare ale modernităţii, care 
conduce la destabilizarea ierarhiilor şi la amestecul contrariilor sau al genurilor. La fel cum 
carnavalul desemnează o sărbătoare care nu se desfăşoară sub auspiciile patetismului sau ale 
încrâncenării, ci cu voioşie, dar o voioşie conştientă şi într-o anumită măsură asumată, 
deoarece nu conduce la schimbarea reală a ordinii existente, ci la acceptarea pieirii existenţei, 
la fel s-a vorbit şi despre textele postmoderne ale lui Baudrillard că transmit ideea unei 
deconstrucţii a lumii moderne lipsite de patetism, şi într-un anume sens contaminată de o 
„voioşie” nietzscheană, completată totuşi de un sentiment acut de melancolie („melancolia 
este calitatea inerentă a modului de dispariţie a sensului [...]. Toţi suntem melancolici.”?). De 
asemenea, aşa cum carnavalul face apel la o gamă largă de strategii şi procedee ca parodia, 
grotescul, râsul, la fel şi „carnavalul postmodern” se recunoaşte în scene ale persiflării, 
distrugerii şi nimicirii modurilor de construcţie a bunurilor culturale moderne îndelung 
venerate, care ar încorpora spiritul vechii ordini culturale. 

Astfel, dacă în prima etapă, a analizei lumii moderne a consumului, sistemului 
obiectelor, a productivităţii, discursul baudrillardian se construia în jurul unor categorii destul 
de tari, văzute drept ordonatori ai existenţei, în special datorită influenţei marxiste, în etapele 
care urmează (stadiul proto-postmodern şi cel postmodern, în viziunea lui Best şi Kellner, sau 
situaționismul şi critica vieţii cotidiene, semiologia şi semiurgia, postmodernitatea şi 
postmodernismul — în împărțirea lui Barry Sandywell) se observă o erodare a categoriei de 
realitate, ajungându-se chiar la negarea sa. Astfel, universul postmodern este caracterizat de o 
supremație a simulacrelor, ca la Deleuze, şi de o deconstrucţie accentuată a limbajului, ca la 


Derrida. 


! Douglas Kellner, Jean Baudrillard. From Marxism to Postmodernism and Beyond, Stanford University Press, 
Stanford, 1989, pp. 93-94. 
? Jean Baudrillard, „Sur le nihilisme”, în Simulacres et simulation, Galilée, Paris, 1981, p. 234. 

2.1. Realul şi „ceea ce este mai real decât realul” 

Hiperrealitatea şi simularea sunt două dintre cele mai cunoscute concepte care 
alcătuiesc vocabularul baudrillardian şi care, dincolo de acesta, intervin constant în 
majoritatea discuţiilor despre postmodernism, trecând astfel în limbajul postmodern ca atare. 
Baudrillard introduce noţiunea de hiperrealitate preluând o imagine sugestivă de la Jorge Luis 
Borges, aceea a cartografului unui imperiu, care realizează o hartă atât de detaliată încât 
acoperă în totalitate teritoriul pe care trebuie să-l reprezinte, hartă care, odată cu declinul 
imperiului, începe să se deterioreze. Pentru ca această imagine alegorică să corespundă 
termenului de hiperrealitate, ea trebuie să suporte tratamentul inversiunii — în concepția lui 
Baudrillard, este vorba despre hiperrealitate atunci când harta precede şi generează teritoriul şi 
mai curând el decât harta se va descompune apoi. Ceea ce se dispare acum în hiperrealitate 
sunt chiar conceptele de hartă şi teritoriu, care sunt deplasate în simulacru: „astăzi, abstracţia 
nu mai este aceea a hărţii, a dublului, a oglinzii sau a conceptului. Simularea nu mai este 
aceea a unui teritoriu, a unei fiinţe referențiale, a unei substanţe. Ea reprezintă generarea prin 
modele a unui real lipsit de origine şi de realitate: hiperrealul”!. Hiperrealitatea marchează 
sfârşitul reprezentării, iar ca perioadă se pliază stadiului postmodern, ce vine după „stadiul- 
oglindă” al capitalismului industrial. Tocmai din acest motiv utilizează Baudrillard concepte 
precum „oglindă”, „dublu”, „hartă”, care reprezintă metafore pentru un tip de cunoaştere 
modernă, ce este considerată că reflectă o realitate externă, dar care acum sunt complet 
neadecvate noului stadiu, lipsit de referențialitate. Acest nivel în care realul dispare în 
simulări perfecte este caracterizat de abisul sensului şi de dispariția diferenței — dacă în 
reprezentare există o diferență clară între original şi copie, hiperrealitatea nu doar că 
desemnează absenţa originalului şi a oricărui tip de referenţialitate, ci şi substituţia în locul 
realului a semnelor sale artificiale, faţă de care nu mai există însă indicii diferențiatoare. Prin 
urmare, nu doar că realul nu mai este „dat”, ci reprodus în mod artificial, dar rezultatul nu este 
nici de ordinul irealului, nici de cel al suprarealului, imitării sau parodiei, ci reprezintă 


„halucinatoria asemănare” a realului cu sine însuşi. 


2.1.1. Hiperreal şi imaginar 
Pentru a contura cât mai bine conceptul de hiperrealitate, Baudrillard face o distincție 
clară între hiperreal şi imaginar: „realul nu se retrage în folosul imaginarului, el se retrage în 


folosul a ceea ce este mai real ca realul: hiperrealul. Mai adevărat decât adevăratul este 


' Ibidem, p. 10. 

simularea”. Cultura postmodernă emite un mesaj cel puţin straniu: realul a dispărut şi nici 
iluzia nu mai este posibilă. Cum imaginea a înlocuit realitatea pe care ar trebui să o reflecte, 
realul şi imaginarul devin aproape imposibil de definit. Ficţiunea este confundată cu faptul, iar 
imaginația nu mai reprezintă un centru creator de sensuri, ci o oscilație lipsită de referinţă şi 
rațiune, la fel cum şi naturalul încetează să mai existe: „A existat mai înainte o clasă specială 
de obiecte alegorice şi puţin diabolice: oglinzile, imaginile, operele de artă simulate, dar 
transparente, manifeste, care aveau stilul lor. Şi plăcerea consta în a descoperi «naturalul» în 
ceea ce era artificial şi contrafăcut. Astăzi, când realul şi imaginarul se confundă în aceeaşi 
totalitate operaţională, fascinația estetică este peste tot: este percepţia subliminală, trucajul, 
montajul, scenariul”. Deoarece cultura occidentală este subjugată imaginii, totul poate fi 
transformat într-o uriaşă bandă de lectură, realitatea însăşi, confundându-se cu propria sa 
imagine, nu mai este considerată un semn de putere, ci doar un scenariu. Postmodernismul are 
drept idee de referință moartea iminentă a imaginaţiei, raportul real/imaginar nefiind inversat 
sau disproporționat, ci pur şi simplu ignorat. 

În L'Echange symbolique et la mort, Baudrillard aplică problematica hiperrealităţii în 
domeniul artei, tocmai pentru a accentua faptul că hiperrealitatea nu poate fi confundată cu 
imaginarul, visul sau fantasma. În acest context apare întrebarea: dacă vorbim în istoria artelor 
de suprarealism, poate constitui „hiperrealismul” un nou curent artistic? Baudrillard afirmă că 
suprarealismul este încă solidar cu realismul pe care îl contestă, dar îl şi atestă, intensificându- 
l prin intermediul imaginarului, în timp ce „hiperrealismul” consideră depăşită contradicția 
real — imaginar, postulând o situare „dincolo de punctul de dispariție a artei”. Dacă sloganul 
stadiului suprarealist era „realitatea depăşeşte ficțiunea”, în stadiul hiperrealist toată realitatea 
cotidiană, politică, socială, a trecut în jocul realităţii, transformându-se în metamorfozarea sa 
statică. „Pentru a ieşi din criza reprezentării, trebuie să introducem realul în repetiţie pură” 
să facem vid în jurul său pentru a crea, astfel, privirea pură, lipsită de obiect. Dacă 
suprarealismul este văzut ca o etapă hot şi fantasmatică, hiperrealismul este cool şi cibernetic, 


producând euforia simulării. 


2.1.2. Hiperrealitate şi iluzie 
O altă distincție importantă este aceea dintre hiperrealitate şi iluzie — excesul de 


realitate la care trimite primul concept nu înseamnă echivalarea acestuia cu iluzia; 


! Jean Baudrillard, Strategiile fatale, trad. de Felicia Sicoie, Editura Polirom, Iaşi, 1996, p. 15. 
? Jean Baudrillard, L 'echange symbolique et la mort, Gallimard, Paris, 1976, p. 116. 
* Ibidem, p. 112. 

dimpotrivă, susţine Baudrillard, iluzia este un indiciu al existenţei realității şi nu al 
dispariţiei sale. În acest sens, el afirmă sentenţios: „iluzia nu mai este posibilă deoarece 
realul nu mai este posibil”, indicând în mod clar indestructibila relaţie care există între 
cele două concepte în cadrul schemelor sale argumentative. Viteza modernităţii, 
determinată de dezvoltarea tehnologiei, a mass-mediei, precum şi de o serie de 
schimbări de ordin economic, politic, sexual a realizat o presiune cu ajutorul căreia 
subiectul a fost „expulzat” din istorie. „Pentru ca un lucru să aibă sens îi trebuie o scenă 
şi pentru ca o scenă să existe îi trebuie o iluzie, un minim de iluzie, de mişcare 
imaginară, de înfruntare a realului care să vă cucerească, să vă seducă, să vă revolte”?, 
însă în terorism, inflaţie sau războiul nuclear (exemple oferite frecvent de către 
Baudrillard) nu există nici un fel de iluzie minimală, ci o suprareprezentare mediatică 
care fabrică încontinuu imagini. Informaţia şi mass-media nu creează o scenă, ci doar un 
ecran lipsit de profunzime şi de iluzie, iar ceea ce este lipsit de iluzie este mort şi inspiră 
teroare. Ceea ce este în întregime solubil în comunicare şi devine transparent este în 
mod iremediabil obscen: „Societatea de consum a fost trăită sub semnul alienării, ca 
societate a spectacolului — dar tocmai, exista spectacol, iar spectacolul, chiar alienat, nu 
este niciodată obscen. Obscenitatea începe când nu mai există spectacol, scenă, teatru, 
când totul devine de o transparenţă şi o vizibilitate imediate, când totul este expus 
luminii puternice şi inexorabile a informaţiei şi comunicării”. În Le crime parfait, 
Baudrillard reconstituie istoriei unei crime — „crima” realului şi a exterminării iluziei 
vitale, radicale a lumii. În stadiul actual, nu doar realul nu este posibil, ci şi iluzia — cine 
acceptă conceptul de „iluzie” asumă într-un fel şi termenul de „realitate”. În orizontul 
descris de către simulare, dispariția realităţii şi a iluziei nu sunt fenomene semnalate, 
marcate sau enunțate, dimpotrivă, susține Baudrillard, dispariția lor este un fenomen 
mascat, el însuşi un simulacru de un anumit ordin“, astfel încât, în general, 
hiperrealitatea poate fi înţeleasă ca un sistem de simulări care se simulează pe ele însele, 
într-o halucinantă pierdere a ideii de referinţă sau origine. 

Aceste consideraţii nu neagă posibilitatea subiectului uman de a mai discerne între 


simulare şi realitate, ceea ce susține Baudrillard fiind faptul că odată cu epoca 


! Jean Baudrillard, Simulacres et simulation, p. 36. 

? Jean Baudrillard, Strategiile fatale, p. 72. 

? Jean Baudrillard, Celălalt prin sine însuşi, trad. de Ciprian Mihali, Editura Casa Cărții de Ştiinţă, Cluj, 1997, p. 
15. 

* În Le crime parfait, Galilée, Paris, 1995, p. 18, Baudrillard notează: „trăim într-o lume în care cea mai înaltă 
funcţie a semnului este aceea de a face să dispară realitatea, şi în acelaşi timp de a masca această dispariţie. 
Astăzi, arta nu face altceva. Mass-media nu fac alt lucru”. 

postmodernă acest proces este din ce în ce mai greu de realizat din cauza perfecțiunii 
simulacrelor tehnologice şi mediatice. Se poate discuta în acest caz despre două tipuri 
de hiperrealitate: o hiperrealitate „puternică”, situație în care nu se poate discerne 
originalul de copie, adevăratul de fals, şi o hiperrealitate „slabă”, atunci când subiectul 
poate realiza aceste distincţii, dar preferă artificialul, falsul, hiperrealul. Această ultimă 
categorie aruncă o lumină interesantă asupra conceptului de subiect postmodern, care 
poate ajunge să aleagă o variantă excesivă a realului în locul celei autentice (a prefera, 
de pildă, să vizitezi Tour Eiffel din Las Vegas decât originalul din Paris...). 

Într-un interviu acordat pentru „Hummains Associés” după publicarea cărţii L 'I/lusion 
de la fin ou la greve des évenements în 1992, Jean Baudrillard atacă problema relației dintre 
iluzie şi realitate. În viziunea sa, cultura noastră este în curs de a extermina iluzia sub toate 
formele sale, iar puterea ei a trecut în lucruri, în tehnologie şi alte tipuri de tehnică, ceea ce ar 
semnifica, de altfel, că utopia a murit. Într-o anumită accepţiune, realul s-a pierdut în profitul 
virtualului, dar pierderea cea mai gravă ar fi aceea a iluziei în forma sa radicală. Realul pare a 
fi „în provizorat”, de această situație fiind responsabile şi sistemele noastre de gândire şi 
metafizice; în acest sens, Baudrillard consideră că noi suntem cei care am forțat într-un fel 
lumea să devină reală prin intermediul culturii pe care am organizat-o în jurul mitului 


realităţii, şi nu în jurul unei matrici simbolice de altă natură. 


2.1.3. Hiperrealitate şi mass-media 

O bună interpretare a teoriei hiperrealităţii nu poate fi realizată în lipsa corelării cu 
dezvoltarea tehnologică a societăţii sau cu creşterea considerabilă a influenţei mass-media. 
Desemnat ca „unul dintre cei mai importanţi teoreticieni ai fenomenului culturii media ai 
deceniului şapte şi începutului deceniului opt”, Baudrillard va oferi multe exemple din 
domeniul mass-media pentru a explica noţiunile de hiperrealitate şi simulare. Astfel, 
tehnologiile de comunicare acaparează lumea cu realităţi care se autogenerează şi se auto- 
oglindesc, imaginile pe care ele le transmit înlocuind chiar principiul de realitate. Dacă la 
început mass-media îndeplineau o funcţie-oglindă asupra realităţii, în încercarea de a prezenta 
informaţii-xerox ale evenimentelor, acum, consideră filosoful francez, mass-media s-au 
constituit într-un veritabil domeniu al hiperrealităţii. Principiul referențialităţii abolindu-se, se 
poate chiar considera că denumirea de mass-media este greşită din moment ce nu mai există 


mediere între o realitate şi alta, ci doar succesiuni de simulări. Astfel, hiperrealitatea este 


' Douglas Kellner, Cultura media, p. 349. 

rezultatul medierii tehnologice a experienţei, care încearcă să transforme în realitate propria sa 
rețea de imagini şi semne, lipsite acum de orice referent extern. Imperiul semnelor este 
resimţit în toate domeniile şi inclusiv producția este aceea a semnelor, şi nu a realităţii, la fel 
cum schimbul simbolic a devenit hiperreal, reprezentând „ceea ce este deja reprodus” (în timp 
ce realul este „ceva căruia este posibil să-i procuri o reproducere echivalentă”!). 

Mass-media par a conduce în mod inevitabil la transformarea realităţii în semne lipsite 
de conţinut, simulacrul mediatic oferind mai multă credibilitate decât faptele şi experienţele 
obişnuite, cotidiene. Realitatea şi reproducerea ei prin mijloace tehnice se confundă, ducând la 
apogeul retoricii (nu mai există distincția original/copie). Prin afirmarea instantaneităţii 
virtuale a mesajelor şi a informaţiilor, realitatea apare ca o „excrescenţă”. Folosindu-se de 
acest mecanism explicativ, autorul francez răspunde „profeţilor” care anunțau „sfârşitul 
istoriei”: „nimic nu are loc în timp real. Nici măcar istoria. Istoria în timp real este reţeaua de 
televiziune CNN şi informaţia instantanee care e tocmai contrariul istoriei”. Hiperrealizarea 
conduce la denaturalizare — discursurile tind să devină simultane, masele nu mai reacţionează 
decât ca spectatori, puterea şi-a pierdut esenţa politică, dizolvându-se într-o acţiune 
publicitară şi mediatică, iar războiul este doar unul virtual. După expresia creată de Taylor şi 
Saarinen, trăim în ceea ce se numeşte simcult, cultura simulacrului şi a condiţiilor ei actuale, 
care permite ca întreaga lume a cunoaşterii să devină o zonă a „liberului schimb”. 

Unul dintre exemplele oferite în Simulacres et simulation este acela al unui „reality- 
show”, care are în centrul atenţei familia Loud, reality-show ce introduce o serie de situaţii 
care pot fi considerate de ordinul hiperrealului, deoarece afirmând că prezintă nedistorsionat 
realul într-un prezent continuu, fără montaje sau decupaje, de fapt se va ajunge ca televiziunea 
să oblitereze realitatea. Din perspectiva abordată de Baudrillard, nu găsim în acest exemplu 
decât într-o primă interpretare elemente orwelliene de tipul Big Brother sau din categoria 
panopticonului foucauldian; în momentul în care intră în joc dorinţa de a filma viaţa acestei 
familii „ca şi cum televiziunea nu ar fi fost acolo”, deja putem vorbi despre un alt stadiu decât 
acela al supravegherii, al violării intimităţii sau al transparenţei. Pentru Baudrillard, acest 
„frison al exactitudinii” şi al unei estetici perfecte a similarităţii dintre model şi reprezentare 
sunt indicii ale pericolului televiziunii — ea tinde să fie o reprezentare care pretinde să fie 
realitatea însăşi. În această etapă, se poate vorbi despre o ambiguitate generală — prezintă 
televiziunea viaţa cotidiană a familiei Loud, sau se prezintă, de fapt, pe sine însăşi, în ceea ce 


filosoful francez numeşte matricea şi codul său interne? Baudrillard argumentează în favoarea 


! Jean Baudrillard, L'échange symbolique et la mort, p. 114. 
? Jean Baudrillard, L 'I/lusion de la fin ou la grève des événements, Galilée, Paris, 1992, p. 130. 

celei de-a doua variante, mai ales că în lipsa unui „spaţiu obiectiv”, televiziunea nu-şi poate 
aroga perspectiva „ochiului divin”, a imaginii absolut veridice şi obiective. Hiperrealitatea se 
manifestă şi prin inversarea rolurilor clasice — „împreună cu familia Loud, «nu vă mai uitaţi la 
televizor, ci televizorul este acela care vă priveşte (trăieşte)». [...] Acesta este stadiul ulterior 
al relaţiei sociale, al nostru, care nu mai este acela al persuasiunii (era clasică a propagandei, 
ideologiei, publicităţii etc.), ci al deturnării (dissuasion)”. În acest context, Baudrillard 
declară inadecvarea ideilor situaționiştilor la noile condiții; nu mai poate fi vorba de 
spectacol, ci de epoca în care formula lui McLuhan — „the medium is the message” — este un 
principiu de bază. Faptul că medium-ul nu mai poate fi sesizat şi disociat de mesajul pe care 
ar trebui să îl poarte este simptomatic atât pentru cazul prezentat (cel al familiei Loud), dar şi 
pentru mass-media în general. Efectele asupra subiectului sunt cele de ordinul hiperrealului: 
televiziunea se dizolvă în viaţă, la fel cum viaţa este dizolvată în televiziune (care este 
percepută după modelul ADN-ului). 

Baudrillard mută discuţia într-un plan superior, indistincția mediu/mesaj este 
generalizată asupra tututror schemelor binare prin intermediul cărora se asigura până acum o 
viziune „confortabilă” asupra realităţii şi teoriei. Astfel, Baudrillard postulează dispariţia 
structurilor duale care organizau până acum totalitatea câmpului discursiv, precum şi a 
oricărei articulaţii care determina producerea sensurilor după o logică prestabilită. Modelul 
limbajului mediatic îl conduce la afirmaţii similare celor ale lui Derrida, astfel încât faptul că 
„discursul «circulă» trebuie luat în sens literal: înseamnă că el nu mai merge de la un punct la 
altul, ci că parcurge un ciclu care înglobează în mod indistinct poziţiile de emiţător şi de 
receptor, în continuare ireperabile în ele însele. [...] Circularizarea puterii, cunoaşterii, 


discursului pune capăt oricărei localizări a instanţelor şi a polilor”? 


(s. a.). Această luare de 
poziţie neagă existenţa vreunui centru, astfel încât în acest sens lumea devine ex-centrică, la 
fel ca şi discursurile pe care subiecții le formulează. Dacă înainte exista o viziune asupra lumii 
şi o concepţie despre discurs, pentru care organizările lor convergeau către un centru, către un 
înţeles sau un principiu de bază, acum Baudrillard consideră că mai degrabă putem vorbi 
despre diseminare şi de un fel de forță „antigravitațională” în cadrul producerii discursive. 
Aceste tipuri de afirmaţii, alături de textul Oublier Foucault, au pus fundamentele criticii 
baudrillardiene asupra puterii văzută în accepțiune clasică, dar aplicată condiţiilor actuale. 


Alături de centralitate, dispare şi instanţa puterii, sursa ei nu mai poate fi identificată cu 


exactitate, fiind de o asemenea manieră diseminată în societate, încât reperarea în termeni de 


! Jean Baudrillard, Simulacres et simulation, p. 51. 
? Ibidem, p. 52. 

emiţători sau poli a devenit imposibilă. Hiperrealitatea conduce la indiferenţiere, la colapsul 
tuturor dihotomiilor şi contradicţiilor, astfel încât lumea în care trăim ne este prezentată ca 
aflându-se în plin proces de implozie, de ştergere a diferenţelor clasice. O consecință a 
acceptării ideii de hiperrrealitate este şi aceea a unei răspândiri atât de uniforme a puterii, 
încât aceasta, susţine Jean Baudrillard, a fost neutralizată în totalitate. Comentând afirmaţia, 
Connor consideră că autorul discutat este în opoziţie atât cu analiza puterii realizată de 
Foucault, în viziunea căruia aceasta acţionează în funcţie de reţele localizate de 
„microputere”, cât şi cu opinia lui Lyotard în ceea ce priveşte teoria jocurilor de limbaj 


concurente în societate, din moment ce sistemul simulacrelor este relativ inert. 


2.2. Succesiunea simulacrelor 

2.2.1. Sfârşitul mitului originii 

Conceptul de hiperrealitate nu poate fi înţeles în lipsa unei teoretizări a simulacrelor, 
mai ales că de cele mai multe ori a fost asimilat ultimului stadiu al acestora, acolo unde îşi 
găseşte întreaga semnificaţie de imagine fără referinţă, produsă în absenţa originalului. În 
„L'ordre des simulacres”, Baudrillard prezintă procesul complex prin care lumea naturală a 
fost înlocuită în mod gradual cu lumea tehnologiei şi cu semne autoreferenţiale. Astfel, schiţa 
istorică a succesiunii simulacrelor, care culminează o dată cu societatea contemporană, 
procură o teorie în acelaşi timp istorică şi fenomenologică, prin intermediul căreia se încearcă 
argumentarea modalităţii în care simulacrele au ajuns să domine întreaga viaţă socială şi 
discursivă. Criticii autorului francez au observat în mod corect influenţa pe care atât metoda 
arheologică, cât şi teoria epistemelor dezvoltate în Les mots et les choses de către Foucault o 
au în stabilirea succesiunii simulacrelor (organizarea nivelurilor este similară, în schimb 
dezvoltarea teoriei simulacrelor a condus într-o măsură şi mai mare la contestarea de către 
Baudrillard a relevanţei pentru contemporaneitate a ideii de putere la Foucault). 

Asumând trecerea de la principiul realităţii, care a reprezentat un stadiu al legii valorii, 
la situaţia actuală, în care „totul se răstoarnă în indeterminare, toată realitatea este absorbită de 
hiperrealitatea codului şi a simulării”, Baudrillard prezintă trei tipuri de simulare care s-au 
succedat încă din Renaştere: 

— copia (contrafacerea, imitaţia), care este schema dominantă a culturii clasice, de la 


Renaştere la Revoluţia industrială, presupune o lege naturală a valorii; 


! Jean Baudrillard, L'échange symbolique et la mort, pp. 8-9. 

— producția, caracteristică perioadei industriale, poate fi echivalată conceptului de 
reproducție la Walter Benjamin şi presupune o lege comercială a valorii; 

— Simularea ca atare, care aparţine fazei actuale, constă într-o continuă reproducție şi 
referire la sine a semnelor guvernate de un cod, această etapă fiind coordonată de legea 
structurală a valorii!. 

Sistemul simulacrelor trece astfel de la epoca feudală, care presupunea o ordine 
socială extrem de bine stabilită pe baza unei ierarhii şi în care semnele erau perfect clare şi 
fixate, către ordinea burgheză, caracterizată de o luptă la nivelul semnelor distinctive şi în 
care reproducerea în serie devine o lege nouă, dominată de mecanismul pieţei, şi se termină cu 
ordinea actuală, în care simulacrele însele par a constitui totul. În epoca feudală, falsificarea în 
interiorul sistemului de semne nu era posibilă, fiecare dintre ele având o difuzare restrânsă şi 
o valoare bine definită, astfel încât arbitrareitatea era exclusă. Semnul modern timpuriu este 
„eliberat” din ierarhia feudală, dar va continua să imite natura şi „chiar şi astăzi este vie 
nostalgia unei referinţe naturale a semnului, în pofida revoluțiilor care au spart această 
configuraţie, ca aceea a producţiei, unde semnele încetează să se mai refere la natură”. Arta 
din această perioadă imită natura, Baudrillard enumerând creşterea importanţei teatrului, a 
artei baroce, dar şi proliferarea unui material nou, stucul, drept mărturii ale „metafizicii 
falsificării” şi ale dorinţei unificării societăţii burgheze într-un sistem propriu de semne, care 
să-i reflecte imaginea şi puterea“. Baudrillard sugerează în această manieră că un scop inerent 
ordinii interne a simulacrelor este acela de a produce un sistem universal de putere şi control. 

Al doilea tip de simulacru apare odată cu revoluţia industrială şi este portretizat în 
seriile industriale; diferenţa dintre primul tip de simulacru şi cel de-al doilea este reliefată de 
către autor prin comparaţia dintre sistemul automat (/'automate) şi robot (le robot) — dacă 
primul rămâne analogul omului şi încă un interlocutor al acestuia, al doilea se inserează într-o 
relaţie de echivalență cu omul, ca un dublu al său. În această comparaţie rezidă distincţiile 
nete dintre un simulacru care mai face trimitere la un original, şi unul care, progresiv, tinde să 
oblitereze complet referinţa externă. Această distanţare de original şi de referinţă va fi cu atât 
mai mare în ceea ce priveşte simulacrul de ordinul al treilea. Dacă simulacrul de prim ordin 
conţinea în sine interogativitatea asupra naturii, cel de-al doilea ordin priveşte natura ca pe un 
obiect ce trebuie să fie dominat, seriile industriale fiind replici exacte, produse prin procese de 
reproducere tehnică, de cele mai multe ori automate. În acest sens, ideea de diferenţă suferă o 
l Ibidem, cap. II, „L"ordre des simulacres”, pp. 75-118. 

? Ibidem, p. 19. 


* În acest sens, Baudrillard remarcă faptul că „simulacrele nu sunt numai jocuri de semne, ci ele implică raporturi 
sociale şi putere socială” (ibidem, p. 80). 

transformare importantă de la un stadiu la celălalt: „simulacrul de primul ordin nu a abolit 
niciodată diferenţa — el presupune întotdeauna altercaţia sensibilă a simulacrului şi a realului 
[...] Simulacrul de ordinul doi simplifică problema prin absorbţia aparenţelor sau prin 
lichidarea realului — el construieşte, în orice caz, o realitate fără imagine, fără ecou, fără 
oglindă, fără aparenţă. Nu mai este vorba de asamblare sau dezasamblare, de Dumnezeu sau 
de om, ci de o logică imanentă a principiului operaţional”. Simulacrul industrial (de ordinul 
al doilea) pierde astfel relaționarea cu originalul, el nu mai este nici corespondentul acestuia şi 
nici reflectarea sa, ci un echivalent care introduce legea comercială ca posibilitate a 
producției. Realitatea, care în viziunea lui Baudrillard semnifică ceva singular, sui generis, 
este acum extinsă şi multiplicată în serii indefinite guvernate de condiţiile reproducerii 
mecanice. 

În acest stadiu, Baudrillard îi valorifică pe McLuhan şi pe Benjamin în pofida lui 
Marx — primii au observat mult mai adecvat, consideră autorul francez, faptul că 
reproducerea, multiplicarea serială au luat locul producţiei şi în acest proces tehnica nu 
reprezintă o „forță productivă”, ci un nou mediu sau principiu al societăţii. De altfel, unii 
exegeţi ai scrierilor baudrillardiene consideră că „analiza hiperrealităţii poate fi văzută ca o 
extensie şi o radicalizare a teoriei reproducerii mecanice a lui Walter Benjamin”, care 
dezvoltă un număr de consecinţe sociale şi ontologice ale intruziunii crescânde a mijloacelor 
tehnice în societate (în special în domeniul artei, unde exemplul fotografiei, cinematografului 
sau dadaismului sunt relevante). Benjamin observă că, deşi în principiu, orice operă de artă 
poate fi reproductibilă, de abia în jurul anului 1990 tehnicile de reproducere au ajuns la un 
nivel care „le permitea nu numai să fie aplicate la toate operele de artă ale trecutului şi să 
provoace o modificare profundă a impactului lor asupra publicului, dar şi să se impună, ele 


3533 J s fe ai 
ă””, Se observă asemănarea cu caracteristicile simulacrului de 


însele, ca forme originale de art 
gradul doi la Baudrillard — tehnicile de reproducere tehnică, la fel ca şi simulările industriale, 
pretind ele însele caracterul de realitate, anulând legăturile cu originalul. La fel ca şi în cazul 
reproducerii unei opere de artă, simulacrului îi lipseşte unicitatea şi autenticitatea, în schimb 
este mai independent faţă de original, tinzând să se substituie acestuia pentru un public din ce 
în ce mai larg. Multiplicarea exemplarelor unei opere de artă (la Benjamin) şi a obiectelor în 
serie (la Baudrillard) substituie un „fenomen de masă” evenimentului, singularităţii, unicităţii 
şi introduce ceea ce în postmodernism este desemnat drept „democratizarea artei”, precum şi 
! Ibidem, p. 83. 

? Steven Best, Douglas Kellner, The Postmodern Turn, p. 102. 


? Walter Benjamin, „Opera de artă în epoca reproducerii mecanice”, în Jluminări, trad. de Catrinel Pleşu, Editura 
Idea Design & Print, Cluj-Napoca, 2002, p. 109. 

transformarea unui obiect în actualitate. Obiectul astfel reprodus este desprins de tradiție şi 
lansat într-un raport complex al maselor cu arta, respectiv cu consumul. Aşa cum omul 
contemporan consideră mai „reală” imaginea oferită de cinematograf decât aceea oferită de 
pictor!, deşi mijoacele tehnice utilizate în producerea unui film sunt infinit mai complexe în 
raport cu mijloacele folosite de către un pictor, iar gradul lor de intruziune şi de modificare a 
realităţii sunt semnificative, la fel se modifică şi mecanismul uman de percepere şi definire a 
realităţii în confruntarea lui cu noile mijloace tehnice care vor apărea în viitor. Pentru 
perioada la care se raportează Benjamin, corelația dintre dezvoltarea acestor mijloace de 
reproducere şi importanţa tot mai accentuată a maselor creează o forță ce îndepărtează tot mai 
mult subiectul de „aura” originalului şi a naturalului. În această direcţie, „omorul” simbolic al 
realităţii, descris de către Baudrillard consonează cu distrugerea unicităţii şi a aurei operei de 
artă, evidenţiată de Benjamin: „dorinţa maselor contemporane de «a aduce mai aproape» 
lucrurile, din punct de vedere spaţial şi omenesc, este la fel de intensă ca şi tendinţa lor de a 
înfrânge caracterul unic al fiecărei realităţi prin acceptarea reproducerii ei”. „Înfrângerea” 
realităţii şi transformarea ei în hiperrealitate va fi un demers pe care filosoful francez îl va 
continua şi îl va radicaliza, descriind pseudo-formele realităţii care se „volatilizează” prin 
asimilarea numeroaselor „reproduceri” oferite de mass-media şi de întreaga societate 
postmodernă. 

În această manieră, prin abolirea reprezentării şi prin reproducerea artificială a 
realităţii se ajunge la al treilea nivel al simulării, acela în care nu mai există nici imitație a 
unui original, nici serialitate, ci doar „modele”. În cultura hiperreală pe care o descrie 
Baudrillard, „doar afiliaţia cu modelul are sens, acesta semnificând referinţa, care este ca o 
finalitate anterioară şi singura verosimilitate. Ne aflăm în cadrul simulării moderne, pentru 
care industrializarea nu este decât forma primară. În sfârşit, nu mai este fundamentală 
reproducerea serială, ci modularea, nu echivalenţele cantitative, ci comutarea termenilor — nu 
legea comercială, ci legea structurală a valorii”. Simulacrul de ordinul al treilea este 
configurat din punct de vedere operaţional, cibernetic, după modelul codului genetic. În acest 
stadiu, transcendenţa este complet anulată; mutaţiile produse de dezvoltarea tehnică au făcut 
ca întreg sistemul să abolească mitul originii, dar şi al referenţialităţii, şi deşi acest proces pare 


unul nou, el este determinat de o întreagă istorie în care s-au succedat celelalte tipuri de 


! O interpretare a acestei situaţii enunțată de Benjamin se regăseşte în capitolul „Le tactile et le digitale” din 
L'échange symbolique et la mort, unde Baudrillard aşază aparatul tehnic, ca şi publicul unui film, sub semnul 
aceluiaşi comportament — testarea. 

? Walter Benjamin, „Opera de artă în epoca reproducerii mecanice”, în I/uminări, p. 111. 

? Jean Baudrillard, L'échange symbolique et la mort, p. 87. 

simulacre. Sfârşitul mitului originii atrage după sine, consideră Baudrillard, atât sfârşitul 
contradicțiilor interne ale sistemului, din moment ce nu mai există un reper referenţial, cât şi 
al revoluţiei ca atare, înţeleasă în termenii potenţialului original al omului de a schimba 
ordinea lucrurilor. Teoria lui Baudrillard pare a suferi aici de un profund determinism, din 
moment ce realul este încastrat în regulile codului, iar subiectului nu-i mai revine decât 
sarcina de a răspunde la testările codului. Astfel, din obiectul consumat, utilizat (după cum a 
fost el prezentat în primele lucrări) se ajunge deja la o altă perspectivă epistemologică în 
relaţia obiect — subiect: „astăzi, obiectul nu mai este «funcţional» în sensul tradiţional al 
termenului, el nu vă mai serveşte, ci vă testează. [...] Noi trăim mai puţin ca utilizatori decât 
ca lectori şi selectori, celule de lectură. Dar atenţie: de fiecare dată voi sunteţi constant 
selecționați şi testaţi de mediul însuşi”!. De altfel, întreaga societate pare a fi alcătuită pe 
modelul codurilor şi modelelor ce induc un dualism al polilor după principiul binarităţii 
codului cibernetic, Baudrillard declarând dispariţia retoricii oglinzii şi a retoricii verticalităţii, 


din moment ce totul se pare a se desfăşura într-o orizontalitate lipsită de transcendenţă. 


2.2.2. Simulare şi disimulare 

Baudrillard aduce precizări importante conceptelor de simulacru şi hiperrealitate şi în 
influenta colecție de eseuri Simulacres et simulation, care conţine, de asemenea, un număr 
important de exemplificări în acest sens. O distincţie care ne-a atras atenţia este aceea dintre 
simulare şi disimulare — nu cumva procesul simulării este doar o formă de disimulare? 
Baudrillard răspunde negativ acestei interogaţii; diferenţa esenţială dintre cele două conceptă 
rezidă chiar în modalitatea în care ele se raportează principiului de realitate. Prin intermediul 
disimulării realitatea este camuflată, ascunzându-se adevărata față a unui lucru sau a unei 
situaţii care ia astfel o aparenţă înşelătoare. Cu toate acestea, realitatea este doar mascată şi, 
prin urmare, reafirmată. Nu acelaşi lucru se întâmplă în cadrul simulării, care nu ascunde 
realitatea, susține Baudrillard, ci o suprimă complet, lăsând în urma sa doar simulacre care se 
referă la ele însele, în lipsa unui principiu de realitate ce a fost practic exterminat. Această 
distincţie este importantă pentru înţelegerea ultimului stadiu de simulare, mai ales că 
definițiile de dicţionar ale celor doi termeni sunt extrem de apropiate. În cuvintele lui 
Baudrillard, „a disimula înseamnă a te preface că nu ai ceea ce ai. A simula înseamnă a te 
preface că ai ceea ce nu ai. Dar lucrurile sunt mai complicate, deoarece a simula nu înseamnă 


a te preface [...] Prin urmare, a se preface sau a disimula lasă intact principiul de realitate: 


! Ibidem, pp. 98-99. 

diferenţa este întotdeauna clară, ea nu este decât mascată. În timp ce simularea repune în 
cauză diferenţa «adevăratului» şi a «falsului», a «realului» şi a «imaginarului»”!. Luând ca 
exemplu cazul unui „bolnav” (exemplu preluat din dicționarul Littré), „bolnavul disimulat” 
(care disimulează boala) este acela care se va aşeza în pat şi va crede că este bolnav, în timp 
ce „bolnavul simulat” (care simulează maladia) va determina apariţia unor simptome, astfel 
încât un medic va avea o parte din simptomatologia suficientă încadrării într-o tipologie a 
maladiilor. Aşadar, dacă primul dintre ei cunoaşte realitatea, dar temporar o ascunde, cel de-al 
doilea creează o nouă situaţie care este luată pe post de realitate. În aceeaşi măsură, în general, 
simularea este reprezentată de acest proces de înlocuire a realului cu simulacre ce deţin 
„simptomatologia” realului, aşa cum, de pildă, imaginile mass-media înlocuiesc uneori „viaţa 
reală”: „simularea corespunde unui scurt-circuit al realităţii şi al dublării sale prin semne'?. 
Universul simulacrelor prezentat de Baudrillard corespunde unui univers postmodern alcătuit 
din semne şi imagini care alcătuiesc ele însele baza experienţei şi se instaurează drept 
referinţă. 

Problematica simulare versus disimulare reprezintă un punct nodal în explicarea 
relației dintre imagine — reprezentare — simulare. Astfel, preluând controversata temă a 
icoanei în creştinism, Baudrillard afirmă că în timp ce reprezentarea are drept punct de plecare 
principiul echivalenţei dintre semn şi realitatea desemnată, care, deşi este o relație utopică, 
funcționează ca o axiomă diriguitoare, simularea este inversul reprezentării, ce pleacă de la 
„negarea radicală a semnului ca valoare, de la semn ca reversiune şi sfârşit al oricărei 
referinţe. În timp ce reprezentarea tinde să absoarbă simularea interpretând-o drept falsă 
reprezentare, simularea cuprinde orice edificiu al reprezentării ca simulacru” (s. a.). 
Discutând despre problematica simulacrului în filosofie, de la Platon la filosofii 
contemporani, Deleuze surprinde şi el faptul că în ceea ce priveşte simulacrul, acestuia nu i se 
mai pot aplica distincţiile esenţă — aparenţă, model — copie, care aparțin doar universului 
reprezentării. În acest sens, „simulacrul nu este o copie degradată, el ascunde o putere pozitivă 


”* (s. a.). În lumea construită pe 


care neagă şi originalul şi copia, şi modelul şi reproducerea 
simulacre, realității îi corespunde o fantasmă, dar care nu este de ordinul imaginarului, ci de 
ordinul funcţionării simulacrelor în calitatea lor de sistem funcţional. De asemenea, între 
artificial şi simulacru diferenţa este considerabilă; artificialul rămâne în esenţă o copie a 
copiei, spre deosebire de simulacru, care s-a distanțat complet de original. 

! Jean Baudrillard, Simulacres et simulation, p. 12. 

? Ibidem, p. 48. 


? Ibidem, p. 16. 
* Gilles Deleuze, Logique du sens, Minuit, Paris, 1969, p. 302. 

În acest context, Baudrillard prezintă aici patru stadii ale imaginii (semnului), ultimul 
dintre ele descriind regimul simulării din cultura contemporană. Astfel, 

— iniţial, ea reprezintă o realitate de bază, reflectând o realitate primară, profundă (de tipul 
reprezentării); 

— în al doilea stadiu, ea reprezintă distorsionat realitatea sau chiar o maschează şi o 
ascunde (exemplul ideologiei); 

— în al treilea stadiu, imaginea ascunde absenţa unei realități fundamentale (exemplul 
iconoclaştilor); 

— în al patrulea stadiu, al simulacrului propriu-zis, semnul nu are nici o relaţie cu vreo 
realitate (exemplul imaginilor TV şi al producerii lor nelimitate în afara oricărei încercări 
de a le racorda la o realitate). 

Rămânând în exemplul icoanei, primul caz marchează reprezentarea şi este de ordinul 
tainei religioase; al doilea prezintă o proastă reprezentare; al treilea caz este de tipul 
sortilegiului, prefăcându-se că este o reprezentare; al patrulea caz este în afara oricărei 
reprezentări a vreunei realităţi. Aceste patru stadii pot fi reorganizate în două categorii: 
semnele care disimulează ceva (şi care trimit la o „teologie a adevărului şi a secretului”), şi 
semnele care disimulează că nu există nimic (era simulacrelor şi a simulării, în care separarea 
realului de artificial este considerată mai mult decât problematică). În eseul „Simulacres et 
science-fiction”, Baudrillard reia diviziunea simulacrelor prin raportare la alte concepte, 
precum cel de utopie sau science-fiction. În această abordare a problemei, simulacrelor de 
prim ordin, în calitatea lor de simulacre naturale, care se bazează pe imagine şi imitație, le 
corespunde imaginarului utopiei. Simulacrelor de ordinul doi, catalogate ca productive şi 
fondate pe energie, forță şi materializare tehnologică, le corespunde science-fiction-ul (ca 
exemple pentru această categorie, sunt „viziunea prometeană a globalizării”, precum şi 
dorinţa). Simulacrelor de ordinul al treilea, numite şi „simulacre ale simulării”, construite pe 
baza informaţiei, a ciberneticii şi a modelului, nu le corespunde nici o formă de imaginar, şi 
nici o formă de teorie, ambele fiind considerate încheiate în acest moment al simulării. Mai 
mult decât atât, Baudrillard afirmă că însuşi „realul a devenit veritabila noastră utopie”?, 


catalogată pesimist ca ținând de domeniul imposibilului. 


2.2.3. Stadiul fractal al simulacrului 


! Jean Baudrillard, Simulacres et simulation, p. 17. 
? Ibidem, p. 181. 

O completare adusă acestei organizări pe niveluri a simulacrelor intervine în incitantul 
eseu „Après l'Orgie”, în care condiția actuală, ce urmează momentului exploziv al 
modernităţii, care a adus totul la un grad zero în urma autolichidării sale prin exces, este 
caracterizată drept o „stare de simulare”, o utopie realizată, în care totul este saturat, 
transparent şi lipsit de sens. Dacă stadiului natural al valorii îi corespundea referentul natural 
şi valoarea de întrebuințare, stadiul comercial era în legătură cu un echivalent general prin 
intermediul valorii de schimb, iar stadiul structural era pe acelaşi plan cu valoarea-semn şi 
codul, în noua etapă din „microfizica simulacrelor” — stadiul fractal sau viral — nu mai există 
referință şi nici lege a valorii. În acest stadiu fractal, în care valoarea iradiază în toate 
direcţiile, nu mai există decât „un fel de epidemie a valorii, de metastază generală a valorii, de 
proliferare şi de dispersie aleatorie. La rigoare, nu ar mai trebui să vorbim despre valoare, de 
vreme ce acest gen de multiplicare şi de reacţie în lanţ face imposibilă orice evaluare”! (s. a.). 
Acest ultim tip de simulare alcătuieşte o schemă „fractală” a culturii actuale, în care ideile, 
lucrurile şi acţiunile funcționează în afara referinţei, esenței, originii, scopului sau valorii lor, 
într-o „autoreproducere la infinit”, complet desprinsă de conţinutul său. Baudrillard 
exemplifică această situaţie: ideea de progres a dispărut, dar nu şi progresul; ideea de politică 
a dispărut, dar „jocurile” politice continuă mai fervent şi se concretizează în spectacol; ideea 
de relaţii sociale a dispărut, dar comunicarea este la apogeu etc. 

Schimbările amintite marchează în opinia sa „sfârşitul modernităţii”, care reprezintă 
„tocmai momentul când toate efectele progresului, ale creşterii şi ale eliberării, devin 
ambivalente. Este momentul [...] când fiecare progres aparent (inclusiv acela al libertăţilor şi 
al drepturilor omului) se cere apreciat sub specie ambiguitas şi a contrario”?. Situaţia descrisă 
este aceea în care toate sistemele sunt lipsite de sens şi consistență, dar cu toate acestea 
continuă să se prolifereze în toate direcţiile, într-o „dezordine metastatică”. Această 
prezentare corespunde momentului postmodernităţii, care, venind după „orgia? modernităţii 
(în care s-a ajuns la un maximum în toate domeniile), se confruntă cu o profundă 
indeterminare, cu pierderea specificităţii şi cu indistincţia valorilor. În acest sens, Baudrillard 
notează: „Fiecare categorie este adusă la cel mai mare grad de generalizare şi, în consecinţă, 
îşi pierde orice specificitate şi se resoarbe în toate celelalte categorii. Când totul este politică, 
nimic nu mai este politic, iar termenul nu mai are sens. Când totul este sexual, nimic nu mai 


este de fapt sexual, iar sexul îşi pierde orice determinare. Când totul este estetic, nimic nu mai 


! Jean Baudrillard, La Transparence du Mal. Essai sur les phénomènes extrêmes, p. 13. 
? Jean Baudrillard, Paroxistul indiferent. Convorbiri cu Philippe Petit, trad. de Bogdan Ghiu, Editura Idea 
Design & Print, Cluj-Napoca, 2001, p. 51. 

este nici frumos, nici urât, şi arta însăşi dispare”.. Baudrillard schiţează astfel o stare 
paradoxală, în care realizarea mişcării moderne a condus la lichidarea sa şi la confuzia totală a 
principiilor, categoriilor şi ideilor; în Paroxistul indiferent, aceasta este prezentată în termenii 
involuţiei de la proiectul nietzschean de transmutaţie a tuturor valorilor la „comutaţia” 
acestora, care echivalează, de fapt, cu nediferenţierea şi confuzia lor. 

Stadiul fractal al simulacrului are efecte nu doar în planul lucrurilor, al socialului sau 
al politicului, ci şi în planul profund al organizării discursive. Baudrillard decretează sfârşitul 
metalimbajului şi al metafizicii, precum şi transformarea limbajului într-un loc aleatoriu, lipsit 
de marcatorii diferențieri formulelor şi a genurilor”. Nivelarea distincțiilor de gen este 
generalizată, „confuzia genurilor” devenind legea generală actuală. Simultaneitatea genurilor 
este deconcentrantă, o sferă a gândirii putând fi înlocuită cu o alta, în timp ce categoriile unui 
domeniu sunt „contaminate” cu cele ale altor domenii, într-o indeterminare totală. În acest 
context al pierderii specificităţii, simptomatică este imposibilitatea utilizării metaforei, care 
este acum înlocuită de către metonimie, considerată mult mai aptă să surprindă particularitățile 
noilor transformări generale. Indistincţia generalizată a genurilor şi domeniilor face desuetă 
metafora, deoarece, „pentru ca să existe metaforă, trebuie să existe câmpuri diferențiale şi 
obiecte distincte. Or, contaminarea tuturor disciplinelor pune capăt acestei posibilităţi. 
Metonimie totală, virală prin definiţie (sau prin indefinire)”. La fel ca şi Derrida, Baudrillard 
îşi manifestă preferința pentru cea din urmă figură retorică, mai ales pentru caracteristicile 
sale de comutabilitate şi de substituție dintre diverse entităţi, care se pliază pe indeterminarea 


categoriilor, precum şi pe înlocuirea şi confuzia genurilor. 


2.2.4. Primatul simulacrelor 

În concepţia lui Baudrillard, simulacrul nu este doar o falsă copie, ca la Platon, ci o 
copie lipsită de original”. Dacă, aşa cum susţine Gilles Deleuze, platonismul se axează pe 
distingerea lucrului de simulacrele lui şi pe voinţa de a le repudia pe acestea din motive 
morale, căci ele sunt „imagini demoniace”, nu posedă asemănare cu un model şi sunt 


identificate cu sofismele, începând cu filosofia modernă s-a instaurat sarcina răsturnării 


! La Transparence du Mal. Essai sur les phénomènes extrêmes, p. 17. 

? A se vedea, de exemplu, Paroxistul indiferent, p. 92. 

* Jean Baudrillard, La Transparence du Mal, p. 16. 

* Şi Nicholas Perry accentuează această înţelegere a simulacrului atunci când instanţiază diferențele de 
concepere a hiperrealităţii la Umberto Eco şi la Jean Baudrillard, astfel încât „Umberto Eco utilizează termenul 
hiperrealitate pentru a invoca acele situaţii culturale specifice în care copia este prima, în timp ce pentru Jean 
Baudrillard, el corespunde în întregime unei condiţii contemporane mai generale în care atât reprezentarea, cât şi 
realitatea au fost înlocuite de către simulacre (definite drept copii lipsite de original)” (Nicholas Perry, 
Hyperreality, Routledge, London, 199%, p. 1). 

platonismului: „a răsturna platonismul înseamnă următorul lucru: tăgăduirea primatului unui 
original asupra copiei, a unui model asupra imaginii. Glorificarea domniei simulacrelor şi a 
reflectărilor”!. Dacă mai recunoaştem şi faptul că virtualul nu se opune realului, din moment 
ce el are o realitate proprie, deplină, atunci trebuie să înţelegem, la nivel strict teoretic, acea 
supremație a lumii simulacrelor de care ne vorbeşte Baudrillard şi, în care, pentru ultimul 
nivel, cea mai importantă caracteristică a lor este că ele preced originalul, referentul, realul, şi, 
mai mult decât atât, nici un fel de apel nu mai poate fi făcut către referenţi externi sau 
realitatea obiectivă (precession des simulacres). Într-o modalitate argumentativă diferită de 
aceea a lui Deleuze, şi având o perspectivă literară asupra fenomenului, Peter Barry face două 
observaţii interesante. Prima se referă la dificultatea postulării unei baze pentru o teorie 
literară dacă se acceptă ca fapt ceea ce Baudrillard numeşte pierdere sau satelizare a realului, 
deoarece aceasta duce inclusiv la negarea distincției dintre suprafaţă şi adâncime, distincție pe 
care se bazează toate interpretările literare, de la cea marxistă şi până la cea feministă. A doua 
observaţie atrage atenția asupra posibilităţii înţelegerii retoricii postmoderne ca pe un 
platonism târziu, deoarece postmodernii îmbrăţişează într-o anumită măsură „perspectiva 
mistică conform căreia ceea ce este în mod normal luat drept lume reală şi solidă este, de fapt, 
o țesătură de imagini onirice”?. Amendamentul baudrillardian la această remarcă ar fi acela că 
subiectul, de cele mai multe ori, nu face distincția dintre real şi hiperreal, luând hiperrealitatea 
drept măsura corectă şi întreagă a realităţii. În acelaşi mod, dacă aplicăm această idee teoriei 
baudrillardiene, putem să-i găsim anumite justificări, având în vedere că Baudrillard 
relaţionează constant acest stadiu cu nostalgia, melancolia sau cu o anumită formă de 
nihilism, dar acestea sunt departe de a fi considerate „mistice”, în pofida valorizării, în 
anumite etape ale operei sale, a schemelor premoderne de existenţă. 

Teoria hiperrealităţii şi a simulacrului a suscitat multe reacții şi critici fervente, care, în 
mare măsură, se bazau pe neacceptarea ideii unei mass-media acaparatoare, ca element 
fundamental care contribuie la constituirea ultimului tip de simulare, care să impună 
standardele înţelegerii realităţii, sau, mai grav, să devină ea însăşi întreaga realitate, care să 
aibă importanţă pentru un spectator pasiv, incapabil de a discerne şi de a raționa. Astfel, Linda 
Hutcheon critică teoria simulacrelor ca fiind mult prea lineară şi consideră că adevărul şi 
referinţa nu au dispărut din discuţie în urma acestei propuneri teoretice, ci că „ele au încetat să 
mai fie dimensiuni neproblematice. Suntem martorii nu ai unei degenerări într-un hiperreal 


văduvit de origini şi realitate, ci ai unei puneri sub semnul întrebării a ceea ce înseamnă 


! Gilles Deleuze, Diferenţă şi repetiţie, trad. de Toader Saulea, Editura Babel, Bucureşti, 1995, pp. 104-105. 
? Peter Barry, op. cit., p. 88. 

«realul» şi cum îl putem cunoaşte”. Roger Silverstone, ca şi D. Kellner îl acuză pe 
Baudrillard de tehnocentrism, nihilism sau de neglijarea factorilor psihologici, politici şi 
sociologici. Douglas Kellner apreciază ca importante instrumentele oferite de Baudrillard în 
vederea analizării culturii media, dar consideră că acesta nu a explicat în mod convingător 
mecanismul care produce hiperrealitatea, proliferarea sau simularea imaginilor. În timp ce 
Zygmunt Bauman crede că, în mod obişnuit, oamenii nu se hrănesc cu simulacre şi, până la 
„mestecarea imaginilor”, ei trec printr-un adevărat „serial zilnic”, alcătuit din fapte şi decizii 
reale, Anthony Giddens consideră că forma colajului, des întâlnită în prezentările de 
televiziune, nu conduce la o separare a semnelor de referenţii săi; a transforma mass-media 
într-o hiperrealitate care modifică şi influenţează totul este o atitudine totalizatoare care 
minimalizează funcțiile receptorilor săi. 

Nicholas Gane aminteşte în articolul său dedicat problemei simulării la Baudrillard un 
număr de critici ai acestei teorii: Katherine Hayles sancţionează tendinţa autorului francez de 
a abstractiza foarte mult mediile simulate (cultura digitală), în pofida faptului că tehnologiile 
care stau la baza acestora se oferă într-o materialitate concretă. În contrast, Nick Perry 
consideră teoria simulării una aptă de a produce analize concrete ale culturii contemporane, 
iar James Der Derian chiar a dezvoltat, plecând de la textele lui Baudrillard, un model de 
analiză generală a complexelor relaţii şi a limitelor din ce în ce mai subţiri dintre violenţă şi 
distracție (entertainment). Cubitt consideră că simularea baudrillardiană marchează punctul de 
sfârşit al istoriei, în vreme ce Nicholas Gane o priveşte drept un concept a cărui analiză nu a 
fost epuizată şi care se dovedeşte în continuare o dimensiune-forță a culturii globale, ce poate 
încă deschide noi căi şi principii de cercetare. 

O critică interesantă a conceptului de hiperrealitate a fost întreprinsă de Anthony King, 
atât din perspectivă sociologică”, cât şi din perspectivă filosofică. Primul tip de critică 
urmăreşte să demonstreze inadecvarea sociologică a conceptului de hiperrealitate, şi se 
concentrează pe respingerea ideii că nu mai există realitate în afara celei transmise şi fabricate 
de către mass-media. Din punctul de vedere al acestui cercetător (punct de vedere larg 
răspândit în special în rândul sociologilor), consumul informaţiilor televizate se realizează în 
aceeaşi manieră interpretativă ca şi în cazul consumului de literatură sau teatru, astfel încât 
ideea că televiziunea ar conduce la transformarea ontologică a culturii postmoderne nu poate 
fi susținută. Acestui argument i se mai adaugă şi cele binecunoscute ale receptării imaginilor 
' Linda Hutcheon, Poetica postmodernismului, trad. de Dan Popescu, Editura Univers, Bucureşti, 2002, p. 351. 

? O altă abordare a conceptelor de hiperrealitate şi simulare din perspectivă sociologică se întâlneşte la Dean 


MacCannell, Juliet Flower MacCannell, „Social class in postmodernity: simulacrum or return to the real?”, în 
Chris Rojek, Bryan S. Turner, Forget Baudrillard?, pp. 124-145. 

de către public, eliminarea pasivităţii acestuia, precum şi considerarea lor doar ca una dintre 
multiplele surse de informare cu care subiectul intră în contact etc. 

Incitantă este încercarea de demonstare a inadecvării filosofice a conceptului de 
hiperrealitate, care se bazează pe o schemă argumentativă care trece de la susţinerea ideii că 
noțiunea de hiperrealitate este de factură carteziană şi, în consecinţă, suferă de punctele sale 
slabe, până la integrarea acesteia într-o teorie dialectică a postmodernismului. Pentru King, 
teoria hiperrealităţii este înscrisă în cartezianism din cel puţin trei motive. În primul rând, atât 
Descartes, cât şi Baudrillard împărtăşesc premisa conform căreia cunoaşterea umană se 
întemeiază pe un tip de experienţă senzorială (în căutarea punctului arhimedic al certitudini 
pe care să se bazeze întreaga cunoaştere, Descartes a plecat de la contemplarea evidenţei 
propriilor simţuri), astfel încât punctul de plecare al ambelor teorii este considerat a fi cel al 
metaforei vizuale, în care senzațiile oculare ale obiectelor exterioare sunt baza ideilor viitoare. 
În al doilea rând, acest debut teoretic similar îl face pe King să infereze faptul că pentru cei 
doi gânditori, „problema centrală a cunoaşterii umane este aceea a reprezentării. [...] 
Baudrillard şi Descartes împărtăşesc aceeaşi paradigmă reprezentaţionalistă”!. Baudrillard 
extinde această problemă a reprezentării şi a scepticismului care intervine atunci când 
reprezentările trebuie verificate, considerând că ea se aplică întregii societăți, din moment ce 
televiziunea deţine o poziţie culturală dominantă. În acest context, hiperrealitatea apare ca o 
consecinţă firească a îndoielii care guvernează relaţia dintre obiect şi reprezentare: „ecranul 
televizorului, de la care fiecare individ îşi derivă noţiunea de realitate, nu are nici o conexiune 
verificabilă sau directă cu lumea exterioară. Ecranul televizorului la Baudrillard reproduce 
preocupările lui Descartes în legătură cu ochiul interior, dar în loc ca acesta să fie localizat în 
mintea subiectului, el este, pentru Baudrillard, localizat în sufragerie. Din moment ce 
reprezentările ce provin de la ecranul televizorului nu pot fi coroborate, cunoaşterea câştigată 
de aici este deschisă îndoielii”. În al treilea rând, Anthony King interpretează capitolul 
dedicat strategiilor ironice din Strategiile fatale (ce conţine trei subcapitole denumite sugestiv 
„Geniul maliţios al socialului”, „Geniul maliţios al obiectului”, „Geniul maliţios al pasiunii” 
[în trad. rom.]) ca o indicație de lectură ce vine din partea lui Baudrillard, care pare a-şi 
dezvălui propria înţelegere a hiperrealităţii în termenii unui moment de îndoială carteziană 
extremă. Utilizarea expresiei „geniu maliţios”, rău (malin génie) este lecturată aşadar în 
subtext ca o trimitere voluntară la Descartes şi la asocierea cu filosofia sa. 

! Anthony King, „A critique of Baudrillard”s hyperreality: towards a sociology of postmodernism”, în 
Philosophy & Social Criticism, Sage Publications, London, Thousand Oaks, CA and New Delhi, vol. 24, nr. 6, 


1998, p. 54. 
? Ibidem, pp. 54-55. 

Anthony King consideră astfel teoria hiperrealului ca fiind „blocată” într-un cadru 
demodat, care nu aplică şi direcţiile dezvoltate, de pildă, de cotitura lingvistică; astfel, 
hiperrealul s-ar fundamenta pe un concept de cultură în care cunoaşterea se obţine prin 
referirea la o realitate externă, în locul unui concept de cultură autoreferenţial, care se referă la 
propriile sale discursuri decât la vreun alt referent extern. Interpretarea întreprinsă de King 
este într-adevăr transpusă într-un cadru nou, dar rămâne discutabilă măsura în care 
argumentele prezentate sunt suficiente pentru a susține pănă la capăt tezele iniţiale. Dualismul 
epistemologic subiect — obiect invocat (şi care la un moment dat intervine în argumentaţia lui 
King ca un punct de asociere a teoriei baudrillardiene cu cartezianismul) este prezent şi la 
Baudrillard, dar acesta este foarte nuanţat pe parcursul lucrărilor sale, culminând cu teza în 
care obiectul este cel care deţine rolul hotărâtor în această relaţionare (şi care poate fi privită 
drept o inversare a cartezianismului). De asemenea, exemplul extrapolat de către King pentru 
întreaga teorie a simulacrului — cel al imaginilor mass-media — şi care constituie în viziunea sa 
argumentul conform căruia cultura este înţeleasă de Baudrillard prin raportare la o referinţă 
externă — reprezintă doar un punct al teoriei; de altfel, Baudrillard a dezvoltat în general o 
concepţie axată mai mult pe interpretarea în termeni de semne, semnificaţii şi discursuri decât 
pe trimiteri la referinţe materiale. O părere care converge într-o anumită măsură cu aceea a lui 
King este expusă şi de Barry Smart, care crede că, în pofida formulărilor repetate prin care 
Baudrillard pare a-şi asigura poziţia, care se întemeiază pe dizolvarea diferenţelor dintre 
adevărat şi fals, real şi imaginar şi pe faptul că principiul de realitate, împreună cu corolarul 
obiectivităţii şi al referențialităţii au încetat să mai funcţioneze, „opera lui Baudrillard pare să 
fie în mod perpetuu preocupată de predominarea ordinii lucrurilor, [...] cu prezentarea unui 
discurs care corespunde cumva modalităţii în care lumea s-a schimbat. Aşa cum Morris a 
sugerat, opera lui Baudrillard invită în mod seducător cititorul să răspundă da, «chiar aşa stau 
lucrurile în realitate»?! (s. a.). Putem cataloga această lectură, la rândul său, ca fiind 
deconstructivă, deoarece descoperă intenţii ascunse în subtext, contrare celor manifeste şi 
constant subliniate de Baudrillard (mai ales că filosoful francez a criticat îndelung concepția 
tradițională asupra teoriei şi analizei văzute în relaţie de corespondenţă cu realitatea; în opinia 
sa, teoria nu poate fi reconciliată cu realitatea, ea fiind de ordinul „provocării” realului şi al 


unei strategii „fatale”). 


3. În loc de concluzii 


! Barry Smart, „Europe/America: Baudrillard”s fatal comparison”, în Chris Rojek, Bryan S. Turner, Forget 
Baudrillard?, pp. 52-53. 

O condiţie esenţială a hiperrealităţii este aşadar implozia sensului, dată de viteza 
schimbărilor, de inserarea mesajelor mediatice în locul realității, de dispariția structurilor 
polare în discurs etc.: „peste tot, nu contează în ce domeniu, politic, biologic, psihologic, 
mediatic, în care distincția dintre doi poli nu poate fi menţinută, se intră în domeniul simulării, 
şi deci în manipularea absolută — nu pasivitatea, ci indistincţia dintre activ şi pasiv”! (s. a.). 
Prin urmare, analiza hiperrealităţii nu a rămas fără consecinţe în ceea ce priveşte conceperea 
noţiunii de teorie, precum şi a discursului, care nu mai satisface criteriul corespondenţei cu 
realitatea, dezicându-se de sensul linear şi manifest. Strategia violentării lucrurilor şi 
abordărilor evidente, a refuzului de a consimţi la o organizare de tip sistemic, are efecte şi 
asupra modului în care este privit şi utilizat limbajul. Baudrillard descrie două moduri diferite 
de a concepe realitatea”: o viziune confortabilă asupra realităţii, care se bazează pe 
presupoziţia că unei idei îi corespunde, în general, un referent real (această înţelegere a 
realităţii se întemeiază pe termenii de sens şi decodificare), şi o viziune periferică realului 
(„excentrique au réel”), în care ideile nu reprezintă decât o iluzie sau un joc cu realitatea. Prin 
urmare, două modalităţi de a gândi întruchipează două proiecte opuse: primul dintre ele 
impune un model al realității obiective, al doilea încearcă să reinventeze şi să repună în 
drepturi iluzia din care el însuşi pare a face parte. Gândirea radicală instituie 
incompatibilitatea dintre teorie şi realitate, între care nu mai este presupusă nici un fel de 
tranziţie de ordinul naturalului sau al necesarului, realizând astfel o „fractură” dintre sistemul 
lumii şi cel al gândirii/teoriei. De asemenea, acest tip de gândire nu izvorăşte din îndoiala 
carteziană sau dintr-un apetit nemăsurat pentru critică; dimpotrivă, subliniază filosoful 
francez, ea „nu a apărut nici dintr-o îndoială filosofică, nici dintr-un transfer utopic (care 
presupune întotdeauna o transformare ideală a realului), nici dintr-o transcendenţă ideală. Ea 
reprezintă punerea în joc a acestei lumi, iluzia materială, imanentă acestei lumi numite «reale» 
— este o gândire noncritică, nondialectică””. 

Baudrillard neagă conceptului de gândire radicală eventualul caracter depresiv, lipsa de 
responsabilitate, nihilismul şi disperarea care s-ar putea citi în subtextul acestei sintagme. Mai 
curând, acesta vrea să aducă în prim plan un mod de a regândi relaţia dintre teorie şi realitate. 


In acest context, pe linie nietzscheană, cuvinte ca „adevăr” sau „obiectivitate” nu sunt 


"Jean Baudrillard, Simulacres et simulation, p. 56. 

? A se vedea Jean Baudrillard, La pensée radicale, Sens & Tonka, éditeurs, Paris, 1994, p. 10. 

* În D'un fragment l’autre. Entretiens avec François L'Yvonnet, Albin Michel, Paris, 2003, p. 108, Baudrillard 
delimitează gândirea radicală de cea critică: „Precipitând lucrurile spre sfârşitul lor, ea [gândirea radicală, n. n.] 
este mai degrabă de partea efectelor (în timp ce gândirea critică este de partea cauzelor, este întotdeauna în 
căutarea cauzelor). Această gândire radicală ce corespunde realității integrale este de partea efectelor, a unei 
forme de paroxism, de fenomen extrem”. 

* Jean Baudrillard, La pensée radicale, p. 11. 

considerate decât metafore, astfel încât chiar şi atunci când creează impresia că desemnează 
lucruri, limbajului nu-i trebuie conferit atributul realității. Conceptele care, în general, sunt 
„visuri de plenitudine”, nu mai pot reprezenta decât nişte deziderate utopice. În acest punct, 
apropierea de viziunea lui Jacques Derrida este asimptotică, din moment ce obiectul 
discursului nu este altul decât discursul însuşi în forma scrierii, transgresarea sa producând 
concomitent o depăşire a sensului. Baudrillard utilizează în acest sens o strategie de tip 
paroxistic, a aducerii receptorului în „penultima poziţie înaintea extremității”, a sfârşitului, 
prin tehnica paradoxurilor, a afirmațiilor extreme, a repudierii categoriilor şi prin căutarea 
necontenită a exoticului, excentricului şi a locurilor necomune. 

Ca şi ceilalți scriitori postmoderni, Baudrillard caută tipuri de scriitură şi procedee 
discursive radicale, atât pentru a se plia vitezei schimbărilor din contemporaneitate, cât şi 
pentru a deconstrui „platformele” de sens fixate anterior. În această mişcare ideatică, 
categoriile clasice sunt fie „satelizate” (precum cea de realitate), fie deconstruite, fie 
marginalizate continuu. Cu toate acestea, strategia „întoarcerii la centrul absent”, în sensul 
reaşezării unui termen care va deveni axial în locul unui alt concept destituit sau deconstruit, 
îşi face simțită prezenţa atât în scrierile lui Baudrillard, cât şi în majoritatea celor care 
alcătuiesc corpusul postmodern. 

Dacă scriitura actuală se vrea a fi de-centrată, lipsită de fundament şi mereu în agon cu 
metanaraţiunile, aceasta îşi asumă, de asemenea, o serie de riscuri, cum ar fi inconsistenţa, 
exagerările, lipsa argumentelor. Mai mult decât atât, posibilitatea transformării acestor 
discursuri în unele asemănătoare celor deconstruite, crearea altor categorii tari, în pofida 
dorinţei de a le anihila, sau probabilitatea de a se ajunge la un fel de cod general prin care 
lucrările postmoderne să fie lecturate (împotriva dezideratului de multiplicitate a lecturii şi 


interpretării) implică eforturi considerabile din partea scriitorilor postmoderni. 

CATEGORIILE IMAGINARULUI FIZIC! 
Horia-Costin Chriac 


Lucrarea de față are drept obiectiv nu atât o tratare exhaustivă a categoriilor 
imaginarului specific fizicii moderne, cât mai ales evidenţierea câtorva trăsături ce ar putea 
distinge acest tip de imaginar, plecând de la una dintre categoriile pe care acesta le cultivă, 
anume descripția de stare. 

Aşa cum am remarcat şi cu alte ocazii”, problema imaginarului ştiinţific propriu fizicii 
contemporane este una destul de spinoasă, fiind strâns legată de cea a ocurenţei şi rolului 
imaginii în teoriile fizicii, dar ar fi o greşeală să o reducem la aceasta din urmă. Cei care ar 
putea respinge până şi cele mai vagi referiri la rolul imaginilor şi al imaginarului în fizica 
actuală s-ar putea sprijini pe câteva argumente destul de puternice. Dacă prin imaginație se 
înţelege, de regulă, facultatea de reprezentare a obiectelor cu ajutorul gândirii, după Jean- 
Jacques Wunenburger, cuvântul imagination desemnează, în limba franceză, „o producţie 
mentală a reprezentaţiilor sensibile, distinctă de percepţia senzorială a realităților concrete şi 
de conceptualizarea ideilor abstracte”. 

Ceea ce este propriu însă imaginarului fizicii este depăşirea nivelului reprezentaţiilor 
sensibile în privinţa producţiilor mentale, multe structuri conceptual-ficţionale cu caracter 
explicativ având caracter de producții mentale dincolo de senzorial şi, asemenea conceptelor 
matematice la copii, având statut de ipoteze structural-explicative în raport cu realul. Ele au, 
am putea spune, o viaţă şi o dinamică ficțională bine definite — mai ales în privinţa statutului 
lor de reprezentări structural-ontologice - şi joacă la nivel explicativ rolul de ficțiuni utile 
parțial confirmate, fiind pentru conştiinţă forme structurante ale realităţii, exprimate adesea în 
limbaj matematic. 

Cât despre imaginar ca termen general, acesta desemnează tot ceea ce nu are decăt o 
existență în planul imaginaţiei (conceptele cu caracter de ficţiune exclusivă). Aşadar, 
imaginarul ştiinţific se referă la acele structuri conceptuale care nu au decât o existenţă 
imaginară şi care joacă, totuşi, un anumit rol la nivelul explicării structurii naturii prin 
intermediul teoriilor ştiinţifice. Numai că, aşa cum remarca însuşi Werner Heisenberg, fizica 
! Această lucrare a fost realizată în cadrul proiectul Societatea Bazată pe Cunoaştere — cercetări, dezbateri, 
perspective, cofinanţat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013, ID 56815 
? Horia-Costin Chiriac, Imaginaţie şi imaginar descriptiv — o perspectivă contemporană, în voumul Imaginaţie şi 


intenționalitate, editor: Ion Tănăsescu, Bucureşti, Editura Pelican, 2007, pp. 183-203. 
? Jean-Jacques, Wunemburger, Utopia sau criza imaginarului, Cluj Napoca, Editura Dacia, 2001, p. 57. 

modernă — şi, odată cu ea, şi fizica contemporană — se deosebesc fundamental de fizica 
aristotelică prin trecerea de la formele geometrice perfecte, platoniciene, la legi ce pot fi 
exprimate în limbaj matematic.! Ceea ce înseamnă că esenţa neschimbătoare proprie 
proceselor naturii şi urmărită îndeaproape de teoriile fizicii actuale nu are în mod expres un 
caracter geometric, ci, în primul rând, unul algebric. Drept urmare, ecuaţia este forma de 
exprimare privilegiată a caracteristicilor neschimbătoare ale naturii ce sunt în acelaşi timp 
semnificative pentru conştiinţa umană. Dacă ne gândim că ecuaţiile algebrice trimit imediat la 
conceptualizarea abstractă ca principală funcție cognitivă, înţelegem uşor rezervele celor care 
tind să conteste importanța imaginii şi a imaginaţiei în structurarea teoriilor fizice 
contemporane. 

La o privire mai atentă, descoperim totuşi o multitudine de structuri conceptuale cu o 
funcție explicativă pregnantă prezente în teoriile fizice? care au, în acelaşi timp, caracteristici 
geometrice şi imagologice de necontestat. Naşterea şi evoluţia acestor structuri într-o teorie 
fizică sunt strâns legate de rolul şi statutul imaginii în cadrul teoriilor ştiinţifice. Acest lucru 
înseamnă că rolul imaginaţiei este unul extrem de activ în fizica contemporană, dar, în acelaşi 
timp, conceptualizarea abstractă joacă şi ea un rol specific în evoluţia acestor structuri 
imaginative cu rol explicativ, în naşterea şi transformarea lor. Paradoxal este tocmai faptul că, 
fără disocierea algebrei de geometrie în spaţiul indian şi în cel arab, nu ar fi luat naştere 
numărul ca obiect abstract, iar noţiunile de zero şi infinit nu ar fi putut contribui la 
maturizarea algebrei arabe sub forma calculului infinitezimal. După această despărţire dintre 
vizual şi non-vizual în planul imaginarului matematic, apariţia puternicului instrument 
descriptiv al algebrei analitice s-a realizat tocmai prin reîntâlnirea lor şi a antrenat 
modificări importante cu privire la ontologia discursului ştiinţific. 

Aceasta înseamnă că noţiunile psihologiei clasice ar trebui readaptate la noile realităţi 
specifice discursului teoriilor fizicii contemporane în care nu doar forma structurilor 
conceptuale evoluează, ci şi statutul lor de reprezentări ontologice“. Mai mult, se constată o 
modificare de accent apărută recent în cadrul strategiilor de elaborare a teoriilor ştiinţifice în 
fizica contemporană. Observată de mulți dintre cei care participă efectiv la dezvoltarea acestor 
teorii, ea se referă la cultivarea pe scară largă a muncii în colectiv.” Datorită acestui aspect de 


natură metodologică, fizica contemporană se caracterizează şi prin preeminenţa unui imaginar 


! Werner, Heisenberg, Paşi peste graniţe, Bucureşti, Editura Politică, 1977, p. 43. 

? Gh., Cristea, I., Ardelean, Elemente fundamentale de fizică, Cluj Napoca, Editura Dacia, 1980, p 37. 

* Charles Seife, Zero - biografia unei idei periculoase, Bucureşti, Editura Humanitas, 2007, p. 84. 

* Peter, Clark; Katherine, Hawley(editors), Philosophy of Science Today, Oxford, Clarendon Press, 2003, p. 78. 
* Solomon, Marcus, Invenţie şi descoperire, Bucureşti, Editura Cartea Românească, 1989, p. 55. 

descriptiv colectiv, în detrimentul celui individual. Oricum, caracterul obiectiv al teoriilor din 
ştiinţă impunea punerea în comun a reprezentărilor cu caracter descriptiv, adică apariţia unor 
locuri comune ale ficţionalităţii reprezentaţionale, după cum am numit-o noi, cu o dinamică 
specifică a atribuirii de veridicitate ontologic-descriptivă, în legătură directă cu autoritatea 
epistemică conferită anumitor reprezentări ştiinţifice. Acest lucru trimite în mod direct la 
imaginar şi merge mult dincolo de simpla folosire a imaginaţiei în cadrul procesului de 
elaborare a diverselor concepte ştiinţifice de către fiecare fizician în parte. ! 

Saltul pe care îl face imaginaţia în cadrul teoriilor fizicii se referă, din punctul nostru 
de vedere, la trecerea de la reprezentări senzoriale, formate pe parcursului evoluţiei istorice a 
conştiinţei umane, la reprezentări structurale, care ne duc mult dincolo de planul 
conştientizării unor obiecte cu ajutorul unor reprezentări cu caracter senzorial explicit. De 
exemplu, dimensiunea sau timpul Planck sunt total ne-intuitive, dar pot fi manipulate 
cantitativ. În acelaşi timp, majoritatea noţiunilor matematice definite analitic sunt de natură 
descriptivă „intrinsecă”, în sensul în care definirea acestora face trimitere directă la 
proprietăţile ce le disting — cum ar fi cazul cercului, definit ca loc geometric al punctelor din 
plan egal depărtate de un punct dat. 

Acest descriptivism „intrinsec” se îmbină cu cel specific ştiinţelor naturii, orientat spre 
reflectarea trăsăturilor realului fizic prin intermediul descripţiilor, mai ales în cazul 
componentei de factură analitică a discursului fizicii moderne. Cu alte cuvinte, imaginarul 
specific fizicii moderne este descriptiv atît pe linie matematică, cât mai ales datorită învestirii 
cu autoritate epistemică a anumitor concepte din cadrul teoriilor fizicii, în efortul de a descrie 
cu ajutorul lor structura realului fizic pasibilă de a fi surprinsă de conştinţa umană. 

Vom face, aşadar, referire la imaginarul descriptiv ca la o specie de imaginar ştiinţific, 
mai exact ca la tipul de imaginar dedicat constructelor ficționale cu caracter intenţional- 
descriptiv şi coerent discursiv-explicativ, în special dedicat teoriilor din ştiinţele naturii. 

Linia de demarcaţie între constructele conceptuale cu structură internă coerentă logic 
şi cele învestite cu sens descriptiv la adresa realului este foarte sinuoasă în fizica modernă, 
exemplul cel mai direct fiind acela al funcției de undă a lui Schrödinger, care are sens fizic 
numai în modul pătrat.” Stadiul ficțional intenţional-descriptiv este, de exemplu, cel al teoriei 

stringurilor.” Urmează trierea şi confruntarea experimentală a conştiinţei şi a ficțiunilor ei 


! K., Lovell, The Growth of Basic Mathematical and Scientific Concepts in Children, London, University of 
London Press Ltd, 1996, p. 15. 

? Toma, Vescan, Cuantele, o revoluție în fizică, Bucureşti, Editura Enciclopedică Română, 1971, p 30. 

* John,Gribbin, The Search for superstrings, symmetry and the Theory of Everything, New York, Little, 
Brown&Company, 1999, p. 26. 

intențional-descriptive cu realul ce rezistă la experienţele noastre ca substrat. De aceea, 
criteriul concatenării logice a conceptelor în cadrul unor teorii este mult mai sever în ştiinţele 
natuii decât în cazul religiei sau politicii. 

Deoarece considerăm că domeniul imaginarului este unul extrem de larg — practic, 
suntem în permanență scufundați într-o veritabilă „maya” constituită din produsele 
imaginarului nostru atunci când investigăm realul şi ne construim realitatea — ni se pare 
obligatorie operarea unor distincţii în cadrul acestui domeniu. Considerăm aceste distincții 
obligatorii mai ales în ceea ce priveşte utilizarea termenului de imaginar în domeniul 
epistemologiei şi în cel al filosofiei ştiinţei. 

În ceea ce ne priveşte, plecăm de la premisa că toate produsele imaginarului sunt 
create cu ajutorul facultății psihice a imaginaţiei. Pe parcursul folosirii acesteia, fantezia şi 
inspirația (adesea iraționale) joacă un rol important. Dar credem că a utiliza imaginaţia liber şi 
a o utiliza — cel puţin la nivel intenţional — în limitele rațiunii, pentru a crea un tablou coerent 
al realităţii, sunt două activităţi distincte (chiar dacă înrudite) în multe privinţe. 

Numim, în consecință, imaginar descriptiv acel tip de imaginar care ia naştere în urma 
folosirii imaginaţiei în limitele raţiunii, pentru a descrie lumea. Prin intermediul acestui tip de 
imaginar, produsele imaginaţiei sunt combinate rațional pentru a descrie, pentru a modela o 
stare de fapt. Ne propunem, în cele ce urmează, să detaliem câteva aspecte care ni se par 
definitorii pentru circumscerierea conceptului de imaginar descriptiv şi pentru evidenţierea 
utilității lui în cadrul efortului de înţelegere a evoluţiilor conceptuale specifice diferitelor 
teorii ştiinţifice de-a lungul istoriei lor. 

Sintagma prin care este exprimat conceptul amintit reprezintă o alăturare a doi 
termeni. Prin imaginar, conceptul de imaginar descriptiv îşi trădează conexiunile cu aria mai 
largă a produselor acelei funcții a psihicului uman care este imaginaţia. Prin cuvântul 
descriptiv, conceptul se situează, pe de altă parte, în proximitatea conceptului carnapian de 
descripţie de stare, echivalent, de altfel, cu cel leibnitzian de /umi posibile, respectiv cu cel de 
stare de lucruri (state of affairs) din filosofia lui Wittgenstein. Conceptul este, aşadar, un 
hibrid, aflat la intersecția dintre două lumi: una a imaginaţiei umane, cealaltă a încercării cu iz 
epistemic de a descrie realitatea obiectivă (sau realul) într-un mod ordonat. 

Pentru a clarifica sensul conceptului propus şi a evidenția utilitatea lui, va trebui, în 
mod firesc, să detaliem pe rând cele două laturi ale sale. În ceea ce priveşte imaginarul, el 
împrumută imaginarului descriptiv toate dificultățile metodologice prezente în alcătuirea 
propriei sale istorii şi toate disputele care frământă în prezent comunitatea specialiştilor care 


şi-au făcut din el o temă de cercetare, imaginarului aparținându-i tot ceea ce se situează în 

afara realităţii concrete, incontestabile, a unei realităţi percepute fie direct, fie prin deducție 
logică sau experimentare ştiinţifică. 

Ca şi domeniul imaginarului propriu-zis, domeniul imaginarului descriptiv cuprinde 
ansamblul reprezentărilor care depăşesc limita impusă de constatările experienţei, el incluzând 
însă şi acele reprezentări care apar pe baza înlănţuirilor deductive autorizate pe baza 
experimentelor. Aceasta, deoarece imaginarul descriptiv se află în contact permanent cu ceea 
ce numim realitate obiectivă, el contribuind adesea la construirea de către noi a imaginii 
acestei realități. Şi cum ştiinţa este cea care ne ajută să împingem graniţele realităţii mult 
dincolo de cele ale simţurilor, se înţelege că imaginarul descriptiv se bucură de o încărcătură 
epistemologică aparte. Din aria de acoperire a imaginarului descriptiv sunt excluse 
reprezentările care nu pot fi concatenate logic într-o imagine a realului din perspectiva 
conştiinţei umane. Vedem astfel cum imaginarul descriptiv este nu numai mai larg decât cel 
clasic, fantastic, dar este şi unul extrem de selectiv. Conştiinţa cercetătorului, măcar la nivel 
intenţional, selectează conceptele descriptive în chiar etapa formării lor ca reprezentări cu 
pretenţii de veridicitate în raport cu lumea. Am denumit criteriul folosit în cadrul acestei 
selecţii criteriul concatenării logice. Vom reveni asupra acestuia, el diferenţiind net 
imaginarul descriptiv de imaginarul fantastic. 

Cu alte cuvinte, imaginarul descriptiv reprezintă aria acelor constructe mentale, 
concepte şi noţiuni care pot fi deduse sau nu pe baza experienţei, dar pe care le folosim pentru 
a înţelege structura ascunsă a realului şi pentru a ne construi o realitate, adică o imagine 
“dinspre noi” a acestuia (a realului). Vom distinge, cu alte cuvinte, între imaginarul descriptiv 
şi imaginarul fantastic. Primul are o încărcătură epistemică, cuprinzând, de exemplu, noţiuni 
ca: punct material, câmp, limită (în sens matematic), dualitatea corpuscul-undă, continuum 
spaţiu-timp etc. Aflat în contact cu realitatea la a cărei re-construcție conceptuală participă, el 
este supus testării după un criteriu de ordin pragmatic şi are o istorie şi o evoluție dinamică în 
timp. La rândul său, imaginarul fantastic este populat de teme constante” (Le Goff) sau chiar 
de arhetipuri (Durand). Ca şi imaginarul propriu-zis, în care este inclus de altfel, are o 
evoluție mai puţin dinamică în timp (contestată chiar de unii), cuprinzând noțiuni fără 
corespondent fizic de tipul: cal cu aripi, inorog, balaur cu şapte capete, sfinxul cu cap de 


femeie, aripi de vultur şi trup de leu etc. 


! Lucian, Boia, Pentru o istorie a imaginarului, Bucureşti, Editura Humanitas, 2000, p. 12. 
? Jacques „Le Goff, (coord); Chartier, Roger; Revel, Jacques, La Nouvelle Histoire, Paris, Editions Retz, 1978, p. 

Aşa cum am mai spus, un criteriu distinct pe baza căruia sunt triate prodsele 
imaginarului descriptiv înainte de a fi învestite cu autoritate epistemică în descrierea realului 
îl reprezintă criteriul concatenării descriptive a reprezentărilor. Acesta nu se reduce la 
combinarea logică a reprezentărilor în cadrul unui sistem ale cărui relaţii între părțile 
componente sunt izomorfe relaţiilor între componentele obiectului real decelabile şi 
asignabile cauzal de către conştiinţă. Deoarece „concatenare” înseamnă în mod obşnuit 
„alăturare”, dorim să facem precizarea că ceea ce vom înţelege în continuare prin concatenare 
descriptivă nu se reduce la o simplă alăturare a conceptelor în cadrul unei teorii ştiinţifice. 
Criteriul concatenării descriptive presupune ca fiecare concept cu pretenţii descriptive din 
cadrul unei teorii să se potrivească în cadrul mozaicului conceptual al respectivei teorii într-o 
manieră care să nu lase „locuri libere” în tabloul realului pe care respectiva teorie aspiră să-l 
construiască. Aceasta presupune o anumită rigurozitate cu privire la relaţiile logice existente 
între respectivul concept şi alte concepte de bază ale teoriei, rigurozitate care se răsfrânge 
direct în modul de configurare a conceptului nou introdus, fiind una dintre trăsăturile esenţiale 
ale discursului ştiinţific ce îl diferențiază pe acesta de alte tipuri de discurs. Nu putem concepe 
oricum inducția electro-magnetică, de exemplu. Trebuie să o facem în aşa fel, încât conceptul 
respectiv să fie compatibil cu conceptele de câmp, potenţial, energie etc. Dar, nu de puţine 
ori, gândirea umană trebuie să-şi depăşească graniţele specificităţii logice pentru a putea 
reprezenta eficient realul. Este cazul unor ipoteze precum ipoteza cuantică a lui Planck, cea 
relativistă a lui Einstein sau cea complementaristă a lui Bohr. 

Pentru a caracteriza dinamica reprezentărilor descriptive din fizica contemporană, 
mărirea treptată a gradului lor de abstractizare, considerăm oportună introducerea noţiunii de 
grad de vizualitate al unei teorii ştiinţifice. Dacă reprezentările fizicii aristotelice erau 
eminamente calitativ-senzoriale, dacă cele ale fizicii galileiene făceau primul pas spre 
cantitativism matematic fără a-şi pierde prea mult din senzorialitate, odată cu fizica 
contemporană se poate vorbi de o depăşire a senzorialităţii reprezentărilor. Diminuarea 
gradului de vizualitate al teoriilor poate fi uşor observată şi dacă comparăm, de exemplu, 
paginile din Pricipiile matematice ale filosofiei naturale a lui Newton cu un manual actual de 
mecanică analitică. 

De fapt, în istoria fizicii pot fi identificaţi cei care, prin rafinarea aparatului matematic, 
au contribuit la diminuarea gradului de vizualitate al teoriilor fizicii. Şirul poate porni de la 
Descartes, trecând apoi prin Lagrange, Hamilton, Maxwell etc. Totuşi, tendinţele de 
algebrizare au fost uneori intercalate de geometrizări rafinate, cum poate fi considerată teoria 


suprafeţelor a lui Gauss, aplicată cu succes la fenomenele legate de câmpurile electric şi 

magnetic. Ceea ce ni se pare însă important este faptul că astfel de schimbări nu au fost 
iniţiate în primul rând din raţiuni de ordin religios, cum crede Ioan Petru Culianu’, sau estetic, 
cum susține Mihai Spăriosu. Motorul schimbării l-a constituit nevoia de eficienţă descriptivă 
a sistemelor de reprezentări în raport cu realul, eficienţă care este în aceeaşi măsură predictivă 
şi verificabilă experimental. 

Teoria Relativității, de exemplu, a reprezentat primul pas spre o fizică a ecuaţiilor non- 
figurative care descriu legile naturii într-o manieră pur analitică. Totuşi, ea îşi păstrează 
caracterul nealterat de teorie geometrică, mai ales în ceea ce priveşte gravitația. La aceasta 
contribuie şi caracterul determinist clasic al teoriei. Conceptele cu caracter vizual nu lipsesc, 
de la spaţiu-timpul 4-dimensional de tip Minkowski şi până la cosmologia expansionistă 
contemporană derivată din Relativitatea Generală. Fără a mai vorbi de sistemele de referinţă 
şi de tensori, fără de care relativitatea ar fi de neconceput. Dar tot ceea ce trimite la vizual în 
cadrul teoriei relativiste are un pronunţat caracter structural, fiind mereu dublat de aspectul 
analitic. De asemenea, distanţarea faţă de senzorialitatea simțului comun se face simțită prin 
caracterul matematic abstract al reprezentărilor. Iată de ce am numit imaginarul descriptiv al 
acestei teorii imaginar descriptiv structural. 

Nu putem trece cu vederea faptul că structurile spaţiu-timpului sunt cele influențate de 
câmpul gravitațional şi că tot ele determină, în viziunea lui Einstein, traiectoriile curbate ale 
unor corpuri în apropierea unei mase gravitaționale mari. Reprezentarea nu mai este, în acest 
caz, un dat senzorial în sensul psihologiei clasice, ci un construct inteligibil cu caracter 
structural. 

Odată cu mecanica cuantică, îndepărtarea de senzorial a reprezentărilor ştiinţifice 
descriptive atinge un nou nivel. Şi aceasta fără a se întrezări un capăt al drumului în privinţa 
abstractizării. Spaţiul fazelor sau spaţiul configuraţiilor păstrează caracterul structural al 
reprezentărilor din relativitate, dar adaugă caracterul intrinsec probabilist al mecanicii 
cuantice. Aşa cum observa şi Bernard D'Espagnat, fiecare fizician este un kantian 
inconsecvent, în măsura în care înţelege limitele valabilităţii reprezentărilor descriptive în 
raport cu realul, dar continuă să contribuie optimist la perfecţionarea lor în vederea apropierii 
de adevărul ştiinţific, contribuind adică la „desţelenirea” realului în limitele interacțiunii 
dintre conştiinţa umană şi acesta. Totodată, se constată o evidenţiere din ce în ce mai 
pregnantă al caracterului provizoriu al veridicităţii ontologic-descriptive cu care sunt învestite 


ficţiunile. Multe dintre ele au o existență îndelungată de ficțiuni matematice în fizica 


! loan Petru Culianu, Eros şi magie în Renaștere, Bucureşti, Editura Nemira, 1994, p. 29. 

contemporană, până ce apariţia lor în scenariile descriptive este cât de cât justificată 
experimental. ” Exemplele tahionilor, quarcilor, stringurilor” sau branelor 12-dimensionale ni 
se par suficient de grăitoare în această privinţă. 

Bineînţeles, matricea generativă a reprezentărilor descriptive la adresa naturii a fost 
pentru mult timp senzorialitatea umană. Marele salt pe care l-au făcut, în general, 
reprezentările din fizica contemporană a fost trecerea de la senzorialitatea intuitivă la 
structuralitatea abstractă. Dincolo de apariția fizicii principiilor sau de apariția 
probabilismului intrinsec al mecanicii cuantice, trecerea de la o structurare senzorială a 
reprezentării la una analitică este cea mai importantă schimbare survenită în planul 
imaginarului descriptiv al secolului al XX-lea. Această transformare a antrenat după ea şi 
trecerea de la o „vizualitate” senzorială calitativă a reprezentărilor la o „vizualitate” 
convenţională cantitativă a reprezentărilor. 

Pentru a da un exemplu, este suficient să comparăm reprezentarea de către Faraday a 
liniilor de câmp magnetic sub forma unor cordoane de cauciuc şi modelarea computaţională a 
unei distribuții de câmp magnetic sub forma unor puncte a căror culoare variază în funcție de 
intensitatea câmpului în fiecare punct, sau de intensitatea unuia dintre parametrii câmpului în 
punctul respectiv. Un alt indiciu asupra trecerii de la o vizualitate senzorială sau figurativă la 
una structurală în cadrul discursului ştiinţific îl reprezintă diferenţele radicale dintre fizica lui 
Newton şi cea a lui Heisenberg, de exemplu. Mecanica lui Newton” este în esență un discurs 
geometric, în timp ce ecuaţiile sunt pentru Heisenberg” limbajul preferat. Amândoi au căutat 
legile naturii, dar stilul de exprimare a acestora diferă foarte mult la cei doi.” 

În ceea ce priveşte sensul celui de al doilea constituent al expresiei imaginar 
descriptiv, vom încerca să-l explicităm detaliind într-o oarecare măsură proveniența şi sensul 
termenului descriptiv. Descriptiv provine de la descripţie de stare — concept folosit de Rudolf 
Carnap în lucrarea Semnificație şi necesitate. Un studiu de semantică şi logică modală (1947). 
Carnap recunoaşte influenţa pe care a avut-o asupra sa în aceste chestiuni Ludwig 
Wittgenstein” , creatorul conceptului de „stare de lucruri”. Pentru Carnap, o descripţie de 


stare este „o clasă de propoziţii din [limbajul] S1 care conţine pentru orice propoziție atomară 


! Oskar, Becker, Fundamentele matematicii, Bucureşti, Editura Ştiinţifică, 1968, p. 60. 

? Gheorghe,Zet, Supersimetria şi teoria stringurilor, Iaşi, Editura CERMI, 2001, p. 63. 

°? Isaac, Newton, Principiile matematice ale filozofiei naturale, Bucureşti, Editura Academiei, 1956, p. 163. 

* Werner, Heisenberg, Imaginea naturii în fizica contemporană, Bucureşti, Editura All, 2001, p. 54. 

5 Werner, Heisenberg, Phyisics and Philosophy: The Revolution in Modern Science, New York, Prometheus 
Books, 1999, p. 18. 

* Michael, Dummett, Originile filosofiei analitice, Cluj Napoca, Editura Dacia, 2004, p. 17. 

7 Rudolf, Carnap, Semnificație şi necesitate. Un studiu de semantică şi logică modală, Cluj, Editura Dacia, 1972, 
p. 52. 

sau această propoziţie, sau negația ei, dar nu pe amândouă, şi nu conţine alte propoziţii”. 
Fiind similar cu conceptul leibnitzian de „lumi posibile” şi cu cel de „stări de lucruri” („state 
of affairs”) al lui Wittgenstein, conceptul de descripţie de stare „dă evident o completă 
descriere a stării posibile a universului indivizilor cu privire la toate proprietăţile şi relațiile 
exprimate de predicatele sistemului”. În limbaj comun, o descripţie de stare este descrierea 
unui fragment din lumea reală făcută cu ajutorul limbajului S1, care este privit ca un sistem de 
semne. Plecând de aici, imaginarul descriptiv, spre deosebire de imaginarul simplu, este 
alcătuit din acele produse ale imaginaţiei umane care ne ajută să descriem relaţiile dintre 
obiectele care fac parte din lumea reală. 

Odată lansat termenul, Carnap consideră că „pot fi stabilite cu uşurinţă regulile 
semantice care determină pentru orice propoziţie din S1 dacă are loc sau nu într-o descripție 
de stare dată. Faptul că o propoziţie are loc într-o descripţie de stare înseamnă, în termeni 
tehnici, că ea ar fi adevărată dacă descripţia de stare (adică toate propoziţiile care-i aparţin) ar 
fi adevărată”?. Descripţia de stare se constituie, aşadar, ca o colecţie de propoziţii care, la 
rândul lor, descriu relaţii sau proprietăţi ale obiectelor înfăţişate de către descripţia de stare. În 
cadrul unei descripţii de stare nu poate apărea şi o propoziţie atomară şi negația ei, aceasta 
fiind o consecinţă directă a faptului că nici un obiect pe care descripţia de stare îl înfăţişează 
nu poate conţine şi o proprietate şi negația ei. Evident, teoria descripţiilor are o ampliudine 
mult mai mare, la ea aducându-și contribuţia, pe lângă Carnap, personalităţi de talia lui Frege, 
Russell sau, mai recent, Strawson.’ 

Deocamdată, deoarece „descripţia de stare” este identică cu „starea de lucruri”, vom 
recurge la textul Tractatus-ului lui Wittgenstein pentru a evidenția detaliile acestui concept. 
Dat fiind că „lumea este tot ce se petrece, [adică] totalitatea faptelor, nu a obiectelor” pentru 


orice gândire ce încearcă să o descrie coerent, „totalitatea faptelor determină ce se petrece şi, 


! Rudolf, Carnap, op. cit., p. 52. 

? Rudolf, Carnap, op. cit., p. 52. 

? Pentru mai multă claritate, iată cele trei definiții luate în discuţie în cadrul lucrării de față: Imaginarul 
reprezintă ansamblul reprezentărilor care depăşesc limita impusă de constatările experienței şi de înlănțuirile 
deductive autorizate de aceasta. Imaginarul ştiinţific reprezintă ansamblul reprezentărilor ştiinţifice care 
depăşesc limita impusă de constatările experienţei, dar care implică şi înlănţuirile deductive autorizate de 
aceasta. În cazul său, criteriul concatenării reprezentărilor este unul esenţial şi selectiv. Imaginarul descriptiv 
reprezintă ansamblul reprezentărilor ce se referă în mod expres la descrierea realului, care depăşesc limita 
impusă de constatările experienţei şi care implică uneori înlănţuirile deductive autorizate de aceasta. 

* Rudolf, Carnap, Semnificație şi necesitate. Un studiu de semantică şi logică modală, Cluj, Editura Dacia, 1972, 
p. 52. 

1 NN: A M 
de asemenea, tot ce nu se petrece” . „Ceea ce se petrece, faptul, constituie existența stărilor de 


2. Pentru orice 


lucruri”, care, la rândul lor, sunt „combinaţii de obiecte (lucruri, entităţi) 
obiect din lume „este esenţial să poată fi partea constitutivă a unei stări de lucruri”. 
Wittgenstein, într-o manieră asemănătoare cu a lui Carnap, vrea să sugereze faptul că lumea 
apare, pentru orice conştiinţă care o investighează cu mijloace logice, drept o încrengătură de 
structuri a căror organizare se străduieşte să o înțeleagă mintea umană“. Idealul oricărui 
demers ştiinţific este acela de a cunoaşte cât mai complet structura lumii, adică de a cunoaşte 
toate posibilităţile de organizare a obiectelor în stări de lucruri. În limbaj leibnitzian, aceasta 
ar echivala cu atingerea acelui punct de vedere asupra lumii care este rezervat exclusiv 
Divinităţii şi din care se pot cunoaşte toate posibilitățile de combinare prezente şi viitoare ale 
monadelor din componenţa lumii. 

Dorim, în acest context, să facem observaţia că ştiinţele naturii nu lucrează niciodată 
cu realul propriu-zis, cu realul în sens de nivel ontic. Ele pot forma o imagine despre acea 
felie de real ce rezistă la experienţele noastre, construind o realitate. La rândul său, 
investigarea părţii accesibile a realului presupune lucrul cu imagini ale acesteia, folosite pe 
post de interfeţe între logica umană şi realul decelabil din perspectiva conştiinţei. Ştiinţele 
naturii “îmbibă” imaginea despre real cu constructe descriptiv-imaginare legate de cum ar 
putea fi aceasta structurată. Este vehiculat, aşadar, un posibil cu tentă umană la adresa naturii. 
Verificările lui repetate îl schimbă până când semnalele de inadvertenţă ce vin din direcția 
realului se împuţinează sau, cel puţin, devin nedetectabile pentru logica umană. În urma 
acestui proces, însăşi realitatea — ca imagine a realului - se “transformă” pentru noi, 
dezvăluindu-ne încă o porţiune de real, constituindu-se într-o interfaţă din ce în ce mai 
eficientă de semnificare structurală a realului. Limbajul folosit pentru alcătuirea coerentă a 
acestei interfeţe presupune atribuirea unor semnificaţii arbitrare, cerute de logica umană, 
anumitor caracteristici ale realului decelabile din perspectiva conştiinţei. Vom numi acest 
proces asienarea selectivă a realului. 

În ceea ce îl priveşte, nici experimentul fizic nu poate avea loc în lipsa conceptelor ce 
populează imaginarul descriptiv al cercetătorului. Fie că este vorba de ficțiuni de o falsitate 


controlată (utilă în procesul de modelare a realităţii — cum ar fi noţiunea de punct material din 


mecanica newtoniană, ce nu are dimensiune dar continuă să aibă masă), fie că este vorba de 


! Ludwig, Wittgenstein, op. cit., p. 37. 

? Ibidem, p. 37. 

? Ibidem, p. 37. 

* Donna, Summerfield, Fitting versus tracking: Wittgentein on representation, în The Cambridge Companion to 
Wittgenstein (Sluga, Hans & Stern, David, editori), New York, Cambridge University Press, 1996, p. 110. 

simple ipoteze, ele creează cadrul conceptual pentru desfăşurarea experimentului care este, 
din acest punct de vedere, un mod de forţare controlată a realităţii, în ideea de a-i testa 
structura. 

Dat fiind că în urma lui se modifică pentru om chiar raportarea la real, putem spune că 
momentul experimentului este unul de suprapunere forţată a celor trei straturi: stratul imaginii 
despre realitate, stratul realităţii şi stratul realului. El reprezintă, de asemenea, - în limbaj 
popperian — un moment şi un spaţiu de suprapunere a celor trei lumi: lumea fizică, lumea 
produselor minţii umane şi lumea stărilor acestei minţi. Ar mai trebui adăugat că, raportat la 
real, experimentul fizic este un eveniment punctual. Aceasta înseamnă că, deşi cu ajutorul 
inducției ştiinţifice poate fi realizată o “plasă” de concepte care să formeze o imagine despre 
realitate, aceasta nu poate fi verificată în ansamblu”, iar confirmarea ei până în straturile 
profunde ale realului are un caracter cu totul aleatoriu şi episodic. 

Faptul că multe dintre conceptele descriptiv-imaginare (în speţă, ficţiunile) sunt 
contradictorii trebuie văzut ca o dovadă că, dincolo de optimismul său, rațiunea umană nu se 
„potriveşte”, în marea majoritate a cazurilor, cu structura realității pe care o investighează. 
Cercetarea acesteia din urmă sileşte raţiunea să iasă din ea însăşi, din tiparele confortului său 
formal, asumându-și tocmai contradicția. 

Dorind să descifreze lumea, „construită” după legi diferite de cele ale minţii umane (în 
sensul larg al termenului, care include şi cogniţia), gândirea umană “împrumută” acesteia 
ceva din “codul” ei constitutiv prin intermediul imaginarului descriptiv. Dar, pentru că 
produsele imaginarului descriptiv apar în urma unor experimentări şi adaptări anterioare ale 
altor produse ale imaginarului descriptiv, putem spune că imaginarul descriptiv reprezintă şi 
efortul minţii umane de a-şi adapta “codul” — dacă nu pe cel propriu, măcar pe cel de transfer 
faţă de realitate — la realitatea pe care vrea s-o descifreze, “îmbibând-o” cu elemente familiare 
ei. 

Nu dorim să încheiem referirile la legătura dintre imaginarul descriptiv şi descripția de 
stare în accepţiune carnapiană fără a menţiona şi un alt domeniu de „contact” al lor. Este 
vorba de teoria probabilităților şi de aplicarea ei la una dintre cele mai importante teorii 
ştiinţifice recente: Mecanica Cuantică. Caracterul probabilist intrinsec al Mecanicii Cuantice 
este o chestiune mult discutată în frământata istorie contemporană a fizicii. Probabilismul 
descrierilor cuantice nu este unul clasic, adică nu este o simplă strategie de aproximare a stării 


unui sistem cu foarte multe părţi componente — cum ar fi, de exemplu, un gaz — , strategie prin 


! Karl, R. Popper, Cunoaşterea şi problema raportului corp-minte, Editura Trei, Bucureşti, 1997, p. 68. 
? John, D. Barrow, Despre imposibilitate : limitele ştiinţei şi ştiinţa limitelor, Editura Tehnică, Bucureşti, 1999. 

intermediul căreia mintea umană să poată modela conceptual caracteristicile fizice ale 
sistemului. Aşadar, probabilismul cuantic nu este de tip Boltzmann, ci unul cu totul diferit. 
Este vorba de faptul că înseşi procesele cuantice au un caracter probabilist, nu doar descrierea 
lor. Caracterul probabilist al unui proces de dezintegrare radioactivă este, probabil, unul dintre 
cele mai clare exemople în acest sens. Prin urmare, limitele de precizie ale descrierii unui 
astfel de proces în cadrul teoriei sunt foarte clar stabilite de către Principiul de Indeterminare 
al lui Heisenberg. Tocmai incompatibilitatea dintre acest probabilism intrinsec şi 
determinismul Relativității l-a făcut pe Einstein să pună la îndoială caracterul complet a 
Teoriei Cuantice. Imaginarul descriptiv poate fi folosit cu succes în a cerceta ce fel de 
descripţie este Teoria Cuantică, mai ales dacă ne gândim că descripția de stare şi descripția 
structurală au fost concepute de Carnap în directă legătură cu Teoria Probabilităţilor. 

Probabilitatea logică se poate defini, în viziunea lui Carnap, cu ajutorul unei funcții 
c(h,e), a cărei valoare depinde în întregime de relaţiile logice dintre h şi e şi ale cărei 
proprietăţi reflectă suficient diferitele aspecte ale explicandum-ului. Analiza acestui concept 
stă la baza oricărei teorii a probabilității, pentru Carnap. Construcţia axiomatică se efectuează 
în cadrul unui limbaj cu o structură sintactică precis specificată şi care conţine un număr finit 
de predicate. Mai întâi, se face apel la un limbaj care conţine un număr finit de indivizi, 
pentru cazul general făcându-se trecerea la limită. În acest context, descripţia de stare este o 
propoziție care indică modul cum se distribuie predicatele între indivizi. La rândul ei, 
descripţia de structură caracterizează ceea ce este comun în descripţiile de stare izomorfe. Mai 
concret, ea constă „în disjungerea descripţiilor de stare izomorfe cu o descriere de stare dată. 
Aria logică a unei afirmaţii este clasa descripțiilor de stare în care ea este adevărată. Dăm mai 
întâi o funcție de măsurare pe descripțiile de stare: este o funcţie care face ca fiecărei 
descripţii de stare să-i corespundă un număr real cuprins între 0 şi 1. Putem defini atunci o 
măsură a ariei unei propoziţii: este o funcție care face ca fiecărei prepoziţii necontradictorii 
să-i corespundă suma măsurilor descripţiilor de stare în care această propoziţie este adevărată 
(şi care atribuie valoarea 0 propoziţilor contradictorii).” l 

Este uşor de observat că rolul pe care îl joacă descripția de stare în teoria despre 
probabilității a lui Carnap? ne uşurează aplicarea criteriilor imaginarului descriptiv 
(concatenativitatea reprezentărilor şi structuralitatea lor) la conceptele ficționale folosite într-o 


teorie intrinsec-probabilistă cum este — cel puțin în interpretarea clasică dezvoltată de Roland 


! Jean, Ladrière, Probabilitatea în logică şi matematică, în Lecourt, Dominique (coord.), Dicționar de istoria şi 
filosofia ştiinţelor, Editura Polirom, Iaşi, 2005, p. 1108. 
? Rudolf, Carnap, Philosophical Foundations of Physics, Basic Books, Inc., New York, 1966, p. 34. 

Omnés — Mecanica Cuantică. Aceasta, deoarece multe dintre propoziţiile cu caracter 
descriptiv din componenţa sa ne spun cum ar putea să evolueze realul, sau cum ar fi mai 
probabil să o facă, iar ceea ce se urmăreşte este ca valoarea lor de adevăr (ca descripţii) în 
cadrul teoriei să fie mai aproape de 1 (adevărat) decât de 0 (fals). În acest context, dinamica 
reprezentărilor descriptive şi a rolului lor în cadrul discursului Mecanicii Cuantice poate fi 
investigată destul de eficient şi cu destulă supleţe folosind conceptul de imaginar descriptiv, 
luînd în calcul că imaginarul descriptiv al oricărei teorii fizice este în continuă evoluţie. 

La prima vedere, prin cele două rădăcini ale sale, imaginarul descriptiv nu pare să aibă 
nimic de-a face cu realismul. Pe de o parte, imaginarul a fost multă vreme opus la tot ceea ce 
ținea, într-un fel sau altul, de realitatea obiectivă. S-a spus chiar că el ar constitui o realitate 
paralelă cu prima. Pe de altă parte, creatorul conceptului de „descripţie de stare” (Carnap) şi 
mentorul său în această privinţă (Wittgenstein), au ocolit problema realităţii”, considerând-o o 
pseudo-problemă. Carnap este chiar catalogat ca fiind adeptul unui „idealism gnoseologic”?. 
Aceasta nu înseamnă că imaginarul descriptiv, prin încărcătura sa epistemică, nu poate juca 
un rol în raport cu paleta extrem de diversă a realismelor. Momentan, dorim doar să facem 
precizarea că termenul de imaginar descriptiv este compatibil cu toate poziţiile acelora care 
acceptă existenţa unei realităţi exterioare conştiinţei umane. Rolul lui devine însă important 
mai ales pentru aceia care pleacă de la premisa că gândirea umană nu se potriveşte cu 
realitatea pe care o investighează, ea „invățând” limba realităţii prin intermediul 
imaginarului descriptiv. 

Ajungem acum la unul dintre aspectele esenţiale pentru statutul epistemologic al 
imaginarului descriptiv. Deşi anterior lui Kant, Solomon Maimon pare că rezumă concluziile 
filosofiei kantiene atunci când afirmă că numai cunoaşterea simbolică este posibilă. Termenul 
de cunoaştere simbolică a fost introdus de Leibnitz, fiind intens folosit în cadrul cercetărilor 
logice din secolul al XVIII-lea. Dar tocmai pe tărâmul cercetării proprietăților stranii şi 
contradictorii ale particulelor elementare apar o serie de noţiuni al căror sens strict pare să se 
limiteze — din varii considerente — la orizontul folosirii lor în cadrul unui formalism 
matematic, transformându-le în ingrediente ale unei cunoaşteri de tip simbolic. Ele spun 
lucruri extrem de profunde despre structura realităţii, respectivele informaţii fiind totuşi doar 


concluzii interpretative desprinse din „comportamentul” acestor elemente în cadrul 


! Morris „Weitz (editor), Twentieth-Century Philosophy: The Analytic Tradition, New York, The Free Press, 
1968, p. 47. 

de semantică şi logică modală.( Rudolf Carnap), Cluj, Editura Dacia, 1972, p. 21. 

formalismului. Astfel de noţiuni pot fi privite ca făcând parte dintr-o cunoaştere simbolică! 
(în sens matematic) a lumii, singura posibilă şi în sens kantian. Chestiunea care ne interesează 
aici este legată de rolul pe care imaginarul descriptiv îl joacă în construirea pe baza unor 
asemenea informaţii a unei descripții de stare , a unei descrieri — coerente, potrivit logicii 
noastre — a lumii. 

Kant nu a fost singur pe acest drum spinos de evidenţiere a aspectului simbolic al 
cunoaşterii umane. Johann Heinrich Lambert, celebru matematician, astronom şi filosof, poate 
fi considerat un succesor al lui Maimon şi un precursor al lui Kant în această privinţă. Potrivit 
Organon-ului său apărut la Leipzig în 1764, întreaga gândire discursivă este simbolică din 
două puncte de vedere: în primul rând, în măsura în care ea operează cu simboluri, în sens 
matematic; în al doilea rând, în măsura în care întreaga cunoaştere astfel dobândită nu 
reprezintă decât o comparaţie, o imagine sau o contraparte a realităţii, dar care nu ne permite 
o cunoaştere a realităţii în sine, sau cel puţin nu într-o formă adecvată. O înţelegere a realităţii 
într-o formă adecvată ne conduce la conceptul de cunoaştere intuitivă sau percepție 
intelectuală, cu alte cuvinte, ne readuce la un concept ficțional cu valoare metodologică, dar 
nu şi obiectivă. Neokantianul Hans Vaihinger consideră că, “dacă ar fi fost urmată această 
cale, concluziile lui Kant s-ar fi păstrat în puritatea lor. Dar perseverând în nişte dogme 
raționaliste sterile, marele filosof şi-a pus în primejdie propriile descoperiri epocale, sortindu- 
le astfel uitării.” 

Nu trebuie să mire, aşadar, că pendularea între descoperirea fundamentului fictiv al 
categoriilor şi reîntoarcerea la unele dogme raţionaliste o regăsim şi în prezentarea făcută de 
Ion Petrovici filosofiei kantiene, unde marele profesor ieşean observă că, potrivit lui Kant, 
“[...] categoriile nu sunt decât mijloace constante cu ajutorul cărora conştiinţa în genere 
unifică diversitatea din intuițiile sensibile pentru a constitui obiecte inteligibile, susceptibile 
de a fi gândite”, dar că, potrivit aceluiaşi Kant, “lumea inserată în categoriile noastre este o 


7? >4 


lume obiectivă şi universal valabilă” . Dat fiind faptul că, potrivit lui Kant, este imposibil să 


. A . . . . . 5 
exercităm vreun control în ce priveşte potrivirea cunoştinţelor noastre cu obiectele reale”, 
“atunci când categoriile sunt considerate drept ficțiuni analogice, întreaga teorie a cunoaşterii 


capătă o nouă înfăţişare. Ele sunt mai apoi recunoscute ca fiind simple construcții 


! Peter, Achinstein, Law and Explanation - an essay in the philosophy of science, University Press, Oxford, 
1971, p. 63. 

2 Hans, Vaihinger, Filosofia lui “Ca şi cum”, Editura Nemira, Bucureşti, 2001, p. 84. 

? Hans, Vaihinger, op. cit., p. 84. 

reprezentaţionale, având ca scop apercepţia a ceea ce este dat. Obiectele care posedă atribute, 
cauzele care acţionează, toate au o natură mitică. 

Nu putem spune decât că fenomenele obiective pot fi considerate ca şi cum s-ar 
comporta într-un fel sau altul, şi că nu există nici un fel de justificare pentru a adopta vreo 
atitudine dogmatică şi a schimba acest “ca şi cum” în “aceasta” sau în “aceea”. !” Ori tocmai 
acest lucru pare tentat să-l facă Kant atunci când spune că “adevărul şi eroarea nu privesc 
decât întrebuinţarea reprezentărilor sensibile de către intelect, nu şi originea lor”, sau când 
propune un criteriu al adevărului care ar fi (după cuvintele lui Ion Petrovici) “acordul unei 
cunoaşteri cu legile generale şi formale ale intelectului, condiție mai mult negativă, sau cu o 
formulă mai cuprinzătoare ar fi coincidarea conştiinţei individuale, cu acea conştiinţă în 
genere, impersonală şi creatoare de obiectivitate”. Kant nu merge până la capăt pe acest 
drum, dar unii din continuatorii lui o fac. Despre ei, Vaihinger spune că “de îndată ce aceste 
analogii [categoriile] sunt interpretate ca nişte ipoteze, obținem toate acele sisteme ale 
teologiei şi filosofiei al căror obiect îl constituie explicarea contradicţiilor astfel generate”. 

Pe terenul disputelor cu privire la natura materiei şi a atributelor sale, în cadrul 
discursului ştiinţific, confuzia dintre ceea ce Vaihinger numeşte ficțiuni analogice şi ipoteze 
ne face să trasăm, prin conceptele noastre pe care le adoptăm, limite care, de fapt, nu există în 
natură. Tratarea fără discernământ a ficțiunilor analogice folosite în diversele ştiinţe drept 
analogii reale duce la greşeala de a deduce din ele legi care, ulterior, sunt substituite realităţii, 
fără a fi supuse unei analize critice. Interesant este faptul că aplicarea unei ficțiuni se poate 
baza, în parte, pe adevăr, în parte, pe eroare asumată conştient. Trebuie, aşadar, făcută 
distincţia între analogii reale, în cazul cărora descoperirile se fac prin inducţie şi ipoteză, şi 
analogii ficționale, datorate exclusiv unei metode cu caracter subiectiv. 

Pentru a concluziona, vom remarca că cea mai mare problemă a produselor 
imaginarului descriptiv o constituie, în contextul de mai sus, adaptarea structural- 
reprezentațională la caracteristicile realului decelabile de către conştiinţă în condițiile păstrării 
identităţii de sine a acesteia (în sens de logicitate umană constitutivă). Dar, în ultimul timp, 
conştiinţa cercetătorului se „recunoaşte” pe sine tot mai rar, deoarece ea restructurează chiar 
realul în raport cu care îşi creează tiparele descriptive, aşa cum se întâmplă în Mecanica 
Cuantică. Tensiunea majoră apare astfel între limitele atribuirii de veridicitate ontologică unor 
i Hans, Vaihinger, Filosofia lui “Ca şi cum”, Editura Nemira, Bucureşti, 2001, p. 84. 

? Immanuel, Kant, Prolegomene la orice metafizică viitoare care se va putea înfățișa ca ştiinţă, trad. 
M.Antoniade, Bucureşti, 1924, p. 67 
? Ion, Petrovici, Douăsprezece prelegeri universitare despre ImmanuelKant, Editura Agora, Iaşi, 1994, p. 145- 


146. 
* Hans, Vaihinger, op. cit., p. 84. 

constructe ficționale descriptive şi limitele realului decelabil (observabil şi semnificabil de 


către conştiinţă cu diferite grade de succes) şi parţial inteligibil pentru conştiinţă. 


Regulile după care evoluează în acest caz imaginarul descriptiv sunt cu totul opuse 
regulilor imaginarului fantastic. Imaginarul descriptiv ştiinţific ajută conştiinţa să descopere şi 
să înțeleagă (simulând sau modelând uneori) limitele a ceea ce este posibil în planul realului 


observabil. 


Extrem de frecvent, conştiinţa cercetătorului descoperă fenomene naturale imposibile 
sau de neînchipuit ca structuri cauzale, în primă instanţă. Abia ulterior, printr-un efort de 
factură imaginativ-descriptivă, ea reuşeşte să-şi explice ceea ce cataloga inițial drept absurd 
sau contradictoriu. După mai multe încercări, cu ajutorul imaginarului descriptiv, ea reuşeşte 
să elaboreze un model cauzal al fenomenelor sau proprietăților realului nou descoperite . 
Iniţial, noul model intră în coliziune cu unele principii de bază ale structurării explicațiilor 
cauzale la adresa realului pe care le elaborase conştinţa cercetătorului anterior şi cu care se 
identificase. Ulterior, ea învaţă să-şi extindă limitele a ceea ce considera sau înţelegea ca fiind 
posibil în planul realului. Imaginarul descriptiv ajută conştiinţa să se regăsească pe sine în 
noua viziune pe care a căpătat-o despre real şi despre sine ca parte a acestuia, în vreme ce 
imaginarul fantastic, dimpotrivă, ajută conştiinţa să înglobeze realul într-un scenariu ale cărui 
„limite de posibil” sunt mai largi decât cele ale realului. La rândul său, şi imaginarul 
descriptiv poate crea uneori fantasme sau scenarii luxuriante, dar ele sunt triate sever, pentru 


că trebuie să fie eficiente în sens descriptiv în raport cu realul. 


De cele mai multe ori, ceea ce experimentul ne dezvăluie despre structura realului este 
privit la început ca imposibil’, pentru ca, ulterior, „ieşirea” conştiinţei din vechile sale matrici 
conceptuale să permită tolerarea de către aceasta a stranietăţii abia descoperite a realului. 
Alteori, tocmai „inventarea” unui scenariu conceptual nou, aparent detaşat de experienţă, face 
posibilă identificarea şi observarea unor noi detalii empirice a căror existenţă era bănuită 


(considerată probabilă) sau doar acceptată ca logic-posibilă inițial. 


În încheiere, dorim să remarcăm dificultatea de a identifica propriu-zis categoriile 
imaginarului descriptiv, cel puţin într-o manieră sistematică, motivul constituindu-l tocmai 
imensa diversitate a modalităților de conceptualizare a realului din partea fizicienilor. Totuşi, 
credem că „lecturarea” dinamicii reprezentărilor ştiinţifice cu ajutorul conceptului de 


imaginar descriptiv şi conferirea unei poziţii centrale descripției de stare în cadrul acestui 


l Ilya, Prigogine,; Isabelle,Stengers, Noua alianță: Metamorfoza științei, Editura Politică, București, 1984, p. 72. 

demers ar putea uşura evitarea anumitor confuzii în ceea ce priveşte limitele utilizării funcției 


imaginative în cadrul discursului specific ştiinţelor naturii. 

CONCEPTE DEONTOLOGICE FUNDAMENTALE 


Elena Puha, Brânduşa Gorea 


Precizări preliminare 

Atingerea obiectivului studiului de față, prezentarea specificului categoriilor 
fundamentale ale deontologiei, nu poate fi atins fără precizarea prealabilă a modului în care 
definim domeniul şi a locului pe care-l deţine în cadrul preocupărilor teoretice şi practice 
actuale. 

De câţiva ani buni, deontologia este omniprezentă. O invocăm în discuţiile curente, în 
dezbateri intelectuale cu referire la calitatea activităților profesionale, din mai aproape toate 
domeniile. A devenit un cuvânt salvator, un gen de etichetă curentă,. În literatura actuală se 
vorbeşte nu doar de un interes sporit pentru deontologie, ci de o adevărată „frenezie 


a29 


deontologică”. Deontologia este prezentă atât în spațiul preocupărilor teoretice — este inclusă 
în programele învățământului academic, cât şi în cel practic al reglementării interacțiunilor — 
economice, administrative, politice, juridice, educative, culturale - sunt constituite organizaţii, 
comitete şi comisii deontologice la cele mai diverse niveluri ale desfăşurării vieţii sociale 
reale, sunt elaborate coduri sau carte deontologice pentru un număr sporit de domenii 
profesionale. Pe lângă codurile deontologice tradiționale a profesiilor liberale — medici, 
avocaţi, arhitecţi — astăzi avem coduri de conduită ale bloggerilor, ale forțelor aeriene, ale 
ziariştilor, consumatorilor etc. 

Toate acestea se petrec doar la un secol şi câteva decenii de când cuvântul 
„deontologie” nu era acceptat de Academia Franţei. Littré înregistrează cuvântul, pentru 
prima oară, ca pe un neologism, în 1874. 

Pornind de la dezbaterile existente în literatură asupra deontologiei o vom defini drept 
disciplina care are ca obiect normele comportamentului profesional în cadrul unei societăți 
determinate. Ea se apleacă asupra particularităților activităților ce intră în câmpul de interes al 
unei profesii, a structurilor ei de organizare, ierarhiilor pe care le implică, precum şi asupra 
principiilor de acţiune şi organizare, cele ale relaţiilor dintre membrii profesiei, dintre aceştia 
şi societatea concretă. 

Deontologia defineşte o practică socială anume pornind de la un sistem de reguli şi de 
obligaţii specifice şi necesare câmpului respectiv de acţiune, reglementează relaţiile dintre 
membrii profesiei şi ceilalți actori sociali, indică valorile fundamentale pe care le 


promovează. Acest câmp de preocupări arată că deontologia nu are o vocaţie speculativă de 

fondare generală sau întemeiere a profesiei, ci una practică de identificare a membrilor ei şi, 


simultan, de legitimare a lor în mediul social dat. 


1. Necesitatea precizării conceptelor deontologice 


Există un accord larg cu privire la la natura interdisciplinară a deontologiei şi rolul ei 
de verigă de contact între etică şi drept. Dar, suntem încă departe de a fi delimitat cu claritate 
conceptele şi principiile deontologice de cele etice şi juridice. Dificultățile de care ne lovim 
derivă din faptul că, pe de altă parte, operația de definire a conceptelor şi principiilor 
deontologiei nu poate neglija raporturile acestora cu disciplinele socioumane, în care 
conceptele la care ne vom referi deţin un loc fundamental: etica şi ştiinţele juridice. De 
asemenea, cu greu poate fi evitată, fără consecinţe negative, analiza conceptelor şi principiilor 
deontologiei din perspectiva filosofică — ontică, logică şi epistemologică - în pofida lipsei de 
interes a domeniului pentru problemele de fondare. Cu alte cuvinte este vorba de tendinţa de a 
concepe deontologia ca pe o disciplină strict instrumentală sau strategică. Dicţionarul Lalande 
precizează că deontologia „nu se aplică ştiinţei datoriei în general, în sens kantian. Ea 
priveşte, dimpotrivă, ideea unui studiu empiric a diferitelor îndatoriri referitoare la o situație 
sau alta”! 

Acest tip de abordare conceptuală a deontologiei suspendă orice atingere cu 
reflexivitatea filosofică, uită că o strategie este o elaborare umană, un algoritm pentru un 
comportament care ia în consideraţie toate răspunsurile posibile ale mediului la actele 
elementare efectuate ale agentului / agenţilor”. Se uită, de asemenea, că nici acţiunea propriu- 
zisă a agentului/agenţilor, nici conduitele lor, nu sunt epuizate de componentele raţionale, ce 
pot fi algoritmizate. 

Prima condiţie pentru a gândi adecvat deontologia rămâne aceea de a înțelege 
conceptele în care sunt formulate problemele ei şi sunt propuse soluţiile. Conceptele „tari” 
indispensabile oricărei deontologii profesionale sunt: normă; trebuie/ datorie/ obligaţie; 
responsabilitate. 

În operaţia de definire a acestor concepte vom parcurge doi paşi: (1) în prima etapă, 
vom urmări raportul lor cu conceptele înrudite; (2) apoi, le vom defini din punctul de vedere 
al temeiului lor — ontic, logic, valoric, pentru a evidenția semnificaţiile şi funcţiile pe care le 


dobândesc în diverse contexte. 


! Andre Lalande, „Deontologie ”, Vocabulaire technique de la philosophie, Paris, PUF, 1926, rééd, Quadrige”, p. 
216. 

? Wojciech W. Gasparski şi Klemens Szaniawski, Praxiologia şi teoria deciziei, în volumul Cornel Popa 
(coord.), Praxiologie şi logică, Editura Academiei R.S.România, Bucureşti, 1984,, p. 47. 

2. Normă deontologică, normă morală şi normă juridică 


Deontologia, ca şi dreptul şi etica, aparţine sistemului disciplinelor normative. 
Obiectul lor îl constituie, în principiu, reglementarea relațiilor dintre oameni prin intermediul 
normelor. Prin acest cuvânt, în domeniul ştiinţelor socioumane numim realități diferite: legi, 
decrete, hotărâri, regulamente, ordonanţe, instrucţiuni (care dau seamă de sensul obiectiv, 
formal, al termenului), o modalitate în genere acceptată de acţiune, o conduită recomandată 
sau prescrisă (descriind sensul subiectiv, aplicat al normei). 

Etimologic, termenul „normă” provine din grecescul “nomos” semnificând ordinea’. 
Ideea de nomos se impune în legătură cu problema Dreptăţii, considerată de greci ca cea 
dintâi virtute a cetăţii. Cuvântul nomos pătrunde în discursul filosofic în secolul al V-lea î.Ch., 
exprimând deplasarea interesului de la cosmos (“physis”) la lumea omului, căutându-i ordinea 
specifică, factorii de unitate şi coerenţă. 

Cei care se apleacă asupra studiului general al normelor mărturisesc lipsa de legătură 
între diferitele semnificaţii ale utilizării cuvântului. De aceea, adesea se recurge la prezentarea 
principalelor semnificaţii ale termenului, precum şi la o tipologie a normelor. Aceasta este 
calea pe care o vom urma şi noi. 

O primă semnificație a normei este aceea de lege. Asemenea legii, şi norma 
desemnează fenomene repetabile, constante. Dar, „norma” desemnează o categorie aparte de 
fenomene constante, anume acea categorie ce ţine de „obligaţia de a exista“?, de ceea ce e 
posibil, dar nu este şi e dezirabil să fie. Legile vizează raporturi, stabile, necesare, generale 
şi repetabile. Ele permit previziunea. Norma, raportându-se la posibil, nu permite o 
previziune asemenea celei făcute pe baza legii. 

Nu numai cuvântul „normă” acoperă conţinuturi variate, ci şi cel de „lege”. În diverse 
contexte, „legea” exprimă conţinuturi ireductibile. De aceea, între „legile naturii”, „legile 
logicii”, „legile statului”, „legile limbii”, „legile divine”, nu există decât o coincidență de 
nume. 

Legile naturii descriu regularităţi pe care omul le descoperă prin studiul naturii. 
Dacă se descoperă vreo discrepanță între o lege a naturii, formulată într-o teorie şi 
desfăşurarea fenomenelor, se caută o altă lege, nu se schimbă natura. 

Legile statului sunt prescripţii — ordine, permisiuni, interdicții — ce statuează 


reglementări pentru conduita oamenilor şi relaţiilor dintre ei, a relațiilor dintre instituţii, dintre 


! A se vedea despre aceasta: Francis E. Peters, Termenii filosofiei greceşti, Editura Humanitas, Bucureşti, 1993, 
p. 118 
? Georg Henrik von Wright, Explicaţie şi înțelegere, Editura Ştiinţifică şi Enciclopedică, p. 44 

cetățeni şi instituţii. Nu au valoare de adevăr, ca legile naturii. Legile logicii — legea 
noncontradicţiei, a terţului exclus, a identităţii - sunt tipuri de judecăţi. Aceste legi sunt 
independente de experienţă. Ele nu prescriu, ci determină cum trebuie să gândim, după 
cum legile matematicii prescriu cum trebuie să calculăm. Hegel spunea că stelele îşi au legile 
lor, dar nu le cunosc. 

Georg Henrik von Wright consideră că distincția dintre „normă” şi „lege” ţine de 
caracterul descriptiv al legilor şi cel prescriptiv al normelor. Legile naturii sunt 
inviolabile, pe când normele juridice şi cele morale sunt violabile prin însăşi natura lor; 
normele juridice şi etice nu sunt desfiinţate de faptele care le violează. „Norma stabileşte 
un anumit număr de obligaţii şi atribuţii care îşi păstrează valabilitatea chiar şi atunci când 
subiectul le violează sau nu le foloseşte, în timp ce legea se bazează pe o distribuţie 
statistică”! 

Diferenţa care se face în lingvistică între „descriptiv” şi „prescriptiv” este esenţială 
pentru a distinge „norma” de „lege”. Propoziţiile descriptive sunt propoziţii la modul 
indicativ; ele sunt numite enunţuri şi ţin de „este” (a fi); propoziţiile prescriptive au o forma 
tipică, ţin de „cum”; ele sunt ordine, indicaţii, prescripţii tehnice, cereri, reţete, porunci, 
rugăminţi etc. Limbajul moral, juridic şi deontic sunt specii de limbaj prescriptiv. 

Definită din punct de vedere logic, norma este concluzia unui raționament practic, în 
structura căruia — premisa majoră şi premisa minoră — scopul şi convingerea privind 
mijloacele necesare atingerii scopului sunt vizate direct. În raţionamentul deontic, scopul este 
atât al agentului/agenţilor ce acţionează, cât şi al celui/celor care instituie norma, în timp ce 
convingerea privind mijlocul adecvat pentru atingerea scopului poate să lipsească 
agentului/agenţilor, fiind prezentă în mod necesar la emițătorul normei (al legislatorului, al 
deontologului etc). Deontologia este tocmai aceea care inculcă agentului/agenţilor, sub 
forma normelor specifice, ideea că starea de lucruri pe care decid s-o înfăptuiască se află 
sub incidenţa normei. 

K kk 

Valorile formează o lume aparte, ireductibilă la aceea a existenței, a cunoaşterii sau a 
praxis-usului, ce presupune, însă, toate aceste lumi. Ele exprimă, ca şi normele, stări posibile, 
prototipuri ideale ale sistemului uman de acţiune, statornic acceptate şi apreciate ca valabile 
de o comunitate dată. Ar constitui o eroare să considerăm valorile doar ca stări ideale posibile. 
! Ibidem. 

? Vezi despre aceasta: Alexandru Gheorghe, Intelectul practic şi demersul logic în ştiinţele acțiunii umane, în 


volumul Praxiologie şi logică, coordonator, Cornel Popa, Editura Academiei R. .S. .România, Bucureşti, 1984, 
pp. 63-65. 

Ele trebuie privite, simultan, şi ca rezultat al activităţilor umane desfăşurate în trecut şi ca 
modele demne de urmat. Cu alte cuvinte, trebuie să privim valorile atât în dimensiunea lor 
reală, ca întruchipări relative a dorințelor, aspirațiilor idealurilor umane ale unui timp şi 
comunităţi date, cât şi sub aspectul lor proiectiv. 

Ca realizări umane, ele vor fi apărate şi ocrotite de agenţii acțiunii prin sisteme de 
norme şi exigenţe impuse tuturor membrilor grupului. Ele dobândesc forma unor cerinţe 
morale, deontologice sau a unor prevederi normative juridice. Transmiterea şi conservarea lor 
asigură identitatea grupului. Raportul dintre, normă şi program de acţiune este determinat de 
valorile acceptate, de raportul dintre întemeierea valorică şi cea normativă a unui tip sau altul 


de acţiune. 


kkk 


Norma nu are doar sens de lege. Un alt sens este cel de regulă: „Regulile unui joc 
sunt prototipul şi exemplul standard al unui tip principal de norme. Pentru acest tip de norme 
este consacrat termenul de regulă”! 

Jocul este o activitate umană ce se desfăşoară în conformitate cu anumite reguli, ce 
definesc mişcările sau mutările ce constituie jocul însuşi şi cele permise jucătorilor. Există, 
deci, reguli ce determină „mişcările corecte”, din punctul de vedere al jocului însuşi, şi altele 
ce determină „mişcările permise”, din punctul de vedere al activității de joc. Primele sunt 
„reguli de constituire”, a doua categorie formează „regulile de reglementare”. Distincția 
dintre „regulă” şi „normă” iese clar în evidență dacă avem în vedere că „regulile de 
constituire” sunt cele care fac jocul ca atare - jocul de şah, spre exemplu — piesele şi modul lor 
de mişcare, mutările acestora pe tabla de şah, dar, modul concret, cum sunt mişcate piesele 
respectând „regulile constitutive”, țin de libertatea permisă jucătorului; ele sunt „reguli de 
reglementare”. Categoriile de „joc” şi de „regulă” sunt foarte largi. „Teoria jocurilor” şi 
metodologia pe care o întemeiază au o aplicabilitate universală numărându-se între super- 
metodele actuale, alături de metoda analizei sistemice, aceea a modelării etc. 

O perspectivă interesantă cu privire la „regulă” propune Friederich August von Hayek, 
în contextul concepției sale despre morală şi drept. Concepţia sa se întemeiază pe teoria 
evoluţiei dreptului. Evoluţia nu ar fi altceva decât supunerea faţă de o regulă transmisă 
cultural, supunerea faţă de ea. „Regulă, în acest context, înseamnă pur şi simplu dispoziţia 
de a acţiona, sau de a nu acţiona într-un anumit fel, fapt care se manifestă în ceea ce noi 


n ELS w992 
numim practică sau cutumă”^. 


! Ibidem, p. 23. 
? Friederich August von Hayek, Droit, législation et liberté, vol. 1. Règle et ordre, PUF Paris, 1976, p. 91. 

Regula este înţeleasă de Hayek ca unul din aspectele determinante ale acțiunii în 
general, al celei juridice în special. Din punctul său de vedere, justiția sau dreptatea nu este 
altceva decât respectarea regulilor transmise cultural şi social. Pentru el, nu rămâne altă 
justiţie decât aceea legată de regulile inițiale, fondate de evoluţia însăşi a societăţilor 
sănătoase. Respectarea acestor reguli reprezintă o fortificare a omului împotriva înclinațiilor 
sale adamitice, respectiv, împotriva cupidităţii, ignoranței, dorinţei de mărire etc. Lăsat singur, 
în izolare, omul nu este decât o pradă a propriilor pasiuni, emoţii, îngustimi ale spiritului sau 
o pradă pentru raționalişti, revoluționari sau demagogi. Potrivit opiniei lui Hayek, respectarea 
regulilor inițiale asigură triumful eticii şi cel al justiției. Regulile iniţiale ar fonda dreptul. 

O altă perspectivă asupra „regulii” întâlnim în concepţia lui Jose Lefebvre. El nu face 
nici o distincţie între „regulă” şi „normă”. Poziţia sa o găsim relevantă pentru distincția pe 
care o face între regulile/normele juridice şi cele deontologice. În acest sens, el apreciază că: 
„Ceea ce constituie originalitatea şi interesul pentru deontologie este supleţea sa. Generalităţi 
şi impreciziei unora dintre obligaţiile deontologice li se opun constrângerile formale şi de 
fond ale dreptului penal şi ale procedurii penale”!. 

Supleţea normei deontologice poate fi considerată ca fiind în favoarea deontologiei, 
atât în sensul capacităţii de adecvare la lumea empirică, cât şi a posibilităţii pe care o oferă de 
a detecta regulile procedurale legale care s-au inspirat din cele deontologice; particularităţile 
redactării normelor procedurale inspirate din cele deontologice ne-ar permite să identificăm 
cu uşurinţă acest lucru. Dar supleţea normelor deontologice poate fi considerată şi în 
defavoarea deontologiei; regulile juridice uneori înlocuiesc, cel mai adesea completează, 
imprecizia regulilor deontologice. Pe baza acestei lecturi a „originalității regulilor 
deontologice în raport cu cele juridice, Jose Lefebvre distinge două tipuri de reguli: (a reguli 
preventive; şi (b) reguli reactive. 

Vom prezenta pe scurt ideile avansate de Jose Lefebvre, privitoare la aceste tipuri de 
reguli, pe care le formulează în cadrul analizei deontologiei procesului judiciar, act complex 
în care regulile juridice joacă un rol esenţial, dar care nu poate fi înţeles doar în termenii 


regulilor”. 


! José Lefebvre, La deontologie du proces, loc. cit., p. 73 

? Procesul poate fi înţeles nu numai ca o instituţie, ci, de asemenea ca o „relație? şi ca o „situaţie juridică”. 
Procesul este prezentat de unii autori ca un „fapt social total”, adică ca un fapt semnificativ care conţine în 
conţinutul său componentele esenţiale ale socialului. „Procesul” angajează cinci variabile: un cadru, personaje, o 
dezbatere, o miză, o decizie. „Condiţiile istorice, sociale, juridice şi politice ale fiecărei societăţi conjugă aceste 
cinci elemente şi produce astfel o multiplicitate de forme şi de semnificaţii. Din această cauză, numai o analiză 
interdisciplinară poate ţine cont de această realitate opacă, transistorică şi polisemică a procesului”, Antoin 
Garapon, Sergio Lopez Ayllone et Denis Salas, Dictionnaire encyclopedique de theorie et sociologie du droit 
(DETSD), 1993 Paris, LGDJ, 2 ed, p. 477. 

a) Regulile preventive le considerăm a fi, prin excelenţă, regulile deontologice, fără ca 
autorul să le numească astfel. Obiectivul lor este de a identifica o situaţie, fie spre a-i 
împiedica realizarea, fie pentru a-i permite realizarea în cadrul unui proces. Regulile 
preventive, cele ale deontologiei juridice, se concretizează în jurământul pe care 
profesioniştii justiţiei îl fac la intrarea funcţie. Un jurământ solemn este făcut la intrarea în 
exercițiul funcţiei şi de profesionişti din multe alte domenii, medici, dar şi miniştri, 
parlamentari, ostaşi, etc. Jurământul este o „declaraţie solemnă a cuiva ce afirmă adevărul 
despre un lucru sau că este sincer în promisiunea pe care o face”?. 

Componenta comună şi esenţială a jurământului profesioniştilor justiţiei, jurământ ce 
se diferenţiază în funcție de profesia concretă, constă în angajamentul solemn de a respecta 
legea şi societatea, de a-i respecta principiile ei nejuridice, spre a asigura seriozitatea şi 
calitatea actului de justiție. Jurământul depăşeşte simplul angajament juridic, prin apelul pe 
care-l face la constrângerile de ordin deontologic. 

Conştientizarea şi responsabilizarea magistraţilor şi avocaţilor ca şi ai celorlalți 
profesionişti care participă la realizarea dreptului, înainte de exercitarea funcțiilor lor, trece 
prin luarea de cunoştinţă a acestor obligaţii deontologice. De aceea, este incontestabil că 
definirea regulilor deontologice proprii fiecărei profesii juridice trebuie să constituie una din 
priorităţile oricărei acţiuni fondate pentru prevenirea erorilor judiciare. 

b) Regulile reactive definesc reacţiile juridice care sunt angajate în cazul în care este 
atinsă o regulă de conduită profesională cu valoare deontologică, ce vizează statutul, rolul, 
demnitatea, funcția şi independenţa profesiei îndeplinite de un jurist. Consecințele unei astfel 
de atingeri pot fi de natură spirituală sau materială. Urmările ce provoacă discriminarea 
rasială, etnică sau de altă natură, defăimarea unui magistrat, avocat, notar, expert etc.; 
recuzarea fondată pe un motiv care ofensează grav titlul şi demnitatea profesiei juridice, lipsa 
de respect faţă de instanţele judiciare, intimidarea magistraţilor sau a altor profesionişti ai 
Justiției sunt urmărite prin dispoziţiile legii. 

Regulile reactive ale deontologiei juridice privesc apărarea rolului fundamental al 
Justiţiei în menţinerea ordinii democratice, păstrarea şi întărirea demnităţii profesiilor juridice. 
Ele sunt întărite în codurile de procedură penală şi civilă ale sistemului de drept în funcție, 


prin stipularea urmărilor lor juridice. 


! José Lefebvre, op. cit.,loc. cit., p. 73 
2 E. Comsulea, V. Serban, S. Teius, Dicţionarul explicativ şi practic al limbii române, Editura Litera 
Internaţional, 2004, p.382. 

Înrudirea şi, simultan, diferenţa dintre regulă şi normă şi, totodată, bogăţia 
conceptului de normă este pusă în evidenţă şi de conotaţiile pe care le dezvăluie familia de 
cuvinte derivate din „regulă”: regularitate, reglare, reglementare. Normele asigură o 
regularitate, ele permit reglarea conduitelor. Normele reglementează sau măsoară ceea 
ce este permis şi ceea ce este interzis. 

Numeroşi gânditori înclină să considere norma ca semn distinct al socioumanului. 
Ea ar exprima nu ceea ce se prelungeşte din natură în fiinţarea socioumană, ci, dimpotrivă, 
ceea ce o separă, noutatea cu care vine socioumanul în univers. Potrivit lui Claude-Levi 
Strauss, în normă s-ar întâlni noul, socioumanul, cu „naturalul”, „datul”, „biologicul”. 

Kokk 

Ceea ce te izbeşte, fie şi la o analiză fugară a tipurilor de norme descrise în literatura 
de specialitate, este marea diversitate a criteriilor în baza cărora sunt definite diversele tipuri 
de norme. Spre exemplu, George Henrik von Wright distinge între tipurile de norme/reguli 
pe cele ce aparțin „obiceiurilor”. Acestea sunt prezentate ca deprinderi sociale — ceremonii, 
modă, maniere etc. — elemente pe care le regăsim în componentele tuturor conduitelor umane 
pe care le cunoaştem. Din unele puncte de vedere, obiceiurile se aseamănă cu prescripţiile, din 
altele cu regulile. Un tip principal de norme de care vorbeşte George Henrik von Wright îl 
reprezintă instrucţiunile sau normele tehnice; “e/e se referă la mijloacele de folosit în 
vederea atingerii unui scop”. Acestea au un caracter strategic, sunt neutre din punct de 
vedere valoric. Regulile formează un tip specific de norme, la care ne-am referit mai sus. 

Alte tipuri de norme, la care ne raportăm curent, sunt distinse în funcţie de domeniul 
de aplicaţie sau de sfera vieţii practice pe care o reglementează. Vorbim astfel de norme 
morale, estetice, religioase, juridice, deontologice. 

Pe lângă tipurile de norme amintite, în literatură, îndeosebi în cea germană, se 
vorbeşte de norme ca principii morale. Acestea sunt norme sau “reguli ideale”. Ele se 
referă “la modul de a fi, la existenţă şi nu la acțiune”, fiind legate de conceptul de Bine. 
Asemenea norme propun “modelul” unei realităţi, joacă rol de etalon în raport cu realitatea 
empirică. 

xxx 

Trei criterii aplicate normelor fac posibilă singularizarea normelor deontologice în 

raport cu cele morale şi juridice’: (1) modul de instituționalizare; (2) problema sancțiunii; (3) 


finalitatea cu care este însoțită norma sau miza ei. 


! George Henrik von Wright , Explicație şi înțelegere, Editura Politică, Bucureşti, 1988, p. 14 
? A se vedea despre aceasta: Eirick Prairat, De la déontologie enseignante, PUF, Paris, 2005., p. 10-15. 

Aceasta criterii sunt invocate în mod obişnuit în diferenţierea normelor morale de cele 
juridice. La aceste criterii am făcut deja unele referiri. Vom lua în discuţie, mai întâi, un 
aspect pe care-l putem subsuma primului criteriu amintit, sursei normei . 

Norma morală izvorăşte din conştiinţa individuală, din religie sau din etica 
socială. Norma juridică emană prin autorităţi publice sau instituţii specializate 
desemnate şi împuternicite în acest sens. Din acest punct de vedere, norma Juridică este o 
normă indirectă, nu izvorăşte din realitatea faptelor, ci este rezultatul unei elaborări 
intelectuale, impune o anumită voinţă. Cine spune normă juridică, spune instituționalizare. Ea 
există într-un registru simbolic, acela al textului scris, pentru că solicită un proces de 
instituționalizare. 

Norma morală este o normă directă, ce se naşte, se difuzează şi se reproduce în 
creuzetul practic al vieţii cotidiene. Astăzi se afirmă că distincţia dintre normele juridice şi 
cele morale pe baza sursei lor se relativizează prin proliferarea autorităților care produc norme 
Juridice, a apariţiei aşa-numitului „pluralism normativ”. 

Ce se poate spune despre norma deontologică în raport cu acest criteriu? Care 
sunt, cu alte cuvinte, sursele normei deontologice? În literatura existentă se subliniază o 
adevărată înflorire a Cartelor şi Codurilor profesionale. La început, au beneficiat de coduri sau 
carte deontologice profesiile liberale care s-au bucurat de un important prestigiu social: 
medici, jurişti, jurnalişti, arhitecți etc. Aceasta marchează distincția dintre Coduri 
deontologice şi simplele instrucţiuni de execuţie. La ora actuală, numărul profesiilor care 
dispun de Coduri deontologice sau de Carte de bune maniere este mare: bibliotecari, salariaţi 
ai băncilor, furnizori de acces pe internet, detectivi, asistenţi sociali, dieteticieni, 
informaticieni etc. Panelul acestora este deschis. 

Jean Morey-Bailly cercetând sursele normelor deontologice identifică două tipuri de 
deontologii: (1) cele ce provin din surse etatice — sunt elaborate de instituţii ale statului; (2) 
deontologii de origini extra-etatice!. 

Deontologiile etatice cunosc, la rândul lor, două subdiviziuni: (a) cele care nu îmbracă 
texte specifice — deontologiile agenţilor de schimb, comisii ştiinţifice de evaluare a politicilor 
publice, cele ale protecţiei consumatorului, jurii de examene etc. Deontologiile de acest gen 
iau forma unor instrucţiuni generale preconizate de instanţele statale; (b) Codurile sau Cartele 
deontologice în sensul strict al cuvântului. Ele sunt constituite din ansambluri de norme şi 


obligaţii formalizate, specifice anumitor tipuri de practici profesionale. Ele privesc profesiile 


! Jean Morey-Bailly, Les sources des deontologies professionnales, J-L Bergel (dir.) Aix en Provence, Libraire 
de l’Université, 1997, p. 26. 

de arhitect, avocat, chirurg, dentist, experţi-contabili, infirmier, asistent social etc. Elaborarea 
acestor coduri nu antrenează exclusiv profesioniştii, ci adesea diverşi agenţi. Procedurile de 
elaborare sunt şi ele foarte complexe!. 

Norma deontologică nu este aleasă cu titlul personal, ci stabilită de profesioniștii 
domeniului pentru ei înşişi. Dar, deseori, cartele deontologice sunt rezultatul unor dezbateri 
largi ce depăşesc sfera propriu-zisă a membrilor profesiei. Acest fapt alături de scopul ţintit 
conferă deontologiei un caracter colectiv. Ea se adresează unui grup sau ansamblu de 
persoane, celor ce formează corpul profesioniştilor domeniului şi membrilor societăţii posibili 
consumatori ai serviciilor profesionale respective. 

Al doilea criteriu ce diferențiază normele şi modul lor de impunere este sancţiunea. 
Norma morală, ca normă directă, se impune dintr-odată conştiinţei, ca datorie 
imperioasă, indiferent de sursa ei. Morala este domeniul în care datoria/obligaţia nu este 
însoţită de nici o pedeapsă. Morala nu implică pedeapsa, reprimarea, condamnarea. Ea începe 
acolo unde nici o pedeapsă nu este posibilă, unde nici o presiune nu este eficace, nici o 
condamnare nu este necesară. Morala începe unde suntem liberi. E semnul umanităţii noastre. 
E convingere intimă, trăire. 

Indiferent de modul în care aderăm prin calcul sau rațiune, prin teama de sancţiune sau 
prin conformism (identificarea cu grupul) norma de drept va fi trăită ca ceva impus din 
exterior. Abaterea este , sancţionată prin instituţiile coercitive ale statului. Îndărătul 
tuturor încercărilor de a curma răul şi de a restabili echilibrul stricat prin pedeapsă se poate 
uşor regăsi o gravă şi permanentă a societăţii de a se apăra împotriva negaţiei, a ruperii 
echilibrului, a anarhiei. pe care le implică faptele penale. 

Concepută ca o ştiinţă a îndatoririlor profesionale, şi deontologia presupune instanţe 
de deliberare asupra respectării normelor şi un anumit regim de sancţiuni disciplinare pentru 
încălcarea lor. Abaterea deontologică, în esenţă, e sancționată de opinia publică, şi de 
conştiinţa celui implicat. Ea poate fi însoțită şi de o sancţiune mergând chiar până la 
interzicerea exercitării profesiei pe durată limitată sau pentru totdeauna. Prezenţa, posibilă a 
unei sancțiunii disciplinare permite apropierea normei deontologice de aceea de drept. Trei 
observaţii pot fi făcute în legătură cu sancţiunile care pot însoţi încălcarea regulilor 
deontologice?: 

(1) Existenţa unor instanţe însărcinate să pronunţe aceste sancţiuni: Consilii de ordine, 


Consilii de disciplină. Deciziile acestor instanţe sunt autonome în raport cu cele adoptate de 


! Birick Prairat, op. cit., p. 43. 
? Ibidem, p. 17. 

tribunale (când e vorba de aceeaşi speţă). Sancţiunile disciplinare deontologice sunt 
independente de cele civile, penale sau administrative pentru aceleaşi fapte. Invers, juriile 
profesionale se pot pronunţa împotriva unei condamnări executorii cu concursul forței 
publice. 

(2) Sancţiunile deontologice au adesea un caracter moral. Ele presupun măsuri de 
avertizare şi de chemare la ordine în vederea demobilizării infracţiunilor deontologice. Dar, 
ele pot consta şi în suspendarea — temporară sau definitivă - dreptului de exercitare a 
profesiei. 

(3) Sancţiunea deontologică se poartă asupra profesiei, mai exact asupra statutului ei, 
nu asupra persoanei. 

Distincția făcută în acest mod între normele morale, cele juridice şi deontologice este 
considerată de unii analişti ca fiind schematică.! Obiectul ei specific apropie deontologia, prin 
anumite trăsături şi funcţii de etică şi morală, prin altele de drept. Ea se situează la interferența 
acestor domenii tradiționale, răspunzând unor cerinţe noi impuse de mutaţiile produse în 
domeniul tuturor activităţilor umane, a raporturilor dintre acestea, dintre agenţii acţiunii şi restul 
societăţii. 

Pentru individualizarea normelor deontologice în raport cu cele morale şi juridice este 
angajat şi un alt criteriu alături de cele menţionate. Este scopul urmărit de cele trei categorii de 
norme. 

În raport cu funcţiile generale ale normei în viaţa socială, norma de drept este 
aceea care garantează ordinea publică, asigură ordinea şi liniştea vieţii sociale, face 
posibilă convieţuirea. Nu se poate afirma că norma morală are vocaţia de a organiza viaţa 
socială. Iluzia panmoralistă — a atotputerniciei moralei — neagă implicit dimensiunea 
organizatoare a dreptului. 

Normele deontologice au funcţia de a organiza şi reglementa activităţile unei 
profesii propunând soluţii practice unor probleme profesionale concrete, reglementează 
relaţiile dintre profesionişti, dintre aceştia şi restul societăţii. Ele devin necesare tocmai pentru 
că nu întregul complex şi multiform al relațiilor profesionale reunesc indivizi cu statute 
(poziţii) sociale, economice, politice, religioase foarte diverse, cu roluri diferenţiate intră sub 
incidenţa moralei şi a dreptului. Dincolo de diferenţele de statut şi rol concret al membrilor 
uneia şi aceleaşi profesii, deontologia circumscrie un minimum de reguli ce dau contururile 


profesiei, identitatea acesteia şi a conduitelor profesioniştilor. Prin aceasta, normele 


! Ibidem, p. 13. 

deontologice au şi o vocaţie identitară, ce se impune în condiţiile accentuării cooperării 
profesiilor şi adâncirii specializărilor. Un Cod deontologic defineşte un domeniu de 
competenţă profesională legitimă, o arie de acţiune calificată. Se prezintă ca o garanţie pentru 
membrii profesiei în faţa societăţii. Este suficient să avem în vedere, spre exemplu, noile 
oferte publice de muncă. Numai în 2003 au fost incluse peste 300 de noi profesii în 
nomenclatorul ocupaţiilor din România. 

Codul deontologic al unei profesiuni apare, în raport cu corpul profesioniştilor, ca un 
principiu fondator şi organizator, iar, în raport cu agentul acțiunii, funcționează ca un principiu de 
limitare. 

Normele morale, cele juridice şi cele deontologice nu se opun, nu se neagă reciproc, 
nu ființează în mod autarhic, izolat, ci se află în raporturi de complementaritate. Aceste 
raporturi exprimă cerinţele noi de regândire a categoriilor etice, a celor juridice, cerinţe 
provocate de legăturile inedite apărute între: drepturile sociale şi obligaţiile morale, pe de o 
parte, şi între noile tipuri de drepturi, cele de integrare, de luptă împotriva excluderii, 


drepturi ce depăşesc strict punctul de vedere juridic, pe de altă parte. 


3. Datorie şi obligaţie 

Poate cel mai adecvat început pentru înţelegerea a ceea ce spune conceptul trebuie” 
ar fi să punem faţă în faţă, într-o manieră cât mai simplă, momentul inițial al teoretizării lui şi 
al celui actual. Momentul iniţial este ilustrat de concepţia lui Socrate, Platon şi Aristotel, cea 
actuală de ceea ce numim gândirea postmodernă. Aceasta o vom concretiza prin opțiunile 
exprimate de unul din promotorii eticii actuale, Gilles Lipovetsky. Una din lucrările acestui 
autor este intitulată sugestiv, „Amurgul datoriei”. 

Socrate! a fost condamnat la moarte de către Tribunalul atenian în chiar „epoca de 
aur“ a Atenei. Eleste executat prin otrăvire, în baza unei sentinţe a puterii „democratice“ 
a vremii, instalată la Atena după domnia celor 30 de tirani. Motivul condamnării îl 
constituie lipsa de respect faţă de zeitățile cetăţii, cinstirea unor zei străini şi „coruperea ti- 
neretului”. Socrate este convins că motivele condamnării sale nu sunt drepte. Cu toate acestea, 
filosoful nu acceptă propunerea făcută de discipolii săi apropiaţi să evadeze din închisoare. 
Fuga ar fi însemnat încălcarea legilor, trădarea patriei şi, nu mai puţin, renegarea propriilor 
idei. Or, „legile cetăţii” reprezintă „lucrul cel mai de preţ”, ceea ce înseamnă că „datoria 


noastră cere supunere, că dreptatea cere să nu ne dăm în lături, nici să ne codim, nici să 


! Preocuparea lui Socrate pentru definirea sensului noţiunilor, în general, a celor morale, în special, a făcut 
posibilă dezvoltarea gândirii etice prin marii săi adepţi, Platon şi Aristotel. 

părăsim rândul”!. Supunerea în faţa legii cetăţii e impusă de calitatea lui de cetăţean, de 
apartenenţă la cetate. Datoria cere, în viziunea sa, săvârşire necondiționată a binelui şi 
supunere absolută faţă de el. E important să reamintim că pentru Socrate şi Platon — genialul 
lui elev - valoarea datoriei se constituie în funcţie de valoarea Binelui. „Nu trebuie în nici o 


2 A A A 
”-. Binele nu vine din 


împrejurare, nici să săvârşim, nici să răspundem cu o nedreptate 
cerinţele vieţii, ci este o valoare absolută, în afara oricărei determinări şi situaţii concrete. 

Din punctul de vedere al lui Socrate, datoria juridică, de supunere faţă de lege, nu 
apare în contradicţie cu cea etică, ce vizează Binele, căruia i se subordonează datoria. Tocmai 
acesta este argumentul ce-l face să refuze „fuga” din închisoare. Fuga ar fi constituit un 
argument împotriva concepţiei pe care o promova. O apără cu singurul argument la dispoziţia 
sa, al sacrificiului de sine. Poziţia socratică este contradictorie: pe de o parte, filosoful acceptă 
porunca legilor, consideră dreaptă obligaţia de a se supune sentinței Tribunalului atenian, pe 
de altă parte, aceeaşi datorie nu primeşte acordul de conştiinţă al filosofului. De aceea, el 
declară că găseşte de datoria sa să-şi continue activitatea aşa cum o înţelegea, indiferent de 
decizia tribunalului: „Mă veţi elibera sau osândi, nu-mi voi schimba felul de viaţă, de-ar fi să 
mor şi de mai multe ori”. 

După cum rezultă din cele mărturisite de filosof, această contradicție dintre drept şi 
morală în planul datoriei, s-ar datora doar unei modalităţi neobişnuite de aplicare a legii într- 
un caz particular. Socrate considera că n-a fost înţeles, că faptele lui au servit bine cetăţii, dar 
n-au fost acceptate ca atare. În realitate, contradicţia dintre datoria juridică şi cea morală, 
imposibilitatea de a concilia valoarea dreptăţii şi aceea a binelui pe care Socrate vrea să le 
salveze necondiţionat, este ce care stă la baza deciziei sale. Atât valoarea binelui şi a dreptăţii, 
cât şi valoarea datoriilor corespunzătoare, cunosc înţelesuri variabile în funcţie de timp şi de 
spaţiu social şi de cultură. 

Aristotel reia teza definirii datoriei pe baza binelui moral, pe un plan teoretic diferit. El 
caută să înfrângă dificultăţile teoretice de care s-au lovit marii săi înaintaşi: Socrate şi Platon. În 
acest sens, Aristotel distinge diferite domenii particulare ale Binelui şi ale Dreptăţii lărgind 
coordonatele determinării valorilor lor. Binele şi Fericirea îl raportează pe om în afara 
personalităţii sale, la angajarea sa faţă de părinţi, copii, prieteni, faţă de egalii săi membri ai 
cetăţii, deoarece omul e menit prin natură faţă de comunitatea politică *. Acesta înseamnă că 
datoria este nu numai forma, ci şi instrumentul etic al acestor raportări; ea este un mijloc 
A Platon, Criton, (în româneşte de Cezar Papacostea), Cartea Românească, Bucureşti, 1923, p. 88. 

? Ibidem, p. 85. 


* Ibidem, p. 35. 
* Aristotel, Etica Nicomahică, Casa Şcoalelor, Bucureşti, 1944, p. 37. 

de realizare a binelui uman, dar nu este singurul. Atunci când datoria este săvârşită din 
iubire ea este plăcere. Aceasta este privită de Aristotel şi ca un suport afectiv pozitiv şi 
necesar actului moral. Nu poate fi apreciat pozitiv cel ce îndeplineşte fără plăcere o faptă 
bună). 

Pentru Aristotel, datoria este o funcție a alegerii morale, este cerința morală care ne 
determină să evităm exagerările şi lipsurile şi să alegem aşa numita cale de mijloc, adică 
virtutea, ceea ce prezintă în etica aristotelică o culme a Binelui. De exemplu, între extremele 
plăcere şi durere, cumpătarea reprezintă mijlocul, ceea ce constituie tocmai obiectul 
datoriei morale; între risipă şi zgârcenie, mijlocul este dărnicia etc. 

Din punct de vedere aristotelic, îndeplinirea datoriei morale este expresia alegerii 
libere, voite, conştiente. Datoria morală presupune o anumită constrângere, dar cerința 
de conduită pe care o exprimă este în puterea alegerii omului: „Dacă vrem să declarăm 
însă ceea ce aduce plăcere şi binele moral ca ceva silit, anume întrucât este în afară şi ar fi de 
aceea să exercite constrângere, atunci toate fără excepţie ar fi silite”? . 

Aristotel precizează că nu orice constrângere anulează efectul moral al îndeplinirii 
datoriei, adică aprecierea şi răspunderea. Numai constrângerea care nu stă în puterea 
omului anulează libertatea şi voinţa: „ Ar fi desigur absurd să numim involuntar ceea este 
de datoria noastră să dorim. Avem datoria să ne mâniem împotriva unor lucruri şi altele să le 
dorim cum e sănătatea şi învăţătura °”. 

În sfera moralei, atunci când obiectul dorinţei nu coincide cu acela al voinţei, se 
impune datoria. În opoziţie cu convingerea lui Socrate şi Platon, potrivit cărora cunoaşterea 
datoriei echivala cu săvârşirea ei, potrivit lui Aristotel, virtutea nu se învaţă, ci se statorniceşte 
făcând-o. 

Vom întrerupe acest succint excurs istoric în înţelegerea datoriei, ca îndeplinire 
necondiționată — Socrate — ca instrument etic al convieţuirii omului între semenii săi — 
Aristotel — ca să ne plasăm la cealaltă extremitate a drumului, în zilele noastre. 

Vom apela la ipotezele lui Gilles Lipovetsky, „bard al eliberării postomderne”*, cum 
este supranumit, autor al volumelor „Amurgul datoriei”, „Era vidului”, „Imperiul efemerului” 
etc. El sugerează şi nu rareori afirmă tranşant că am intrat în era „postdatoriei”, a „epocii 
postdeontice” în care comportamentele noastre au fost eliberate de ultimele vestigii ale 
„poruncilor opresive” şi „obligaţiilor”, în opoziţie categorică cu cei care au considerat că 
1 A se vedea: Aristotel, op. cit., p. 43. 

? Aristotel, op. cit., p. 82. 


* Ibidem, p. 85. 
E Zigmunt Bauman, Etica postmodernă, Editura Amarcord, Timişoara, 2000, p. 6. 

datoria/obligaţia ar constitui modul de desfăşurare al vieţii omului care îl susţine în efortul de 
a depăşi sfera individualităţii lui bio-psihice spre a intra în sfera culturii, configurându-le 
uman pe cele dintâi. 

Ideea sacrificiului de sine a fost astăzi „delegitimată”, observă Zigmunt Bauman, am pus 
capăt utopiilor, idealurilor, am devenit pragmatici aruncând orice văl ce „înfrumuseţa” 
constrângerile. Vorbind despre tendinţele contradictorii, adevărate „vârtejuri” ale lumii 
postmoderne, despre mutaţiile care s-au produs în existenţa individuală şi colectivă, de o 
economie non-națională (nu trans-națională) cu nomadismul populației cu căutările febrile de 
identități şi de securitate, Zigmunt Bauman consideră, ca muţi alți gânditori actuali, că 
postmodernismul are două fațete. Pe de o parte, dizolvă obligatoriului în opţional ceea ce duce la 
efecte opuse dar strâns intercondiționate, pe de o parte furia sectară a afirmării „neotribale” 
(termenul aparţine psihologului şi sociologului italian Michel Maffesoli), la reapariția violenţei ca 
instrument principal al construirii ordinii, la căutarea disperată a unor adevăruri neplăcute cu care 
se speră să umple golul din agora pustie. Pe de altă parte, refuzul retorilor de ieri din agora să 
judece, să discrimineze, să aleagă între variante. Vagabondul şi turistul par a întruchipa tipurile 
umane postmoderne’. Şi toate acestea într-un moment în care se proclamă o renaştere a eticului 
şi Juridicului. 

Întrebarea, „unde ne situăm?”, când vorbim de datorie sau obligaţie în momentul de 


faţă e , este mai mult decât îndreptăţită. 


Vorbirea curentă, dar şi dicționarele şi tratatele de specialitate, identifică datoria cu 
obligaţia. Ambele cuvinte sunt de origine latină?. Ele acoperă sensuri comune şi în anumite 
limite se definesc în exteriorul moralității unde-şi au obârşia iniţială. Ele definesc raporturi 
variate între oameni: morale, juridice, politice, profesionale. Ambele cuvinte comunică o 
limită, o constrângere, o supunere în legătura cu intenţionalitatea, cu probabilitatea, cu 
supoziţia, cu un viitor. În limbaj curent, pluralul „obligaţii” desemnează omagii marcate de 
civilitate, aparent îndepărtându-se de sensul „tare” al „obligaţiei”. În limbaj juridic, 
„obligaţie” desemnează şi „poliţă”, titlu de rentă, „cambie”. „Obligaţia” sau „îndatorirea”, în 
orice context, au drept sinonim „răspunderea”. 

Datoriile şi obligaţiile sunt generate de interacţiunile umane şi reprezintă, împreună cu 


drepturile cu care se corelează, o modalitate de realizare a acestor interacțiuni, condiţia lor de 


! A se vedea: Zigmund Bauman op. cit., p. 261-266. 
? Datorie provine din cuvântul latin „dator/datoris ce înseamnă „dătător”. Obligaţie derivă din latinescul 
„obligatio/obligationis ce în semnă legătură, garanţie, angajament etc. 

constituire şi de funcţionare. Conţinutul pe care-l exprimă, modalităţile lor de realizare le 
deosebesc într-o anumită măsură dincolo de elementele lor comune.! 

Cei mai mulţi dintre gânditorii, de care nu putem face abstracție când vorbim despre 
morală, folosesc cuvântul „datorie” pentru explicarea specificului fenomenelor morale. 
Termenul de „obligaţie” este folosit pentru denumirea raporturilor juridice şi politice. În sfera 
moralei, „obligația? apare ca „moment al datoriei”, întrucât, datoria angajează 
intenţionalitatea subiectului - conştiinţa raţiunea, voinţa, sentimentul — alegerea liberă. În 
procesul formării conştiinţei morale, al interiorizării normelor, obligaţia devine convingere, 
voinţă şi sentiment al datoriei: „În sfera dreptului datoria rămâne la momentul obligativităţii 
sine în acţiunea ei, la caracterul unui imperativ exterior”. 

Ideea este de sorginte hegeliană. În secolul al XIX-lea, Hegel preciza că: „Ceea ce se 
cere din punct de vedere juridic este obligație. Datoria cade însă sub unghiul moralei”. 

Obligația juridică este îndeplinită în chip exterior şi presupune supunerea 
necondiționată față de cerința pe care o reprezintă norma de drept; violarea normei de drept 
este sancționată prin instanțe împuternicite în acest sens. Dimpotrivă, în îndeplinirea datoriei 
în sfera moralității, momentul obligativității este depăşit devenind convingere a voinței şi a 
sentimentului îndatoririi. Datoria şi obligația îşi au o valoare relativă de sine stătătoare care se 
cere a fi respectată. 

K 3 

Sensul obligativității, imanent normei — fie morală, fie juridică, este exprimat prin 
cuvântul „a trebui”. Trebuie reprezintă conținutul esențial al obligativității şi îndatoririi şi 
semnifică necesitate imperioasă de transformare a unei cerințe/exigențe în indicativ a acțiunii. 

Cuvântul „trebuie” şi toate propozițiile în care apare ne plasează în domeniul rațiunii 
practice. Înclinăm să-l gândim asemenea necesității. Îl putem substitui pe „trebuie” 
„necesității” în genere? Ştim că necesitatea acționează statistic; că există necesitate „ontică” — 
fizică, biologică, chimică — „logică” şi „normativă”. „Trebuie” nu se suprapune oricărei 
necesităţii. Un argument, în acest sens, este că „trebuie îl implică pe „poate”, pe „a fi 
posibil”, pentru că „trebuie” angajează agentul/agenţii acţiunii şi conduita lui/lor. Doar 
necesitatea de tip normativ poate fi numită „trebuie”, caz în care numeşte o „obligaţie”, o 


„îndatorire”, un „angajament”. Chiar în stare pură, pur teoretică, „trebuie” nu poate fi gândit 


1 A se vedea: Ion Grigoraş, Datoria etică, Editura Ştiinţifică, Bucureşti, 1968, p. 99-114. 

? Ibidem, p., 101. 

* Ibidem, p., 111. 

* Georg Wilhelm Friedrich Hegel, Principiile filosofiei dreptului sau elemente de drept natural şi de ştiinţă a 
statului, traducere de Virgil Bogdan şi Constantin Floru, Editura Academiei R.S.R., Bucureşti, 1969, p., 187. 

independent, autonom: „trebuie să ce/cum? Dacă „a fi obligat” sau „obligaţia” este sinonimul 
lui „trebuie”, atunci acesta dobândeşte sens prin: morală, cutumă, lege, contract, convenţie, 
situaţie etc.! 

În unele limbi, precum engleză există cuvinte diferite pentru a-l numi diferențiat pe 
„trebuie”: „must”, verb modal, şi „obligation”. „Obligaţia” cunoaşte două subdiviziuni: 
„perfect obligation”, cu sens de „obligaţie legală” şi „imperfect obligation”, obligație morală 
sau naturală. Această distincţie o întâlnim şi în teoria obligaţiilor în sistemul actual al 
dreptului românesc.” 

Din punct de vedere logic, „obligație? este luat ca primitiv sau este introdus prin 
definiție în sistemele de logică deontică — logica normelor şi imperativelor — care se citeşte: 
"acţiunea descrisă de propoziţia „p” este obligatorie”. Interdicţia poate fi definită ca 
„obligaţie” de-a nu întreprinde o acţiune, în timp ce „permisiunea” ca „non-obligaţie” de-a 
nu întreprinde acțiunea în cauză. Putem gândi că „trebuie” ca limită, cuprinde permisiunea şi 
interdicția: „permisiunea”, ca „alegere liberă” dintre variante posibile, şi „interdicţia” ca 
„îndatorire”. Spunem altceva când le numim diferit, sau acelaşi lucru? Dacă spunem acelaşi 
lucru o facem din perspective şi cu semnificaţii diferite. 

Dacă trecem dincolo de cuvinte şi ne oprim asupra conceptelor de „obligaţie” vom 
constat că lucrurile nu se simplifică prea mult. Spre exemplu, von Wright, în teoria sa asupra 
normelor, operează cu şase concepte de obligaţie. Situaţia nu este surprinzătoare atâta vreme 
cât cuvântul „trebuie”, sinonimul „obligaţiei” este utilizat şi pentru „prescripţii”. Din moment 
ce avem mai multe feluri de prescripții pot fi şi mai multe feluri de „obligaţii”. Atunci sunt 
necesare câteva distincţii: „trebuie moral” desemnează o prescripţie a propriei tale conştiinţe, 
o îndatorire; „trebuie juridic” desemnează o prescripţie a Dreptului în folosinţă, o obligaţie. 

În legătură cu treilea termen pe care-l utilizăm pentru denumirea constrângerilor ce ne 
reglează conduita, „datorie”, Alexandru Kojeve subliniază că sensul său cel mai general, 
prezent în toate contextele, este acela de „opoziţie”, de capacitate de a spune „nu”, dacă ar fi 


să folosim o cunoscută definiţie dată fiinţei umane pe la începutul secolului al XX-lea. 


! Între sinonimele lui „trebuie”, dicționarele indică: „a cadra”, „ a se cădea”, „a se cuveni”, „a se cere”, „a se 
impune”. Trebuinţei, ca substantiv îi corespund drept sinonime: lipsă/ solicitare/ cerinţă/ exigenţă,/necesitate/ 
nevoie/ imperativ/ obligaţie/pretenţie/ comandament; „a obliga” are ca sinonime: a constrânge/ a face/ a forţa/ a 
sili/ a soma/ a violenta/ a îndemna/ a strămuta/ a necesita/ a supune/ a condamna/ a se angaja/ a făgădui/ a 
însărcina/ a promite/ a se lega etc. ( Vezi: Luiza Seche — Mircea Seche, Dicţionarul de sinonime al Limbii 
române, Editura Dacia, R.S.R., 1982, p. 1024). 

? A se vedea: Clasificarea obligaţiilor în sistemul Codului civil. Critica acestei clasificări şi Clasificarea 
izvoarelor obligaţiilor în dreptul civil contemporan, în Liviu Pop, Drept civil. Teoria generală a obligațiilor, 
Tratat ediţia II-a, Editura Fundaţiei „Chemarea” Iaşi, 1998, p. 26-28. 

Omul se poate opune, atât prin actele sale cât şi prin judecăţile de valoare, la tot ceea 
ce este, fie în sine, fie în afara sa, la tot ceea ce el poate constata că ceea ce este dă loc la o 
astfel de opoziţie. În primul caz se spune că realitatea dată, nu este cum trebuie să fie, în al 
doilea caz că este ceea ce trebuie să fie. 

A te opune, a spune „nu”, înseamnă a te situa în spaţiul libertăţii, adică al moralității. 
În acest caz omul va trebui să distingă între realitate şi justiţie, întrucât el va lua în 
consideraţie o justiţie ideală şi o realitate injustă sau o realitate justă sau justificată şi o justiție 
realizată. 

În pofida mobilităţii graniţelor dintre cuvinte şi noţiunile lor, în codurile juridice ele au 
definiţii mai mult sau mai puţin stricte prin care le sunt precizate: semnificaţiile, aria de 
cuprindere, limite de interpretare etc. 

În drept, „obligaţia” numeşte fie relaţia juridică în temeiul căreia suntem constrânşi, 
în mod necesar să acţionăm în conformitate cu normele de drept în vigoare; fie „îndatorire 
juridică” ce revine unor persoane sau tuturor persoanelor dintr-o anumită colectivitate 
determinată fie, sensul rar de „înscris constatator” al unui raport de creanţă (cecul, ca 
instrument de plată, spre exemplu). 

În calitate de relaţie juridică, „obligaţia” este însoţită de o „sancţiune”, a cărei punere 
în aplicare revine unor instanţe investite cu acest rol. Obligația a cărei încălcare sau 
neîndeplinire nu este însoţită de sancțiune este o „datorie” sau „o obligaţie morală”. Teoria 
obligațiilor formează partea centrală a Dreptului civil. Obligaţiile juridice îşi dobândesc 
conţinutul în funcție de ramurile dreptului: civil, comercial, administrativ. 

O problemă importantă privind teoria obligaţiilor în drept, care permite 
individualizarea lor în raport cu obligaţiile deontologice priveşte, din punctul nostru de 
vedere, izvoarele obligaţiilor. Acestea sunt definite, în Codul dreptului civil. Codul civil 
român defineşte patru izvoare de obligaţii: contractul, cvasicontractul, delictul şi 
cvasidelictul” . Potrivit acestuia, sunt izvoare de obligaţii numai faptele juridice care, potrivit 
legii, dau naştere unui raport de obligații generând implicit dreptul de creanţă şi îndatoriri 


= A . Pg, . Sia 3 
corespunzătoare în favoarea şi, respectiv, în sarcina părţilor . 

! Alexandre Kojéve, Esquisse d'une phénoménologie du droit, Gallimard, Paris, 1981, p. 249. 

? Reglementarea faptelor juridice creatoare de raporturi de obligații este făcută de Codul civil român: pentru 
faptele juridice licite izvoare de raporturi de obligații: Cartea III-a, Titlul III, Cap. IV, art. 986-997. 
Reglementarea faptelor juridice ilicite este făcută prin art. 998-999 din Codul civil român. 

? Liviu Pop, op. cit., p. 25. 

În concluzie, vom defini obligaţia ca fiind conceptul juridic, moral şi deontologic care 
exprimă conţinutul normativ al regulii juridice, morale şi deontologice. Prin „obligaţie” 
desemnăm o asumare sau o atribuire de îndatoriri şi răspunderi corespunzătoare pentru 
individ sau grup în conformitate cu un sistem de norme (Juridice, morale, deontologice), de 
valori şi practici acceptate de o comunitate dată. 

Spre deosebire de „datorie”/"îndatorire”, obligaţia este totdeauna o relaţie, cel puţin 
binară, care intervine între un factor de putere — stat, organizaţie, asociaţie etc. — şi un 
individ sau grup de indivizi organizat, încadrat într-un sistem de activitate. Factorul de putere 
atribuie sau încredinţează o obligaţie/obligaţii, iar individul sau grupul pot adopta atitudini 
variate în raport cu acestea: de aderare sau acceptare, de angajare, indiferenţă sau neutralitate. 
Consecințele atitudinilor adoptate diferă în funcție de natura obligaţiei încălcate. 

Sensul fundamental al angajării juridice este acela de realizare a dreptului, aşa cum 
este definit prin sistemul de legi în acţiune şi evitarea încălcării legii. Neutralitatea profesiei 
Juridice se defineşte în raport cu interesele părților, partenerilor, nu în raport cu prescripţiile 
legii. Vom repeta după Emile Durkheim că „cea mai mare parte a moralei domestice, a 
moralei contractuale, a moralei obligaţiilor, toate ideile pozitive referitoare la marile datorii 


»l 


fundamentale par a se traduce şi se reflecta în drept. 


4. Libertate şi responsabilitate 


Suntem înclinați să gândim libertatea mai mult negativ, ca absenţă a oricărui gen de 
constrângeri, ca lipsă a obligaţiei sau a datoriei, în ultimă instanţă, domnie a lui „aşa-mi place/ 
aşa vreau”, ruptă de responsabilitate şi de răspundere. O asemenea „libertate” ne scoate din 
zona socialului, a convieţuirii umane, trimite la o înţelegere deformantă a omului, de genul 
unei entităţi suficientă sieşi, lipsită de orice interacțiuni, asemenea unui atom. O astfel de 
reprezentare şterge orice deosebire dintre libertate şi non-libertate. Stările opuse conduc la 
acelaşi rezultat: libertatea moare, fie prin exces, fie prin suprimare. 

Filosofia şi ştiinţa ne-au spus foarte puţin despre „viața fără cătuşe sau fără 
îngrădiri”, în unele privinţe ne-au lăsat chiar ignoranţi. Acea viaţă a fost găzduită, fie în 
trecutul îndepărtat al originilor, fie într-un viitor neinteligibil, fie într-o sfară de existenţă 
neverificabilă. În toate situaţiile, absolutul, perfecțiunea este caracteristica lumii în care nu 


este nici constrângere şi nici libertate”. 


' Emile Durkheim, Sociologie et philosophie, Félix Alcan, Paris, 1924, pp. 87-88. 
? A se vedea: Zigmunt Bauman, Etica postmodernă, p. 245. 

Ideea tacită sub auspiciile căreia evoluează întreaga viaţă a oamenilor în epoca 
modernă pare a fi aceea că trăind liberi, oamenii „trebuie împiedicaţi să-şi folosească 
libertatea pentru a-şi face rău”!. Ea străbate întreaga cultură modernă, îndeosebi în 
înţelegerea rațiunii, în viziunea asupra educaţiei; are rădăcini adânci în trecutul cultural al 
omului şi rezistă şi atacurilor concentrice actuale. 

Când vorbim despre libertate şi responsabilitate un fapt este izbitor: literatura — filosofică, 
etică, politică etc. - asupra libertăţii este derutant de bogată în raport cu puţinătatea celei ce se 
apleacă asupra responsabilității. Faptul este explicabil. Libertatea este una din marile idei ale 
culturii europene strâns legată de raționalism, individualism, de activismul epocii, de democraţie. 
Tema se impune în modernitate pentru ca în secolul al XX-lea să nu existe gânditor, direcție de 
cercetare în ştiinţele socioumane, platforme politice care să nu aibă ceva de spus în legătură cu 
libertatea. 

Istoria ideii de libertate este una din cele mai instructive. Paradoxal, în pofida 
abuzului, cuvântul nu s-a uzat într-un mod asemănător tuturor celorlalte cuvinte de care este 
strâns legat. Încă Aristotel sublinia caracterul ambiguu al cuvântului. El definea libertatea ca 
supunere faţă de lege şi independenţă în raport cu ea.. Nu are înţeles prin sine: liber în raport 
cu ce? Cu propriul corp? Cu propriul gând sau cu spiritul? Cu anumite capacităţi proprii? 
Liber în raport cu natura? Cu exigenţele limbii, cele ale logicii? Cu cultura? Lista poate fi 
continuată la nesfârşit. Cei care revendică libertate, într-un context determinat, ştiu cu 
exactitate ce revendică. 

Între multiplele sensuri ale libertăţii, cele mai largi, mai cuprinzătoare sunt: 
posibilitatea de alegere, capacitatea de a începe din nou, capacitatea de creație? Alegerea şi 
posibilitatea acesteia, nu sunt specific umane. Şi animalul alege între date concrete, empirice. 
Omul alege nu numai între ceea ce este, ci şi între ceea ce este şi poate fi, ceea ce este şi 
trebuie sau este dezirabil să fie. Aceste alegeri angajează: intenţionalitatea, informaţia, 
capacitatea de anticipare etc. Libertatea drept capacitate a omului de a începe exprimă cel mai 
adânc sens al acesteia, atât religios, cât şi laic. Libertatea nu apare doar ca o experienţă 
interioară a omului, ci se referă la capacitatea omului de a fi autor, cel ce propune şi 
responsabilitatea, răspunderea şi, deci şi încrederea. Ar fi trunchiată imaginea asupra libertăţii 


dacă am face abstracție de faptul că ea se constituie în raport cu un gen sau altul de ordine, în 


1 . 

Ibidem, p. 11. 
? A se vedea despre sensurile libertății: Elena Puha, Prelegeri de filozofie, Partea II, Filosofie socială, Editura 
„Dimitrie Cantemir”, Târgul Mureş, 2004, p. 124-129. 

raport cu un sistem sau altul de norme, dacă am face abstracție de valoarea morală a 
responsabilităţi. 

Sensul general juridic al libertăţii este acela de a nu fi în detenţie, de a nu fi reţinut de 
instanțele punitive ale statului. În locul cuvântului ambiguu şi polisemantic de „libertate”, în 
doctrinele de drept şi în codurile juridice se vorbeşte despre drepturi/libertăţi şi obligaţiile care le 
însoțesc. 

Sensurile libertăţii ni se dezvăluie prin raportare la acţiune şi la interacţiunile 
iminente acesteia. Ea ne situează în domeniul rațiunii practice. Dar, după cum atrage atenţia 
Hannah Arendt, nu orice interacțiuni constituite în cadrul acţiunilor intră sub incidenţa 
libertăţii. Acolo unde factorii care reglementează acţiunile şi conduitele oamenilor ţin de 
necesităţile vieţii şi grija conservării şi protejării ei, nu funcţionează exigenţele 
libertății." Acolo unde grija supravieţuirii este aceea care domină acţiunea, nu poate fi vorba 
de liberate. De asemenea, libertatea îşi face simțită prezenţa doar în cadrul 
interacțiunilor în care reglementarea conduitelor implică consultarea sau, mai bine 
spus, acolo unde este necesar acordul agenţilor. Pentru a înţelege asemenea idei este 
necesar să avem în vedere „condiţiile fundamentale sub care se desfăşoară viaţa omenească pe 
pământ”- munca, opera şi acţiunea? - ca să nu îmbrăţişăm o fantomă a libertăţii de genul ”no 
limits”. 

În raport cu inflaţia pe care o cunoaşte literatura asupra libertăţii, responsabilitatea s-a 
bucurat de mai puţin interes. Literatura asupra responsabilității este extrem de săracă, în plan 
filosofic şi etic. 

Cuvântul „responsabilitate” este derivat din latinescul „spondeo” ce înseamnă „se dă 
garant”, „se angajează” sau „promite cu solemnitate”. În vorbirea curentă, el numeşte 
conduita unei persoane care are competenţă, relaţii sau resurse pentru a face față 
adversităţilor. De asemenea, a fi responsabil înseamnă şi a răspunde de sine şi de actele tale în 


faţa altuia. Cuvântul are, în toate utilizările sale, o conotaţie juridică. De aceea considerăm că 


' Hannah Arendt, La crise de la culture, Gallimard, Paris, 1972, p. 198. 

? Munca este totdeauna conştientă, vizează un scop, presupune cooperare, limbaj articulat, mijloace, cheltuială de 
energie, un gen sau altul de cunoaştere. Are structuri comune cu cele ale acţiunii. Ambele se desfăşoară într-un 
spaţiu de vizibilitate publică de expunere a umanului. Spre deosebire a acţiune şi muncă care se consumă, opera 
durează în raport cu autorii ei. Munca şi acţiunea implică pluralitate, sunt încărcate de incertitudini. Acestea îşi 
au sursa în ireversibilitatea timpului şi în incapacitatea noastră de a stăpâni suveran consecinţele propriilor acte. 
H Arendt apreciază că aceste condiţii sub care se desfăşoară viaţa noastră pe pământ, lăsate în voia lor se supun 
legii mortalităţii, singura lege sigură a vieţii ce se desfăşoară între naştere şi moarte. „facultatea de a acţiona, 
unită cu aceea de a vorbi, poate infera această lege până la a întrerupe automatismul ei inexorabil, deoarece 
resursele acţiunii şi limbajului se află în sfera natalității” Această concluzie este alăturată convingerii că oamenii 
s-au născut nu pentru a muri, ci pentru a inventa” Perisabilitatea a tot ceea ce ţine de viaţa umană este diminuată 
prin supunerea faţă de norme, legi, cărora le dăm inteligibilitate prin religie, morală, drept. (A se vedea, Hannah 
Arendt, Condition de l’homme moderne, Calmann-Lévy, 1983, p. 276-277) 

între responsabilitate şi răspundere nu există decât o diferenţă de extensiune, de arie de 
aplicabilitate, în sensul că „răspunderea” desemnează concret aria responsabilități. . 

Analizând diferitele sensuri ale conceptului de responsabilitate, Eirick Prairat 
consideră că acesta îşi are înrădăcinarea originală în drept. 

„Adjectivul „responsabil” este atestat în Evul mediu, atât în sensul de „rezistent” ( un 
castel responsabil atacurilor dure) cât şi pentru a denumi pe cel ce „răspunde” (responsabil). 
Substantivul „responsabilitate” apare mult mai târziu, primele menţiuni fiind semnalate puţin 
înainte de revoluţia franceză. Jacques Henriot notează că apariţia termenului coincide cu 
interesul manifestat de jurişti faţă de regula de indemnizaţie pentru prejudiciul suferit". 
Conceptul de responsabilitate este mai întâi un concept Juridic. [...] O persoană, o valoare sau 
o instituţie o somăm să răspundă, să aibă răspundere, cum se spune celui ce are suficientă 
competenţă, relaţii sau resurse pentru a face faţă adversităţilor.”? 

În conceptul de responsabilitate sunt prezente trei idei distincte: (1) aceea ce 
desemnează pe „a fi în stare sau în situaţia de...” (de părinte, de dascăl sau pedagog, considerați 
responsabili pentru copii); (2) ideea de capacitate (atunci responsabilitatea este asociată ideii de 
discernământ); (3) ideea de obligaţie, individul trebuie să răspundă de actele sale în măsura în 
care el este autorul lor. Această ultimă accepţie, ce rezumă sensul obişnuit al cuvântului 
responsabilitate, nu este o idee modernă. O întâlnim în gândirea grecească, în dialogurile 
platoniene, spre exemplu. Tudor Vianu o identifică în naşterea tragediei, la puţin timp după 
ivirea filosofiei în câmpul culturii, ambele semn al naşterii conştiinţei autonomiei omului ca om, 
al omului ce se gândeşte independent de comunitate, de familie, de polis etc. Transformările 
lente de mentalitate, în structurile sale lingvistice sunt însoţite şi consolidate de transformări 
instituționale. 

Paul Ricoeur remarcă lipsa interesului filosofilor pentru conceptul responsabilități. „Rămâi 
surprins că un termen atât de ferm în plan juridic să fie de origine atât de recentă şi fără să aibă 
inscripţia marcată în plan filosofic” Conceptul consacrat de tradiţia filosofică este cel de imputare‘. 

Situaţia pare a cunoaşte unele schimbări în secolul al XX-lea, în care problema 
responsabilității se pune cu o deosebită acuitate, nu numai în plan etic şi juridic, ci şi în cel 


politic şi ştiinţific. Paul Fauconnet este unul dintre cei ce consacră o analiză sistematică ideii de 


! Jacques Henriot, Notes sur la date et la sens de l'apparition du mot „responsabilité, „Archives de philosophie 
du droit”, t. XXII, 1977, p. 59-62, apud Eirick Prairat, De la deontologie enseignante, PUF, Paris, 2005, p. 61. 

? Eirick Prairat, op. cit, p. 61-62.. 

* Ibidem, p. 62. 

* Paul Ricoeur, Le Juste, Paris, ed. Esprit, 1995, p. 42. 

responsabilitate!. El este un colaborator şi continuator al concepţiei sociologice a lui Emile 
Durkheim. În contextul spiritual al secolului al XX-lea, o contribuţie aparte în analiza 
responsabilității aduc reprezentanţii existenţialismului francez, îndeosebi, Jean Paul Satre 
(1905-1980). El este prezentat, cel mai adesea, drept un filosof al libertăţii pe care o 
asociază cu o totală responsabilitate a individului pentru actele sale. Orice gest al omului 
este împovărat de responsabilitate: iau parte la un război, acesta este războiul meu şi sunt 
răspunzător pentru el. 

În viziunea lui Paul Fauconnet, responsabilitatea este o instituţie socială, un produs 
al reprezentărilor colective şi nu o chestiune personală a individului, ca răspundere faţă de 
propriul său destin incert şi tragic. Responsabilitatea este, din perspectiva concepției 
dezvoltate de Fauconnet: „un rezumat abstract al a tuturor manierelor colective de a gândi, 
simţi, ceea ce se exprimă în detaliu în regulile şi judecăţile de responsabilitate”. 

Structura responsabilității este constituită din: judecățile de responsabilitate, 
regulile sau normele sociale prestabilite şi sentimentul responsabilității. 

Definim responsabilitatea ca acceptare şi suportare a consecințelor morale, sociale, 
economice, juridice şi deontologice a acțiunilor concepute şi realizate. Pentru stabilirea 
responsabilităţii sunt luate în considerare: intenţiile acțiunii; căile folosite şi consecinţele 
vizibile sau măsurabile ale acţiunii. În epoca postmodernă se discută de apariţia unor noi 
forme de responsabilitate, în raport cu cele tradiționale: „responsabilitatea genetică”, „a 
protejării naturii umane”, ce rezultă din conflictul acut dintre tendinţa reconfigurării zestrei 
genetice a omului şi imperativul conservării naturii umane şi cele ale naturii în genere.” 

În raport cu responsabilitatea, răspunderea desemnează cerinţele sau aşteptările 
legate de un „rol”, de un cod — etic, deontologic - cele legate de loialitatea faţă de o autoritate 
personală sau instituţională. Răspunderea trimite la o situație precisă de responsabilitate. 
Totodată, sistemele normative, cele deontologice şi cele juridice, îndeosebi, disting între 
diferitele aspecte sau forme pe care le îmbracă răspunderea. Astfel, în plan deontologic se 
vorbeşte de: „răspunderea profesională”; „răspunderea disciplinară”, în plan juridic se 


disting: răspunderea civilă, răspunderea penală şi răspunderea administrativă. 


Xe de e 


cursul său asupra teoriei sancţiunilor susţinut la Facultatea de Litere din Bordeaux în 1894. 

? Ibidem, p., 5. 

? Vezi despre aceasta: Bogdan Olaru (coord.), Controverse etice în epoca biotehnologiilor, Editura Universităţii 
„Alexandru Ioan Cuza” Iasi, 2008, pp. 7-29. 

Este dificil, dacă nu chiar imposibil, să fie sesizată responsabilitatea în ea însăşi; 
„judecăţile”, „regulile” şi „sentimentele” de responsabilitate nu sunt suficient conturate. De 
aceea, Fauconnet îşi îndreaptă atenţia asupra sancţiunilor. Acestea sunt singurele care pot să 
ofere criteriul de distincție al responsabilităţii în raport cu alte fapte sociale. 

Dintru început, conştiinţa omului, religiile, creaţiile filosofice, doctrinele politice, 
literar-artistice au pus problema îndreptăţirii omului şi a societăţii de a pedepsi/sancţiona, 
pretinzând sau nădăjduind că prin sancţiune este curmat răul sau restabilit echilibrul distrus. 

Din punctul de vedere al lui Fauconnet, şi nu doar în mod singular al lui, 
responsabilitatea şi sancţiunile sunt două fațete ale aceluiaşi mecanism social de apărare şi 
menţinere a solidarităţii sociale!. Sancţiunea este o condiţie vitală a existenţei sociale, fața 
vizibilă a responsabilităţii. Ea este aceea care restituie în integritatea lui echilibrul zdruncinat 
de încălcarea normelor, o încălcare pe care o cuprinde în ea însăşi posibilitatea acţiunii. 
Deosebirea dintre ele constă, în primul rând, în faptul că în timp ce pentru sancțiune există 
organe proprii de realizare, responsabilitatea nu are organe proprii asemănătoare. Acestea sunt 
aceleaşi cu organele care aplică regulile sancţiunii”. În toate societăţile sunt desemnate 
organisme sau instituţii cu dreptul de a sancţiona moral, juridic sau deontologic — comisii de 
disciplină, consilii etice, deontologice etc. În fapt, între regulile responsabilităţi şi cele ale 
sancțiunii deosebirea este mai mult de formă decât de conţinut. „O regulă de responsabilitate 
nu prescrie absolut ceea ce trebuie făcut, ci ceea ce urmează să fie făcut când trebuie aplicată 
o sancţiune”. 

Dacă suntem de acord cu Paul Fauconnet, că, dacă „regulile responsabilităţi fac parte 
integrantă din sistemul acelor fapte care se numesc sancțiuni”, atunci elementele 
responsabilităţii se dezvăluie în faptul sancțiunii. 

Dar Paul Fauconnet nu identifică responsabilitatea cu sancţiunea. „Responsabilitatea 
coincide cu sancţiunea, dar numai în calitate de act finalizator'*. 

Prin sancțiune devine accesibil doar un aspect al responsabilităţii, anume reacţia 


6 


societăţii: „Faptul responsabilităţii îşi are propria sa realitate”. Aceasta îşi face simțită 


prezenţa în „judecăţile de responsabilitate”, variantă a judecăților de valoare”. Prin conţinutul 


! Ibidem, p. 226. 

? Ibidem, p. 16. 

3 Idem. 

* Ibidem, p. 5. 

5 Ibidem, p. 142. 

ê Ibidem, p. 246. 

7 A se vedea analiza , judecății de responsabilitate”: Ibidem, p. 252 şi următoarele. 

şi modalitatea ei de efectuare, judecata de responsabilitate este o judecată morală!. Putem 
spune că ea exprimă componenta morală a răspunderii juridice. 

Judecăţile de responsabilitate sunt considerate, de regulă, ca având: (a) caracter 
aprioric (există independent de experienţă); (b) caracter preconstituit, ne preexistă, au ca 
sursă structurile mentalităților; (c )earacter de judecăţi sintetice. 

Caracterul sintetic al judecăților de responsabilitate este afirmat şi argumentat, pentru 
prima dată, de Emile Durkheim. El ajunge la concluzia că legătura care uneşte actul cu 
consecinţa, cazul faptului moral, nu este nemijlocită, cum ar fi cazul încălcării regulilor de 
igienă sau a celor tehnice, ci este o legătură de un tip nou pe care el o numeşte sintetică’. 

„Legătura sintetică este acea formă de conexiune prin care sancţiunea actului nu 
derivă din natura actului săvârşit, nu derivă analitic din act. Individul nu este pedepsit pentru 
cutare sau cutare act făptuit, ci cu totul pentru alte motive. Numai aşa se explică că acte 
admise odinioară astăzi sunt interzise şi invers. Noi am ajuns, la o înţelegere mai profundă a 
sancțiunii: sancţiunea este o consecinţă a actului care nu rezultă din conţinutul actului, ci 
din faptul că actul nu este săvârşit conform unei reguli stabilite”. 

Interacțiunea dintre act şi sancţiune este realizată de norma. Legătura care uneşte 
actul cu sancţiunea, în cazul violării unei norme juridice este tot de factură sintetică. 
Individul nu e pedepsit pentru actul în sine, ci pentru că a violat norme juridice 
existente privitoare al acţiunea desfăşurată. 

Dezvoltând concepţia lui Durkheim, Paul Fauconnet evidențiază eterogenitatea 
termenilor pe care-i pune în relaţie judecata morală de responsabilitate. Crima nu derivă 
din act, tot aşa cum actul nu e cauza crimei. Individul „nu creează crima”. Dacă n-ar fi faptele 
morale, n-ar fi nici crima, „deoarece crima nu-i în act, ci în raportul actului cu regula”. 
Raportul „actului” cu „regula” se stabileşte pe baza „judecății de responsabilitate“, în 
conformitate cu anumite norme ce acționează într-o societate şi situație determinată.. 

Concluzia care se impune şi pe care o formulează P. Fauconnet este că, fără societate şi 
fără morala pe care o cuprinde societatea, n-ar exista nici delicte şi nici responsabili. Ideea se 
impune să fie aplicată şi judecății juridice: fără societate şi fără ideea de dreptate pe care-o 


concretizează sistemul de drept în acţiune n-ar exista delicte/crime şi nici sancțiuni şi 


ariei a, 


1 „Aceste reguli care prezidează cercetarea responsabilități sunt obligatorii. Încălcarea este un rău, 
conformarea este un bine social. De aici rezultă un atribut important al judecății de responsabilitate: ea este 
morală” (Ibidem, p. 253). 

? Emile Durkheim, op. cit., p. 61. 

? Ibidem, p. 63. 

* Paul Fauconnet, op. cit., p. 275. 

purtătorul unei semnificaţii morale, sau a unei semnificaţii juridice, sau deontologice, adică 
atunci când lezează o normă morală, deontologică existentă, sau o normă de drept. 
Nerespectarea obligaţiei atrage după sine sancțiunea/pedeapsa. Şansa purificării şi ispăşirii este 


dată prin aplicarea sancţiunii. 


Răspunsul la întrebarea „Cine sancţionează şi ce urmăreşte sancţiunea?” nu poate fi 
dat printr-o singură formulare valabilă pentru toate timpurile şi situaţiile. Sistemele punitive 
nu pot fi justificate în ansamblul lor prin armătura lor etică şi juridică. Ele angajează o 
componentă filosofică de atitudine faţă de lume şi viaţă. Faptul că armătura etică şi juridică se 
dovedeşte insuficientă pentru justificarea sistemului de sancţiuni dintr-un timp şi loc dat, este 
susținut şi de argumentele aduse schimbărilor suferite în timp, de instituirea unor noi tipuri de 
norme. 

Practicile profesionale, ca orice alte practici, nu pot fi concepute fără o formă minimă 
de normativitate, elaborată în comun de către membrii comunităţii profesionale, ceea ce 
presupune aderarea lor pe bază informată — de reflecţie şi cunoaştere — la starea de lucruri dată 
(în speţă, profesională). Fără elemente, poate chiar firave, de pozitivitate, sistemele punitive 
nu s-ar fi putu menţine şi perfecționa. Între elementele pozitive cuprinse în ideea de 
sancţiune includem pe aceea de responsabilitate, de responsabilizare, de ispăşire sau de 
catarsis care sălăşluiesc alături de reprimare, excludere, descurajare, suprimare etc. 

Nerespectarea normelor etice este sancţionată de „opinia publică”. Sancţiunea pentru 
încălcarea normelor sistemului de drept în funcțiune este încredinţată prin Lege, instanţelor 
juridice. Cel ce personifică funcțiile Justiţiei în instanţele juridice este judecătorul. 

Instituţia socială a responsabilităţii juridice acţionează pe baze de probe şi confruntări, 
pe dezbateri publice. Ea admite ca cel suspect de încălcarea unei norme să se apere şi să aducă 
probe convingătoare în vederea disculpării sale. Numai atunci când suspectul este dovedit ca 
vinovat i se administrează sancţiunea. Constituţia României, consfinţeşte: accesul liber la 
justiție’, prezumția de nevinovăție’, caracterul public al dezbaterilor’, precum şi îndatoririle 


= . 4 CE di . . . S ara x 
fundamentale ale cetăţenilor. Urmărirea penală a magistraților — judecători şi procurori — a 


! Constituția României, aprobată prin referendumul național din 18-19 octombrie 2003, confirmat prin Hotărârea 
Curții Constituționale nr. 3 din 22 octombrie 2003, text publicat în Monitorul Oficial al României, Partea I-a, nr. 
767 din octombrie 2003, art. 21. 

? Idem, art. 23 aliniat 11. 

5 Idem, art. 127. 

* Idem, Cap. III, art: 54, 55, 56, 57. 

celor ce ne judecă, se face numai în cazurile stabilite de lege. Cazurile de răspundere şi 
sancţiunile aplicabile judecătorilor şi procurorilor revin Consiliului Superior al Magistraturii". 

Protecţia cetăţenilor, condamnarea comportamentelor interzise, nu este făcută de 
judecător în virtutea unor capacităţi miraculoase. El poate condamna participanţii la o acţiune 
dacă şi numai dacă, pentru aceasta este prevăzută o pedeapsă în lege. Dacă legea nu 
menţionează o sancțiune ca un corolar pentru o infracţiune, judecătorul este neputincios. El 
este supus, într-o anumită măsură, acţiunii legislatorului. Judecătorul are, totodată, 
capacitatea de a interpreta legile, căci, prin definiţie, legea este teoretică şi ea trebuie să fie 
adaptată practicii, viaţii empirice. Cetăţenii trebuie să se supună, în consecinţă, atât legii cât şi 
aplicării ei prin judecători. 

Într-o societate dominată de individualism, conformismul „responsabilităţi dictate” ar 
suprima libertatea de voinţă, baza voluntarismului contemporan. Din această perspectivă, 
ştiinţei moravurilor îi sunt tot mai virulent contestate elementele de raționalitate pe care le 
include în sine. Dar, nu putem izola printr-un zid chinezesc raționalul de irațional, eticul de 
juridic şi pe acestea de deontologic. Omul este raţional doar întrucât este irațional şi invers. În 
acest sens Zigmunt Bauman apreciază că: „Rațiunea nu poate ajuta „iul moral”, fără a-l 
priva de ceea ce-l face moral: impulsul neîntemeiat irațional, indiscutabil, impardonabil şi 
incalculabil de-a se îndrepta către alții, de-a mângâia, de-a fi pentru, de-a trăi pentru, fie ce- 
o fi. Rațiunea se ocupă de luarea deciziilor corecte, în timp ce responsabilitatea morală 
precede orice reflecţie asupra deciziilor, deoarece ea nu ia şi nu poate lua în consideraţie 
nici o logică ce ar îngădui aprobarea unei acţiuni a fi drept corecte”. 

Toate aceste îi şi conferă ireductibilitate. Morala şi judecata morală încep acolo unde 
nici o sancţiune, nici o reprimare, nici o condamnare nu sunt posibile, unde nici o represiune 
nu este eficace, nici o condamnare nu este necesară; începe unde decidem liberi în cunoştinţa 
de cauză, ceea ce înseamnă cu responsabilitate de sine şi de alţii. 


Xe e e 


Responsabilitatea este, în egală măsură, un concept moral şi juridic. 
„Responsabilitatea juridică” este o noţiune centrală a dreptului ce desemnează un „raport 
juridic de obligaţii” care izvorăsc din fapte juridice ce aduc prejudicii. Responsabilitatea 
juridică este consacrată legislativ şi reglementată în manifestările ei specifice în cadrul 
ramurilor dreptului — civil, penal, administrativ etc. Deosebirile dintre responsabilitatea 
! Potrivit Capitolului al VI-lea , Secţiunea a 3-a, art. 134, aliniat. 2 din Constituţia României: „Consiliul Superior 
al Magistraturii îndeplineşte rolul de instanţă de judecată, prin secţiile sale, în domeniul răspunderii disciplinare 


a judecătorilor şi a procurorilor, potrivit procedurii stabilite prin lege organică”. 
? Zigmunt Bauman, op. cit., p. 269. 

/răspunderea penală, civilă, administrativă sunt determinate de: (a) faptele care generează 
răspunderea; (b ) regimul lor juridic; (c) sancţiunile aplicabile; (d) finalităţile urmărite de 
legiuitor". 

Într-o încercare de sinteză a definiţiilor existente în literatura juridică actuală, Liviu 
Pop defineşte răspunderea juridică ca fiind „complexul de drepturi şi obligații conexe care, 
potrivit legii se naşte ca urmare a săvârşirii unei fapte ilicite şi care constituie cadrul de 
realizare a constrângerii de către stat prin aplicarea sancţiunilor juridice în scopul asigurării 
stabilității raporturilor sociale şi al îndrumării membrilor societăţii în spiritul respectării 
regulii de drept. Sancţiunile juridice sunt consecinţa antrenării răspunderii juridice”?. 

Fapta ilicită care dă naştere raportului juridic de răspundere poartă denumirea de 
delict. Potrivit Codului Civil Român delictul este „fapta juridică săvârşită cu intenţie, adică 
prin doľ”?. „A răspunde civil înseamnă a fi obligat la repararea unui prejudiciu” + Codul 
Civil Român instituie răspunderea civilă delictuală pentru fapta proprie, pentru fapta altuia, 
pentru prejudicii cauzate de lucruri în general, de animale, de ruina edificiului; pentru fapta 
solidară atunci când un prejudiciu este cauzat de fapta ilicită săvârşită de mai multe persoane 
(Cod. Civil român, articolele 998-1003). 

Responsabilitatea juridică, dincolo de dezbaterile îndreptățite privind criteriile de 
clasificare, este, în esenţă, fie contractuală, adică rezultând dintr-o încălcare a acordului de 
voințe, fie delictuală, rezultând dintr-o atitudine deviantă săvârşita cu intenţia de a antrena 
prejudicii altuia. Pe această bază, se face distincția dintre responsabilitatea civilă şi 
responsabilitatea penală; prima trimite la un prejudiciu cauzat, a doua la violarea 
deliberată sau culpabilă a legii. 

În dreptul civil se caută stabilirea unei legături de consecinţă între act şi prejudiciu, 
intenția contează puţin; faptele sunt încadrate în reglementările existente, sunt interpretate în 
conformitate cu o anumită speţă, în timp ce în dreptul penal, dimpotrivă, actul însuşi este pus în 
cauză prin motivațiile sale, mai mult decât prin consecinţe. Dacă în materie civilă cauzalitatea 
şi prejudiciul sunt suficiente pentru a fonda responsabilitatea, în materie penală 
responsabilitatea este stabilită pornind de la situaţii, circumstanţe, intenţii. Dar, în ambele 
cazuri este vorba de a răspunde de actele săvârşite în faţa altuia. Responsabilitatea este un 
act pentru altul. Aceasta vrea să spună că: „nu este vorba doar de a răspunde în fața altuia de 
actele al cărui autor eşti, ci de a răspunde în faţa altuia de greşeli şi de suferinţele provocate 
! Liviu Pop, Drept civil. Teoria generală a obligaţiilor, Tratat, Editura „Chemarea” Iaşi, 1998, p. 157. 

? Ibidem, p. 158. 


3 Codul Civil Român, art. 993. 
* Liviu Pop. op. cit., p. 197. 

altuia. Altul mă interpelează, îmi desemnează responsabilitatea. Responsabilitatea juridică nu 
are sens decât într-o sociologie a reciprocităţii care se desfăşoară pe o antropologie duală: atâta 
vreme cât altul îmi apare ca o voinţă autonomă înzestrată cu putere, eu trebuie să mă protejez 
reducând prerogativele voinţei mele. Grija de a răspunde de actele mele nu este decât maniera 
de-a mă asigura de altul, de a-i da în avans gajuri pentru a demorsa eventualele sale intenții 
răuvoitoare”!. 

Logica reciprocităţii este o logică a neutralității. Acesta se impune cu atât mai mult cu 
cât imaginea omului, în general, este una a fragilității şi vulnerabilității care cheamă 


bunăvoința. 


Xe e e 


Codul deontologic al fiecărei profesii juridice consacră explicit: „obligaţiile” 
profesionistului, „interdicţiile” şi „valorile? a căror respectare contribuie la înfăptuirea 
Justiţiei într-un Stat de drept. Cadrul ideatic al „obligaţiilor”, „interdicţiilor” şi „valorilor” 
afirmate şi promovate de codul oricărei profesiunii juridice — magistrat, avocat, notar, 
expert juridic, auxiliar etc. — este definit de Constituţia României şi actele UE al cărei 
membru a devenit din ianuarie 2007. În Constituţie îşi găsesc consfinţirea atât 
responsabilităţile şi obligaţiile general cetăţeneşti, cât şi cele specifice autorităților publice — 
legislativă, executivă, administrativă şi a reprezentanţilor lor - precum şi cele ale 
autorităților şi instanţelor judecătoreşti. Responsabilitatea deontologică, raportată la alte 
forme ale responsabilităţii s-ar putea caracteriza astfel: 

1. Prin natura sancţiunii: dacă încălcarea unei norme morale nu antrenează, în nici o 
situaţie, o sancţiune, chiar dacă poate fi însoţită, în anumite situaţii, de reprobare socială, 
încălcarea normelor dreptului în exercițiu angajează sancţiuni - penale, civile, administrate, 
luate de instanţe juridice în conformitate cu regulile de drept şi de procedură corespunzătoare 
(civil, penal, comercial etc.), iar încălcarea normelor deontologice antrenează sancţiuni 
disciplinare. 

2. Atât responsabilitatea cât şi sancţiunea disciplinară, considerate în legătura lor 
indisolubilă, revin unor corpuri organizate - consilii, comitete deontologice etc. - în 
conformitate cu prevederile codului profesiei. Acesta este concretizat la fiecare nivel de 


organizare ierarhică al profesiei, potrivit dispoziţiilor legii. 


! Eirick Prairat, op. cit., p. 64. 

3. Codul deontologic, asemenea celui etic sau sistemului de drept în vigoare, preexistă 
individului, nu este produs al voinţei sale. Spre deosebire însă de un cod etic sau unul juridic, 
codul deontologic este adoptat şi asumat conştient, individual, de fiecare membru al 
profesiei, ceea ce-i conferă şi calitatea de mijloc de autocontrol. 

4. Respectul unui percept moral sau efectuarea unui act de judecată morală nu se 
motivează prin ameninţarea constrângerilor, ci doar prin neliniştea propriei tale conştiinţe. 
Realizarea Justiţiei, prin respectarea normelor de drept este vegheată de instanțele 
judecătoreşti stabilite prin lege (art. 126 alin. 1 din Constituţie). Competența instanţelor şi 
procedura de judecată sunt prevăzute numai prin lege (Constituţia României, art. 126, alin. 2). 
Respectul normelor deontologice ale profesiilor juridice, reglementat prin codurile 
deontologice proprii profesiilor sunt aprobate legic. De pildă, activitatea magistraţilor este 
amănunţit reglementată prin Legea privind statutul judecătorilor şi procurorilor, nr. 303 din 28 
iunie 2004 , republicată”, prin Legea privind organizarea judiciară, nr. 304 din 28 iunie 2004, 
republicată? şi prin Codul deontologic al judecătorilor şi procurorilor”. 

Procurorii şi judecătorii, înainte de-a începe să-şi exercite funcția depun jurământul 
solemn, care exprimă valorile fundamentale ale codului deontologic:,„Jur să respect 
Constituţia şi legile tării, să apăr drepturile şi libertăţile fundamentale ale persoanei, să-mi 
îndeplinesc atribuţiile cu onoare, conştiinţă şi fără părtinire” *. Articolul 32 din Statutul 
magistraţilor reglementează toate aspectele legate de depunerea jurământului solemn. 

Refuzul depunerii jurământului atrage după sine nulitatea numirii în funcţie. (Statutul 
magistraților art. 32. alin. 2). Jurământul este depus de magistrat în şedinţă solemnă, în faţa 
magistraţilor instanţei sau, după caz, ai parchetului la care a fost numit magistratul, după 
citirea actului de numire (Statutul magistraților art. 32. alin. 3). 

Depunerea jurământului se consemnează într-un proces-verbal care este semnat de 
conducătorul instanţei sau ai parchetului şi de doi magistrați prezenţi, precum şi de cel care a 
depus jurământul (Statutul magistraţilor art. 32. alin. 4). Actele efectuate de magistrat înainte 
de depunerea jurământului sunt nule (Statutul magistraţilor art. 32. alin 6). 

Titlul IV , Cap. I, art. 93 al Statutului magistraţilor priveşte răspunderile lor. 
Magistraţii răspund civil, disciplinar, administrativ şi penal, în condiţiile legii. Următorul art. 
94, alin. 1. stipulează răspunderea patrimonială a Statului pentru prejudiciile cauzate prin 
! Publicată în Monitorul Oficial al României, Partea I, nr. 826 din 13 septembrie 2005 
? Publicată în Monitorul Oficial al României, Partea I, nr. 827 din 13 septembrie 2005 
? Aprobat prin Hotărârea Consiliului Superior al Magistraturii nr. 328 din 24 august 2005, publicată în Monitorul 
Oficial al României, Partea I, nr. 815 din 8 septembrie 2005 


$ Lege privind statutul magistraților, adoptat de Parlamentul României, 26 iunie 2004, Capitolul III, art. 32, 
alin.1. 

erorile judiciare, pentru ca alin. 2, a aceluiaşi articol, să precizeze că: „Răspunderea Statului 
este stabilită în condiţiile legii şi că nu înlătură răspunderea magistraţilor care şi-au exercitat 
funcția cu rea-credinţă sau gravă neglijenţă”. 

Conceptul de central al oricărei deontologii este cel de responsabilitate şi, strâns legat 
de acesta, cel de responsabilizare care exprimă una din finalitățile majore ale responsabilităţii. 
Conceptul de responsabilitate, în toate situaţiile, este considerat sub dublul lui aspect!: (1) Cel 
de constrângere, care ne plasează sub semnul controlului; face apel la supraveghere şi 
constrângere de un gen sau altul. Responsabilizarea se înscrie aici într-o perspectivă clar 
disciplinară. (2) Al doilea sens al responsabilității constă în a acorda un supliment de 
putere. Prin acesta se conferă încredere actorilor şi se apelează, simultan, la spiritul lor de 
iniţiativă. În acest sens, a responsabiliza înseamnă a spori autonomia, a lărgi posibilităţile de 
acţiune în cadrul unui ansamblu de principii şi obligaţii generale care definesc spațiul acţiunii. 
Acest sens al responsabilităţii implică ideea de împuternicire, de precizare a capacităţii şi 
posibilităţii de alegere. Capacitatea de a acționa într-o profesie într-o manieră senină, fără 
spaime, şi lucidă exprimă țelul adevărat al deontologiei. 

Situaţiile profesionale tot mai complexe, sunt generatoare de sentimente de 
nesiguranţă pentru unii profesionişti. În aceste condiţii apare firesc interesul lor pentru a găsi 
un ansamblu de reguli şi principii care odată acceptate să constituie reper şi ghid pentru 
profesionist. Responsabilitatea şi răspunderea profesionistului sunt invocate, îndeosebi sau de 
regulă, pentru situaţiile singulare. Singularizarea actorului juridic, prin recurgerea firească la 
diferențierea situaţiilor concrete poate avea efecte benefice din punctul de vedere al 
multiplicităţii formelor de legitimare, dar din perspectiva supunerii la un set de valori 
deontologice fundamentale poate avea aspectul unui conformism constrângător. De aceea, 
deschiderea deontologică spre practica concretă a profesiei, prin garantarea legică a 
autonomiei organizării ierarhice şi a răspunderilor, cere ca problemele deontologice să fie 
tratate prioritar ca probleme practice şi numai în subsidiar ca probleme strict teoretice. 
Constrângerile pe care le impune acel ansamblu de norme şi principii acceptate de 
comunitatea profesioniştilor justiţiei constituie o procedură de armonizare şi de asigurare a 
corectitudinii activităţii şi de legitimare a acesteia. „Dacă nevoia deontologică posedă un 


fundament de legitimitate, ea rezidă în dificultățile crescânde ale profesioniştilor de a-şi 


| A se vedea despre aceasta: Firick Prairat, op. cit., p. 91. 

exercita profesia. Un cod deontologic aduce o certă siguranță psihologică, dar şi o securitate 
juridică profesioniştilor”! . 

În condiţiile în care vorbim de o „efervescenţă a eticului”, de un autentic „puseu 
Juridic” manifestat nu numai în sporirea ariei de competenţă a dreptului, ci şi în posibilitatea 
transformării încriminării juridice într-o permanenţă a vieţii cotidiene, obligaţiile şi 
răspunderile deontologice îşi au o legitimitate ireductibilă. În primul rând, un cod 
deontologic defineşte competențele în funcţie de obligaţii, de posibilităţi, de mijloace şi 
nu de rezultate — prejudicii, nerespectarea cadrului legii, respectul faţă de semeni, toleranță 
etc. 

x 

Obligaţiile codului deontologic descriu regulile de urmat, comportamentele ce trebuie 
evitate, astfel încât în activitate să fie disjuns eşecul de eroare. Eşecul este o apariţie totdeauna 
posibilă într-o activitate sau o situație dată, la fel cum eroarea este considerată a fi constitutivă 
cunoaşterii. Deontologia ține de domeniul raţiunii practice, nu al celei teoretice, cunoscătoare. 
Ea distinge eroarea de eşec. Separând clar eşecul de eroare, deontologia tinde să furnizeze 
apriori argumente pentru o situaţie care ar putea avea urmări juridice. „Un cod 
deontologic prescrie ceea ce trebuie făcut sau evitat imperativ în anumite situaţii precise. Dacă 
obiectivul nu este atins sau situația cunoaşte o turnură nedorită, acest lucru nu va fi imputat 
profesionistului care a făcut ceea ce trebuia să facă, ci circumstanțelor sau logicii însăşi a 
evenimentelor”. 

„Puseul juridic” de care aminteam este unul din factorii care, alături de alții de natură 
social-politică, au dus la sporirea judecăților judiciare privind responsabilitatea penală. 
Acesta atrage după sine estomparea diferenței dintre categoria greşelii şi aceea a eşecului: 
responsabilii sunt transformați în culpabili. În spatele eşecurilor sau chiar a erorilor se caută o 
vină intenţională sau, după caz, neintențională. 

Potrivit art. 19 din Codul penal român, vinovăție există când fapta care prezintă pericol 
social este săvârşită cu intenţie sau din culpă. 

1. Fapta este săvârşită cu intenţie când infractorul: 
a) prevede rezultatul faptei sale, urmărind producerea lui prin săvârşirea acelei fapte; 
b) prevede rezultatul faptei sale şi, deşi nu-l urmăreşte, acceptă posibilitatea producerii lui. 


2. Fapta este săvârşită din culpă când infractorul: 


! Jean Pierre Obin, Pour les professionnels de l'Education nationale: morale, éthique ou deontologie, in G. 
Vincent (dir.), responsabilités professionnelles et deontologie, Harmattan, 2001, p. 12. 
? Eirick Prairat, op. cit., p. 82. 

a) prevede rezultatul faptei sale, dar nu-l acceptă, socotind fără temei că el nu se va 
produce; 
b) nu prevede rezultatul faptei sale, deşi trebuia şi putea să-l prevadă. 

Fapta constând într-o acțiune săvârşită din culpă constituie infracțiune numai 
atunci când în lege se prevede în mod expres aceasta. 

Fapta constând într-o inacţiune constituie infracţiune fie că este săvârşită cu 
intenţie, fie din culpă, afară de cazul când legea sancţionează numai săvârşirea ei cu intenţie. 

Într-o societate de reclamanţi cum este cea contemporană, un cod deontologic este 
„un dispozitiv etico-juridic care tinde să reducă riscul recursurilor juridice făcând 
vizibil ceea ce trebuie făcut normal într-o manieră minimală într-o situaţie precisă”!. Un 
cod al obligaţiilor şi responsabilităţilor profesionale este şi „o armă anti-bănuială” care atestă 
într-o manieră vizibilă, transparentă a unor competenţe, a limitelor dar şi a privilegiilor ei. 

Răspunderea, eşecul şi eroarea în cazul „profesioniştilor în robă”, a medicilor 
socialului, se pun într-un mod asemănător cu răspunderea , eşecul şi eroarea în cazul 
„profesioniştilor în alb”, a medicilor umani. Ambele profesii caută menţinerea coerenţei, a 
unei ordini interne şi a unui echilibru în cadrul schimbărilor unor sisteme înalt organizate, 
respectiv, al sistemului fiinţei umane şi acela al unei societăți determinate. 

Deseori se vorbeşte despre „privilegiile” profesiilor juridice. Nu este exagerat să 
vorbim despre acestea. Ele sunt clar exprimate de caracteristicile profesiilor juridice: 
independenţă, autonomie, neutralitatea activităţilor pe care le pot efectua juriştii. Care le 
sunt prerogativele, sarcinile de serviciu, obligaţiile secvenţei din activitatea juridică pentru 
care au competenţă, ce pot şi ce nu pot face este strict reglementat în legea de funcţionare 
pentru fiecare branşă juridică, de statutul profesiei, de codul deontologic al profesiei şi 
reglementările locale. 

Răspunderea profesioniştilor justiției pentru activităţile lor în cadrul profesiei nu se poate 
sustrage însă „domniei legii”. Nevoia de transparenţă, tot mai insistent revendicată de societatea 
actuală, priveşte şi profesiile juridice. Este o evoluţie care se cere explicată. Justiţia nu poate face 
economie de informaţie cu privire la modul său de funcționare, cu privire la dispozitivele şi 
procedurile disciplinare pe care le utilizează. Codul deontologic al juriştilor — judecători, 
procurori, avocaţi, notari, etc. — îndeplineşte tocmai un asemenea rol, atât sub aspectul explicitării 
competențelor cât şi al limitelor acestora şi a sancţiunilor aplicate pentru nerespectarea 


răspunderilor. 


! Ibidem, p. 83. 

CONCEPTUL DE TIMP LA RĂDULESCU-MOTRU ȘI BERGSON 


Mihai Popa 


Pentru a răspunde unei întrebări care este fundamentală în istoria culturii — ce este 
timpul? —, ar trebui să începem cu filosofia grecilor antici şi poate mult mai devreme, cu 
tradiţiile mitologice, aşa cum au fost consemnate de către fiecare popor. Dar pentru că 
problema timpului e contemporană cu prima tresărire dubitativă a omului, iar primul său 
impuls, în confruntare cu lumea şi cu sine, a fost să-şi delimiteze arealul fiinţei sale şi fiinţei 
în genere în cadre spațio-temporale, orice întrebare pe care şi-o pune omul are legătură, direct 
sau indirect, şi cu o întrebare pusă timpului. Delimităm pentru excursul istoric ce ni l-am 
propus în titlu o perioadă a definirii categoriei de timp până la Kant, aflată sub influenţa 
decisivă a filosofiei greceşti, a lui Platon şi a lui Aristotel îndeosebi, în care timpul este 
considerat în perspectivă metafizică, iar timpul-destin al cetăţii (omului) este timpul sub 
specia substanţei, devenirea ca devenire. Kant marchează, prin criticism şi categoriile a priori, 
modernă. 

În spaţiul culturii moderne, de după Kant, ori cu atât mai mult, odată cu Hegel, 
problema timpului, în modul în care se pune, creează o opoziţie radicală față de modul de a-l 
gândi (concepe) în perioada anterioară. Elementele acestui mod modern (şi contemporan) de a 
concepe timpul constau în faptul că el este pus în relaţie mai pregnantă cu omul (aspectul 
psihologic), iar apoi cu devenirea istorică. Este semnificativ că în acest interval, cu precădere 
în secolul al XIX-lea, ştiinţele omului, ştiinţele spiritului, ştiinţele socio-umane, istoria, sunt 
în căutarea metodologiei proprii, a principiilor în baza cărora îşi fundamentează cunoaşterea. 

Noica vedea în devenirea istorică (devenirea omului) un motor al gândirii 
moderne, izvor al filosofiei. „Acum, după Kant şi prin el, filosofia regăsea — într-altfel decât 
la Greci — o anumită stare de puritate a ei, comparabilă, până la un punct, cu cea greacă. De 
astă dată însă nu mai era fiinţa în joc, ci spiritul, iar devenirea acestuia sfârşea prin a fi, cu 
Hegel, cea a spiritului revelat prin istorie. Plecată de la ştiinţă, filosofia modernă avea să se 
încheie în devenirea istorică”.! Putem circumscrie cele două perioade ca topos-uri culturale în 
care timpul a fost considerat, pe de o parte, ca timp în timp (aspectul metafizic al problemei) 


şi, pe de altă parte, ca timp al omului şi al istoriei (aspectul critic al abordării timpului). Cei 


! Constantin Noica, Trei introduceri la devenirea întru ființă, Bucureşti, Editura Univers, 1984, p. 58. 

doi gânditori abordaţi aici, Rădulescu-Motru şi Bergson, dezvoltă o problematică modernă şi 
contemporană a timpului, se raportează, direct sau indirect, la o perspectivă kantiană sau 
postkantiană, în orice caz, privesc timpul din perspectiva omului, a istoriei, creionând o 
fenomenologie a timpului marcată pregnant de subiect şi de posibilitatea sa de a se instaura în 
timp. Nu înseamnă însă că tentația metafizică şi raportarea timpului la absolut a dispărut din 
orizontul gândirii moderne. Paradoxal însă, conceptele de destin şi durată au însă o filiație 
grecească. Motru, de pildă pune destinul într-o familie de termeni care descriu devenirea ca 
posibilitate interioară! (o posibilitate a substanţei, căutată în filosofia aristotelică), procedând, 
ca şi Bergson”, la o nouă sistematizare a concepţiei despre temporalitate, opusă celei 
anterioare, fizicalistă în esenţă, unde timpul devine o abstracţie matematică a mişcării în 
spaţiu. 

Această punere în temă a timpului, de factură modernă, dar cu valenţe teoretice ale 
căror semnificaţii duc adânc în istoria culturii, oferă intuiţionismului bergsonian şi 
personalismului energetic al lui Motru, chei nebănuite de interpretare. În aceste pagini ne 
limităm numai la a le descrie caracterele generale. 

În gândirea greacă timpul era considerat într-o perspectivă substanţialistă, el era 
tratat în legătură cu substanţa, ca fiind o categorie care putea fi impregnată de calitățile 
acesteia. Substanţa este eternă, ea este principiul care aderă la fiinţă (în înţelesul parmenidian 
al termenului); întrucât timpul ţine de schimbare, fiinţa lui este raportată la alteritate, la 
devenire. În categoria parmenidiană a fiinţei, timpul este suspendat ca principiu, dobândind 
valenţele fiinţei abia prin teoria participaţiei şi reminiscenţei la Platon — “Parmenide este, în 
sfârşit, depăşit. Doctrina Ideilor ne poate dezrobi de primejdia, ca şi de vraja eleată, îngăduind 
o participaţie a Ideilor unele la altele, îngăduind adică viaţă, sinteză, progres.” Ființa 
parmenidiană, unică, imobilă şi eternă, exclude mişcarea, devenirea în perspectivă metafizică 
— eternitatea este singura oglindă a ființei. Ființa, ca un monolit, nu se declină în lucruri, nu 
este, ca la Aristotel, conjugată cu celelalte categorii, inclusiv cu timpul“. Heraclit din Ephes 
introduce un antagonism de principiu în interiorul fiinţei. Dacă Parmenide proceda formal 
pentru a aduce fiinţa la lumina supremei certitudini, în opoziţie cu nefiinţa, Heraclit deschide 


fiinţei şi faţa ei nevăzută, îndreptăţind nefiinţa (contradicția, schimbarea, devenirea), în 


! Constantin Rădulescu-Motru, T. imp şi destin, în Opere alese, vol. II, Bucureşti, Editura Academiei Române, 
2006, p. 170 — 171. 

? Henri Bergson, Eseu asupra datelor imediate ale conştiinţei, studiu introductive şi note de Horia Lazăr, Cluj- 
Napoca, Editura Dacia, 1993, p. 80 — 85. 

* Constantin Noica, Schiţă pentru istoria lui Cum e cu putinţă ceva nou, Bucureşti, Editura Humanitas, 1995, p. 
81-82. 

* Aristotel, Metafizica, traducere de Şt. Bezdechi, note şi indice alfabetic de Dan Bădărău, Bucureşti, Editura Iri, 
1999, p. 184. 


287 


aceeaşi ordine cu fiinţa, să-şi dobândească un rost în logos. Pentru el, focul, ca nume şi 
principiu, putea rămâne mereu identic cu sine (cu fiinţa). Dar focul era şi schimbare, fiinţa şi 
nefiinţa locuiau în acelaşi nume (principiu) care este absolut şi trecător, etern şi curgător. 
“Parmenides, în ordinea sa de exercitare, nu făcea decât să răspundă la întrebarea: cum poate 
fi gândită (necogniţionist) fiinţa ca fiind şi nefiinţa ca nefiind. În urmare, lumea (existenţa) era 
«acoperită», neintrând în programul ontologiei [...]; chiar dacă era, nu avea cum să fie 
văzută”. 

Pentru Rădulescu-Motru, intuiţia timpului este foarte importantă în configurarea 
ideii de destin, căci în baza ei ne putem reprezenta şi diferența dintre cele două forme ale 
timpului, timpul abstract, cronologic, şi timpul trăit, timpul psihologic şi istoric, destinul. 
Esenţial, spune el, este faptul că la început, în reprezentările noastre, destinul este 
precumpănitor, este chiar forma inițială prin care am intuit devenirea, ideea timpului real, 
structurat pe baza unei periodicităţi inerente găsite în viaţa noastră interioară şi în repetițiile 
constatate în natură, venind ulterior. Timpul real, abstract, derivat al primei intuiţii care ni s-a 
impus ca destin, este rodul funcțiunilor abstractive ale gândirii, este timpul secat de 
determinaţiile intime ale vieţii şi trăirii, timpul astronomic, matematic, timpul cauzalităţii 
mecanice. Diferenţele dintre cele două moduri de a înţelege timpul nu sunt, aşa cum spune 
Motru, decât rodul unei îndelungi evoluţii culturale. Şi, dacă vrem, o „deformare” a culturii 
noastre europene, care a văzut în drumul ales de ştiinţe, la un moment dat, „calea regală”, 
calea universalei contopiri cu realitatea; această cale, se poate spune, ne-a privat de intuiţia 
profundă a timpului interior. Vedem în concepția actuală asupra timpului o anumită 
superioritate epistemologică, o suficiență a omului modern, care priveşte de sus pe omul vechi 
— trăitor în destin —, atitudine „pe care o are de obicei omul matur faţă de copil. El priveşte de 
sus, aproape cu milă, la aceea ce altădată, cu câteva secole înainte, constituia o preocupare 


2 
”-. Cu toate acestea, 


serioasă, ba chiar o preocupare chinuitoare pentru fiece suflet de om 
preocuparea menţionată, destinul, revine obsesiv în mintea omului contemporan. Căci, ca şi 
omul vechi, cel al zilelor noastre nu poate gândi cronologic şi abstract prefacerile ce-i rezervă 
viitorul, nu poate fragmenta ştiinţific viaţa lui intimă, legată de vieţile celor de dinainte şi, 
într-un mod mult mai profund, de vieţile celor care vor veni după el. Această fragmentare ne-a 
fost cumva fatală istoric, dar mai ales cultural, în măsura în care ne-am dezobişnuit să intuim 
timpul în forma sa substanțializată, aşa cum au încercat să o impună grecii. Destinul, în 
' Gh. Vlăduţescu, Heraclit din Ephes, Cratylos din Athena, Antisthenes Heracliteanul. Mărturii şi fragmente, 
Bucureşti, Editura Academiei Române, 2008, p. 20. 


ÎN. Bagdasar, „Timpul şi Destinul” în viziunea lui C. Rădulescu-Motru, Cuvânt înainte la C. Rădulescu-Motru, 
Timp şi destin, Bucureşti, Editura Saeculum I. Q. şi Editura Vestala, 1996, p. 18. 


288 


opoziţie cu timpul, impune o ordine interioară; ea se găseşte întipărită în posibilitățile 
substanţei noastre unice, care poate fi şi substanţa sufletească. Motru spune la un moment dat 
că teoria destinului poate fi derivată din maniera în care grecii (Aristotel) puneau în valoare 
posibilităţile substanţei atunci când trebuiau să dea o explicaţie a devenirii, deoarece nu aveau 
conceptul unei legi de dezvoltare şi nici pe acela al cauzalităţii ştiinţifice moderne!. În natură 
găsim o altă ordine. Diferenţa dintre cele două stări, sau rosturi, cum le-ar spune Noica, poate 
fi transpusă şi prin ceea ce germanii numesc sein-sollen, trebuie să fie, spre deosebire de sein, 
ceea ce este: este în mod obişnuit şi necesar natural, în materie, nu în viaţa spiritului”. 
Constatarea acestei diferenţe este esențială pentru gândirea destinului. De aceea şi opţiunea 
pentru al doilea termen la Motru, care caută astfel să-l readucă la viaţă, nu neapărat printr-un 
demers hermeneutic (deşi el există în prima parte a lucrării), ci prin configurarea conceptului. 
Pentru el, destinul e precumpănitor în om şi în popor, şi anume în fiinţa lor raportată la 
devenire, care este subiectivitate şi împlinire, iar în acest sens transcende individul şi chiar 
generaţiile. Ca şi la Bergson (pe lucrările căruia Motru îşi sprijină discursul despre timp), 
intuirea timpului presupune o scindare interioară profundă, numai că la Motru durata (a se 
citi: durata timpului ca destin) are o semnificaţie pentru devenire ca întreg, pentru finalitatea 
vieţii individului ori a vieţii gândite ca istorie, în timp ce la Bergson durata are semnificaţie 
doar pentru trăirea intimă, în opoziţie cu timpul măsurat. 

Durata şi destinul sunt opozabile şi complementare totodată, însă opoziţia este cea 
care ni se impune. Complementare sunt, după opinia noastră, pentru că sunt două concepte 
care prefigurează o nouă problematică declanşată de gândirea modernă a timpului începând de 
la Kant. Autorul Criticii raţiunii pure aduce timpului o puternică (fundamentală) determinație 
subiectivă, din perspectivă transcendentală. Deşi, aşa cum observă Bergson, ca şi Motru, 
caracteristicile prin care îl defineşte nu scoate timpul din cadrele abstracte ale unei cronologii 
scientiste, temporalitatea rămâne în subiect şi ca o posibilitate istorică şi de creaţie, scopul şi 
modul de a fi al omului în lumea care devine. 

Cele două moduri de a înţelege timpul — timpul-real şi timpul-destin — nu au fost 
niciodată gândite împreună, nu există o concepţie unitară care să le înglobeze pe amândouă. 
Cu toate acestea, există în ambele intuiţii un element care le leagă: relaţia timp-mişcare. 

Conştiinţa timpului este, iniţial, conştiinţă a destinului. Este o certitudine, spune 


Motru, că, odată cu primele sistematizări, relatate de către istorici, dar şi cu cele păstrate în 


! C. Rădulescu-Motru, op. cit., p. 114. 
? Constantin Rădulescu-Motru, T: imp şi destin, în Opere alese, vol. II, Bucureşti, Editura Academiei Române, 
2006, p. 118-119. 

tradiția mitologică, timpul s-a subordonat destinului la majoritatea popoarelor europene. Acest 
fapt nu a fost cercetat îndeajuns, nici de către istorici, nici de către filosofi, nici de către 
antropologi, cu atât mai puţin de către psihologi. Spre deosebire de relativitatea în care este 
gândită cultura europeană modernă (care include, în sistemul aceloraşi valori relative, 
„pozitiviste”, şi aspectele temporale), preistoria şi istoria timpurie au desenat destul de lizibil 
coordonatele în care este gândit timpul-destin. „Primele raporturi de timp, în aceste vechi 
tradiţii, se prezintă cu caracter de destin. Ele constituie credinţele cosmogonice şi astrologice 
vechi, destul de bine expuse de istorici'”. Chaldeenii, egiptenii, etruscii, romanii, chiar şi 


grecii, aveau o viziune substanţialistă destul de timpurie asupra timpului. 


Timp şi destin 

Pentru o primă punere în relație a celor două concepţii despre timp prezente la 
Bergson şi Rădulescu-Motru, constatăm accentul care se pune în configurarea conceptului, 
durata, respectiv, destinul. Pornită dintr-un elan unic aparţinând unui trecut misterios, durata 
se concentrează permanent pe început, un elan care se amplifică cu fiecare nuanţă diferită în 
sine de tot ce o precede, ca un şipot desemnat mereu de o altă amplitudine (numai ceea ce se 
schimbă permanent durează). În destin însă, toate tendinţele se concentrează în realizarea 
țelului. Se poate spune că durata pune accent pe început, pe clipa care se înalţă ca să umple 
altă clipă, în timp ce destinul adună tot atâtea tensiuni sporite de caracterele (elemente ale 
psihismului individual sau colectiv, dar şi valori spirituale), concentrate în împlinirea de sine 
ori în împlinirea unui caracter național. 

Timp şi destin, opera lui Constantin Rădulescu-Motru, reprezintă, în ordinea 
sistemului personalist-energetist, partea finală, care completează celelalte opere menite să 
pună în evidenţă distincția dintre „cauzalitatea mecanică, postulată de ştiinţele fizico-chimice, 
şi finalitatea vitală psihică”?. Celelalte lucrări care împlinesc o viziune unitară sunt: Puterea 
sufletească, Elemente de metafizică, Personalismul energetic, Vocaţia, factor hotărâtor în 
cultura popoarelor şi Românismul. 

Teza principală a lucrării Timp şi destin se poate enunţa astfel: în viaţa indivizilor 
şi a comunităţilor, timpul are altă măsură, care nu poate fi lămurită abstract şi înscrisă într-o 
ecuaţie numerică — enunţ al legii în ştiinţele naturale —, căci el participă la realizarea unei 
finalităţi proprii, individuale sau colective, este asemenea unei sentinţe încifrate în substanţa 


intimă a ceea ce se numeşte viaţă interioară. Nu există succesiune în viaţa individului care să 


! Ibidem, p. 152. 
? Ibidem, p.106. 

poată fi tradusă în termeni cronologici. „Nu există o succesiune de fapte istorice cum există o 
succesiune de fapte fizice şi chimice, pe care omul de ştiinţă să o găsească aceeaşi în tot 
momentul, ci există o viaţă istorică care în cursul ei devine alta pe măsură ce grupul social 
creşte sau îmbătrâneşte.”! 

Lucrarea în sine trezeşte nu atât interesul speculativ, cât deschide perspective ale 
unor cercetări aflate la graniţele disciplinelor (psihologie, sociologie, istorie, antropologie), 
întrebările fundamentale fiind însă puse în termeni filosofici. Ea se înscrie, se poate spune, în 
interiorul unei abordări aporetice, propunând şi unele soluţii metodologice, în limitele 
personalismului energetic. Intuiţia timpului este esențială, însă nu în manieră bergsoniană ori 
husserliană; fenomenologia sondată se face cu mijloace experimentale şi dovezi (argumente) 
ținând de domeniul psihologiei experimentale sau de istoria conceptelor filosofice. Punctul 
central, de echilibru, în demersul autorului, este subiectivitatea conştientă de propria sa ţintă 
etică şi epistemică, reprezentativă pentru omul de vocaţie; dacă anterior, în Vocația, Motru 
propune posibilităţile vocaţionale ca elemente sociale şi culturale în definirea personalităţii, în 
Timp şi destin ne situăm într-o ontologie personalistă în care omul îşi trăieşte propria viaţă în 
ritmul autentic şi interior împlinit ca destin. Nu există vocaţie ereditară. „Copilul vine pe lume 
cu aptitudini individuale. Vocaţia iese din îmbinarea aptitudinilor sale individuale la o 
finalitate socială. Unde societatea nu şi-a dobândit o structură unitară, din care să pornească o 
finalitate armonică pusă în serviciul idealului, acolo nu poate să fie vorba nici de vocaţii.”? 

Timpul lasă să se întrevadă, cu cât elementele vieţii sufleteşti se întrepătrund şi 
caracterele se lămuresc, un sens al evoluţiei interioare. Dar nu timpul real, cronologia faptelor 
biologice sau biochimismul specific proceselor fiziologice, aduce în prim-plan caracterele şi 


potenţialul individual, ci o altă formă a lui, destinul. 


Vocaţie şi devenire istorică 

Motru renunţă să caute un „ghid” metodologic pe baza teoriilor moderne asupra 
timpului, prin intermediul căruia să găsească un paralelism conceptual între timpul abstract şi 
destin. Destinul nu este reductibil la un enunţ prin care majoritatea gânditorilor şi savanților 
au încercat să prindă esenţa temporalităţii pornind de la cauzalitatea naturală. Cerinţele 


acestor enunţuri sunt legate de faptul că timpul este definit în relație directă (sau în opoziţie, 


! Ibidem, p. 113. 
? Idem, Vocaţia. Factor hotărâtor în cultura popoarelor, în Opere alese, vol. II, Bucureşti, Editura Academiei 
Române, 2006, p. 73. 

uneori) cu spaţiul. Încă Aristotel este cel care a oferit direcţia de cercetare, însă tot la el putem 
spune că o vom găsi şi pe cealaltă, care leagă timpul de pre-formarea substanţializată, din 
moment ce orice categorie (timpul se raportează la fiinţă) şi toate lucrurile în genere se 
raportează la genul suprem. „Căci celelalte lucruri despre care se spune că au fiinţă sunt 
determinate după raportul lor față de substanţă: cantitatea, calitatea şi celelalte categorii.”! 
Nici timpul nu face excepţie. Destinul apare astfel ca  pre-formare şi se pune în relație cu 
potenţa, cu modul în care tot ceea ce capătă o determinaţie ulterioară este încadrat într-o 
anterioritate substanţial posibilă: destinul (timpul înscris în substanţa sufletească) este tendinţa 
de a pune în act cele mai intense şi fundamentale aspirații umane. Potenţialitatea este o 
condiţie. Tot atât de bine ea poate să nu se realizeze (depinde de subiectul istoric sau 
epistemic); de aceea Motru este de părere că destinul, aşa cum era prefigurat altădată de 
moirele greceşti, se poate realiza şi peste generaţii, dar se poate şi să nu se împlinească. Kant, 
prin soluţia transcendentală, deşi pune această capacitate în subiect (prin intuiţia care 
ordonează temporal realitatea), nu rezolvă şi problema relației dintre devenirea interioară şi 
cauzalitatea ştiinţei. Acest lucru se datorează, spune Motru, faptului că la Kant, timpul, ca 
intuiție a priori, este pus pe seama conştiinţei transcendentale, şi nu este propriu unei 
conştiinţe individuale, unei experienţe de viaţă istoric determinate?. Nici intuiţia bergsoniană a 
duratei nu este o soluţie pentru care filosoful român să opteze definitiv. Ea oferă un punct de 
plecare ce se poate aprofunda cu datele psihologiei, iar pentru un subdomeniu fundamental — 
psihologia creaţiei —, devine esenţială. De altfel, ecoul cercetărilor psihologice, sociologice şi 
antropologice este permanent depistat în demersul filosofului român. Pe lângă acesta, 
abordarea problemei pune în temă principalele teorii care au ajutat, în istoria filosofiei, la 
adâncirea şi regândirea conceptului de timp. Sunt analizate teoriile şi conceptele relative la 
timp, intuiţia duratei, percepţie şi memorie, prezente în lucrările de referință ale momentului. 
H. Bergson (Essai sur les données immediates de la conscience, Matière et mémoire), Th. 
Ribot (Les maladies de la memoire) sau W. Wundt, în al cărui laborator de psihologie 
experimentală a lucrat şi Motru. 

Spectrul abordărilor disciplinare şi topos-ul istoric în care e configurat timpul sunt 
însă mult mai variate. Ideea pe care o reținem, şi care revine ca un laitmotiv, este 
consubstanţialitatea structurii temporale şi a celei sufleteşti (individuale sau a poporului). Din 
variabile determinaţii istorice şi sufleteşti (se ciocnesc voințe, vocaţii, caractere) se desprinde 


un sens, un ritm al devenirii unde individul/poporul îşi consumă fiinţa: el va fi determinat să 


! Aristotel, Metafizica, ed. cit., 1999, p. 331. 
? C. Rădulescu-Motru, Timp şi destin, p. 129. 

împlinească această ordine; în interiorul ei se resoarbe încet şi definitiv pe tot parcursul 
existenţei. Destinul în viaţa individului/comunităţii are un sens care conduce şi realizează 
valenţele psihice, imperativele morale, dar, mai ales, valorile spirituale; timpul-destin este 
inseparabil de vocaţie. De fapt, ecuaţia dintre timp şi vocaţie — o problemă de prim ordin în 
termenii personalismului energetic — poate fi abordată prin termenul său mediu: destinul. 
Numai că, în termenii filosofiei moderne, destinul, deşi preia fondul de semnificaţii prezent în 
mitologia popoarelor, cea greacă în special, şi chiar elementele timpului înţeles ca destin în 
concepţia substanţialistă a filosofiei greceşti, este un concept nou tocmai prin valenţele 
celuilalt termen, vocaţia. Înţeles în limitele noțiunii aristotelice de entelehie, destinul conservă 
două sensuri majore, prezente în mintea vechiului elin, ca şi în teoriile ulterioare care au 
sondat această realitate: cursul şi împlinirea vieţii individuale şi istorice. Ambele sensuri sunt 
înscrise în interiorul valorilor spirituale şi al imperativelor etice. 

La Aristotel, timpul încă face parte dintre genurile supreme, este categorie şi 
participă, prin intermediul particularului, la fiinţă. Universalul, la autorul Metafizicii, nu există 
decât în particular, spre deosebire de Platon, la care poate exista de sine stătător. În acest sens, 
când despre timp se predică, aşa cum se poate predica şi despre celelalte categorii, timpul, ca 
şi spaţiul, rămâne în lucruri. Când se pune problema anteriorităţii!, prima accepţiune (sensul 
cel mai propriu) se pune după timp, al doilea sens fiind după ordinea succesiunii; tot astfel, 
simultaneitatea impune intelectului ca sens propriu devenirea în acelaşi timp, după cum în 
mişcare (timpul este numărul mişcării), prima, în ordinea celor şase moduri, este generarea?. 
Mişcarea, însă, nu se consideră decât în relaţie de cantitate, calitate şi loc, nu în relație cu 
substanţa“. Raportul timpului cu celelalte categorii, şi în special cu existenţa (substanţa), a 
suferit diverse modificări de la Aristotel la Kant. lar cea mai elocventă punere în temă a 
timpului este, totuşi, kantianismul (apriorismul pune, paradoxal, timpul în relaţie intimă cu o 
permanenţă care ţine de substanţa transcendentală); durata bergsoniană mai face încă un pas 
către substanţializarea timpului, dinspre transcendental înspre subiectul individual — 
experienţa timpului nemaifiind una a conştiinţei în genere, ci trăire şi creație individuală, 
unică şi irepetabilă). Intuiţia timpului însă conţine tot atâtea nuanţe (trepte) care acoperă 
realitatea, oferind momentele sale în ordinea în care îl definim. Nu-l definim ca succesiune, ca 
ordine în succesiune, ca număr al succesiunii, ci îl definim ca pe o structură (în conştiinţă) a 
unor raporturi specifice, care sunt în primul rând raporturi culturale. „Intuiția timpului este o 
! Aristotel, Categorii, traducere de Traian Brăileanu, revizuirea traducerii, postfață şi note de Gh. Vlăduţescu, 
Bucureşti, Editura Paideia, 2006, p. 40-43. 


? Ibidem, p. 42. 
? Idem, Physica, A, 2, 225 b. 

structurare de raporturi; structurare care este opera activității omeneşti în câmpul cultural.”! 
Dacă parcurgem etapele istorice în care s-a teoretizat asupra timpului — considerat, până la 
Kant, dar şi după aceea, ca raporturi de mişcare, ca timp real, cronologie abstractă — vom 
sintetiza, cu Noica, natura timpului abstract (real sau rotitor, în termeni nicasieni): este nu atât 
număr ordinal, cât ordine; şi nu atât ordine a succesiunii, cât succesiune, fiind, în ultimă 
instanţă, conexiune în succesiune.? 

Care sunt componentele ce concură la realizarea intuiției destinului? După Motru, 
trei factori sunt la baza destinului în accepţie antică: 

a) destinul contribuie la afirmarea vieţii, care dobândeşte astfel o valoare de prim 
rang în raport cu întreg universul; 

b) individul/grupul supus destinului dobândeşte conştiinţa ireversibilităţii vieţii; 

c) intuiţia destinului este mistică”. 

Presimţirea destinului este pentru omul ieşit din preistorie un mod de a construi 
realitatea în temporal, fără mijloace raţional-tehnice, „o anticipare mistică a devenirii 
universale”?. 

Viaţa interioară şi ordinea universală constituie un tot organic. Un întreg 
considerat în manieră substanţialistă conţine în sine elementele care-l definesc inclusiv ca 
temporalitate; timpul-destin este subiectivitate în sens pozitiv, trăire şi presimţire care, la 
început, a avut o puternică trăsătură mistică. Accentul care se pune pe subiectiv în 
considerarea destinului, în primele etape când omul şi-a construit o realitate temporală, a 
permis raţiunii să distingă şi o latură separată a temporalităţii, mult mai abstractă, care se 
opune şi se separă de subiectivul timp-destin, conceput ca timp real obiectiv. Trăirea 
destinului este pusă în umbră, iar timpul abstract înlocuieşte, cel puţin în ştiinţe, preocuparea 
pentru destin. 

Timpul real, abstract şi matematic, obiectiv şi egal cu sine însuşi, este timpul 
determinismului mecanic, e timpul cauzalităţii şi al legilor naturale. Omul de ştiinţă preferă 
timpul real, cronologic, destinului. Dar, studiind paleta nuanţelor temporale (care include, pe 
lângă timpul fizic, pe cel psihologic, istoric, fiziologic, biologic, timpul civilizaţiilor sau 
timpul culturii), acelaşi om de ştiinţă observă amestecul dintre obiectiv şi subiectiv în 


conceperea tuturor acestor timpuri, care pot fi şi timpurile vieţii — ceea ce conţinea în sine 


! C. Rădulescu-Motru, op. cit., p. 154. 

? Constantin Noica, Trei introduceri la devenirea întru ființă, Bucureşti, Editura Univers, 1984. 
? C. Rădulescu-Motru, Timp şi destin, p. 173 — 174. 

* Ibidem, p. 169. 

noțiunea de destin —, se deplasează de la ştiinţele vieţii înspre fizica probabilistă a 
fenomenelor cuantice. 

Recursul la destin este, după opinia lui Motru, o necesitate a ştiinţei contemporane. 
Destinul trebuie separat de credinţele mistice, devenind, dintr-o „simplă travestire a 
nemiloasei Moira”, un timp al fenomenelor viului, al vieţii psihice şi culturale, al devenirii 
istorice. De altfel, afirmaţii care includ referiri la destin sunt prezente de-a lungul istoriei până 
astăzi. Cel mai bine, intuiţia destinului o vom regăsi în credinţele religioase monoteiste, unde 
puterea divină este, de fapt, o transfigurare a destinului’. Prezenţa destinului este conținută şi 
în teoriile despre inconştient, cu diferența că, pe când în vechile concepţii, ideea de 
predestinare era o sentință a divinității, în inconştient omul se confruntă cu substratul 
fiziologic al funcţiunilor psihice. Cel mai vizibil recurs la ideea sau metafora destinului îl vom 
găsi însă în ideologiile politice şi sociale. Destinul, în ultimul caz, nu mai este un decret 
mistic, oracol sau talisman, ci „slogan de propagandă în serviciul unei ideologii”. 

Observăm că atunci când vorbim dspre destin, avem în vedere o posibilă tensiune 
existențială, dar şi una gnoseologică, creată prin prezenţa a doi termeni, timpul real cronologic 
şi timpul vieţii sociale şi culturale. Nu numai la Motru, dar şi la Bergson constatăm această 
dualitate care preia, implicit sau explicit, opoziția dezvoltată în timp a altor perechi de termeni 
contrarii, iar toate contrariile pun în discuţie în cele din urmă opoziţia obiectiv-subiectiv. De 
partea obiectivului s-au raliat concepte precum: adevăr, universal (general), rațiune, ideal, 
substanţă. Timpul real, abstract şi obiectiv, este timpul raţiunii. Subiectivul, de care destinul şi 
durata sunt apropiate în primul rând, presupune un alt mănunchi conceptual: relativ, 
individual, irațional, inconştient. Paradoxal însă, aşa cum deducem citind operele speciale ale 
celor doi, Motru şi Bergson, durata şi destinul, opuse timpului real, abstract, spaţializat, 
cronologic şi matematic, nu sunt opuse substanţei. Fiind originare în subiect, destinul şi durata 
sunt subiective, sunt în măsura în care aparţin subiectului (ca şi toate celelalte categorii, de 
altfel). Dar, la Aristotel, subiectul este în realitate, şi nu se opune realității: el este „substratul 
(Aypokeimenon), substanţa, adică realitatea în sine, deci obiectul strict în sensul de astăzi”. 
Destinul, am observat, este substanțial, deşi el se află în subiect, tocmai în acest sens, în care 
subiectul este suportul şi sensul realului. Subiectul nu este fenomen, ci substanță. Timpul trăit, 
intuit ca destin sau ca durată, este timpul subiectiv. De fapt, cele două concepte, destinul şi 


durata, nu se ating decât parțial ca semnificaţie, însă, prin prisma creaţiei continue, la 


! Ibidem, p. 172. 
? Mircea Florian, Recesivitatea ca structură a lumii, vol. I, Bucureşti, Editura Fundaţiei Pro, 2003, p. 219. 
? Ibidem, p. 173. 

Bergson, şi a personificării substanţei energetice, la Motru, definesc aceeaşi temporalitate 
interioară. Prin timpul subiectiv nu putem descrie interiorul lucrurilor, kantian vorbind, dar 
dacă îl considerăm apriori (şi n-ar mai fi destin şi durată), ca timp al unei conştiinţe 
transcendentale, îi secăm determinaţiile, ar deveni o formă a intuiției. Timpul-destin dă seamă 
de subiectul pe care îl propune lumii, îl creează permanent. Creaţiile subiectului concret, trăite 
ca destin, exprimate în durată, nu devin lucruri în sine, ci fapte ale sinelui sau ale istoriei. 
Transcendental vorbind, sinteza este la nivelul subiectului, dar numai pentru subiect; timpul 


revine sensibilităţii, nu trăirii, cu atât mai puţin facilitează cunoaşterea lucrului în sine. 


Durata — creaţie perpetuă 

Henri Bergson (1859-1941) este asociat în manualele de filosofie cu intuiţionismul 
şi filosofia vieţii. Lucrările sale cele mai importante propun o metafizică ale cărei soluţii, în 
limitele teoriei cunoaşterii cel puţin, transgresează logica tradițională, recomandă o depăşire a 
logicii intelectului!. „Teoria despre intelect a lui Bergson este corectă şi chiar subtilă. El vede 
legătura dintre intelect şi matematici [...], ca şi pe aceea dintre intelect, materie anorganică şi 
mişcarea mecanică”, însă intelectul bergsonian nu surclasează intuiţia, deoarece, în concepţia 
lui, logica universală trebuie depăşită, propunând o nouă „ştiinţă a spiritului”. Metafizica lui 
Bergson are predilecție pentru formele (conceptele) proprii unei noi filosofii a vieţii, care 
trebuie să depăşească cadrul rigid propus de evoluţia intelectuală, care spaţializează 
cunoaşterea: adevărata evoluţie este creatoare în alte dimensiuni, prin intuiţia duratei pure. 
„Momentul creativ al duratei se realizează cel mai bine în cadrul activităţii artistice. Artistul 
intuieşte adesea trăirea autentică pe care o şi redă cu mijloacele sale sau o sugerează, reuşind 
să treacă bariera pe care o ridică spiritul între el şi durata pură. [...] Trăim în măsura în care ne 
creăm în continuu pe noi înșine”. Durata bergsoniană nu rezumă vechile concepții despre 
timp, fiindcă le demolează, găsind în timp şi mişcare o spaţializare şi exteriorizare nepermise 
a duratei pure; timpul era conceput, spune el, ca o a patra dimensiune a spaţiului, logica 
intelectului (abstractă, rigidă, cuantificabilă, matematizată) elimină trăirea (intuiţia) duratei 
interioare, duce la identificarea ei cu întinderea, a succesiunii cu simultaneitatea şi a calităţii 
cu cantitatea. Apologia trăirii duratei pure, înlăturarea schematismului gândirii abstracte şi a 
tiparelor ei logice spaţializate, rigide, dezlegarea timpului de spațiu (timpul este măsură a 
! Cele mai importante lucrări ale sale sunt: Eseu asupra datelor imediate ale conştiinţei, care este prima teză de 
doctorat în litere, susținută în 1889; Materie şi memorie (1896); Râsul (1900); Evoluţia creatoare (1907); 
Energia spirituală (1919); Durată şi simultaneitate (1922); Gândirea şi mişcarea (1934). 
? Alexandru Surdu, Filosofia contemporană, ediţie îngrijită şi Prefaţă de Viorel Vizureanu, Bucureşti, Editura 


Paideia, 2003, p. 34. 
* Ibidem, p. 35. 

succesiunii încă de la Aristotel: măsură a mişcării este timpul abstract, matematizat, 
cantitativ) sunt imperativele înaintea cărora Bergson se vede constrâns să ofere o soluţie. De 
fapt, enunţul privind trăirea duratei este formulat ca soluţie finală, el fiind o consecinţă 
firească a celorlalte rezultate ale gândirii, dintre care, cea mai gravă, consideră el, ar fi 
spaţializarea timpului (anexarea duratei numărului, cantităţii). 

Timpul abstract nu este un timp psihologic. Intuiţia a priori a timpului, soluţia 
kantiană a problemei, neagă experienţei o contribuţie decisivă la definirea timpului, deşi ea 
poate contribui parțial la înţelegerea naturii sale. Timpul este o formă a sensibilităţii care 
preexistă atât experienţei interne, cât şi experienţei externe. „Timpul este condiţia formală a 
priori a tuturor fenomenelor în genere. [...] Timpul nu este deci decât o condiţie subiectivă a 
intuiției noastre (omeneşti), intuiţie care este totdeauna sensibilă, adică întrucât suntem 
afectaţi de obiecte, şi în sine, în afara subiectului, el nu este nimic.” 

Un alt aspect al duratei, care trebuie analizat, fiind cuprins într-o anumită măsură 
şi în lucrarea L'évolution créatrice, este legătura dintre destin şi creație. Deşi pare o alăturare 
paradoxală, o privire mai atentă ne poate releva fireasca întrepătrundere între creaţie şi destin, 
dacă înlăturăm înţelesul preformaţionist al conceptului de destin şi-l avem în vedere pe cel 
epigenetic: “viaţa fiecăruia posedă o cadență proprie, care face ca această persoană să 
sosească mai târziu decât cealaltă şi să ocupe un anumit loc”. 

Pentru Bergson este evident că dinamica interioară percepută ca durată intensivă 
armonios integrată, din oricare perspectivă ar fi privită, exclude imaginea timpului care era 
considerat ca o trecere lineară de la un moment la altul, succesiune mecanică şi monotonă. 
Timpul interior bergsonian nu e cadență metronomică, ci creştere, contopire sub specia 
creaţiei. Aspectul simfonic — fiecare clipă este cuprinsă în următoarea, şi nu juxtapusă — al 
devenirii, trăirea tensionată, intensivă, reluată ca temă a unei arii muzicale polifonice, sunt 
pentru individ teme ale creației de sine, împliniri care asumă timpul ca pe o conştientă şi 
frenetică izbândă cu fiecare clipă cucerită. Obiceiul de a distinge fragmente abstracte şi 
congestionate în perceperea dinamică (temporală) a propriei vieţi este de influenţă fizicalistă. 
Timpul este alăturat spaţiului, clipele sunt enunţuri matematice pentru stări sufleteşti. “Graţie 
amintirii în care conştiinţa noastră a organizat ansamblul lor (fazele vieţii conştiente — n.n., 


M.P.), ele se păstrează, apoi se înşiră una după cealaltă: pe scurt, creăm pentru ele o a patra 


! Immanuel Kant, Critica raţiunii pure, Bucureşti, Editura Iri, 1998, p. 82-83. 
? Mircea Florian, Experienţa ca principiu de reconstrucţie filosofică, Bucureşti, Editura Gramar, 2002, p. 283- 
284. 

dimensiune a spaţiului, pe care o numim timpul omogen, ce îngăduie mişcării pendulare să se 
juxtapună nedefinit ei înseşi, deşi se produce pe loc.”! 

Bergson vede în apriorismul kantian o construcție în care valoarea conştiinţei ca 
act trăit nu are nicio semnificaţie. Succesiunea temporală kantiană este o mecanică abstractă, 
numerică, apropiată celei care descrie simultaneitatea spaţială, de fapt, este o juxtapunere 
spaţială a momentelor. Momentele de conştiinţă se succed matematic şi ireversibil (conform 
unei logici stricte ce are la bază arhitectura conştiinţei în genere), iar faptele de conştiinţă, 
trăirile, sunt antrenate în acest joc, sunt lipsite de dimensiunea proprie care să le ofere 
identitatea şi autenticitatea. Apriorismul refuză conştiinţei individuale participarea şi 
implicarea creativă în construcţia propriei sale trăiri interioare, timpul lui Kant este „timpul 
abstract matematic, pe care îl utilizează ca instrument de măsurătoare ştiinţele mecanice şi 
nicidecum timpul din trăirea sufletească”. De aceea atât experiența interioară, cât şi cea 
exterioară sunt „formatate” în conformitate cu principiul intuiției transcedentale. Conştiinţa în 
genere face referinţă la un subiect abstract, libertatea interioară şi elanul creaţiei sunt lăsate în 
umbră, de fapt, nu există; există numai libertatea şi creaţia în limitele unei morale abstracte, 
care, ea însăşi, este ruptă de timp şi spaţiu, este lumea generată de legea imperativului 
categoric, cu raporturi la fel de inflexibile ca traiectoriile aştrilor de deasupra noastră, generate 
de mecanica newtoniană. Experienţa, la Kant, nu va contribui prin nimic la construirea 
conceptului de timp; Bergson va crea conceptul timpului care creşte din interior şi se 
recompune cu fiecare trăire, fără a fi disociat de aceasta. Timpul, la autorul Evoluției 
creatoare, este durată calitativă, raportată strict la conştiinţă: nicio parte nouă a sa nu este 
identică, nu este statică, ci se integrează într-o armonie amplificată, prin intuiţia care creşte 
din chiar bogăţia de trăiri, unitare în complexitatea lor şi irepetabile”. Vedem, deci, că durata 
bergsoniană nu urmăreşte să înlocuiască un termen prin altul, un concept al timpului propriu 
reprezentării abstracte, matematic-liniare, asociat ştiinţei newtoniene, cu un alt concept, al 
unei reprezentări psihologiste a timpului, ci ea este această durată pe care conştiinţa o 
percepe mereu alta, dar într-o creştere unitară. Ce oferă unitatea acestei reprezentări? Nu este 
ea un ansamblu refăcut din elementele risipite după demolarea esteticii transcedentale, 
adunată într-un nou edificiu? Kant rezolvase la rându-i o serie de contradicții în reprezentarea 
timpului, contradicții care erau întreținute pe de o parte de metoda empiristă şi tendinţa de 


folosire a experimentului în ştiinţă, pe de altă parte de lipsa mijloacelor conceptuale pentru 


! Henri Bergson, Eseu asupra datelor imediate ale conştiinţei, p. 82. 
? Constantin Rădulescu-Motru, Timp şi destin, p. 129. 
? Pete A. Y. Gunter, Bergson and Jung, in Jurnal of the History of Ideas, vol. 43, nr. 4, Oct.—Dec., 1982, p. 635. 


298 


surprinderea diversității reprezentării timpului (în psihologie, fiziologie, economie, istorie 
etc.) şi aducerea lui la unitatea conştiinţei în genere, a funcțiilor ei reprezentative şi cognitive. 
Însă, aşa cum estetica transcedentală, cu formele a priori de reprezentare a timpului, a fost un 
pas înainte în rezolvarea acestei probleme pentru care ştiinţele, dar mai cu seamă filosofia 
contemporană lui Kant, nu găseau încă o soluţie, intuiţia bergsoniană a duratei a reprezentat o 
soluție insolită: „Timpul real psihologic consistă, după el, în simţirea duratei trăite. Simţirea 
duratei [...] n-are cu timpul fizic altă înrudire decât aceea care există între un fapt real şi 
noțiunea sa. Noţiunea este abstractă şi poate să ajute la izolarea şi la clasificarea timpului 
psihologic, dar atât; să-l înlocuiască, niciodată.”! Opţiunea bergsoniană pentru definirea 
duratei o constituie delimitarea puterii abstractive a conştiinţei — extensiunea raţiunii în 
universalul reprezentat la nivelul esenței — de capacitatea intensiunii reprezentate (trăite) la 
nivel individual, dar, totuşi, ca rezultat (intenţie, direcţie, tensiune existenţială şi acomodare 
cognitivă) al unei acumulări genetice: durata constă în intensitatea vieţii care nu se consumă 
în individ, e tensiunea vieţii care se acumulează prin trăirile tuturor, ca gen. Durata e tendinţă 
şi schimbare perpetuă. Numai ceea ce se schimbă durează; succesiunea nu constituie 
acumulare (înlănţuire) în timp a cauzelor şi efectelor, deoarece această succesiune 
imobilizează timpul, nu-i redă durata, ci doar măsura abstractă a acumulării exterioare. Deci, 
nu o definiţie care o restrânge la numele unei abstracțiuni, ci o dezvăluire intuitivă 
asemănătoare aceleia operate în artă, intuitivă şi creativă totodată, ne poate reda realitatea 
duratei. 

La Bergson, centrul de referinţă al concepţiei actuale asupra timpului îl reprezintă 
apriorismul kantian. Importanţa distincţiei în modul de tratare a timpului, formulată în Critica 
puterii de judecată, are şi o semnificație scientistă pentru că delimitează istoric o 
problematică nouă, proprie de această dată ştiinţelor despre om (psihologie, sociologie, 
istorie, economie politică, antropologie). Premisa introdusă de Kant nu este una a timpului 
substanţializat, ci a timpului de relaţie: sunt păstrate „calităţile” timpului tradițional surprinse 
încă de Aristotel, ireversibilitate, unidimensionalitate şi juxtapunere succesivă, însă accentul 
este în subiect, a cărui proiecție temporală ordonează percepţia: sinteza se face la nivelul 
intuiției, înainte de experienţă. Ceea ce reproşează Bergson unei astfel de abordări este 
formalismul introdus de subiect: contrar aşteptărilor, timpul nu este o „deformare” subiectivă, 
ci o ordonare riguros argumentată, o desfăşurare raționalistă a principiilor cauzalităţii proprii 


s8 . s r r 53 .2 As = 
ştiinţei newtoniene. Eseu asupra datelor imediate ale conştiinţei” ne propune însă să 


! C. Rădulescu-Motru, op. cit., p. 139. 
? Henri Bergson, Essai sur les donnees immediates de la concience, Paris, Librairie Felix Alcan, 1912. 

delimităm ştiinţa de conştiinţă, durata de timpul definit în tipare spaţiale. Durata e mereu 
aceeaşi şi totuşi alta, fiindcă nu îmbracă succesiv instantanee îngheţate ca bătăile unei 
metronom, ci în fiecare element al ei aflăm întregul, fiecare element leagă într-un ansamblu 
organic şi coerent schimbarea; altfel, prea atent analizată, mişcarea va deveni o aporie. „Din 
această confuzie între mişcare şi spaţiul parcurs de un mobil s-au născut, după părerea 
noastră, sofismele şcolii din Eleea; căci intervalul ce desparte două puncte e divizibil la 
infinit, iar dacă mişcarea ar fi compusă din părți precum cele ale intervalului însuşi, intervalul 


sol 


n-ar putea fi trecut niciodată” . Schimbarea produce spiritului disconfort. Nu schimbarea ca 
atare poate fi concepută, ci reflexele ei în lucruri; rezultatele schimbării seduc spiritul, însă în 
rezultate mişcarea (schimbarea, devenirea, creaţia în acţiune) e încremenită. Spiriul creează în 
durată. Schimbarea e durată pură, cum aflăm în L 'evolution créatrice, iar opoziţia dintre timp 
şi durată, dintre spaţiu şi timp, care duce la opoziţia dintre spirit şi materie, poate fi 
interpretată şi în termenii antitezei scolastice târzii, când spiritul este durată (afirmaţie, 
creaţie) pură, permanentă activitate interioară, opusă negaţiei externe, rezistenţei permanente 
la schimbare, reprezentată de materie’. 

Intuiţia timpului presupune ordine, structură şi raporturi determinate de o 
conştiinţă care nu poate să existe în afara unui câmp cultural. Pragul dintre simţirea duratei şi 
durata creaţiei culturale (ca timp necesar elaborării şi durată a receptării/valorizării culturale) 
nu este totuşi uşor de definit. Structura timpului nu poate fi înţeleasă dacă nu vor fi studiate 
timpurile. Sunt, deci, mai multe complexe relaţionale care contribuie la înţelegerea timpului în 
sine. Se vorbeşte de un timp biologic (tempo vital) care nu poate fi disociat de timpul fizic, 
dar, mai complex decât primul, avem un timp psihologic. 

Pentru creionarea conceptului de timp, definit în legătură cu mişcarea, pentru 
configurarea succesiunii temporale s-a apelat şi la conceptul de cauzalitate. Cauzalitatea, la 
Kant, este o categorie a intelectului care face posibilă experienţa, însă suportul sensibil al 
relaţiei cauză-efect, care este timpul, această legătură — determinată, sesizată în experienţă —, 
este înlocuită cu o relație (normă) logică: dacă A, atunci B. „Prin cauzalitate noi nu putem 
înţelege modalitatea prin care are loc trecerea de la A la B, ci suntem constrânşi de natura 


"5 Necesitatea legăturii este 


gândirii noastre să stabilim că cei doi formează un cuplu necesar. 
prin excelenţă raţională, deşi porneşte de la un fapt de experienţă. Însă generalul, legătura pe 
care conştiinţa (rațiunea) o gândeşte între cele două fenomene, cauza şi efectul, are 
IN. Bergson, Eseu asupra datelor imediate ale conştiinţei, p. 84. 

2 A.W. Moore, Bergson and Pragmatism, in „The Philosophical Review”, vol. 21, no. 4 (Jul., 1912), p. 399. 

semnificaţia unei repetări necesare, abstractizarea prin număr a acesteia. „Căci dacă timpul, 
aşa cum ni-l reprezintă conştiinţa reflexivă, e un mediu în care stările noastre de conştiinţă se 
succed distinct astfel încât să poată fi numărate [...], e de presupus că timpul, înţeles în sensul 
unui mediu în care se operează distincţii şi-n care se numără, nu e decât spaţiu.”! Bergson 
spune că necesitatea pe care o creează conştiinţa între elementele care se propun succesiunii 
este de acelaşi ordin cu necesitatea de a crea un mediu omogen (dincolo de şi opus 
eterogenităţii oferite de experienţă, prin care luăm act de fenomene în senzaţii) fenomenelor 
care coexistă. Dar prin această omogenitate de structură spaţiul şi timpul — conform esteticii 
transcedentale — se afectează reciproc. „Ar trebui aşadar să ne întrebăm dacă timpul, conceput 
sub forma unui mediu omogen, nu e cumva un concept alterat, datorat intruziunii ideii de 
spaţiu în domeniul conştiinţei pure.” Alterarea reciprocă a celor două concepte este o 
observaţie de substanţă, care a produs dispute de-a lungul istoriei filosofiei. Semnificativ este 
faptul că mişcarea (indispensabil aliat al timpului fizicalist, dar nu numai) aduce un sprijin la 
fel de eficace alăturării celor două noțiuni, spaţiul şi timpul. 

O ilustrare contemporană a acestei alianţe este şi teoria lui Einstein, sintetizată în 
formula e = mcf, care postulează unitatea indestructibilă dintre spaţiu şi mişcare, timpul 
coabitând în acest binom cu spaţiul, fiind de fapt a patra sa dimensiune. Bergson însă tinde să 
desfacă uniunea fizicalistă matematizată a celor două concepte, când spune că succesiunea 
clipelor, care constituie realitatea interioară, pur psihologică, nu este o alternare (juxtapunere) 
liniară, ci o succesiune dinamică. Această dinamică percepută interior pune accent pe 
fluiditatea şi cursivitatea timpului trăit. Exterioritatea şi omogenitatea curgerii spaţio- 
temporale (analizată prin prisma mişcării) a dus la descompunerea mecanică a clipei, ca în 
aporiile eleate. Zenon, spune Bergson, recompune mişcarea lui Ahile din segmente disparate, 
lăsând de-o parte unitatea simplă, indivizibilă, a fiecărui pas făcut de eroul antic, care, după 
un număr dat de asemenea acte, poate ajunge din urmă broasca ţestoasă”. Durata bergsoniană 
este act în timp, care nu se recompune algebric. Modelul alăturării clipelor poate fi ilustrat cu 
o generare muzicală a actelor sufleteşti, în care fiecare clipă este înglobată în cealaltă, iar 
perceperea ansamblului (simfoniei) — şi înţelegerea lui — este un act unitar, care vede structura 
în devenire, nu o demontează pentru a o analiza. În acest mod se poate spune că Bergson 


deschide o fereastră către cuprinderea (reprezentarea) unei profunzimi ontologice şi umane 


! H, Bergson, op. cit., p. 71. 
? Ibidem. 
? Ibidem, p. 83. 

umbră densă, izvorâtă din inconştient. 


! Maurice Blanchot, Bergson and Symbolism, in Yale French Studies, nr. 4, Literature and Ideas, 1949, p. 63. 

TEORIA CATEGORIILOR LA MIRCEA FLORIAN 
Ilie Pintea 


Potrivit concepției general filosofice a lui Mircea Florian, una dintre caracteristicile 
ştiinţei sau ale cunoaşterii în genere este aceea că ea îşi propune reflectarea ordinii din 
lucruri, ordine relevabilă prin mijlocirea unui eşafodaj conceptual sistematic. Or, filosofia, 
în calitatea ei de ştiinţă primă, se ocupă după Florian tocmai cu lămurirea noţiunilor celor 
mai generale ale gândirii. Ca atare, abordarea temei categoriilor se impunea ca necesară 
pentru filosof. Şi el chiar face aceasta în două rânduri. M. Florian tratează pentru prima dată 
în mod expres problema categoriilor în cel de-al treilea volum al cursurilor sale de Logică, 
cel în care pune în discuţie teoria noţiunilor, categoriile fiind definite ca „noţiuni supreme”. 
Filosoful reia apoi tema categoriilor şi într-o altă lucrare, care nu mai are acum un profil pur 
logic, ci unul de intenţii sistematice, Recesivitatea ca structură a lumii. De ambele dăţi, 
problema categoriilor este pentru el una nu doar logică, ci, în tradiţie aristotelică, este şi una 
ontologică şi gnoseologică. Având în vedere că cele două doctrine sunt mai mult diferite 
decât asemănătoare, între ele neexistând prea multe elemente de continuitate, se impune ca 


necesară prezentarea separată a celor două variante ale concepţiei categoriale a filosofului. 


1. Prima teorie a categoriilor. 

Conform stilului său obişnuit de cercetare şi construcţie sistematică, Florian îşi 
expune concepția proprie despre esenţa şi structura categoriilor abia după o analiză istorico- 
sistematică a teoriilor anterioare. El observă că în teoria categoriilor s-au conturat două mari 
tipuri de concepţii. Una este linia concepţiilor de tip ontologic sau „obiectivist”, inaugurată 
de Aristotel. Conform acestei direcţii, categoriile sunt moduri universale de predicare pentru 
că ele sunt determinări universale ale obiectelor. Cealaltă direcţie, cea „subiectivist- 
idealistă”, inaugurată de Kant şi continuată de neokantieni, vede în categorii simple moduri 
ale gândirii, legi ale raţiunii. Filosoful nostru dă credit — aşa cum ne puteam aştepta deja, 
având în vedere ambiția sa de a profesa o ontologie realistă — doar celei dintâi.! 

În analiza sa istorică, Florian pleacă de la Aristotel. El observă că, începând deja cu 
Stagiritul, noţiunile cele mai generale au fost stabilite la trei tipuri distincte: 


transcendentalii, predicabilele şi predicamentele sau categoriile propriu-zise, care sunt 


! Filosoful afirmă că Aristotel este iniţiatorul liniei „obiectiviste” dar, pe de altă parte, recunoaşte că Stagiritul 
îl urmează în acest sens pe Platon, care definea şi el „genurile supreme”, în Sofistul şi Philebos, ca pe nişte 
determinări ale realităţii. Apoi, precizăm că, înaintea lui Kant, nominalismul medieval, Occam în mod expres, 
a negat de asemenea valoarea ontologică a categoriilor, considerându-le doar nume pentru clase de obiecte. 

predicatele supreme. Dintre acestea, transcendentalii! sunt termenii cei mai generali, 
referindu-se la absolut totul. Celelalte două au aplicații mai limitate. Diferenţa dintre ele 
este determinată de faptul că predicabilele? se aplică direct la gândire şi indirect la lucruri, 
iar predicamentele, dimpotrivă, au aplicație directă la lucruri şi indirectă la gândire. 
Aristotel nu teoretizează transcendentalii foarte riguros, spre deosebire de predicabile şi 
predicamente. Gândite de el ca elemente de sistematizare a dialecticii (raţionamentele 
probabile), unele predicabile au fost ulterior absorbite, direct sau modificat, de logică, 
devenind categorii, ceea ce s-a întâmplat şi cu aproape toţi transcendentalii, ens, res, 
aliquid, unum, apărând în tabele categoriale ulterioare. 

Teoria aristotelică, observă Florian, se înfăţişează în trei variante, diferite în ceea ce 
priveşte numărul categoriilor enumerate. Cum se ştie, în Categoriile, Stagiritul enumeră 
zece categorii: substanță, calitate, cantitate, relaţie, loc, timp, poziţie, posesie, acţiune şi 
pasiune, pentru ca în Analiticele secunde, să scadă numărul lor la opt, reducând poziția şi 
posesia la relație. În sfârşit, în Metafizica, sunt doar trei, cele ce fac inteligibilă 
multiplicitatea: substanță, calitate şi relaţie. În Categorii, Aristotel vorbeşte şi despre 
postpredicamente: mişcarea, opoziția, anterior, simultan  (postpredicamentul numit 
posterior este omis de autor). Florian critică teoria aristotelică asupra categoriilor 
considerând că din tabela filosofului grec lipsesc categorii importante ca unitate, 
multiplicitate, întreg, parte, deşi pe unele dintre acestea nu le vom regăsi nici în tabela sa 
din Logică, III. Asupra contribuţiilor stoicilor, neoplatonicilor şi ale medievalilor Florian nu 
întârzie prea mult. Despre primii afirmă că ei reduc categoriile la două — substanță şi 
proprietăţi — iar despre neoplatonici că le multiplică foarte mult, fără a ne spune cum şi în 
ce măsură. În sfârşit, medievali, sunt luaţi doar ca simplu termen de comparaţie, ca un ecou 
impersonal al lui Aristotel.” 

Trecând la cea de-a doua etapă a istoriei teoriior categoriale şi, totodată, la cea de-a 
doua direcție din acest domeniu, Florian afirmă că dacă Aristotel şi medievalii trataseră 
despre toate tipurile de „noţiuni supreme”, începând cu Imm. Kant, întâietate se acordă 
predicamentelor, analiza lor având o continuitate neîntreruptă. Numărul categoriilor a variat 


de la un sistem la altul, încercându-se până şi reducerea lor la o singură categorie. Acest 


! Ens, res, aliquid, unum, bonum, verum, analizaţi fugar de Aristotel şi puşi în valoare de scolastică pe urmele 
sale. 

? Despre gen, specie, propriu şi accident vorbeşte Aristotel în Topice, iar Porphyrios le adaugă diferenţa în 
Eisagoge. Pentru că el este cel care le face cunoscute, ele se mai numesc şi „cele cinci voci ale lui Porfir”. 

* Curs de logică, vol. III, ed. cit., p. 262 sqq. 

lucru nu este posibil însă, după Florian, fiindcă cei mai mulţi dintre termenii supremi ai 
filosofiei sunt termeni de relaţie, iar aceştia nu formează genuri şi specii. 

După cum se ştie îndeobşte, Kant a criticat tabela aristotelică a categoriilor pe motiv 
că ea nu este realizată ca urmare a unei deducţii, ci este o simplă inventariere „rapsodică”, o 
simplă înşiruire empirică de termeni generali. Întradevăr, tabela kantiană se caracterizează 
prin intenţia de sistematizare a categoriilor în funcție de deducerea lor din anumite principii. 
Apoi, Kant presupune categoriile ca fiind date în mod definitiv din punctul de vedere al 
numărului şi specificului lor. În acest fel, categoriile sunt deduse cu necesitate şi sunt în 
număr fix. Pentru a realiza acest lucru, Kant pleacă de la cele 12 funcții de judecată, 
deoarece el consideră categoriile ca forme a priori ale intelectului şi nu ca ţinând de 
experienţă. Rolul lor este de a sistematiza intelectual materialul sensibil al experienţei. În 
urma expunerii celor 12 categorii, a tipurilor de judecăţi pe care se întemeiază, precum şi a 
operaţiei de deducere a categoriilor din judecăţi, Florian aduce cîteva critici teoriei kantiene 
a categoriilor. El spune că unele dintre categoriile kantiene nu au temei rațional ci sunt 
inventate de filosoful german din raţiuni de pură simetrie — ca „ferestrele oarbe” — şi nu din 
necesitate obiectivă. De asemenea, el îi mai reproşează lui Kant că foloseşte aceeaşi 
categorie — existenţă şi realitate — de două ori şi că „temporalitatea” şi „spaţialitatea” lipsesc 
„cu desăvârşire”. 

Neokantienii — Cohen, Windelband, de pildă — deşi promotori fervenţi ai lui Kant, au 
criticat aspectul rigid şi artificial al tabelei kantiene. De aceea, cei mai mulţi dintre ei au 
cerut remanierea acesteia. Cea mai originală dintre aceste remanieri îi pare lui Florian a fi 
cea propusă de către Ch. Renouvier, care deduce şi el categoriile (relație, număr/quantum, 
poziţie, succesiune, calitate, devedire, cauzalitate, finalitate şi personalitate), dar le deduce 
din experienţă şi nu în mod aprioric.? Elevul acestuia, O. Hamelin, oferă o tabelă foarte 
asemănătoare, care începe tot cu relaţia şi sfârşeşte cu personalitatea, doar că el le aşează 
într-o manieră kantian-hegeliană, în triade de tipul teză-antiteză-sinteză, lucru ce contravine 


viziunii lui Florian, după care sinteza este un simplu artificiu al raţiunii şi nu ceva reclamat 


! Ibidem, p. 271. Reproşul conform căruia Kant ar folosi de două ori aceeaşi categorie (existenţă şi realitate) 
nu are sens decât din perpectiva concepţiei lui Florian, deoarece el este cel care vede cei doi termeni ca 
sinonimi. Florian extinde toate sensurile realității asupra existenței, deşi aceşti termeni se suprapun semantic 
numai în sensul de „totalitate a lucrurilor”, altfel, existență însemnând proprietatea lucrului de „a fi” şi nu o 
relaţie. Kant nu opera cu această falsă sinonomie, distingând firesc între cele două. În al doilea rând, 
„Spaţialitatea” şi „temporalitatea” chiar „cu desăvârşire” nu lipsesc, Kant conferindu-le o funcție 
noncategorială, dar tot apriorică şi transcendentală. Spaţiul şi timpul sunt la Kant, am putea spune, de acelaşi 
rang cu categoriile, de vreme ce sunt nişte transcendantale care ordonează experienţa, ca şi categoriile, doar că 
au natură intuitivă, nu intelectivă. 

? Florian apreciază tipul de deducție la care recurge Renouvier deoarece şi el întemeiază filosofia pe 
experienţă. 

de realitatea ca atare. H. Cohen, apoi, respinge şi el lista lui Kant sub argumentul că nu 
poate exista o listă definitivă, ci una mereu deschisă. Căci, spune Cohen, dintr-o judecată 
pot fi deduse mai multe categorii, iar o categorie poate fi dedusă din mai multe judecăţi. Ed. 
von Hartmann reînvie concepţia obiectivistă a categoriilor definind categoria în 
Kategorienlehre ca pe o „funcţie intelectuală a inconştientului” sau o „determinaţie logică 
Windelband se arată un succesor al lui Kant prin faptul că defineşte categoriile ca forme 
sintetice ale gândirii, ca relaţii care unifică datele intuitive prin mijlocirea rațiunii." Alte 
sisteme categoriale analizate de filosoful român sunt cele ale lui H. Höffding, J. St. Mill, H. 
Lotze, Chr. Sigwart, B. Erdmann, Al. Höfler, W. Wundt, Al. Pfänder. La toţi aceştia (cu 
excepţia lui Lotze) Florian se bucură să regăsească relaţia, categorie pe care şi el o socoteşte 
de o mare importanţă, poate chiar mai mare decât substanța. 

În temeiul analizei istorice şi sistematice premergătoare, gânditorul observă că în 
mai toate sistemele categoriale, în cele recente mai ales, apar ca un leit motiv categoriile de 
substanță/lucru/obiect, însuşiri/calităţi, proces/stare/activitate şi, respectiv, relaţie. Apoi, el 
mai constată că în toate aceste cazuri principiul de clasificare este dat mai mult de limbaj 
decât de gândire, e dat de formele cuvântului, care nu se suprapun întotdeauna cu formele 
gândirii şi ale obiectelor. Astfel, substanță/lucru/obiect sunt substantive; însuşirile/calitățile 
sunt adjective; procesele, stările şi activităţile sunt exprimabile prin verbe, iar relațiile pot fi 
redate prin intermediul unor adverbe, prepoziţii, conjuncţii. Florian nu poate primi întru 
totul clasificarea tetradică (lucruri, însuşiri, procese, relaţii) ce se desprinde de la autorii 
analizaţi şi pentru că îi găseşte o a doua „lacună”, pe lângă aceea că este întemeiată pe 
limbaj şi nu pe obiecte. Clasificarea tetradică ar mai avea şi scăderea că cele patru categorii 
sunt reductibile unele la altele. Or, condiția primordială a unei teorii categoriale este, în 
viziunea lui Florian, tocmai aceea ca ele să nu fie — în cadrul aceleiaşi tabele — toate 
reductibile una la alta şi nici toate la un general suprem, la o categorie a tuturor 
categoriilor.? Ca atare, conclude el, trebuie mers mai adânc decât o face abordarea logico- 
gramaticală. Trebuie mers la lucrurile însele. 

Trecând la formularea concepției proprii, el afirmă că „Formele cele mai universale 
şi deci ireductibile ale obiectelor sunt două, care ne sunt bine cunoscute: unitatea şi relația, 
ambele presupunând multiplul. Unitatea şi relația nu sunt posibile fără un multiplu ce 


alcătuieşte o unitate sau se află în relație. Nicăieri experienţa nu ne arată multiplicitatea 


! Ibidem, p. 284. 
? Ibidem, p. 295 sqq. Ele pot fi reduse numai la un transcendental unic. 

pură, haosul, dezordinea absolută, ci unităţi şi relaţii”! Unitatea şi relaţia sunt ireductibile 
una la celalaltă prin faptul că unitatea presupune doar un singur termen, pe când relaţia 
reclamă prezenţa a cel puţin doi termeni. Unitatea este duală: unitate individuală şi unitate 
generală. Celei dintâi Florian îi subordonează categoria de lucru sau substanță. Termenul 
de lucru este cel preferat de el şi îl foloseşte cu sensul de corp în genere. Termenul de 
substanță ar trebui însă respins, după el, din cauza nenumăratelor echivocuri pe care le-a 
produs în filosofie. Sau, el ar putea fi păstrat, dar numai după o strictă redefinire, anume 
dacă prin acest termen se înţelege „unitatea însuşirilor” unui lucru. Deci, numai ca substanţă 
secundă, în limbaj aristotelic, sau ca unitate generală, căci Florian consideră că proprietățile 
sunt subordonate unităţii generale.” Subordonate unităţii mai sunt, după el, procesele sau 
activităţile, care se reduc la însuşiri, întrucât însuşirile sunt cele care „se modifică”. Lista 
categoriilor unității se completează, în sfârşit, cu categoriile de schimbare/devenire/mişcare 
şi evoluție. 

Categoria supremă de relație nu se mai prezintă dual (individual vs. general), aşa 
cum era unitatea, relaţia fiind numai generală. În calitate de categorii imediat subordonate 
relaţiei sunt enumerate asemănarea şi dependenţa sau conexiunea. Distincția pe care o face 
Florian între asemănare şi conexiune este una neconvingătoare. El spune că asemănarea se 
caracterizează prin aceea că ea „trebuie observată de noi”, în timp ce conexiunea, mai ales 
cea cauzală/reală, s-ar impune direct atenţiei. Categoriile asemănării sunt asemănarea 
propriu-zisă, egalitatea şi identitatea, iar cele ale conexiunii: modalitatea, continuitatea şi 
acțiunea/energia/forța. Identitatea are şi ea drept categorie subordonată numărul, în 
calitatea lui de „identic repetat”, iar întrucât numărul este, în esenţa lui, repetere „de mai 


A , 3 ds „4 FA Ofi 
multe ori” a lui „unu”, unul este o subcategorie a numărului. * Categoriile modalității sunt 


! Ibidem, p. 305. 

? Aici constatăm două inadvertențe săvârşite de autor. Întâi, dacă se ia termenul de lucru în sensul de corp, 
atunci lucru nu mai poate fi categorie, căci nu mai are aplicabilitate universală, aşa cum se cere categoriilor, ci 
se aplică numai la ceea ce Florian numeşte reale externe. Apoi, de vreme ce termenul de lucru e 
transcendantal, fiind asimilat de autor cu obiect/multiplu/ceva/existenţă, dar şi în calitate de categorie a unității 
individuale, atunci filosoful păcătuieşte printro dublă folosire a aceluiaşi termen, ceea ce tocmai îi reproşa lui 
Kant. 

? Procesele/activităţile nu sunt reductibile la însuşiri, aşa cum afirmă Florian, deoarece procesele reprezintă 
trecerea de la o stare la altă stare, pe când însușirile sunt tocmai acele stări. Deci, diferă esenţial. Nu pot exista 
procese fără însuşiri ca obiect al lor, dar ne putem reprezenta proprietăţi care nu se schimbă, proprietăţi fără 
„activităţi”. Prioritare sunt însuşirile, fără de care procesele nu ar avea obiect. 

* Ibidem, p. 317 sq. Cum observăm, asemănarea este gen şi specie simultan. Statutul deosebirii este şi el incert 
în tabela categorială a lui Florian, întrucât este greu de determinat dacă ea face parte din acelaşi „etaj” 
categorial cu asemănarea în sens larg şi cu dependenţa/conexiunea, sau, dimpotrivă, stă alături de asemănarea 
în sens restrâns, de egalitate şi identitate. Deosebirea nu poate fi pe aceeaşi treptă cu asemănarea şi conexiunea 
pentru că filosoful însuşi spune clar că numai acestea două sunt categoriile prime ale relaţiei. Tot ce se poate 
spune cu certitudine despre statutul deosebirii este că ea e folosită de autor ca un fel de „unitate de măsură” 
prin care diferenţiază asemănarea în sens larg de conexiune, dar şi asemănarea în sens restrâns de egalitate şi 

real-necesarul, posibilul şi hazardul sau întâmplarea, cele ale continuității sunt spațiul şi 
timpul, iar ale acţiunii: realitatea şi cauzalitatea (eficientă şi finală). 

Am vorbit până acum despre categorii şi am amintit doar din necesitățile expunerii 
despre transcendentale. Este momentul să spunem, în încheierea acestei prime părți a 
articolului de faţă, câteva lucruri şi despre acestea. În contextul discuţiei despre categorii, 
inevitabil, Florian pune în discuţie şi termenii pe care el îi socoteşte şi îi foloseşte de regulă 
ca pe cei mai generali cu putinţă. În această condiţie de termeni supremi, de termeni maximi 
sau transcendentali, el pune, în acord cu întregul concepției sale filosofice, termenii de 
existenţă, obiect, dat, lucru, termeni pe care îi asimilează acum şi cu ceva, multiplu şi 
fenomen. Deşi Kant şi mai ales neokantienii îi enumeraseră printre categorii, aceştia nu sunt, 
în opinia lui Florian, categorii propriu-zise, ci sunt termeni transcendentali, pentru că ei se 
referă la absolut tot ceea ce poate fi gândit, reprezentat şi numit, deci, la tot ceea ce este, la 
tot ceea ce fiinţează într-un fel sau altul. Toţi aceşti termeni sunt sinonimi şi au în viziunea 
sa două accepţiuni, una generală şi legitimă şi alta restrânsă, ilegitimă. În sens larg, ei 
denumesc totul, iar în sens restrâns se referă numai la datele, obiectele, existențele, lucrurile 
sau fenomenele reale externe, la cele materiale. Dintre aceştia, Florian arată o preferință 
făţişă pentru termenul de dat, pe care-l consideră ca fiind cel mai puţin „prejudiţios”.? 


Schematic, tabela categoriilor din Curs de logică, vol. III, ar putea fi redată astfel: 


identitate. Astfel, asemănarea în sens restrâns ar fi asemănarea care conţine mai multe deosebiri, egalitatea ar 
fi asemănarea cu o singură deosebire (deosebirea de loc între două lucruri care, altfel, se aseamănă în toate 
privinţele) iar identitatea ar fi lipsă a deosebirilor. Identitatea este şi ea interpretată rigid. Florian nu admite 
identitatea numerică, ci doar pe cea generică. Or, individualul în devenire are şi el identitate. Altfel, trecerea 
individualului de la un moment la altul ar însemna doar trecere de la sine la altul, alteritate pură, fără orizont. 
Or, individualul ce devine este trecere de la un sine la sine ca altul. Altfel, devenirea e un nonsens. 

! Ibidem, p. 325 sq. Finalul tabelei categoriale a lui Florian aduce, cum se poate constata, alte imprecizii 
terminologice şi de gândire ale filosofului. De exemplu, realitatea este şi ea dublu folosită, atât ca o categorie 
a acțiunii, cât şi ca una a modalităţii. Apoi, spaţiul, definit şi ca pe o proprietate a materiei dar şi ca distanţă 
între lucruri, ar ţine, deci, şi de registrul unităţii (ca întindere), dar şi de cel al relaţiei (ca distanță). 

? Ibidem, p. 268. Cf. ibidem, p. 327: „în fiecare obiect se întretaie mai multe categorii, pe care numai intresele 
teoretice sau practice le deosebesc. Fiecare obiect e un complex de categorii.” Afirmația este confirmată în mai 
multe rânduri. În termeni expreși ea poate fi regăsită, în Recesivitatea ca structură a lumii, vol., L, 1983, p. 122, unde se 
afirmă că nu există noţiuni mai generale decât lucru, obiect şi ceva, care sunt summa genera. Sau ibidem, vol. I, p. 
306: „Datul sau existenţa în genere este termenul suprem, peste care nu există altceva.” 

ceva obiect multipli: leru esistenta: dat 


generalka) 


dependenta; 


CULES Lut 


atime 
pisi asemanat || egalitate | | identitate modalitate continuitate energie; 
| forta 
! TIBESAT: hard: 
evolutie i cauzalitate 
rel intamplire 
mul) eanalitate | | cauzalitate 
eficienta fimk 


subst 


2.  „Navigaţia secundă” 

În Recesivitatea ca structură a lumii, Mircea Florian a ambiţionat să acceadă la 
treapta supremă a creaţiei filosofice — sistemul!. Ca atare, problema categoriilor nu putea fi 
nici aici ocolită. Dimpotrivă, în introducerea lucrării, autorul analizează pe larg conceptul de 
recesivitate, pe care îl defineşte când ca nume pentru o anumită concepţie ontologică, când 
ca pe o metodă, fiind tentat şi să considere recesivitatea ca pe o teorie a categoriilor. De 
altfel, termenii ce alcătuiesc cele 40 de cupluri sau dualități recesive (el le numeşte şi 
„dualisme”, cu un termen nepotrivit), sunt consideraţi în lucrare ca având demnitate 
categorială.? 

Încercarea de a arăta demnitatea categorială a perechilor de termeni recesivi este 
înfăptuită cu precădere în Aspect fundamental. Aici, filosoful începe prin a a afirma că 
rostul filosofiei, ca disciplină fundamentală, este de a clarifica noţiunile prime, noțiunile 
cele mai generale şi mai abstracte, dar şi cele mai concrete prin prezenţa lor universală în 
lucruri. Ele sunt cele despre care Wundt spunea că se caracterizează prin faptul că sunt 
abstracte şi corelative sau opuse. Filosoful german spunea că prima lor notă o implică pe 
cea de-a doua, deoarece o anumită noţiune abstractă reclamă abstractizarea alteia corelate, 
aşa cum materia cere forma iar multiplul cere unul. Florian face două observaţii teoriei lui 
Wundt. Întâi, el observă că această împerechere de termeni abstracţi şi corelativi nu este 
opera gândirii, cum afirma Wundt, ci este opera realității însăşi, a faptelor, deoarece faptele 
se unesc şi se opun, gândirea nefăcând decât să constate unitatea şi opoziţia lor. Iar apoi, a 


afirma că noţiunile supreme sunt corelative este prea puţin, deoarece trebuie precizat despre 


! Cu privire la realizarea acestui deziderat, părerile sunt împărţite. Al. Surdu, Mircea Florian, în vol. 
Contribuţii româneşti în domeniul logicii în secolul XX, Ed. Fundaţiei România de Mâine, Buc., 
1999, p. 59, apreciază recesivitatea ca pe un veritabil „sistem dialectico-speculativ”. FI. Bledea, Semnificația 
logică şi sistemică a raportului recesiv, în „Revista de filosofie”, XLV, nr. 4, 1998, p. 472, spune că 
sistemul speculativ al recesivităţii are chiar o „logică”, pe care o regăsim în Aspectul fundamental ce deschide 
Recesivitatea..., o logică cum e Critica raţiunii pure pentru sistemul kantian ori Logica pentru cel hegelian. C- 
tin Stroe, Concepte şi probleme etice în filosofia lui M. Florian, în „Revista de filosofie”, LII, nr. 1-2, 2005, p. 
205, afirmă că sistemul filosofic al lui Florian ar fi un „<<realism integral>> ce îmbină osmotic 
<<raţionalismul neutral>> şi <<recesivitatea>>.” Dimpotrivă, M. Flonta, Mircea Florian: Prin 
enciclopedism filosofic spre schema lumii în vol. Cum recunoaştem Pasărea Minervei? Ed. Fundaţiei 
Culturale Române, Buc., 1998, p. 106, minimalizează eforturile filosofului, spunând că el a funcţionat ca sub 
imperiul unui resort, ispitit de demononul sistemului, o modă în filosofia germană a vremii în care s-a format. 
„Odată pornit să-şi verifice formula prin aplicarea ei la cupluri categoriale, el nu s-a mai putut opri. Proiectul 
s-a dezvoltat printro autodinamică irezistibilă. Doar finitudinea vieții şi a energiei intelectuale îl vor mai putea 
limita.” 

? Florian nu scapă nici acum de imprecizia şi ambiguităţile terminologice regăsite şi în lucrările mai vechi. Iată 
un exemplu elocvent din Recesivitarea..., ed. cit., vol. I, p. 55: „Spre deosebire de vechiul dualism, care admitea 
un singur dualism, sau un dualism dominant, noul dualism — în accepţia cu totul aparte a acestui cuvânt — 
constată existenţa mai multor dualisme recesive, între care însă niciunul nu este dominant şi celelalte 
recesive.” (subl. I.P.) Vedem că dualism desemnează o anumită concepţie filosofică, dar şi ceea ce se înţelege 
prin „dualitate”; iar recesiv se referă la cuplurile terminologice teoretizate de filosof dar şi la termenii 
secundari ai fiecărui cuplu. 

ce fel de corelaţie este vorba. Or, aceasta este tema introducerii Recesivităţii, aceea de a 
căuta tipul de corelaţie în care stau noţiunile supreme ale filosofiei.! 

Primul fel de corelație care iese în evidență este cel de opoziţie, antiteză sau 
polaritate. Cum se ştie, Aristotel deosebea patru tipuri de opoziţie: re/ativii (jumătatea şi 
dublul), contrarii (alb şi negru), posesie-privație (ochiul are sau nu are vedere) şi 
contradicţie (alb şi ne-alb). O. Hamelin, important comentator al Stagiritului, observa că 
opoziția de tip posesie-privaţie este reductibilă la contrarietate sau chiar la contradicție. 
Florian însă consideră că, dimpotrivă, toate tipurile de opoziţie pot fi reduse la relaţie, 
pentru că nu relaţia este o formă de opoziţie ci opoziţia este o formă a relaţiei. De pildă, 
spune el, tatăl şi fiul sunt corelativi, dar nu sunt şi opuşi, ca albul şi negrul. Ca atare, avem 
relaţia ca gen, iar ca specii ale sale, corelaţia şi opoziţia, ultima având şi ea ca subspecii: 
contrarietatea şi contradicția.? Ca urmare, dacă noţiunile supreme ale filosofiei sunt opuse, 
aşa cum spunea Wundt, rămâne de văzut de ce fel de opoziţie poate fi vorba. 

Gândirea modernă, observă Florian, a exploatat ideea de opoziţie în două feluri: fie 
postulând că doi opuşi dau naştere unui al treilea ca sinteză a lor, fie înțelegând opoziţia ca 
polaritate ori antinomie. Optând pentru structura antitetică, pentru antinomia fără sinteză, el 
crede că structura lumii şi a cunoaşterii nu poate fi definită de o singură dualitate, ci de mai 
multe perechi de opoziții. Preîntâmpinând critica ce se adresează dualismului în genere — cu 
referire la instabilitatea implicată de el — filosoful arată că dualismul său nu este identic cu 
dualismul obişnuit, ci este unul de factură specială, întrucât nu este un dualism rigid, care 
admite o singură dualitate, ci el admite mai multe astfel de dualități, recesive şi asimetrice. 
Ca atare, trebuie evitat atât monismul (reducerea artificială la unitate), cât şi tendinţa de a 
găsi o sinteză, cum fac idealismul şi materialismul vulgar. Pentru a evita monismul şi 
„inventarea sintezei”, Florian crede că trebuie redefinite conceptele de unitate şi sinteză. 
Astfel, sinteza nu înseamnă un al treilea termen, inventat de gândire, deoarece cei doi 
termeni sunt deja în unitate/sinteză, fără a fi nevoie de intervenţia artificială a gândirii 
pentru a crea o sinteză. Apoi, unitate este un termen echivoc, fiind folosit când în sens 
restrâns, propriu, (unitatea dintre individual şi specie şi unitatea dintre specie şi genul 
proxim: om—mamifer— animal etc.), când într-un sens larg, impropriu, cel de relație. În 


primul caz, lucrurile despre care spunem că sunt în unitate nu pot exista separat, în mod 


! Ibidem, p. 45 sq. Împărţirea suplimentară pe care filosoful german o face între noțiuni-predicat şi noțiuni- 
subiect este socotită şi ea incorectă, fiindcă toate noţiunile pot fi şi subiect şi predicat. 
? Ibidem, p. 47. 

independent, în timp ce, în al doilea sens, relatele sau elementele unui raport pot exista 
independent unul de altul. În acest din urmă sens, deci, sinteza este şi ea o unitate. 

Ca modalităţi dialectice de evitare a dualismului, Florian observă că în istoria 
filosofiei au fost practicate mai ales adăugarea unui al treilea termen, precum şi reducerea la 
unitate. Toate însă au dat greş în opinia lui. Detaliind, el enumeră următoarele modalităţi 
nereuşite de suprimare a dualismului: a) postularea unui termen ca „rezultat” ce ar aduce 
„echilibrul între antithesi”, aşa cum procedează Ion Heliade Rădulescu, Spencer şi 
Proudhon; b) postularea unuia sau a mai multor intermendiari, cum face Plotin; c) sinteza 
intermediară, găsirea unui termen mediu, aşa cum face Platon când indică 5650 ca 
intermediar ce participă şi la cunoaştere şi la ignoranță, sau Aristotel cu aurea mediocritas; 
d) sinteza superioară, ca la Hegel, care consideră că sinteza este o depăşire a vechii opoziții 
Şi că ea îşi produce un nou opus, care naşte o nouă sinteză ş.a.m.d., până la sinteza ultimă 
care este singura adevărată; e) disocierea, aşezarea celor doi termeni pe paliere diferite, cum 
face Kant cu nomen-fenomen şi determinism-libertate sau Spencer cu ştiință-religie, 
cognoscibil-incognoscibil, f) înmulțirea intermediarilor, cum se procedează în 
neoplatonism, creştinism, gnosticism; g) monismul, reducerea unuia dintre termeni la 
celălalt prin declararea lui ca substanţă şi a celuilalt ca atribut, aşa cum fac idealismul şi 
materialismul.? 

Dualismul instabil poate fi însă evitat după Florian fără reducerea monistă şi fără 
inutila inventare a sintezei ca al treilea termen, anume declarând că fiecare dintre cei doi 
termeni daţi face parte din domenii diferite. Aşa a procedat Kant cu dualitatea determinism- 
libertate, arătând că determinismul ţine de ordinul fenâmenului, iar libertatea de cel al 
nOmenului. Maniera kantiană nu îl satisface pe Florian, pentru că el spune că dacă se 
renunţă la distincţia dintre nómen şi fenomen, cade şi aplicabilitatea procedeului la orice alt 
fel de dualitate. Prin admiterea dualismului recesiv se explică însă şi dualitatea determinism- 


libertate şi toate celelalte. Anume, arătând că libertatea este subordonată, secundară sau 


! Ibidem, p. 48 sqq. Exemplul folosit de autor pentru a ilustra afirmaţia de mai sus este unul nefericit. El spune 
că ceva care este „om” nu poate exista fără a fi „animal”, pe când „cauza” şi „efectul” există independent una 
de cealaltă, la fel ca şi „tatăl” şi „fiul”. Or, efectele nu pot exista în absenţa cauzei. Florian tinde să reducă 
cauzalitatea la situaţia în care ceva produce modificări în altceva, aşa cum soarele topeşte ceara, omiţând 
situaţiile în care cauza generează efectul, aşa cum sămânţa generează planta. În primul caz, ceara şi soarele pot 
exista cu siguranţă separat, iar ceara se poate chiar topi în lipsa soarelui, dar planta nu poate exista în lipsa 
seminţei. Apoi, tatăl şi fiul pot exista separat, în sensul că pot vieţui independent unul de altul, dar tatăl nu ar 
putea fi „tată” în lipsa „fiului”. Deci, nu independenţa este diferenţa specifică dintre cele două forme ale 
unităţii. 

? Ibidem, p. 50. Cf. p. 84 sqq. Cu privire la respingerea de către Florian a sintezei hegeliene, Dragoş Popescu, 
Despre dualismul recesiv la Mircea Florian, în “Astra”, anul II, nr.12 (16), Braşov, 1999, p.79, arată cu 
îndreptăţire că Florian respinge opoziţia hegeliană pentru că ea se întemeiază pe o logică speculativă şi nu pe 
cea tradiţională, aristotelică, singura acceptată de filosoful român. 

recesivă față de „determinism”. Concluzia acestui demers asupra modurilor de depăşire a 
dualismului instabil este că dualitatea poate fi mascată sau suprimată doar verbal, nu şi în 
fapt. Dualismul, crede el, se arată învingător chiar sub forma recesivităţii. Deci, „putem 
proceda la definirea recesivităţii ca principiul marilor opoziții, antiteze şi antinomii 
încrustate în existență, conştiinţă şi valoare. Recesivitatea face tolerabile expresiile de 
antiteză, antinomie, polaritate şi dualitate.” 

Potrivit filosofiei recesivităţii, există dualităţi în care factorii nu sunt coordonaţi, ci 
subordonați: cuplurile recesive, în care un factor este dominant şi primar, iar celălalt este 
recesiv, secundar. Ei nu sunt nici isostenici (de putere egală) şi nici isotimici (de valoare 
egală), întrucât termenul dominant are o forță ontică mai mare; dar cel recesiv, deşi „mai 
slab”, compensează cu o valoare şi o semnificaţie existenţială mai mari. De exemplu, în 
dualitatea recesivă materie-spirit, materia este dominantă şi primară, este „mai tare” decât 
spiritul, dar acesta îi este superior materiei. O altă notă importantă a dualismului recesiv este 
dată de faptul că el nu concepe structura lumii ca pe o dualitate unică, ci ca pe o pluralitate 
de dualități egale în demnitate între ele. Toate dualitățile sunt date în realitate ca dualități, 
ele sunt un dat, ambii factori existând în mod real, încă de la început, ca opuşi dar şi legaţi 
necesar. Termenul secundar nu este dedus logic din primul, ci el există ca atare în realitate 
(realitatea ne oferă şi materia şi spiritul, şi individualul şi generalul etc.). Primordialitatea 
primului factor al unei dualităţi este ontologică, nu cronologică. Deci, raportul recesiv nu 
trebuie să se confunde cu un raport între un factor actual, explicit şi unul virtual, implicit, 
pentru că ambii factori sunt actuali şi expliciţi dintru început.” În cazul unor dualități 
recesive Florian admite ca posibilă o răsturnare a raportului recesiv existent, dar nu în toate. 
Adică, în unele cupluri ar fi posibil ca termenul dominant să devină secundar şi reciproc. De 
pildă, materia să devină recesivă iar spiritul dominant. Dar aceasta este numai o posibilitate, 
nefiind necesar să se şi întâmple aşa. Ce nu admite filosoful este ca unul dintre termeni să 


se aneantizeze cu totul şi nici ca majoritatea cuplurilor recesive să dispară. 


! Ibidem, p. 70. Cf. p. 64 sqq. A. Marga, Disocieri cu privire la filosofia lui Mircea Florian, în „Steaua”, 
7 (506), XL, 1989, p. 50, sublinia că opţiunea decisă pentru dualism îl plasează pe gânditor într-un curent 
dominant din secolul XX, curent ce reuneşte neohegelianismul, marxismul etc. şi îl are în centru pe N. 
Hartmann, sub influenţa căruia el a optat pentru categorii multiple şi pentru inventarierea rapsodică, fără 
deducere sistematică. O altă influenţă posibilă întrevăzută este cea a lui Adorno, care susţinea şi el dualitatea 
structurală a lumii şi care profesa o dialectică negativă născută în opoziţie cu dialectica hegeliană. 
Originalitatea lui Florian ar consta în faptul că a pus accentul pe caracterul recesiv al dualităţilor ce guvernează 
lumea. 

? Ibidem, p. 55. A. Firuţă, Recesivitatea ca formă a dialecticii, „Ateneu”, 10 mart. 1988, p. 2, interpretează în 
mod greşit întâietatea ontologică a factorului dominant ca pe o pre-existenţă cronologică atunci când spune că 
factorul recesiv se întemeiază pe „ceea ce deja există” (subl.mea). 

3 Ibidem, p. 76. Ion Tudosescu, Recesivitate şi dialectică la Mircea Florian, în „Analele Universităţii Spiru 

După unele precizări cu privire la specificul opoziţiei contrare şi al celei 
contradictorii, Florian propune un criteriu mai sigur pentru deosebirea lor: „contrarele sunt 
opusele care se pot uni pentru a da un conţinut, pe când contradicţiile se exclud, nu pot da o 
<<sinteză>>.” În plus, opoziţia contradictorie ţine numai de domeniul limbajului, pe când 
cea contrară este specifică existenţei. „Raportul de recesivitate nu este un raport de opoziţie 
contradictorie, fiindcă în această opoziţie cei doi termeni opuşi contradictoriu se exclud 
reciproc, în timp ce termenii recesivi sunt necesar legaţi, afară numai dacă contradicția 
dialectică nu are alt înţeles decât contradicţia logicii formale, singura care este precisă, 
indiscutabilă. Termenii recesivi sunt contrari şi astfel putem formula regula că ori de câte 
ori termenii opuşi pot fi legaţi, contradicția face loc contrarietăţii, în sfârşit, că ori de câte 
ori termenii opuşi sunt legaţi în mod necesar contrarietatea devine contrarietate recesivă 
care exprimă o structură generală a lumii.”! 

Ca urmare a tuturor acestor considerente, Florian conclude că fiind termeni generali, 
perechi de opuşi contrar, complementari, pozitivi (în sensul că nu se neagă reciproc) şi 
legaţi necesar (dar nu sub forma sintezei); în plus, dând seama de structura lumii, termenii 
recesivi sunt similari cu cei care au fost numiţi în istoria filosofiei categorii. Din acest 
punct de vedere, ei ar fi, deci, categorii. Filosoful chiar declară, sub acest aspect, că nu 
doreşte să construiască o tabelă sistematică a categoriilor, ci îşi propune doar o „inventariere 
rapsodică” a lor, inventariere ce cuprinde între cele 40 de perechi categoriale analizate multe 
„categorii” care nu au fost luate în considerare anterior. El spune că termenii categoriali nu 
se pot deduce unul din altul pentru că sunt de la început dați. Neadmiţând deducerea 
categoriilor, admite totuşi că ele derivă unele din altele, sau se subordonează. Subordonarea 
din cadrul cuplurilor recesive este însă una relativă deoarece, dacă se declară că primul 
termen este dominant, se recunoaşte şi superioritatea celuilalt. Prezumata dualitate 
determinant-dependent nu este una dintre cele 40, ci ea doar reflectă nota comună a 


acestora, exprimând caracterul lor generic. Acceptând o derivare relativă în interiorul 


Haret. Seria Studii de Filosofie”, nr. 2, 2000, p. 12, afirmă că raportul de recesivitate ar fi complet ireversibil. 
Or, vedem că Florian, cel puţin principial, admite inversarea raportului dintre cei doi termeni ai dualității. 

! Ibidem, p. 58. Cf., ibidem, p. 79 şi Recesivitatea..., vol. II, p. 398: recesivitatea este „disimetria constitutivă a 
lumii”, este „o opoziţie fără contradicţie, de aceeaşi natură cu opoziţia contrară şi forma cea mai intensă a 
simplei deosebiri, a deosebirii relative.” 

2 Ibidem, vol. I, p. 59. Transformând caracteristicile termenilor recesivi în caracteristici ale categoriilor în 
genere Florian săvârşeşte un abuz teoretic; el nu ne spune aici cum au fost acestea concepute în istoria 
filosofiei, ci cum crede el că ar trebui să fie. Astfel, de exemplu, categoriile aristotelice nu stau în relație de 
opoziție, iar cele kantiene alcătuiesc, întradevăr, două câte două, opoziții, dar aceste opoziții dau naştere unei 
sinteze etc. 

cuplurilor recesive, Florian admite o astfel de derivare şi de la un cuplu la altul, cum vom 
vedea mai jos prin recurs la câteva exemple.! 

Florian enumeră cinci trăsături definitorii ale recesivităţii şi categoriilor ei. În primul 
rând, inegalitatea dintre cei doi termeni este doar „logică”, nu una cronologică. Termenul 
recesiv nu „vine la urmă” în sens temporal, ci decurge logic-ontologic din cel dominant, fără 
de care nu poate exista. În fapt, ei sunt simultani şi în „simbioză ontologică”. Apoi, raportul 
dintre dominant şi recesiv nu are înţelesul din biologie şi genetică. Aici, dependent nu 
înseamnă că factorul secund este dependent în mod absolut de primul, pentru că nici acesta 
nu este total independent de cel secundar; ei sunt în interdependenţă. Oricum, nu e vorba de 
o dependenţă cauzală sau de producere, după cum nu e vorba de o dependenţă de valoare, în 
sensul că al doilea ar fi inferior celui dintâi. Dimpotrivă, dependenţa ontologică a 
termenului recesiv de termenul dominant este compensată de superioritatea valorică a celui 
recesiv. În al treilea rând, raportul de recesivitate nu presupune o derivare genetică, o 
producere a recesivului din dominant, ci doar o derivare relativă. De exemplu, este necesar 
să existe mai întâi deosebirea pentru a putea exista identitatea. Termenii fiecărei dualităţi 
recesive „cresc împreună”, ca Unul şi Multiplul la Heraclit. În al patrulea rând, factorul 
recesiv nu doar este superior, ci el aduce şi ceva nou, cu legitate proprie. Cei doi factori sunt 
ireductibili unul la altul, ambii fiind la fel de necesari. De fapt, fiecare are faţă de celălalt 
întâietate, doar că din perspective diferite: primul are întâietate ontologică, iar cel de-al 
doilea are întâietate axiologică. În sfârşit, deşi structura recesivă este de regăsit, după 
filosoful nostru, nu numai în textura existenţei, ci şi în cea a cunoaşterii şi valorii, el 
nuanţează că recesivitatea nu este universală, existând şi cazuri care nu pot fi exprimate prin 
recurs la această grilă.” 

Din cele arătate până acum s-ar putea deduce că termenii recesivi sunt pentru 
filosoful nostru categorii. Toate eforturile sale teoretice de până aici au fost îndreptate în 
direcția demonstrării acestui fapt. După o nouă confruntare cu sistemul lui Aristotel, însă, 
Florian decide că ei sunt încadrabili nu atât la categorii (praedicamenta), cât la 
postpredicamente (opuşii, anterior-posterior, simultan şi mişcare). El renunţă, astfel, 
termenul de categorie ca nume pentru termenii recesivi, deoarece acest termen ar fi căpătat 
de-a lungul istoriei filosofiei un echivoc supărătoar. Anume, în timp ce la Aristotel 
categoriile sunt „genuri ale existenţei”, ceva obiectiv, la Kant ele devin „moduri de 


gândire”, ceva subiectiv, pe când Platon le vede şi obiective (ca Idei sau Genuri supreme) şi 


! Ibidem, p. 60. 
? Ibidem, p. 70 sqq. 

subiective (întrucât sunt gândite). Aceeaşi ambiguitate subiectiv-obiectiv o regăseşte şi la N. 
Hartmann. Ca atare, termenul de categorie este refuzat. În acest context, recesivitatea este 
declarată, ca la început, o formă a opoziţiei, ca antiteză sau polaritate. Dar ea este legată şi 
de postpredicamentele anterior-posterior şi simultan, întrucât termenii fiecărei dualități sunt 
în raport de posterioritate/anterioritate logică şi de simultaneitate ontologică.! 

Parcă pentru a spori şi mai mult deruta cititorului, spre finalul introducerii, autorul 
declară că — pe lângă faptul că este o teorie a (post)predicamentelor —, în raport cu sistemele 
şi metodele filosofice anterioare, recesivitatea este mai degrabă o metodă filosofică, metoda 
recesivă. Şi anume, este o metodă de tip dialectic. Dar, precizează el, dialectica recesivităţii 
nu este nici lineară şi nici nu concepe o înşiruire a noţiunilor în sinteze succesive care să se 
încheie într-o mare Sinteză finală. Majoritatea sintezelor recesive sunt date încă de la 
început, cu ambii termeni deodată. Doar unele survin puţin mai târziu. Mai exact, acelea 
care presupun o evoluţie prealabilă, pregătitoare; anume dualităţi precum: materie-viaţă, 
materie-conştiinţă, individ-societate sau cosmocentrism-antropocentrism.? În ce constă mai 
exact această metodă recesivă de tip dialectic filosoful nu precizează în termeni expreşi. 
Putem deduce, doar, din felul în care o pune la lucru în cele două volume ale Recesivității, 
că ea este o metodă de cercetare şi expunere a rezultatelor care constă, în esenţă, în faptul de 
a demonstra că lumea, cunoaşterea şi valorile sunt inteligibile ca fiind structurate în mod 
polar şi descriptibile prin termeni opuşi de tip contrar, dar care formează o unitate. 

Odată încheiat Aspectul fundamental, filosoful nu mai insistă asupra trăsăturilor care 
definesc termenii recesivi în calitatea lor de categorii. Hotărât să dea curs „inventarierii” 
anunţate, el nu mai face decât să înşire 40 de capitole, dedicat fiecare câte unei perechi 
recesive, expunând consideraţiile sale despre termenii ce alcătuiesc acele perechi. Practic, 
putem spune că Recesivitatea ca structură a lumii este mai degrabă un fel de Carte a V-a, 
un „vocabular filosofic”, decât un sistem filosofic propriu-zis. Filosoful nu face aici decât să 
definească anumite concepte pe care le-a dezbătut îndelung şi înainte. Din aceste motive, în 
încheiere, nu putem face mai mult decât să formulăm câteva observaţii şi unele concluzii. 

Întâi, observăm că termenii recesivi asupra cărora se opreşte filosoful explică lumea, 
cunoaşterea şi omul cu valorile lui. Ca atare, putem distinge cupluri categoriale a căror 


aplicaţie este logic-ontologică. Aşa sunt: deosebire-asemănare/identitate, esență/unitate- 


i Ibidem, p. 75. Cf. Recesivitatea..., vol. II, p. 427: „Opoziția recesivă se încadrează în structura diadică, 
binară, dualistă a gândirii care exprimă structura experienţei, dar ea aduce cu sine specificul pe care nu-l 
tolerează nici opoziţia contrară, nici opoziţia contradictorie clasică <<şi una-şi alta>>, nu însă prin 
identificarea lor, ci prin asocierea lor, pentru a da experienţei o înaltă potenţare.” 

? Ibidem, p. 77. Cf. ibidem, vol. II, p. 420. 

relaţie, multiplu-unu, individual-general, parte-întreg/totalitate, noutate-repetiţie/identitate, 
compus-simplu, calitate-cantitate, relativ-absolut, discontinuu-continuu, eterogen-omogen, 
materie/conţinut-formă, real-posibil şi necesar, contingență-necesitate. Sunt apoi categorii 
strict ontologice: timp-eternitate, existenţă-neant, cauzalitate-finalitate, finit-infinit, spațiu- 
timp,  Schimbare-persistenţă/substanţă,  imanent-transcendent. Aplicație strictă la 
problematica gnoseologică au doar: rațional-irațional, a posteriori-a priori şi realitate- 
aparenţă/fenomen, dar sunt altele care arată legătura dintre lume şi cunoaştere: existență- 
cunoaştere, materie/corp-spirit/suflet (cu anexa: conştiinţă obiectivă-conştiință subiectivă- 
conştiinţă gânditoare), obiect-subiect, real-ireal, ideal, suprarenal, cosmocentrism- 
antropocentrism/ştiinţă-religie, acţiune-cunoaştere. În sfârşit, Florian inventariază şi un 
număr de categorii cu aplicaţie la problematica omului, a istoriei şi valorilor acestuia (cu 
unele tatonări spre etic şi politic): existență-valoare, determinism-libertate, individ-societate 
(cu anexa: despre democraţie), conducători-intelectuali,  animal-om,  viaţă-moarte, 
schimbare-evoluție şi progres,  optimism-pesimism,  istorism-supraistorism, „legea 
violenţei”-,„legea iubirii” (anexe: libertate-autoritate şi naţional-supranaţional). Altă 
împărțire sugerată este cea între categorii modale şi categorii constitutive. Astfel, real, 
posibil şi necesar ar fi categorii modale, iar toate celelalte sunt categorii constitutive. Chiar 
categoriile înrudite, contingență-necesitate, sunt considerate „mai mult” constitutive decât 
modale.! 

Putem observa, apoi, că unele cupluri categoriale sunt artificial create, ca de pildă 
cuplul noutate-repetiție/identitate, care se suprapune cu individual-general, filosoful 
spunând că noutatea apare numai prin individual, iar identitatea există doar ca identitate 
generică. Acelaşi cuplu, noutate-repetiție, mai apare şi într-un alt caz de suprapunere inutilă, 
gânditorul folosindu-l şi cu sens de schimbare-persistență/substanţă. Afirmăm acest lucru 
deoarece chiar el spune că noutatea apare ca schimbare iar repetiţia e temeiul “persistenţei”. 
La rândul ei, dualitatea schimbare-persistenţă/substanţă are afinități cu unele dintre cele 


anterior analizate: deosebire-asemănare, individual-general multiplu-unu. La fel, eterogen- 


! Vezi Recesivitatea., vol, 1, p. 332 sqq. Schimbare e un termen prin care gânditorul vrea să înlocuiască pe 
devenire, iar cu persistenţă pe substanţă, pentru că le consideră „deformate” de istoria metafizicii. Ambiţia sa 
de înnoitor îi joacă însă feste. El spune că în privinţa raporturilor dintre devenire şi substanţă, încă din 
antichitate s-a conturat soluţia radicală, care ar consta în a o declara pe una ca reală iar pe cealaltă ca simplă 
aparenţă. Aceasta ar fi „soluţia Heraclit-Parmenide”. Or, dacă Parmenide declara, întradevăr, că doar substanţa 
este adevărată iar schimbarea e iluzorie, Heraclit nu spunea câtuşi de puţin că numai schimbarea/devenirea ar 
avea realitate, pe când substanţa ar fi iluzorie. 

omogen se reduce la discontinuu-continuu, întrucât eterogenitatea este discontinuitate iar 
omogenitatea este continuitate, cum recunoaşte, printre rânduri, filosoful însuşi. ' 

În al treilea rând, deşi consideră că nu e corectă deducerea tuturor cuplurilor 
categoriale din unul postulat ca fundamental, aşa cum procedează Wundt (care deduce toate 
cuplurile din unu şi multiplu) sau N. Hartmann (care le deduce din calitate şi cantitate), 
Florian afirmă totuşi o anume preeminență a cuplului asemănare-deosebire, cu care îşi 
începe „inventarul”, spunând că el este primordial şi că le implică pe toate celelalte. El 
precizează că asta nu înseamnă că restul se deduc din acesta, ci toate cuplurile au 
independenţă proprie. În ciuda precizării, principiul simplei „inventarieri rapsodice” este 
deja încălcat. El este încălcat şi atunci când afirmă că individual-general constituie un cuplu 
fundamental pentru planul concretului, pentru că în ambele cazuri avem de-a face cu o 
punere în condiţie dominantă a unor cupluri recesive în raport cu toate celelalte. ? 

Stabilind întâietatea temenilor dintr-o dualitate recesivă, Florian se sprijină pe 
temeiuri gnoseologice şi nu ontologice. El pleacă de la ceea ce e mai aproape de noi, de la 
experienţa imediată şi nu de la ceea ce este prim în sine. Acesta este motivul pentru care el 
poate răsturna raporturile consacrate, spunând că individualul, multiplul, partea etc. ar fi 
mai importante ontologic decât generalul, unul, întregul etc. Sigur că în experienţă este dat 
mai întâi individualul, multiplul, partea etc., dar asta nu înseamnă că au şi primordialitate 
ontologică — prin chiar acest fapt — faţă de general, unu, întreg etc. Florian convertește 
nemărturisit întâietatea cognitivă în întâietate ontică. 

Cum am mai spus, faptul că renunţă la deducerea sistematică a categoriilor, optând 
pentru o „inventariere rapsodică” este o scădere a demersului lui Florian. Procedând în acest 
fel, se poate ajunge în situaţia în care numărul categoriilor este ca şi nelimitat. În cazul lui, 
de exemplu, în ciuda protestelor sale, nu sunt doar 40 de cupluri, ci mai multe, căci, pe 
lângă cele 40 de cupluri recesive care dau titlul celor 40 de capitole ale Recesivității..., 
putem observa că el operează şi cu altele: determinant-determinat, dominant-dominat, 
independent-dependent etc., care domină toate dualitățile recesive, ca nişte transcendentalii 
(nenumite ca atare de autor). În plus, aşa cum putem vedea din enumerările de mai sus, nu 
toate „cuplurile” sau „dualismele” categoriale numără doar doi termeni, ci pot fi şi trei şi 
chiar patru. Ceea ce înseamnă, de asemenea, că „inventarierea rapsodică” poate continua la 
nesfârşit. De aici, putem conclude ori că demersul lui Florian este greşit şi categoriile 


trebuiesc deduse într-un fel sau altul, ori că ele nu pot fi deduse nicicum într-un număr finit. 


! Ibidem, p. 149. Cf. ibidem, p. 129 şi p. 168. 
? Ibidem, p. 159. 

Pentru a fi susținută ultima variantă se poate aduce ca argument faptul că sistemele 
categoriale pe care ni le-a oferit istoria filosofiei până acum ne înfăţişează multiple tabele de 
categorii, mereu modificate, chiar dacă în fiecare dintre aceste tabele găsim şi unele 
categorii care se repetă. Platon, Aristotel, Kant, Whitehead sau Noica, de exemplu, propun 
tabele categoriale cu un număr diferit de categorii de la caz la caz (5, 10, 12, 27, respectiv, 
3+5) şi cu un cuprins destul diferit şi acesta. E un sentiment de insatisfacţie aici. Dar este 
unul preferabil sentimentului de isatisfacţie cognitivă pe care ni-l provoacă simpla înşiruire 


şi analiză a unor termeni, oricât de generali ar fi aceştia. 

